
CUVÂNT ÎNAINTE 


Războiul de independenţă din 1877, are un deznodământ neaștep- 
tat pentru România: câștigăm Dobrogea dar pierdem cele trei județe 
din sudul Basarabiei, Cahul, Izmail, Bolgrad. Jocul diplomatic al ma- 
rilor puteri europene, dă satisfacție Rusiei, care și-a impus - la 
Congresul de la Berlin - prezența pe malul Dunării, arteră atât de 
importantă pentru menținerea legăturilor cu Europa și pentru 
împlinirea tendințelor sale panslaviste în zona Balcanilor. României i 
se atribuia în fond un teritoriu care era al ei înaintea instaurării domi- 
natiei otomane în sec. XV. Acest spațiu restrâns dintre Dunărea de Jos 
și Marea Neagră a făcut parte organică din imensa arie a etnogenezei 
românești care cuprinde zona carpatică, nord și sud-dunăreană și cea 
pontică. În acest areal au vietuit și în mileniul păgân și in cel creștin 
traco-getii, dacii și romanii, din convietuirea cărora primele veacuri ale 
noului mileniu au făcut să se zămislească românii și aromânii (ultimii, 
în Balcani). ) 

Dar spatiul románesc de astázi s-a constituit in realitate din douá 
provincii romane distincte: Dacia - 106-271 si Moesia Inferior (Scitia 
Minor) - 29/28 a.H. Dacá prima provincie a constituit leagánul daco- 
roman propriu-zis, cea de-a doua inseamná o importantá parte a 
etnicului traco-geto-roman. Latinii aduc o culturá nouá, o altá ordine 
economico-socialá; aduc nenumárate credinte págáne, dar mai cu 
seamá crestinismul. 

În această nouă ediție privind istoria Dobrogei, a cărei primă versi- 
une intitulată Istoria românilor dintre Dunăre și Mare - Dobrogea, a 
văzut lumina tiparului în anul 1979, imediat după comemorarea 
Centenarului independenței noastre naționale și de stat, vine să recon- 
firme că unul dintre cele mai puternice bastioane de latinitate danu- 
biano-pontică este Dobrogea. Ea vine să împlinească un proces istoric 
fără de care prezența românilor în această parte de țară nu s-ar putea 
explica. Dacă Dacia a iradiat cultură și spiritualitate daco-romană timp 

de 165 de ani - cu adaosurile ante și post romane date de multitudinea 
relaţiilor dintre locuitorii din nordul și sudul fluviului Dunărea, - apoi 
Dobrogea și-a manifestat pertinent și autoritar aceleași atribute timp 
de peste șapte veacuri consecutiv. Se poate constata din lectura cărții 
că ideea abordată despre romanizarea Munteniei și a Moldovei până 
la omogenizarea limbii, obiceiurilor, credinţei și spiritualității, devine 
o coordonată majoră. Se desprinde din text de asemenea, că realitățile 
Evului Mediu timpuriu cuprind valenţele bizantine - în parte și ita- 
lienești - majore, adică influenţe de cultură și civilizaţie tot de sorginte 
latină, modificate în funcție de evoluţia lor în epocă. Și, aceasta, în 
ciuda atâtor avataruri produse de marile și pustiitoarele migrații. 

Arheologia, cu tehnicile și mijloacele sale moderne, demonstrează 
convingător perenitatea și consistenţa autohtonilor geto-daci și români 
aici. Am opus rezistenţă goților, hunilor, avarilor, slavilor etc.; aceștia 
au trecut însă mai departe fascinati de miracolul orașelor meditera- 
neene. După plecarea lor se va relua efortul refacerilor în așezările 
rurale si urbane; viața își continuă cursul normal. Supravietuirea 
devine scop. Cercetările arheologice dovedesc peremptoriu perma- 
nenta geto-romană, pe tot parcusul veacurilor IV-VII. Acești locuitori, 
ale căror resturi de trăire le găsim la tot pasul între Dunărea de Jos și 
Marea Neagră, sunt beneficiarii imediati ai tuturor valorilor de cultură 
și civilizaţie mediteraneană, italică și bizantină. Afirmațiile potrivit 
cărora migratorii valului doi, avari, slavi, bulgari, ar fi găsit aici un 
teren prielnic așezării lor, rămân fără argumente documentare. Astfel 
de alegatii - cum că pustiirile anterioare au creat condiţii de stabilire a 
unor noi veniţi, sau că civilizaţia romano-bizantină a fost total lichi- 
dată - nu fac decât să asigure o justificare a aparitiilor tardive în acest 
spațiu, ale unor etnii alogene. Întreaga istorie a sec. IV-XII este 
încărcată de dovezi incontestabile ale unor activități intense de muncă 
și creaţie a localnicilor. Același lucru este valabil și pentru epoca 
medievală în totalitatea sa, atunci când românii au fost dublaţi în 
așezările Dobrogei de turci si de tătari. Aceștia au convietuit însă in 
condiţii de înțelegere și muncă egală cu românii. 

Autorii s-au străduit să redea cât mai fidel realitatea istorică a aces- 
tui spațiu românesc, transdunărean. Au făcut-o cu preocuparea per- 
manentă de-a marca trecutul Dobrogei contextului național - în 
ansamblul său - altfel am fi putut cădea în păcatul regionalizării. Deci 
nici pe departe nu se poate vorbi de o decupare a patrimoniului istoric 
dobrogean pe care il vedem indisolubil legat de toate celelalte 
provincii românești, intra și extracarpatice. 

S-au accentuat aspecte proprii ale acestui ținut dintre Dunărea de 

Jos și Marea Neagră, având conștiința că nu putem vorbi astăzi de 
romanizarea spațiului carpato-danubiano-pontic, fără contribuția 
majoră a locuitorilor de aici la procesul etnogenetic propriu nouă. Așa 
bunăoară, se înțelege mult mai bine romanizarea părții de răsărit a 
Munteniei, Moldovei in intregimea ei, numai dacă avem in vedere 
puternicile influențe care au plecat de aici in nord, cu penetrarea 
înlesnită atât de identitățile etnice, dar și de interesele materiale care 
legau cele două maluri ale Dunării. 

Se tratează cu luare aminte epocile modernă și contemporană, în 
toată devenirea lor progresivă mai cu seamă fiindcă se ajunge la o sin- 
teză românească de natură să simbolizee întreaga gamă etnică, în 
hotarele Dobrogei. Alături de români și turco-tătari avem nenumărate 
entități etnice de altă sorginte: lipoveni, armeni, greci, evrei ș.a., cărora 
le acordăm meritele în edificarea societății actuale - actualitate care 
înseamnă însă un fenomen complex: acela dat de conflagratiile mon- 
diale dintre anii 1916-1918 și 1941-1945, pe de o parte, pe de alta, de 
lunga perioadă a celor 45 de ani ai totalitarismului comunist, cu reper- 
cursiunile sale atât de greu de eradicat de după revoluţia din decem- 
brie 1989. 

Demersul istoric realizat în acest volum se adresează tuturor acelo- 
ra care doresc să se edifice despre ce înseamnă Dobrogea cu specificul 
său însoțit adesea de bogăția patrimonială ilustrată azi în muzee, 
cuprins de imensul bagaj de componente spirituale, care a dus la edi- 
ficarea ființei noastre religioase: să nu uităm o. clipă că de pe acest 
pământ a iradiat cu forță credința creștină adusă și sintetizată la 
începuturi, de Sfântul Apostol Andrei. 

Mulţumim Editurii Ex Ponto, prin excelență domnului lon 
Popișteanu, un iubitor și promotor de literatură și istorie, fără stimu- 
lul căruia nu știm dacă "Istoria Dobrogei” ar fi ajuns să fie retipărită 
acum, în preajma aniversării a 120 de ani de când s-a asigurat prezența 
românească în singurul său spațiu transdunărean, odată cu declararea 
independenţei naționale și de stat. 


- Autorii - 

CAP. I. PRIMELE MĂRTURII DE VIAȚĂ 
OMENEASCĂ ÎN DOBROGEA. PALEOLITICUL 


Așezată între Dunărea inferioară și Marea Neagră, într-o regiune 
care a oferit omului dintotdeauna cele mai prielnice posibilități de trai, 
Dobrogea constituie o parte integrantă și unitară a vetrei carpato- 
dunăreano-pontice, în care istoria a pulsat cu deosebită vigoare din 
timpuri imemoriale. Cercetările arheologice și speologice efectuate în 
ultimele decenii pe terasele apelor, în peșteri sau pe văile mai bine 
adăpostite, au permis constatări de un mare interes privind începu- 
turile activității omenești. S-a dovedit prezența omului încă din pale- 
olitic (gr. palaios = vechi, lithos = piatră), vărsta pietrei vechi sau a 
celei cioplite. Cele mai reprezentative urme ale acestei epoci 
îndepărtate cunoscută până acum în Dobrogea, aparțin treptei mijlocii 
a paleoliticului. Unele elemente arheologice ne indreptátesc să pre- 
supunem un trecut și mai îndepărtat al omului pe pământul dintre 
Dunăre și Mare dar, pentru a deveni certitudine sunt necesare probe 
documentare pe care numai săpăturile arheologice sistematice ni le 
pot aduce la lumină. 

Paleoliticul mijlociu, încadrat cronologic între aproximativ 100000- 
35000 a. H., a fost investigat în mai multe centre din Dobrogea. 
Straturile de vietuire din această epocă demonstrează o climă rece, 
determinată de glaciatiunea Würm - ultima dintre cele patru mari 
glaciatiuni (primele trei sunt: Günz, Mindel, Riss). Resturile de oase 
ale unor animale care dădeau nota caracteristică faunei din peisajul 
vremii, dovedesc tocmai acest lucru: ursul peșterilor (ursus spelaeus); 
calul sălbatic (equus caballus fossilis); cerbul (cervus elaphus); renul 
(rangifer tarandus); hiena (hyaena spelaea), bizonul (bos s. bison); 
câinele sălbatic (canis lupus); vulpea (vulpes vulpes); leul (felis leo 
spelaea); mamutul (elephas primigenius) s.a. 

Vietuirea omului și a animalelor în această etapă a decurs, după 
unele observaţii, într-un peisaj de pădure, format în primul interstadiu 
al glaciatiunii Würm, din plop, stejar, arin, carpen, etc., iar în cel de-al 
doilea, în special din ulm. Se conchide, pe baza analizelor, că ne aflăm 
în anumite perioade de ameliorări climatice. Analizele polenice au 
dovedit că au sporit apoi gramineele și ierburile specifice unui climat 
arid, și că, ulterior, în perioade ceva mai calde, au apărut plante cu ca- 
racter termofil și arbori de climă mai blândă. 

Până la această dată lipsesc din ţinut urmele fosilifere ale omului 

paleolitic. În schimb s-au descoperit din abundență unelte din piatră 
cioplită, alături de elemente de faună și floră, care, împreună, întregesc 
tabloul vieții primitive din această parte a țării noastre. Paleoliticului 
mijlociu îi sunt proprii aspecte ale culturii materiale cunoscute sub 
numele generic de musterian - după numele unei localități din Franța 
(I.e Moustier) - considerată tipică din acest punct de vedere. 

În ultimele trei decenii s-au identificat pe întinderea teritoriului 
dobrogean, mai multe așezări musteriene. Astfel, între anii 1956-1958, 
au fost cercetate peșterile "La Izvor” din satul Cheia - pe Valea 
Casimcei - și "La Adam", de lângă satul Târgușor, pe aceeași vale. 
Locuirea omenească de mai lungă durată - așa cum ne înfățișează 
grosimea straturilor - vădește aspecte culturale proprii, reflectate de 
uneltele de silex și de resturile de floră, ambele specifice Dobrogei. 
Așezările din aceste grote se încadrează subperioadelor Würm 1 si 
Wiirm 2, iar materialele litice fac parte din grupa musterianului - fiind 
cioplite în așa numita tehnică levalloisiană. 

Mai recent au fost cercetate, fie prin săpături, fie numai prin 
descoperiri de suprafață, așezări ale paleoliticului mijlociu în aer liber, 
în mai multe locuri, dintre care amintim: Saligny, lângă Cernavodă, cu 
resturi de unelte de silex aparținând facies-ului musterian denticulat; 
Peștera, cu inventar litic recoltat la suprafață, identic celui din 
stațiunea precedentă; Castelu, lângă Medgidia, cu unelte rudimentare 
lucrate în tehnica levalloisiană; Mamaia-sat, unde săpăturile au pus în 
lumină două locuiri, despărțite de o depunere de pământ steril - 
încadrate una în Würm 1-2, iar alta în Würm 2-3, cu resturi de cultură 
materială, în speță unelte de piatră caracteristice musterianului den- 
ticulat; Ovidiu-Nazarcea, unde materialul litic cules din profilul unor 
gropi mari aparține facies-ului musterian denticulat; potrivit ultimelor 
cercetări, această așezare se include cronologic penultimului sol fosil, 
cel format în timpul stadiului Würm 1. 

Uneltele descoperite în mai toate părțile sunt, în general, din silex, 
lucrat în tehnica presiunii, uneori cu retușuri aplicate fie pentru 
obținerea unor forme adecvate necesităților, fie pentru crearea de lame 
tăioase sau vârfuri ascuţite. Între cele cunoscute, sunt de menţionat în 
special, vârful de mână - sau vârful musterian - de mici dimensiuni, ce 
se leagă (inmánuseazá) la un mâner de lemn sau de os, sporindu-i 
mult eficiența; deseori este folosit și ca vârf de lance. Răzuitorul, drept 
sau convex, ușor de mânuit, servește la prelucrarea lemnului, la tăiatul 
plantelor și cărnii, la răzuitul pieilor de animale. Acestora le adăugăm 
lamele și așchiile de silex, precum și vârfurile de lance cioplite pe două 
fete - de unde numele de bifaciale - care, legate la cozi de lemn, 

serveau drept sulițe. Cu acestea se completează gama uneltelor pale- 
olitice. 

Pe cale arheologică și paleoantropologică s-a demonstrat că omul 
paleoliticului mijlociu este cel de tip Neanderthal - după numele unei 
peșteri din Germania. Incontestabil și în Dobrogea a trăit același tip 
uman; osemintele lui au fost întâlnite si în alte puncte din tara noastră, 
ca de exemplu la Ohaba-Ponor, in Transilvania. El este acela care a 
reușit, prin muncă, să-și confectioneze uneltele amintite, să producă si 
să întrețină focul și, în procesul firesc al evoluţiei somatice, să grăiască 
articulat, să gândească și să-și perfecționeze deprinderi complexe. 
Mediul ambiant, dominat de adversitatea unor fenomene naturale 
necunoscute pentru el, îl conduce spre explicări naive, și reprezentări 
incipiente de caracter religios. 

Paleoliticul superior, 35000-10000 a. H. În linii generale, așezările 
celei de-a treia subdiviziuni (trepte) a marii epoci a pietrei cioplite, 
continuă ori suprapun pe cele din epoca anterioară. Acum se înre- 
gistrează însă progrese mari în toate compartimentele vieții umane. 
Uneltele, ca factor determinant în caracterizarea civilizațiilor din epoca 
respectivă, manifestă de data aceasta alte aspecte, deosebite de cele din 
musterian. Cele descoperite la Saligny - pe înălțimea "Dealul Turcului” 
- în peșterile "La Adam" si "La Izvor” - pe Valea Casimcei, la Seimenii 
Mari pe terasele Dunării, la Gura Dobrogei sau pe terasele de lângă 
Mangalia, respectă specificul cultural numit în chip convenţional auri- 
gnacian (după numele peșterii Aurignac din Franţa). 

Bogăția în piatră a Dobrogei - între alte varietăți litice întâlnim si 
silexul de calitate superioară - a înlesnit producerea uneltelor, așa 
după cum s-a constatat în "atelierele" de la Peștera și Satu Nou. La Satu 
Nou s-au găsit așchii rezultate din prelucrarea pietrei, unele sparte, 
altele întregi. 

La uneltele de tip aurignacian, se constată o formă de prelucrare 
nouă, superioară, pe care o numim lamelară; aceasta înlocuiește cio- 
plirea directă, practicată anterior. Tehnica lamelară cu o bucată de 
lemn interpusă bulgărelui de silex și percutorului, a dat rezultate 
bune, vădite în mulțimea exemplarelor lungi ce se folosesc la tăiat, 
curățat, sau la confecţionat arme. Apar acum răzuitoare pe lame, gra- 
toare, așchii de forme diferite, străpungătoare, vârfuri de săgeți și, 
implicit, arcul. Dar, important de relevat este că acum omul are posi- 
bilitáti de a prelucra intens osul. Astfel, se dobândește o mult mai com- 
plexă serie de unelte, pe baza acumulării îndelungate de experiență și 
rutină, de natură să-i fie omului utile în numeroase domenii de activi- 
tate practică: asigurarea hranei prin cules și vânat, confecționarea 

imbrácámintei și posibilitatea de apărare contra fiarelor sălbatice. 

În sfârșit, apar unelte mai mărunte - microlitele - mult mai ușor de 
întrebuințat, în special la vânătoare. 

Urmarea firească a progreselor dobândite, cu influențele directe 
asupra vieții omenești, a fost accentuarea procesului antropogenetic, 
în cadrul căruia omul de tip neanderthalian capătă valenţe și atribute 
fiziologice și fizice superioare, subsumate tipului de homo sapiens fos- 
silis (circa 30000 a. H.), așa după cum demonstrează pe teritoriul țării 
noastre fragmentul de craniu de la Cioclovina (jud. Hunedoara). 
Pentru Dobrogea se înregistrează numai un mugure dentar, al unui 
copil de circa 6 ani, provenit din peștera "La Adam”, dintr-un mediu 
stratigrafic aurignacian. 

Pe plan social, ginta maternă, căreia i se integra colectivitatea cu 
indivizi înrudiţi, face progrese mari pe linia organizării; în orice caz, 
legăturile ginţilor dobrogene, cu cele din nordul Dunării sunt oglin- 
dite în numeroase vestigii, fără să excludem însă prin aceasta 
afinitátile și cu alte zone învecinate. 

Mezoliticului sau epipaleoliticul - circa 10000-5500 a. H. - 
reprezintá perioada de trecere de la epoca pietrei cioplite la cea a 
pietrei șlefuite (gr. mesos = mijloc; lithos = piatră). În spaţiul de aici 
epoca este luată în considerare mai mult în baza unor analogii, având 
drept criterii, aproape în exclusivitate, descoperiri proprii epocii, dar 
neintegrate unor așezări omenești, bine definite. Doar în peștera "La 
Adam” s-a determinat stratigrafic mezoliticul. În rest, consideratiile și 
concluziile istorice se întemeiază pe observații care explică logic și 
legic continuitatea de viață în această zonă cu inerentele aderente la 
regiunile înconjurătoare. 

Pe linia aceluiași proces evolutiv, care duce la dobândirea unor 
unelte noi, mai bune, constatăm dezvoltarea și diversificarea gamei de 
microlite: cuțite, rázuitoare, vârfuri de săgeți, vârfuri de lance, silexuri 
de diverse forme. Majoritatea acestor unelte sunt adaptate unor 
îndeletniciri necunoscute mai înainte, cum ar fi vânătoarea animalelor 
caracteristice noii etape a halocenului - (noului geolog) - păsările, ani- 
malele mărunte sau pescuitul. În funcție de aceste cerințe se genera- 
lizează arcul și săgeata, iar monoxila începe să fie tot mai frecvent 
folosită. Necesitátile de hrană, mai ales în noile condiții de climă, 
impun cultivarea primitivă a plantelor și, implicit, apar unelte adec- 
vate: secera cu dinţi de silex, frecátorul (un bolovan de piatră rotund 
pentru strivit semințele), rásnita de mână etc., toate răspândite în 
numeroase puncte din regiune, mai ales acolo unde sunt atestate cele 
mai vechi așezări neolitice (Hamangia, Cernavodă). De asemenea, ani- 

malul domestic este tot mai mult prezent pe lângă om, unde cercetările 
arheologice din peștera "La Adam" au identificat câinele, oaia, porcul 
ș.a. Se prefigurează deci cele două practici de bază ale viitorului nu 
prea îndepărtat: cultivarea plantelor și domesticirea animalelor. 

Omul deprinde tot mai mult o diversitate de activități, legate de 
mediul ambiant, de necesități și de orizonturile tot mai largi ale 
judecății sale. Acum apare homo sapiens recens - omul rational actual 
- care se constituie în comunități gentilice mai numeroase și cu un con- 
siderabil avans pe linia dezvoltării forțelor de producţie. Se dezvoltă 
așezările și devin mai dense, iar în vecinătatea lor este plasat uneori, 
cimitirul; grija față de morti devine astfel, un atribut social. În strânsă 
conexiune cu practicile funerare se cristalizează și ies în evidență 
reprezentările religioase cu un conţinut bogat și în forme tot mai vari- 
ate. 

CAP. II. COMUNITĂȚI GENTILICE DE 
AGRICULTORI ȘI PĂSTORI 
DIN EPOCA NEOLITICĂ 


Progresele realizate de omul din paleolitic, în formele arătate, per- 
mut o dezvoltare continuă a mediilor sociale incipiente. : 

Neoliticul - 5500-2000 a.H. - epoca pietrei slefuite sau a pietrei noi 
(gr. neos = nou si lithos = piatră), reprezintă o etapă superioară in isto- 
ria societátii omenesti, pe care márturiile arheologice atát de abun- 
dente de la Dunărea de Jos, ne-o înfățișează într-o evoluţie complexă. 
Ela fost împărțit, conventional, în trei perioade - timpuriu, mijlociu si 
târziu - iar mai recent a început să fie consacrată divizarea acestei 
epoci numai în două perioade - neoliticul propriu-zis (timpuriu și 
mijlociu) si eneoliticul (neoliticul târziu). Această nouă împărțire a 
avut drept criteriu de bază transformările survenite în cultura materi- 
ală a triburilor neolitice, care oglindesc în chip nemijlocit modificări în 
structura economică și socială a vremii. 

Etapele respective sunt documentate pentru Dobrogea prin așezări 
complexe și dezvoltate, dense și durabil locuite de oameni, cu o 
economie în care predominau practicile cultivării primitive a plantelor 
şi creșterea animalelor domestice. Acest mod de viață contribue la o 
mai mare legare a individului de un loc fix - îl face sedentar; sunt 
aspecte istorice pe care le avem bine dovedite în mileniile IV-III a. H. 
Cercetările arheologice au făcut posibilă cunoașterea unor culturi 
materiale care au înflorit pe acest teritoriu, unele cu trăsături proprii 
ariei de la Gurile Dunării, multe însă în strânsă înrudire sau chiar în 
întrepătrundere cu triburile gentilice de la nordul fluviului. 
Investigatiile de până acum nu au putut preciza dacă unele așezări 
mezolitice târzii de pe teritoriul țării noastre au putut aparţine neoliti- 
cului aceramic sau nu. S-a presupus că unele materiale din peștera "La 
Adam" ar postula existența unui asemenea orizont și aici, dar 
descoperirile sunt needificatoare. 

Bine constituită, proprie litoralului vestic al Mării Negre - dar și cu 
unele dovezi de răspândire în stânga Dunării - este celebra cultură 
Hamangia” (mileniul V și începutul mileniului II a. H. ). Numele îi este 
dat de localitatea Baia (jud. Tulcea) - numită altădată Hamangia - unde 
cercetările din ultimele decenii i-au înlesnit identitatea. Răspândirea 
acestei culturi cu o deosebită intensitate pe tot teritoriul Dobrogei și 


* Corect este Hamamgia; derivat de la hamam, báiesi. 

chiar mai departe în sud, până în zona Burgasului din Bulgaria, este 
dovedită de descoperirile de la Ceamurlia de Jos, Golovita, 
Târgușor,Gura Dobrogei, Tariverde, Popina (Razim), Hârșova, 
Tekirghiol, Mangalia, Limanu, Cernavodă etc. La Cernavodă, de 
exemplu, sunt mai multe așezări și un cimitir cu peste 400 de 
morminte de inhumatie. Locuinţele erau sub formă de bordeie, semi- 
bordeie sau colibe, construite pe malurile apelor și pe terase joase, iar 
alteori, constatăm prezența lor în peșteri, ca la Gura Dobrogei. Toate 
erau de dimensiuni modeste. O singură excepție: la Golovita s-a dega- 
jat o încăpere mai mare, cu patru idoli antropomorfi, ceea ce a condus 
la părerea că era un lăcaș de cult. 

Între uneltele de silex mai reprezentative menționăm: cutitele, 
lamele retușate, răzuitoarele simple și străpungătoarele. Acestora li se 
adaugă topoarele din piatră dură - în numeroase cazuri granit - bine 
șlefuite, de formă plată sau trapezoidală, fără gaură de înmănușare, 
rásnitele de mână, puținele unelte de os și câteva podoabe de aramă. 

Ceramica însă, constituie cea mai de seamă mărturie a culturii 
Hamangia. Vasele cu forme variate și decor original sunt printre 
dovezile arheologice cele mai valoroase ale acestei epoci. Destinația lor 
practică era felurită, folosind în special la prepararea și conservarea 
alimentelor și la păstrarea apei. Sunt lucrate dintr-o pastă în com- 
poziția căreia intră nisip și cioburi pisate. S-au descoperit străchini, 
oale cu corpul mare și gâtul cilindric mai înalt, pahare, cupe cu picior, 
capace de vase, strecurători ș.a. Unele sunt decorate prin incizie sau 
poartă incrustatii cu o substanţă albă, altele, de dată mai veche, au fost 
împunse cu scoica, din specia Cardium, realizându-se mici adâncituri 
succesive. Uneori apar motive geometrice, caneluri fine, benzi, un- 
ghiuri, romburi, cercuri, spirale, meandre și torsade, toate ingenios 
realizate. 

De-altfel, înclinațiile artistice ale purtătorilor culturii Hamangia 
sunt mai evidente în domeniul artistic propriu-zis. 

Pe lângă podoabele de cupru - încă rare - amintim pe acelea foarte 
frecvente făcute din cochilii de scoică (Spondylus gaederopus) sau din 
marmură: brățări, coliere, perle și mici vase de cult. Mai presus însă de 
orice, arta originală a acestei epoci este onorată prin figurinele 
antropomorfe, modelate primitiv. Ele sunt mult răspândite și se leagă 
direct de cultul fecundității și al fertilității, reprezentând femei în 
diferite ipostaze. De un realism bine inspirat și consacrat de o practică 
tradițională, formele schematice se manifestă clar la cele două cate- 
gorii de figurine - idoli: a) cele "in picioare" și b) cele "șezând". Deseori, 
poartă ornamente care amintesc tehnica impunsáturii vaselor: șiruri 

de puncte sau adâncituri făcute cu scoica, demarcând părți ale corpu- 
lui omenesc. 

Plastica antropomorfă este ilustrată magistral de cuplul statuetelor 
descoperite într-un mormânt de la Cernavodă: "Gánditorul' si 
"Femeia". Prima ne reprezintă un bărbat care stă pe scáunel; are coatele 
sprijinite pe genunchi, iar capul teșit, marcat de orbite mari este prins 
în mâini. Reflectă atitudinea omului trudit care se odihnește și 
meditează. Femeia șezând, cu pântecul și șoldurile dezvoltate, 
cuprinde cu mâinile genunchiul piciorului drept, ușor ridicat; capul 
mic, cu gătul înalt, inspiră aceeași imagine simbolică de odihnă și 
cugetare. Grupul celor două statuete constituie expresia caracteristică 
a familiei, surprinsă artistic în trăsături de înalt rafinament și de aut- 
entică originalitate, ceea ce le conferă atributul unor adevărate 
capodopere ale artei neolitice din țara noastră. 

Aspectele complexe de viaţă din această epocă, așa după cum se 
oglindesc în cercetările din așezările corespunzătoare culturii 
Hamangia, denotă, de asemenea, o activitate economică avansată. 
Folosirea uneltelor din piatră șlefuită, dă un impuls, fără precedent, 
celor două mari compartimente ale vieții economice tradiționale: cul- 
tura primitivă a plantelor și creșterea animalelor. Descoperirea unel- 
telor adecvate - atestate din plin prin rásnite, săpăligi din corn de cerb, 


frecătoarele pentru râșnit - cât și oasele de animale (bou, oaie, capră, 


porc etc.), toate concură perfect la întregirea viziunii noastre asupra 
îndeletnicirii omului acelor vremuri. Dacă adăugăm că vânătoarea și 
pescuitul, mult perfecționate grație armelor eficiente, creează omului 
surse sigure de hrană în climatul de stepă, completăm tabloul 
Dobrogei neolitice în vremea când purtătorii culturii Hamangia ocu- 
pau un spațiu întins. Teritoriul pe care este atestată această cultură 
cuprinde - poate numai pentru unele etape ale răspândirii sale - un 
spațiu mult mai larg decât cel al formării sale, cu o extindere spre vest 
până în stânga Dunării (descoperiri la Grădiștea - Călărași, jud. 
Călărași) și spre sud, până la Burgas (Bulgaria). Probabil că primele 
comunități gentilice, venite dinspre sud, s-au așezat inițial în zona 
litorală, pătrunzând apoi și în interior, până spre fluviu și dincolo de 
el. Purtătorii acestei culturi au dezvoltat la Dunărea de Jos aspectele 
lor originale, asimilând fondul etnic și cultural anterior și primind, la 
rândul lor, influenţe din arii vecine. Procesul evolutiv, până la formele 
pe care în mod sigur alte cercetări le vor amplifica, a durat aproape 
neîntrerupt, timp de trei milenii. Dezvoltarea sa se încheie atunci când 
pe fondul său se nasc în Dobrogea și în lumea Dunării de Jos, la 
începutul mileniului al III-lea a. H., noi entități neolitice care se vor 

interfera. 

Descoperiri recente demonstrează că pe ambele maluri ale Dunării 
Inferioare, s-au dezvoltat comunităţi gentilice ale căror arii s-au 
întrepătruns. Săpăturile de la Hârșova, acum în curs de desfășurare, 
într-un tell dintre cele mai mari din țară, au dovedit cá exista in acest 
teritoriu resturi de locuire din timpul așa-numitelor faze Boian II (sau 
Giulești) și Boian III (sau Vidra), acestea cu importante sincronisme 
neo-eneclitice de la Dunărea de Jos. Cultura Cernavoda (cu fazele A si 
B) a fost datată pe baza unor importuri Cucuteni (A 1) ceva mai 
devreme decât se credea: 3400 a.H. 

Pătrunderea culturii Cernavoda I, care coincide cu apariţia aici a 
primilor indoeuropeni, a pus capăt culturii Gumelnița, în Dobrogea 
neexistând faza B. Ultimele nivele gumelnitene (A 2) se datează simul- 
tan cu faza A 3 a culturii Cucuteni. 

Cel mai important complex Gumelnița A 2 de la Hârșova este un 
sanctuar cu două mari altare, din care s-au recuperat multe vase 
ceramice, idoli, un ac de cupru etc. Dintre cele peste 20 de locuințe 
gumelnitene se detașează locuința - atelier de prelucrare a produselor 
din spondylus gaederopus. 

Apariţia culturii Gumelnița reprezintă o dezvoltare organică a cul- 
turii Boian. Se demonstrează pertinent inconsistenta unor teorii 
privind "cultura Varna” care ar fi ocupat întreaga Dobroge și sudul 
Basarabiei. În fapt "cultura Varna” nu este altceva decât un aspect de 
«litoral al fazei A 1 a culturii Gumelnița. 

Să mai notăm situaţia stratigrafică de la baza tell-ului unde se cre- 
dea că în nivelele Boian (fazele Vidra și Spantov) nu există decât niște 
importuri Hamangia. În realitate, s-a demonstrat că aici sunt materiale 
amestecate, Boian și Hamangia, ceea ce arată o simbioză a celor două 
culturi. Triburile culturii Boian ( numele vine de la fostul lac Boian, 
acum desecat, din apropierea satului Vărăști, com. Dorobanţu - jud. 
Călărași) sunt mult răspândite în Câmpia Munteniei, în nord-estul 
Bulgariei, în sud-estul Transilvaniei, in sudul Moldovei și al Republicii 
Moldova. Deci Dobrogea se integrează unei mari arii geografice, 
sudată organic, unitar. La Hârșova și Cernavodă, alături de elemente 
Hamangia, au fost scoase la lumină importante mărturii ale fazei 
Boian III, în special ceramică, la a cărei ornamentare sunt folosite 
motive incizate în alternanță cu "spatii rezervate", iar inciziile si 
incrustatiile sunt umplute cu pastă albă. 

Aceleași săpături din importantul tell de la Hârșova, de pe malul 
Dunării, arată cá in acest punct a existat un "cap de pod" al purtătorilor 
culturii Boian, locuitorii săi menţinând un contact strâns cu cei ai 

comunităților învecinate, Hamangia. Către aceeași concluzie conduc 
descoperirile similare de la Hinog-Cernavodă, și altele, aflate în ime- 
diata apropiere a unor intense locuiri Hamangia. 

Către a doua jumătate a mileniului IV și începutul mileniului III a. 
H., Dobrogea se integrează organic unităţii generale a vieţii eneolitice 
de pe teritoriul României și al Europei sud-estice. Se dezvoltă cultura 
Gumelnița - după numele satului omonim de lângă Olteniţa, spre 
Ulmeni - pe arii geografice ce se întind în Câmpia Munteniei, 
Dobrogea, nord-estul Bulgariei și sudul Moldovei. Din Dobrogea se 
impun atenţiei centre de mare interes, ca cele de la Costinești, Palazu 
Mare, Palazu Mic, Năvodari, Calfa, Luncavita, Niculiţel, Gura 
Dobrogei, Hârșova, Ce-navodá, Medgidia, ș.a. S-a descoperit, in 
cadrul cercetărilor, ceramică de factură bună, cu unele trăsături aparte 
pentru Dobrogea față de nordul Dunării. Descoperiri mai importante 
s-au făcut la Hârșova unde s-a identificat un strat caracteristic gumel- 
nitean, înalt de 5 m, care permite să se urmărească întregul proces evo- 
lutiv al culturii respective. Într-un tell, la Baia-Hamangia, purtătorii 
culturii Gumelnița aveau locuințe mari și întărite, fie cu valuri, fie cu 
împrejmuiri anume făcute; la Medgidia, săpăturile efectuate între anii 
1957-1958, într-un tell aflat la circa 200 m de gară, spre est, sunt reve- 
latorii. În partea superioară, așezarea a fost cândva decapată. S-au 
identificat însă patru nivele ale culturii Gumelnița (fazele A 1 si A 2) si 
se detașează două importante locuințe aflate în nivelul III (Gumelnița 
A 3). Prima dintre ele, din două încăperi, avea pereţii construiți din 
bârne armate cu nuiele peste care s-a așternut lut. Cea de a doua 
locuinţă avea, pe lângă un inventar bogat și variat, patru mari vase de 
provizii și mai multe rásnite, dintre care una fixă cu gardină înaltă. Din 
sumarele elemente stratigrafice de care dispunem nu putem deduce 
modalitatea trecerii de la cultura Boian la Gumelnița si nici despre 
sfârșitul culturii Gumelnița în Dobrogea, ca urmare a invaziei primilor 
indoeuropeni reprezentați de cultura Cernavoda I. 

Stări similare găsim si la purtătorii culturii Gumelnița de la 
Luncavita, în nordul Dobrogei, la cei de pe dealul Sofia de la 
Cernavodă, ca și în cazul celor de pe malul mării la Costinești etc. 

Pretutindeni în așezările enumerate, cu locuințe rectangulare, 
prevăzute cu vetre si rásnite de mână, au fost găsite numeroase unelte 
de silex: lame-ascutite, răzuitoare lucrate pe lamă sau așchie, vârfuri 
de lance, securi, topoare plate și trapezoidale - cu sau fără gaură de 
înmănușare - topoare-ciocan, percutoare din rocă dură, precum și 
numeroase unelte de os: săpăligi, harpoane, străpungătoare etc. 

Acum se dezvoltă mult prelucrarea aramei, probabil în strânsă 

legătură cu zăcămintele de la Altân Tepe (jud. Tulcea), dar mai ales, pe 
baza unor "importuri". Este semnalată prezența toporului în formă de 
pană și a celui cu-două braţe, cărora li se adaugă numeroase ustensile 
și podoabe de cupru: undite, dáltite, lame, sule, inele, ace, brățări, cer- 
cei etc. ai 

Un corolar al activității meșteșugărești specifice culturii Gumelnița 
- așa după cum aminteam - este olăritul. Ceramica se distinge printr-o 
ornamentare deosebită, fie în tehnica grafitului, fie în așa numita pic- 
tură "crudă" - făcută după ardere. Vasele aveau culoare brună, lustru- 
ite puternic, cu decor încrustat sau excizat, a cărei origine o găsim în 
cultura Hamangia. Ca forme mai importante amintim vasul în formă 
"de rață" (gr. askos), dar mai ales recipiente mari, asemănătoare unor 
chiupuri pentru păstrarea hranei și a apei, descoperite în număr mare 
la Hârșova, Medgidia și Cernavodă. Din așezări ca cele de la 
Costinești, Palazu Mare, Palazu Mic, Năvodari, Calfa, Luncavita, 
Niculiţel, Gura Dobrogei, ca să nu mai amintim centrele deja comen- 
tate, provin mari cantități de vase ceramice, întregi sau fragmentare, 
cum sunt: castroane, străchini, oale, cești, suporţi cilindrici, capace etc. 
Întâlnim uneori vase antropomorfe sau zoomorfe, precum și figurine 
feminine, într-un număr mai redus. 

Manifestările pur artistice sunt relativ frecvente. În Dobrogea s-au 
descoperit totuși puţine figurine de lut și de piatră în contexte gumel- 
nitene, legate de cultul fecundității si al fertilităţii, și de practicile ma- 
gice sau religioase. 

Considerate în ansamblu, vestigiile gumelnitene arată că in zona 
dobrogeană s-a creat o variantă regională, specifică, în cadrul căreia s- 
au păstrat unele elemente de tradiție Hamangia. Acest aspect a fost 
sesizat la Hârșova. 

Spre sfârșitul culturii Gumelnița, la începutul mileniului III a.H., 
marea unitate culturală care se realizează în zonă s-a fárámitat, având 
loc noi structurări etnice și lingvistice. Culturii discutate i s-a suprapus 
în Dobrogea și în nord-estul Munteniei, cultura Cernavodă I. Aceasta 
ia naștere odată cu pătrunderea dinspre stepele nord-pontice a unor 
triburi cu preocupări pastorale și încheie perioada eneolitică. 

Indoeuropenii. Noile populaţii care vin din răsărit și miazănoapte, 
în mileniul III a.H., sunt cunoscute în istorie sub denumirea de indoeu- 
ropeni - triburi de păstori din Asia apuseană și Europa răsăriteană. 

Din această vreme se consideră că a fost domesticit calul și că s-a 
început folosirea lui pretutindeni - dar mai întâi la călărie. În ceramică, 
de factură modestă, deosebită total.de cea a culturii Gumelnița, pre- 
domină motive noi, specifice epocii, cum sunt impresiunile cu 

"nurul", realizate in pasta încă crudă a vasului. Mai apar canelurile 
orizontale și micile proeminențe înșirate sub buză, împinse din interi- 
or spre exterior. 

Se pare că din această perioadă datează și mormântul de la 
Casimcea, descoperit in anul 1938, cu obiecte funerare interesante: 
vârfuri de lance, lame de silex și răzuitoare, două topoare - tot de silex 
- precum și o importantă figurină zoomorfă, din piatră locală, care 
reprezintă un cap de cal cu trăsături ale elementelor anatomice și ale 
pieselor de harnașament redate într-o manieră realistă. După com- 
paratii și observaţii detailate, s-a convenit că mormântul aparține 
triburilor locale care au intrat în legături culturale cu cele nord-pon- 
tice. Populatiile nomade și seminomade își inhumau morții în poziție 
chircită - pe o parte - iar peste cadavre presărau vopsea - ocru roșu. 
Mormântul era acoperit cu un tumul, o movilă mare de pământ. Între 
numeroasele movile ale înmormântărilor cu ocru roșu, răspândite pre- 
tutindeni în pământul dobrogean, unele aparțin acestei perioade al 
cărei rit funerar l-am relevat. 

Din cercetările de până acum, reiese că în orașul Constanţa, au fost 
identificati numai doi asemenea tumuli sápati în timpul primului 
război mondial. 

Aspectul istoric al acestei perioade de tranziţie de la eneolitic la 
epoca bronzului, judecat în special din punct de vedere social-eco- 
nomic, duce la câteva constatări prețioase. La vremea când triburile 
nomade indoeuropene pătrundeau la sud de Dunăre și în larga zonă 
aferentă, structura societăţii tribale se modificase; progresele pe linia 
producţiei au creat o mai mare bunăstare și au impulsionat trecerea de 
la ginta maternă la cea paternă. Triburile de păstori din stepele nord- 
pontice, cu practici legate de mediul de stepă și silvostepă, folosesc 
acum tracțiunea animală (calul) și "plugul" de corn. Se accelerează pro- 
cesul separării celor două aspecte economice de bază - păstoritul și 
agricultura. 

Atât în cultura materială și spirituală, cât și în structura antropo- 
logică s-a constatat un amestec între triburile indoeuropene și 
băștinași, printr-o sinteză complexă și profundă în toate domeniile de 
viaţă: noii veniţi, stabiliti in mai multe etape la Dunărea de Jos, au con- 

"tribuit din plin la indoeuropenizarea acestei largi zone, fenomen pe 
care-l avem în vedere atât pe plan etnic, cât și pe plan lingvistic și cul- 
tural. 

Războinici și metalurgiști la Dunărea de Jos. Procesul trecerii de la 
eneolitic spre epoca bronzului, desfășurat între mijlocul mileniului III 
a.H., și până spre începutul celui de-al II-lea a.H., corespunde unor 

mari transformări de ordin social-cultural, pe care arheologii le pun în 
legătură cu emigrarea unor noi triburi de indoeuropeni, dar și cu soci- 
etatea localnicilor aflată într-o avansată etapă de evoluţie istorică. 
Cercetările de la Cernavodă, au permis cunoașterea mai aprofundată 
a acestei epoci, iar pe baza materialelor arheologice descoperite mai de 
multă vreme s-au determinat două culturi materiale proprii: 
Cemavodă II și Cernavodă III. 

Prima, Cernavodă II, nu are nimic comun cu vechile culturi din 
zonă, Gumelnița și Cernavodă I, datate, după cum s-a văzut, la 
sfârșitul eneoliticului, ci are mai degrabă similitudini - dacă le 
raportăm la ceramică - cu așezările cercetate în Moldova la Horodiștea 
și Foltești. Aria ei de răspândire cuprinde, îndeosebi, răsăritul 
Munteniei și zona adiacentă a Dobrogei. În stânga Dunării apar 
asemenea așezări la Bráilita (jud. Brăila), Cáscioarele, Gumelnița si 
Olteniţa (jud. Călărași) etc. Trebuie să subliniem deci identitatea 
așezărilor de pe ambele maluri ale Dunării, atât pentru tipurile 
neintárite - deschise - cât si pentru cele fortificate cu șanțuri sau cunos- 
cutele tell-uri atât de bogate în vestigii. Toate denotă strânsa unitate 
etnică pe axa Dunării. 

Cercetările au pus în lumină numeroase unelte, între care 
menționăm: brăzdarele” din corn de cerb, secera cu tăiș vertical si 
gaură de inmánusare, apoi rásnitele și frecătoarele. Acestea, impreună 
cu oasele de animale - boi și cai în special - zugrăvesc sugestiv practi- 
cile agricole. Reamintim însă și folosirea calului în scopuri războinice. 
Afirmația sé sprijină pe descoperirea unor elemente arheologice mar- 
tore ale armelor de luptă, în perfect acord cu folosirea calului. Se 
cunoaște din această vreme un tipar de gresie pentru turnat securea 
plată; un pumnal cu mânerul scurt - căruia i se află analogii in Europa 
Centrală și în răsăritul acesteia. 

Ceramica integrată culturii Cernavodă II este ornamentată modest, 
motivele predominante fiind redate prin crestături si impunsáturi 
făcute pe buzele vaselor sau pe corpul lor. Multe dintre acestea sunt 
lucrate dintr-o pastă care conţine scoici și nisip. S-au găsit vase mari de 
provizii, străchini, castroane etc. La Hârșova a apărut un vas cu gura 
în patru colțuri precum și cunoscutul vas inalt cu profil în forma literei 
ES, 

Cultura Cernavodă III, determinată tot prin descoperirile de pe 
dealul "Sofia", de lângă orașul eponim, s-a născut din ceea ce am numit 
Cernavodă I, cu unele interferenţe eneolitice anterioare și cu influenţe 
ale unui curent venit din sud. În cadrul său se vădesc aceleași forme și 
sisteme de apărare ale așezărilor și locuințelor, iar cu deosebirile tipo- 

logice de rigoare, cam aceleași categorii de unelte și elemente cera- 
mice; din ultima categorie se disting exemplare pentru preparat și con- 
servat hrana: străchini largi, castroane tronconice, cești etc., multe din- 
tre ele purtând caneluri sau crestături și incizii. 

În complexele cercetate au fost degajate numeroase reprezentări 
plastice; prin execelentá figurine feminine cu caracteristici diferite: cu 
capul detașabil (în locul gâtului, într-o perforatie verticală se monta 
capul modelat aparte); cu corpul stilizat; unele sunt plate, încorsetate 
și strânse în cingătoare, altele, în poziție șezând; au bustul mult mărit 
și sunt frumos ornamentate. De asemenea, s-a mai găsit o interesantă 
figurină, de mici dimensiuni, care redă chipul unui luptător - ceea ce 
confirmă aspectul preocu»árilor războinice. 

Fiind integrate perioadei de trecere la epoca bronzului, cele două 
culturi, Cernavodă II si III - uneori în evoluţie simultană - se leagă 
strâns de triburile indoeuropene stabilite la Dunărea de Jos, dar nu se 
poate trece cu vederea caracterul accentuat meridional, egeano-anato- 
lian, dovedit de unelte, ceramică și caracteristici antropologice. 

În general, în cadrul perioadei de tranziţie către epoca bronzului, 
odată cu adoptarea și dezvoltarea metalurgiei acestui aliaj, au loc și în 
spaţiul carpato-dunăreano-pontic profunde transformări de ordin 
etnic și lingvistic care prefigurează și conduc nemijlocit către primele 
etape ale formării triburilor trace. 

CAP. III. EPOCA BRONZULUI 


Acumulările înregistrate până acum, înmulțirea mijloacelor de 
vietuire, dezvoltarea socială în general, au dat putinţa gintei patri- 
arhale să atingă un înalt grad de organizare - manifestările sale pe plan 
economic și spiritual fiind prezente și pe teritoriul Dobrogei. Acestea 
au loc în strânsă conexiune cu zonele învecinate, relația cea mai evi- 
dentă fiind cu teritoriile carpato-dunărene. Noua stare de fapte se 
datorează, evident, uneltelor superioare pe care omul și le făurește din 
bronz. Cunoscută încă din eneolitic, arama în stare nativă ajunge cu 
timpul ca în combinație cu staniul (cositorul), plumbul, arseniul etc., în 
condiții tehnologice specifice, să dea naștere bronzului, metal ce se 
pretează la turnári de unelte, arme și podoabe, în tipare anume mode- 
late. Dar uneltele noi, mult mai bune și mai eficiente în producție, nu 
vor înlocui total și brusc pe cele vechi, din piatră, os sau lemn, moște- 
nite din neolitic, ci, dimpotrivă, asistăm în continuare la o largă 
răspândire a acestora. 

Metalurgia bronzului se pune la punct în special în acele zone în 
care se găseau arama nativă sau minereurile de cupru care puteau fi 
extrase mai ușor și prin reducere, să se obțină metalul respectiv. 
Pentru Dobrogea s-ar putea avea în vedere, în acest sens, zăcămintele 
de la Altân Tepe, deși până acum nu avem nici un indiciu expres cá au' 
fost folosite în acea vreme. 

Cele mai răspândite unelte din bronz sunt toporul și secera, iar din- 
tre arme, pumnalul și sabia. De o largă răspândire se bucură și podoa- 
bele, atât cele de bronz cât și cele de aur. 

Precumpănirea uneori a armelor în comparație cu uneltele, sau 
chiar numai răspândirea lor egală, dă caracteristica războinică a epocii. 
Astfel de preocupări sunt însă stări de fapte subordonate activităților 
esențiale de ordin economic: agricultura și păstoritul. Desi in 
Dobrogea nu avem dovezi arheologice, in alte zone de civilizatie a 
bronzului, s-a documentat cá se intrebuinta plugul delemn - aláturi de 
cel de corn - și carul cu tracțiune animală. Deci, cu asemenea mijloace 
era posibil ca suprafețele cultivate să fi fost mai mari. 

Omul continuă să practice meșteșugurile tradiționale, legate mai 
ales de nevoile casnice: prelucrarea lemnului, a pietrei, a osului și a 
pieilor pentru îmbrăcăminte etc. 

S-a constatat chiar că între obiectele unor "depozite" de bronzuri 
descoperite în Dobrogea, multe unelte și podoabe - topoare, seceri, 
brățări, coliere etc. - n-au nici un fel de urmă de întrebuințare. 
Analizate mai detailat au dus la concluzia cá ".. Metalul a mai 

îndeplinit și o altă funcţie, se pare tot atât de importantă ca și aceea de 
materie primă pentru unelte, arme și podoabe, anume aceea de mijloc 
de schimb ... sub formă de turte ... sau sub formă de obiecte - unelte ... 
arama sau bronzul ... serveau și ca echivalente de schimb, ca o formă 
de obiect - "monedă", și in genere ca simbol al averii. Așa se explică de 
ce, încă din epoca aceasta, unele piese de acest fel nu sunt finisate sau 
în orice caz nu prezintă urme de folosire practică”. (D. Berciu, în Din 
istoria Dobrogei, vol. I, Buc., 1965). 

În cadrul societății acestei epoci, când tehnica producerii de unelte 
de bronz se va generaliza, distingem detașarea unor luptători și con- 
ducători de trib, al căror rol sporește treptat. Acest fapt și apariția 
armelor de bronz, consti'uie consecința dezvoltării cunoscutei ginti 
paterne. Se produc mai multe bunuri materiale, care îngăduie o 
însușire privată a lor de către cei mai puternici; se constată existența 
unor proprietăți de familie. Aceasta duce la ușoare diferențieri de 
ordin social, dar fără să oglindeascá, de pe acum, un proces generalizat 
și accentuat, așa cum se va constata în cadrul epocii fierului. 

Strâns legat de aceste procese social-economice, au loc și în spaţiul 
dintre Dunărea de Jos și Marea Neagră, ca și în întregul teritoriu carpa- 
to-balcanic căruia i se circumscrie, alte restructurări de ordin etnic și, 
implicit, lingvistic, care se întrezăreau mai de mult și care prefigurează 
constituirea triburilor trace. Acestea sunt, desigur, rezultat al sin- 
tezelor izvorâte din amestecul inerent al triburilor locale, preindoeu- 
ropene cu noii veniţi din stepele euroasiatice, indoeuropenii. 

Pe teritoriul țării noastre epoca bronzului cu subdiviziunile sale 
(timpuriu, mijlociu și târziu) este atestată printr-o mare varietate de 
descoperiri arheologice și prin determinarea unor culturi materiale 
bine individualizate. Pentru Dobrogea, până acum, nu avem însă 
dovezi ale dezvoltării vreunei culturi, ci numai descoperiri izolate, atât 
de obiecte cât și de morminte cu ocru roșu, de care am amintit pentru 
sfârșitul eneoliticului. În ciuda unei sărăcii de obiecte depuse ritual în 
morminte cunoscute, ele nu pot fi atribuite unui singur orizont cultu- 
ral. Inserám aici mormintele cunoscute de la Hamangia, Hârșova, 
Hagieni și Piatra Frecátei, în care s-au descoperit importante obiecte 
de inventar: oale-borcan din pastă grosieră, unele cu ornamente făcute 
de regulă cu benzi de triunghiuri umplute cu împunsături. Aceste 
trăsături se constată, de asemenea, în descoperirile de la Neptun, 
Sinoe, Dervent și Rasova - Malul Roșu, care corespund, probabil, 
treptei de mijloc a epocii bronzului. 

Între piesele cele mai de seamă din Dobrogea acestei epoci, este 
cunoscuta statuie-menhir, descoperită în anul 1924 la Ceamurlia de 

Jos, lângă Baia-Hamangia (jud. Tulcea), datată la mijlocul mileniului II 
a.H. Statuia antropomorfă*, are înălțimea de 2 m, lățimea de 1 m și 
grosimea de 0,55 m. Ea a format obiectul unor repetate studii. Este în 
realitate o placă groasă de calcar, care redă schematic corpul unei 
femei, al cărei cap este mic, cu orbitele ochilor adâncite și cu nasul ușor 
reliefat. Pe suprafața anterioară, femeia aduce mâinile pe abdomen, 
peste centură, gest-simbol al fecundității și fertilității. La gât are un co- 
lier (torques). Apar schematic sânii, sexul, iar jos, sunt conturate 
tălpile. Important este repertoriul elementelor redate, în relief, pe 
spate: coloana vertebrală, omoplatii și imaginea a patru topoare de 
luptă. 

Reprezentarea statuară a aparținut unui mormânt și constituie una 
dintre cele mai autentice dovezi ale culturii legate de credințele reli- 
gioase ale vremii, având un caracter apotropaic: îndepărtarea 
spiritelor rele și a răufăcătorilor care intenționau profanarea lăcașului 
sepulcral. Astfel de reprezentări s-au descoperit pe o arie foarte mare 
ce se întinde din Siberia și până la Oceanul Atlantic; la noi în țară mai 
sunt cunoscute câteva exemplare valoroase din Transilvania, de la 
Baia de Criș și Gherla. i 

Aceleiași jumătăți a mileniului II a.H., îi aparțin trei topoare de 
bronz, două descoperite la Măcin și unul la Mahmudia, toate cu 
trăsături care indică pătrunderea lor dinspre răsărit. 

Recent, arheologii au determinat una dintre cele mai importante 
culturi aparținând veacurilor XIV-XIII a.H., numită Coslogeni, după 
numele unei localități din balta Borcea (jud. Călărași). Este răspândită 
în Dobrogea și în sud-estul Munteniei. Caracteristicile tipologice o 
înscriu așa numitului facies Noua-Sabatinovka, în cadrul căreia exis- 
tau așezări de tip "cenusare" - locuințe păstorești ocupate vremelnic, in 
care arderea succesivă a focului ducea la depunerea straturilor de 
cenușă. Uneltele de os sunt numeroase, dovada producerii lor locale, 
de către păstori. Se obțineau: sule, vârfuri de săgeți, cuțite ș.a. Vasele 
ceramice au forme și ornamente variate; distingem însă cu predilecție, 
borcanele si ceștile cu torti sau cu buton. Uneltele din bronz sunt 
reduse ca număr. 

Vestigii ale acestei culturi s-au descoperit în Dobrogea de sud-est, 
la Gárlita, Bugeac si Satu Nou. Apoi la Ghindáresti, Enisala, Sarinasuf, 
Limanu, unde s-au găsit vase, unelte și podoabe. Deși până acum cele 
mai multe mărturii ale acestei culturi sunt din sud-estul Dobrogei, este 
dovedit că ea pătrunde aici dinspre nord-est. 


* Acum în muzeul cetăţii Histria. 

Legăturile cu sudul mediteranean s-au dovedit intense pentru 
multe așezări din epoca bronzului din tara noastră. Nu de multă 
vreme s-a descoperit la Medgidia, o sabie miceniană, datată în sec. XIV 
a.H., bine conservată și de un tip pe care-l găsim in mai multe puncte 
din ţările balcanice. S-a demonstrat că tipul de sabie "cu cornite" a 
venit din sudul egean, ceea ce confirmă, încă odată, legăturile acestor 
regiuni cu Grecia. 

Bronzul târziu din Dobrogea este mult mai bine cunoscut 
mulțumită unor descoperiri de așa-numite "depozite" de unelte, arme 
și podoabe. În ordine cronologică inserám obiectele de bronz cunos- 
cute din Dobrogea cu trăsăturile lor distincte. În 1933 s-au găsit la 
Medgidia părți dintr-un depozit: o brățară cu capetele ascuţite pre- 
lung, un fragment de seceră și un ac de păr, cu placă decorată cu 
hașuri romboidale. Toate își au analogii în cunoscuta cultură Noua, 
mult răspândită în România. 

Pe Valea Carasu, la Poarta Albă, s-au găsit în anul 1951 mai multe 
obiecte, ascunse, după câte se pare, într-un vas: un fragment de vârf de 
suliță, 37 de cornuri (tutuli) din plăci de bronz și două diademe de aur 
subțiri, servind la acoperirea vaselor. Se datează la pragul dintre 
bronzul mijlociu și cel târziu. 

Un adevărat depozit este însă cel descoperit în anul 1962 în comu- 
na Nicolae Bălcescu (jud. Constanţa), pe care-l integrăm așa-numitei 
faze Bronz D. Depozitul se compune din nouă seceri și nouă topoare 
cu gaură de înmănușare longitudinală - așa numitele celturi. 
Topoarele de acest tip, frecvente în Dobrogea și în general în aria est- 
carpatică, probabil că se lucrau aici. 

ia zona industrială a Constanţei, s-a descoperit în anul 1966 un alt 
depozit de bronzuri, integrat, ca și precedentul, tot fazei D. Este 
alcătuit din 38 de piese: celturi, seceri de diferite tipuri și câteva "turte". 
Niciuna din piese nu prezintă urme de întrebuințare. 

În sfârșit, al cincilea depozit de unelte de bronz, aparținând 
sfârșitului epocii este cel descoperit în anul 1962 la Gura Dobrogei, și 
alcătuit din 24 de piese: un celt, mai multe seceri, cuțite, un brici și o 
bucată de material brut, destinată turnării. 

Examenul acestor preţioase mărturii de civilizaţie a bronzului a 
permis unele concluzii privind legăturile culturale ale așezărilor din 
țara noastră cu regiuni învecinate, mai ales răsăritene, dar și sudice. 
Este și firesc, deoarece ele se integrează culturii Coslogeni, care nu este 
decât o variantă locală a orizontului cultural Noua-Sabatinovka, tot de 
origine răsăriteană. Contactele și influențele au ajutat la dezvoltarea 
fondului cultural local. 

Sfârșitul epocii bronzului marchează un reviriment al vieții pas- 
torale. Aceasta se explică prin imigrarea unor noi triburi nomade și 
printr-o stimulare a metalurgiei bronzului. Totul dă o notă de instabi- 
litate epocii. Se observă o mai accentuată influență carpatică în civi- 
lizatia bronzului răsăritean, până la Caucaz. 

Grupurile etnice din aceste părți se asimilează și formează o sin- 
gură mare entitate carpato-balcanică, de amploare deosebită în epoca 
următoare (a Hallstattului timpuriu) pe care o identificăm cu tracii. 

Tabloul evoluţiei sociale indică o fază avansată de civilizație: este 
epoca reflectată în poemele homerice (Iliada), de unde avem informații 
că în aceste părți trăiau neamuri de limbă inctoeuropeană, desigur, 
ramura tracilor. Ei sunt aceia care au pătruns în Asia Mică înainte și în 
timpul războiului troian și este foarte probabil ca tot ei să fi provocat 
mișcările din regiunile carpato-balcano-pontice de la sfărșitul epocii 
bronzului și începutul celei a fierului, când a avut loc marea migraţie 
egeeaná 

Epoca bronzului se incheie in acest spatiu dintre Dunáre si Mare la 
începutul sec. XII a.H., când factori social-economici determinanti con- 
duc spre un alt orizont istoric, de data aceasta caracterizat de un nou 
metal intrebuintat la fáurirea uneltelor si armelor: fierul. 

CAP. IV. PRIMA EPOCĂ A FIERULUI: HALLSTATT 
(sec. XII-mijlocul sec. V a.H.) 


TRACO-GETII SI UNITATEA ETNICÁ 
CARPATO-DANUBIANO-PONTICA 


Epoca fierului constituie si pentru Dobrogea o etapá de mari pre- 
faceri social-economice, politice si culturale, integrate organic istoriei 
nationale. Importantele evenimente petrecute într-un răstimp indelun- 
gat se sincronizează cu momente cruciale în dezvoltarea uneltelor și în 
special cu sintezele etnice care fac manifeste civilizațiile tracice, speci- 
fice zonei. 

Pentru o mai bună înțelegere a progresului înregistrat de-a lungul 
epocii fierului, arheologii au impártit-o în două etape: prima, numită 
Hallstatt, după numele unei localități din Austria, delimitată între 
circa 1200-450 a.H., și partea a doua, La Tene după numele unei 


localități din Franţa, și datată circa 450-sec. I a.H. 

Pentru începutul Hallstattului, uneltele și armele din fier lipsesc 
aproape total. Prin comparație însă cu alte regiuni ale țării noastre sau 
cu zone învecinate, la fel ca și pe baza altor mărturii specifice acestei 
civilizații, Dobrogea se integrează perfect epocii respective. 

Difuzate la început sporadic și lent - reflex al unei metalurgii inci- 
piente - puținele unelte și arme din fier lasă loc larg pentru o mai 
intensă metalurgie a bronzului, moștenire din epoca precedentă. Abia 
mai târziu, după anul 800 a.H., deci în Hallstatt C și D, vom asista la o 
largă difuziune a fierului. Așa numita "tiranie a bronzului” este lichi- 
dată, uneltele de fier, net superioare - mult mai rezistente și mai vari- 
ate - dau posibilitatea înregistrării unor mari progrese. 

Se admite, îndeobște, că pătrunderea metalurgiei fierului în zonele 
noastre s-a făcut pe două căi principale; prima, din regiunile hittite, 
prin Anatolia și sudul balcanic, până în centrul Europei si în spațiul 
carpato-dunărean; a doua, din Caucaz, prin regiunile nordului Mării 
Negre și până la noi. Ultima cale mai poartă numele și de "calea 
immerianá" 

Íntelegem deci, că teritoriul românesc si cu precădere al Dobrogei, 
constituie o zonă de interferență, în cadrul căreia deosebim trăsături 
specifice. Triburile trace, în plină dezvoltare către anul 100 a.H., sunt 
acelea care intensifică practicile de folosire a uneltelor de fier, sporind 
cunoștințele tehnologice de prelucrare ale acestora. 

Revenind la începutul Hallstattului, reamintim că se continuă 

tradiția folosirii intense a uneltelor din bronz, a căror metalurgie 
atinge acum un înalt grad de dezvoltare. Faptul ne este dovedit prin 
descoperirea pe pământul Dobrogei a mai multor depozite de unelte 
din acest metal. 

Astfel, în anul 1959, s-a descoperit la Tekirghiol un depozit mare, 
compus din 10 seceri intregi și fragmentare, două celturi, două mânere 
de sabie, părți din coifuri și patru turte. Totul se încadrează fazei 
Hallstatt A 1, deci acelui început de epocă în care nu se cunoaște încă 
fierul în Dobrogea. Acest depozit este contemporan cu cel de-al doilea 
de la Sâmbăta Nouă (jud. Tulcea), descoperit în 1961, din care s-au 
recuperat însă numai două celturi, cinci seceri și o "turtá" de bronz 
brut. 

Depozitul cel mai spectacular, dată fiind mulțimea pieselor care-l 
compun, s-a descoperit tot la Sâmbăta Nouă, în anul 1960. Cântărește 
17,305 kg și se compune din 44 de pise: 34 de celturi, 8 seceri și două 
turte. Depozitul este datat în Hallstattul B 1, atunci când în Dobrogea 
apar și primele dovezi ale prezenţei fierului; o bară din acest metal 
descoperită în așezarea de pe malul lacului Babadag, confirmă cele 
afirmate. 

În sfârșit, depozitul care încheie seria descoperirilor de acest fel este 
cel găsit la Pădureni (Nastradin), jud. Constanţa, compus din 23 de 
brățări și 4 aplice; corespunde perioadei Hallstatt C; acestor depozite 
li se mai adaugă și unele descoperiri izolate, cum ar fi secera de la 
Nazarcea (Poarta Albă), cea de la Dăieni, la fel ca și celtul de la 
Sabangia (jud. Tulcea). 

Din observaţii conchidem că în această perioadă, Dobrogea avea 
legături strânse cu zonele transilvănene, între cele două regiuni 
existând similitudini în tehnologia și tipologia bronzului, în fazele 
Hallstatt A și B - componenta răsăriteană fiind de data aceasta mult 
mai insignifiantă. 

Din enumerarea depozitelor descoperite în Dobrogea, desprindem 
că un important număr de piese îl reprezentau uneltele agricole, între 
care o pondere mai mare o au secerile, reflectare a preocupărilor în 
această direcţie a triburilor trace. Numeroase sunt și armele: săbii, 
cuțite, fragmente de coifuri etc. Coroborând această constatare cu 
aceea că așezările omenești sunt puternic întărite fie cu șanțuri, fie cu 
valuri de pământ - semn de creștere a primejdiei și a nevoii de apărare 
așa. după cum se constată în cadrul cercetărilor de la Babadag, 
Hârșova, Gárlita, Cernavodă s.a. - desprindem unele preocupări 
războinice la populaţia acestei epoci, desigur, ca o practică subsidiară 
celor două ocupaţii de bază: agricultura și păstoritul - fără să excludem 

și o continuare a îndeletnicirilor meșteșugărești. 

Activitatea războinică se va intensifica odată cu generalizarea me- 
talurgiei fierului, când tendințele de acaparare cresc, luând caracterul 
unor activități curente. Sabia, pumnalul, lancea, pătrund din sudul 
balcanic și illiric, dar trebuie să admitem și o producere locală a lor. 
Comunitățile tribale de aici erau organizate în uniuni, în cadrul cărora 
se detașează o aristrocratie militară, in special după ce metalurgia 
fierului intră într-un ritm intens de dezvoltare. 

Așa după cum au dovedit-o ultimile cercetări, Hallstattul timpuriu 
și mijlociu dobrogean se reflectă cu deosebire prin descoperirile de la 
Babadag. Dar apariţii similare se mai cunosc la Gârlița, Gura Canliei, 
Rasova, Ghindărești, lfârșova, Enisala, Mlăjitul Florilor, Tulcea, 
Cernavodă ş.a., unde remarcăm existența așezărilor - "cetăți", fortifi- 
cate cu valuri de apărare. 

Primei părți a complexului cultural Babadag (fazele I si II - sec. XI- 
IX a.H.), îi corespunde ceramica lucrată cu mâna, din pastă amestecată 
cu nisip și cioburi pisate. Distingem numeroase forme: borcane bitron- 
conice cu proeminențe pe umăr, străchini cu buza trasă în interior, 
ceașca prevăzută cu 1-2 toarte supraináltate etc. Decorarea vaselor este 
realizată prin lustruire sau prin incizie și prin imprimarea cu 
pieptenele (sau cu așa numitul torques) a unor benzi liniare, șiruri de 
împunsături sau cercuri. Ceramică similară vom întâlni în cantități 
mari la nord de Dunăre - Tangâru, Giurgiu, Valea Jijiei, Stoicani, 
Bráilita etc. - argumente in plus în sprijinul unității etnice de pe ambele 
maluri ale Dunării. 

Se pare că într-o perioadă care corespunde cronologic Hallstattului 
B 4 si B ?, apar și pe teritoriul dobrogean fibulele egeene, din asa numi- 
tul tip cu corpul "umplut" - cum o vădesc descoperirile de la Ostrov. 

“Conchidem, dintr-un atent examen arheologic, cá pe lângă 
obiectele de bronz și aur, apar și cele din fier, caracteristice 
Hallstattului timpuriu - totul aparținând comunităților tribale tracice. 
Acestea dezvoltau o cultură de componență accentuat meridională, 
est-balcanică și egeano-mediteraneană, și o alta pornită din aria com- 
plexului Vattina-Pecica-Gârla Mare - Verbicioara. Este posibil că po- 
pulatia din spațiul carpato-pontic să fi fost antrenată cel puțin în eveni- 
mentele cunoscute ale "marii migrații egeene", după cum pare să o 
dovedească ceramica de aspect Babadag I descoperită în stratul arhe- 
ologic VII B, de la Troia. 


Fazele mai târzii ale culturii Babadag (Hallstatt Bz - C, sec. VIII-VII 
a.H.), în cadrul căreia ceramica cu caneluri constituie aproape o carac- 

teristică, se dezvoltă paralel cu o importantă cultură carpato- 
dunăreană, cunoscută sub numele de cultura Basarabi (numită astfel 
după comuna Basarabi, jud. Dolj). La Cernavodă s-a descoperit un 
mormânt cu un inventar foarte bogat, în parte contemporan cu com- 
plexul Basarabi. La Rasova - Malul Roșu, există chiar o ceramică ceva 
mai veche, de aspect pre-Basarabi. Dar descoperiri izolate de tip 
Basarabi s-au făcut în Dobrogea și la Hârșova, Histria, Murighiol și 
Rasova - Malul Roșu, dovadă clară a integrării spațiului dintre 
Dunărea de Jos și Mare, ariei culturale carpato-dunărene. 

La sfârșitul sec. VII și începutul sec. VI a.H., cele două culturi, 
Babadag și Basarabi, dispar în condiţii încă neexplicate suficient din 
punct de vedere istoric și arheologic. 

Dar toate urmele de cultură materială amintite până acum, ilus- 
trează peremptoriu viața unor triburi sau uniuni de triburi, 
diferențiate etnic și lingvistic în două mari grupuri: traci și iliri. Pentru 
istoria României este important că în această vreme se delimitează, de 
asemenea, ramura de nord de cea de sud a tracilor. 

Hallstattul C (800-550 a.H.) și D (550-300 a.H.), marchează pentru 
triburile din Dobrogea un ritm mai rapid de evoluţie, gratie influenței 
factorului elenic; înființarea celor trei colonii, Histria, Tomis și Callatis, 
avea să joace, în continuare, un rol deosebit în raporturile cu băștinașii 
traco-geti. Ceramica, specific hallstattiană C, s-a găsit în straturile 
arhaice ale cetății Histria sau în cele ale Tomisului, amplu investigate. 
Tehnic și tipologic, la Histria se cunoaște ceramică hallstattiană data- 
bilă între anii 700-600 a.H., alături de ceramică arhaică greacă. Mai clar 
determinată este cea de la Tariverde, unde civilizația elenă este mult 
intrepátrunsá cu cea locală, încă de la începutul sec. VI a.H. 

Mai recent, săpăturile de la Tomis, din curtea Catedralei, relevă 
același aspect istoric pentru cea de-a doua jumătate a sec. VI a.H. Este 
perioada in care societatea autohtonă din Dobrogea, integrată unității 
culturale a traco-getilor, înaintează către a doua epocă a fierului - La 
Téne. În structura sa întâlnim influențe grecești, alături de elementele 


de bază, locale, specifice. Mai mult, constatăm diferențe sociale mar- 
cante, în funcție chiar de materialul arheologic pe care-l caracterizăm, 
unul "aristrocratic", altul "traditional" sau "sătesc". Același lucru se 
constată și in necropolele plane și tumulare - fie de incineratie, fie de 
inhumatie. Totul dovedeste insá o culturá tracicá, apoi geticá, origi- 
nală, bine constituită si avansată la sosirea grecilor imigranți pe țărmul 
de vest al Pontului Euxin. Așa se explică modul în care atât aristro- 
cratia tribală cât si marea masă a geților au știut să asimileze elemente 
proprii civilizației elenice superioare, intrând cu grecii în relații co- 

merciale și deprinzându-le uneori, chiar limba și obiceiurile. 

Getii și grecii la Dunărea de Jos. Unitatea etnică de pe ambele 
maluri ale Dunării inferioare. 

Secolele al VII-lea si al VI-lea a.H., constituie pentru Dobrogea o 
epocă de adânci transformări în cadrul societății băștinașe traco-getice, 
aflate într-o fază avansată a democraţiei militare și cu o cultură pro- 
prie, ale cărei caracteristici le-am schițat. Judecată în contextul 
spațiului carpato-dunărean de care se leagă unitar, societatea traco- 
getică înregistrează la această dată legături ample cu triburile zonelor 
înconjurătoare din centrul și estul Europei, ca și din sudul balcanic, cel 
mai imporant eveniment constituindu-l apariţia și așezarea 
coloniștilor greci pe țăn.nul de apus al Mării Negre. 

Cu toate că primele mențiuni literare despre geți apar abia in sec. 
VI-V a.H. (la Hecateu din Milet și la Herodot), ele nu fac altceva decât 
să consfinteascá o situație de fapt, existentă, desigur, în spațiul carpa- 
to-dunărean: delimitarea în marea masă a tracilor a triburilor getice 
(numite ceva mai târziu și dacice, îndeosebi de către scriitorii de limbă 
latină). Momentul acestei delimitări este greu de stabilit, dar 
cercetările mai noi tind să le atribuie culturilor Basarabi și Babadag III. 
Unitare în conținutul lor de bază, ele acoperă geografic o zonă in care 
geto-dacii vor fi prezenţi de-a lungul întregii antichități. 

Apariţia și stabilirea grecilor pe țărmul de apus al Mării Negre - 
Pontul Euxin - constituie un fenomen integrat unui uriaș proces de 
emigrare, cunoscut sub numele de colonizarea greacă, în care o însem- 
nată parte a populației grecești pornește către alte lumi. Procesul colo- 
nizării, care durează din sec. VIII a.H., și ajunge până la sfârșitul sec. 
VI a.H., își are rădăcinile în însăși structura socială, economică și 
politică a lumii grecești, în contradicţiile din interiorul fiecărui stat 
elenic. Constituirea unei puternice aristrocratii gentilice, în mâna 
căreia se aflau averea și puterea politică, face ca instituţiile de condu- 
cere statale să devină instrumente de agresiune și exploatare, în detri- 
mentul producătorilor liberi, mici și mijlocii - țărani, meșteșugari, 
negustori sau navigatori - ale căror posibilități de trai se imputineazá. 
Oricum, "concentrarea proprietăţii funciare în mâna aristrocratiei gen- 
tilice, mai târziu fărâmițarea excesivă a domeniilor, urmată de 
desprinderea micilor cultivatori și de înrobirea lor economică trebuiau 
să ducă și au dus la constituirea unui surplus relativ de populaţie 
obligată să se expatrieze pentru ca să se poată întreține" (D. M. Pippidi, 
Din istoria Dobrogei, I, 1965, p. 142). Așa se explică deci, plecarea din 
patrie a unei adevărate mase de înfometați, atrași de dărnicia unor 
pământuri îndepărtate, fie din jurul însoritei Mări Mediterane, fie pe 

țărmurile mánoase ale Pontului Euxin. 

Primele colonii - in sens mai corect apoikiai - iau ființă în jurul 
Mării Mediterane, grecii stabilindu-se în ținuturile cele mai rodnice și 
mai prielnice comerțului cu autohtonii. Începând din sec. VII a.H., 
asistăm la o pătrundere masivă a lor, chiar în bazinul Mării Negre, 
desigur, nu fără atente explorări anterioare și fără cunoașterea 
temeinică a localnicilor. Hellespontul, Propontida (Marea de Marmara 
cu Bosforul și Dardanelele zilelor noastre) si Pontos Euxeinos - "Marea 
Ospitalierá" (Marea Neagră) - vor forma orizontul unor dense stator- 
niciri, din sud către nord, în decursul veacurilor VII-VI a.H. 

Cele mai importante orașe întemeiate pe țărmul de apus al 
Pontului Euxin, căruia i se integrează și litoralul românesc, sunt: 
Byzantion, Apollonia, Messambria, Odessos, Dionysopolis, Callatis, 
Tomis, Histria, Tyras etc. Pe malul românesc, între Callatis și Gurile 
Dunării, în afară de Histria și Tomis, au mai existat și alte colonii 
(orașe), ale căror nume le cunoaștem din izvoarele literare, dar 
localizarea lor sigură pe baza mărturiilor arheologice, nu s-a făcut 
până acum. Enumerăm, astfel, Parthenopolis (poate între actualele 
localități Schitu și Costinești), Aphrodisias, Eumenia și Heracleia. 
Greu de localizat este și acel Histrianon Limen - Portul histrienilor, 
poate la nordul Gurilor Dunării, între Tyras (la Limanul Nistrului) și 
Olbia (la vărsarea Bugului). 

Cea mai veche și în același timp cea mai bine cercetată colonie gre- 
cească dintre toate cele amintite de pe teritoriul românesc este Histria, 
cetatea milesiană de pe malul lacului Sinoe - lacul Sinoe, parte a com- 
plexului lagunar contemporan Razim (Razelm, Golovita, Smeica, 
Sinoe) în antichitate un mare golf la Mare, Halmyris. 

Histria, ca toponim derivă din Histros - numele grecesc al fluviului 
Dunărea - orașul fiind așezat în apropierea gurilor sale de vărsare în 
mare. De altfel, întreaga sa evoluţie ulterioară stă în legătură indisolu- 
bilă cu acest fluviu, de unde coloniștii își vor trage seva existenței lor, 
atât pe cale agricolă cât și pe cale comercială. Un izvor literar (Eusebios 
- Hieronymos, Cronica, 95, b=Fontes Historiae Daco-Romanae, II, 
1970, p. 9) menţionează: "În anul 657 a.H., în timpul Olimpiadei 33 a 
fost întemeiată cetatea Histria in Pont". Un alt izvor (Pseudo-Skymnos, 
v. 766-770 = FHR, I, 1964, p. 171-173) relevă drept moment al înte- 
meierii o dată ceva mai târzie. 

Mărturiile arheologice cele mai timpurii de la Histria, datează din 
a doua jumătate a sec. VII a.H. Cercetările arheologice, începute în 
cetate în anul 1914 de către Vasile.Pârvan și continuate apoi de alți 
prestigioși arheologi români, au dat la iveală aspecte interesante ale 

epocii arhaice, corespunzătoare Hallstattului mijlociu. Pe lăngă 
săpăturile efectuate în sectoarele numite convențional X - în afara 
cetăţii - și T, în zona sacră, intramurană, descoperiri revelatorii care 
privesc epoca ce ne preocupă, s-au făcut în necropola tumulară. Și pe 
unele, și pe celelalte le analizăm în contextul legăturilor pe care orașul 
grecesc le-a stabilit cu localnicii geţi. Astfel, dacă putem vorbi de o 
ceramică grecească foarte veche, de caracter rodian, ionian, corintic 
sau attic, aceasta este reprezentată numai alături de ceramica indigenă. 

Relaţiile mai timpurii pe care histrienii le stabilesc cu oamenii locu- 
lui se intensifică după aproximativ un secol, când pe harta țărmului 
românesc al Mării Negre apar alte două orașe: Tomis și Callatis. 

Tomisul se ridică pe »romotoriul care adăpostește și astăzi portul 
orașului Constanţa. Zona terestră înconjurătoare a constituit princi- 
pala sursă de aprovizionare; izvoarele literare îl numesc în chip variat: 
Tomeos, Tomoi, Tomoe, Tomeis etc., dar toponimele mai uzitate sunt 
Tomis sau Tomi. 

Apariţia și începutul dezvoltării orașului Tomis păreau până nu de 
multă vreme imposibil de deslușit, dată fiind neputinta susţinerii unor 
campanii de săpături arheologice, sistematice, datorită suprapunerii 
orașului modern celui antic. Dincolo de perioada faptelor necontrola- 
bile ale argonautilor, episod care s-ar fi legat de zidirea orașului pe 
promontoriul de azi al Constanţei, se întinde negura atâtor veacuri în 
care este anevoie de găsit o cât de vagă urmă care să ne îngăduie deter- 
minări de ordin istoric pentru atestarea fondării sale. Știrile literare nu 
ajută cu nimic să depășim limita anului 260 a.H., când orașul apare 
pentru prima dată în izvoarele scrise. De aceea, tot cercetările arheo- 
logice din ultimii ani vin să arunce lumini noi asupra acestui impor- 
tant capitol din istoria dobrogeană. Săpăturile din curtea Catedralei, în 
apropierea falezei constántene, sunt edificatoare. Aici, din straturile 
cele mai profunde, au fost scoase la lumină locuinţe, ceramică și semne 
premonetare în forma unor vârfuri de săgeți, care atestau, incontesta- 
bil, existența orașului în sec. VI a. H. Locuinţele - bordeie, cu podeaua 
bine bătută și adâncită în pământul viu, ceramica arhaică grecească 
reprezentată prin amfore de Chios, boluri și cupe grecești, ceramică 
clazomeniană și corintiană, un vas-coroană întreg, de tip ionian, olpai 
de Chios, vase din grupa argilei cretoase etc., alături de mari cantități 
de fragmente sau vase întregi traco-getice, din Hallstattul târziu, atestă 
prezența viguroasă a Tomisului către mijlocul sec. VI a.H. Dovezile se 
înmulțesc atunci când ne referim și la numeroasele semne premo- 
netare (24 de vârfuri de săgeți cu trei muchii - tip scitic - și alte 30 de 
exemplare din tipul foliform) de natură să confirme asertiunile asupra 

vechimii cetății milesiene. Tomisul a fost inițial un emporion sau, 
după concepția constitutional-politicá a grecilor, o polis, care se con- 
ducea după reguli și legi proprii lor. În orice caz, democrația 
sclavagistă, după exemplul orașului - mamă Milet, va fi fost forma sa 
constituțională câtre sfârșitul sec. VI și începutul sec. V a.H. 

Cea de a treia colonie grecească, Callatis, așezată de asemenea, la 
vărsarea în mare a unui "râu" - actualul lac Mangalia și înconjurat de 
mirificele câmpii roditoare, se pare că s-a numit mai întâi Cerbatis 
("Căci din cealaltă parte, Tracia începe de la malul Pontului unde se 
varsă fluviul Istru, și are în acea parte cetăţile cele mai frumoase, ca 
Histropolis, colonie a milessienilor, Tomis, Callatis, numită înainte 
Cerbatis si Heracleea" - spune Plinius cel Bătrân în "Hist. Nat." IV, 11 
(18) 44), sau după alte izvoare Acervatis, probabil chiar numele actu- 
alului lac Mangalia. Callatis este o creație doriană a Heracleei Pontice. 
Se acceptă punctul de vedere potrivit căruia cetatea a fost întemeiată 
de către locuitorii din orașul amintit, "la porunca unui oracol, către 
vremea când în Macedonia stăpânea regele Amyntas (Pseudo- 
Skymnos, 761-764 = FHR, I, 1965, p. 171). Cum Amyntas I a domnit 
intre540-498 a.H., se pare cá știrea, desi moștenită totuși de la un izvor 
târziu, exprimă adevărul. Dar nici pentru Callatis nu putem ocoli rea- 
litatea potrivit căreia suprapunerea orașului modern celui antic, face 
imposibile investigații mai ample, de natură să ne conducă la concluzii 
mai circumstantiate privind data fondării sale. 

În cazul Callatidei, ca și al celor două colonii menţionate, Histria și 
Tomis, observăm că poziția la mare și mediul geografic de pe conti- 
nent, au favorizat din plin înființarea și etapele de dezvoltare ulte- 

Odatá constituite, cele trei orase, incá de la inceput stabilesc relatii 
de schimb cu populatia autohtoná a getilor. Ratiunea prezentei lor in 
acest cadru geografic o aflăm în beneficiile pe care natura locului le 
oferea: schimbul intens de mărfuri cu populația locală și exploatarea 
agricolă. Mărfurile finite aduse din marile centre metropolitane - arme, 
unelte, podoabe, ceramică de lux, îmbrăcăminte aleasă, vinuri dulci, 
măsline, uleiuri de măsline - erau schimbate cu produsele din zonă: 
cereale, animale, piei, miere, ceară, pește sărat sau afumat ș.a. După 
unele opinii, din regiune provenea și un mare număr de sclavi. Cât de 
intense și de larg răspândite erau legăturile grecilor cu geții - aflați în 
acea vreme pe treapta Hallstattului târziu - ne-o dovedesc pertinent 
descoperirile arheologice nu numai din Dobrogea ci și cele din stânga 
Dunării. 

Obiectele de lux aduse din centrele arhipelagului egeean sunt 

achiziționate de aristrocratia locală, comerțul de tranzit constituind în 
epoca arhaică, una din ocupațiile de bază ale grecilor. 

Băștinașii geţi încep să imite formele unor vase grecești, iar de pe la 
mijlocul sec. V a.H., adoptă roata olarului, ceea ce dă un impuls con- 
siderabil acestui meșteșug. Așa de exemplu, vasul cu buza trilobată 
(cenochoe), vasul cazan (lebes) ori strachina cu buza trasă în interior si 
cu piedestal sunt exemplare tipice grecești copiate de autohtoni. 

n necropola tumulară a Histriei, ce se întinde pe o vastă zonă la 
sud-vestul cetăţii, s-au găsit resturi de cultură materială proprii 
geților, caracterizate, mai ales prin ritul și ritualurile funerare specifice 
băștinașilor. Concluzia se impune de la sine: aici se oglindesc rapor- 
turile dintre grecii noi veniți si aristrocratia locală, în morminele celor 
din urmă aflându-se numeroase obiecte de provenienţă elenă. Aceeași 
întrepătrundere o constatăm și în alte centre contemporane din 
Dobrogea. Între altele, la Piatra Frecátei pe malul Dunării, unde se re- 
simt aspectele complexului cultural de tip Bârsești (după o localitate 
din Vrancea), la Tariverde lângă Histria, la Vadu, Constanţa, 
Cernavodă și în atâtea alte localităţi, s-au descoperit mărturii care 
dovedesc tocmai această întrepătrundere timpurie a celor două civi- 
lizatii de apartenenţă etnică diferită, getică și greacă. În ceramica getică 
din aceste centre - cât și din altele din stânga Dunării - se distinge vasul 
clopot, ornamentat cu brâuri alveolare și cu apucători orizontale, 
lucrat din pastă cenușie, bine spălată și de aspect plăcut, în care 
recunoaștem influenţe date de tehnica grecească. 

Raporturile cu geții, stabilite de Histria încă din sec. VII a.H., iar de 
Tomis și Callatis, cu circa 100 de ani mai târziu, se dovedesc viabile: 
atât grecii cât și băștinașii se vor influența reciproc, iar domeniile în 
care se reflectă aspectele lor economice și culturale sunt vaste și multi- 
ple. 

Ariei largi de activitate negustorească a grecilor i se integrează 
regiunile Dunării Inferioare, dominate la nord de geto-daci, iar la sud 
de alte triburi tracice, la fel ca și mănoasele zone de stepă nord-pontice 
în cadrul cărora trăiau triburile scitilor. Contactele dintre geții dobro- 
geni cu scitii și grecii din colonii se stabilesc de timpuriu atât pe plan 
economic cât și pe cel suprastructural. Contaminările reciproce se 
reflectă în elemente de artă comună, determinate prin numeroase ves- 
tigii arheologice descoperite în zonele lor de contact. În acest sens, 
cităm mai întâi așa-numitele psalii de os descoperite la Histria și la 
Tariverde, care se termină la mâner prin capete de cal, stilizate. 
Obârșia lor ar putea fi scitică, după motivul zoomorf amintit, dar ast- 
fel de piese se găsesc în medii geto-dacice, ceea ce confirmă aparte- 

nenta lor si la aceste teritorii. 

Statornicia grecilor pe țărmul apusean al Mării Negre, practicarea 
comerțului cu băștinașii geto-daci, progresele realizate de aceștia din 
urmă în toate domeniile de viaţă, creau Dobrogei perspective mai 
intense evoluției sale social-economice. Deopotrivă, geții și grecii be- 
neficiau de pe urma ogoarelor, a comerțului mănos pentru greci și tot 
mai mult practicat de aristrocratia locală, atrasă de luxul și eleganța 
articolelor artizanale, aduse pe calea mării de corăbieri care făceau 
legătura cu marile centre din Grecia. 

Secolul al VI-lea a.H., se înscrie, în general, unui climat prosper, 
ceea ce se oglindește în suma descoperirilor arheologice. Și cum 
săpăturile cu cele mai spectaculoase apariţii s-au făcut în cetatea de pe 
malul lacului Sinoe, se cuvine o scurtă înregistrare a câtorva din zona 
sacră, făcute încă de pe vremea lui Vasile Pârvan. Ruinele unui tem- 
plu, cel mai vechi din tara noastră, a format obiectivul unor interesante 
cercetări mai recente, de natură să-l încadreze cronologic și să pre- 
cizeze cărui zeu era închinat. Templul, orientat nord-sud, este lucrat 
din calcar roșiatic - de Codru (de lângă Babadag) - adus pe calea apei 
în anticul golf al Histriei. Are dimensiunile: 19,50 m lungime și 14,10 
m lățime. Treptele de la intrarea de pe latura de sud conduceau în așa 
numita cella, apoi în pronaos și naos. Arheologii au numit aceste 
temelii, în chip convenţional, Templul A, ceea ce în concepția lui 
Vasile Pârvan insemna Templul Afroditei, pentru că marele învăţat 
descoperise în apropiere figurine de pământ ars ce reprezintă o tânără 
femeie cu porumbelul la piept - simbol al Afroditei în ipostaza de pro- 
tectoare a navigatorilor (Afrodita Pontia). S-a dovedit însă, după 
ultimele două decenii de cercetări, că templul Afroditei este un altul, 
situat în apropiere, cu dimensiunile de 14,209 m și 7,150 m. Cel descris 
este consacrat lui Zeus. Prima sa fază datează, ca și la templul 
Afroditei, de la mijlocul sec. VI a.H., iar ceea ce vedem astăzi mai clar, 
aparține sec. V a.H. Că este templul lui Zeus o dovedesc mărturiile 
arheologice dintr-un put sacru din apropierea templului, in care se 
aruncau vasele întrebuințate în scopuri religioase; aici au apărut frag- 
mente de amforă cu inscripții în limba greacă, incizate, care atestă că 
sanctuarul este închinat lui Zeus. În fata sa, era un altar pentru jertfe. 

Deși puține la număr, dar cu semnificație istorică edificatoare, 
descoperirile de la Histria, datate către a doua jumătate a sec. VI a.H., 
pun în lumină aspectul prosper al vieții locuitorilor săi, prosperitate 
marcată și în sânul societății getice din zona istro-pontică, unde influ- 
enta elenică era mult mai puternică. Ceramica băștinașă din zonă, cum 
ar fi cea de la Constanţa, Rasova-Malul Roșu, Gura Canliei, 

Cernavodă, Ghindărești, Piatra Frecátei, Tulcea, Babadag etc., reflectă 
o populaţie care prin cultură, acţiuni politice și militare, atrage de tim- 
puriu atenţia scriitorilor greci. Așa de exemplu, Hecateu din Milet, 
istoric și geograf grec de reputaţie (circa 550-470 a.H.), consemnează 
două triburi getice din Dobrogea sec. VI a.H.: crobizi și tirizi (sau trizi) 
și localitatea Orgame (FHG, I, p. 170-173 = FHD, I, p.9) - Argamum de 
epocă romană, localizată ipotetic la Capul Dolojman, acum centrul 
unor importante cercetări arheologice. 

Către sfârșitul sec. VI a.H., survin însă evenimente de natură să tul- 
bure stările de lucruri din regiunea Dunării de Jos. În tot cursul sec. VI 
a.H., se afirmă în Orient regatul ahemenid al perșilor. După ce au 
cucerit regiuni întinse ir. Asia, către părțile de răsărit și de miazăzi, 
privirile satrapilor persani s-au îndreptat către apus, unde întâmpină 
însă rezistenţa străvechilor și prosperelor orașe grecești de pe coasta 
Asiei Mici, a căror bogăţie constituia motivul atacurilor lor. Mai mult, 
tendința perșilor era să ocupe Strâmtorile - Propontida și Hellespontul 
- și apoi, după ce vor fi instituit un control sever asupra comerțului 
grecesc din Pontul Euxin, să fixeze granița răsăriteană a imperiului în 
zonele locuite de "sciți". Darius I (521-485 a.H.), întreprinde o mare 
expediție contra "scitilor". După ce trece Hellespontul cu uriașa sa 
armată, înaintrază pe coasta de apus a Mării Negre prin regiunile 
traco-geto-dacice, până dincolo de Dunăre, pe care o trece pe un pod 
de vase cu scopul cuceririi regiunilor scitice din nordul pontic. 
Triburile tracice din sudul Balcanilor preferă să se supună perșilor. La 
nord de Munţii Haemus, geții însă îl înfruntă pe trufașul rege, ceea ce 
este consemnat de însuși Herodot: "Înainte de a ajunge la Istru, birui 
mai întâi pe geți, care se cred nemuritori. Căci tracii, locuitorii din 
Salmydessos și cei care ocupă ținutul așezat mai sus de orașele 
Apollonia și Messembria - pe nume scirmiazi și nipseeni - s-au predat 
lui Darius fără luptă. Geţii însă ... au fost îndată inrobifi, măcar că ei 
sunt cei mai viteji și cei mai drepți dintre traci" (Herodot, Historii, IV, 
93=FHR, I, p.47-49). 

Citatul, atât de edificator privind virtuțile strămoșilor nostri, nu 
amintește nimic despre grecii din orașele vest-pontice și nici despre 
atitudinea lor în cadrul acestui conflict. Numai la Histria săpăturile 
arheologice par să reflecte urmările nefaste ale invaziei persane, și nu 
excludem aceiași situaţie și la Tomis, așa după cum par a indica recen- 
tele cercetări din parcul Catedralei. În cetatea de pe malul lacului 
Sinoe, în sectorul X, zidul de apărare din perioada arhaică, din piatră 
și chirpici, a fost distrus chiar la sfârșitul sec. VI a.H., după toate pro- 
babilitátile o consecinţă a invaziei persane. 

Se pare că războiul contra scitilor, atât de abili luptători de stepă, 
afectează grav armatele invadatoare, ceea ce le obligă să se retragă, 
fără să instituie un regim de ocupație pe țărmul vest-pontic. 
Constatăm că după acest eveniment, viața intră pe făgașul ei normal, 
iar relațiile grecilor cu geții își urmează cursul, cu caracterul specific 
epocii de la sfârșitul sec. VI a.H. și începutul celui de al V-lea a.H. 

Istoria geților din dreapta Dunării de Jos, trebuie pusă în legătură 
cu evoluția neamurilor tracice din sud, care se afirmă în această vreme 
ca una dintre cele mai mari puteri de la sud și de la nord de Haemus. 
Este cunoscutul regat al odrisilor; tribul tracic dă numele său 
formațiunii statale ce avea să dureze până la miijlocul sec. I p.H., in 
ciuda formelor de dependenţă pe care le vor impune asupra lor mace- 
donenii sub Filip al II-lea (359-336 a.H.), și urmașii săi, iar mai târziu, 
pentru o vreme, romanii. 

Ținuturile locuite de geto-daci, așa după cum relatează Tucidide, 
cât și cetățile grecești de la Mare, vor intra sub influența noii puteri, 
constituită în prima parte a sec. V a.H., de către regele Teres. Despre 
urmașul acestuia, autorul Războiului Peloponeziac relatează: "Sitalces 
pornește așadar de la odriși, punând în mișcare întâi pe tracii ce locu- 
iesc între Munţii Haemus și Rodopi și care se aflau sub stăpânirea sa 
până la Mare (la Pontul Euxin) și Hellespont după aceea pe geții peste 
care dai dacă vrei să treci Munţii Haemus și toate celelalte populații 
stabilite dincoace de Istru, mai ales în vecinătatea Pontului Euxin. 
Getii și populaţia din acest ținut se învecinează cu scitii, au aceleași 
arme și sunt toti arcași călări ..." (Tucidide, II, 96=FHR, I, p.77). 

Íntelegem din interpretarea acestui important pasaj, că zona dintre 
Balcani, Dunăre și Marea Neagră, deci cea a geților, a intrat sub influ- 
entele lui Sitalces și a urmașilor săi, după toate probabilitățile nefiind 
vorba de o subordonare totală ci de o dependenţă dictată de interese 
economice și militare. Triburi sau uniuni tribale ale geților, conduse de 
căpetenii cum ar fi Charnabon, amintit de Sofocle în tragedia 
Triptolem (Tragicorum Graecorum Fragmentae, 54-FHR, I, p.19: "Si 
Charnabon, care în timpurile de față domnește peste geți”) vor fi 
depins de odriși în formele amintite, încă din sec. V a.H. Acești con- 
ducători locali - basilei - a căror autoritate politică și militară se înveci- 
na cu orașele grecești, nu vor întârzia să se transforme în "protectorii" 
locuitorilor cetăților de la mare, lipsiți de forța militară necesară. 

Dacă în sud, raporturile geților cu celelalte triburi trace se reflecta 
în aceste stări de fapte, la nord și nord-est, în zonele de stepă nord- 
pontice, se menţin legături strânse cu triburile nomade sau semino- 
made ale scitilor. Interferentele geto-scite la nordul Dunării, formează 

obiectul unor relatări ale scriitorilor antici - exemplul oferit mai înainte 
de Tucidide (Hist. II, 96, |-FHR, I, p.75) - dar se reflectă totodată si in 
monumentele arheologice din sec. V a.H. În această ordine de idei 
amintim statuile de la Sibioara si de la Stupina (com. Crucea, jud. 
Constanta) precum si o a treia provenitá dintr-o localitate necunos- 
cutá. Cea de la Sibioara, lucrată in granit, redă schematic un luptător 
de aspect grotesc. Pe forma ovoidală, i se disting trăsături anatomice, 
anumite insemne specifice, precum si unele podoabe. La gàt are un 
torques, sub centură apare un topor de luptă si in dreapta, pe sold, se 
distinge cunoscutul pumnal - akinakes. Pe soldul din stánga este 
reprezentată tolba cu săgeți - asa numitul gorithos. Comparat cu statui 
de aceeași factură sculpt iralá si de aceeași epocă, piesei de la Sibioara 
i se constată obârșia traco-scitică. 

Statuia similară de la Stupina, cât și cea al cărei loc de proveniență 
nu se cunoaște, reprezintă, de asemenea, un luptător cu akinakes. Fără 
să li se fi pătruns sensul simbolic, se poate afirma că redau imaginea 
idealizată a unor luptători sau șefi de trib și că au fost așezate pe ose- 
mintele lor din mormintele tumulare. 

Mai mult decât aceste statui funerare, a căror factură artistică se 
leagă de etnicul traco-scitic, menționăm cazanul de bronz de la 
Castelu, datat tot în sec. V a.H. Originea lui scitică, bine stabilită - 
apare ca rezultat al legăturilor culturale și religioase cu nordul pontic. 
Cazanul, bine păstrat - cu excepția piciorului stricat de fierul plugului 
care l-a scos întâmplător din pământ - are forma unei imense cupe 
(înălțimea 0,69 m; diametrul gurii 0,445 m). Cele două toarte sunt 
adevărate figuri zoomorfe, imitând corpul unor tapi. La exterior, in 
partea superioară, vasul prezintă un ornament liniar în zig-zag, 
cuprins între buză și o linie inferioară de demarcație. 

Mai amintim între cele mai vechi descoperiri scitice, câteva vase și 
fragmente ceramice de la Histria, Tariverde și Sinoe; reprezintă vase 
de tip borcan cu umărul rotunjit și cu crestături sau alveole aplicate pe 
buză. De la Tariverde și Histria provin psalii de os de tip scitic din a 
doua jumătate a sec. V a.H., iar de la Histria mânerul unei oglinzi de 
bronz din al treilea sfert al aceluiași secol. 

Fără a fi prea numeroasă, ceramica scitică mai apare sporadic la 
Nicolae Bălcescu, Medgidia, probabil și în unele complexe funerare de 
la Tomis - din sec. IV-III a.H. 

De remarcat că vasele scitice nu apar nicăieri izolat în Dobrogea, ci 
numai în orașele grecești, în așezări greco-indigene, sau mai târziu în 
așezări și necropole getice în care ceramica autohtonă este predomi- 
nantă. 

Pentru zona litorală a Dobrogei, prezența inhumatiei și unele ele- 
mente specifice ale inventarului și ritualului funerar permit să se pre- 
supună o prezenţă scitică chiar dacă lipsește ceramica. De altfel, așa 
după cum se cunoaște aceasta este rară chiar în complexele arheolo- 
gice nord-pontice, fapt explicabil pentru o populaţie aflată în perma- 
nentă mișcare. Locul ei este luat atât în așezări, cât mai ales în cople- 
xele funerare de ceramica grecească - de lux sau uzuală - pătrunsă in 
mare cantitate, alături de alte mărfuri grecești și la comunităţile scitice. 

CAP. V. DOBROGEA ÎN A DOUA EPOCĂ A 
FIERULUI: LA TENE 


EVOLUȚIA SOCIETĂȚII GETICE ȘI A ORAȘELOR 
GRECEȘTI ÎN SEC. V-I a.H. 


Harta arheologică a Dobrogei din sec. V-I a.H., a fost completată in 
ultimii ani, cu noi așezări de o densitate puţin bănuită altădată. Forma 
de organizare specifică societății antice aflată pe treapta democrației 
militare avansate, relevă caracterul războinic al triburilor, uniunilor de 
triburi și mai apoi a fonnațiunilor cvasi-statale dintre Dunărea de Jos 
și Mare, in permanente legături cu scitii de la nord și cu odrișii de la 
sud de Haemus, dar de o puternică aderentá la masa congenerilor din 
stánga fluviului. Entitátile tribale de aici, au in continuare, acel funda- 
ment economic traditional, agrar si pastoral, cu accentuate manifestári 
meșteșugărești, cărora, odată cu stabilirea grecilor pe litoralul marin, li 
se integrează, intense schimburi comerciale. 

Amploarea metalurgiei fierului, cu trăsături care diferă față de 
veacurile anterioare, are adânci implicaţii în structura socială, politică 
și culturală a geților. Însumată unui tablou general, civilizaţia celei de- 
a doua epoci a fierului, La Tene (sec. V-I a.H.), dezvăluie aspecte 


istorice dintre cele mai bogate pentru geto-daci și greci; datelor arheo- 
logice, epigrafice și numismatice, li se adaugă într-un mare număr 
surse literare grecești și mai târziu romane. 

De la constituirea statului odris și până către a doua jumătate a sec. 
IV a.H., societatea geticá se dezvoltă în condiții normale, fără tulburări 
de natură să modifice structura social-politică și culturală a 
băștinașilor. Descoperirilor mai vechi din necropola plană de inci- 
neratie de la Cernavoda, li se adaugă multe altele de dată mai recentă, 
fie din centre cercetate sistematic prin săpături, fie numai prin 
descoperiri de suprafață. Astfel, enumerăm: Satu Nou, Băneasa, 
Bugeac, Medgidia, Histria, Constanţa, Nicolae Bălcescu, Rasova- 
Coada Bălții, Poarta Albă, Hagieni, Cotu Văii, Albești, Agigea - în jud. 
Constanţa - și Sarinasuf, Enisala, Horia, Murighiol, Telita, Sinoe, 
Dinogetia - Garvăn etc. - în jud. Tulcea. 

Etnicul getic, de descendență hallstattiană, este prezent pretutin- 
deni. Săpăturile mai ample de la Constanţa, Tariverde, Bugeac, 
Enisala, Murighiol, ca si de la Histria - sectorul Z, - ne pun la dis- 


poziţie cantități însemnate de ceramică getică lucrată cu mâna și, in 
mai mică măsură, la roată. Tipurile cele mai răspândite, moștenite din 

perioada anterioară, se reduc în esenţă la trei: urna (urna - clopot sau 
vasul-sac), un borcan simplu, fără toartă, impodobit cu așa numitul 
brâu alveolar în relief și cu apucátori; cana cu o toartă, de formă 
ovoidală sau globulară, și strachina. Tipuri identice au apărut la 
Tariverde, situaţie firească dacă se are în vedere că aici era un centru 
agrar dependent de Histria și locuit de geți și eleni. Influenţa acestora 
din urmă se manifestă deseori în coexistenta ceramicii getice și a celei 
grecești. O dovedesc cercetările de la Constanţa, Histria, Nuntași, 
Enisala, Murighiol, Viile, Bugeac etc., unde urnele de factură getică 
sunt în amestec cu amfore grecești sau vase de uz curent. Aceeași stare 
de lucruri o întâlnim și în zonele învecinate din stânga Dunării, la 
Alexandria, Zimnicea, Grădiștea-Călărași ș.a. - încă o dovadă a unităţii 
etnice de pe cele două maluri ale fluviului, dintotdeauna fertile și cu 
optime condiţii de vietuire. 

Pe lângă influența grecească, cultura getică din sec. V-IV 
a.H.,implică, probabil, o componentă de influenţă scitică, sau in ge- 
neral iraniană, evidenţiată prin unele monumente mai deosebite. Între 
acestea se înscrie pumnalul găsit la fabrica de ciment Medgidia. Este 
un akinakes, turnat în bronz, aidoma unuia introdus în teacă, având 
numai una dintre laturi ornamentată spre mâner și spre placa de 
agátare. Ornamentele arhaizante ale plăcii de agátare, sunt aproape în 
totalitate de caracter zoomorf; un cap de panteră, unul de vultur care 
tine în cioc un sarpeetc. Arheologii văd în acest instrument ornamen- 
tal o sabie emblemă care a aparținut unei căpetenii tribale, în semn al 
poziţiei sale preeminente în societate. 

Aceleiași categorii de conducători sau de vârfuri ale aristrocratiei 
tribale getice, i-a aparținut interesantul mormânt de la Agighiol, 
descoperit ocazional în anul 1931 și cercetat apoi sistematic de către I. 
Andrieșescu și D. Berciu. Într-un mormânt tumular, a fost dezafectată 
o construcție funerară din blocuri de piatră, compusă dintr-o cameră 
principală, care adăpostea scheletele a trei cai sacrificați cu piesele de 
harnașament împodobite cu chipuri de animale și dintr-o cameră 
secundară cu osemintele unei femei. Dintre obiectele care compuneau 
inventarul, enumerăm vârfuri de săgeți, un splendid coif de paradă 
lucrat în argint cu ochii stilizati și decor variat pe părţile laterale; două 
cnemide, cu frumoase chipuri antropomorfe în partea superioară; 
două pocale de argint de un aspect elegant; mai multe vase, patere, tot 
de facturá aleasă - una cu un nume scris în grecește: Kotios; în sfârșit, 
podoabele femeii și fragmente din mai multe amfore grecești, 
întregesc inventarul mormântului. O analiză detaliată a dus la con- 
cluzia că piesele mormântului de la Agighiol, datat in al doilea sfert 

sau la mijlocul sec. IV a.H., reflectă întocmai sinteza culturală a locu- 
lui, la care au concurat getii și grecii, dar la care constatăm și influențe 
iraniene. Ornamentica este rezultatul unor practici îndelungate, reflex 
al întrepătrunderilor culturale produse într-o zonă în care factorul gre- 
cesc contribuie substanţial la realizarea unui stil specific, numit dese- 
ori traco-iranian sau, mai degrabă geto-iranian, așa cum ni-l 
înfățișează podoabele de la Agighiol, sabia emblemă de la Medgidia 
etc. (D. Berciu, Arta traco-getică, Buc., 1969, p. 18-76). 

Progresul, propriu societăţii getice, a fost indiscutabil stimulat de 
activitatea comercială a coloniilor grecești, care are influenţe directe în 
mediul getic mai apropiat; ne referim, desigur, la acele sate din 
vecinătatea Histriei, Toriisului si Callatisului. Grecii, constituiți in 
comunități puternice, organizați după modelul oraselor-mamá și 
mánati de țelul câștigurilor bune, transformă orașele lor în veritabile 
antrepozite ale mărfurilor care intrau sau ieșeau din zonă. Comerțul, 
ca principală ramură a vieții economice elenice din vestul-pontic, se 
întemeia pe câștigurile realizate din schimbarea articolelor artizanale 
sau de altă natură, aduse de peste mări, cu produsele agricole ale 
băștinașilor; grecii trăgeau însă un puternic folos, exploatând ei înșiși 
mănoasele pământuri din jur. Existau desigur, centre în care se 
strângeau și se creau rezerve de cereale nu numai pentru consumul 
propriu, ci și pentru comerț - știut fiind că Grecia metropolitană se 
aproviziona cu mari cantități din regiunile pontice. Un astfel de centru 
se consideră așezarea băștinașă de la Tariverde, la circa 14 km vest de 
cetatea de pe malul lacului Sinoe. 

Născut in ultima parte a veacului al VI-lea a.H., "târgul" de la 
Tariverde avea să joace un important rol economic pentru Histria, 
căreia îi furniza cereale, animale etc., achiziționate sau dobândite prin 
muncă din zona înconjurătoare. 

Comerțul cu băștinașii este mult ușurat de folosirea "monedei". 
Semnele "premonetare”, in forma unor vârfuri de săgeți, de tip 
foliform sau, si mai frecvent, cu trei aripioare - asa numite scitice - con- 
stituie un prim echivalent al mărfurilor altădată schimbate în virtutea 
trocului. Se cunosc vârfuri de săgeți de aceste tipuri la Constanţa 
(săpăturile din curtea Catedralei), la Histria, Tariverde etc., dar trebuie 
subliniată descoperirea celor 1000 de exemplare la Jurilovca. 
Constatăm că zona lor de răspândire - în lumina cercetărilor de până 
acum - nu este prea mare și se reduce doar la câteva orașe pontice. Dar, 
începând cu sec. V a.H., Histria bate ea însăși monedă, de tipul numit 


"cu roata”, adică având pe avers patru spite și pe revers legenda: - IE T 

- sau [/XTPIH - numele cetăţii (C. Preda, în Histria 3, p. 17 și urm.). 


"Prezența negustorilor greci și întemeierea coloniilor grecești s-au 
petrecut într-o perioadă în care în masa populației băștinașe, procesul 
de diferenţiere social-economică se adâncise. Răspândirea obiectelor 
"monedă" si a monedei în a doua jumătate a sec. V a.H., atestă o atare 
diferențiere ..." (D. Berciu in DID, I, p.110). 

Coloniile grecesti au contribuit la acelerarea procesului de descom- 
punere a societátii strávechi, autohtone. Acest rol il putem urmári 
chiar din analiza succintă a structurii interne a coloniilor grecești - cu 
deosebire a Histriei - mai mult și mai bine cercetată. Practicile comer- 
ciale atestate încă din secolele anterioare, se intensifică în sec. V-IV 
a.H.; se formase o pătură de negustori cu posibilități materiale consi- 
derabile, care ajung să concentreze în mâinile lor întreaga putere a 
cetății, atât cea laică cât și cea religioasă. Din documentele epigrafice 
cunoaștem întregi familii oligarhice, care transmit din tată în fiu 
atribute sacerdotale, preeminente. Astfel, către sfârșitul sec. V și 
începultul sec. IV a.H., Hippolochos și Hegesagores, fii lui Theodotos, 
iar apoi descendenți ai acestora, slujesc ca înalți prelati ai lui Apollon 
latros, "Apollon Támáduitorul" - ridicându-i divinității protectoare a 
Histriei o statuie și un templu. Din edificiu s-a păstrat o arhitravă pe 
care se citește: "Fiii lui Hipppolochos al lui Hegesagores - Xenocles și 
Theoxenos - închină acest lăcaș lui Apollon Tămăduitorul în anul sa- 
cerdotiului lui Hegesagores, fiul lui Theodotos" (D. M. Pippidi, în DID, 
I, p. 178-179). 

Lásánd de-o parte aspectul religios care reflectá sfársitul epocii, 
inscriptia confirmá faptul cá la Histria exista, ca desigur si in celelalte 
două orașe grecești din Dobrogea, o pătură aristrocraticá, in mâna 
căreia se concentrează bunuri materiale, și puterea civică. La polul 
celălalt, demos-ul, masa populației productive, alcătuită din cetățeni 
ale căror interese materiale erau afectate de existența regimului oli- 
garhic, începuse lupta pentru dobândirea libertăților și drepturilor 
sale legitime. Solicitările de mărfuri în cantități tot mai mari de către 
aristrocratia getică, determină transformări esenţiale în caracterul eco- 
nomic al cetății. Multă vreme se efectuase comerțul de tranzit cu pro- 
duse meșteșugărești aduse din orașele elene; dar, cu timpul, pentru a 
face față cerințelor crescânde, unele din articolele solicitate de au- 
tohtoni încep să fie făcute în cadrul orașului unde se dezvoltă o serie 
de ateliere. Sunt semnificative descoperirile dintr-unul din sectoarele 
de cercetare ale cetății Histria (sectorul Z5) unde au fost degajate cup- 


toare de ars vase de lut, datate încă din sec. V a.H. De asemenea, 

apariția monedei locale, cu adânci implicaţii în viața economică, se 
adaugă argumentelor că încă din sec. V a.H. - probabil din a doua 
jumătate - se impune caracterul productiv al cetăţii. Istoricii pun 
această transformare în legătură cu vizita făcută de Pericles în bazinul 
Mării Negre, pentru a câștiga adepti în liga delio-attică, a cărei menire 
e;a lupta contra Spartei. Într-un document epigrafic ce datează din 
anul 425/424 a.H., între cetăţile din Marea Neagră care plăteau tribut 
ligii deliene, se pare că figurau și cele trei orașe dobrogene; din neferi- 
cire, pe piatra fragmentară nu se mai păstrează decât începutul topo- 
nimului întregit aproape sigur, Ka[llatis]. 

Íntelegem deci că în -etatea de pe malul lacului Sinoe s-au petrecut 
evenimente interne de o: din social-economic - așa după cum s-a con- 
statat și în alte orașe grecești-pontice - în cadrul cărora, demos-ul lupta 
pentru instaurarea unui regim democratic. Totul se produce in 
condiţiile unei adânci crize. Înlăturarea oligarhiei și preluarea puterii 
de către oamenii avuti, dar lipsiți de drepturi, se oglindește perfect în 
Politica lui Aristotel: "Uneori - scrie gânditorul antic referindu-se la 
numeroase aspecte și cazuri de luptă contra oligarhiei din diverse 
orașe grecești - când deținătorii puterii sunt puţini la număr, 
răzvrătirea se face cu oameni cu dare de mână care n-au parte de 
dregătorii, asa cum s-a întâmplat la Messalia, la Histria, la Heracleia și 
în alte cetăţi ... În aceste orașe oligarhia a făcut loc unei forme de orga- 
nizare politică mai puţin strictă, la Histria mergând până la a se pre- 
face în democrație, în timp ce la Heracleia, din mic cum era, numărul 
deţinătorilor puterii s-a ridicat la 600 ..." (Politica, V, 6, 1305, p. 1 si 
urm.=D.M. Pippidi, DID, I, p. 178). 

Împlinirea acestui proces istoric, la Histria in primul rând și, desi- 
gur, în același chip și în celelalte două cetăţi - Tomis și Callatis - pro- 
duce impulsuri noi, antrenează și declanșează forte, dezlántuie energii 
în virtutea cărora masa celor ce produc - demosul - eliberat de domi- 
natia oligarhicá, dă curs unei autorități prestigioase pe linia dezvoltării 
relaţiilor de producţie sclavagiste. Negustori, armatori, proprietari de 
pământ intretin o viață economică activă, prosperă, asigurând 
metropolelor grecești mărfuri procurate de la băștinașii din Dobrogea, 
în special pește sărat și grâu. Se intretin legături cu mari centre ca 
Milet, Egina, Corint, Atena etc., fapt dovedit atât prin documente 
arheologice cât și prin izvoare literare; această situație o mărturisește 
și celebrul orator Demostene, către mijlocul sec. IV a.H., afirmând că 
Atena importă cereale aproape în exclusivitate din Pont - probabil, o 
bună parte, din Pontul Vestic. Și era și firesc din moment ce toate cele 
trei orașe s-au plasat în apropierea unor terenuri agrare rodnice, în 

cadrul cărora, populația getică asigura mâna de lucru și o producție 
sporită. Primii coloniști au căutat pământul mănos pe care în patria lor 
l-au pierdut din motive diferite, în folosul aristrocratiei. În patriile 
adoptive și-au însușit din capul locului, loturi (Kleroi) altădată propri- 
etatea comunităților locale. Laolaltă, noile posesiuni din jurul cetăților, 
la început suprafețe mici, apoi, din ce în ce mai extinse, alcătuiesc așa 
numitul teritoriu rural (chora); pentru orașele grecești de la noi aceas- 
ta se întinde de-a lungul litoralului, de la Gurile Dunării până la sud 
de Callatis, iar spre apus, atinge linia de mijloc a Dobrogei. La început 
aceste teritorii nu aveau un statut juridic precis; după cât se pare aces- 
ta se va stabili ceva mai târziu, la începutul epocii elenistice- (sfârșitul 
sec. IV și începutul sec. III - D. M. Pippidi, Parerga, Buc. 1984, p. 119 și 
urm.). Ele nu se raportau încă cetății respective ca părți integrante, în 
cadrul cărora locuitorii să aibe aceleași drepturi cetățenești ca și cei din 
polis, ci constituiau numai apanajul unor exploatări de fapt. De drept, 
vor fi integrate constituțional, într-un moment pe care istoricii îl leagă 
de un episod istoric de natură să fi consacrat în părțile acestea o autori- 
tate politică venită din afară, în măsură să organizeze proprietăţile cu 
atribute depline ale grecilor, în teritoriile amintite. Unii, cu mai puțin 
temei, văd în această autoritate pe sciți - care au locuit multă vreme pe 
lângă cetăți ocupându-se cu agricultura, ca acei Scythae aroteres de 
lângă Callatis; alţii, cu argumente mai plauzibile, aduc în prim plan pe 
macedoneni, care se vor înstăpâni și ei în aceste părți după anul 339 a. 
H. Oricum, în a doua jumătate a sec. IV a.H., aceste teritorii erau 
închegate pe deplin, iar jurisdicția grecească constituia o realitate. 
(D.M. Pippidi, Contribuţii la istoria veche a României, Buc. 1967, p. 
194-198). Locuitorii se administrează în cadrul cetăţii, după normele și 
tradiția grecească, care în realitate copiază practicile orașului-mamă, și 
la care se adaugă unele aspecte organizatorice proprii. Astfel, puterea 
politică aparține demos-ului - acelor cetățeni cu drepturi depline în 
cetate. În cele trei orașe organul suprem de conducere îl constituie 
Adunarea (ecclesia), menţionată în documente de mai multe ori cu 
numele de demos. Corpul legislativ, Sfatul (bulé), avea în sarcină tre- 


burile curente. Ambele organisme își alegeau anual același președinte, 
al cărui nume apare în documentele epigrafice alături de eponimul 
cetății, care în cazul Histriei, este preotul lui Apollo Tămăduitorul. 

Demosul de la Histria, după originea ionică a Miletului, era 
împărțit din punct de vedere politic, în triburi (philai). Se cunosc patru 
astfel de triburi: Argadeis, Aigikoreis, Geleontes și Hopletes; însă, 
după modelul milesian ar mai fi trebuit să fie încă două - Oinopes si 
Boreis - atestate la Tomis în epocă romană. 

Puterea executivă o administra un colegiu de archontes; comisia de 
synedroi pregătea alegerile, iar cea de epistatai organiza ședințele 
Adunării. Se cunosc și alți funcționari ca: agoranomul, însărcinat cu 
aprovizionarea și administrarea piețelor; economul cu sarcini finan- 
ciare; tamias, casierul public etc. 

Tomisul, având aceeași origine ioniană ca si Histria, a fost organi- 
zat la fel, deși izvoarele sunt sărace și puţin concludente în această 
privinţă. Se atestă un colegiu al arhonfilor, cu atribuţii administrative, 
și hegemonii, cu funcţii militare. Desigur că vor fi existat și celelalte 
colegii, la fel și o serie de funcționari, pe care-i avem menţionaţi însă, 
deocamdată, numai la Histria. 

La Callatis exista, de asemenea, Adunarea și Sfatul, iar corpului 
executiv, alcătuit la începuturile oraşului din cinci demiurgi, i se vor 
substitui cu vremea, arhonţii. Se mai cunosc aici strategii, cu sarcini 
militare etc. 

În acest cadru organizatoric, bine orânduit, și în condiţii social-eco- 
nomice avansate vehiculau valorile materiale și spirituale ale grecilor 
din vestul Pontului. Mărfurile produse direct și schimbate pe pro- 
dusele muncii autohtonilor, reclamă noi cantităţi de monede, care, de 
asemenea, se stanteazá în atelierele proprii, de data aceasta nu numai 
la Histria, ci și la Callatis, începând cu sec. IV a.H. La Histria, după 
destrămarea ligii delio-attice, se emit stateri care circulă în toată zona 
pontică, de la Olbia până la munţii Rhodopi. Simbolurile lor, pe avers 
cu divinități (Apollo, Demetra, Helios etc.), iar pe revers cu vulturul 
care ține peștele în ghiare, sunt consacrate pe multe emisiuni. Cele mai 
bine cunoscute sunt monedele care au pe avers două capete de tineri, 
așezate invers, iar pe revers tot imaginea vulturului cu peștele în 
ghiare - probabil semn al bogăției in pește a zonei, dacă presupunerea 
nu va fi infirmată de o eventuală determinare a vreunei semnificații 
religioase legată de cultul lui Hercules. Pe monedele de la Callatis con- 
statăm, de asemenea, mai multe simboluri; de o atenție specială se 
invredniceste "spicul de grâu", reflectare probabil a caracterului agrar 
al cetății și a practicării comerțului cu cereale. 

Secolele V-IV a.H., se înscriu în istoria Dobrogei cu un bilanţ activ, 
ilustrat în puținele izvoare literare și epigrafice, dar mai bine marcat 
prin cele arheologice, atât din așezările getice cât și din orașele 
grecești. 

Templul lui Apollo Tămăduitorul de la Histria, ceramica găsită în 
mari cantități în cetate și în zona imediat înconjurătoare, și monedele 
amintite, se leagă strâns de elemente similare găsite în teritoriul său 
rural, până la mari distanțe. 

Realitátile sunt identice la Callatis si la Tomis, chiar dacă datele pe 
care le avem acum nu sunt, uneori, de însemnătatea celor de la Histria. 
La Tomis, în cadrul săpăturilor efectuate în curtea Catedralei între anii 
1971-1975, în straturile de cultură materială specifice sec. V-IV a.H., au 
ieșit la iveală ziduri de locuinţe sau chiar locuințe cu podele și vetre de 
lut pe care se aflau fragmente ceramice, monede, diverse instrumente 
etc. Multe din aceste locuinţe au fost distruse de un incendiu survenit 
în a doua jumătate a sec. IV a.H., așa după cum, în împrejurări simi- 
lare, s-a constatat la Histria. 

De asemenea, din teritoriul agricol tomitan, avem știri interesante 
privind evoluţia societății băștinașe din sec. IV a.H., în baza cercetării 
unui tumul de la Topraisar. Din mormântul cu sant periferic circular, 
s-au scos 22 de amfore de tip Heraclea si Thasos, un fragment de vas 
grecesc (skyphos) de tip attic, cu figuri roșii, resturi dintr-o oală lucrată 
cu mâna, de factură indigenă, și oase de cai. Totul este similar unor 
apariţii din necropola tumulară de la Histria și are analogii cu 
mormântul "princiar" de la Agighiol, sau cu cel de la Peretu (jud. 
Teleorman, unde s-au descoperit splendide obiecte de argint). 

În așezările amintite de sec. V a.H., seria descoperirilor ceramice 
continuă intens și în secolele următoare. Repertoriului arheologic 
cunoscut i se adaugă numeroase alte centre din Dobrogea amintite în 
literatura de specialitate, în care s-au semnalat practici economice si- 
milare. 


SCITI ȘI MACEDONENII ÎN DOBROGEA. EPOCA ELENISTICĂ 


Către a doua jumătate a sec. IV a.H., la Gurile Dunării asistăm la 
importante transformări social-economice și politico-culturale, con- 
secintá directă a dezvoltării factorilor locali, proprii societății geților si 
grecilor, dar și cu unele adaosuri rezultate din imixtiunea unor cauze 
externe. 

Împinse de sarmati, neamurile indoeuropene ale scitilor, aflate în 
apropiere, vor pătrunde spre sud, în special pe zona litorală, ocupând 
sub conducerea regelui Ateas unele poziţii; în urma unor aprige lupte 
cu băștinașii, conduși de acel rex Histrianorum, Ateas a cerut ajutor 
regelui macedonean Filip al II-lea (359-336). În acest timp, chiar înain- 
tea declanșării luptelor, "regele histrienilor" moare. Macedonenii, pro- 
fitând de această situație, caută să-și fixeze granița de nord a regatului 
lor chiar pe linia Dunării. Astfel, ei intră in conflict cu scitii lui Ateas, 
pe care îl atacă în anul 339 a.H. Scitii sunt înfrânți, iar Ateas, regele lor, 
dispare ucis. În urma acestor lupte, macedonenii supun regatul odris 

și dobândesc supremație asupra orașelor grecești și a întregului terito- 
riu până la Gurile Dunării. Autoritatea noilor cuceritori va spori și mai 
mult în timpul lui Alexandru cel Mare, a cărui campanie din anii 
336/335 a.H., la Dunăre, contra tribalilor, are drept rezultat întărirea 
poziţiilor cucerite anterior. 

Aspectele istorice din a doua jumătate a sec. IV a.H. si din sec. III 
a.H., demonstrează că unele enclave de sciți rămân definitiv in 
Dobrogea, ocupând cu predilecție zonele agricole din apropierea 
orașelor grecești, asa după cum o dovedesc acei “sciți plugari" din 
jurul Callatidei. Relatând acest fapt, Strabon (Geographia, VII, 4, 5, 
c.311=FHR, I, p. 243) consemnează: "Datorită mulțimii locuitorilor de 
acolo - care au trecut peste Tyras și Istru și s-au așezat in ținutul de 
dincoace - o bună parte din Tracia s-a numit si ea Scitia Mică. Tracii, 
adică geții, le-au dat pământ, fie cedând forței, fie pentru faptul că 
pământul era nefolositor, o mare parte din el fiind mlăștinos”. 

Contactul scitilor cu geții, semnalat prin imprumuturi și sinteze 
culturale mai vechi, se accentuează după cea de-a doua jumătate a sec. 
IV și în sec. III a. H., nu numai în artă dar si în economie, printr-o serie 
de mestesuguri. Asertiunea se sprijină pe răspândirea ceramicii - dife- 
rită de cea getică - descoperită chiar la Histria și în alte localități ca 
Topraisar, Dinogetia etc., cu particularități identice zonelor nord și 
vest-pontice. Dar argumentul cel mai puternic îl constituie monedele 
de argint sau de bronz cu efigiile unor căpetenii scitice, așa numiții 
basilei, bătute în atelierele de la Callatis. "Deveniti stăpâni ai unui 
pământ dintotdeauna vestit pentru fertilitatea sa, căpeteniile ale căror 
nume ni s-au transmis prin monedele lor - Kanites, Ailios, Charaspes, 
Tanusa, Akrosas sau Sariakes - par să fi încheiat cu grecii legături 
asemănătoare, din toate punctele de vedere acelora pe care ultimii 
le-au întreținut cu geții, si pe care scitii ei înșiși erau obișnuiți să le pro- 
moveze în relațiile cu cetăţile de pe malul de nord al Mării Negre: 
raporturi de bună vecinătate bazate pe un interes comun și, mai ales, 
pe vărsământul regulat a unui phoros pe care grecii au acceptat să-l 
plătească acelor basilei în schimbul protecţiei lor". (D. M. Pippidi, 
Parerga, p. 123). 

Monedele scitice vor circula probabil, paralel cu cele grecești și 
macedonene, ca: cyzicianul - staterul de electron și subdiviziunile sale; 
stateri de aur de la Filip II, Alexandru si Lisimach; tetradrahmele de 
argint și moneda divizionară de bronz (C. Preda, în Histria, III, p. 48- 
53). În epoca elenistică, până către sfârșitul ei, cetățile grecești din 
Dobrogea vor imita emisiunile macedonene și tracice. 

Prin contactul permanent cu populația autohtonă, scitii din 

Dobrogea vor sfârși prin a fi asimilați, pierzându-se în marea masă a 
geților, astfel încât, izvoarele literare și arheologice de mai târziu 
rareori îi mai menționează. De exemplu, poetul Ovidiu, la începutul 
erei creștine, îi amintește mai mult ca pe un simbol istoric, decât ca pe 
o realitate etnică, sau desemnând prin numele de “sciți” pe geții 
autohtoni. 

Oricum, lor li se datorează denumirea regiunii dintre Dunărea 
Inferioară si Marea Neagră de Scitia Mică, prin antiteză cu imensa 
zonă a scitilor nord-pontici. Strabon o relatează clar în paragraful mai 
înainte citat, iar un alt izvor istoric vorbește încă înainte de mijlocul 
sec. IV a.H., despre un fluviu mare care curge prin tara scitilor, pe 
nume Istros, iar mai târziu, pe la sfârșitul sec. III a.H., și începutul sec. 
II a.H., grecii de la Histria folosesc tot termenul de sciți în decretul de 
cinstire pentru Agathocles, fiul lui Antiphilos (D.M. Pippidi, DID, I, p. 
234). Aceasta este urmarea fireascá a vecinátátii acestui teritoriu cu 
imensele regiuni scitice din nordul pontic, de care le despártea 
Dunárea, dar si a prezentei unor elemente scitice aici. 

Mai presus de aceste evenimente cu implicatii etnice neesentiale, 
izvoarele literare, arheologice, epigrafice si numismatice ale vremii 
dovedesc clar pentru sec. IV-I a.H., predominanta geto-dacică in 
provincie. Cultura, in conditiile politice si militare impuse de macedo- 
neni pe litoral - capătă unele trăsături fundamentale, originale, pe care 
le vădesc descoperiri numeroase, nu numai în centrele amintite pentru 
sec. VI-V a.H., ci și în altele, in care viața a pulsat între veacurile IV-I 
a.H. 

Politica inițiată de Filip și Alexandru pe litoralul vest-pontic, se 
verifică prin acea organizare incipientă a teritoriului cucerit, căruia i se 
atribuie un "guvernator al Traciei” - Thraciae praepositus - exponent al 
regatului macedonean. Tendința aceleiași puteri de a ocupa teritoriile 
bogate din nordul-pontic este perfect ilustrată de campania din anul 
326 a.H., a guvernatorului Traciei, Zopyrion. Acesta, după ce trece 
Dunărea si se angajează nechibzuit în lupte cu scitii, sfârșește prin a fi 
înfrânt și ucis undeva în pustiul getic (V. Pârvan, Getica, p. 49-50) - 
asertiune care lasă să se înțeleagă că între învingători erau geții, ter- 
menul general de "sciti" nefiind decât o preferinţă a vremii. 

Intrate sub atenta supraveghere a macedonenilor, orașele grecești 
stingherite în activitatea lor tradițională și supuse unei împilări rapace, 
se vor răscula. În anul 313 a.H., garnizoanele lui Lysimach, regele 
Thraciei, sunt alungate din toate orașele vest-pontice începând de la 
Tyras, în nord și până la Messambria, în sud. Mișcarea a fost cu atât 
mai viguroasă cu cât inițiatorii au avut largul sprijin atât al geților și 

scitilor, cât și al unui diadoh, Antigonos al Pontului - mânat de ambiţii 
persenale. Intervenţia energică a lui Lysimach, face ca rásculatele, în 
frunte cu redutabila cetate Callatis, să fie înfrânte. Dar aceasta nu 
înseamnă deloc aplanarea conflictului. Nu după multă vreme, între 
anii 310-309 a.H., Caliatis este iarăși în fruntea unei noi și însemnate 
răscoale și suferă un îndelungat asediu. În anul 306 a.H., locuitorii 
suportau încă rigorile istovitorului război, ceea ce a determinat pe unii 
dintre ei să plece pe mare, în Bosphorul Cimmerian (Crimeea), unde 
au cerut găzduire regelui Eumelos. Acesta îngăduie unor refugiaţi 
callatieni să se stabilească in colonia Psoa (D. M. Pippidi, DID, I, p. 215- 
216). Si de data aceasta Lysimach isi impune autoritatea asupra tutu- 
ror cetăților vest-pontic^ si nu va întârzia să inițieze campanii de 
pedepsire a geților pártasi la răscoală, motiv pentru care se îndreaptă 
cu armatele spre vest. În jurul anului 300 a.H., el cucerește însemnate 
teritorii în dreapta Dunării. Dar daco-getii din stânga fluviului sub 
conducerea lui Dromichaites - regele unei puternice uniuni tribale - 
poate chiar stăpân pe regiunile acum cucerite de Lysimach, intră in 
conflict cu acesta, tocmai pentru a recupera ceea ce i se luase prin forța 
armelor. Luptele se succed mai multi ani la rând, și întotdeauna vic- 
toriile sunt de partea geților care, potrivit practicilor străvechi, i-au lip- 
sit pe invadatori de hrană și apă si au pustiit totul în calea lor. Hártuiti 
astfel în Câmpia Munteană, cuprinși de spaima locurilor necunoscute, 
tracii pierd orice șansă. Agatocle, fiul lui Lysimach, cade prizonier și 
stă în captivitate până în anul 292 a.H. După campania nereușită a lui 
Agatocle, tracii sunt din nou hotărâți să lichideze pe geți; dar puter- 
nicul lor atac din anul 292 a.H., condus de Lysimach, sfârșește tot rău, 
însuși regele fiind luat prizonier. (Diodor, Biblioteca istorică, XXI, 12- 
FHR, I, p. 197, cu interpretarea lui V. Pârvan, Getica, p. 56-65). În ciuda 
protestelor vehemente ale războinicilor geto-daci, Lysimach și fiul său 
se bucură de clementa inteleptului Dromichaites, care le lasă viața și-i 
eliberează, impunându-le să retrocedeze teritoriile cucerite. Aceasta 
nu înainte de a consfinti pacea, printr-o legătură matrimonială: 
Dromichaites se căsătorește cu fiica lui Lysimach (H. Daicoviciu, Dacii, 
Buc. 1965, p. 66-68). 

Garnizoanele trace rămân să stăpânească, în continuare, cetăţile de 
pe litoral până în anul 280 a.H., cănd, la scurtă vreme după dispariția 
regelui trac, își fac apariția în Balcani neamurile celților. După ultimele 
descoperiri, celții pătrund prin nord-vestul Scitiei Mici către sud si 
ajung în Grecia până la sanctuarul de la Delphi; se divid în trei ramuri: 
una ajunge în Anatolia, alta undeva în Serbia și cea de-a treia, care ne 
interesează mai mult, sub conducerea lui Comontorios, se stabilește 

pentru mai multă vreme pe valea râului Marita, într-o zonă bogată a 
Traciei, creând așa numitul regat din Tylis (poate Tulovo, de pe valea 
Maritei, din Bulgaria). Căpeteniile celtice, asigurate în limitele unei 
formațiuni statale care va dura până către. sfârșitul sec. III a.H., 
încearcă și reușesc să impună tributuri cetăților dela mare dar, după 
câte se pare, nu și celor trei orașe din părțile noastre: Histria, Tomis și 
Callatis. În afara unor urme de cultură materială - cum ar fi o sabie 
găsită recent într-un mormânt din necropola tumulară de la nordul 
orașului Mangalia și a unor fibule descoperite la Tariverde - o serie de 
toponime pot fi considerate de origine celtică, atestând trecerea sau 
zábovirea lor prin Scitia Mică. Astfel, nume de localităţi ca: Aliobrix 
sau Albiorix, dintr-un punct neidentificat de la nordul Gurilor 
Dunării, Noviodunum (Isaccea) și Arrubium (Măcin) au obârșie celtică 
(R. Vulpe, HAD, p. 84; N. Gostar, in Danubius, I, 1967, p. 109, nr.7). 
Cât de mare a fost influența regatului din Tylis asupra geților și in 
special a grecilor de pe litoral, nu știm. Se pare însă că din vremea 
pătrunderii lor, care coincide cu dispariția lui Lysimach și cu luptele 
pentru succesiune la cârma regatului tracic, Scitia Mică își reia activi- 
tatea normală, cu inerentele perturbări de ordin social și politic, pro- 
duse fie de atacuri din afară ale unor căpetenii tracice, fie de tulburări 
și crize sociale interne despre care vom relata în continuare. 
^ Oricum, în viaţa celor trei orașe survin transformări cu implicații in 
sectorul economic atât din pricina dezvoltării lor inegale, cât și din 
cauza altor factori. Astfel, la Histria decăderea s-ar lega de înnămolirea 
accentuată a portului, care-l face de la o anumită epocă impracticabil 
pentru comerț maritim normal; situația se agravează încă de la 
sfârșitul sec. IV și începutul sec. III a.H. Golful se transformă în lagună, 
corăbiile nu mai pot pătrunde la Histria - apare acel Chituc pe care 
grecii îl numesc Pieptul - ceea ce duce, implacabil, la decăderea 
orașului. Comerţul se transferă către Tomis, înlesnit de calea ușor acce- 
sibilă a Văii Carasu, care unea cetatea milesiană cu bogatele regiuni ale 
geto dacilor din vest - unde luase deja ființă portul dunărean Axiopolis 
(Hinog - Cernavoda). Aceasta va duce la o ascensiune vertiginoasă a 
vechiului emporion maritim. Interesate deopotrivă într-un control al 
comerțului tomitan, Histria și Callatis, coalizate, se vor opune 
Bizanțului, puternicul oraș de pe malul Hellespontului, ale cărui 
tendințe acaparatoare deveniseră manifeste. În anul 260 a.H., are loc o 
sângeroasă confruntare armată, pe care Memnon din Heracleea 
Pontică ne-o relatează în următorii termeni: "... a izbucnit un război, pe 
care-l porniseră bizantinii împotriva callatienilor - aceștia erau 
coloniști ai heracleotilor - și totodată împotriva histrienilor, pentru 

emporionul de la Tomis, care se află în vecinătatea callatienilor. 
Aceștia se gândeau să facă acolo un monopol al lor ..." (FHG, III B, p. 
347-348=FHR, I, p. 511). Știm doar că în urma conflictului fratricid, 
Tomisul rămâne în continuare liber, în condiţii de natură să-i asigure 
prosperitate economică și înflorire culturală. Faptul acesta se confirmă 
aiât prin apariţia primelor emisiuni monetare de la Tomis, încă de la 
mijlocul sec. III a. H., cât și prin construcţiile de proporţii: edificii pu- 
blice și particulare, temple închinate unor divinităţi tradiționale; se 
lărgește portul și desigur, nu vor fi lipsit teatrul și gimnaziul, indis- 
pensabile instruirii și cultivării cetățenilor. 

Circulaţia bănească, corespunzătoare unui trafic intens cu lumea 
băștinașilor, se remarcă 1^ sec. III și II a.H., și prin emisiuni proprii ale 
autohtonilor. Dacă pentru sciți cunoaștem deja mai multe piese cu 
efigiile unor "basilei" și geto-dacii s-au dovedit, de asemenea, receptivi 
in fata unor astfel de practici, ștanțând monede cu chipurile șefilor lor. 

“La Somova (jud. Tulcea), Mihai Viteazul (jud. Constanţa) și într-o 
localitate necunoscută, s-au descoperit în ultimele decenii trei monede 
care au pe avers imaginea unui bărbat tânăr și legenda la genitiv - 
Basileos Moskonos - a regelui Moskon. Este vorba de un tip monetar 
propriu geților din dreapta Dunării de Jos, datat în sec. III a.H. 
Progresele societății getice, în cadrul cărora influenţa elenistică este 
evidentă, au avut mari implicaţii: adâncirea diferențelor sociale cu 
apariția în forme mai evidente a unor comandanţi puternici, șefi de 
triburi sau de uniuni tribale, care, potrivit uzanțelor vremii, se vor 
numi basilei - ca si la sciți. Este cazul acestui Moskon din părţile de 
nord ale Dobrogei (poate chiar acel rex Histrianorum amintit în episo- 
dul invaziei scitice, sub Ateas) și cu acei "protectori" ai grecilor 
menționați în inscripții. În această ordine de idei este locul să amintim 
decretul săpat pe o stelă de piatră, de la Histria, cu numele lui 
Zalmodegikos, șef geto-dacic al cărui etimon amintește de Zalmoxis, 
principală divinitate a panteonului lor. Lui Zalmodegikos i se trimite 
o delegaţie care solicită restituirea atât a cetățenilor ostateci cât și a 
unor venituri. Analiza inscripției demonstrează că cetatea de pe malul 
lacului Sinoe era sub protecţia căpeteniei geto-dacice din nordul sau 
nord-vestul Dobrogei, care-și oferea serviciile în schimbul unor remu- 
neratii substantiale (D.M. Pippidi, Contribuţii ..., p. 167-185). 

Către sfârșitul sec. III și începutul sec. II a.H., o altă inscripție in 
limba greacă ni-l înfățișează in postură de protector pe basileul 
Rhemaxos. Decretul histrian în cinstea lui Agathocles, fiul lui 
Antiphilos, se referă la atacurile brigandești ale unei căpetenii tracice, 
pe nume Zoltes, cu urmări nefaste pentru cetate și pentru teritoriul său 

rural. Meritul lui Agathocles e acela de a fi știut să oprească raidurile 
prădalnice ale căpeteniei tracice, fie cu sume de bani, fie prin negocieri 
care sfârșeau prin stipularea unor înțelegeri, cel mai adesea nerespec- 
tate, fie chiar cu forța, după cum relevă inscripția: "... iar mai târziu, 
călcând tracii . jurămintele și învoiala și tot dând năvală (pe 
pământurile cetății), ales de popor comandant cu depline puteri al te- 
ritoriului și strângând oșteni voluntari dintre cetățenii și dintre bar- 
barii adápostiti în cetate, a păzit ogoarele și turmele și grânele până la 
trecerea (spre noi) a Regelui Rhemaxos ..." (D.M. Pippidi, Contribuţii 
..., p- 186-221-DID, I, p. 229). Apărătorul histrienilor contra lui Zoltes, 
Rhemaxos, pare a fi, după mai multe opinii, un basileu din stânga 
Dunării. Dispunea de suficiente forțe din moment ce orașul de pe 
malul lacului Sinoe stabilește cu el o legătură politică destul de trainică 
și capabilă să îi organizeze apărarea în situații critice ca aceea a con- 
flictelor cu Zoltes. Momentul se înscrie în suita evenimentelor din sec. 
II a.H. și următoarele, când în ciuda prezenței unor forte străine pe te- 
ritoriul Dobrogei, regii uniunilor tribale din Câmpia Munteană și din 
sudul Moldovei vor face totul pentru a menține în sfera lor de influ- 
entá teritoriul amenințat din dreapta fluviului. Adáugám de aseme- 
nea, neincetatele încercări ale geților de a controla sau de a suprave- 
ghea, sub o formá sau alta, cetátile grecesti - pe care le proteguiau. 

Primejdiile de felul acelora pricinuite de Zoltes, se vor dubla la 
sfársitul sec. III si inceputul sec. II a.H., prin aparitia bastarnilor, popor 
migrator de neam germanic, care-si fácuse simtitá prezenta in 
regiunea Gurilor Dunárii. Imixtiunea lor in Scitia Minorá se va resimti 
multá vreme. Dovada ne-o furnizeazá atát izvoarele literare cát si cele 
arheologice - ultimile ilustrate prin tezaure monetare, morminte, 
podoabe etc. Sosirea bastarnilor la Dunáre intámpiná rezistenta 
inversunatá a getilor. Ei sunt aceia care in jurul anului 200 a.H., suferá 
mai întâi rușinea unei înfrângeri, pe care apoi, la scurtă vreme, regele 
Oroles, va ști s-o transforme în victorie. Ni se relatează de către 
Strabon că spre sfârșitul sec. III a.H., și începutul sec.II a.H., Delta 
Dunării ar fi fost deja un apanaj bastarn, unul dintre triburile lor au 
ocupat regiunea "motiv pentru care au fost numiți peucini" - de la 
insula Peuce din Deltă (Geografia, VII, p.3-15). Până în prezent infor- 
matia literară este confirmată si de materialele arheologice. În cazul în 
care știrile sunt reale este de presupus că stabilirea lor aici să fi avut 
repercusiuni in economia Histriei, al cărei pescuit nestingherit 
altădată, putea fi grav afectat. 

Oricare ar fi fost situaţia externă, este demn de remarcat că toate 
cele trei orașe vest-pontice cunosc în sec. III-II a.H., în plină epocă 

elenistică, o prosperitate pe măsura dovezilor răspândite deopotrivă 
in suprafețele apărate de incintele lor, dar si în regiunile geto-dacice 
cele mai îndepărtate. Amforele cu sau fără ștampilă, în care vinurile și 
uleiurile fine luau calea așezărilor de la Dunăre și Carpaţi, formează în 
zilele noastre loturi impresionante în patrimoniile muzeale: Sinope, 
Taasos, Rhodos, apoi Cnidos si Cos - iată câteva dintre centrele ates- 
tate pe ștampile, de unde veneau mărfurile grecești (V. Canarache, 
Importul amforelor ștampilate la Istria, Buc. 1957, passim). 

Legăturile economice și culturale, înlesnite mult de căile navigabile 
ale Mării Negre și ale Dunării, au asigurat Dobrogei o rețea care se 
întindea din nordul pontic până în sudul mediteranean, iar spre apus 
ajungea până în centrul iuropei. Se reconstituie șirul unor importante 
orașe, partenere in competiția negustorească: Olbia și Chersones în 
nordul Mării Negre, Apollonia, Messembria, Bizanţ, Atena, Delos etc., 
în sud, ca să nu amintim decât câteva din mulțimea centrelor care ne 
interesează. Din Thasos, spre exemplu, vine acel Peisistratos al lui 
Mnesistratos, care în veacul al III-lea a.H., înălța la Histria un splendid 
templu pentru "Marele Zeu"; fragmente arhitectonice din acest edifi- 
ciu, lucrate în marmură după canoanele genului clasic, împrăștiate 
acum în zona sacră a cetății între templul lui Zeus Polieus și cel al 
Afroditei, sunt minunate dovezi de rafinament artistic și arhitectural. 

O judecată obiectivă a stărilor sociale din centrele grecești de la 
mare, cu precădere prin datele oferite de orașul Histria, duce la 
încheierea că în ultimele veacuri ale erei vechi, se adânciseră con- 
tradictiile sociale. În chip inerent, acumularea unor averi de către unii 
reprezentanţi ai negustorilor, meșteșugarilor, armatorilor, proprieta- 
rilor de pământuri s.a., a dus la detașarea unei pături de oameni avuti, 
față de masa celor care erau deopotrivă producători și contribuabili. Se 
adaugă sărăcimea și sclavii, întotdeauna o entitate nemulțumită, 
nevoită să participe la acțiuni revendicative - desigur, în limitele și cu 
specificul epocii. 

Atacurile din afară, eforturile sporite ale orașelor de a depăși criza 
militară prin intermediul unor importante sume din avutul obștesc, 
tributuri plătite unor basilei geto-daci, nemulțumirile interne din 
sânul claselor de jos, au făcut să apară instituţii și persoane care, prin 
caracterul lor filantropic, încercau să salveze situaţiile critice. Așa 
numita sitonie era o instituţie care făcea ca din hambarul public să se 
împartă nevoiașilor grâu; un negustor cartaginez, consimte să cedeze 
orașului Histria o cantitate de cereale; un cetățean bogat, Diogene al 
lui Diogene, imprumuta obștea în împrejurări dificile cu o sumă de 
bani; toate aceste acte constituie însă paleative, în forma unor încercări 

de stingere, chiar și vremelnice, a ostilităților sociale. Semnificativ este, 
de asemenea, termenul epigrafic tarahai (1o pox ai), tradus prin "război 
civil": consecință a unor tulburări provocate dincolo de cetatea Histria, 
de către bastarnii vecini din Deltă, cu implicaţii în sânul anumitor stări 
sociale, a căror natură este greu de precizat (D. M. Pippidi, Contribuţii 
+, P. 87-90). 

Redus doar la aceste câteva sumare știri, capitolul vieții sociale din 
orașele grecești se adaugă aceluia al băștinașilor geți din sec. III-I a.H., 
aflați intr-o avansată fază a democrației militare, în cadrul căreia, 
vârfurile aristrocratice se vor identifica prin tel cu bogătașii greci, iar 
masa de rând, oameni liberi - agricultori, ineșteșugari, păstori, 
războinici - constituie fundamentul social al unităţilor lor tribale. 

În condiţiile social-economice ale epocii elenistice apar și se dez- 
voltă idei și forme laice sau religioase într-un ansamblu cultural pe 
care îl reconstituim grație monumentelor arheologice descoperite mai 
ales in ultima vreme. Viața spirituală în coloniile grecești îmbracă 
veșmintele tradițiilor metropolitane, legăturile permanente și intense 
cu orașele din Grecia, Asia Mică, Nordul Pontic, fiind chezășia con- 
servării limbii, obiceiurilor, credințelor religioase, practicilor 
instituționale etc. 

Ínscriptiile de epocă elenistică de la Histria reflectă respectarea atât 
a graiului cât și a aspectelor religioase ioniene. La Callatis se remarcă 
dialectul doric de la Megara și, implicit Hercaleea Pontică. Foarte 
puțini sau chiar deloc alterată de influențe străine, limba a constituit 
pentru grecii atât de dispersati în lumea pontică și mediteraneană, sin- 
gurul mijloc de unitate și înțelegere. 

Centrele de adâncă tradiţie culturală, Atena, Milet, Cyzic, Megara, 
Rhodos etc., au iradiat strălucite idei filozofice și științifice cu ecouri 
remarcabile în coloniile pontice. Aici, după obiceiul vremii, educația 
tineretului constituia o sarcină de familie, dar și una de stat - civică. În 
gimnazii se asigură instructia tineretului, încă de la o vârstă fragedă: 
mai întâi efebii, de ia 18 la 20 de ani, și apoi tinerii (neoi) de la 20 la 30 
de ani; aceștia formau obiectul profesiunii gimnaziarhilor, care se 
îngrijau atât de educaţia intelectuală cât si de cea fizică. Cei cu incli- 
natii mai serioase către învățătură puteau merge, în măsura posi- 
bilitátilor materiale, să-și desăvârșească studiile în orașe de renume, 
cum ar fi Cyzic. Astfel, din inscripția de la Histria, pusă în onoarea 
medicului Diocles, fiul lui Artemidoros din Cyzic, reiese că "fiind 
chemat de Popor și ținând în cetatea noastră un număr mare de 
expuneri și de lecţii, a dobândit prin ele bună faimă” ((Em. Popescu, in 
SCIV, VII, 1956, 3-4, p. 343). 

Cât de vie se arată predilectia localnicilor pentru cultură și știință, 
o dovedesc izvoarele literare și urmele arheologice. Seria unor învățați 
de la Callatis, cunoscuți, indirect, grație unor scriitori de mai târziu, 
confirmă că ecouri ale spiritului cultural din Grecia propriu-zisă 
străbăteau distanțele și erau respectate cu mult simt chiar si în orașe 
îndepărtate ca cele din Dobrogea. Este de amintit celebrul Demetrios 
din Callatis (sec. III a.H.) istoric și geograf, autor al operei Despre Asia 
si Europa; Istros Callatianul (sec. HI a.H.) literat si critic literar, după 
câte se pare autorul lucrării Despre tragedie; Satiros "Peripateticul" 
(sec. III a.H.), tot literat, creator al genului biografic - lui i se datorează 
Viaţa lui Euripide; Heracleides Lembos (sec. II a.H.), gramatic, biograf 
și istoric, înalt functio. ar în Egiptul Lagid, a scris o viaţă a lui 
Arhimede, operă din netericire dispărută, la fel ca și operele celorlalți 
cărturari enumerati. 

Relevant pentru nivelul cultural la Callatis, este cunoscutul 
mormânt cu papirus, descoperit într-un tumul datat în sec. IV a.H. 
Deși conținutul acestui prețios document - unic în țara noastră - n-a 
putut fi deslușit (s-a descompus imediat după ce a luat contact cu 
aerul) se poate înțelege că cel care îl avea în mână în lăcașul sepulcral, 
era ori un poet, ori un filozof sau literat - oricum un personaj impor- 
tant al cetăţii. t 

Ocazional, si apoi prin cercetári ample, s-a identificat zona sacrá de 
la Callatis, din sec. IV-III a.H.; in partea de sud-est a orasului actual, nu 
departe de zidul de incintă elenistic, au apărut două altare lângă 
fundaţiile unui templu - ultimul edificiu cu dimensiunile de 16 m 
lungime și 6,80 m lățime. Se pare că spre partea de nord, zona avea un 
zid protector. 

Considerată si sub alte aspecte, viața cultural-artisticá a orașelor 
vest-pontice înregistrează progrese în sculptură - domenii în care 
unele opere de valoare au format obiectul importului, altele au prins 
viață în orașele locale, fie că este vorba de statui și basoreliefuri în 
piatră, marmură sau bronz, fie imagini modelate în pământ ars. Se știe 
că lui Apollo Tămăduitorul (Iatros) i s-a ridicat o statuie, de la care 
numai baza de marmură neagră se conservă în muzeul Histriei; tot din 
același oraș se cunoaște un cap al lui Helios de la o statuie de marmură 
albă, acum la Sofia, luată de trupele bulgare de ocupaţie în 1917, 
împreună cu multe alte piese arheologice din Dobrogea; de la Tomis ni 
s-a păstrat capul lui Apollo si cel al Afroditei lucrate cu multă fineţe în 
marmură; de asemenea, s-au descoperit elemente arhitecturale frumos 
decorate cu scene mitologice, ca lupta cu amazoanele, Artemis la 
vânătoare sau splendide frize împodobite cu bucranii și ghirlande etc. 
Panteonul grec și cel local geto-dacic, uneori în amestec, alteori indi- 
vidualizate conform cu trăsăturile originare, sunt bine reprezentate 

prin statui și basoreliefuri ale unor divinități adorate cu predilecție, în 
orașele grecești și în mediul rural geto-dacic. 

Dintre zeitățile panteonului clasic grecesc, lui Zeus, Afroditei și lui 
Apollo le-au fost închinate temple, statui și reliefuri votive. Ultimul, în 
ipostaza de Apollon latros (Apollo Tămăduitorul), a fost adorat de 
locuitorii de la Histria până în timpul creștinismului. Culte consacrate 
au mai avut Afrodita Pontia, Zeus Polieus, Helios, Asklepios, Hermes 
Agoraios, Marii Zei din Samotrace etc. Se pare că încă din epoca elenis- 
tică, au fost celebrati și Poseidon Elikonios, Dionysos Carpophoros - 
ca să nu mai amintim de Artemis, Athena, Cybele, Demetra, Dioscurii 
etc., atestati printr-o serie de documente descoperite în cele trei orașe 
grecești. Uneori, pentru unele divinităţi, sunt cunoscute mai multe 
monumente de la Callatis. Dionysos, însoţit de epitete ca Dasyllios, 
Carpophoros, Bakheus, are o largă popularitate, asociaţiile de credin- 
cioși din acea vreme lăsând importante monumente ridicate lui spre 
adorare, poate cu ocazia anumitor sărbători. Cât privește Marele Zeu, 
a cărui mitologie are implicații în lumea greacă dar și tracă, i se ridică 
la Histria în sec. IV a.H., un minunat templu de marmură în stil doric 
(D. M. Pippidi, Scythia Minora, p. 81-95). 

Multora dintre divinitátile enumerate li se consacrau sárbátori spe- 
ciale, de largá popularitate in toate orasele de pe litoral: Dionysiile 
pentru Dionysos - cu un cult public si unul tainic, rezervat initiatilor; 
Thargelia, pentru Apollo si Artemis; Hermaia, in cinstea lui Hermes; 
Taureia, pentru Poseidon s.a. (D. M. Pippidi, Studii de istorie a religi- 
ilor antice, Buc., 1969, p. 284-310). 

Religia grecilor a contaminat si pe bástinasii geto-daci, dar perma- 
nent s-a manifestat și in celălalt sens din moment ce intrepátrunderile 
mitologice constituie uneori esenta atributelor unor divinitáti. Marele 
Zeu de la Histria - poate tracul Derzelas, intálnit foarte frecvent sub 
diferite ipostaze in mediul tracic, a fost una dintre divinitátile mult 
adorate de autohtoni, care-i acordă sensuri si atribute multiple. 
Iconografia sa, cunoscută din sutele de monumente descoperite, a fost 
împrumutată din mediul elenistic, dar suportând multe modificări. 
Numele de Cavalerul Trac, sub care a intrat în literatura de speciali- 
tate, este o denumire modernă. Din mediul băștinaș, în care el 
evoluează sub influența substratului religios, a pătruns, ulterior, chiar 
în lumea elenică din Pont. 

Riturile și ritualurile geto-dacice și grecești, se aseamănă și dau 
măsura întrepătrunderilor culturale reflectate în necropolele din sec. 
IV a.H., de incinerare - practică obișnuită, comună, si de inhumare - 
precum și în inventare funerare alcătuite în special din vase ceramice 
și obiecte de utilitate personală, de proveniență getică și grecească. 

CAP. VI. SCITIA MICĂ ÎN CADRUL 
REGATULUI GETO-DAC AL LUI BUREBISTA 
(sec. I a.H.) 


În formele căpătate sub domnia lui Burebista statul geto-dac din 
nordul Dunării cunoaște o largă extindere teritorială nu numai spre 
vest și sud-vest, dar in sec. I a.H., cu necesitate și spre răsărit si 
miazăzi, spre Balcani și tármui vest-pontic. Aceasta înseamnă inte- 
grarea într-o singură unitate politică-militară a triburilor geto-dacice, 
și tracice care trăiau în această parte de lume. În ținutul relativ restrâns 
dintre Dunărea de Jos și Marea Neagră, urmele civilizației getice sunt 
numeroase, deși cercetările de teren nu au atins niciodată parametrii 
necesari. Situația este evidentă pentru perioada în care izvoarele scrise 
lasă să se înțeleagă o prezenţă activă a geților - atât a celor locali cât și 
a celor din stânga Dunării - la evenimentele politico-militare care au 
avut loc aici. Dovezile cele mai concludente privind civilizaţia geților 
din Dobrogea în sec. I a.H., au fost puse în lumină prin cercetări 
recente întreprinse în dava de la Satu Nou, punctul "Valea lui Voicu” 
(com. Oltina, jud. Constanţa). Importante nivele de locuire co- 
respunzátoare sec. I a.H. și începutului sec. I p.H., au fost investigate 
si clarificate prin sápáturi. Materialul arheologic recuperat de aici este 
bogat si variat: ceramică lucrată cu mâna, atât din specia poroasá (vase 
de provizii, borcane, cești si cátui) cât si cea lustruită (căni, fructiere, 
străchini, vase de provizii). Ceramica cenușie lucrată la roată cuprinde 
fructiere, străchini, capace, strecurători, boluri, căni, chiupuri (pythoi) 
etc. Acestor recipiente de factură autohtonă li se alătură ceramica 
elenistică de import, într-o cantitate impresionantă - cele mai 
numeroase fiind amforele. 

La Murighiol, în nordul Dobrogei, în punctul "Ghiolul Pietrei", s-a 
cercetat o cetate dacică din sec. II-I a.H., cu numeroase materiale au- 
tohtone, specifice, precum și un bogat inventar elenistic. În aceeași 
zonă, la Halmyris, s-a constatat cum așezarea romană suprapune o 
așezare getică veche. 

În necropolele Histriei s-au descoperit morminte de incineratie pe 
loc, plane și gropi rituale, datate in sec. II-I a.H., din care s-au recu- 
perat fragmente de vase getice împreună cu ceramică grecească, pre- 
cum și o sabie dacică - sica. Să mai adăugăm că cercetările de epocă 
târzie elenistică, au pus în lumină cantități importante de ceramică de 
import, de cele mai multe ori în afara teritoriilor rurale ale orașele 
grecești Histria, Tomis ori Callatis. Ceramica de import era preferată 

de păturile înstărite ale autohtonilor. Așa explicăm depozitul celor 115 
amfore de la Tulcea, alături de care au apărut mai multe fragmente de 
ceramică getică, totul datând din sec. I. a.H. 

În acest context istoric-arheologic, specific Dobrogei in sec. I a.H., 
se accelerează înaintarea legiunilor romane în Peninsula Balcanică, in 
general, și pe litoralul vest-pontic, în special. Pe țărmul maritim lumea 
tradițională traco-geto-dacă și orașele grecești mercantile, constituie 
ținta lor predilectă. Se vor încorpora statului roman regiuni întinse cu 
orașe bogate și cu o poziție geo-strategică de importanţă cardinală la 
Marea Neagră şi Gurile Dunării. 

Prilejul instalării mai timpurii a garnizoanelcr romane pe actualul 
țărm românesc al Mării Negre, îl oferă războiul dintre Roma expan- 
sionistă și Regatul Pontic al lui Mithridates al VI-lea Eupator, aflat în 
cea de a treia etapă a desfășurării sale, în anii 74-63 a.H. În timp ce 
neînfricatul rege pontic (la capătul unor conflicte ale căror 
deznodăminte au alternat când de-o parte, când de cealaltă), își incer- 
ca șansele să-l îndepărteze pe destoinicul general Licinius Lucullus 
Varro în Asia Mică, luptând pe mare lângă insula Temnos și pe uscat 
la Cyzic și Kabiria, se produce o ingenioasă diversiune romană de-a 
lungul coastei vest-pontice, de la sud către nord, spre Gurile Dunării. 
În anul 72/71 a.H., fratele vitreg al comandantului, M. Terentius Varro 
Lucullus atacă bazele regelui pontic constituite din suita orașelor 
grecești de la Apollonia (Sozopol), în sud, și până la Histria și apoi din 
nordul Mării Negre, supunând totodată pe aliaţii grecilor, localnicii 
traci, bessi, moesi, geți, sciți etc. 

Acestea, odată supuse, se anihila puternica bază constituită din 
orașele grecești vest și nord-pontice pe care se sprijinea Mithridates în 
lupta antiromană. 

O inscripție funerară de la Histria, în limba greacă, s-a eiue dit a fi 
un decret onorific pentru un strateg, originar din Bizanţ, pe care regele 
pontic l-a lăsat cu anumite misiuni în cetate. El este lăudat pentru 
pretioasele servicii pe care le-a adus locuitorilor în decursul timpului. 
Apare numele unui urmaș al acestuia, ceea ce ar demonstra că ocu- 
parea cetății Histria de către Mithridates al VI-lea, ca si a celorlalte 
orașe de pe țărmul occidental și septentrional al Mării Negre s-a pro- 
dus mai demult. Documentul se aseamănă altuia de la Apollonia, care 
menţionează pe un oarecare Epitynchanon al lui Menecrates din 
Tarsos, nume ce îngăduie datarea inscripției noastre cu puţin înainte 
de campania lui M. Terentius Varro Lucullus din anii 72/71 a.H. Mai 
demonstrează însă că măcar în primii ani ai sec. I a.H., dacă nu chiar 
mai de timpuriu, Histria făcea parte din uniunea pontică a lui 

Mithridates, generalii acestuia participând la viața orașelor în discuție. 
Că orașele grecești, cu bogatele lor teritorii rurale făceau parte dintr-o 
mare uniune constituită mai de multă vreme de către regele pontic, o 
dovedesc și numeroasele monede de aur, stateri bătuți în atelierele de 
la Histria și Callatis cu imaginea lui Mithridates. În ciuda atâtor con- 
fiicte armate, de natură să afecteze viața comercială în Marea Neagră, 
un examen mai detaliat al recipientelor amforice, ajută la întregirea 
unui tablou cu numeroase importuri în zonă. La Tomis sunt identifi- 
cate produse rhodiene, în prima parte a sec. i a.H.; la Histria atestárile 
de produse rhodiene si cnidiene sunt mai numeroase si cu o valoare 
deosebitá. Adáugám de asemenea si depozitul votiv de amfore de Cos 
si pamphyliene de la sfâ.șitul sec. I a.H., descoperit la Aegyssus - sunt 
115 amfore intregi si fragmentare intre care s-au determinat cinci 
tipuri si subtipuri. Atát monedele cát si amforele amintite evidentiazá 
o intensitate comercialá buná in Marea Neagrá in sec. I a.H., si stránse 
relatii cu Mediterana Orientalá. Lumea greceascá si geticá din zoná se 
dovedea foarte activà. 

Nu cunoaștem modul în care au fost supuse cetățile vest-pontice de 
către Lucullus Varro; desprindem însă din unele izvoare literare și epi- 
grafice că prima atacată, Apollonia, ar fi opus o dârză rezistenţă, pen- 
tru care faptă romanii o distrug (Strabon, Geogr., VII, 6, 1; Plinius, 
Hist. Nat, XXXIV, p.59); celelalte, dinspre nord, Messembria 
(Nessebár) Odessos (Varna), Dionysopolis (Balcic), Callatis 
(Mangalia), Tomis (Constanţa) și Histria, la care se adaugă, după toate 
probabilitățile, Parthenopolis (Schitu-Costinesti) si Burzianon 
(Bizone?), trec sub ascultarea Romei, care își instalează în incintele lor 
garnizoanele, în 72/71 a.H. Evenimentele dramatice obligă orașele să- 
și întrerupă emisiunile monetare în atelierele lor. 

S-a admis până nu de multă vreme că Roma și-a asigurat dominația 
în orașele de pe coasta de vest a Pontului Euxin, în virtutea unor 
tratate de alianţă; că alianțele cu fiecare oraș, poate, au drept model un 
foedus, în limba latină, descoperit mai de multă vreme la Callatis, 
datat între anii 72/71 a.H., deci redactat imediat după încetarea 
ostilităților provocate de către M. Terentius Varro Lucullus. Tratatul ar 
reda o înțelegere între Roma și Callatis în virtutea căreia se stabileau 
legături prietenești între cele două părți, stipulându-se avantaje si 
obligaţii reciproce. Dar, mai recent cercetătorii constată că datarea ar fi 
fost admisibilă numai în cazul în care încă de pe atunci cetatea doriană 
a Callatidei s-ar fi bucurat de statutul juridic de oras "liber" si "aliat". 
Ori, aceste atribute sunt obținute de oraș mult mai târziu, în condiţiile 
în care stăpânirea romană s-a impus pentru totdeauna. De aceea, foe- 

dus-ul se va încadra cronologic în condiţiile date de o autoritate 
romană sigură în această parte de. lume, fapt ce se va întâmpla 
începând cu anii 29/27 a.H. 

Deceniul care urmează faptelor amintite pentru orașele de pe coas- 
ta occidentală a Pontului Euxin, a dovedit că prezența detasamentelor 
romane a fost opresivă și neacceptată de băștinași. Deducem numai - 
fiindcă izvoarele lipsesc - că ostilitatea grecilor, geto-dacilor, scitilor 
etc., a fost înverșunată. De aceea, oamenii pământului, poate îndem- 
nati de grecii cu care colaborau de veacuri, împreună cu bastarnii din 
nordul Gurilor Dunării ( Stabon, Geogr., VII, 3, 15 si 17), revoltați, au 
luat armele pentru a face să dispară abuzurile noilor veniţi. Acestea 
erau cu atât mai apăsătoare pentru localnici si pentru coloniștii greci, 
cu cât și guvernatorul Macedoniei din acea vreme, de care depindea 
din punct de vedere administrativ ținutul dintre Dunărea de Jos și 
Marea Neagră, Scitia Mică, se preta la o politică personală, vexatorie 
pentru locuitorii din partea locului: dardani, geți, moesi etc. Marcus 
Antonius Hybrida a obligat pe greci la impozite si prestátii apăsătoare, 
ceea ce determiná conflictul care avea sá urmeze. Se produce o 
răscoală: geți, bastarni, greci etc., înfruntă detașamentele romane în 
anul 62/61 a.H., chiar sub zidurile cetăţii Histria. Antonius Hybrida 
suferă una dintre cele mai umilitoare înfrângeri (Titus Livius, 
Periochae, c. III); iar Dio Cassius consemna: "Cât a guvernat 
Macedonia (Antonius Hybrida) a pricinuit multe necazuri atât celor 
care se aflau sub ascultarea sa, cât și aliaților. Dar a trebuit și el, la 
rându-i să îndure multe. După ce pustii pământurile dardanilor și ale 
vecinilor acestora, numai cutează să li se împotrivească când fu atacat, 
ci fugi de acolo împreună cu cavaleria și se retrase ca și cum ar fi avut 
altceva de întreprins. Dardanii au învăluit atunci infanteria lui (C. 
Antonius Hybrida), l-au alungat cu forța din tara lor și i-au smuls 
prada. Întrucât și cu aliații din Moesia se purtase la fel (C. Antonius 
Hybrida) suferi o înfrângere lângă cetatea histrienilor din partea bas- 
tarnilor din Scitia veniţi în ajutorul acestora. Și el a trebuit să fugă". 
(Dio Cassius, XXXVIII, 10, 1; XXXVIII, 10, 3; LI, 26,5). Învingătorii au 
capturat nenumărate trofee, stindarde și alte bunuri militare pe care 
le-au ascuns într-o peșteră ce trebuie căutată pe lângă Histria, la nord, 
în teritoriul sáu rural, dominat de geți; peștera se numește Genucla. 

Înfrângerea comandantului roman amână pentru peste trei decenii 
statornicirea puterii romane la Gurile Dunării. Între timp se petrec 
evenimente de importanţă semnificativă pentru istoria acestor ținuturi 
atât de mult râvnite de străini. Se produce o impresionantă epopee al 
cărei protagonist este regele geto-dac, Burebista. Vasile Pârvan se 

întreba, cu oarecare indreptátire, dacă nu cumva însuși Burebista va fi 
dobândit victoria de la Histria împotriva lui Antonius Hybrida, guver- 
natorul Macedoniei. Nimic însă nu confirmă această ipoteză - care 
chiar dacă nu este adevărată, este foarte bine gândită - mai ales că, 
aproape către această vreme, marele rege abia se întorsese din marea 
sa expediţie contra celților, așezați în sud-vestul Daciei, până spre 
Cadrilaterul Bohemiei. Într-adevăr, evenimentele care au urmat anului 
61 a.H. implică ascensiunea fulminantă a lui Burebista care își îndrep- 
ta acum privirile spre răsăritul țării sale, dincolo de Dunăre, spre 
țărmurile euxine. De bună seamă era atras de mirajul bogățiilor acu- 
mulate de-a lungul veacurilor de către negutátorii greci, asa cum s-a 
întâmplat cu numerosi à!ti dinasti locali încă din vremuri îndepărtate, 
ca să nu amintim în acest sens decât câteva nume binecunoscute: 
Zalmodegikos, Zoltes, Rhemaxos, Oroles etc. La adăpostul pretextului 
că oferă protecția lor armată cetăților de pe litoral, aceștia îi obligau pe 
greci să le plătească însemnate sume de bani, preferate fiind monedele 
de aur xUcot. Osebit de aceștia, Burebista care tintea desigur să-și 
acopere și necesități financiare, nutrea prin excelență un plan politic 
superior, integrat programului său militar, acela de a-și întări flancul 
răsăritean al recentei sale alcătuiri statale, întinzându-și granițele spre 
răsărit și miazăzi la Dunărea de Jos, printre triburile congenere. 
Analiza documentelor de care dispunem, duce la concluzia că el a 
fost prezent în cuprinsul regiunii dintre Dunărea de Jos și Marea 
Neagră, cel mai devreme în anul 55 a.H. În preabinecunoscutul decret 
în cinstea lui Acornion din Dionysopolis, abilul diplomat de serviciile 
căruia a beneficiat marele rege în raporturile sale cu alte căpetenii 
locale sau cu romanii, aflăm știri de natură să lămurească aspecte 
istorice necunoscute. În textul decretului onorific citim că regele geto- 
dac este stăpânitorul "ținuturilor de dincolo și de dincoace de Dunăre” 
și "cel dintâi si cel mai mare dintre regii din Thracia" (Sy113, 762 = IGB, 
I2, 13, 22-25). Ușor de înțeles că aceste “ținuturi” sunt cele ale geto- 
dacilor din nordul fluviului și ale tracilor din sudul aceleiași artere de 
apă, stăpâni aici din vremuri care urcă în negura timpurilor. . 
Decretul dionysopolitan datează din perioada imediat următoare 
anului 48 a.H., când Acornion a fost delegat pe lângă Pompei să 
încheie o înțelegere cu acesta în numele regelui geto-dac, a cărui 
prezență pe litoralul occidental al Pontului Euxin devenise demult o 
realitate. Când anume s-a întâmplat aceasta? Data apariţiei sale în 
Dobrogea, poate după ce făcuse mai multe incursiuni în răsăritul 
Daciei, împingându-i pe bastarni și sarmati, poate fi apreciată în 
funcţie de o știre dată de Dio Chrysostomul, potrivit căreia putem cir- 

cumstantia anul când este cucerită cetatea Olbia de la Gurile Bugului, 
în nordul Pontului Euxin: "Orașul Boristenitilor nu mai are o mărime 
potrivită cu vechea sa glorie - scrie istoricul nostru exact la trecerea 
dintre sec. I și II p.H. - din pricina deselor cuceriri si a războaielor. 
Deoarece este așezat de atâta vreme în mijlocul barbarilor și chiar în 
mijlocul celor mai războinici (orașul) este mereu hărțuit de războaie și 
a fost adeseori cucerit (de dușmani). Nu mai departe de acum una sută 
cincizeci de ani, geții au luat atât orașul Boristene, cât si alte cetăți 
așezate pe țărmurile Pontului Stâng, până la Apollonia”. (Dio 
Chrysostomul, XXXIV, 4). În sprijinul acestei datări și a distrugerii 
cetății Olbia de către geți pledează si un document epigrafic, mai exact, 
un decret olbiopolitan în cinstea lui Nikeratos, unde se consemnează: 
"dușmanii care se adunaseră de peste tot împotriva orașului”. Aceasta 
o punem în legătură cu atacul burebistan, când s-au asociat daco- 
geților nenumărate cete de nemulțumiți între care însă vom ghici 
prezența bastarnilor, sarmaților etc. Poate că regele ajunsese la Olbia, 
fiind la căpătul cuceririlor sale din răsăritul Daciei, unde a supus 
nenumărate semintii: "prima parte a întregii regiuni ce se întinde la 
nord între Istru și Boristhenos (Olbia) este pustiul geților. Apoi vin 
tyragetii, iar după ei sarmatii iazigi și cei care se numesc regali apoi 
urgii" (Strabon, Geogr., VII, 3, 17). Din alte izvoare înțelegem că in 
aceeași arie geografică de la est de Carpaţi, îi aflăm pe costoboci, carpi, 
bastarni și sarmati (Ptolemaios, Geogr., III, 8, 1-3). 

Deci, după ce Burebista și-a asigurat stăpânirea in stânga Dunării, 
începe campania sa pontică, în anul 55 a.H., prin cucerirea Olbiei, la 
Gurile Bugului. Nu știm dacă ordinea de cuceriri ale cetăților hel- 
lenice, de la nord la sud, va fi fost una de succesiune geografică. Poate 
în împrejurările în care se pregătea să cucerească neamurile din nordul 
Gurilor Dunării să fi avut loc ambasada lui Acornion în sudul 
Moldovei de astăzi, trimis de dionysopolitani pe lângă un dinast pu- 
ternic de aici, pentru a-i câștiga bunăvoința în favoarea concetátenilor 
săi. După toate rationamentele, "regele" la care va fi efectuat vizita 
Acornion, era altcineva decât tatăl lui Burebistá, un "basileu" care con- 
ducea o formaţiune statală aici. S-a presupus că acest dinast se afla în 
capitala sa Argedava, localitate care în disputa istoricilor s-a încercat a 
fi localizată cát mai corect si a fost căutată in mai multe părți ale țării. 
Mai recent însă un document epigrafic descoperit la Histria, un mic 
altar votiv datat in sec. II p.H., in vremea împăratului Marcus 
Aurelius, conține numele unui vicus Arcidava - sau Argidava, ceea ce 
neducecu gândul la reședința vizitată de Acornion. Epigrafa, provine 
din teritoriul rural al cetăţii de pe malul lacului Sinoe si ar putea 

înlesni identificarea localității căutată de noi undeva în nordul 
Dobrogei, așa cum de altfel, mai de mult, unii istorici intuiseră deja. 
Acel vicus Arcidava menţionat in epigrafa amintită, ar putea fi 
acea,îndepărtată în timp, reședință din vremea lui Burebista, redusă in 
epoca romană la condiția unei modeste localități. 

În scurtă vreme după ce energicul Burebista a cucerit Olbia se con- 
semnează integrarea în regatul său a întregului litoral apusean al Mării 
Negre. Se pare că de la Gurile Bugului s-a îndreptat către Limanul 
Nistrului, la Tyras și apoi, cucerește una după alta (?) salba orașelor 
hellenice în care se înșiruie Histria, Tomis, Callatis, Dionysopolis, 
Odessos, Messembria și Apollonia. De bună seamă teritoriile rurale ale 
tuturor acestor orașe - XGpai - devin posesiuni getice, localnicii 
acceptând fără șovăire prezența congenerilor lor din stânga Dunării, 
veniți aici nu pentru supunerea lor, ci pentru cea a grecilor. 

Cum se va fi săvârșit cucerirea șiragului de orașe litorale n-avem 
cum afla, ci doar deduce. Aproape sigur, dintre toate, Acornion va fi 
dobândit pentru orașul său, Dionysopolis, favoarea cuceritorului de 
a-l cruța, deschizându-i porțile si primindu-l cu prietenie. În ceea ce 
privește însă celelalte colonii, documentele fie că lipsesc cu 
desăvârșire, fie cele puține care ar putea fi luate în considerare, ne dau 
informații indirecte, iar altele sunt adesea interpretate neconform cu 
realitățile istorice. 

Unele dovezi arheologice și epigrafice culese în timpul a mai mul- 
tor campanii de săpături arheologice la Histria, vin să ne ajute la 
înțelegerea unor evenimente dramatice, privind mijlocul veacului I 
a.H. În cunoscuta "zonă sacră”, starea de ruină a unor edificii altădată 
márete, descoperite de către V. Pârvan si de alti cercetători de mai 
târziu, toate plasate într-un context stratigrafic în care abundă cenușa, 
cărbunele, fragmente ceramice și de construcţii, indică legătura lor cu 
evenimentele datorate atacurilor daco-getice ale lui Burebista. Într- 
adevăr, la templul lui Zeus și la altarul din vecinătate, la templul 
Afroditei, precum și în preajma celorlalte construcții aferente, urmele 
unui mare incendiu sunt evidente. Oricum, trebuie semnalat că în 
"această zonă sacră” a cetăţii au fost descoperite, alături de dovezile 
culturii grecești, fragmente ceramice getice și sarmatice într-un nivel 
arheologic datat in sec. I a.H. 

Dezastrele semnalate aici se lasă apoi întrevăzute într-un celebru 
document epigrafic datat în aceeași vreme. Este decretul în cinstea lui 
Aristagoras, fiul lui Apaturios, un binefăcător histriot care a meritat 
onorurile pentru faptele sale caritabile față de concitadini, într-o 
perioadă de mare restriște : "... la întoarcerea în patrie - din bejenia la 

care i-au silit cuceritorii geto-daci - după nenorocirea abătută asupra 
orașului, când cetatea n-avea ziduri, iar locuitorii se găseau din nou în 
primejdie împreună cu nevestele și copii, însărcinat de cetățeni cu 
refacerea zidurilor, a luat cu bárbátie și devotament întreaga 
supraveghere a lucrărilor, fără să se sustragă ostenelii trupesti ..." 
(SM, I, nr. 54, p. 138-147). 

Nenorocirea abătută asupra orașului implică, după cele mai avizate 
păreri ale istoricilor, cucerirea geto-dacică a lui Burebista, care con- 
form practicilor mai vechi ale altor căpetenii locale, va fi lăsat în cetate 
detașamente de ale sale si va fi obligat locuitorii, atáti câți vor mai fi 
rămas între ziduri, să plătească un tribut și să furnizeze bunurile nece- 
sare noilor veniţi, pentru șederea lor acolo. Si, tot asa de clar exprimă 
mai departe textul inscripției: "Trei ani mai târziu, ca urmare a 
samavolniciilor barbarilor ce continuau să stăpânească ținutul, 
cetățenii găsindu-se din nou în situația de a nu avea preot al lui 
Apollon Tămăduitorul, întrucât averile particulare erau secătuite, 
Aristagoras ...". 

Deci, documentul histriot astfel tradus, aduce in prim plan ima- 
ginea distrugerilor săvârșite de "barbari" (geto-dacii lui Burebista). 
Eforturile lui Aristagoras, înseamnă tot atâtea demersuri pentru a 
scoate cetatea și pe locuitorii săi din marasmul în care decăzuseră și 
pentru a alina suferințele concetátenilor, servindu-i cu posibilitățile 
sale bănești, dar ajutându-i și în plan religios (fiindcă numai cineva cu 
dare de mână putea ocupa o importantă funcție sacerdotală în cetate). 

Dacă. așa stau lucrurile la Histria unde am beneficiat de o mai largă 
posibilitate de reconstituire a faptelor, în schimb pentru celelalte orașe 
mai de la sud situaţia este mult mai precară. Inscripţiile de la Tomis, 
Callatis și Odessos, ce păreau să facă aluzii, eventual, la evenimentul 
în discuție, sunt contestate de cercetători. Despre Messembria există o 
inscripție in care se menționează clar cá trei strategi s-au remarcat 
"conducând oastea în războiul împotriva lui Burebista”. Despre 
Apollonia, ultima dintre orașele care au intrat în stăpânirea lui 
Burebista, si ea pare să-și fi deschis larg porţile cuceritorului. 

Stăpânirea sud-dunăreană a lui Burebista, adaugă statului său un 
vast teritoriu, granițele fiind marcate la răsărit de Pontul Euxin, la 
nord de Carpaţii Păduroși, spre apus și nord-vest hotarul îi era fixat de 
Dunăre și Morava, în sud Munţii Haemus (Caesar, De bello Gallico, 
VI, 25; Strabon, Geogr., VII, 31, 1). Scitia Mică cuprinsă între regiunile 
din nordul Gurilor Dunării, Pontul Euxin la răsărit și ținuturile tracice 
din miazănoapte, rămâne în această alcătuire statală până la sfârșitul 
vieții celui care a constituit-o. Este realitatea geografică care a deter- 

minat pe autorii decretului în cinstea lui Acornion al lui Dionysios din 
Dionyspolis să precizeze în decret că Burebista este "cel dintâi și cel 
mai mare dintre regii din Tracia, stăpân al ținuturilor de dincolo și de 
dincoace de fluviu”. Astfel s-a ajuns la o învecinare a regatului geto- 
dac cu Grecia de Nord, într-un moment crucial pentru istoria Romei: 
când se produceau disputele înverșunate dintre Caesar și Pompei pen- 
tru supremație la Roma. Burebista a văzut în Pompei pe generalul 
atotputernic, cu șanse aproape sigure de izbândă în conflictul armat ce 
avea să se desfășoare curând. De pe urma acestuia întrevedea unele 
avantaje militare și politice pe care le-ar fi putut dobândi pentru 
uriașul său stat. Deci, Burebista conștient de aceată realitate, îl trimite 
în ambasadă la Pompei, flat atunci la Heracleea Lyncestis (pe terito- 
riul Macedoniei) pe iscusitul Acornion, chiar în ajunul războiului ce se 
va desfășura în anul 48 a.H., hotărâtor pentru cei doi protagoniști ai 
scenei politice romane. Íntelegem că Burebista îi va fi oferit lui Pompei 
ajutor militar geto-dacic, "trupe, arme, hrană și alte lucruri trebuin- 
cioase", spune izvorul antic (Appian, Războaiele civile, IX, 51). Toate 
acestea în schimbul unor avantaje care nu pot fi decât de ordin politic, 
deși în această privință nu avem nici un fel de indiciu. 

Dar în bătălia de la Pharsalos, din 9 august 48 a.H., în Thessalia, 
unde generalul roman s-a bucurat de sprijinul unor regi traci, dar unde 
se pare că Burebista n-a mai apucat să participe, Caesar a ieșit 
câștigător. Genialul biruitor, a aflat, desigur, de pregătirile geto-dacilor 
să participe la bătălie, fapt care i-a întărit, odată mai mult, convingerea 
că pericolul dacic trebuie lichidat. El considera cá a venit momentul să 
cucerească Dacia mult întinsă și înstărită de către conducătorul său. În 
acest sens pledează mărturii ale unor istorici antici: "... făcuse pregătiri 
militare cu intenția de a întreprinde o expediție împotriva partilor, 
urmărind ca, după supunerea acestora să înconjoare Pontul de lângă 
Marea Caspică si prin Caucaz să intre în Scitia, să străbată ținuturile 
învecinate cu Germania și Germania însăși și să se întoarcă în Italia pe 
la celți” (Plutarch, Vieţile paralele, Caes.). Mai precis în redarea planu- 
lui lui Caesar se exprimă alt mare istoric: "Caesar se gândi să facă o 
mare expediție împotriva geților si partilor, intenționa să-i atace mai 
întâi pe geții vecini, un neam otelit în lupte și iubitor de război. Împotri- 
va partilor mergea ca să-i pedepsească pentru călcarea jurământului 
față de Crassus" (Appian, Războaiele civile, II, p. 51). 

Dar si Caesar si Burebista dispar de pe scena politicá europeaná: 
primul este asasinat la Idele lui Martie (15 III) ale anului 44 a.H., în 
forul roman, cel de-al doilea, asasinat si el, cam tot atunci, in conditii 
pe care nu le cunoastem, dar le putem bánui: victimá a unei conjuratii 
proromane alcátuitá din membri ai aristrocratiei geto-dace. 

CAP. VII. DOBROGEA SUB DOMINAȚIE 
ROMANĂ: 29-28 a.H. - SFÂRȘITUL SEC. III p.H. 


INSTAURAREA STĂPÂNIRII ROMANE ȘI EVENIMENTELE 
DIN DOBROGEA ÎN SEC. I-III p.H. 


Spaţiului tradițional geto-dacic i s-au adăugat în vremea lui 
Burebista noi teritorii, astfel că hotarele extinse aveau drept repere la 
miazăzi lanțul munților Haemus, in nord Carpaţii Păduroși, la răsărit 
malurile Bugului și la apus Cadrilaterul Bohemic. Sfârșită pe neaștep- 
tate în jurul anului 44 a.H., epopeea burebistană s-a dovedit neviabilă. 
Vasta întindere a conglomeratului statal geto-dac s-a fárámitat brusc, 
urmașii disputându-și moștenirea desfăcută mai întâi în patru și mai 
apoi în cinci părţi, totul în condiţiile social-economice ale timpului, 
date de organizarea triburilor din spațiul carpato- danubiano-pontic. 
Pământul cuprins între Dunărea de Jos și Marea Neagră se va integra 
total ariei geografice locuită de aceiași congeneri, într-o perioadă 
scurtă (anii 55-44 a.H.) dar semnificativă. Aici, sunt identificate în 
izvoarele literare mai multe căpetenii tribale - footieig - dezbinate, si 
lipsite de capacitatea militară atât de necesară pentru evenimentele 
care vor urma. Pe litoral însă, orașele grecești scăpate de teama ca- 
tastrofelor similare celor produse de recenta cucerire geto-dacă, vor 
începe o evoluţie economică nouă. 

Dinaștii locali vor fi reluat cu grecii raporturile normale din 
moment ce în teritoriile rurale ale Histriei, Tomisului și Callatidei, 
lucrate cu localnicii reduși la stare de servitute, găsim dovezi ale 
schimburilor comerciale intense (amfore, ceramică diferită, monede 
etc.), și uneltele muncii și trudei acestora. 

Ce se va fi întâmplat, în chip concret, pe pământul dintre Dunăre și 
Pontul Euxin, după dispariția lui Burebista și până la începutul celui 
de-al treilea deceniu, 29/28 a.H., din ultimul veac al erei păgâne, este 
mai greu de stabilit, dar putem totuși reconstitui unele aspecte legate 
de recrudescenta stârnită de tendințele romane de a-și stabili fruntari- 
ile la Dunărea de Jos. ' 

Peninsula Balcanică constituie încă de la sfârșitul sec. III a.H., 
obiectiv de acaparare romană. Nord-vestul Peninsulei va fi treptat- 
treptat cucerit de romani. Prima, operație a cohortelor romane la 
Dunăre se va face în anul 74 a.H, când proconsulul Macedoniei C. 
Scribonius Curio, ii bate pe dardani, in apropirea Porţilor de -Fier 
(Florus I, 39, 6). În anul 49 a.H., se va constitui aici provincia de sine 

stătătoare, Illyricum. Între anii 9-12 p.H., sunt cucerite la Dunărea 
Mijlocie teritorii aparţinând triburilor panonice care, după repetate 
răscoale reprimate de viitorul împărat Tiberius, sfârșesc prin a fi 
incluse lIllyricului. Acesta, în anul 9 p.H., se imparte in Illyricul 
Superior (Dalmatia) si Illyricul Inferior, viitoarea Pannonie. În fata 
nenumáratelor lor ráscoale, Augustus duce o politicá durá, prin ener- 
gice interventii militare efectuate intre anii 35-33 a.H., 12-7 a.H., si 6-9 
p.H.: "Biruind neamurile pannonilor, cu care până în zilele mele nici o 
oaste romană nu se másurase vreodată, ... le-am supus poruncilor 
poporului roman, împingând hotarele Illyricului până la malul râului 
Dunărea”. Se reaiiza astfel o primă prezență romană efectivă la 
Dunărea de Mijloc, în imediata vecinătate a Daciei. de-acum direct 
amenințată la graniţele sale. 

Pe de altă parte, din sud, creștea același pericol. Dacă la mijlocul 
veacului II a.H., Macedonia si Grecia deveniseră deja provincii romane 
(prima în 148 a.H., secunda în 146 a.H.), în care însemnate orașe ca 
Dyrrachium, Pella, Phillippi, Cassandreia, Thssalonic, ș.a. constituiau 
tot atâtea focare de civilizaţie, teritoriul trac dintre Haemus și Dunărea 
de Mijloc și de Jos rămâne numai dependent de Roma, sub forma unui 
stat clientelar. Triburile bessilor, dardanilor, dentheletilor, triballilor, 
moesilor etc., ce locuiau acest spaţiu, vor fi permanent angajate in con- 
flicte cu Roma, baza constituind-o Macedonia. Către a doua jumătate 
a sec. I a.H., proconsulul acestei provincii, Marcus Licinius Crassus, 
este angajat intr-un violent conflict cu dacii asociati cu bastarnii, care- 
i atacaserá pe dentheleti susținuți de romani. Generalul, venit în aju- 
torul acestora isi face simtitá prezenta in zona moesicá intr-o localitate 
"puternic intáritá", unde-i lichideazá pe bastarni. Mentiunea lui Dio 
Cassius ... npòç Keópc» Ilorou> a îndemnat pe unii istorici români să 
creadă că râul menţionat de istoricul antic, ar putea fi Kerbos, de lângă 
actuala Mangalie - lacul Limanu de astăzi - numit la acea vreme 
Cerbatis sau Acerbatis, care de-alfel este și prima denumire a 
Callatidei. 

M. Licinius Crassus se află de-acum în Scitia Mică, unde găsește 
mai multe căpetenii dezbinate, moștenitoare ale unei părţi din terito- 
riul cuprins între Dunărea de Jos și Pontul Euxin care nu de multă 
vreme aparținuse lui Burebista. Victoria de la Cerbatis (Acerbatis) este 
dobândită de romani cu ajutorul lui Roles, a cărui stăpânire se afla în 
sud-vestul Dobrogei. La scurtă vreme după succes, în anul 28 a.H., 
bastarnii sunt înfrânți din nou, iar Roles se bucură de răsplata Romei - 
devine "amicus et socius populi Romani". Poate tocmai pentru că a 
pactizat cu romanii, înlesnindu-le înaintarea în regiune, Roles va fi 

atacat de o altă căpetenie consingenă, Dapix, undeva în centrul Scitiei 
Mici unde conducea o formaţiune statală identică celeilalte: "Pe când 
înfăptuia acestea - spune izvorul - îl cheamă în ajutor pe Roles care se 
afla cu Dapix, regele unor geți. Crassus porni să-l ajute. El aruncă ca- 
valeria vrăjmașilor peste pedestrimea lor". 

Aflăm apoi că Dapix a fost asediat într-o fortăreață unde multi de- 
ai săi au fost uciși, după care "Crassus - spune Dio Cassius - s-a îndrep- 
tat apoi spre peștera Keiris. Getii refugiaţi acolo au fost ziditi de vii". 

Dispariţia lui Dapix dă posibilitatea lui Crassus să atace pe cel de- 
al treilea șef local, aflat în nordul Dobrogei, Zyraxes, pe care-l asediază 
în reședința sa Genucla: "(Crassus) a pornit apoi impotriva Genuclei, 
cea mai puternică întăritură a lui Zyraxes, căci auzise că se aflau acolo 
steagurile luate de bastarni de la Caius Antonius (Hybrida), lângă 
cetatea histrienilor. Asediind Genucla - în același timp de pe uscat și 
de pe Istru, deoarece era durată lângă apă - în scurtă vreme o cuceri, 
dar cu multă ostenealá, desi Zyraxes nu era de față". Zyraxes plecase 
spre nord, la "sciți", de unde nu s-a mai întors. 

Astfel, între anii 29/28 a. H., Mipă Xxvüía este cucerită in 
întregime de data aceasta și pentru totdeauna, de către romani, fapt 
pentru care proconsulul Macedoniei avea să primească la Roma 
răsplata binemeritată. 

Litoralul cu strávechile sale orașe comerciale, au pactizat cu 
romanii din motive explicabile: își aflau în sfârșit scutul protector care 
să le garanteze securitatea si o viață comercială profitabilă, atât de 
necesară după gravele încercări prin care trecuseră în ultima vreme. 
De acum se pare că datează, în sfârșit, tratatul de alianţă dintre Roma 
și Callatis, aplicându-se în litera sa. Cunoscutul foedus, consfinteste 
legătura ce se stabilește între Callatis și Roma (populus Callatinus și 
populus Romanus). Cetatea dorică și Roma se legau să se ajute reci- 
proc în caz de atac străin, și desigur, să colaboreze și sub alte raporturi 
(textul tratatului, în limba latină, este mult vătămat ca să se poată 
înțelege toate stipulatiile sale). Exemplul cetăţii dobrogene, va fi fost 
indiscutabil urmat și de celelalte surori dinspre nord, Tomis și Histria, 
ceea ce asigură Romei de-acum o prezenţă sigură pe litoralul vest-pon- 
tic. Își va lua în acest timp granița la Gurile Dunării, împlinire mult 
râvnită in plan economic și strategic. Aceasta cu atât mai mult cu cât 
operațiile sale militare și demersurile diplomatice ulterioare, tindeau 
să înconjure prin prezența sa autoritară întregul Pont Euxin - ceea ce 
va reuși cu timpul. 

Scitia Mică rămâne de-acum un factor determinant în procesul de 
romanizare în această parte de lume în care etnia de bază geto-dacică 

asociată cu numeroase elemente alogene, formează o masă receptivă 
pentru coloniștii veniți din cuprinsul întregului stat roman de la 
începutul principatului. Se va forma o platformă de sinteze culturale, 
etnice, economice etc., ca focare de civilizație romană, ale căror dense 
iradieri în spaţiul nord-dunărean, vor așeza structuri noi materiale, 


„spirituale, culturale și lingvistice. 


Ultimele două-trei decenii ale erei păgâne și primii ai celei creștine, 
produc o adevărată metamorfoză structurală în viața social-economică 
și politică la Dunărea de Jos. Cuceritorii aduc cu ei întregul cortegiu al 
schimbărilor de natură să transforme regiunea într-o provincie 
romană, autentică. 

După incursiunile lu. Marcus Licinius Crassus, ostilitățile nu vor 
conteni. Cei mai virulenti adversari, geții, bastarnii si sarmatii își vor 
continua atacurile conduși de ideea înlăturării unei stăpâniri care se 
anunţa dură și dăunătoare lor. Sarmatii, așezați nu de multă vreme în 
nordul Gurilor Dunării și în Ucraina de azi, atacă Thracia în anul 16 
a.H., și cu mare greutate consulul L. Taurus Rufus reușește să-i 
învingă și să-i arunce în nord, peste fluviu. Atacurile lor se vor repeta 
mereu. Pentru a face față mai bine acestor permanente primejdii, 
romanii se organizează, își pun la punct administrația și își trimit 
legiunile în zonă. Se crează provincia imperială Moesia, care are în 
frunte un legat de rang consular; aceasta pe fondul preexistent al 
Illyricului. Are un prim guvernator, cunoscut din izvoare, A. Caecina 
Severus. În partea sa mai răsăriteană, limitrofă Dunării, întinsă de la 
Ratiaria (Arcer) si până la Oescus (Ghighen), acolo unde primejdia 
dacá era mai mare, se creazá o praefectura, in frunte cu un praefectus 
(civitatium et Treballiae). Se punea astfel la punct un prim front de 
apárare, greu de strápuns de cátre daci. 

Cát priveste Scythia Micá, Crassus o va fi incredintat initial aliatu- 
lui sáu Roles, dar mai apoi aceasta a revenit odrisilor-thraci, al cáror 
regat era mácinat de lupte dinastice pentru putere, si de partaje de 
naturá sá le slábeascá forta de rezistentá, desi Augustus fácea mari 
eforturi să-i țină în frâu. Scindatá in două, partea de răsărit va reveni 
regelui Cotys; rege cult și rafinat, el însuși poet, Cotys avea să sta- 
bilească legături amicale cu Ovidius, nefericitul cântăreț al "iubirilor 
gingase", trimis de Augustus în exil la Tomis, unde rămâne din anul 9 
până în 17 p.H., stingându-se din viaţă aici. Opera de exil a lui Ovidiu 
constituie bază de informaţie și de reconstituiri privind Dobrogea de 
curând intrată sub dominație romană. 

Opera scrisă în exil de Publius Ovidius Naso are pentru istoria 
României, o importanță cardinală: oameni, locuri, întâmplări etc., totul 

se încheagă într-un izvor istoric de primă mărime pentru înțelegerea 
mai bună a modului de viață al strămoșilor noștri geto-daci. "Soarta a 
vroit - scria Vasile Pârvan în 1923 - ca marele poet latin Ovidiu să fie 
cel dintâi roman, care să traiască în părțile noastre (..) o viață de 
cetățean deplin: ca soldat, ca magistrat, ca scriitor (...). În cele două 
culegeri de poezii ale sale scrise la Tomis și păstrate întregi, numite 
Tristele și Ponticele (...) Ovidiu ne dă știri de pret asupra tulburărilor, 
neorânduielilor și predáciunilor barbare din Scitia Mică". 

Scrisorile din exil, Tristia și Epistolae ex Ponto, oferă mărturii 
prețioase referitoare la locul și oamenii din ținutul getic, în mijlocul 
cărora Ovidiu și-a petrecut aproape nouă ani din viaţă și unde și-a 
aflat și sfârșitul; perioada tomitană este cuprinsă deci între anii 9-17 
p.H. Ca să stabilim valoarea de document istoric, trebuie avut în 
vedere împrejurările în care poetul le-a alcătuit. Sunt scrieri ale unui 
poet condamnat să trăiască la marginile lumii civilizate de atunci, într- 
un ținut cu clima prea aspră pentru un meridional delicat și sensibil, 
în mijlocul unei populații prea puțin dispusă la comunicativitate cu un 
străin venit tocmai din capitala imperiului, Roma. În ciuda eforturilor 
sale de a adapta realitatea la stările lui sufletești, poetul nu pierde 
aproape niciodată viziunea obiectivă a realității. Bogata-i imaginaţie se 
împletește cu un fin spirit de observaţie, care înregistrează cu precizie 
ce este mai caracteristic pentru locurile și oamenii în mijlocul cărora 
trăiește. Prin insistența cu care sunt tratate, unele din aceste observaţii 
devin motive literare, pe care le vom releva în parte, pentru o mai justă 
apreciere a lor. 

Despre locul exilului, Ovidiu scria încă înainte de a sosi la Tomis; îl 
va relua mai apoi, ceea ce face ca ideea obsesivă să îmbrace la început 
un aspect general, cu elemente fanteziste și exagerate atunci când 
înșiră numiri geografice ca Bosforul Cimmerian, râul Tanais și Lacul 
Meotic: 

"Eu sunt acum în tara de lângă Ursa-Mare, 

Pe tármuri inghetate de gerul cel cumplit. 
Si Bosporu-i pe-aice si Tanais și Lacul 
Meotic; alte nume abia dacă le știi” 
(Trist. IH, 4, 47-50) 

Ca sá nu mai vorbim de afirmatia: 

"Vai ! cát de aproape-i Pontul de Styxul cel Cumplit !" 
(Pont. III, V, 56) 

Cá Ovidiu cunoaste, in fond, plasarea exactá a locului de exil, o 
dovedesc numeroasele variante pentru desemnarea teritoriului din 
Pontul Stáng, denumire curent folositá la Roma cánd se are in vedere 

apărarea și protecţia acestei regiuni de graniţă a Imperiului: "țărmul 
cel sălbatic al Pontului”, "Pontul cel barbar”, "Pontul ars de ger" sau 
"Pontul cel cu nume așa de inselátor". 

Concludente incá sunt raportárile la fluviul Istru; Ovidiu declará 
adesea: 

"Zvárlit aci-ntre dușmani, dureri cumplite sufăr, 

Ca mine-așa departe nu-i nimeni urgisit. 
Trimis aici, la Istrul cu șapte guri, eu singur, 
Ínghet, sub Ursa Mare, de frigul cel cumplit." 
(Trist., II, 189) 

Poetul se consideră "surghiunit la Istru" (Pont. III, 4, 9) si în "ţinutul 
unde Istrul cel larg se un *ște cu apele mării” (Trist., V, 7, 1-2); geții din 
Dobrogea sunt cei cuprinși între Pont și Istru (quos Pontus et Hister 
habet; Pont., III, 2, 44) și în sfârșit, "fluviul Istru este hotarul de apărare 
al lumii controlate de romani". (Trist., III, 10, 7). 

În viziunea poetului, izvorâtă din realitățile zonei, mediul geogra- 
fic se acordă, firesc, condiţiilor climaterice, ceea ce desprindem din 
conotatiile: "marea îngheţată” (Trist., III, 10, 39), "iarna cea aspră" 
(Trist., III, 10, 44), "crivățul care șueră" (Ibidem, v. 45), de "forța 
sálbatecá a crivátului" (Ibidem, v. 51) și "vânturi uscate" (Ibidem, v. 53) 
etc. Íntelegem dar cá exilul sáu se petrece intr-un tinut inghetat, 
zguduit de furia vânturilor si de furtuni cu grindină. În realitate cli- 
matul de aici este temperat-continental, dar pentru gingașul poet 
frigul este veșnic și cumplit în comparație cu ambianța de la Roma, 
unde trăise. Imaginile pot fi cutremurătoare dacă nu am avea în 
vedere și o anumită încărcătură de subiectivitate evidenţă: 

"Nici cerul, nici pământul, nici aerul, nici apa, 

Nu îmi priesc și trupul mi-i lânced tot mereu; 
Ori că se molipsește de-a sufletului boală, 
Ori locul insusi este o pricină de ráu". 
(Trist., III, 8, 23) 

Având în memorie imaginile pământului natal din tara Pelignilor 
cu Sulmona pe care a iubit-o atât de mult, Ovidiu constată.că se află 
într-o regiune care nu-i bogată nici în roade, nici în struguri; câmpurile 
sunt goale, fără frunze și arbori. De-altfel aceștia sunt rari și neroditori. 
Câmpiile sunt acoperite cu tristul pelin, pământul este amar (Pont., III, 
9, 3-7 și 8, 16) si barbar (Trist., III, 1, 7). 

Accentele sunt voit exagerate; ele aveau menirea sá demonstreze 
celor de la Roma, mediul arid si ostil pe care era obligat să-l suporte 
din ordinul Caesarului. Este prea bine cunoscut cá economia la 
Dunărea de Jos s-a bazat întotdeauna pe agricultură și creșterea ani- 

malelor, pe priceperea localnicilor de-a smulge pământului tot mai 
multe roade. Poetul însuși ne oferă imaginea locuitorului obligat să 
țină o mână pe coarnele plugului și cu cealaltă arma de apărare: 

"Ades pe străzi culegem săgeți inveninate, 

Ce vin de peste ziduri; de-aceea rareori 
Cuteaz-un om să iasă la câmp; nefericitul, 
C-o mână e pe armă, cu cealaltă pe plug!" 
i (Trist., V, 10, 21-24) 

Meșteșugul agriculturii îi creează adesea iluzia că el însuși ar dori 
să devină, în condiții mai sigure de viață, "un priceput agricultor sau 
păstor” (Pont., I, 8, 49-62). In alte versuri vortește de boii sarmatici 
(Trist., III, 10, 34), de cai, oi, cu lâna aspră (Trist., III, 8, 9), în general de 
"bogății mici ca la țară, vite si care ce scrártáie și avutul ce-l are un 
locuitor sárman" (Trist., IIT, 10, 59-60). 

Este impresionat de caracterul sálbatec si rázboinic al oamenilor 
din partea locului (Trist., III, 11, 13); cruzimea si sălbăticia devin clișee 
la care poetul va apela frecvent pentru a-i impresiona pe destinatarii 
scrisorilor sale. Dincolo de aceste note, voit exagerate, aflăm și un 
portret fidel al tipului uman, local: glas aspru, chip sălbatec, părul și 
barba netunse (Trist., V, 7, 18), îmbrăcat în piei de animale si pantaloni 
cusuti pentru a se apára de geruri (Trist., III, 10, 19); poartá tolbá, arc 
și săgeți (Trist., V, 7, 15-16) și cuțitul la sold (Trist., V, 719-720) si este 
deprins a indura mult timp setea si foamea: "si ei stiu sá rabde de 
foame si de sete" (Pont., I, 2, 87). 

Femeile nu sunt deprinse cu arta zeitei Palas: 

"$i oile de-aice dau lână - asa de aspră, 
Iar fetele din Tomis nu se pricep la tors, 
Aici, la noi, femeia isi maciná fáina, 
Urciorul greu de apă și-l duce ea pe cap" 
(Pont., III, 8, v. 9-12) 

Sederea sa la Tomis, ii prilejuieste o profundá cunoastere a oame- 
nilor din partea locului, dar si de la nordul Dunárii. Neamurile cele 
mai frecvent întâlnite în versurile sale sunt geții, sarmatii si scitii. Nu 
intotdeauna Ovidiu are in vedere o departajare a lor, sigurá; intr-o 
scrisoare, de exemplu, referindu-se la locul de exil, ii dá drept coordo- 
nate țărmul getic, țărmurile sarmatice si Istrul scitic (Trist., V, 1-2; 13; 
21). La Tomis se plaseazá intre sarmati; vorbeste de marea sciticá 
(Trist., V, 2, 62), de regiunea scitilor si de ogoarele getice (Pont., I, 1,3), 
în sfârșit despre geți și sciți (Pont., III, 7, 19 so 7, 30). 

Risipa de etnonime are și valoare poetică; toate sunt adjective și 
corespund doar parțial componentelor etnice de bază din regiunea 

Dunării de Jos. Chiar dacă sunt cele mai frecvente în zonă, cele trei 
componente, geți, sarmati și sciți, sunt de valori inegale. Oricum, 
Ovidiu știa foarte bine care este elementul etnic de bază, fapt reflectat 
în chiar versurile sale; el este trimis din Roma "pe meleagurile 
îndepărtate ale geților” din Pontul Stâng, și face în același timp o 
delimitare geografică clară: 

"Nimic de-aici în colo! Doar frigul și dușmanul! 

Si marea cu talazul de ger inmármurit. 

Pe tármul stáng de-aice tot Roma e stápáná, 

Bastarnii si sarmatii sunt chiar vecinii ei: 

Aici este cel din urmá hotar sub legea Romei". 

(Trist., II, V, 195-199) 

Se insistá asupra getilor - cei mai numerosi si activi - apoi, geti 
aláturi de sarmati (Trist., III, 3), sarmati, bessi si geti (Trist., III, 10), 
bessi și geți (Trist., IV, 1), sciți si geți (Trist., IV, 6), geţi și sarmati (Trist., 
IV, 10), greci și geți (Trist., V, 7) etc. Getii sunt prezenţi în interiorul 
cetăţii, în amestec cu grecii, dar apar și în imediata apropiere a 
orașului: "țărmul tine mai mult de geții nedomoliti" (Trist., V, 7, 12) si 
la adresa lor folosește adesea calificative puțin măgulitoare: sunt duri 
și lipsiți de omenie (Pont., I, 5, 66); cruzi, sálbateci, nesupuși etc. Mai 
periculoși chiar, sunt geții din stânga Dunării, cei care trec fluviul si 
deseori amenință pacea regiunii. Ținutul lor ajunge la "cruzii sarmati" 
(Trist., V, 3,8). 

Sarmatii, amintiţi deseori, devin chiar loc comun în poezia sa, 
infátisati drept dușmani recenti ai Romei, cei care dau starea de nesi- 
gurantá a locurilor: "neam de oameni sălbatici” (Trist., III, 10, 5), 
călăreţi și purtători de tolbă ca și geții, buni luptători cu lancea (Pont., 
I, 3, 60), cu limbă diferită de cea a geților (Trist., V, 12, 58). 

Analiza textelor ovidiene din exil, ni-i relevă totuși în număr redus, 
oricum, înaintea scitilor, cunoscuţi ca infiltrati mai de mult în regiune. 
Sunt notati ca "popor" (Trist., IV, 47) sau "neamuri" (Trist., V, 10, 48), 
iar prezentarea regiunii ca "sciticá' are numai valoare pur poetică. La 
data când scria poetul, scitii fuseseră deja asimilați de populaţia locală. 
Celelalte populații semnalate în elegiile exilului, precum iazigii, bessii, 
odrisii, bastarnii, reprezintă entități etnice nesemnificative. Grecii însă, 
constituie elementul cultivat, opus "barbarilor", dar și aceștia, cu tim- 
pul ajung să se "barbarizeze". După Ovidius, limba greacă a devenit si 
ea barbară din pricina accentului ei getic (Trist., V, 7, 51-52). Ideea că 
eventual cetatea, s-a "getizat", fără să fie îndepărtată total, nu poate fi 
decât expresia pătrunderii treptate aici, a elementelor autohtone și 
răsturnarea echilibrului de forte în favoarea geților: 

"Rău te-ngrădești cu zidul, dar chiar și înăuntru 
Duci frica unor barbari amestecați cu greci. 
Doar barbarii de-a valma cu noi își duc viața: 
Mai mult de jumătate din case le au ei". 
(Trist., V, 10, v. 27-30) 
sau: 
"Vrei tu sá afli, poate, si cine-s tomitanii 
Si cel fel de náravuri se vád in jurul meu? 

Cu getii in amestec sunt grecii de pe-aice, 

Dar geții cei sálbateci îi covársesc pe greci". 

(Trist., V, 7, 9-12) 

Sunt realități documentare din vremea începuturilor stăpânirii 
romane la Dunărea de Jos, când se exercita încă mandatul de autori- 
tate politică al tracilor odriși: 

"Haec est Ausonio sub jure novissima vixque 

Haeret in imperii margine terra tui" 
"Aici este cel din urmá hotar sub legea Romei 
Si el abia-i hotarul imperiului táu" 
(Trist., II, v, 199-200) 

Precizarea, atestá clar anexarea timpurie a regiunii intre limitele 
Imperiului Roman, la o datá care trebuie sá fi premers cu foarte putin 
anului in care poetul a sosit in exilul tomitan. De aici decurge si starea 
geților "nesupusi pe deplin” (Pont., III, 4, 92) cát și atitudinea lor față 
de Roma, fiindcă "nu se tem de armele soldatului ausonic" (Pont., I, 2, 
83-84). 

În aceste condiţii au loc cele două atacuri ale geților transdanubi- 
eni: unul la Aegyssus, celălalt la Troesmis. Primul se pare că s-a pro- 
dus în anul 12 p.H.; Ovidiu se referă la el în două rânduri: în epistola 
către Severus (Pont., 7,8) și în cea adresată centurionului primipilar 
Vestalis, participant la luptele date pentru ocuparea cetăţii (Pont., IV, 
7). 

"Ca tu s-ajungi la cinstea de primipil, Vestalis, 

A trebuit prin multe pericole sá treci. 
O spune chiar si Istrul, a'cáruia talazuri 
Le-a inrosit cu sánge de get chiar mána ta; 

Egisos-ul o spune: tu ai, luat cetatea" 

(Pont., IV, 7, 15-16; 19-21) 

Aegyssos-ul ne apare ca o veche cetate de pe Dunáre, "cu ziduri 

tari, care cu greu pot fi cucerite”. Atacul geților nord-dunăreni, unul 
din multe altele, izvorât din conștiința apartenenţei lor la cetatea 
amintită, a fost neașteptat, si era îndreptat împotriva odrisilor si a 
regelui lor - Sithonius rex - sub a cărui supraveghere se afla în subor- 
dine la acea dată Scitia Mică. Prezența garnizoanelor odrise arăta încă 
c dată că autoritatea tracică era efectivă. 

Riposta regelui odris a fost însă rapidă și viguroasă; însoţit de o 
oaste numeroasă, sosește la fata locului și "nu s-a retras până n-a 
omorât pe vinovați”. 

Cea de-a doua epistolă (Pont., IV, 7) adresată lui Vestalis, com- 
pletează informațiile referitoare la același eveniment. Îl laudă pentru 
vitejia sa, ca apoi să reluteze înfrângerea și izgonirea geților, cu aju- 
torul intervenţiei romane, sub forma unui corp expediționar desprins 
din trupele de ocupație de pe malul moesic. 

Legat de începuturile stăpânirii romane la Dunărea de Jos, amintim 
că o veche inscripție de la Callatis a înlesnit avansarea unei ipoteze 
interesante: locuitorii acestei cetăți consacră un monument lui Publius 
Vinicius, în calitatea acestuia de legat propretor, recunoscându-l toto- 
dată ca patron si binefăcător al cetății. Personajul se pare cá a indepli- 
nit în același timp funcţia de proconsul al Macedoniei și pe cea de lega- 
tus Augusti pro praetore, în Thracia (probabil în anii 2-3 p.H.) și, ulte- 
rior, în anul 2 p.H. pe cea de consul la Roma. Data atribuită îndeplinirii 
celor două magistraturi de către P. Vinicius se dovedește a fi deosebit 
de importantă: ea poate fi considerată ca terminus ad quem de instau- 
rare a controlului roman pe coasta vest-pontică. Acceptând-o, am 
înțelege de ce Ovidiu scrie în jurul anilor 8-9 p.H. (imediat după rele- 
garea sa la Tomis), că regiunea exilului său a intrat de curând sub 
oblăduirea romană - Heac est Ansonio sub iure (Trist., II, 199-200). 
Noua putere politică va institui un comandament al litoralului pontic 
ce va depinde, până la data organizării provinciei Moesia, de procon- 
sulul Macedoniei. În calitate de praefectus orae maritimae se va dis- 
tinge în anul 12 p.H., la Aegyssus, prietenul poetului, Vestalis. 

A] doilea atac al geților împotriva romanilor, va avea loc în anul 15 
p.H., când primii reușesc să cucerească cetatea Troesmis. Evenimentul 
prilejuiește intervenţia lui L. Pomponius Flaccus. Considerat la 
început ca având tot funcţia de praefectus orae maritimae ca și 
Vestalis, s-a determinat mai apoi că personajul din epistola lui Ovidius 
(Pont., IV, 9, 75-108) este chiar comandantul provinciei Moesia. 
Această funcție Flaccus a acumulat-o prima dată, în anul 15 p.H., cu 
rang pretorian, iar după exercitarea consulatului, în anul 17 p.H., ca 
guvernator consular pentru anii 18-19 p.H. 

Ovidius îl desemnează cu o funcție importantă, investită cu impe- 
rium. Acțiunea de pacificare întreprinsă de Flaccus vizează nu numai 
frontiera, ci întreaga provincie: el a menținut populațiile din Moesia 
într-o limită care a fost respectată. Măsurile urgente pe care le-a luat au 
fost acelea de a-i înspăimânta pe geți si de a recuceri Troesmis: 

"Mai ieri în aste locuri era mai mare Flaccus: 

Sub dânsul n-aveai teamă la Istrul cel barbar, 
Căci el sub ascultare tinu aice lumea 
Și-nspăimânta pe geții ce se învârt în arc. 
Cu brațul lui cel tare luă-napoi Troesmisul 
Și Dunărea cu sânge barbar o inrosi" 
(Pont., IV, 9, 75-80) 

Dacă pe litoralul vest-pontic administraţia romană se manifesta în 
mod direct, interiorul Dobrogei și zona dunăreană erau controlate prin 
intermediul regatului clientelar al odrișilor. Exilul lui Ovidiu la Tomis 
coincide cu perioada de domnie a doi dintre regii odriși: Rhoemetalcis 
I, activ între anii 3-2 a.H, și fiul său, Cotys, care a condus între anii 12- 
19 p.H. La data atacurilor getice la care ne-am referit, regatul odris se 
afla sub recenta conducere a lui Cotys, rege cult și prietenul exilatului 
tomitan. În același timp, regele trac figurează în calitate de eponim al 
cetății in cunoscute decrete callatiene, ceea ce se explică prin statuarea 
unor raporturi speciale dintre romani, odriși și cetatea doriană a 
Callatidei. 

Știrile aduse de Ovidiu, prin opera sa din exil, ne lámuresc și 
asupra unor structuri urbane privind Tomisul. În vremea lui, cetatea 
se limita la capătul sud-estic al peninsulei și era apărată în partea ei cea 
mai înaltă - tumulus - de o incintă, desemnată prin termenii de murus 
(Trist., IV, 1, 69; Pont., I, 8, 62) sau moenia (Pont., I, 2, 19). Avea porti 
și turnuri - turres (Trist., III, 10, 18) dintre care unul, cu siguranță, avea 
funcţia de turn de observare - specula (Trist., IV, 1, 75): 

"Ce chin sá-ti duci viata cu getii si cu bessii, 

Tu, care-ai fost odatá poetul rasfátat ! 

De dânșii să te aperi cu ziduri si cu-o poartă ! 

Abia dacá poti zice cá ele te pázesc !" 

Adesea, incearcá sá demonstreze nesiguranta sistemului defensiv 
al Tomisului, folosind epitete care subliniazá slábiciunea zidului si a 
portilor. Desemnarea orasului prin termenii de castellum (Trist. V, 10, 
27) si castra (Pont., II, 9, 37) sugereazá cá este vorba de un zid de 
imprejmuire, informatie sprijinitá si de un important document epi- 
grafic care se referá la existenta la Tomis a unui zid de apárare. 
Documentul este celebrul decret de instituire la Tomis, in împrejurări 

dificile, a unui corp voluntar de pază compus din 40 de oameni. 
Inscripția a suscitat discuţii cu privire la natura împrejurărilor dificile 
la care se face aluzie, dar și la datarea sa. Se pare că este plauzibilă 
părerea despre o "stare de alarmă", de mai lungă durată, survenită în 
jurul anului 100 a.H., din cauza lipsei de securitate externă, complicată 
și cu dificultăți interne. Ultimele s-au datorat fie triburilor în migrație, 
fie, mai degrabă, neamurilor băștinașe, getice. Totul pare acceptabil, 
dar câteva "coincidenie" ne determină totuși să avem în vedere, pe 
același fond de nesiguranţă externă, o datare ceva mai târzie, apropi- 
ată de anii de exil ai lui Ovidius. "Coincidentele" ni le oferă chiar poe- 
tul prin referirile sale ia incinta orașului si mai ales, prin menţionarea 
expresă în două locuri, ¿ pazei orașului: "îndată ce-a dat semnalul de 
alarmă paznicul din locu: de strajă" (Trist., IV, 1, 75) și "poarta închisă 
depărtează pe dușmănoșii geți” (Trist., III, 4; 41-42). 

Când condiţiile o impun, Ovidiu însuși ia parte la apărarea 
orașului. Mai mult decât expresia unui proces de integrare a poetului 
roman în spiritul locului și al oamenilor, vedem aici relatarea unei 
realități imediate. 

Cunoașterea directă a realitátilor de la Dunărea de Jos este evidentă 
în opera ovidiană de exil. Confruntarea știrilor transmise de el cu alte 
izvoare documentare ne conduce la concluzia că relegatul de la Tomis 
a înfățișat în general, cu exactitate, realitățile locale, cele din perioada 
de inceput,a stăpânirii romane. Această comparație ne ajută să eli- 
minăm exagerările poetului și să reținem valoarea pur documentară a 
Tristelor si a Ponticelor. 

Aspectelor multiple, desprinse din elegiile ovidiene prin care-i 
cunoaștem mai bine pe geții din spațiul Dunării de Jos, să le adăugăm 
și unele fapte istorice desprinse din izvoare, relative la daco-getii de la 
Dunărea Mijlocie. Astfel aflăm că din Illyricum, din Moesia si din 
Pannonia se vor iniția incursiuni în nordul Dunării, în Dacia, pentru 
pedepsirea acelora care permanent atacau pe romani în sud. 
Exemplificăm în acest sens campaniile lui Cn. Comelius Lentulus, 
guvernatorul Pannoniei, dintre anii 6 a.H. și 4 a.H., sau pe cele dintre 
anii 1 a.H. -1 p.H., conduse împotriva dacilor și sarmaților, despre care 
izvoarele literare lasă impresii deosebite: "Dacii trăiesc nedezlipiti de 
munți. De acolo, sub conducerea regelui Cotys, obișnuiau să coboare 
și să pustiască ținuturile vecine, ori de câte ori Dunărea înghețată de 
ger își unea malurile. Împăratul Augustus a hotărât să îndepărteze 

această populaţie, de care era foarte greu să te apropii. Astfel, a trimis 
pe Lentulus și i-a alungat pe malul de dincolo (al Dunării); dincoace au 
fost așezate garnizoane. Astfel, atunci dacii n-au fost înfrânți, ci doar 
respinși și împrăștiați” (Florus, Bellum Dacicum, II, 28,18). 

Apoi, Sextus Aelius Catus, guvernatorul Mossiei, face incursiuni 
similare, dar din câte aflăm de la geograful Strabon, a adus din nordul 
Dunării, poate chiar din Câmpia Munteană, peste 50000 de geți: "Încă 
din zilele noastre Aelius Catus, a adus în Tracia de pe malul celălalt al 
Dunării 50000 de geți, neam de oameni vorbind aceeași limbă cu tracii; 
iar acum trăiesc pe aceste meleaguri sub numele de moesi". 

Desigur, această deportare avea drept scop să slăbească forța de 
atac a dacilor din nord, dar în același timp să înmulțească masa con- 
tribuabililor din sud, a acelora de sub administraţia romană - admi- 
nistratie care avea si mai mare nevoie de luptători destoinici. Procese 
similare vor urma și în anii care vin. 

Organizarea romană face progrese considerabile și în spațiul dintre 
Dunăre și Mare, Ripa Thraciae, unde conduceau regii odriși. Aici se 
pare că s-a înființat o praefectura cu două componente: teritoriul din- 
tre Dunăre și Mare, Ripa Thraciae, o entitate separată de litoralul ma- 
ritim cu orașele grecești tradiționale, ora maritimae. Aceasta avea un 
praefectus, funcție pe care atunci o îndeplinea Vestalis, prietenul lui 
Ovidiu, cel care în anul 12 p.H., i-a alungat pe geți de la Aegyssus, iar 
în anul 15 p.H., de la Troesmis. În bătălia din ultima localitate, par- 
ticipă și guvernatorul Mossiei, Lucius Pomponius Flaccus. 

Această formă primară de alcătuire administrativă, implică în chip 
necesar un aspect religios și unul militar. Încă din timpul vieţii, i se 
închină lui Augustus la Histria un altar (ISM, I, 146) - cultul impáratu- 
lui consolidándu-se mai apoi gratie concursului pios al unor guverna- 
tori care serveau conștiincios pe conducătorul statului. În plan militar, 
Ripa Thraciae intră în raza de acțiune a provinciei Moesia, unde prin 
anii 33-34 p.H., si 43 p.H., activau legiunile a IV Scythica și a V-a 
Macedonica, cu subunități detașate spre Gurile Dunării pentru a-i 
ajuta pe odriși în situaţiile nenumăratelor atacuri getice și sarmatice 
care veneau din nordul Dunării. Nu se va produce nici un fel de altă 
modificare în regiune, chiar și după anul 46 p.H., când numai Thracia 
de la sud de Haemus devine provincie romană; cea din nordul 
munților și până la Dunăre, inclusiv Ripa Thraciae, rămâne în aceeași 
stare până în jurul anului 70 p.H. Dealtfel, până la această dată, cunos- 
cuta Hotărnicie a lui Manius Laberius Maximus de la Histria, 
menţionează doi prefecti: Asiaticus si Arruntius Flamma, pentru anii 
50 și 56 p.H., în timp ce Mossia era guvernată de Flavius Sabinus și 

Tiberius Plautius Silvanus Aelianus, legatus Augusti pro praetore. De 
numele celui din urmă se leagă fapte istorice importante, înregistrate 
între anii 57 și 67, într-un prețios document epigrafic: o stelă funerară 
a familiei Aelianus, de la Ponte Lucano, pe Tibru, la Roma. 

Într-o expediție nord-dunăreană, făcută în aceleași scopuri, 
Aelianus va strărnuta în Moesia "mai mult de 100000 de transdanubi- 
eni, pentru a pláti tribut, cu femei si copii, cu regii si sefii de trib" (In 
qua plura quam centum mill(ia) ex numero Transdanuvianor (um) ad 
praestanda tributa cum coniugibus ac liberis et principibus suis trans- 
duxit). 

Nu cunoaștem comporenţa etnică a mulțimii de transdunáreni, dar 
este ușor de înțeles că n 1 puteau fi decât geții din Câmpia Munteană 
și din sudul Moldovei aduși să inmulteascá populația moesicá de la 
miazăzi de fluviu, vorbind aceeași limbă. Invátatii români, încercând 
să deslușească rosturile acțiunii nord-dunărene, destul de ample, ale 
lui Plautius Aelianus, circumscriu episodul transmutării, campaniei 
de cucerire a teritoriilor getice și sarmatice din nordul Gurilor Dunării, 
până în Regatul Bosporan, în care abundau grânele atât de necesare 
Romei: "cel dintâi care, prin trimiteri masive de grâu din această 
provincie, a ușurat aprovizionarea populației din Roma". Expediția 
este fixată în anul 62 p.H., când au fost folosite legiunile din Mossia, a 
VIII-a Augusta și a VII-a Claudia. În urma luptelor purtate, se spune 
textual în inscripția tiburtină: "A adus regi până atunci necunoscuți, 
ori dușmani poporului roman, pe malul Dunării, pe care-l păzea, spre 
a-i pune să se închine steagurilor romane; a trimis regilor bastarnilor 
și roxolanilor pe fiii lor prinși ori luaţi înapoi de la dușmanii lor, iar 
regilor dacilor pe fraţii lor; de la unii dintre dânșii a luat în schimb 
ostatici”. 

Întinsul spațiu dintre Gurile Dunării și Regatul Bosporan, se pare 
că a devenit nu neapărat o posesiune romană, cât mai degrabă o zonă 
de influenţă și de siguranță, fără granite. Aceasta era foarte necesară si 
pentru romani și pentru cetățile grecești de pe litoralul nord și vest- 
pontic, ale căror interese economice reclamau ca geții, bastarnii, 
sarmatii etc., totdeauna tentaţi să-i prade, să fie ținuți la distanță. Asa 
se face că cele două maluri ale fluviului în partea sa inferioară, cât și în 
Ucraina sud-vestică, devin părți integrante ale unui proces de 
romanizare avansat, Aelianus făcând, după părerea lui V. Pârvan, să 
se "statorniceascá pacea și să se lărgească hotarele provinciei". 

Pe de altă parte, inițiative politice și militare începute încă de la 
primele tentative de statornicire a legiunilor romane fie în Asia Mică și 
Caucaz, fie pe coasta occidentală a Pontului Euxin, continuă acum pe 

litoralul nord-pontic, completând astfel aria circumpontică. O mai ri- 
guroasă administrare și supraveghere militară se făcea simțită în acest 
spațiu, rămas totuși la discretia atacurilor anarhice ale nord- 
dunărenilor, fapt înlăturat de către impăratul Domițian în anul 86 
p.H., când provincia Moesia este împărțită în două: Moesia Superior in 
vest, de la Ratiaria (Arcer), până la Ciabrus (Tibrita), cea de-a doua, 
Moesia Inferior (Iordanes, Getica, XIII, 76), de aici și până la Gurile 
Dunării, cu zona de siguranță din nord-est. Se înfiripase deja, 
începând încă din timpul lui Augustus, limes-ul scitic, a cărui bază 
militară o constituie prezența unor puternice detașamente militare. 
S-a demonstrat că în a doua parte a sec. I a.H., existau deja în Dobrogea 
în jur de zece trupe auxiliare, plasate la Sucidava, Axiopolis, 
Arrubium, Troesmis, Noviodunum, Aegyssus, Salsovia și Tomis, pre- 
cum și legiunile: I Italica, cu reședința la Novae (Sviștov), adusă în 
anul 69 de către împăratul Vespasian și Leg. a V-a Macedonica, la 
Oescus (Ghighen), stabilită sub Augustus sau Tiberius. Ambele 
formațiuni rămân în localitățile lor de garnizoană, din vechea Moesie. 

Mutatiile lor vor surveni mai târziu. După anul 70 p.H., vor fi 
aduse în teritoriul dobrogean mai multe trupe auxiliare: coh. II Flavia 
Brittonum, la Durostorum; coh. Il Gallorum Altinum la Sucidava; o ala 
- sau o cohorta? - se pare cá a fost stabilită la Carsium, locul fiindu-i 
luat apoi de ala a Il-a Hispanorum et Aravacorum; ala Vespasiana 
Dardanorum, la Arrubium; ala l-a Pannoniorum, la Troesmis; coh. 
Gallorum, la Salsovia etc. În epoca Flaviilor, flota de pe Dunăre, luase 
deja ființă: Classis Flavia Moesica, o importantă staţie a sa fiind creată 
la Noviodunum. 

Viaţa comercială din colonii se revigorează. Atelierele monetare de 
la Histria, Tomis, Callatis își reiau activitatea întreruptă cu decenii în 
urmă, după cucerirea lui Burebista. Standardul lor economic crește, 
principalul beneficiar fiind în veacurile următoare, Tomis-ul. 
Relatarea din hotărnicia lui Laberius Maximus, cum că o delegaţie din 
orașul de pe malul lacului Sinoe a vizitat Tomis-ul pentru a susține 
interesele cetății sale in fata guvernatorului de de atunci al provinciei, 
C. Terentius Tullius Geminus, ar indica faptul că încă de pe atunci 
viitoarea Metropolă devenise reședință administrativă și militară - 
indiscutabil și navală. 

Viaţa spirituală susținută pe temeiul vechilor culte locale, și ale 
celor grecești, mult complicată in epoca elenistică, se va îmbogăți cu 
noul cult al împăratului, încă de pe vremea lui Augustus. Într-o 
inscripție grecească de la Histria, citim cum un anume Papas, fiul lui 
Theopompos, ridică pentru Augustus, chiar în timpul vieții sale, un 

templu, iar la Callatis aflăm dintr-un decret pentru Apollonias și 
Isagoras, că se celebrau sărbătorile Caesarea, tot în cinstea autocratilor 
romani. 

Manifestările de artă, cât și cele religioase, devin mai dense și mai 
diversificate, capătă aspecte cu totul inedite în timpul îndelungatei 
stăpâniri romane. Geto-dacii, grecii și apoi și coloniștii romani, încă 
din veacul i p.H., dovedesc o mare putere receptivá a divinitátilor lor, 
pe care le adoptă reciproc, fapt dovedit în numeroase opere de artă, 
unele destul de rafinaie, de o valoare inestimabilă. 

Consolidarea stăpânirii romane între Dunăre și Mare, a fost un pro- 
ces indelungat și anevoios, cu dificultăți create de permanentele 
atacuri ale geto-dacilor Jin stânga Dunării, dar și de sarmati. Ultimii, 
abia sunt stápàniti în iarna dintre anii 67/68, de către M. Aponius 
Saturninus, guvernatorul Moesiei. La scurtă vreme, între 69/70, dacii 
ocupă mai multe centre romane în sudul fluviului și cu greu vor fi 
înfrânți de către C. Licinius Mucianus, care venea din Orient spre 
Roma, să participe la războiul civil. Aproape simultan, năvălesc 
sarmatii în spațiul Dunării de Jos, împotriva cărora vine guvernatorul 
Mossiei, Rubrius Gallus, care-i respinse: "Ei pustiiră tot ținutul care se 
găsea în puterea lor, jefuind tot ce întâlneau. Aflând de cele petrecute 
și de pustiirea Moesiei, Vespasian trimise pe Rubrius Gallus să 
pedepsească pe sarmati. Aceasta făcu să piară în luptă multi dintre 
sarmati. Iar restul - câţi s-au salvat - au fugit, infricosati, la ei acasă" 
(Iosephus Flavius, Bellum Iudaicum, VII, 4, 3(94)). 

Preîntâmpinarea unor astfel de primejdii, determină pe împărații 
romani să cumpere bunăvoința atacatorilor, dându-le stipendii. 
(Iordanes, Getica, XIII, 76). 

Dacii însă sunt autorii unei adevărate epopei în sudul Dunării: pu- 
ternice atacuri repetate, care obligă Roma să concentreze importante 
forte militare să-i stăvilească. În anul 87 p.H., Cornelius Fuscus este 
înfrânt în Dacia de către Duras sau Decebal; pacea cu mari avantaje 
pentru daci, va fi restabilită de Tettius Iulianus, în urma bătăliilor din 
anul 88 p.H. Abia împăratul Traian va reuși să curme definitiv peri- 
colul daco-getic, după marea și sângeroasa înfrângere, a acestora, de la 
începutul sec. II. 

Ajunul celor două războaie daco-romane dintre anii 101-102 si 105- 
106, găsește Dobrogea într-un plin proces de temeinică așezare a 
coloniștilor romani. Aceștia se amestecă cu băștinașii adaptându-se 
realitátilor locului, dar impun practici religioase, obiceiuri și limba 
latină. În hotărnicia lui M'. Laberius Maximus de la Histria, care 
datează din anul 100, se menționează, pe lângă toponime locale, de 

sorginte traco-getă, și altele latine. Între primele, se inserează 
Calabaeus și Gabranus, iar între celelalte Picusculus și Turgiculus. 
Aceste indicii precum și alte documente epigrafice, ilustrează rit- 
mul accelerat de creștere a numărului coloniștilor veniți din toate 
părțile Imperiului Roman, statorniciti pe lângă și între băștinașii aduși 
adesea în stare de servitute, și prin orașele grecești de pe litoral, trăind 
în simbioză. Între romanii veniți în zonă încă din sec. I a.H., dar mai 
ales la începutul erei creștine, sunt veterani din armata de pe Dunăre, 
oameni de afaceri, care preferau porturile maritime și chiar cele de pe 
malul Dunării. Între acestea, nenumărate castre și vici, suprapun sau 
împrumută nume daco-getice. Apar asociații constituite si pe criteriul 
etnic, și pe cel profesional, situație constatată și mai târziu. Orașele 
grecești, Histria, Tomis și Callatis, continuă și mai intens o bogată 
activitate comercială, în care excelează Tomisul, pe când Histria la 
nord și Callatis la sud, nu mai pot activa ca în perioada anterioară. 
Toate însă isi manifestă fidelitatea faţă de noua stăpânire, semnul cel 
mai sigur constituindu-l adorarea Împăratului. Cultul imperial explică 
poate apariția de timpuriu a Comunităţii pontice - Kotvóv [l6vrov sau 


tò KOlVÓV tÓV 'EAATjVOY, care avea să dureze trei veacuri consecutiv. 


Urmărea în primul rând un scop religios, dar îngrijea și de unele 
aspecte administrative, unele reguli economice etc. La inceput reunea 
cinci orașe vest-pontice, mai apoi șase: Histria, Tomis, Callatis, 
Dionysopolis, Odessos, la care se adaugă Messembria, devenind astfel, 
din Pentapolis, o Hexapolis, condusă de un pontarh. Reședința era la 
Tomis. 

Grija autorităților romane pentru provincia de la Gurile Dunării, cu 
atât de însemnată poziţie geostrategică, determină o masivă concen- 
trare de forte armate necesare apărării, mai ales că dacii si sarmatii din 
nordul fluviului, le creau mari dificultăţi. Până la anexarea teritoriului 
dintre Dunăre și Marea Neagră la provincia Mossia, probabil sub 
Vespasian, nu sunt semnalate trupe romane. Apoi, după anul 70, până 
la începutul sec. II, apar detașamente aparținând unor legiuni: a IV-a 
Scythica, a V-a Macedonica, a VIII-a Augusta, a III-a Gallica și a VI-a 
Ferrata. După sciziunea Moesiei sub Domițian, în anul 86, în Moesia 
Inferioară se stabilesc: Leg. V-a Macedonica cu sediul la Oescus și Leg. 
I Italica la Novae. Pe Dunăre, ființa încă din vremea lui Vespasian flota 
de supraveghere și luptă, Classis Flavia Moesica. 

Întreaga linie a Dunării, din Pannonia și până la vărsarea fluviului 
in mare, devenise o frontieră continuă cu Dacia, motiv care a indem- 
nat autorităţile să se consolideze în sud, mai ales din punct de vedere 

militar. O acțiune strategică, viza scopul de mult fixat de Roma, încă 
de pe vremea lui Caesar, acela de a cuceri Dacia. Se pregătise un 
adevărat front antidacic. Abia instalat pe tron, împăratul Marcus 
Ulpius Traianus, destoinic şi strălucit general, procedează la alcătuirea 
unui ingenios plan de atac, pe de-o parte pentru a spăla rușinea adusă 
Komei de înfrângerile anterioare în care adesea legiunile sale au fost 
umilite, pe de alta, pentru că a cuceri un teritoriu bogat ar fi revitalizat 
economia romană ale cărei semne de epuizare deja se iviseră. 

În acest context istoric, Moesia Inferioară avea să joace un rol din- 
tre cele mai importante. Încă din anul 99, Traian procedează la organi- 
zarea mai temeinică a teritoriului sud-dunărean, care avea să devină 
un front ofensiv, cu drumuri strategice bine întreținute. În Câmpia 
Munteană si în sudul Moldovei, părți ale spaţiului de apărare a 
Mossiei Inferioare, au loc mișcări de trupe. Papirul Hunt, - pridianum 
- "situația la zi”, ne stă mărturie. Astfel, prin această zonă apar mai 
multe unități militare, ca cele de la Buridava (Stolniceni, pe Olt), de la 
Piroboridava (pe Siret), de la Poiana etc., destinate să apere drumurile 
pe care treceau caravane cu cereale pentru armata romană. Să amintim 
numele reconstituit al coh. I Hispanorum veterana quingenaria equi- 
tata, care venea tocmai din Egipt. 

Rázboaiele daco-romane au o desfásurare complexá. Reconstituirea 
faptelor pe baza unor izvoare scrise, este adevárat, tárzii, dar mai ales 
sprijinindu-ne pe cele douá mari monumente comemorative, Columna 
Traianá de la Roma si Monumentul de la Adamclisi, din sud-vestul 
Dobrogei - Tropaeum Traiani, demonstreazá evident rolul major pe 
care l-a avut spatiul dintre Dunárea de Jos si Marea Neagrá in aceastá 
cráncená epopee. 

Campania dacicá, dezlántuitá la 25 martie 101, cu uriase forte 
desfásurate pe linia Dunárii si intrate apoi in spatiul dacic pe la 
Lederata in Banat si Turnu Severin in Oltenia, inseamná o 
incráncenare uriasá intre fortele beligerante, conduse pe de-o parte de 
Traian, pe de cealaltă parte de marele Decebal. Încă in timpul 
operaţiunilor din nordul Olteniei și Munţii Orăștiei, la venirea iernii, 

„se pune în mișcare un ingenios plan urzit de abilul Decebal. 
Populatiile înconjurătoare Daciei, din nord-vest și nord-est, angajate in 
efortul antiroman conform înțelegerilor cu regele dac, se pun în 
mișcare, într-o mare coaliție de călăreți: daci, sarmati-roxolani, buri- 
suevi, iazigi etc., atacă vertiginos, înaintând prin Moldova către sud, 
spre Dunăre, pe care depășind-o, se lăsa spre sud-vestul Moesiei 
Inferioare. Când armatele romane erau angajate în nordul fluviului și 
în munții dacici, aliaţii trebuiau să cadă intempestiv în spatele lor si 


90 


astfel, din nord și sud să fie prinse și zdrobite. Se conta, în această 
diversiune excelent pusă la punct, pe Dunărea înghețată, când romanii 
n-ar fi putut să folosească flota de pe fluviu (Classis Flavia Moesica). 
Planul dacic a fost dejucat, iar pe Dunăre s-a putut circula. Traian, a 
sesizat la timp mișcarea și direcția de unde venea pericolul. 
Concentrează repede forțele sale pe care le opune năvălitorilor, mai 
ales cavaleriei de sarmati catafractari, căreia îi taie calea spre sud-vest. 
Are loc o puternică bătălie, șocul atacului dat de aliați făcând multe 
victime, într-o localitate de lângă Dunăre, acolo unde, după biruintá, 
Traian ordonă ridicarea unui oras al victoriei. Mult mai târziu, 
lordanes amintește în scrierile sale că "această cetate a zidit-o Traian, 
după înfrângerea sarmaților și a numit-o cetatea Victoriei” (Getica, 
XXIII, 101). Într-adevăr, Nicopolis ad Istrum - "Orașul Victoriei de la 
Dunăre" - devine una dintre importantele cetăți romane care va ființa 
în sud-vestul Moesiei Inferioare de-a lungul veacurilor. 

Se pierduse însă numai o primă bătălie. Detasamente ale coaliţiei 
dacice se repliază, în timp ce dinspre nordul Dobrogei le soseau alte 
ajutoare dacice, sarmatice și germanice. Forțele adverse se înfruntă 
pentru a doua oară într-o bătălie și mai sângeroasă, pe platoul înalt de 
la Adamclisi, în sud-vestul Dobrogei. Romanii fac faţă atacului cu 
foarte mare greutate. Balanța victoriei părea să se încline de partea 
localnicilor. Dar, intervine pe câmpul de luptă comandantul "spatelui" 
- praefectus castrorum - care face ca romanii să câștige bătălia. Scump 
plătită, bătălia de la Adamclisi înseamnă pentru romani un moment 
crucial în desfășurarea ulterioară a războaielor dacice, după cel de-al 
doilea episod, Dacia fiind transformată în provincie. 

Pe locul bătăliei de la Adamclisi, se va înălța un mare monument 
triumfal: Tropaeum Traiani. În amintirea celor 3800 de soldați romani 
căzuţi pe câmpul de luptă, un altar le păstrează numele: "In honorem 
et in memoriam fortissimorum virorum qui pugnantes pro republica 
morte occubuerunt' (Pentru slava și amintirea vrednicilor bărbați 
(soldaţi) care au pierit luptând pentru statul roman ...). Generalul a 
cărui intervenție de ultimă oră a întors soarta războiului asigurând 
victoria Romei, se pare că-și află rămășițele într-un mausoleu, la 
miazănoapte de Monument. Toate acestea sunt construite pe platoul 
din partea de nord-vest a actualului sat Adamclisi, și se învecinează cu 
cetatea omonimă, Civitas Tropaei Traiani, de pe valea Urluiei; pe aici 
trece marele drum de la Durostorum spre Tomis deci, de la sud-vest 
spre nord-est, la țărmul Pontului Euxin. De la Adamclisi spre sud, sud- 
est, o variantă a acestei artere, mergea spre Callatis. 

Încetarea ostilităților marchează victoria romană și transformarea 

Daciei în provincie. Pentru asigurarea militară a acesteia și pentru 
preîntâmpinarea pericolelor care amenințau Moesia Inferior dinspre 
nord-est, Traian va lua cele mai riguroase măsuri să întărească 
limes-ul dunărean, prin construcţia de noi castre și prin stabilirea de 
noi formaţiuni armate în zonă. Limes-ului dunărean i se integrau 
zonele din Câmpia Munteană și partea inferioară a Moldovei. Totul 
forma un vast cadru geografic de apărare a frontierei, dar și o zonă 
strategică de caracter militar și economic. Legiunea a V-a Macedonica 
este adusă la Troesmis, unde va rămâne peste 60 de ani; iar la 
Durostorum, este fixată cealaltă mare unitate, Legiunea a XI-a Claudia. 
După anul 167 când Leg. a V-a Macedonica va pleca în Dacia, la 
Potaissa, vor acţiona in:ens pe teritoriul Moesiei Inferior, subunități 
ale Leg. I-a Italica, cantonată la Novae. Din aceste trunchiuri principale 
se vor răspândi în întreaga provincie nenumărate alae, cohorte și ve- 
xillationes, din care amintim câteva: Alla I Asturum; Ala l-a 
Vespasiana Dardanorum de la Arrubium; Ala I-a Flavia Gaetulorum; 
Ala I-a Gallorum Atectorigiana; Ala I-a Claudia Gallorum etc.; apoi, 
Cohors l-a Bracaraugustanorum; Coh. I-a Chalcidenorum; Coh. I-a 
Cilicum milliaria equitata sagittariorum; Cohors l-a Flavia 
Commagenorum; Cohors l-a Germanorum; Cohors l-a Lepidiana; 
Cohors l-a Lusitanorum Cyrenaica; Cohors I-a Flavia Numidorum; 
Cohors I-a Claudia Lugambrorum Veterana equitata, si multe altele. 
Toate erau dublate de actiunea bine dirijatá a flotei de pe Dunáre, 
Classis Flavia Moesica, incá din timpul dinastiei Flaviilor. Unele din- 
tre ele erau cantonate in cetátile vest-pontice. 

Sub dinastia Antoninilor, Moesia Inferior beneficiazá din plin de 
acea pax Romana, din toate punctele de vedere. Administratia provin- 
ciei ca si efectivul ei militar, este condus de legati ai impáratului. 
Totodată aceștia supraveghează îndeaproape construcții durabile din 
piatră, cărămidă și mortar. Aceiași guvernatori arbitrează conflicte și 
litigii, cum este cazul lui M'. Laberius Maximus din Hotărnicia de la 
Histria, sau Iulius Severus din plângerea țăranilor din satul 
Choradagis, de pe lângă Histria ș.a; veghează asupra cultului imperi- 
al, asupra activității comerciale și economice în general, a celei reli- 
gioase - de bună seamă ajutat de un întreg aparat functionáresc si 
preoţesc. Se formează comunităţi de cetățeni romani, negustori și 
meseriași, așa cum este cazul relatat într-o inscripție din Callatis, unde 
fiinteazá încă din timpul lui Traian, o enclavă de romani în frunte cu 
președintele său C. Iulius Proculus quinquennalis perpetuus. 

Se mentine vie activitatea militará pe ambele maluri ale fluviului. 
Dacá pe malul drept se remarca un mare numár de cetáti (Novae, 

Durostorum, Altinum, Axiopolis, Capidava, Carsium, Beroe, 
Troesmis,  Arrubium,  Dinogetia, Noviodunum,  Aegyssus, 
Talamonium etc.), pe cel din stânga vom afla mai puține, dar plasate 
in puncte strategice, ca cel de la gura Argesului, Dichiseni (nord de 
Călărași), de la Gura lalomitei, de la Barbosi etc. Unităţi militare can- 
tonează in toate acestea si asigură apărarea malului, dar si a dru- 
murilor mergând spre Dacia. 

Ín orasele de pe litoral, Callatis pare sá-si fi pástrat vechiul sáu 
statut de aliat al "poporului roman". Acesta, in timp ce Tomis pláteste 
impozit; spre deosebire de prima, este deci o civitas stipendiaria, ceea 
ce n-o împiedică să devină sub Antonius Pius, rr etropolă, deci capitală 
a litoralului vest pontic. De altfel, încă din timpul lui Hadrian, într-o 
dedicație, orașul se va intitula respublica Tomitanorumy își aroga deci 
o detașare în raport cu celelalte (CIL III, 12493 = IGRR, 606), situaţie 
ilustrată și de folosirea sintagmei latinești senatus populusque 
Tomitanorum. Într-o perioadă ceva mai târzie se intitulează Metropolă 
a Pontului Stâng (Mnrp6noiug Toi Evovuuov Ióvtov), asa cum ne 


apare pe unele emisiuni monetare și cum se reflecta în atâtea con- 
structii impozante găsite azi în straturile de pământ de sub orașul 
Constanţa. Înflorirea orașului sesizată încă de la începuturile stăpânirii 
romane, va continua sub Traian și apoi sub Hadrian, ultimul efec- 
tuând chiar două călătorii în zonă, în 118 și între 123-124 sau, după alte 
păreri, ceva mai târziu. A ajuns până la Tyras și Panticapaion. 

Din marele album al Gerusiei de la Histria, datată tot sub Hadrian, 
se deduce "reintemeierea" cetăţii - în fapt reconstrucția sa după marile 
distrugeri, suferite încă din sec. I a.H., sub Burebista. Este în realitate 
O "a doua întemeiere a cetății” (ISM, I, 199). 

Pe limes-ul dunărean, ni se relevă apariția așa numitelor canabae - 
în apropierea castrelor, barăci sau improvizații de locuințe aparținând 
familiilor de soldați sau locuitorilor indigeni. Încă din sec. II p.H., 
situația este evidentă la Troesmis, Capidava, Durostorum și, posibil, în 
multe alte centre. Dacă pe linia Dunării salba cetăților este adesea 
dublată de canabae (în cazul cetății Troesmis, devin un adevărat oraș), 
pe linia mediană a provinciei, coborând din nord către sud, avem 
Ibida, Ulmetum și Tropaeum Traiani, ultima cu rang de municipiu, la 
fel ca și Durostorum, Troesmis și Noviodunum. 

În cetăți (civitates) și canabae se aglomerează o numeroasă popu- 
latie eterogenă, alături de cea băștinașă, ceea ce dă provinciei impulsul 
unor puternice integrări in conglomeratul imperial, aprofundând. pro- 
cesul romanizării. Moesia Inferior, devenea adevărat bastion în care 
limba latină, cultura materială și spirituală de aceeași sorginte, religia 

politeistă prin excelenţă alături de care proliferează creștinismul pri- 
mar, iradiazá din nordul fluviului, până departe in' regiunile 
extracarpatice. Acest fapt explică astăzi romanitatea din această parte 
a țării noatre - influențele de aici fuzionând cu cele venite din provin- 
cia Dacia. 

Nimic n-avea să tulbure viața societăţii care evolua aici, până in 
deceniul al șaptelea din sec. II p.H. Sub domnia lui Marc Aureliu vor 
surveni grave tulburări produse de semintiile germanice venite din 
părtile Dunării Mijlocii. Uriașe formaţiuni tribale ale marcomanilor, 
quazilor și bastranilor, cărora li se vor adăuga dacii liberi din zonele 
exterioare provinciei Dacia, atacă garnizoanele romane; aproape 
simultan, sarmatii iazigi din Pannonia procedează identic, iar pe mare 
bastarnii pustiesc de-a lungul coastelor vest-pontice, adesea ajungând 
până în Asia Mică. Cu mare greutate romanii fac față primejdiilor, mai 
ales în Dacia, unde sunt obligați să aducă la Potaissa, leg. V-a 
Macedonica de la Troesmis. Luptele continuă până între anii 172-174; 
sarmatii iazigi, continuă să lupte si mai târziu. 

Aproape simultan cu evenimentele devastatoare din Pannonia și 
Dacia, pe teritoriul Moesiei Inferior apar intempestiv costobocii. 
Aceștia, neam de daci liberi din nordul României de astăzi - din muntii 
"Sarmatiei" - trec prin Moldova și apoi la sudul Dunării prin Moesia 
Inferior devastând zeci de localităţi rurale și urbane, cu direcția către 
Durostorum, Nicopolis ad Istrum și mai departe în Grecia. Urmele 
prăpădului produs se constată în multe localități în care s-au efectuat 
săpături arheologice. De la Tropaeum Traiani s-au recuperat două 
importante inscripţii care le atestă prezenţa: a) un monument funerar 
ridicat pentru locuitorul traco-get, Daizus Comozoi interfectus a 
Castabocis (CIL III, 14214, 12) si b) un alt monument funerar, ridicat de 
data aceasta pentru un inalt functionar al cetátii L. Fufidius Lucianus, 
decurio municipii deceptus a Castabocos (sic) duumviratu suo. 

Invazia costobocilor însă, se singularizează în epocă, anul 170, când 
provincia nu putea fi apărată temeinic, mai ales că legiunile sale erau 
plecate. Au fost devastate nenumărate villae rusticae, iar straturile de 
arsură identificate la Noviodunum, Independența, Dinogetia, 
Capidava etc., se plasează cam în aceeași vreme. Pe litoral, costobocii 
lasă urmele unor mari distrugeri. 

Costobocii se pierd undeva în sud. Provincia de la Gurile Dunării 
se întoarce la rosturile sale; inscripțiile ne atestă o viață social-eco- 
nomică prosperă; construcțiile și cultura înregistrează mari progrese 
sub Marc Aureliu. Faptul ne este dovedit de altarele ridicate în cinstea 
împăratului in vicus Scenopesis, lângă Capidava, in vicus Celeris, sau 

vicus Quintionis. Să inserăm de asemenea inscripția închinătorilor lui 
Silvanus de la Ulmetum; dedicatia pentru Apollo Agyeus de la Tomis, 
deci pentru Apollo ca protector al drumurilor (desigur, cele ale 
litoralului); ultima este ridicată in 170, , de către guvernatorul 
Catonius Vindex. Tot in acea vreme, dar dupá trecerea invaziei costo- 
boce, se fac delimitările în teritoriul rural al Ausdecensilor (din civitas 
Ausdecensium - Azorlâc = Cetatea), când guvernator al provinciei era 
Helvius Pertinax, viitorul împărat (193 p.H.). La Tomis (ISM II, 21 si 
22) și Callatis, înregistrăm eforturile obștilor respective de a-și întări 
cetățile, refăcându-le în timpul guvernării lui M. Valerius Bradua, în 
anul 172 (ISM II, 21 și 22). 

Semnele revenirii la o viață normală se arată pretutindeni în 
numeroasele așezăminte ale provinciei: vici, castra, villae rusticae. 

Pe litoral, Tomis devenise deja sub Antonini, un mare oraș - încă de 
pe vremea lui Antoninus Pius: se intitula Mnrp6noMg toU. EUWVULOV 


llóvtou metropolă a Pontului Stâng, În intervalul dintre domnia lui 


Marc Aureliu și Filip Arabul, emisiunile monetare au inscripția: 
Mn*pónoAg Tlovrov Touecăs- metropola întregului Pont. lar într-o 


inscripție apare un înalt personaj financiar Iulius Capito, ca membru al 
sfatului cetății: buleuta civitatis Ponticae Tomitanorum (CIL III, 753 și 
7492). 

Dovezi ale progreselor obținute in Moesia Inferior sub Severi, apar 
continuu. După toate probabilitățile sub Septimius Severus, când in 
provincie era guvernator fratele său, Publius Septimius Geta, aceasta 
își lărgește hotarele, prin integrarea orașelor Nicopolis ad Istrum și 
Marcianopolis. De la Tomis provine un mare bloc de marmură 
aparținând unei clădiri ridicate de respublica Tomitanorum, pentru 
guvernatorul provinciei, și un album al unui colegiu de dendrofori ai 
zeiței Cybela (IGRR I, 614). Reparatia drumurilor constituie o preocu- 
pare permanentă in atenţia autorităților, atât pe drumurile imperiale 
de-a lungul Dunării, cât si pe cele ale țărmului maritim. Importanţa lor 
strategică și economică era mare. 

Întregul imperiu cunoaște un adevărat reviriment social și eco- 
nomic odată cu promulgarea cunoscutei Constitutio Antoniniana din 
anul 212, în timpul domniei lui Caracalla. O bună parte dintre locuitori 
primesc cetățenia romană, exclusiv dediticii (oameni liberi, dar de 
condiţie inferioară). Aceștia își pierdeau drepturile locale - jus gentium 
- ceea ce-i va deosebi de peregrini (străini), care și le păstrau în conti- 
nuare. Astfel, imperiul dobândea un mare spor de contribuabili (care 
plăteau tributum), ceea ce se va reflecta bine și în provincia de la 

Gurile Dunării. 

După Caracalla, Imperiul cunoaște o perioadă de zbucium intens 
produs de invazii barbare. Sub Maximin Tracul (235-238), armatele 
romane fac eforturi disperate pentru stăvilirea iazigilor și a dacilor 
liberi în Pannonia; iar când luptele pentru tron la Roma se termină 
prin înlăturarea lui Pupienus și Balbinus, și instalarea pe tron a lui 
Gordian al III-lea, (238-244) se produce un prim mare atac al carpilor. 
Aceștia, locuiau în nordul Daciei, în afara provinciei romane, consti- 
tuind întotdeauna o gravă ameninţare la hotarele imperiului. Au rea- 
lizat o cultură materială și spirituală proprie, cu dovezi nenumărate 
provenind din cercetările pentru cunoașterea culturii Poienești- 
Vârtișcoiu din Moldova. 

Atacul carpic trece prin Moesia Inferior, îndreptându-se fulgerător 
către sud: "sub aceștia (Pupienus si Balbinus), carpii s-au luptat 
împotriva moesilor. Tot atunci a început și războiul cu scitii si tot in 
aceeași vreme a avut loc și distrugerea Histriei, sau (după cum spune 
Dexippus - aflăm de la Iulius Capitolinus) a cetății histriene" (SHA, 
XIX, 16,3 = FHR, p. 733). 

Ín realitate, incepuse un lung sir de atacuri (bellum Scythicum) 
carpo-gotice, in cuprinsul cárora, la o datà pe care istoricii o disputà, 
fixând-o între anii 242-262, se produce si acea distrugere a Histriei 
(excidium Histriae) la care se referá documentul antic. "Scitii" din text, 
reprezintă o denumire care acoperă generic formațiunile etnice ale 
carpilor și goților din nordul Dunării. Guvernatorul provinciei, Tullius 
Menophilus, abia reușește să scape provincia de pericolul lor, atât pe 
calea armelor, cât și pe cale diplomatică, ca mai apoi să se îngrijească 
de refacerea cetăților distruse și a drumurilor. Documentele epigrafice 
aduc, în acest scop nenumărate mărturii, între care cele care amintesc 
pe acei "cives Romani et Lai consistentes vico Secundini", pe un altar 
în cinstea împăratului Gordian III; o dedicatie de la Histria, si un 
album de la Callatis, sunt din vremea aceluiași împărat (ISM, V, 98 și 
99). 

Atacurile carpo-gotice se repetă; cu greu Gordian III și socrul său 
Timesitheus reușiră să-i oprească in Thracia, ceea ce le aduce 
multumirile locuitorilor. Aceștia, in diverse orașe ridică inscripții in 
cinstea lui Gordian III si a Sabinei Tranquillina, soția sa, așa după cum 
se vede pe o ara de la Ulmetum (ISM V, 91), pe un relief al lui Dionysos 
de la Tomis din anul 241, pe un cippus cu dedicație în limba greacă 
pus pentru un procurator al provinciei Moesia Inferior, P. Aelius 
Ammonius - mai înainte praefectus classis Flaviae Moesicae 
Gordianae -, ca și pe un album al unei asociații de vânători de la 

Callatis ș.a. 

Pericolul carpo-gotic se manifesta și pentru Dacia și pentru Moesia 
Inferior. În anul 248, o imensă coaliție de goți, carpi, taifali, bastarni 
(peucini) si hasdingi (vandali), condusă de regii goți Argaithus și 
Guntherichus, atacă și distruge sate și orașe: "adăugând deci 
Ostrogotha acestora pe goții săi si pe peucinii din insula Peuce, care se 
găsesc la Gurile Dunării, la vărsarea in Pont, a pus in fruntea lor pe 
Argait si pe Gunteric, cei mai vestiti comandanti din neamul lor. 
Aceștia, trecând pe dată Dunărea si devastând Moesia (Inferior) pen- 
tru a doua oará, au atacat Marcianopolis ..." (Iordanes, Getica, 91-92). 
Împăratul Filip, folosindu-l pe Decius, reușește să stăvilească invazia, 
dar imediat, fu el însuși înlocuit la tron de generalul sáu. Nu peste 
multă vreme, la Dunărea de Jos, apare iarăși pericolul gotic. Între anii 
249-250, regele Kniva, în fruntea unor numeroase hoarde adunate în 
zona răsăriteană a Carpaţilor și din nordul Pontului Euxin, atacă 
Moesia Inferior și Thracia (Iordanes, Getica, 101-102). Kniva asediază 
Novae, unde se afla guvernatorul Moesiei Inferioare, “Trebonianus 
Gallus. Aici, respins, regele got pleacă îndreptându-se spre Nicopolis 
ad Istrum, unde suferă o grea înfrângere din partea lui Decius. 
Constrâns astfel de împrejurări, regele got se duce spre Philippopolis. 
Invadatorii au fost urmăriți îndeaproape de romani, dar aceștia, 
istoviti de luptele pe care le sustinuserá cu o a doua hoardă barbară 
sosită între timp in Balcani, sunt înfrânți. Kniva cucerește 
Philippopolis și-l jefuieste. Încărcați de prăzi năvălitorii se întorc spre 
Dunăre, dar oștile imperiale le atin calea și-i distrug; grosul armatelor 
lor însă reușește să ajungă și să se fixeze lângă orașul Abrittus, unde-i 
așteaptă pe romani pentru bătălia hotărâtoare. Într-adevăr, se anga- 
jează una dintre cele mai sângeroase bătălii, în care impăratul Decius 
cade victimă unei capcane și este ucis în anul 251. Superioritatea 
numerică a transdanubienilor, dublată de cavaleria sarmată, a decis 
soarta bătăliei în favoarea lor. Se incheie o pace umilitoare pentru noul 
împărat, Trebonianus Gallus (251-253); barbarii pleacă incárcati cu 
prăzi și vor primi și subsidii. Devastările produse de ei în Moesia 
Inferior, sunt vizibile pretutindeni. Viața economică se deteriorează 
grav, emisiunile monetare încetează încă din timpul lui Filip Arabul. 
Sistemul roman de apărare la Dunărea de Jos se dezechilibrează, 
limes-ul fiind grav afectat. Romanii fac eforturi disperate să redreseze 
situația. În 253, Trebonianus Gallus stăvilește noua invazie a goților, 
carpilor și a altor barbari bătuți de guvernatorul de atunci al provin- 
ciei, M. Aemilius Aemilianus. Evenimentele de la hotarele de nord-est 
ale Imperiului, se grefează pe luptele de la Roma pentru purpura 

imperială, aprig disputată între diferiți comandanţi de oști. Un nou 
împărat, Gallienus (P. Licinius Egnatius Gallienus) caută să refacă 
limes-ul dunărean, îngrijnd de refacerea drumurilor. Îl preocupă 
Dacia, atât de crunt lovită. Unele izvoare lasă să se înțeleagă că ar fi 
fost părăsită de acest împărat. În realitate nu poate fi vorba decât de o 
așezare - interpunere - a numerosi barbari - carpi, sarmati, goți - care 
izolează Dacia de Moesia Inferior, creând aparenţa părăsirii. 

Un fapt inedit se inregistrează incă de la sfârșitul anului 258, când 
goții, carpii și alţii, își construiesc nave, undeva în nordul Pontului 
Euxin, și încep să atace Imperiul, ajungând pe mare și pe uscat până în 
Asia Mică: " ... lăsând Pontul Euxin la stânga, în timp ce pedestrimea 
lor alerga de-a lungul tà: mului, ținându-se de ei pe cât puteau, ei tre- 
cură pe lângă Histria, Tomis și Anchialos, lăsându-le la dreapta lor, și 
au ajuns la lacul Phileatina, care se află lângă Pont, la apus de Bizanţ”. 
(Zosimos, I, 34, 2). Atacurile sincrone sfârșesc prin devastări în Asia 
Mică. Dar coloana barbară care înainta în sud prin zona litorală a 
Moesiei Inferior este zdrobită la Dunărea de Jos de către viitorul mare 
împărat, Aurelian. 

Este numai începutul, fiindcă atacurile pe mare continuă. În 263 
aflăm de o expediţie similară, de sub conducerea a trei căpetenii: 
Respa, Veduco și Tharuaro, care ajunge tocmai în Propontida, cu ine- 
rentele distrugeri în Asia Mică și în insulele grecești. Împăratul îi res- 
pinge cu greu, pentru ca în anul următor o incursiune similară să 
pornească de undeva din zona Mării Meotice (Azov); la fel în anul 266, 
dar cu efecte distructive mai mari în zona Heracleei Pontice, loc în care 
vor fi înfrânți de Odenat. Acei dintre barbari care scapă vor fi zdrobiți 
la întoarcere de către Gallienus care își va lua titlurile de Gothicus 
Maximus și Sarmaticus Maximus. 

Epopeea sângeroasă pe mare atinge culmile cele mai înalte în anul 
267, când, o mai mare incursiune maritimă se dezlántuie de-a lungul 
țărmului vest-pontic, în cadrul căreia, se spune, că numai herulii aveau 
circa 500 de corăbii. S-a intrat pe Dunăre, în amonte și au fost devas- 
tate numeroase cetăți și așezări rurale de pe malul drept: Istrum 
ingressi multa gravia in solo Romano fecerunt (au intrat pe Dunăre și 
au făcut multe nenorociri pe teritoriul roman). R. Vulpe, stabilește că 
acum se produce acel excidium Histriae. 

Se impunea cu necesitate refacerea cetăților distruse. De aceea 
împăratul Gallienus a desemnat doi comandanți din Bizanţ, pe 
Cleodamus și pe Athenaeus, să se ocupe de reparaţii, desigur și de cele 
din Pontul Stâng; în noul context de refacere intră și Histria. Astfel 
refăcute, orașele rezistă adesea atacurilor barbare. Flotilele piraţilor, 

mai ales cele ale herulilor, sunt zdrobite. Acei dintre heruli care au 
scăpat, sub conducerea regelui lor Naulobatus, se înțeleg cu Gallienus 
și se retrag spre nord, acolo de unde veniseră. 

Între timp împăratul Gallienus este asasinat și va fi înlocuit cu 
Claudius - aceasta într-o vreme cănd Imperiul vădea unele semne de 
revigorare, reusindu-se stăvilirea atacurilor pe mare. Noul împărat, 
Claudius (268-270), era o mare capacitate militară și în același timp un 
om echilibrat. Șederea sa la cârma imperiului coincide cu marele 
eveniment din anul 269, când se repetă o altă mare invazie a unei 
coaliții trandunárene, asa cum aflăm dintr-un izvor antic: "In acest 
timp scitii supravietuitori, incurajati de náválirile dinainte, se unirá cu 
herulii, cu peucii si cu goții si, adunându-se lângă fluviul Tyras, care 
se varsá in Pont, construirá 6000 (sase mii) de corábii si, imbarcánd in 
ele320000 de oameni pornirá pe mare si atacará Tomis, oras intárit cu 
ziduri. Au fost însă respinși”. Și, același izvor continuă: "Dar când au 
ajuns la strâmtoarea Propontidei, deoarece mulțimea corăbiilor nu 
putea îndura iuteala curentului, vasele se ciocniră între ele și bărcile 
fură târâte în dezordine, deoarece cârmacii, nu mai erau în stare a 
mânui cármele; în felul acesta unele se scufundará cu oameni cu tot, 
iar altele ajunseră pe țărm goale, pierzându-se un mare număr de 
oameni si de vase". (Zosimos, I, 42). 

Si aceastá expeditie pe mare era secondatá de o alta pe uscat, de-a 
lungul țărmului de vest al Mării Negre, tinta principală fiind orașul 
Tomis. Și de data aceasta, Metropola Pontului Stâng se apără cu suc- 
ces. Forțele barbare, deși decimate, rămân încă în vigoare. Dispersate, 
ele se vor reuni și se vor înfrunta cu armatele lui Claudius, în sudul 
Dunării, la Scupi; de aici, au inaintat în Moesia Superioară și în anul 
269 se dá marea bătălie de la Naissus, pe râul Margus, unde goții și ai 
lor sunt striviti. Un rol important în dobândirea victoriei, l-a avut 
Aurelian (Zosimos, 43-46; S.H.A., Claudius, 8-12). Întregul teritoriu 
sud-dunărean a fost curățat apoi de resturile hoardelor barbare, por- 
nite pe jaf. 

În chipul acesta ia sfârșit lungul șir al atacurilor simultane pe mare 
și pe uscat - o epopee dramatică al cărei scop era acela al unor incercări 
disperate ale barbarilor de a se așeza în Peninsula Balcanică. 
Lichidarea acestui proces nefast, revine împăratului Claudius, supra- 
numit tocmai pentru acest motiv, Gothicus Maximus - în istorie 
numele său fiind întregit: Claudius al II-lea Gothicul. Tot de succesul 
său se leagă și sfârșitul anarhiei militare din Imperiu, la care contribuie 
hotărâtor și Aurelian. 

Moesia Inferior a plătit un pret prea ridicat în timpul acestor tragice 

evenimente: distrugeri de orașe și sate, cu incendii, epidemii, stagnare 
economică, corvezi etc. Dar abia după Naissus se va resimti o revenire 
la normal, datorită politicii pricepute a noului împărat L. Domitius 
Aurelianus (270-275), și a urmașilor săi Tacitus (275-276) și Probus 
(276-282), cu mari contribuţii la refacerea și reconstruirea orașelor din 
provincie. Să mai amintim victoria lui Aurelian împotriva goților, din 
anul 271, când aceștia au atacat Moesia Inferior și Thracia. Având în 
frunte pe regele Cannabaudes, goții sunt înfrânți. În 272, sunt înfrânți 
și carpii. După aceste victorii obținute de romani, din carpii colonizați 
în dreapta Dunării, se va fonda vicus Carporum, pe lângă actualul 
oraș Hârșova. "În anu! următor (272) încercând să intre iarăși cu 
aceeași grabă în tinuturi'e dușmanului, a fost împiedicat de umflarea 
apelor Dunării și a rămas pe loc în apropiere de Satul Carpilor, dând 
poruncă să i se măsoare până spre toamnă o tabără de vară ..." 
(Ammianus Marcellinus, XXVII, 5). 

Referitor la victoria sa contra carpilor - pentru care motiv senatul îi 
acordă titlul de Carpicus Maximus - o inscripție din Durostorum îi 
aduce multumirii împăratului că i-a bătut pe aceștia: "quot imperator 
Aurelianus vicit reginam Zenobiam invisosque tyrannos et Carpos ... 
inter Carsium et Sucidavam delevit. (CIL III, 12456). Sau, o altă epi- 
grafă, de data aceasta din Tropaeum Traiani, ne laudă orașul: "ordo 
splendidissima municipii Tropaei per duumveros, aediles, quaestores" 
- deci "prea strálucitul senat (ordo) al municipiului Tropaeum prin 
duumviri, edili, cvestori etc.". 

Refaceri însemnate se consemnează în orașele vest-pontice, fapt 
dovedit de o dedicație din Callatis pusă pentru Aurelian ca fiind resti- 
tutor patriae. Aceasta survenea tot după înfrângerea carpilor, fiindu-i 
atribuită și titulatura de Carpicus Maximus. Aurelian acordă și el o 
mare atenție limes-ului dunărean unde concentrează forte însemnate 
pentru refacere și întărire. În același scop al revigorării frontului de 
rezistență în fața barbarilor, el părăsește Dacia: armata, autoritățile 
administrative, proprietarii mari etc. Pentru a menţine aparența 
integrității Imperiului, înființează în sudul fluviului două mici 
provincii cu nume amintind teritoriul abandonat cu populația de bază, 
activă. Astfel apar Dacia Ripensis - și Dacia Mediterranea, care dădeau 
impresia contemporanilor că el, - Aurelian -, Restitutor Patriae - 
menține unitatea integrală a Imperiului. 

Opera de refacere a cetăților din Dobrogea continuă cu intensitate 
sub Tacitus și Probus. În zidul cetății Tomis, în mortar, s-au găsit două 
monede cu efigiile lor. Probus, chiar face ca în anul 280, să se colo- 
nizeze la Dunărea de Jos circa 100000 de bastarni, desigur, ca mână de 

lucru în agricultură și păstorit și ca izvor de recrutare a soldaților. 

Se pare că acum s-au amenajat și unele din valurile de apărare din 
sudul Basarabiei, intre Vadul lui Isac, pe Prut și Bolgrad, pe lalpug, ca 
și cel de la Galaţi, dintre Șerbești pe Siret și Tulucești pe Prut. 

Cel care are însă meritul de a fi știut să adopte măsuri radicale care 
să ducă la remedierea situaţiei precare a imperiului este Dioclețian 
(284-305). El renunţă la formele anterioare ale Principatului, de origine 
dictatorial-republicană, fără caracter absolutist fățiș și trece la Dominat 
- forma monarhiei absolute. Împăratul este dominus, pentru toti 
supușii săi, indiferent de clasa socială sau de rang, atribut inspirat de 
monarhia absolută de tip oriental. 

Trecerea la o nouă etapă istorică, aceea a dominatului, reprezintă o 
realitate care se desăvârșește sub Dioclețian și Constantin cel Mare 
(306-337) când capitala imperiului se mută la Bizanţ (la 11 mai 330 
p.H.), căpătând numele de Constantinopole. Dobrogea intră în sfere 
de influență romano-bizantine ce iradiau din noua reședință. 


ORGANIZAREA ADMINISTRATIVĂ 


Teritoriul dintre Dunărea de Jos și Marea Neagră - Scitia Mică - 
capătă în cuprinsul stăpânirii romane noi forme administrative. La 
începutul sec. I p.H., ia ființă provincia Moesia, ale cărei fruntarii se 
întindeau de la Drava din Serbia, până la Dimum (Belene, în Bulgaria), 
primul său guvernator fiind A. Caecina Severus, atestat în anul 6 p.H. 
(P. Alexandrescu, Al. Suceveanu, în Dacia, NS, XXXII, 1-2, 1988, p. 
165). Partea ei de răsărit, cuprinsă între Dimum și Delta Dunării, așa 
numita Ripa Thraciae, - cu actuala Dobroge - rămâne dependentă de 
Regatul Odris. După cum se constată în ultima vreme, n-avem nici o 
dovadă despre existența unei praefectura orae maritimae; avem în 
schimb o praefectura Ripae Thraciae, sub supravegherea comandan- 
tului Moesiei. Amintim că Regatul Odris, ca stat clintelar, era la dis- 
cretia Romei, menținându-se astfel până în anul 46 p.H. când Tracia 
este și ea transformată direct în provincie romană; atunci Ripa 
Thraciae este anexată Moesiei. Deci, se instituie direct o administrație 
romană condusă de un legat cu rang consular. 

În anul 86 p.H., impăratul Domițian (81-96 p.H.), din motive mi- 
litare, împarte provincia Moesia în două: Moesia Superior și Moesia 
Inferior - celei din urmă integrându-i-se și Dobrogea de astăzi; Moesia 
Inferior se întindea de la vest de râul Ciabrus (Tibrita, in Bulgaria), 
până la Gurile Dunării, fiind de rang consular. Cu timpul, zonele afe- 
rente din stânga Dunării și din nordul gurilor sale, din Muntenia 


101 


răsăriteană și din Moldova de miazăzi, devin părți componente ale 
sale - fapt dovedit de acel pridianum (papir) Hunt (numit astfel după 
numele editorului), din vremea lui Traian, precum și de realitățile 
istorice ulterioare. În cadrul acestei organizări provincia Moesia 
Inferior rămâne până în timpul domniei lui Dioclețian, când în urma 
reformelor sale administrative, militare și financiare, redevine Scitia. 
Hotarele noii provincii corespund, în mare, cu cele ale Dobrogei 
actuale și împreună cu Tracia formau parte integrantă a Diocezei 
Thracia. 

Procesul de integrare a noii provincii imperiului, începe chiar în 
sec. I p.H., fapt oglindit si in inscripții. Distingem două faze în organi- 
zarea administrativă in*erná a teritoriului dintre Dunăre si Mare: 
prima, cuprinsă între anii 46-170 p.H., când au existat teritoriile 
cetăților peregrine și teritoriile militare și, a doua fază, între anii 170- 
284 p. H., când primelor două li se adaugă teritoriile municipale. 
Despre o definitivă integrare a Dobrogei de astăzi în sistemul admi- 
nistrativ roman nu poate fi vorba decât odată cu epoca lui Traian, de 
când posedăm documente privind organizarea urbană și rurală, 
perioadă în care are loc acțiunea de împărțire a teritoriilor, fapt dove- 
dit de hotărniciile descoperite la Histria și Callatis. 

Începând din sec. II p.H., până la întemeierea celor patru municipii 
- Durostorum, Troesmis, Tropaeum Traiani și, recent determinat, 
Noviodunum - teritoriul graniței dunărene din Dobrogea avea carac- 
ter militar sub supravegherea legiunilor. Aceasta se desfășura în 
strânsă legătură cu apărarea provinciei pe care o perfectează Traian 
după cucerirea Daciei - se poate vorbi deci de realizarea unei politici 
administrative și militare în cadrul celor două provincii: Moesia 
Inferior și Dacia, distincte în formă, dar asemănătoare în conținut. 

Pe țărmul vest-pontic, sub dominația romană, se precizează statu- 
tul juridic - administrativ al orașelor grecești. Din acest punct de 
vedere reținem dintr-o recentă lucrare: "Un control militar roman a tre- 
buit, de acum înainte, să existe în zonă, materializat între altele, sub 
forma unei praefectura (organism tipic provincial), înglobând de 
asemenea interiorul Dobrogei (Ripa Thraciae) nu numai zona litorală 
(ora maritima). Un praefectus, cu numele de Vestalis, este atestat în 
anul 12 p.H., atunci când garnizoana odrisă de la Aegyssus a fost ata- 
cată de geții veniţi de pe malul stâng al Dunării” (Al. Suceveanu, Al. 
Barnea, Le Dobroudja romaine, p. 26). În anul 86, se organizează 
provincia Mossia Inferior. Din primul veac al erei noi, orașele grecești 
vest-pontice s-au constituit într-o federaţie, mai întâi din cinci și mai 
apoi din șase orașe: Histria, Tomis, Callatis, Dionysopolis și Odessos, 

iar mai târziu și Messembria. Această federaţie, cunoscută sub numele 
de Comunitatea orașelor pontice, avea caracter religios, cu misiunea 
asumată de a promova cultul imperial. Sediul era orașul Tomis, iar în 
fruntea ei se afla un pontarch cu atribuţii de preot (archiereus). 

În raporturile cu imperiul, Histria, Tomis și Callatis își păstrau 
instituții și magistraturi, în frunte cu sfatul și adunarea poporului (rj 
Bov xoi o 6ânog), cărora li se adaugă colegii, funcţionarii etc. Ele 
își menţin, de asemenea, teritoriile rurale tradiționale in care existau 
formaţiuni administrative - vici, villae, pagi etc. - unde trăiau, 
deopotrivă, romani veniți de pretutindeni și indigeni, în majoritate 
geți. 

În interiorul provinciei și pe limes-ul dunărean se aprofundează 
procesul simbiozei latino-autohtone, în condiţiile întăririi frontierei 
romane cu unități militare. De aceea, pe lângă majoritatea castrelor de 
pe Dunáreexistau canabae, cu organizare și magistrati proprii, în timp 
ce așezările civile - indigene - constituie unități administrative sepa- 
rate, asa cum întâlnim de exemplu la Troesmis, Noviodunum, 
Capidava ș.a., supravegheate deopotrivă de trupe. Teritoriile acestor 
castre depindeau de competența administrativă și juridică a trupelor și 
se delimitau prin granițe bine stabilite cu acele pietre de hotar, numite 
termini. Ca și la orașele vest-pontice, aici vom întâlni aceleași subdi- 
viziuni ale teritoriilor: vici, pagi, villae rusticae, sanctuare etc. 

Vilele rustice sunt veritabile celule economice agrare, centre de 
exploatare, identificate pe teren în număr mare mai ales în nordul 
Dobrogei, la Horia și Niculiţel de exemplu - sau atestate documentar, 
la Capidava: "Obiti ad villam suam" - "decedați la conacul lor" (Gr. 
Florescu si colab., Capidava, I, Buc. 1958, p. 104-105, nr. 25 și 26; Victor 
Henrich Bauman, Ferma Romaná, Tulcea, 1985). 

Íntre numeroasele sate de epocá romaná, formate din vechile 
asezári getice, cárora li s-au suprapus colonisti si veterani romani, la 
fel ca si neamuri tracice aduse din sud (lai si bessi), amintim cáteva: 
Vicus Quintionis (Sinoe, jud. Constanta), Vicus Buteridava (Mihai 
Viteazul, jud. Constanta), Vicus Arcidava (in teritoriul histrian), Vicus 
Clementiani (M. Kogálniceanu, jud. Constanta), Vicus Ulmetum 
(Pantelimonul de Jos, jud. Constanta), Vicus Novus (Enisala, jud. 
Tulcea), Vicus Vergobrittiani (Cogealac, jud. Constanta), Vicus 
Cassianus (teritoriul histrian) si multe altele. Satele aveau in frunte 
unul-doi primari - magistri vici - alesi de ordo decurionum. Erau 
ajutați de unul sau doi casieri - quaestores. Drept sediu al activităţii 
administrative, juridice, edilitare este atestat în Vicus Quintionis un 
auditorium - ceea ce numim astăzi "primăria" comunei. 

Amintim, în sfârșit, acele loci - unități subdivizionale ale teritoriu- 
lui, în ultimă instanţă tot circumscripții conduse de un princeps loci, ca 
acel C. Iulius Quadratus de pe imensul altar funerar de la Ulmetum - 
din teritoriul capidavens. i 

Primarii reprezentau satul în organul de conducere al întregului 
teritoriu - ordo decurionum sau curialium - în fruntea căruia stăteau 
unul sau mai multi funcționari, asa după cum atestă la Capidava acel 
quinquennnalis territorii Capidavensis. Facem deci precizarea cá 
modul de conducere a teritoriilor putea varia, în funcţie de natura 
acestora (teritorii militare, municipale sau ale orașelor grecești). 


ORGANIZAREA MILITARĂ 


Formatiuni militare romane au pătruns, fără a se stabili definitiv pe 
teritoriul Dobrogei, cu prilejul conflictelor amintite din sec. I a.H. Când 
funcţiona cunoscuta Ripa Thraciae dependentă de regatul Odris, 
alături de garnizoanele acestui stat, pe vremea lui Ovidiu, luptau la 
Aegyssus și Troesmis și unități militare romane. Astfel, Vestalis, 
primul praefectus orae maritimae atestat, se acoperă de glorie la 
Aegyssus; o mărturie o avem la Ovidiu care-l laudă în opera sa 
(Pontice, IV, 7). 

Primele dovezi privind stabilirea pe teritoriul Dobrogei a unor 
unitáti militare, toate formatiuni auxiliare, dateazá din vremea 
impáratului Vespasian (69-79 p.H.) (A. Aricescu, Armata in Dobrogea 
romaná, Buc. 1977, p. 79 si urm.). Dupá constituirea provinciei Moesia 
Inferior in 86 p.H., stationau aici aproximativ sase unitáti de cavalerie 
si douá de infanterie (alae si cohortes) cunoscute din inscriptii, din 
diplomele militare de la Vespasian, sau din cele datate in anul 99 p.H. 
Unele poartă supranume legate de dinastia Flaviilor, neîntâlnite ante- 
rior in alte provincii. Mentionám, astfel, cáteva din unitátile care au 
stationat in Dobrogea in sec. I p.H.: ala I Asturum - fárá loc de can- 
tonare cunoscut; ala I Pannoniorum, la Troesmis; ala I Vespasiana 
Dardanorum, la Arrubium; ala I Flaviana Gaetulorum, ala Claudia 
Gallorum, sau Cohors II sau IV Gallorum, la Salsovia. Apoi, cohortes: 
I Ubiorum, la Capidava; I Flavia Commagenorum si VII Gallorum, la 
Tomis. 

Tot din armata Dobrogei fácea parte in sec. I p.H., si flota de pe 
Dunáre, Classis Flavia Moesica, cu bazele navale la Noviodunum 
(Isaccea), Dinogetia (Bárbosi), Troesmis, poate Aegyssus si Axiopolis 
(Tulcea si Cernavodà); recentul vicus Classicorum, atestat de mai 
multe inscripții din sec. II p.H., indică o așezare formată lângă 

Halmyris (Zaporojeni, jud. Tulcea), de luntrași ai flotei în discuție (Al. 
Suceveanu, Al. Barnea, La Dobroudja romaine, Buc. 1991, p. 47, 67, 92). 

Deci páná la inceputul sec. II p.H., pe teritoriul Dobrogei de astázi 
nu exista nici o legiune. După anul 86 p.H., Domitian stabilește 
Legiunea a V-a Macedonica la Oescus (Ghighen, in Bulgaria) si 
Legiunea a l-a Italica la Novae (Sistov, in Bulgaria). Fiind o zonă mult 
periclitată si amenințată, Traian a organizat apărarea temeinică a 
Dunării de Jos, aducând Legiunea a V-a Macedonica la Troesmis și a 
XI-a Claudia la Durostorum. Ultima, Legiunea a XI-a Claudia, apăra 
ambele maluri ale Dunării în partea de sud a provinciei, pe când 
Legiunea a V-a Macedonica supraveghea cea mai mare parte a regiu- 
nii până la vărsarea fluviului în mare. După mutarea Legiunii a V-a 
Macedonica în Dacia romană, la Potaissa (anul 167 p.H.), suprave- 
gherea limes-ului în această parte o făceau vexilatii din legiunile a I-a 
Italica și a XI-a Claudia. 

Diplomele din anii 99 și 105, precum și inscripțiile sau materialele 
tegulare, permit cunoașterea numeroaselor unități auxiliare aduse de 
Traian în armata Moesiei Inferior, unele fiind mutate de aici chiar în 
timpul războaielor dacice, altele ceva mai târziu. Dintre trupele care au 
staționat în vremea acestui împărat pe teritoriul Dobrogei amintim: ala 
II Hispanorum et Aravacorum, la Carsium; ala l-a Vespasiana 
Dardanorum, la Arrubium; Cohors I Lusitanorum Cyrenaica, la Cius; 
Cohors II Mattiacorum, la Bárbosi (Dinogetia) etc. (A. Aricescu, in 
SCIV, 23, 1972, 4, p. 582-583). 

Sub Hadrian nu s-au fácut schimbári notabile in armata Moesiei 
Inferior. Sub Antonius Pius, efectivul formatiunilor auxiliare din 
Moesia Inferior scade, producându-se totodată inlocuiri de trupe. Nu 
cunoastem noile amplasamente, cu exceptia schimbárii din garnizoana 
de la Capidava, unde, in locul Cohortei I Ubiorum, mutatá in Dacia 
Porolissensis în 143 p.H., vine aici, din Germania Superioară, Cohors I 
Germanorum. 

Presat de rázboaiele din Orient si de la Dunárea de Mijloc, 
impáratul Marcus Aurelius a fost nevoit sá recurgá la trupele Moesiei 
Inferior, ceea ce a dus la slábirea efectivelor din aceastá provincie, in 
primul ránd prin plecarea in Dacia a Legiunii a V-a Macedonica. Ín 
locul acesteia, nord-vestul Dobrogei a rámas in raza de actiune a unei 
vexilatii din Legiunea I-a Italica, cu sediul la Novae, iar in centru si 
spre Gurile Dunării s-a extins sfera de activitate a Legiunii a Xl-a 
Claudia. La Tropaeum Traiani întâlnim o vexilatie alcătuită. din 
detașamente ale legiunilor I Italica și a V-a Macedonica. Tot acum, se 
văd intenţiile de reîntărire a apărării litoralului vest-pontic; nu este 

exclus ca în această vreme să fi fost adusă în Moesia Inferior, ala I-a 
Flavia Gaetulorum și cantonată la Tomis. 

Din epoca Severilor cunoaștem puţine lucruri în legătură cu 
deplasările unităților militare. Avem însă însemnate știri despre orga- 
nizarea militară din două documente: Itinerarium Antonini, redactat 
acum pentru prima dată și Tabula Peutingeriana, al cărei prototip 
datează probabil tot din această vreme. O inscripție atestă intervenția 
armatei într-o problemă litigioasă, de administraţie teritorială: prae- 
fectul flotei, Iulius Verianus, intervine în conflictul dintre proprietara 
unei moșii, Messia Pudentilla și sătenii din Buteridava, ale căror teri- 
torii aveau hotar comun. Acţiunea acestuia tocmai în teritoriul histri- 
an demonstrează creștert a considerabilă a rolului armatei. Un stâlp de 
hotar descoperit la Capidava și datând din vremea împăratului 
Severus Alexander (222-235 p.H.), ne arată o situație similară. 

Anarhia militară constituie prilej de dispariție a izvoarelor docu- 
mentare despre armată. Epigrafic mai sunt încă atestate unele unități, 
cum ar fi: Cohors I Cilicum; ala I Flavia Gaetulorum; Classis Flavia 
Moesica pe Dunăre. O refacere temeinică a ordinii militare revine lui 
Aurelian. 

Sistemul defensiv roman la Dunărea inferioară a dus la constituirea 
pe malul drept a numeroase castre și castele, precum și a unor puncte 
întărite pe malul stâng, în sudul Moldovei și în Muntenia. Amintim 
aici de la nord la sud: cetatea de la Orlovka - Cartal (poate celticul 
Aliobrix?), în fata Noviodunum-ului (Isaccea); Barboși - între Galaţi si 
Brăila, vis-à-vis de Dinogetia (Garvăn, jud. Tulcea); cele de la Gura 


Ialomiţei în Bărăgan, în fata Carsium-ului (Hârșova); de la Dichiseni, 
est-nord-est de Călărași, corespunzătoare dobrogenei Altinum (azi 
Oltina) etc. 

Pe limes-ul scitic, organizat în Moesia Inferior începând cu 
Vespasian și desăvârșit de Traian, distingem: 1) linia dunăreană, cu 
cetăți ca: Sucidava (Izvoarele), Sacidava (Muzait-Rasova), Axiopolis 
(Cernavodă), Capidava, Carsium (Hârșova), Cius (Gârliciu), Troesmis 
(Iglita-Turcoaia),  Arrubium (Măcin),  Dinogeţia (Garvăn), 
Noviodunum (Isaccea), Aegyssus (Tulcea), Salsovia (Bestepe- 
Mahmudia); 2) Linia de mijloc, urmează itinerariul Marcianopolis (la 
sud), spre nord Tropaeum Traiani, Ulmetum (Pantelimonul de Jos) și 
Ibida (Slava Rusă). Ea capătă o mai mare importanță în veacurile 
următoare; 3) Litoralul vest-pontic cu cetățile grecești în care au exis- 
tat unități stabilite sub Vespasian, Traian și desigur, în timpul lui 
Marcus Aurelius. Pe litoral au acționat, pentru apărare și pentru con- 
structii defensive, detașamente din toate legiunile moesice, simultan 

sau succesiv. De asemenea au existat staţii de beneficiari (A. Aricescu, 
Armata în Dobrogea romană, p. 134-148). 

Prezența militară romană a fost masivă între Dunărea de Jos și 
Marea Neagră, primele trupe pătrunzând aici, după cum am subliniat, 
încă din vremea lui Vespasian; între domnia acestuia și Traian s-au 
stabilit aici cel puţin zece trupe auxiliare. Dobrogea, după expresia lui 
Suetonius (Vespasian, VIII, 4) a fost redacta in forma provinciae. 
Afirmația scriitorului latin este reflexul unor autentice realități istorice 
neluate în seamă de unii cercetători străini - (Istoria na Dobroudja, tom 
I, Sofia 1984, édition de l'Academie Bulgare de Science, p. 196 si urm.). 


URBANIZAREA ȘI COLONIZAREA DOBROGEI 


Atribut major al dominației romane în Mossia Inferior, urbanizarea 
a început sistematic din sec. | p.H., când orașele de pe litoralul pontic 
au fost dublate de altele în interior, multe dintre ele dezvoltate pe 
vatra unor vechi așezări getice. Proliferarea orașelor este urmarea 
firească a colonizării care a făcut din noua provincie o importantă 
sursă de venituri pentru tezaurul imperial. 

Stăpânirea romană se caracterizează prin întemeierea de noi și 
numeroase așezări, unele dintre ele ajungând la o viață urbană înain- 
tată. Cele mai multe au fost la început cetăți de apărare, mai ales pe 
limes, așa după cum este cazul cu Troesmis, Noviodunum, Capidava 
etc. 

Sub Marcus Aurelius apar în Moesia Inferior patru municipii: 
Novae (Siștov, din Bulgaria); Durostorum (Silistra, din Bulgaria); 
Troesmis (Iglita-Turcoaia, jud. Tulcea) și Tropaeum Traiani 
(Adamclisi); în sec. II sau începutul sec. III p.H., li se adaugă 
Noviodunum (Isaccea). Tot aici amintim și singura colonia, Oescus 
(Ghighen - din Bulgaria). 

Troesmis, sediul Legiunii a V-a Macedonica până în 167 p.H., cas- 
tru de legiune și centrul unui territorium legionis, este printre primele 
careapar pe limes. Inscripțiile menționează pe cetățenii și veteranii din 
Troesmis, separat de cei din canabae - deci două unități administrative 
distincte, cu organizare cvasimunicipală, ambele strâns unite de 
legiune. Se pare că cele două cetăți de la Troesmis, cea de est si cea de 
vest, ar reflecta tocmai această dualitate (R. Vulpe, in SCIV, 4, 1953, 3- 
4, p. 557-579; Al. Suceveanu, Al. Barnea, La Dobroudja romaine, Buc. 
1991, p. 47 și urm.). 

n organele de conducere ale așezărilor amintite, tu bati acei 
magistri aleși de ordo decurionum sau curialium; pe lângă ei pe 

aediles și quaestores. După anul 167 p.H., cele două așezări de la 
Troesmis se unesc formal și primesc rangul de municipium fiind 
cunoscută organizarea unui ordo municipii Troesmensium, care 
alegea magistraţii orașului - duumviri quinquennales, duumviri, 
quaestores, aediles. Tot la Troesmis sunt atestate functii religioase: fla- 
men pontifici, augures, augustales și mai ales este menționat si un sa- 
cerdos provinciae - preot al provinciei; orasul se pare cá era sediul 
obisnuitului concilium provinciae - dovadá a importantei sale reli- 
gioase. 

Durostorum si Novae, ambele in afara actualului teritoriu al 
Dobrogei românești, s-au născut si ele prin transformarea centrelor 
civile și a canabae - lo; care s-au dezvoltat în vecinătatea castrelor 
Legiunii a XI-a Claudia și I-a Italica. Durostorum, unde a cantonat se- 
cole in șir Legiunea a XI-a Claudia, capătă sub Hadrian, sau puțin mai 
târziu, titlul de Canabae Aeliae, favoare ce se acorda celor mai impor- 
tante așezări. Însă rangul de municipium Aurelium Durostorum îl 
capătă sub împăratul Marcus Aurelius. Cel de-al treilea municipiu 
dobrogean, Tropaeum Traiani, de la Adamclisi, a avut și el la origine 
o așezare civilă - după ultimile constatări, suprapusă uneia getice - 
întemeiată pe lângă o fortificație militară, având în vremea lui Traian, 
probabil, statut de vicus . Putin mai înainte de anul 170 p.H., așezarea, 
ai cărei locuitori erau numiţi într-o inscripție din anii 116-117 p.H., 
Traianenses-Tropaeenses este ridicată la rangul de municipium, cen- 
trul unui territorium municipii. Acesta, fără să fi fost sediul unei legi- 
uni era totuși rezidența unor unități militare din Legiunea a XI-a 
Claudia, a V-a Macedonica si a I-a Italica (Em. Popescu, St. Cl., 6, 1964, 
p. 192-196). 

Recent s-a dovedit că spre sfârșitul sec. II și începutul sec. III p.H., 
și Noviodunum (Isaccea), a devenit municipium. 

Alături de municipii continuau să trăiască în teritoriu, diverse ca- 
tegorii de populaţii, care în raport cu municipium erau incolae. 

Cât privește orașele de pe litoralul Mării Negre ele rămân prepon- 
derent elenice. Dar în interiorul lor se stabilesc treptat multi străini, 
romani sau elemente romanice, din Occident sau din Orient, pe lângă 
grecii care și ei, în număr mare, capătă cetățenie romană. Erau astfel 
două categorii de cetăţeni: cei veniţi si stabiliti în orașe cu diverse mi- 
siuni speciale ori ca negustori și localnici greci cărora li s-a acordat 
cetățenie romană. 

Dar cea mai puternică influență romană se produce la Tomis, unde 
in sec. II p.H., majoritatea magistratilor locali purtau nume romane. 
Amintim acel decret care onoreazá pe Publius Aelius Gaius, arhonte si 

defensor civitatis, care întreprinde o călătorie la Roma, la impăratul 
Antoninus Pius (138-161 p.H.) cu un mesaj din partea cetăţii. Tomisul 
devine curând Metropolă a Pontului Stâng, fapt constatat din docu- 
mentele epigrafice și numismatice. Puternica influență romană la 
Tomis se reflectă și în apariția unui trib al romanilor ( Paeuoiov) - care 


se alătură celorlalte tradiționale, milesiene. 

Constituția antoniniană, din anul 212 p.H., a avut urmări pozitive 
asupra vieţii orășenești din Moesia Inferior. Prin prevederile legii, 
dreptul de cetățenie romană se extinde asupra tuturor locuitorilor 
liberi din imperiu, mai puţin asupra acelor deditici, ceea ce se 
întâlnește și în Moesia Inferior. Obiectivul principal urmărit prin pro- 
mulgarea acestei legi a fost, desigur, cel financiar, deoarece prin 
sporirea numărului de cetăţeni romani, creșteau și contribuţiile la fisc 
- vigesima hereditatum si vigesima libertatis. Romanizarea este astfel 
acceleratá. De asemenea, a urmat o coalizare a oraselor, toate cu acelasi 
regim, coloniile și municipiile pierzând din poziția proeminentă faţă 
de celelalte centre urbane. Din sec. II p.H., inregistrám un proces de 
urbanizare inaintat pe teritoriul Dobrogei. 


xen 


La venirea romanilor, in Scitia Mică populaţia majoritară o formau 
geții străvechi bine cunoscuţi în izvoarele istorice. Lor li se adaugă 
neamurile, tot de origine tracică, aduse aici mult mai târziu: bessi, lai, 
ausdecenses. Despre aceasta amintește însuși Ovidiu, în Tristia (V, 7, 
v.9-12; traducere Th. Naum): 

Vrei tu să afli poate și cine-s tomitanii 

Și ce fel de moravuri se văd în jurul meu? 
Cu geții în amestec sunt grecii de pe-aice, 

Dar geții cei războinici, pe greci îi covârșesc. 


Getii populează predominant întreaga zonă dintre Dunărea de Jos 
și Marea Neagră. Ovidiu ca și multe alte surse literare și arheologice o 
probează din timp; nu poate fi vorba de o prezenţă accidentală, cum 
vor s-o demonstreze tendentios unii istorici în lucrări recent apărute 
(Istoria na Dobrodja, tom. 1, Sofia, 1984). 

Grecilor din prea bine cunoscutele lor orașe, li se adaugă sub 
romani coloniști din toate părțile imperiului. Getii sunt din plin antre- 
nati într-un complex amestec etnic, al cărui substrat se menţine până 
în zilele noastre; ei au fost atrași în serviciul militar, au convietuit în 
comunități urbane sau rurale alături de romani sau de alţii romanizați, 

imigrati în aceste părți. Însușirea de către unii băștinași a limbii latine, 
fără a o înlătura pe a lor, adaptarea unor forme de viaţă și a religiei 
noilor veniţi s-a făcut sub influenţa acelor instituții sau factori care le- 
au difuzat: armata, funcționarii, coloniștii, veteranii etc. 

Onomastica inscriptiilor din Dobrogea romană, reflectă sinoptic 

rei mari grupe de nume de persoane: tracice, grecești si romane. Cele 
băștinașe (getice) le întâlnim în majoritate în mediul rural, dar și la 
orașe; cele grecești apar, cum este și firesc, în cetățile vest pontice și în 
satele învecinate din teritoriile lor; numele latine le întâlnim cu o mare 
frecvenţă, pretutindeni. Putinátatea numelor băștinașe se explică prin 
condiţia inferioară ce le-o rezervaseră ocupanții; căpeteniile acestora 
din urmă si grecii boga;i puteau să-și permită ridicarea unor monu- 
mente funerare. Fiindcă antroponimia grecească este preponderentă 

„cadrului istoric anterior romanilor și ea va suferi modificări grație pro- 
cesului de romanizare, vom face referiri, în primul rând, la cea 
romană, de bază, în perioada dintre sc. I-VII p.H. 

Apariţia pe malul Dunării a castrelor, atrage din capul locului 
coloniști - ex toto orbe Romano - la fel după cum și în orașele grecești 
îi vom întâlni încă din sec. I p.H. Trei inscripţii funerare din Tomis, 
dinaintea domniei lui Domițian sunt edificatoare: una este pusă pen- 
tru T. Valerius Germanus, originar din Pessinunt, veteran al Legiunii 
a VIl-a Claudia; a doua pentru T. Claudius Saturninus, veteran din ala 
I Asturum si a treia pentru T. Flavius Capito, provenit din ala I 
Pannoniorum (I. Stoian, Tomitana, p.203-205). Adăugăm diploma de 
la Salsovia (97 p.H.), care a apartinut unui militar din cohorta III (?) 
Gallorum, stationatá probabil chiar acolo, si cea de la Oltina (din 99 
p.H.), ambele dovezi sigure ale stabilirii unor veterani pe limes. 

Inscriptiile din sec. II-III p.H., menționează gentilicii imperiale, ca 
Iulii, Claudii etc., ceea ce ar arăta că măcar o parte a purtătorilor lor s- 
au stabilit în Dobrogea încă din sec. I p.H. Consolidarea granițelor 
provinciei face să se statorniceascá mult mai multi cetățeni si veterani, 
dovadă o mai mare frecvenţă a gentiliciilor Flavii si Cocceii, care apar 
in inscriptiile din sec. II p.H. 

Horotesia de la Histria ne este mărturie cá spre sfârșitul sec. I p.H., 
procesul romanizării s-a intensificat: din cinci pârâuri amintite, două 
poartă în anul 100 p.H., denumiri latine: Picusculus și Turgiculus - 
hidronime date de o populație romană sau romanizată. (R. Vulpe, 
DID, 2, p. 65). 

Prezența armatei pe linia Dunării și în interiorul provinciei are 
drept urmare stabilirea unor raporturi administrative, comerciale, reli- 
gioase etc., cu lumea satelor, fapt foarte important pentru procesul 

romanizării. Contactul se făcea si prin soldații detasati pentru paza 
drumurilor, în punctele nodale: Q. Valerius Antimianus, beneficiar 
consular la Țiganca (jud. Tulcea); Flavius Antonius Romanus, benefi- 
ciar din Leg. XIII Gemina Antoniniana, tot la Țiganca, în anul 218 p.H., 
ceea ce arată că acolo exista o stație de beneficiari. In vicus V(...) (lângă 
satul Râmnicul de Jos), pe drumul care străbătea provincia prin centru, 
exista, de asemenea, o stație, asa după cum aflăm din inscripția lui 
Aelius Ingenuus, beneficiar consular din Leg. a XI-a Claudia etc. 

Din materialul epigrafic existent rezultă că cea mai mare parte a 
veteranilor stabiliți în Moesia Inferior, proveneau din trupele provin- 
ciei. Cunoaștem veterani din Legiunea a V-a Macedonica în Vicus 
Quintionis, (Sinoe), Vicus Vergobrittiani pe lângă Cius (com. Gârliciu, 
jud. Tulcea) ș.a. Îi amintim pe cei de la Troesmis, Tropaeum Traiani, 
Tomis, Histria, Ibida, Aegyssus - legati, desigur, în cea mai mare parte, 
prin interese personale de aceste sate. 

“ De asemenea, veteranii din Legiunea a XI-a Claudia, în afara celor 
așezați pe lângă castre la Durostorum, sunt răspândiți și la Tropaeum 
Traiani, Histria, Noviodunum; unii din Leg. I Italica, s-au stabilit chiar 
la Barboși. Adăugăm că soldaţii acestor unități erau recrutați inițial din 
regiuni îndepărtate, dar se va practica apoi și recrutarea locală, fapt 
care-i va determina pe primii să se reîntoarcă de unde au plecat. Cât 
privește trupele auxiliare, s-a constatat că recrutarea soldaţilor se făcea 
cu precădere din provincia de garnizoană sau din cele apropiate. După 
20-25 de ani de slujbă militară, veteranii deveneau purtătorii limbii și 
ai formelor de viață romană. 

Veteranii din Mossia Inferior proveneau nu numai din trupele 
provinciei, ci și din regiunile vecine, ca de exemplu, din Legio VII 
Claudia sau din Legio XIII Gemina. Unii dintre ei puteau fi originari 
din părțile noastre, după cum ne demonstrează o inscripție pusă de un 
veteran din Leg. V-a Macedonica, lăsat la vatră în anul 170 p.H., deci 
după plecarea ei în Dacia, și, întors aici - revers(us) ad lares suos. 

Împletirea culturii getice cu cea romană și romanizarea implică o și 
mai largă așezare a elementelor etnice romane sau romanizate în acest 
teritoriu. Comunități de veterani et cives Romani ... consistentes, 
notiune identicá cu cives Romani consistunt si conventus civium 
Romanorum - aflám de timpuriu in orasele si satele Moesiei Inferior, 
având o situație privilegiată. Ele au apărut încă din sec. I p.H., ca apoi 
să se înmulțească considerabil începând cu epoca lui Traian. Oameni 
de afaceri se vor grupa în asociaţii de sine stătătoare, cu demnitari. pro- 
prii, după exemplul acelui conventus civium Romanorum de la 
Callatis din timpul lui Traian (A. Rădulescu, St. C1., IV, 1962, p. 275- 

279). 

Apoi, vet(erani) et C(ives), R(omani) et Bessi consistentes, sunt 
atestati in mai multe inscriptii din timpul lui Antonius Pius si Marcus 
Aurelius, provenite din Vicus Quintionis (com. Sinoe, jud. Constanta); 
ii vom gási asezati, la fel, in interiorul teritoriului histrian si anume la 
Ramnicul de Jos: veterani et C(ives) R(omani) C(onsistentes) vico V ... 
etc. 

Cives Romani amintiți mai sus, îi vom afla si in alt sat alături de 
populatia tracá a bessilor - C(ives) R(omani) et Bessi consistentes la 
Ulmetum (Pantelimonul de Jos). 

De asemenea, ii gásim aláturi de cunoscutii lai, ca in Vicus 
Secundini, din teritoriul Listrian: C(ives) R(omani) et Lai consistentes, 
din timpul lui Septimius Severus, poate dintre anii 198-199 p.H., cát si 
in alte inscripții de până în anul 238 p.H. Exemplele pot continua. 

Laii sunt cunoscuti dinstinct ca cetáteni romani in inscriptiile din 
Vicus Secundini, atát inainte de edictul lui Caracalla cát si dupá aces- 
ta, ceea ce a inlesnit formularea ipotezei cá efectele legii au fost mai 
mari decát se credea. Cercetári recente pe marginea Constitutiei 
antoniniene precizeazá cá s-a acordat cetátenie romaná tuturor 
locuitorilor liberi din provincii, atát in mediul urban cát si in cel rural, 
garantându-se totodată păstrarea drepturilor locale, a organismelor 
administrative și juridice etc. Procesul de romanizare se extinde deci: 
la Ulmetum îl cunoaștem pe Aurelius Sisinus, iar la Capidava pe 
Aurelius Hermes, păgâni, incetáteniti, desigur în virtutea Edictului. 
Din vremea lui Filip Arabul, în inscripția care-i amintește pe A(r?) 
chontes (sic) r(egionis) His(triae), apare și Aurelius Euxinus Leontici, 
Aurelius Victor, Aurelius Castus - toti își căpătaseră cetățenia după 
anul Constituţiei antoniene (212 p.H.). După această dată în inscripții 
nu mai apar decât foarte rar nume neromanizate, ceea ce duce la con- 
cluzia generalizării efectului Constituţiei, prin integrarea autohtonilor 
traco-geti, comunităţii juridice si sociale romane (A. Boilă, Em. 
Dorutiu-Boilá, in St. Cl., 14, 1972, p. 179-194). 

Deseori deci, aláturi de cetátenii romani apar in inscriptii bessi si 
lai, dupá cum cunoastem populatii tracice, venite din alte párti si sta- 
bilite in Dobrogea într-o epocă anterioară instaurării dominatiei 
romane, fără să putem preciza exact când. Se pare că aceștia se bucu- 
rau de poziţii mai bune, oarecum privilegiate, față de băștinași. 

Antroponimele bessi-lor în sec. II p.H., păstrează mai ales formă 
tracă: Durrises Bithi, Derzenus Aulupori ș.a., dar se cunosc și bessi 
romanizați: Genicius Brin(i), Valerius Cutiunis de la Ulmetum. 

Laii sunt mentionati in inscriptii abia in sec. II p.H., si anume in 

plângerea țăranilor din Choradagis - unde se amintește: Laikos Pyrgos 
- turnul lai-lor sau al lui Laikos. Și apoi în vici Secundini, Turris Muca 
(...), aceasta din urmă din apropierea Tomisului. 

Ca și în cazul bessilor comunitatea lai-lor continuă să se numească 
distinct de Cives Romani, deși și-au însușit nume romane, fapt dove- 
dit de antroponime, ceea ce demonstrează că și lor li s-a acordat 
cetățenie prin decret. 

De o importanţă aparte se bucură elementul getic, prezent dintot- 
deauna în această parte a lumii vechi. La începutul epocii romane, 
geții, ca populaţie autohtonă, sunt atestati de izvoarele literare, încă 
din vremea lui Herodot și până la Menandru. În epoca romană ne apar 
în izvoare ca principali locuitori, asa după cum se reflecta în operele 
marilor istorici si literati ai antichităţii: Strabon din Amaseia, Publius 
Ovidius Naso, Plinius cel Bătrân, Dio Cassius, Sabinus și atâția alții. Să 
mai amintim în plus, tabloul toponimic din epocă: Sucidava, Sacidava, 
Capidava, Buteridava, Arcidava ș.a. 

Izvoarele epigrafice păstrează numele unor autohtoni, cum ar fi de 
exemplu: Arcibalis, Auluzenes, Deospor, Mucasius - la Tomis și la 
Histria - sau Guros - la Callatis, deci chiar în cetăţile elenice - ca să nu 
amintim că în orașele din interior și în cele de pe Dunăre, numărul lor 
este mult mai mare. Faptul este firesc, din moment ce în zonă popu- 
latia băștinașă era prezentă în număr masiv. 

De asemenea, la Histria, persoane ca Degistion sau Dadas, ajung să 
dețină chiar locuri importante între conducătorii orașului. 

Pe piatra funerară a lui Valerius Marcus, soldat în Legiunea a XI-a 
Claudia, apare numele unuia dintre fii săi, Decibalus, deci un nume 
autentic getic - care amintește de cel al marelui rege dac - aparținând 
de astă dată unui cetățean romanizat. 

Folosirea permanentă, oficială, a unor toponime getice, terminate 
în dava, semnifică același lucru: continuitatea etnică, lingvistică și spi- 
rituală a indigenilor. 

Descoperirile arheologice de pe teritoriul Dobrogei, făcute in 
ultimii ani, atestă fenomenul persistentei îndelungate a etnicului getic, 
în plină epocă romană, cu precădere în mediul rural. Getii au asimilat 
pe sciți, celți și bastarni. La rându-le asimilarea lor, lentă dar sigură, a 
durat și după sec. IV p.H. La Bugeac avem o așezare geticá din sec. II 
p.H.; la Enisala, lângă Babadag, s-a descoperit o necropolă de inci- 
neratie din sec. II-III p.H., care constituie cea mai plauzibilă dovadă a 
perenitátii autohtone. Cazuri similare întâlnim la  Visterna, 
Hamcearca, Alimanu ș.a. Chiar si în necropola complexă - din punct 
de vedere etnic - de la Piatra Frecátei, pe malul drept al Dunării, 

întâlnim un mormânt de incineratie getic. Elementele arheologice din 
necropole și chiar din incintele cetăților elenice de pe litoral au, alături 
de obiectele de proveniență grecească sau romană, ceramică getică. De 
cele mai multe ori este identică aceleia descoperite în așezările din 
stânga Dunării, ceea ce dovedește strânsa unitate etnică de care am 
amintit deseori. În cazul Dobrogei, totul se confirmă prin recentele 
descoperiri de la Valul Traian, Sucidava, Capidava, Pecineaga, 
Sibioara, Runcu, Costinești, Dinogetia, Tropaeum Traiani etc. 

Ritul incinerării, specific populației autohtone, se practică în con- 
tinuare sub romani, în sec. I-IV p.H., așa cum constatăm la Enisala, la 
Visterna, Hamcearca, Alimanu etc. Aceeași imagine ne-o reflectă 
mormintele tumulare de /ncineratie cu ardere pe rug din necropolele 
cetății Histria, care durează din sec. V a.H., până în sec. II p.H. 


VIAȚA ECONOMICĂ 


Organizarea vieții economice în Moesia Inferior se face în concor- 
dantá cu interesele Romei, dar cu respectarea și amplificarea practi- 
cilor tradiţionale locale: agricultura, comerțul, meșteșugurile - în spe- 
cial casnice - sunt cele trei compartimente esenţiale (Al. Suceveanu, 
Viaţa economică în Dobrogea, sec. I-III p.H., Buc. 1976, passim). Grâul, 
meiul, ovăzul și orzul au fost descoperite în numeroase așezări. 
Creșterea vitelor este de asemenea, dovedită prin resturi osteologice 
de oi, capre, cai, boi, măgari, porci, scoase din săpături. Viticultura, 
agricultura și pescuitul - în special în Deltă - așa cum se desprinde din 
conținutul horothesiei lui M'. Laberius Maximus - sunt îndeletniciri 
dintotdeauna ale geților, de care au beneficiat din plin grecii și apoi 
romanii. 

Desigur, lipseau unele produse superioare, care, fiind solicitate de 
cei avuti - înalți funcționari, negustori, mari proprietari de pământuri 
sau de ateliere - se importau: uleiul de măsline, vinul fin, ceramica și 
textilele de lux, substanţe rășinoase pentru temple, podoabe, arme etc. 

Cetățile de pe litoral își conturează o oarecare specialitate: Histria 
își trage existența din agricultură dar și din pescuit, desigur, și atunci 
sturionii și caviarul negru formau delicatese pe care grecii le vindeau 
cu preț bun; Tomisul, cu situația sa comercială marcantă, vehicula prin 
portul său mari cantități de cereale din zona fertilă înconjurătoare, dar 
și din acelea care veneau din zonele dunărene, pe calea atât de lesni- 
cioasă a văii Carasu; Callatis isi depăna viața trăgându-și seva mai ales 
de pe urma teritoriului rural. De ateliere meșteșugărești dispuneau 
toate cele trei orașe. Indicii despre practicile agricole ni le furnizează 

inscripțiile. La Tomis, in sec. I p.H. și începutul sec. II p.H., sunt impro- 
prietáriti veteranii. Cetatea doricá a Callatidei celebra sárbátorirea 
agrară a Diombriilor (Aióufpto) la începutul toamnei, pentru Zeus 


Ombrimos - "dătătorul de ploaie" (V. Pârvan, Gerusia din Callatis, în 
ARMSI, 39, 1920, p. 62). 

Desprindem interesul pentru agricultură și din decretul pentru 
Isagoras, in care sunt menționate magistraturi legate de 
aprovizionarea orașului Callatis (I.I. Russu, în Dacia, N.S., I, 1957, p. 
182-186). 

Întâlnim în toate cele trei orașe de pe litoral, cât și în așezările rurale 
ale provinciei, cultul lui Dionysos - în cele de tradiție elenistică cu 
atributul de Kopnód$opog - "dătătorul de roadă” - și apoi Liber Pater. 


Producția agricolă se realizează în provincie cu mâna de lucru 
recrutată cu predilecție dintre indigeni - geții constituind, din câte se 
înțelege, principala masă. Organizarea producţiei diferea de la caz la 
caz. În teritoriul histrian se constată un paralelism: pe de-o parte exis- 
tau proprietari de pământ greci (agri stipendiariis dati), pe de alta acea 
regio - o mare regiune a teritoriului rural care aparținea veteranilor 
(agri viritim adsignati) - și cetățenilor romani (agri vectigales). Aceștia 
își lucrau terenurile cu sclavi și țărani semidependenti dar, se pare, si 
cu coloni, forme de exploatare socială deduse pe baza analogiilor cu 
alte zone. 

Din teritoriul callatian provine o informație arheologică sigură 
despre existența unei villa rustica; la Moșneni s-a găsit, întâmplător, 
un adevărat depozit de unelte agricole format din hárlet, fier de plug, 
sapá etc. (Em. Condurachi si colab., in SCIV I, 1950, p. 90-92). Recent, 
datele despre unele villae rusticae s-au inmultit prin descoperiri in 
nordul Dobrogei, la Horia, Niculitel, Telita etc. (V.H. Baumann, Ferma 
romaná din Dobrogea, Tulcea, 1983, passim). 

Generalizarea impozitului in naturá (annona militaris) a nivelat 
averile funciare; aláturi de marile proprietáti continuá sá existe si 
unele comunități indigene, ca in cazul dovedit de stâlpul de hotar care 
delimita moșia Messiei Pudentilla de vicani Buteridavenses. Pentru 
ilustrarea mai clară a raporturilor sociale, între geții de aici și traci, 
amintim incidentele din Civitas Ausdecensium. După invazia costo- 
bocilor, o inscripție din sudul Dobrogei, datată între anii 177-179 p.H., 
reglementează un litigiu între ausdecensi și daco-getii pe vremea când 
era legat al Mossiei Inferior viitorul împărat Helvius Pertinax (193 
p.H.). Ausdecensii, de origine tracă, aduși din sud încă mai de multă 
vreme, își disputau porțiuni din teritoriul acaparat de ei în detrimen- 

tul daco-geților vecini, care erau stăpânii de fapt si de drept dintot- 
deauna. lată cum sună inscripția în traducere: ... "hotarele teritoriului 
cetății Ausdecensilor puse față de daci, după actele cetăţii: a terminat 
lucrarea Caius Vexarhus; dacii să fie obligați să iasă dincolo de acest 
semn. Messalla P (ie...?) ror a pus pietrele de hotar ale teritoriului din 
porunca lui Helvius Pertinax, consulul nostru, prin Anterius 
Antoninus tribunul cohortei I Cilicum (D. Tudor, in AUB, 1956, p. 50- 
57; R.Vulpe, DID, II, p. 164). 

Starea lor juridicá diferitá - ausdecensii fiind privilegiati - sporea si 
mai mult conflictul izvorât din posesiunea nefondată a tracilor, ceea ce 
determină autoritățile să intervină și să rezolve litigiul în favoarea 
acestora - situaţie firească, știut fiind că romanii și tracii din sud con- 
stituiau elementele colonizatoare. 

În viața economică a Dobrogei romane comerțul juca un rol de 
seamă, în condiţiile unor legături tradiționale pe căi navigabile cu cen- 
tre din lumea pontică și mediteraneeană, sau cu popoarele din centrul 
Europei, în primul rând geto-dacii, de care se legau prin drumuri de 
ape si de uscat. Inscriptiile ne atestă negustori, corăbieri și meseriași, 
unii veniți din lumea de tradiţie elenică. Astfel, de la Constanţa, de pe 
pietrele lor funerare, cunoaștem numele negustorilor Aurelius 
Sozomenus din Bizanţ si Hermogenes din Cyzic (I. Stoian, Tomitana, 
p. 40-41), după cum, tot aici, au existat un colegiu al armatorilor și un 
sediu - o "casá" - a meșteșugarilor din Alexandria. De asemenea, la 
Axiopolis activa o asociaţie de corábieri - nautae universi Danuvii. 

Atelierele monetare de la Histria, Tomis si Callatis continuá sá batá 
monedă până la mijlocul sec. III p.H. Paralel cu moneda colonială, in 
Dobrogea pátrunde de timpuriu denarul republican si apoi cel impe- 
rial, desi pentru sec. I p.H., dovezile nu sunt prea numeroase. Oricum, 
amintim recenta descoperire a unui tezaur compus din 50 de piese de 
argint din epoca lui Augustus, la Viile, in sud-vestul Dobrogei. Pentru 
secolul urmátor piesele de argint ajung in cantitáti din ce in ce mai 
mari (H. Nubar, în Histria, 3, p. 58 si urm.). Pentru comerțul mărunt 
necesarul de monedá de bronz era satisfácut de cele imperiale si in mai 
mică măsură de cele coloniale. În timpul dinastiei Severilor, când se 
ivesc simptomele crizei economice, observăm o mai mare circulație a 
monedelor provenite din atelierele orașelor grecești și mai târziu, între 
anii 234-248 p.H., în sfera de circulaţie a argintului în Dobrogea, ca de 
altfel în tot imperiul, apare un nou nominal: antoninianul. 

Intensa circulaţie a mărfurilor, pe drumuri de ape și de uscat, 
comerțul de tranzit sau cu produse din ateliere si din agricultura pro- 
prie au impus, de timpuriu, organizarea aparatului vamal. Dobrogea 

făcea parte din cel al țărmului tracic - portorium Ripae Thraciae - creat 
în anul 46 p.H.; ceva mai târziu devine parte a acelui publicum portorii 
Illyrici utriusque. De regulă, vămile erau arendate de cunoscutii pu- 
blicani sau de cátre acei conductores. De la Capidava provine o 
inscriptie din vremea impáratului Antoninus Pius, in care este amintit 
un personaj important din administraţia vămilor Dunării, T. Iulius 
Saturninus ... conductor (portorii) Illyrici utriusque et Ripae Thraciae. 
Totacolo este atestat spre sfársitul sec. II p.H., un alt functionar supe- 
rior al vámilor, vectigalis Illyrici (Gr. Florescu si colab., Capidava, I, 
p.85-86, 89-90). Existau birouri vamale, stationes, ca cele de la Histria, 
Tomis, Callatis, Capidava etc. 

Centrele de pe Dunăre constituie importante escale comerciale și 
vamale, așa după cum demonstrează itinerariile, stâlpii miliari, stațiile 
de beneficiari consulari - Troesmis, Capidava, Sacidava, Altinum și, 
desigur, porturile de la Noviodunum, Barboși, Axiopolis, vicus 
Classicorum etc. 

Se organizează sistemul financiar in Moesia Inferior, potrivit căruia 
se percep impozite diferite. În cetăţile de pe litoral, funcţionarii finan- 
ciari - procuratores - percepeau impozite pentru.cetate și separat pen- 
tru visteria imperialá. Pentru cetátile de pe limes si din interiorul 
provinciei se percepea impozitul funciar in naturá - annona militaris - 
din teritoriile rurale, dar existau vársáminte pentru cetate, tributa le- 
viora și altele pentru visteria imperială, tributum soli. 

Economia Dobrogei romane se evidentiazá si printr-un sistem de 
circulaţie bine pus la punct. Vasile Pârvan determină atât cele trei dru- 
muri imperiale de aici cât și rețelele de drumuri laterale - semitae (V. 
Pârvan, Salsovia, Buc. 1906, p. 19-24; Idem, Ulmetum, I, ARMSI, s 2, t 
34, 1912, p. 576 si urm.). Cel mai important era cel care serpuia de-a 
lungul Dunării: Durostorum, Sucidava, Altinum, Sacidava, Axiopolis, 
Capidava, Carsium,  Cius, Troesmis, Arrubium,  Dinogeţia, 
Noviodunum, Aegyssus, Salsovia - de mare functionalitate in sec. II- 
III p.H. În zona lacului Razim (Halmyris) se întâlnea cu cel al litoralu- 
lui care, de la nord la sud, trecea pe la Histria, Tomis, Stratonis 
(Turris?), Callatis, Odessos, Apollonia, Messembria, până la Bizanţ (R. 
Vulpe, în DID, 2, p. 204-206). Cel de-al treilea drum imperial străbătea 
Dobrogea prin centru, venind din sud de la Marcianopolis (Devnia, 
din Bulgaria) spre Abrittus (Razgrad, tot din Bulgaria), Tropaeum 
Traiani, Ulmetum, Ibida, de unde se ramifica spre Troesmis, 
Noviodunum, Aegyssus. Aceste trei drumuri principale erau legate 
intre ele cu o serie de drumuri secundare. 

Íntretinerea si repararea acestei retele de drumuri, necesará circu- 

latiei de bunuri, armatei și civililor, intră în atenția împăraților dintre 
sec. I-III p.H. , fapt dovedit de existența unui mare lot de borne miliare, 
dintre care, merită amintite câteva mai importante: una din anul 118 
p-H. - din epoca lui Hadrian - menționează distanța de 27 mii de pași 
- millia passum - până la stația Tres Protomae (poate Corbul de Sus), 
iar din anul 159 p.H., din timpul împăratului Antoninus Pius, datează 
un alt stâlp de la Sinoe - Vicus Quintionis - care precizează distanța de 
18 mii de pași pe care a fost refăcut drumul de pe litoral. 

Din conținutul unei inscripții prețioase descoperită în teritoriul 
rural al Histriei, pe malul mării, desprindem plângerea unor țărani din 
satul Choradageis care protestau faţă de autorități că sunt supuși unor 
grele prestații de întreține re a drumurilor - desigur, cel imperial, de pe 
țărmul mării - totdeauna stricat. Cer cu insistenţă să fie și ei scutiţi de 
astfel de obligaţii, la fel după cum au fost dispensati semenii lor din 
satul Laikos Pyrgos - "Turnul Lailor". Conjunctura favorabilă obligă 
autoritățile provinciei să le dea satisfacție (I. Stoian, Dacia, N.S., 3, 
1959, p. 369-390). Tot pe malul mării, la Sinoe, Histria, Tomis, Callatis, 
23 August, 2 Mai etc., s-au găsit stâlpi miliari din vremea lui Marcus 
Aurelius, Septimius Serverus și Caracalla. 

Pe exemplarul din Seimenii Mari, din anul 160 p.H., când era 
guvernator al provinciei Iulius Statilius Severus, se menţionează că 
drumul a fost reparat până la Axiopolis. Din vremea lui Marcus 
Aurelius și a legatului Servilius Fabianus, datează trei miliari 
descoperiți la Dinogetia, desigur puși cu ocazia războaielor marco- 
manice. Alţii, găsiți la Cernavodă, Seimenii Mari, Carsium, Aegyssus 
sunt din vremea lui Commodus (180-192), sau, mai ales, a lui 
Septimius Serverus, când se evidenţiază activitatea constructivă a 
guvernatorului C. Ovinius Tertullus (192-202 p.H.) . Maximin Tracul 
(235-238 p.H.) și fiul său Maximinus, lasă semnele grijii lor pentru dru- 
muri la Carsium. 

După atacurile carpo-gotice iniţiate în anul 238 p.H., opera de 
întreţinere a drumurilor se inteteste. Un miliar de la Carsium datează 
din vremea lui Gordian al III-lea (238-244 p.H.); tot din timpul anarhiei 
militare, avem un miliar de la împăratul Decius (249-251), eroul de la 
Abrittus; piesa găsită la Rasova se adaugă deci celorlalte dovezi pen- 
tru localizarea așezării antice menţionate. (A. Rădulescu, Revista 
Muzeelor, 1969, 4, p. 349). Mai amintim, de asemenea, un exemplar 
descoperit la Carsium, din timpul împăraților Valerianus și Gallienus, 
dintre anii 255-258 p.H. Toate acestea sunt dovezi peremptorii că se dă 
o atenţie deosebită drumurilor, desigur, în primul rând în scopuri mi- 
litare, dar nu mai puțin și pentru cele economice. Extinderea lor în cele 

mai îndepărtate colțuri ale provinciei contribuie considerabil la dez- 
voltarea mai rapidă și mai uniformă a civilizației romane. La răscruci, 
existau așa-numitele mutationes si mansiones - stații pentru schim- 
barea cailor și popasuri pentru călători. În cele mai importante erau 
detasati pentru pază subofiteri, acei beneficiari consulari, sub 
supravegherea cărora intra și teritoriul respectiv. 


ARTA, CULTURA, RELIGIA 


În regiunea dintre Gurile Dunării și Marea Neagră se adânceşte 
procesul fuzionării în toate domeniile vietuirii coloniștilor romani cu 
băștinașii geto-daci, ceea ce contribuie la aprofundarea etnogenezei 
românești încă din primele veacuri ale erei creștine. Noua stăpânire, 
așezată mai întâi pe cordonul litoral cu străvechile orașe grecești, se va 
extinde apoi în întregul spaţiu până la Dunăre, încorporând regiunea 
organismului statal imperial, cu toate implicațiile sale militare, admi- 
nistrative, spirituale etc. Concură din plin la înfăptuirea programului 
de romanizare, coloniștii veniţi din toate părțile imperiului: ex toto 
orbe Romano infinitas eo copias hominum transtulerat ad agros et 
urbes colendas (Eutropius, VIII, 6, 1). Deci are loc un veritabil epos 
etnic în cuprinsul căruia se întrepătrund două principale componente: 
cel roman și cel traco-daco-getic. Asimilarea romană se dovedește însă 
inegală: este mai accelerată în mediul urban și mult mai lentă în cel 
rural. 

Inscriptiile demonstrează cá în intreaga provincie, localnicii con- 
viețuiesc cu noii veniţi, coloniști vorbitori de limbă latină - limba ofi- 
cială. Exceptând cetățile Histria, Tomis, Callatis, unde inscripţiile se 
redactează în limba greacă - limba vorbită - dar și în latinește, în restul 
provinciei, cu rare excepții, se scrie numai în latinește. Traco-getii au 
învăţat latineste, au preluat în bună măsură forme și norme de viaţă 
italică, au asimilat practici religioase și obiceiuri romane. La aceasta au 
contribuit armata, administrația, învățământul, religiile etc. Apar de 
timpuriu texte latinești scrise pe piatră, cum ar fi tratatul callatian - 
foedus - de alianță cu Roma, versurile lui Ovidiu cuprinse în elegiile 
scrise în exil la Tomis sau binecunoscuta hotărnicie a lui M'. Laberius 
Maximus, cu o dublă redactare, grecească și latineascá etc. Pe măsură 
ce se consolidează noua autoritate, se înmulțesc inscripțiile latinești; 
oamenii locului au învățat să scrie, fiindcă in mod sigur, cei mai multi 
lapicizi vor fi fost recrutați dintre localnici. Bástinasii traco-geti, se 
integrează culturii și spiritualității latine. Ar fi fost extrem de util pen- 
tru cunoașterea mai în profunzime a etnogenezei românești, dacă ni s- 

ar fi păstrat versurile scrise în limba getică de către Ovidiu: Getico 
scripsi sermone libellum, structaque sunt nostris barbara verba modis 
(am scris în graiul getic, cuvintele barbare le-am pus în vers latin). (Ex 
Ponto, IV, 13, 19-20). Am fi avut o însemnată parte a graiului getic 
folosit la vremea aceea, desigur trecut prin filtrul genialului poet, care 
i-a dat muzicalitate si modelatii lirice. 

Dar, după cum au determinat cercetătorii, din limba oamenilor de 
aici, abia dacă mai păstrăm câteva elemente lexicale. Avem antropo- 
nime, nume de triburi, de zeități, toponime, hidronime etc. Așa de 
exemplu, în hotărnicia lui M'. Laberius Maximus ni se transmit nume 
de râuri de proveniență autohtonă, cum ar fi Sanpaeus, Gabranus si 
Calabaeus, dar și romane, ca Picusculus ("Ràusorul ciocánitoarei") si 
Turgiculus ("Râușorul umflat”). Ister-Dunărea, continuă să se 
folosească în paralel cu grecescul Istros și latinescul Danubius. În 
ansamblul antroponimelor cunoscute prin intermediul inscriptiilor, 
distingem un imens număr de rezonanţă italică, altele grecești sau 
orientale; o categorie aparte sunt cele tracice: Areibalos, Bessios, 
Budios, Kathios, Lillas, Seuthes, Skirtos, Daciscus, Mucapor, Uthis, 
Ziles etc., și încă multe altele atestate in zona Tomis-ului (ISM, II, p. 
383). Din zona Histriei sá amintim: Attas, Bithus, Dadas, Derzenus, 
Auluporis, Kiso, Mamia, Mucatralis, Pateis etc. (ISM, I, p. 532), iar de 
pe malul Dunării, de la Capidava, citám: Bitus, Batsinis (illir), Ebrenus, 
Eftacentus, Tsinna, Zura etc.; în sfârșit, mai amintim din Ulmetum: 
Ithasis, Ziftia etc. (ISM, V, passim). 

Antroponimele de origine italicá sunt mult mai multe: stau la baza 
procesului de romanizare, fiindcă limba latină se generalizează, 
pătrunde pretutindeni, este vorbită oficial și neoficial. 

În inscripţii s-au constatat nenumărate defecţiuni grafice, fonetice 
și de structură gramaticală, însă tocmai acestea conduc la o vorbire 
specifică locului, demonstrează evoluția spre limbile latinofone de mai 
târziu. Se adânceşte procesul cultural în sec. I-III, si la Gurile Dunării 
și în arcul carpatic. Din acest spațiu nu vor întârzia să iradieze apoi 
influențe către nordul extracarpatic, desăvârșind și aici vorbirea latină. 

Urbanism, arhitectură. Zămislirea etnosului traco-geto-roman în 
spațiul Scitiei Mici, se produce simultan cu marile înfăptuiri urbane și 
arhitecturale din perioada Principatului. Pe țărmul Mării Negre, 
orașele grecești își imbogátiserá structura citadină cu temple, edificii 
publice si particulare, băi, apeducte, trame stradale etc., alcătuind o 
moștenire perfectă pentru romani. Odată cu așezarea administrației 
acestora, la începutul erei creștine, orașele capătă o nouă înfățișare. 

O primă și necesară înfăptuire, legată de securitatea provinciei, a 

fost construcţia fortificațiilor pe limes-ul dunărean. Din sud-vestul 
provinciei, încă de la Oescus, urmând firul apei in aval, spre nord-est, 
nenumărate castra si castella își ináltau zidurile cu tunuri de apărare. 
Cetăți de mare rezonanță în istoria provinciei aflate în majoritatea lor 
covârșitoare pe malul drept, au format obiectul cercetărilor arheolo- 
gice. Structura lor arhitecturală, inițială, ne este mai puțin cunoscută 
astăzi. Ceea ce se vede reprezintă faze târzii ale existenţei lor. 

Reconstituirile planimetrice vădesc o concepție derivată din sis- 
temul hipodamic adaptat scopurilor militare romane, deci modificat 
conform functionalitátii contemporane. De exemplu, la Troesmis, in 
cetatea de est, aflăm o împărțire stradală simet;ică, plecând din două 
străzi axiale; la Tropaeum Traiani, două porți principale sunt așezate 
la capetele axei longitudinale a orașului, iar traseul zidului de incintă 
descrie un unghi drept cu o latură curbă, convexă, așa cum vom mai 
găsi la Dinogetia și la Ulmetum. La Axiopolis există o magistrală axială 
între două porți etc. 

Tehnica constructivă a incintelor, aria unor entități arhitectonice 
interioare, sunt variate și au efecte urbanistice deosebite. Construcțiile 
vădesc o mare acuratețe; paramentii au aspect îngrijit, cel mai adesea 
cu pietre ecarisate, sau cu efect decorativ dat și de cioplirea în tehnica 
bosajului - cum se constată la Tropaeum Traiani sau la Ulmetum. 
Componentele vechii arhitecturi elenice de la Histria, Tomis, Callatis 
sunt și ele adaptate noilor necesități; predomină și aici scopul militar, 
defensiv. Se păstrează convergenta tramelor stradale către mare, dar în 
incinte intervine ordonanța de tentă romană cu locuințe, magazine, 
piețe, băi publice, portice, etc., cu predominanta unghiurilor drepte, 
adesea abătându-se de la traseul patrulater regulat, asa cum vom 
vedea la cetățile de pe litoralul vest-pontic. 

În mediul rural, satele și cătunele (vici et pagi) ne sunt puţin cunos- 
cute. În schimb avem conturate, total sau parțial, câteva planuri ale 
unor villae rusticae. 

Din cetăţile de pe limes sau din aria acelora de la mare, provine un 
bogat repertoriu arhitectural, cu zeci și sute de mărturii privind con- 
structiile publice si particulare din sec. II-III. Edificii somptuase, tem- 
ple, sanctuare, portice, amfiteatre, teatre, sedii pentru gerusii sau 
diverse colegii, terme, gimnazii, palestre s.a. toate acestea si-au lásat 
părți componente, unele dintre ele de o rară eleganţă. În această ordine 
de idei să amintim recent descoperitul amfiteatru de la Tomis, con- 
structie din sec. II-III, suprapusă de o basilicá paleocreștină, ori. mai 
vechiul "atelier" de prelucrat marmura de pe malul portului tomitan - 
"la serpentiná" - cu frize, arhitrave si capitele corintice deja cioplite sau 

numai în curs de degrosare. Tot la Tomis, ne este atestat un stadion, un 
sediu - oikos - al negustorilor din Alexandria (ISM, II, 153(38) 7-8), ca 
să nu mai vorbim de nenumăratele fragmente arhitecturale ori 
inscripții, care probează existența unor terenuri rezervate întrecerilor 
atletice sau pentru gladiatori; poate și un sediu al pontarhilor, cărora 
inscripțiile le amintesc de nenumărate ori numele (ISM, II, 25; 70(36); 
96(62)). Marile construcții din oraș aduc în prim plan către sfârșitul 
sec. III p.H., un mare edificiu cu mozaic, și thermae-le aflate pe faleza 
de sud-vest a peninsulei tomitane. 

La Histria s-au cercetat două mari edificii termale, unul în interi- 
orul cetăţii, cel de-al doilea în afară, ambele din sec. II-III; din dis- 
tributia spaţiului interior nu lipsesc: palaestra, frigidarium, tepidari- 
um, caldarium și laconicum, frumos împodobite. 

Pretutindeni apar dovezi de existență a unor sanctuare:. la 
Troesmis, Noviodunum, Tropaeum Traiani, Callatis, Histria, Tomis 
s.a. 

O constructie laicá o reprezintá casa acelui colegiu de armatori de 
pe Dunáre, dela Axiopolis - Nautae Universi Danuvii; iar una militará 
este cea destinată unei ala I Dardanorum, identificată la Arrubium 
(ISM, V, nr. 251). Si tot pe limes, amintim băile publice de la Dinogetia, 
Capidava si Troesmis - desigur cu functionaliate cazoná; interesante, 
pentru mediul rural, sunt stirile dintr-o inscriptie provenitá din vicus 
Petra, din care aflăm că locuitorii satului și-au construit o baie pentru 
sănătatea corpului lor: qui fecerunt causa salutis corporis sui baline- 
u(m) elapsu(m) (ISM, V, nr. 222). 

Apeductele, care uneori veneau de la distante foarte mari cátre 
orasele de pe litoral sau cele din interiorul provinciei, erau amenajate 
folosindu-se cáderile de teren; erau fácute din tuburi cioplite in piatrá 
sau multe din pământ ars, in officinae ceramice, asa cum se cunosc cele 
dela Histria si Tropaeum Traiani. Cátre Histria, apeductele veneau de 
la izvoarele din apropierea actualei localități Fântânele, iar către 
Tropaeum Traiani veneau de la Șipote sau chiar din văile cu straturi 
freatice din apropierea comunei Adamclisi. La sud de Constanţa, în 
apropierea satului Potârnichea s-au descoperit în anul 1960 "cister- 
nele" de captare a apei potabile; acestea erau căptușite cu bârne de 
lemn, din care plecau către litoral, folosindu-se căderile de teren, ape- 
ducte din tubuli - ceramice - unite la mufe cu caementum și cálti. 
Actuala peninsulă a Constanţei este străbătută la subsol de o densă 
rețea de canale - galerii, săpate în stânca de calcar, la circa 16-17 metri 
adâncime. Au aproximativ înălțimea unui stat de om (160-170 cm). 
Principala arteră de apeduct pornea din apropierea satului Ovidiu, de 

la vest de Constanţa, de pe malul lacului, de unde se captau apele din 
izvoare, ca apoi, afundându-se în pământ, să se îndrepte spre răsărit, 
în oraș; în peninsulă se ramifica în toate direcţiile, arterele sale 
respectând aglomerările de locuinţe și direcţiile principalelor străzi. 
Aerisirea canalelor subterane era asigurată prin puțuri anume amena- 
jate, acoperite cu plăci ajurate. Este cel mai ingenios și în același timp 
cel mai greu de realizat sistem de alimentare cu apă potabilă, care ast- 
fel putea funcţiona nestingherit chiar și în caz de asediu. 

n general construcţiile și amenajările, cărora li se integrează dru- 
murile, podurile, apeductele, canalizările etc., au reclamat cantități 
uriașe de piatră obţinute din carierele Dobrcgei. Aglomerárile cal- 
caroase erau relativ ușor de exploatat - amintim aici cunoscuta carieră 
de la Deleni (lenige) de unde s-au scos blocurile ciclopice pentru con- 
struirea Monumentului Triumfal de la Adamclisi, sau pe cea de la 
Cernavodă, de pe falia Dunării, unde, pe un perete apare chipul cioplit 
grosier al lui Hercules Saxanus, în ipostază de apărător al pietrarilor. 

Domeniul artizanal ne lasă o multitudine de dovezi, care, analizate 
în detaliu pot duce la reconstituiri care ilustrează perfect nenumărate 
aspecte de viață materială și spirituală. În acest sens amintim basore- 
liefuri, frize, capitele, arhitrave, statui, statuiete, unelte, bijuterii etc. 

Monumentul Triumfal de la Adamclisi - Tropaeum Traiani. În 
peisajul dobrogean, acest vestigiu arheologic insolit pe care ni-l trans- 
mite istoria clasică, Monumentul Triumfal Tropaeum Traiani, este 
ridicat din ordinul împăratului Traian la capătul războaielor de 
cucerire a Daciei, între anii 106-109. Ruinele sale se află pe platoul înalt 
de circa 161 m, la nord-est de actuala comună Adamclisi. Denumirea 
compusă din cuvintele "adam" + "klisse" - biserica omului, i-a fost dată 
de locuitorii islamici din perioada medievală a Dobrogei. 

Întinderea platoului este mărginită la sud-vest de valea Urluiei, pe 
traseul căreia s-a fondat, către aceeași vreme, cetatea omonimă Civitas 
Tropaei Traiani. Ea se află la circa 1,5 km de monument și la nord- 
nord-vest de valea lenige - Deleni, de unde s-a extras piatra folosită la 
zidirea monumentului și a cetăţii. 

De-a lungul secolelor, Monumentul cu podoabele sale de pe soclu 
(stereobat) și de pe acoperiș, s-a ruinat aproape total, pietrele compo- 
nente fiindu-i împrăștiate pretutindeni. Multe dintre ele s-au recupe- 
rat si studiat, ceea ce a permis reconstituirea sa, imaginea obținută 
fiind apropiată de cea reală. În zilele noastre o reconstituire "autopor- 
tantá", creează prilejul unui contact cu o machetă la dimensiuni și cu 
aspect, originare. 

O suită de trepte urcă spre tamburul cilindric - stereobat - al cărui 

nucleu de piatră și mortar, mult corodat astăzi, era îmbrăcat cu șase 
rânduri de pietre de parament și un mare brâu alcătuit din metope 
încinse jos și sus de frize. Sunt despărțite de pilaștri pitici. Friza de jos 
este decorată cu vrejuri de acant care răsar dintr-o tufă centrală suge- 
rată de un kantharos. Vrejurile, în suita lor pe circumferința tamburu- 
lui, fac volute care au în centru capete de lup. Pe frizele superioare este 
dominant motivul dat de funii in torsadă, în alternante diagonale, cu 
capetele afrontate și cu palmete stilizate. 

Pilaștrii pitici au fie vrejuri spiralice în ghirlande, fie caneluri cu 
capitele. Metopele reprezintă elementele decorative cu scene în 
basorelief inspirate din luptele dintre legionarii romani cu soldații 
băștinași din coaliția ant.romaná, în confruntările de la Nicopolis ad 
Istrum și de la Tropaeum Traiani. 

Metopele - azi 49 din cele 54 - au fost fixate în succesiunea lor pe 
tambur, ținându-se cont de conţinutul lor narativ si de poziția 
descoperirii lor pe teren, pornind de la nord. 

După cele mai recente și veridice reconstituiri, se apreciază că 
întreaga circumferință a soclului a fost împărțită în șase segmente de 
cerc, cu câte o deschidere de 600 fiecare, în care se încadrau câte nouă 
metope, grupate după conținutul narativ în "tablouri", în centrul aces- 
tora fiind așezată cu necesitate o scenă care-l înfățișa pe împărat, în 
diferite ipostaze, adesea însoțit de ofițerii săi. Tablourile conțin o 
diversitate de teme: I - atacul (șarja) de cavalerie romană; II - 
pregătirea atacului de infanterie; III - lupta infanteriei romane la ses cu 
pedestrimea barbară; IV - alocutiunea împăratului adresată infanteriei 
pe înălțimi si în pădure; V - lupta pedeștrilor; VI - supunerea popu- 
latiei învinse, luată in captivitate cu tot avutul ei și aducerea pri- 
zonierilor de război în fata împăratului. Deci, totul se inspiră din 
sângeroasa epopee a conflictelor daco-romane, suita imagistică fiind 
rezultatul meșterilor - soldati de "talent" inegal, cel mai adesea de-o 
stângăcie care frizează improvizatia. Sunt scene de masacru sau de 
luptă corp la corp, în care învingătorul este întotdeauna soldatul 
roman în armura-i specifică: coif, cămașă loricată, spadă. Luptătorii 
din partea locului au mișcări și atitudini contorsionate sau statice, într- 
o perspectivă cel mai adesea îndepărtată de canoanele artei sculp- 
turale. De-aici imposibilitatea precizării locului unde s-au petrecut 
evenimentele evocate. 

Parapetul crenelat - merlatura sau festonul attic - este alcătuit dintr- 
o succesiune de blocuri de parapet alternând cu merloane care se 
deosebesc între ele prin dimensiuni si decor. Contin elemente orna- 
mentale geografice - cercuri, rozete, romburi - iar merloanele redau 

chipuri de prizonieri legati cu mâinile la spate de copaci - stejari, 
palmieri etc. Prizonierii sunt identificati cu geto-dacii (moesi), sarmati, 
germani - suevi. 

Acoperișul tronconic, din plăci de piatră în formă de solzi care 
descresc de jos în sus, pe o pantă de 300, permitea scurgerea apelor 
pluviale pe un mic promenoar mascat de merlatură; mai departe, prin 
țevi de plumb apa era azvărlită în afară prin gurile larg deschise ale 
unor statui de lei așezați pe cornișă, ultimii și cu rol apotropaic. 

În elevație, două baze hexagonale suprapuse, susțin marea statuie 
a trofeului; pe fețele lor de la nord și de la sud, este săpat cu litere mari 
textul repetat al inscripției, care dă cheia înțelegerii acestui monument, 
cu întreaga sa semnificație: "Zeului Marte Răzbunătorul. Împăratul 
Caesar, fiul divinului Nerva, Nerva Traian, Augustul, biruitorul ger- 
manilor și al dacilor, mare preot, având puterea tribuniciană pentru a 
XIII-a oară, proclamat ca împărat a VI-a oară, consul ales pentru a V-a 
oară, părinte al Patriei, după ce a învins armata dacilor și pe cea a 
sarmaților (a ridicat acest trofeu prin grija guvernatorului ...). 

Deducem clar că monumentul a fost înălțat din porunca lui Traian, 
așa după cum se va fi realizat și Columna de la Roma. A fost înălțat în 
al 13-lea an de putere tribuniciană și în cel de-al cincilea an de consul- 
tat - anul 109. În acest timp aflăm din inscripții, era guvernator al 
provinciei Moesia Inferior, Lucius Fabius Iustus. 

La poalele trofeului, pe friza cu arme, apar sase statui ale unor pri- 
zonieri bástinasi, bárbati si femei, trei spre nord si alti trei spre sud; 
statuia centrală este în picioare, iar cele laterale în poziție șezândă. 

Trofeul, principala piesă a întregului ansamblu monumental, are 
forma majestuoasă a unui trunchi de copac; poartă cuirasa unui ofițer 
roman - lorica squamata. La stânga și la dreapta lui, apar câte un scut, 
o bandurieră - balteus - un gladius mare cu teacă și gardă. Sunt figu- 
rate de asemenea pe stâlpul de susținere, cnemidae - pulparele - și 
chipuri de meduze cu funcții apotropaice. 

În general, piesele decorative ale monumentului au fost lucrate de 
sculptori - soldați; după câte se constată, unii erau de apartenenţă ori- 
entală, dacă ținem seamă și de apariția pe metope sau merloane a unor 
arbori specifici acestei zone, cum sunt palmierii. După observații mai 
atente chiar și ansamblul trofeului ar fi produsul unor influențe orien- 
tale, cu reflexe în arta militară dunăreană. 

S-a crezut că monumentul a fost realizat în două faze: una sub 
Traian, cealaltă sub Constantin ce Mare. Ipoteza se baza pe unele 
observaţii potrivit cărora există componente sculpturale cu un mai 
mare conţinut artistic și altele cu mai puțin și deci, primele ar fi mai 

vechi decât celelalte. Observatia se corobora si cu unele constatări din 
structura nucleului de piatră și mortar, în care o bază paralelipipedică, 
din blocuri ciclopice, care ar fi format un ax vertical răspunzând in 
elevaţie bazelor hexagonale și trofeului, ar fi reprezentat o bază inițială 
a nucleului. Cercetările de mai târziu au infirmat acest punct de 
vedere, acreditându-se unitatea organică și stilistică a întregului 
ansamblu. 

"Considerate în ansamblu, pe lângă faptul că de la un registru la 
altul subiectul narativ face să se modifice schemele plastice, uneori 
mai dinamice, alteori mai statice - cum este cazul metopelor din ulti- 
mul registru cu imagini integrate atmosferei de liniște și pace, opuse 
celor din primele registr =, dominate de mișcarea specifică luptei - 
metopele suferă în totalitate din pricina stângăciei si imperfectiunilor 
date de cioplitori. De bună seamă, desenele vor fi fost elaborate de un 
artist "profesionist", numai că transpunerea lor în piatră, in acest colt 
îndepărtat din "barbaricum" și cu mijloacele rudimentare de care se 
dispunea aici, toate acestea au făcut să dobândim o suită imagistică de 
tablouri executate stângaci, deformat, în conturări și cu trăsături care 
adesea se îndepărtează mult de realitate și de valoarea artistică a unor 
opere contemporane monumentului". 

Fără să fie singurul în cuprinsul imperiului, monumentul - cu unele 
părți componente mai bine păstrate - avea funcție socială și politică 
foarte precisă. Constituia un eficace instrument de propagandă impe- 
rială și proclama victoria armatei romane într-un război care nu s-a 
crezut nici o clipă cá va fi atât de inversunat. El trebuia să atragă 
atenţia asupra lui, asupra triumfului pe care îl simboliza, cu atât mai 
mult cu cât în vecinătate existau alte două construcții al căror scop se 
lega strâns de Trofeu: unul este un cenotaf, al doilea un mausoleu; 
ambele întăresc convingerea că victoria repurtată aici de romani a 
adus din partea lor jertfe uriașe. 

Cenotaful sau altarul militar funerar se află la răsărit de monument 
cu circa 250 m. Reconstituit grafic, dă imaginea unei construcţii pris- 
matice cu câteva trepte la bază. Moștenim de aici fragmentele unei 
mari inscripții latine în cuprinsul căreia sunt trecute numele a circa 
3800 de soldati căzuţi pe câmpul de luptă: "Împăratul Caesar, fiul di- 
vinului Nerva, Nerva Traianus, Augustul, învingător al germanilor, 
învingător al dacilor, investit cu puterea tribuniciană pentru a șaptea 
oară, consul pentru a patra oară, părintele Patriei, spre slava și 
amintirea preavitejilor bărbaţi care au pierit luptând pentru statul 
roman în războiul dacic ...". 

În jurul acestui obiectiv s-au purtat multe discuţii, deseori 

sustinándu-se o anterioritate a sa în comparație cu Monumentul 
Triumfal. Ulterior însă s-a stabilit sincronismul lor. S-a admis că cel 
care a intervenit hotărâtor în bătălia de pe platou, aducând victoria de 
partea romanilor, atunci când totul era pierdut, a fost comandantul 
spatelui, acel praefectus castrorum, al cărui nume pe inscripție cade in 
lacună, dar care se pare că a fost înhumat în mausoleul de la 
miazănoapte de monument. 

Tumulul, din partea de nord a Monumentului Triumfal este un 
mormânt uriaș, alcătuit din mai multe ziduri circulare, concentrice, 
dublate în interior de o construcție de lemn în care s-a depus o urnă de 
incineratie (?!). Se deduce că aceasta a aparţinut acelui comandant al 
spatelui - praefectus castrorum - căzut în bătălie. 

Artele plastice. Sculptura. Încă de la începutul prezenţei romane în 
Scitia Mică, arta statuară capătă un nou impuls, sfera unor astfel de 
preocupări lărgindu-se; spaţiul litoral al orașelor grecești se depășește. 
Coloniștii romani aduceau cu ei concepții și practici în care se amalga- 
mau influențe grecești și cele orientale cu cele italice - ultimele cu o 
viguroasă tentă de originalitate. Este greu de precizat ce vor fi găsit 
noii veniți în spațiul Dunării de Jos din moment ce probele lipsesc, iar 
cercetările sunt departe de a da răspunsul întrebărilor privind mani- 
festările artistice autohtone. Se nasc curente artistice viguroase, mar- 
cate de apariția unor lucrări valoroase, unele specifice. atelierelor 
funcționale în mediul urban litoral (officinae), altele provenind din 
mediul rural în care arta este cel mai adesea înlocuită cu produse arti- 
zanale. Și în unele și, în celelalte cazuri, modelele greco-romane rămân 
la baza producției sculpturale în care intrevedem producția localni- 
cilor configurată in imagini religioase, funerare, încărcate de simtire si 
emotivitate specifice. 

În veacurile I-III, patrimoniul sculptural este uriaș. Avem în vedere 
stelele funerare în primul rând, întrucât ele sunt cele mai răspândite. 
Redau adesea scena banchetului funerar în care se reconstituie atmos- 
fera familială: membrii casei grupați în jurul celui ce pleacă în lumea 
umbrelor. Scena este dublată de prezența Cavalerului Trac în ipostaza 
mortului eroizat. Exemplificăm cu stelele lui Attas Possei de la 
Ulmetum și de la Dulgheru, ambele cu aportul artistic provincial și cu 
impresia bunăstării aceluia care le-a comandat, de bună seamă un pro- 
prietar funciar din zonă (ISM, V, 78 si 128). Numeroase alte exemplare 
cu sau fără inscripții se constituie într-un patrimoniu uriaș, diversi- 
tatea lor fiind dată de apartenenţa la un atelier local sau altul și de ta- 
lentul, uneori îndoielnic, al cioplitorului. Multe se încadrează tradiției 
greco-orientale, altele influenței romane transformată în acest mediu 


127 


într-un specific dunărean, prin interpretatio Romana, cum vom întâlni 
dovezi la Troesmis, Capidava, Sacidava etc. - din ultima localitate 
recuperându-se zeci de stele refolosite ca spolia în zidul de incintă al 
cetății. 

Interesantă și unică în spațiul dobrogean este stela funerară de la 
Ibida - Slava Rusă - care pe lângă textul latin, redă foarte realist, în re- 
gistrul inferior, simbolul lupoaicei capitoline (ISM, V, 225). 

Din pietre funerare diverse desprindem natura unor preocupări 
profesionale. Ne stau la îndemână nenumărate exemplare de basore- 
liefuri. Amintim între altele pe cea de la Tomis, cu numele lui 
Theocritos, armator și cârmaci: chipul bărbatului în picioare, mai jos 
inscripția cu numele său și meseria, iar în partea superioară imaginea 
corăbiei (ISM, II. 186). De un mare interes, dar de o valoare artistică 
îndoielnică, este stela gladiatorului Attalos, tot de la Tomis (ISM, II, 
340): cea a lui Skyrtos Dakesis (ISM, II, 344), luptător cu daca - armă a 
localnicilor. Toate au trásáturi greco-orientale, lucrate in stil roman, 
degajând un realism viguros, dar cu reprezentări rigide, pline de 
defecte de optică statuară. 

Reprezentativă între operele de marmură este statuia "Cetáfeanului 
din Tomis", într-o inegalabilă realizare tipică modelelor greco-romane: 
cetățeanul poartă toga tradițională, cu mâna tine un sul - volumen - iar 
capul ușor inclinat se distinge printr-o barbă îngrijită, redată realist, ca 
și toate celelalte detalii. 

Statuia unei "adolescente", aduce în prim plan o imagine statică: o 
tânără îmbrăcată în veșminte drapate până la glezne - hyton și hyma- 
tion. Totul într-o simplitate adecvată scopului funerar. De altfel, astfel 
de veșminte, transparente și ușoare, lăsând să se întrevadă trăsături 
anatomice redate cu fidelitate, caracterizează portretistica epocii. 
Multe ne amintesc modelele microasiatice și grecești de tradiţie elenis- 
tică. Aceste trăsături caracteristice sunt manifestate în numeroase 
piese componente ale tezaurului de sculpturi de la Tomis. Cele 24 de 
statui și basoreliefuri se împart calitativ și stilistic în două categorii: 
lucrări elevate, de factură greco-romană și mai multe icoane și statu- 
iete care se plasează în producţia atelierelor locale, de caracter popu- 
lar. Între primele se plasează grupul statuar al zeiței Fortuna asociată 
cu Pontos, șarpele Glykon, bustul zeiței Isis în costumul unei preotese 
și aedicula cu dubla reprezentare a zeiței Nemesis. Aproape toate 
datează din sec. II p.H. 

Fortuna, în veșmintele-i obișnuite apare într-o atitudine încărcată 
de majestate, în mâna stângă poartă cornucopia, pe cap are diademă 
și cu mâna dreaptă se sprijină pe un sceptru. Jos, la picioarele ei, și de 

dimensiuni mai mici este zeul Pontos, bărbos, cu coroana murală pe 
cap, ce simbolizează cetatea Tomis. Ambii sunt protectorii cetăţii și 
portului tomitan. Execuţia este rafinată, deși redă în chip stereotip 
modele cunoscute. Aceeași situaţie o întâlnim și la aedicula, în care 
este redată în miniatură, în dublu exemplar, zeița Nemesis, între 
coloanele și frontonul imitând un templu. 

Șarpele Glykon, un unicat pentru întreaga zonă, apare încolăcit pe 
un mic platan (?); corpul i se înscrie unui con, al cărui cap, semet, se 
înalță căpătând înfățișare de ovină; părul și urechile sunt umane. 
Corpul, terminat cu o coadă, se încolăcește și se îngroașe în onduleuri 
cu suprafețe solzoase specifice reptilei. Este o divinitate adorată pe o 
arie intinsă din Balcani, însă apariţia statuară tomitană este cea mai 
reprezentativă. Se pare că ni se înfățișează în ipostază de Asclepios. 

Bustul zeiţei Isis, cu îmbrăcămintea adunată într-un nodus la piept, 
are pe cap cornul lunii de sub care părul cade la spate în 12 onduleuri 
- probabil lunile anului. Trăsăturile feţei sunt ale unei femei mature, 
poate un chip real amintind de soţia împăratului Gordian al III-lea, 
Sabina Tranquillina, în chip de preoteasă a zeiței Isis. 

Statuietele Hecatei, cea arhaizantă a lui Asklepios, unul dintre cei 
doi Dioscuri cu calul său, icoanele Cavalerului Trac, a celor trei gratii, 
a lui Hermes sau a Selenei ș.a., redau chipuri stângace cu trăsături 
grosiere, într-un realism lental, care trădează ipostaza religioasă a 
unor credincioși de condiţie umilă, rustică. Din ele au rămas numai 
esentele ideatice și imagistice, cele care întâmpină cu necesitate 
opoziţia noului curent religios al monoteismului creștin, într-o epocă 
de mari frământări istorice și ideologice. 

Tezaurul, în ansamblul său, constituie una dintre cele mai de seamă 
descopreriri din secolul nostru, valoarea artistică fiindu-i cu mult 
depășită de semnificaţia istorică și religioasă; el se înscrie perioadei de 
acerbe convulsii date de antagonismul marcat de păgânismul în regres 
și creștinismul în plină ascensiune, fenomen în plină desfășurare la 
sfârșitul sec. III și începutul celui de al IV-lea. 

Patriotismul statuar ne este foarte bine reprezentat la Tomis. De aici 
provin numeroase exemplare sculpturale care dovedesc intensa acti- 
vitate a atelierelor - officinae - pentru care marmura era adusă pe 
corăbii, în port. 

Legat de cultul imperial, oficial, se vor inmulti manifestările sculp- 
turale cu statui, busturi, basoreliefuri, redând chipurile diferiților 
împărați. Încă de la începutul sec. II p.H., metopele Monumentului 
Triumfal de la Adamclisi, ne aduc în față imaginile împăratului 
Traian, cu trăsăturile care-l caracterizează, individualizându-l cate- 

goric în galeria portretisticii din epocă. Ele pun în față tradiția oficială 
a chipului său în ipostaza de "optimus princeps”. Mai târziu portretele 
apar pretutindeni în Moesia Inferior. Cunoaștem o stelă mare ridicată 
la Tomis, rău conservată, și un cap al lui Antoninus Pius descoperit la 
Vadu. Din zona teritoriului rural al cetăţii Durostorum, cu numeroase 
officinae, s-au recuperat portretele lui Caracalla, a lui Gordian al III-lea 
și încă unul al lui Aurelian. Toate sunt comenzi militare. 

Seria acestor piese, cum ar fi portretul colosal în bronz al lui 
Gordian al III-lea de la Nicopolis ad Istrum, ar putea continua simul- 
tan cu cea a imaginilor de împărătese, cioplite în atelierele din provin- 
cie sau aduse din alte centre, și acestea legate indisolubil de politica și 
ideologia epocii privind reprezentarea celor mai de seamă personaje 
ale Imperiului. În această ordine amintim că în suita descoperirilor din 
provincia noastră se cunosc mai multe inscripţii de la Histria, două 
baze de statui care au aparţinut, una Iuliei Domna, cealaltă Iuliei 
Maesa, ambele în ipostaza de Tyche. Concludent este însă bustul zeiței 
Isis din tezaurul tomitan, bust cu caracter iconografic: un portret asi- 
milat zeiței Isis, poate chiar Sabina Tranquillina, soţia lui Gordian III. 

Această categorie sculpturală demonstrează importanța adoratiei 
pentru autocratii Romei, atenţia artiștilor fiind concentrată asupra 
unei execuții fidele și impecabile, mai ales că operele erau destinate să 
împodobească încăperi oficiale, militare sau administrative, în con- 
structii aflate pretutindeni. 

Sarcofagele formează și ele deseori prilej de contemplatie artistică. 
În afara ornamenticii obișnuite, unele dintre ele au simboluri indiso- 
lubil legate de credințele și preocupările profesionale ale celor 
înhumați - dintre care nu excludem anumite preferințe de viaţă. 
Exemplificăm cu marele sarcofag de marmură, cu capac în dublă 
pantă ale cărui acrotere au flori de acant și chipul Meduzei, iar pe fata 
principală o tabula ansata și pe laterale simboluri care, analizate în 
parte - bici, clopot, clește, balanță cu bour - demonstrează că cel 
adăpostit era un închinător al zeului Men. Sarcofagul se distinge 
printr-o execuție și finisaj de excepţie; elementele decorative redate cu 
eleganţă, se plasează între cele mai de seamă importuri de acest gen 
din Asia Mică. Apropiat ca înfățișare este și sarcofagul lui 
Damostratos, fiul lui Heras din Nicomedia, pe care apare în acroteră 
bustul cu tunică, mâna pe piept, părul scurt și barba rotundă. 

Un sarcofag de calcar din Tomis, pus de Flavius Neikylos pentru 
soția sa Flavia Cocceia, redă simboluri strâns legate de practicile 
intime ale defunctei: pieptene, oenochoe, oglindă, strigilii, pateră, o 
cutie ș.a. Ceva similar ne arată un sarcofag de marmură de la 

Mangalia, pentru o distinsă doamnă, ale cărei obiecte de podoabă, de 
îmbrăcăminte și sumedenie de substanțe cosmetice conservate în 
recipiente de sticlă, o însoțeau în mormânt, osemintele fiindu-i 
acoperite de zeci de ghirlande de flori carbonizate. 

Sarcofagele deosebite prin ornamentica lor mai complexă, sunt mai 
rare; între ele amintim pe cel care redă lupta grecilor cu amazoanele, 
descoperit la Barboși. Cele mai simple, de regulă cu o tabula ansata cu 
textul inscripției în limba greacă sau limba latină, și cu acoperișul în 
dublă pantă și acrotere, apar în chip frecvent și în cetățile de pe litoral, 
și în cele din provincie, cu precădere pe limes. 

Monumentele funerare se diversifică prin dovezi multiple, cum 
este marele cippus de la Ulmetum - teritoriui rural al Capidavei - ridi- 
cat pentru C. lulius Quadratus, princeps loci, pe care apar, în basore- 
liefurile laterale ale pietrei funerare motive pastorale, scene agreate 
tipice: o pereche de boi, și pe cealaltă față, animale la păscut - însoțite 
de imaginea zeului Silvanus. Pe fata principală inscripția în limba 
latină dă numele defunctului și funcţiile sale (ISM, II, 77). Se impune 
prin masivitate și realizare plastică bună. În alte forme și cu o mare 
diversitate de ornamente, mai simple sau mai complicate, sau cu un 
conținut obișnuit, unele sugerând viața de dincolo de mormânt, se 
găsesc pretitindeni în cuprinsul provinciei. Ilustrează un simt artistic 
modest, rezultat al producţiei artizanale din officinae-le răspândite în 
toate localitățile mai importante, materia primă, piatra, stând la 
îndemâna tuturor într-o abundență inegalabilă, și cu însușiri de prelu- 
crare lesnicioase. Aceeași bogăţie liticá a înlesnit constructorilor 
înălțarea nenumăratelor edificii: palate, temple, case particulare sau 
publice; toate poartă elemente de arhitectură de o eleganță deosebită. 
Așa se face că s-au descoperit în pământul Dobrogei sute de fragmente 
sau piese întregi: arhitrave, frize, frontoane, coloane, colonete, capitele 
de o mare varietate stilistică etc. Este suficient să cităm numai imensa 
arhitravă care provine de la un templu construit în anul 162 p.H. de la 
Tomis, când guvernator al provinciei era M. Servilius Fabianus, sau 
piesele din atelierul de prelucrat marmura de pe malul portului 
aceluiași oraș. Atelierul îl constituiau blocurile mari de marmură 
aduse din Asia Mică și depozitate pe mal, unde se transformau pe loc 
în componente ale unor mari construcții. Încă mai de multă vreme s- 
au recuperat de aici fragmente de "plafoniere" patru pilaștrii pătrați de 
marmură și unele capitele în curs de lucru. În 1958-1959, au fost dega- 
jate și alte mostre: o arhitravă imensă, o cornișă, două capitele de cant 
și partea superioară a unui sarcofag. Ca și precedentele, unele se aflau 
în curs de sculptare, altele numai de degroșare; numai câteva erau fi- 

nisate. Toate însă au multă fineţe și eleganţă. 

Pictura. Mărturii picturale se găsesc în special la Tomis, mai puține 
în provincie. Se conservă cu precădere în morminte. Lângă Ostrov, în 
sud-vestul Dobrogei, lângă "Regie", o cameră funerară din cărămizi, 
păstra încă o interesantă frescă cu busturile celor înmormântați, mai 
multe imagini de flori pictate pe laturile bolţii și pe peretele de la 
intrare; totul era pictat în culori ocru-rosu, ocru-venetian, roșu- 
carmin, verde de China ș.a. Deși într-o stare precară de conservare, 
imaginile au parcă trăsături bizantinizante; mormântul este datat în 
sec. II. 

Lăsând de-o parte unele ornamente pictate din morminte în plăci 
de calcar, tencuite în int ?rior, găsite la Tomis, să ne oprim asupra celui 
mai de seamă vestigiu pictat al antichităţii romane din Mossia Inferior: 
mormântul din Constanţa descoperit ocazional în 1988, pe malul 
mării, în partea de nord-est a peninsulei. Este un mormânt hypogeu, 
făcut din piatră și cărămidă legate cu mortar, cu camera sepulcrală de 
2,80 x 2,30 x 2,05 m. Realizată în culori vegetale, întraga frescă plină de 
prospețime și luminozitate,. foarte bine conservată, provoacă o mare 
emoție artistică; vie și nealterată, se impune prin naturalete și realism. 
Îmbină scheme de conţinut antropomorf și zoomorf, care alternează cu 
motive geometrice și vegetale, în registre echilibrate, bine calculate, 
dar în ansambluri diferenţiate de la un perete la altul. În partea infe- 
rioară a întregii încăperi, apar registre verticale, de forma unor stele" 
și în culori deschise. Sus, un brâu le desparte de spațiile figurate aflate 
imediat sub plafonul care, la rându-i, alcătuiește un cadru cu orna- 
mente stereotipe: arabescuri produse din intersecția unor "panglici" 
care aleargă ondulându-se; din jocul meandrelor descrise rezultă 
"astragale" ori "solzi". Pe peretele de sud se impune scena celor patru 
porumbei redati într-un cadru floral, schematizat. Peretele opus, 
cuprinde grupul a patru potârnichi care se joacă în jurul unei cupe de 
grădină. La dreapta, decorul este completat cu o imagine amuzantă: 
un coș tronconic răsturnat, varsă fructele (boabele) către care îndeasă 
hoteste capul, un iepure tupilat. Lipseste volumetria si perspectiva, 
imaginea este adusá spre bidimensional. La rásárit dominá siluetele 
elegante a doi păuni gratiosi, între arbori stilizati. Au în faţă un cos cu 
fructe. Dar scena cea mai completă a întregului ansamblu decorativ ne 
apare pe peretele septentrional, opus intrării. În suprafața arcuită de 
sub tavan, apare în toată splendoarea ei scena "banchetului funerar” - 
numai între bărbați. În jurul unei mese centrale, rotunde, redată în 
perspectivă frontală, apar șapte personaje: cinci așezați pe o sigma, 
sofa semicirculară - unii cu cupele înălțate, alţii tind să apuce obiectele 

de pe masă (indefinibile). De-o parte și de alta doi tineri sunt întinși pe 
sofa. La extreme stau în picioare servitorii, unul cu o oenochoe intr-o 
mână și cu o pateră în cealaltă. Secundul, are o amforetă și un obiect 
neidentificat. 

Toate personajele poartă veșminte tipic romane, realizate în culori 
închise. Întregul ansamblu se completează cu arbori schematizati, ale 
căror trunchiuri se termină cu smocuri. 

Întreaga scenă se asamblează armonios. Ca pretutindeni, demar- 
carea contururilor este precisă, într-un colorit viu și cu tonalități bine 
găsite în spațiul atât de aerisit, vrând parcă să sugereze desfășurarea 
banchetului sub cerul liber. 

Dezlegarea semnificației din scena insolită, tine de determinarea 
obiectelor semicirculare cu capete unite printr-o lamelă zimtatá, aflate 
pe masă. Scena se pare că arată un ritual inițiatic, o anumită ipostază a 
unei libatii mai de grabă decât un dineu obișnuit. Totul sugerează o 
descendență a subiectului din arta păgână, care se pare a fi o tradiţie 
legată de cultul morţilor. Studiul banchetelor din catacombele de la 
Roma, S. Callist, ale S.S. Petru si Marceliu din camerele sacramentelor 
sau din capela grecească a Sf. Priscilla, amintește parcă de viitoarele 
scene creștine, deși s-ar putea contesta caracterul său realist, precum și 
aspectele euharistice și liturgice. Simbolul așa numitului refrigerium, 
se interpretează ca o parte a prânzului funerar, înscris în tradiţia încă 
vie a cultului morţilor. 

Fresca tomitană ni se înfățișează în contextul arheologic al uneia 
dintre necropolele Tomisului din sec. II-III. În mediul său imediat 
înconjurător, zecile de morminte cercetate ocazional, indică o tradiție 
păgână. Nimic de aici nu ne apare a fi creștin. Desigur, sfârșitul sec. III 
și începutul sec. IV, când pare să se plaseze în timp mormântul pictat, 
reprezintă sincretismul specific trecerii de la păgânism la creștinism cu 
numeroase transformări de ordin spiritual. 

Orfevrerie, bronzuri. Necropolele din Constanţa și mai multe 
morminte de la Capidava, Callatis și Durostorum, au făcut posibilă 
recuperarea unui lot mare de bijuterii și piese de bronz, datând din 
primele trei veacuri ale prezenţei romane între Dunărea de Jos și 
Marea Neagră. Și in acest spațiu asistăm la proliferarea unei adevărate 
mode. În afara fanteziei creative se afișează un lux ostentativ. De cele 
mai multe ori, la bijuterii, accentul este pus pe efectele pietrelor 
prețioase, semiprețioase sau din pastă de sticlă, plate sau bombate, cu 
forme ovale, rotunde sau pătrate, lustruite sau cu decor gravat - intalii 
- ori în relief - camee. Și intaliile și cameele constituie partea cea mai 
bogată si cea mai variată a numerosului lot de bijuterii recuperate in 

special din necropolele tomitane. 

Cameele au fost larg utilizate pentru broșe, pandantive, inele și cer- 
cei. Sunt de menționat, pentru calităţile lor artistice deosebite, câteva 
piese care provin din necropolele Tomis-ului și ale Capidavei. Astfel, 
de la Tomis avem un pandantiv de aur cu camee ovală din sardonix în 
două straturi, decorată cu portretul unei tinere cu o coafură elegantă 
amintind de Iulia Domna. O alta, decorată de asemenea cu un portret 
feminin, a fost prinsă pe discul unui cercel. De la Capidava s-a recu- 
perat un inel cu camee lucrată în sardonix în două culori, pe care este 
reprezentat bustul unui personaj masculin într-o poziţie hilară; o a 
doua piesă este un medalion cu camee, tot din sardonix, ce redă bus- 
tul unei femei - se pare tot Iulia Domna. 

Între numeroasele podoabe descoperite în așezările romane în 
Dobrogea, încadrate acestei epoci pe baza altor piese - ofrande din 
morminte - enumerăm: inele duble pentru două degete, cercei - pan- 
dantiv, ciorchini de struguri, delfini s. a. - brățări in torsadá, coronite, 
diademe, ace de păr și, în special, coliere, constituite - după tradiția 
elenistică - din lántisoare cu pandantive multiple si de forme variate. 

Cercetările arheologice au înlesnit cunoașterea unui foarte variat 
repertoriu de obiecte de artă și artizanale din bronz și argint. Un loc 
aparte îl ocupă coifurile de bronz din necropola cetății Durostorum - 
reședința Leg. XI Claudia - cu o complexă și interesantă ornamentică 
realizată prin turnare, adecvată scopurilor lor funcționale: apărători 
pentru luptătorii care se întreceau în arenă dar și părți ale unor cos- 
tume purtate de ofițeri care intrau victorioși într-un oraș. 

Scopurilor funerare li se integrează masca de la Hârșova, iar la 
înzestrarea și înfrumusețarea lăcașurilor sfinte serveau nenumăratele 
statuiete care redau chipurile unor divinități bine cunoscute în pan- 
teonul local. Acelorași scopuri, serveau vasele elegante descoperite în 
necropolele tomitane - oenochoe, ulcioare, opaițe, recipiente pentru 
ofrande etc. Lor li se adaugă oglinzile, de o infinită varietate, dar de 
regulă de formă discoidală, inele, brățări, fibule, catarame, aplice, 
strigilii cu mânere împodobite frumos ș.a. Cunoaștem de asemenea 
reprezentări ale unei labe de bărbat, cu sanda, provenind de la statuia 
unui demnitar local și părți ale unei gambe de cal de la o statuie 
ecvestră. 

În sfrșit, bronzul servea pentru turnarea monedelor în atelierele de 
la Histria, Tomis și Callatis, repertoriul numismatic al Dobrogei, de o 
neegalată opulenţă, fiind preabinecunoscut. 

Religie. Pătrunderea și participarea cultelor greco-romane în medi- 
ul autohton al Dunării de Jos, declanșează, alături de urbanizare, co- 

lonizare, viață militară, practici comerciale și artistice etc., un viguros 
proces de romanizare, calea cea mai lesnicioasă a asimilărilor și 
împământenirii diverselor divinități fiind ușurată prin acea interpre- 
tatio Romana, prilej de adaptare a unor credințe dar si a unor practici 
artistice adaptate mediului local. 

Viaţa religioasă se organizează de timpuriu, începutul fiind dat și 
de impunerea cultului imperial condus de un archiereus sau sacerdos 
provinciae, așezat și în fruntea adunării provinciale de la Troesmis. 
Era ajutat de un flamen Augusti municipalis, de seviri Augustales și 
de sodales. 

Încă de la începutul erei creștine la Histria se practica acest cult, și 
desigur și în celelalte centre hellenice din moment ce Ovidius ni-l 
amintește în scrierile sale din exil. La o ceremonie dedicată acestui 
scop a fost ales chiar agonothet, fapt ce îi prilejuiește mărturisirile: 

Evlavia mea încă se știe-aici: altarul 

Lui Caesar toată lumea îl vede-n casa mea. 
Acolo e și fiu-i și augusta-i preoteasă, 

Zei mari, cum e și zeul ce-a fost făcut acum. 

Multe din divinitátile grecești fuzionaseră deja cu cele romane 
chiar in medii mediteraneene. Aici, pe țărmul Pontului Stâng, se rea- 
lizează o altă sinteză, divinitátile greco-romane fiind receptate de 
localnicii traco-geti, și invers, băștinașii participă la alambicarea 
credințelor din provincie din moment ce principala lor divinitate, 
Eroul Trac sau Cavalerul Trac, este adoptat de noii veniți. Sub numele 
de Hero sau Hero Domnus, ca zeu chtonian, se impune în pantheonul 
local, purtând adesea diferite epitete: Dosaenos, Hero Invictus, Hero 
Katoikodios, - domesticus - Heros Manimazos sau Manibazos ș.a. 
Într-o inscripție din Durostorum, pe un altar, apare expresia: Heroni 
Suregati eidemque Praehibendi, ceea ce ar desemna o variantă ana- 
logă, locală, suregati. 

Deseori apare asociat cu alti zei: cu Dionysos ca în exemplul tezau- 
rului de la Tomis; cu Cybela, după cum arată un relief tomitan sau 
cum este atestat in dedicatia (H)ero et Domnus, a unui colegiu de ori- 
entali romanizați, patronat de Mater Romanorum. 

Imaginile sale plastice, de călăreț în galop cu mantia fluturând sim- 
bolizează defunctul eroizat - după concepția tracilor. 

Se pare că participarea localnicilor la îmbogățirea patrimoniului 
religios greco-roman este mai mare dacă se verifică atributele care 
tratează latura henotistă desprinsă din denumirile Deus Sanctus 
Apollo (Tropaeum Traiani) sau Pluto Sanctus et Domna Proserpina de 
la Durostorum. 

În mediile rurale ca și în cetățile aflate de-a lungul Dunării și în ca- 
nabae, își fac apariţia, mai ales prin soldați, zeii oficiali romani: Jupiter 
Optimus Maximus și Junona Regina. Sunt repede asimilați, în numele 
lor ridicându-se temple, așa cum întâlnim în teritoriile noviodunens și 
durostoran. 

Preocupările agrare ale locuitorilor din regiune fac posibile asi- 
milări de zeități venite din Italia, adaptate realitátilor din regiune: 
Silvanus, in forma întâlnită în inscripții de Silvanus Sator 
(semánátorul), ca zeu al pádurilor, dar care devine agrest (ISM, V, 66 
si 67); Dionysos, foarte popular, este prezent pe icoane in mediul rus- 
tic, singur sau asociat. Acolitul sáu, Priap, ne apare in formá de statu- 
ie, in mai multe centre ale provinciei. Ceres, singurá sau asociatá cu 
Liber Pater, ori cu Pluto si Proserpina - triada eleusianá - este 
reprezentatá frecvent. 

Nenumărate alte divinități sunt menționate într-o diversitate de 
inscripții, in primul rând divinitátile subpámántene, Dii Manes; apoi, 
Nemesis - in dublá ipostazá, o gásim in aedicula din tezaurul de la 
Tomis. Heracles, fondatorul legendar al cetátii Callatis ne este cunos- 
cut în zeci de momente, edifizatoare find epigrafa callatiană unde 
eroul are epitetul de Farangeites - ripensis. Adáugám încă pe Minerva, 
Apollon, Mars Conservator, Mars Ultor (Rázbunátorul - de pe monu- 
mentul triumfal de la Adamclisi), Neptunus Augustus, Fortuna 
Redux, Nimfele, Genius Loci, Genius Vici. 

Tezaurul statuar de la Tomis aduce in prim plan pe Fortuna cu 
Pontos, zeița abundenței, în accepțiunea de Pontia sau Pelaghia; 
Glykon, Isis, Hecate, Asklepios ș.a. 

De la Tropaeum Traiani provine o inscripție dedicată de un negus- 
tor de la Olbia, lui Jupiter Olbiopolitanul, iar la Histria, Zeus este ado- 
rat ca Ombrimos, aducător de ploaie. Dioscurii, sunt uneori identificați 
cu Cabirii, cărora în unele orașe grecești li s-a ridicat câte un 
Samotrakion (ISM, II, 11,5; 19,30; 58,34). 

Multe divinități venite din medii mai îndepărtate se vor dubla prin 
sens și semnificație cu cele găsite aici, de unde explicația dubletelor: 
Sabazios - Dionysos, Liber Pater - Bachus, Artemis - Bendis sau 
Kottyto, Zeus - Zellthiurdos etc. - toate încă foarte active în primele trei 
veacuri ale erei noastre. 

Acest cortegiu al pantheonului divin de la Gurile Dunării sporește 
la sfârșitul epocii principatului când soldaţii, marinarii, negustorii și 
nenumărați alti neofiti, aduc noi credințe, unele misterice, altele de 
mântuire, cel mai adesea accesibile numai initiatilor; împărtășite de 
nenumărați oameni acestea conduc și la crearea de asociații. Asistăm 

la proliferarea unor culte și sărbători închinate unor divinități orientale 
ca Isis, Cybela, Attis, Mithras, Serapis etc., legate mai întâi de un cerc 
restrâns de credincioși și mult mai largi ulterior. Se extind deci cultele 
universaliste, Mithras ocupând un loc proeminent, cu diferitele sale 
epitete: Deus Invictus, Deus Bonus, Mithras Invictus, Helios Mithras 
Aneiketos sau Deus Sanctus. Îi vor fi apoi asimilate alte divinități ca 
Jupiter, Cybela, Serapis, ceea ce duce la o asimilatie a cultelor 
rásáritene. 

Adorarea zeilor se practica intr-un anumit cadru si in anumite zile 
ale anului calendaristic, motiv pentru care s-au constituit asociatii si 
colegii. O asociatie de la Tomis era prezidatá de o femeie - mater 
Romanorum subscriptorum - si avea drept patroaná pe Cybela. Altele, 
din acelasi loc, aminteau fie aceeasi divinitate, fie altele: pe Attis, den- 
drophorii, sau pe arhidendrophorii. Isis, Serapis, Dionysos si Dioscurii 
aveau pretutindeni colegii bine constituite. 

Într-o inscripție de la Histria, un subofițer roman, preot al lui 
Mithras, Iulius Severus, are în subordine mai multi militari și un 
pontarch. În contextul limes-ului dunărean, mai multi ofiţeri de la 
Durostorum, au format o asociaţie sub oblăduirea Cavalerului Trac, 
Hero Surgetes idemque Baehibeus, iar la Ulmetum, zeul Silvanus 
Sator isi avea adoratorii recrutati intr-un colegiu de Consacrani. 

La Tomis exista un club al negustorilor din Alexandria, si un altul 
al marinarilor, asa dupá cum si la Axiopolis, o inscriptie latiná ne 
aduce stirea cá functiona o casá a barcagiilor: nautae universi Danuvii. 
La Arrubium functiona de asemenea un club al ofiterilor - domus s.a. 
(LS.M, V, 55). 

Sărbătorile consacrate unor divinități se intàmpinau in orașele 
grecești încă din epoca elenistică. Se mențin și se amplifică în epoca 
romană: Hermaia, pentru Hermes, celebrate de asociaţiile tinerilor - 
efebi; targheliile, în cinstea lui Apollo si Artemis; apaturiile, pentru 
Poseidon; dionysiile, pentru Dionysos - organizate de agonotheti etc. 
Ín timpul celebrárii lor, aveau loc intreceri gimnice, muzicale, poetice 
- decompetitii de mare frumusete. 

Ca zeiţă a roadelor, Demeter apare ca subpământeană, adorată într- 
un cerc de credincioși asa cum îi întâlnim la Callatis; Dioscurii sunt 
considerați protectori ai marinarilor și corăbierilor. Și tot la Callatis, se 
sărbătorea, pentru împărați, Caesareea - desigur legat de cultul impe- 
rial. 

Cultului morţilor i se consacra Rosalia, sărbătoarea trandafirilor, 
care după câte se pare era adusă in provincia de aici, din Italia - legată 
de cultul lui Silvanus. Capătă caracter exclusiv agrest. Diombria, 

reprezenta ziua în care oamenii, în frunte cu preoții lor, cereau zeilor 
ploaie; la Histria, sărbătoarea oúvoðoç sau ovvæywyń, reunea triburile, 
invocând fertilizarea pământului, ocrotirea agriculturii, prilej de invo- 
care a lui Derzelates - de aici, sărbătoarea Darzelia - amintind desigur, 
o denumire tracică. 

Să mai amintim că în orașele grecești de pe litoral întâlnim 
sărbătoarea Panegyris, când se distribuiau premii, se inaugurau 
diferite lucrări publice, ori se aduceau prinosuri de recunoștință zeilor 
pentru binefacerile lor, se rugau oamenii pentru sănătatea împăratu- 
lui, a guvernatorilor, si se cerea prosperitatea ţării. 

Creștinismul. Orizontul mistic mult lărgit în epocă păgână permite 
apariția și proliferarea unor sincretisme și mistificări de sorginte ori- 
entală - siriană și evreiască - a unei credințe care modifică treptat sub- 
stratul tradiției păgâne. Contextul spiritual atât de complex favoriza 
obiectivitatea noii credințe, cea creștină, monoteistă. Dumnezeul uni- 
versal recepta conștiința, ca un rezultat legic și logic izvorât din nece- 
sitáti sociale și filosofice, din epocă. Noua învățătură capătă dimensiu- 
ni nebănuite și prefigurează ecumenismul creștin. Primii pași se fac în 
Orientul Apropiat, de unde, după răstignirea, învierea și înălțarea la 
ceruri a Mântuitorului Isus Hristos, credința în trinitatea dum- 
nezeiască - Tatăl, Fiul și Sfântul Duh - este prinsă în litera Evangheliei 
și răspândită în toate cele patru puncte cardinale, de către Sfinţii 
Apostoli. 

În părțile Pontului Stâng se produce de timpuriu marea operă de 
evanghelizare, chiar din a doua jumătate a sec. I p.H. În acest sens 
avem mărturiile marelui istoric creștin, Tertulian, care ne spune: "Căci 
în cine altul au crezut toate neamurile decât în Christos care a venit? 
Căci în cine altul s-au încrezut neamurile? Partii și mezii ... diferite 
neamuri din provinciile Galliei și regiunile britanilor, inaccesibile pen- 
tru romani, dar supuse lui Christos; și cele ale sarmaților, dacilor, ger- 
manilor, scitilor si ale multor altor neamuri si ale multor insule 
necunoscute nouă și pe care abia putem să le numărăm? În toate aces- 
te locuri se rostește numele lui Christos care a venit” (Împotriva 
Tudeilor, 7-II, 611). 

Ceva mai tárziu Origenes, in Comentariile la Evanghelia lui Matei, 
menționează și el cam aceleași popoare: "Când sfinţii apostoli si uceni- 
ci ai Mântuitorului nostru s-au răspândit în toată lumea, Toma, după 
cum spune tradiția, a primit prin tragere la sorti Partia, iar Andrei, 
Scitia ..." Aceste lucruri le spune Origenes in Cartea a II-a a 
Comentariilor la Genezá (24=FHDR, I, p. 717). De aici se va inspira 
Eusebios din Caesareea cánd va redacta Istoria Bisericeascá (Ist. Bis., 

III, 1=FHDR, II, p. 243). 

Istoricii converg in aprecierile potrivit cárora vád in regiunea din- 
tre Dunáre si Mare - provincia "Scitia Micá" - nume de adáncá traditie, 
numele locuitorilor "sciti", amintind enclavele acestei etnii care a tráit 
in zonă; numele a fost preluat si in cadrul reformelor lui Diocletian, 
pentru desemnarea provinciei din aceastá parte de lume. Este efectul 
unei asimilári generalizatoare integránd neapárat pe locuitorii 
bástinasi, geti sau traco-geti. Acestia se vor numi in izvoarele literare 
ale epocii "sciti". 

Deci, dupá Origenes (Comentarii la genezá, 24) Andrei a predicat 
la sciti, iar din versetul biblic desprins din Epistola Sfántului Apostol 
Pavel. către Coloseni (3,11) mai aflăm cá "unde nu mai este elin si 
iudeu, tăiere împrejur și netàiere împrejur, barbar, scit, rob ori liber, ci 
toate si întru toti Hristos”. Totul întărește convingerea prezenței 
Sfântului Apostol Andrei în ţinuturile scitilor cu precădere Scitia Mică 
- scitii din Biblie. 

Și apoi, intervalul de timp dintre perioada de început a evanghe- 
lizării și data când scrie Sfântul Hippolit Romanul, către sfârșitul se- 
colului II p.H. și începutul secolului III p.H., deci cu mult înaintea lui 
Eusebios care scria că "Andrei a rostit (cuvântul Evangheliei) Scitilor si 
Thracilor”, nu este mare. 

Eusebios din Caesareea are temeiuri solide și informații sigure în 
baza cărora afirmă: "Când Sfinţii Apostoli și ucenici ai Mântuitorului 
nostru s-au împrăștiat peste tot pământul locuit, Toma, după spusele 
tradiţiei, a luat tara Partilor, Andrei-Scitia, loan-Asia, unde și-a petre- 
cut viața până ce a murit la Efes ..." (Ist. Bis., III, 1=FHDR, lI, p.15). 

Izvoare istorice mai târzii menţionează numele Sfântului Apostol 
Andrei, uneori în circumstanțe mai confuze - geografice și etnice; supuse 
unui examen mai riguros, ele vin să confirme asertiunile de mai sus. 

Neamurile geto-daco-romane viețuitoare în spațiul carpato-danu- 
biano-pontic, sunt cuprinse organic procesului de evanghelizare încă 
din timpul Sfântului Apostol Andrei și a ucenicilor săi. Conexiunile 
uriașe ale acestui amplu proces pătrund în straturile etnice în curs de 
fuziune, urmând apoi evoluția firească a istoriei. Credinţa creștină 
apare și se dezvoltă aici, odată cu factorul uman rezultat din amestecul 
i» vitorilor de bază div zonă. Dacă în primele veacuri învățătura 
creștină este nevoită să se opună intolerantei păgâne întreț.nută puter- 
nic de administrația imperială, după Edictul de la Milano (313), ea se 
manifesta liber, alături de altele păgâne. Va triumfa pretutindeni. În 
spațiul dintre Dunărea de Jos și Marea Neagră, unde urmele ele- 
mentare ale practicilor creștine sunt prezente pretutindeni, etnogeneza 
românească a integrat organic învățătura creștină. 

CAP. VIII. SCITIA MICĂ ÎNTRE SEC. IV-VIII. 
ORGANIZAREA ADMINISTRATIVĂ 


Structura politică și ideologică a imperiului se modifică, principa- 
tul fiind înlocuit cu dominatul, formă nouă a monarhiei care rămânea 
în principiu unică, dar în cadrul căreia, în realitate, puterea era 
scindată. Practica mai veche ca un împărat să fie ajutat la conducerea 
statului de coimperatori (coauguști, caesari) se accentuează. Așa se 
întâmplă cu Dioclețian care își alege, inițial, coaugust pe M. Aurelius 
Maximianus, incredintándu-i conducerea părții occidentale a imperiu- 
lui. În urma unei reforme constituționale, din anul 293, fiecare dintre 
cei doi împărați își alege câte un aiutor - caesar; Dioclețian pe C. 
Galerius Valerius, iar Maximian pe F. Valerius Constantius Chlorus. 
Astfel se instituie cunoscuta tetrarhie, iar imperiul se divide în două: 
partea de apus și cea de răsărit. Unitatea o asigură persoana lui 
Dioclețian care-și menţine numeroase atribute în conducere, ocupând 
locul preeminent. Între altele, supușii îl zeifică și-l consideră și pe el și 
pe ceilalți coimperatori și caesari de esență divină. Aceasta imprimă 
imperiului aspectul oriental. 

Energic și bine orientat, Dioclețian procedează la restructurarea 
celor mai importante instituții și compartimente ale vieții sociale, 
politice și economice, de natură să redreseze imperiul ieșit din lunga 
anarhie. Folosind experiența unor înaintași, el inițiază și aplică 
reforme de ordin administrativ, militar și economic, al căror afect a 
persistat in cele mai multe cazuri (I. Barnea, DID, 2, p. 369 si urm.). 

Pe plan administrativ, imparte imperiul in 101 provincii, grupate la 
rándul lor in 12 dioceze. Dobrogea devine o provincie de sine 
státátoare cu numele de Scythia, ale cárei granite sunt Dunárea 
Inferioará, Marea Neagrá, iar in sud o linie conventionalá care 
porneste de pe malul vest-pontic de la Gerania (Ekrene, in Bulgaria) si 
inainteazá spre nord-nord-vest, pe malul Dunárii, intre Altinum si 
Sacidava (Muzait-Rasova). Resedinta rámáne Tomis. Provincia este 
integrată diocezei Thracia, împreună cu: Moesia Secunda, 
Haemimontul, Rhodope și Europa - toate in Feninsula Balcanică. 

Conducerea administrativă o are un praeses (președinte, 
conducător). Suprimarea guvernatorilor, reducerea dimensiunilor te- 
ritoriale ale provinciilor și separarea atribuţiilor civile de cele militare 
fac să dispară lupta pentru tron dintre pretendentii impusi altădată de 
armată în diferite părți ale imperiului. Disputele pentru succesiune se 
mențin totuși între descendenții membrilor tetrarhiei. Astfel FI. 

Valerius Licinius, înlătură în anul 312 p.H. pe Maxentius, fiul lui 
Maximian, pentru ca, mai apoi, Licinius să fie învins de Constantin cel 
Mare în anul 324 și ucis. Constantin rămâne autocrat unic. El menţine 
reforma administrativă a lui Dioclețian, adăugând însă împărțirea 
imperiului în patru prefecturi: Orientul, Dlyricum, Italia si Gallia, 
fiecare condusă de câte un praefectus praetorium. Aceștia la rândul 
lor, aveau în subordine pe vicarii diocezelor și pe acei praesides 
provinciarum, cu atribuţii exclusiv civile. 

Scitia - integrată diocezei Thracia și prefecturii Orientului - începe 
să beneficieze de avantajele pe care i le conferă vecinătatea cu capitala 
imperiului, Constantinopole, ridicată pe vatra Bizanțului, veche 
colonie grecească; această "Noua Romă" devine capitala Imperiului 
Roman de răsărit (330 p.H.). 

Urmașii lui Theodosius I (379-395) separă definitiv imperiul in 
două: Arcadius (395-408) domnește în Orient, iar Honorius (395-423) 
în Occident. Scitia Mică își raportează istoria la aceea a Imperiului 
romano-bizantin. 

Unele modificări în organizarea provinciilor mai survin la sfârșitul 
sec. V si in sec. VI, sub împăratul Iustinian (527-565). Dintr-o inscripție 
descoperită la Tomis s-a dedus că până în anul 535 ar fi existat un vi- 
cariat numai al provinciilor Moesia Secunda si Scitia, separat de cel al 
Thraciei. Din anul 535, unitatea administrativá si militará a celor douá 
provincii este pusă sub autoritatea unui quaestor lustinianis exercitus, 
pentru a apăra mai eficient hotarul dunărean de atacurile barbare. 
Capitala sa este fixată la Odessos (Varna, din Bulgaria). 

Determinat de împrejurări militare, politice și economice, impuse 
de criza internă și de invazii, împăratul Heraclius (610-641), orga- 
nizează așa numitele theme - circumscripții de caracter administrativ 
şi militar în fruntea cărora este numit câte un strateg. Se pare că dio- 
ceza Thraciei, din care face parte si Scitia, devine themă abia sub 
Constantin al IV-lea Pogonatul (668-685), pentru a preîntâmpina peri- 
colul bulgar. Ea va dăinui organizată veacuri în șir, deși după migraţia 
bulgară din anul 679/680 autorităţile bizantine scapă de sub control 
direct provincia. Nominal, thema Scitiei figurează permanent în 

»veriu. 


ORGANIZAREA MILITARĂ A PROVINCIEI 


Dioclețian așează puterea militară a provinciei sub comanda unui 
șef: dux perfectissimus. Armata este împărțită în două categorii: 1) 
unități de graniţă - milites ripenses (riparienses) sau limitanei si 2) 

unități mobile - milites palatini sau comitatenses. Astfel, se realiza o 
mai eficientă capacitate de luptă, unităţile mobile putând interveni cu 
rapiditate acolo unde pericolul era mai mare. 

Itinerarium Antonini, Notitia Dignitatum și inscripțiile ne dau știri 
preţioase despre viața militară a provinciei noastre. Aici se instalează 
două legiuni: 1) Legiunea a H-a Herculea, creată de către Dioclețian, cu 
sediul principal la Troesmis; 2) Legiunea I-a Iovia (Scythica), având 
comandamentul la Noviodunum (I. Barnea, Gh. Stefan, Actes du IX-e 
Congres International d'études sur les frontiéres romaines, Mamaia 


1972, Buc., 1974, p. 15-25). 

Prima apără frontiera dunăreană a provinciei, din amonte de 
Axiopolis până in aval de Troesmis. Era împărțită în două pedaturi - 
superioară și inferioară - o jumătate 7e legiune rezidând la Axiopolis, 
cealaltă la Troesmis. Legiunea I-a Iovia, prelua supravegherea Dunării 
în aval de Troesmis până la vărsarea fluviului în mare. Și această uni- 
tate avea două pedaturi: una la Noviodunum, unde se afla comandan- 
tul, și cealaltă la Aegyssus. 

Sub Constantin cel Mare, apar înalți conducători militari, fie pentru 
unități de infanterie, fie pentru cele de cavalerie (magister peditum și 
magister equitum); comanda supremă o avea însă împăratul. 
Inscriptiile din Dobrogea ne fac cunoscute numele unor ofițeri; o stelă 
funerară din Iglita menţionează numele unui prefect al Legiunii a I-a 
Herculea, Valerius Thiumpus, iar una de la Dunăreni pe acela al lui 
Valerius Onesim(a), centurion al Legiunii a II-a Herculea. 

Numeroase subunități sunt prezente în suita centrelor de pe limes 
ceea ce permite o grupare a lor pe categorii: a) călăreți: Cuneus equi- 
tum stablesianorum, la Sucidava (Izvoarele-Párjoaia, jud. Constanţa), 
în Moesia Secunda; în Scitia propriu-zisă avem: Cuneus equitum scu- 
tariorum, la Sacidava; Cuneus equitum Solensium, la Capidava; 
Cuneus equitum stablesianorum, la Cius; Cuneus equitum stable- 
sianorum la Beroe; Cuneus equitum catafractariorum, la Arrubium; 
Cuneus equitum armigerorum, la Aegyssus si Cuneus equitum 
Arcadum, la Talamonium; b) infanteristi: milites Cimbriani, la 
Cimbrianae (Bugeac?, jud. Constanta) in Moesia si care aveau coman- 
danti proprii: archontes sau comites foederatorum. Armata imperială 
se augmenta gratie contingentelor puse la dispozitie fie de cátre aliati 
- gentiles sau symmachoi - fie de cátre marii comandanti - magistri 
militum - care-și constituiau gărzi personale - buccellarii. Alcătuită ast- 
fel, armata dovedea grava carentá a lipsei de unitate (A. Aricescu, 
Armata in Dobrogea romaná, Buc., 1977, passim.). 

Ímbunátátirile aduse în armată de către Justinian se vor dovedi în 


142 


veacul următor depășite, ceea ce îndeamnă pe împăratul Heraclius 
(610-641) să confere deopotrivă puteri militare și civile aceluiași con- 
ducător de provincie, care se numește strateg. Pentru a obține o armată 
mai fidelă și mai coerentă, înlătură elementele mercenare, recrutările 
făcându-se exclusiv dintre localnici, pe care-i împroprietărește. 
Măsura aceasta este valabilă pentru întreaga armată bizantină - fixă și 
mobilă. Este aspectul social-economic care va constitui pentru multă 
vreme o caracteristică a Imperiului bizantin. (Al. Suceveanu, Al. 
Barnea, La Dobroudja Romaine, passim). 

Organizárii militare atât de complexe îi corespund acțiunile con- 
structive ale mai multor împărați care refac și întăresc sistemul fortifi- 
catiilor de pe limes-ul scitic, ca și întreaga rețea urbană a provinciei. 
Izvoarele ne înfățișează un tablou variat al cetăților de pe limes, in 
condiţiile în care această parte a imperiului era atacată permanent și 
grav afectată de barbari. 

Meritul unor inițiative energice privind refacerea limes-ului scitic, 
revine lui Dioclețian, el însuși controlând lucrările cu ocazia vizitelor 
din provincie din anul 294 sau din anul 303. Aceasta se reflectă în 
inscripția de fundaţie a cetății de la Transmarisca (Turtucaia) și in 
unele de la Durostorum (Silistra, în Bulgaria), în deplin acord cu infor- 
matiile literare (ca de exemplu Zosimos, II, 34) și cu cele arheologice. 
Între cele din urmă, inserám cu titlu de exemplu cărămizile stampilate 
de la Dinogetia cu atestarea Legiunii a I-a Iovia Scythica, din vremea 
lui Dioclețian și a lui Constantin cel Mare (Gh. Ștefan, în Nouvelle 
études d'histoire, 1, Buc., 1955, p. 161-167). 

De aceeasi solicitudine s-au bucurat si orasele de pe litoralul ma- 
ritim, între altele reședința provinciei, Tomis. O inscripţie ne arată că 
s-a construit aici asa numita porta praesidiaria sub Dioclețian, în timp 
ce provincia era condusă de C. Aurelius Firminianus, dux limitis 
Scythici. Recente săpături arheologice în capătul de nord-est al zidului 
de incintă tomitan, în apropierea țărmului marin, au dus la dezvelirea 
unei mari porti cu două turnuri semirotunde de apărare, ce par a con- 
firma știrile din inscripție. 

În timpul lui Constantin și urmașilor săi au fost refăcute multe edi- 

5 publice si particulare de la Histria, Tomis și Callatis. Dar in mod . . 
deosebit s-a bucurat de atenție capitala, fapt dovedit pertinent de 
numeroase edificii de utilitate publică plasate pe faleza portului 
Constanţa, între care locul de seamă îl ocupă edificiul roman cu moza- 
ic și thermele. 

În cuprinsul provinciei, importantul centru de la Tropaeum 
Traiani, distrus de goți în anul 295, este refăcut din temelii sub 

impáratii Constantin si Licinius, inscripția de împlinire a acestei 
acțiuni în anul 316, fiind edificatoare: "după biruința neamurilor bar- 
bare de pretutindeni, a fost zidită din temelii cetatea Tropeenilor pen- 
tru a întări paza provinciei”. Fixată la poarta de est a cetății, inscripția 
însoțea un trofeu (tropaeum), replică a aceluia de la Monumentul tri- 
umfal alăturat, dar mult mai redus ca proporții și de o înfățișare care 
oglindește fidel maniera artistică a acestei epoci târzii. (I. Barnea, DID, 
II, p. 384). 

Împăratul Iulian Apostatul (361-363), plin de solicitudine față de 
locuitorii Scitiei Mici, reface aici cetăți și așezări - asa cum ne lasă să 
înțelegem Ammianus Marcellinus (XXVII, 4-6). Iar sub Valens (364- 
378), aflăm de la Themistios (Or., X, 136, c. 137, d. si 138-FHDR, II, p. 
60-61), că sunt refăcute și construi'^ noi fortărețe, se iau măsuri de 
reparare a porturilor marine etc. - totul cu eforturi dintre cele mai 
mari: "... a clădit unele întărituri din nou si pe altele, care erau stricate, 
le-a refăcut, iar altora le-a mai adăugat ce le trebuia: le-a înălțat, acolo 
unde erau prea joase, a făcut ziduri mai groase în părțile unde era 
nevoie și a adus apă peste tot, acolo unde mai înainte era mare lipsă; a 
mai făcut magazii pretutindeni și porturi la marea vecină; a adus 
soldați după liste și un număr însemnat de gărzi; a adus arme, săgeți 
și mașini de război ... Cu asemenea fortificaţii și arme și cu sprijinul 
unor asemenea ostași a fost întărită toată provincia ...". 

Un document epigrafic descoperit la Cius (Gârliciu, jud. Tulcea), 
relatează înălțarea din temelii a unei fortificații - burgus - de către 
soldaţii din Legio I Flavia Gemina, "după înfrângerea goților” - totul 
sub supravegherea directă a unor ofițeri și a comandantului militar al 
provinciei. Gratiana, la Gurile Dunării - sediul amintitei unități de 
milites primi Gratianenses - și Valentiniana, localizată ipotetic pe 
malul mării în apropiere de Tomis, sunt alte două întărituri ce par să 
dureze din epoca lui Valens. 

Unii cercetători văd în acel Tropaion - tpónouov - la care se referă 


Themistios, nu o metaforă retorică ci un monument real cu totul dife- 
rit de cel de la Adamclisi. Se pafe că edificiul de la care provin cele 
cinci plăci de pardoseală găsite lângă Congaz și Mahmudia din 
apropierea Deltei, comemorează, victorii ale lui Constantius II sau 
Valens și ar putea fi eventual asociate cu informaţia transmisă de 
Themistios. Importanța descoperirii rezidă în suita antroponimelor de 
apartenență romană - Titianus, Valentinus, Ursicinus, lanuarius, 
Ursinus, Concordius ș.a. amestecate cu câteva orientale (Abbas, 
Bersumes ș.a.) și în special în atestarea unuia de rezonanţă geto-dacă, 
Dicebalus, dovadă evidentă a continuității geto-dacice în această zonă 

în sec. IV p.H. (Em. Dorutiu, în SCIV, 15, 1, 1964, p. 133-134; I. Barnea, 
in SCIV, 18, 1967, 4, p. 563-574). 

Evenimentele din imperiu, considerate în ansamblul 
circumstanțelor social-economice, conduc la încheierea că împăraților 
Anastasius (491-518) și cu deosebire lui Iustinian (527-565) li se dato- 
rează sporirea potențialului defensiv, chiar în vremuri de mari 
restriște la Dunărea de Jos. Zidurile cetăților Capidava si Dinogetia - 
pe Dunăre -, Ulmetum și Tropaeum Traiani, în interiorul provinciei, 
Histria, Tomis și Callatis la mare, au fost refăcute sub Anastasius, 
dovada constituind-o cărămizile cu ștampile purtând numele impára- 
tului, găsite la Histria și la Dinogetia (I. Barnea, in Dacia, NS, 4, 1960, 
p. 363-374; Em. Popescu, in St. C1., 8, 1966, p. 197-206). 

Marasmul politic si militar provocat de invaziile repetate ale sla- 
vilor, avarilor si protobulgarilor,i se substituie acțiunea tonifiantă a lui 
Iustinian, de construcţii și refaceri în imperiu. Proporţiile acestei opere 
sunt consemnate de Procopius în ale sale De aedificiis. Un pasaj al 
lucrării este sugestiv pentru regiunea noastră: "În felul acesta 
împăratul Iustinian a fortificat tot ținutul dinăuntrul Illyriei. Acum voi 
arăta și cum a întărit țărmul fluviului Istru, care se mai numește 
Dunăre, cu fortificaţii și garnizoane de soldati. Căutând să oprească 
trecerea Dunării de către barbarii care locuiau de cealaltă parte, 
împărații romani de odinioară au acoperit țărmul acestui fluviu cu for- 
tificatii, nu numai în dreapta fluviului, ci au zidit pe alocuri și in partea 
opusă orășele înstărite și cetăți. Dar aceste întărituri nu fuseseră făcute 
în așa fel să poată rezista vreunui atac, ci numai ca să nu rămână 
țărmul fluviului fără apărători; pentru că barbarii de prin acele părţi 
nu știau să ia cu asalt zidul. E adevărat că cele mai multe întărituri con- 
stau dintr-un singur turn și de aceea se numeau monopyrgia. În ele se 
afla un număr de oameni cu totul redus. Și atât era de ajuns pe atunci 
pentru a speria triburile barbare, care se fereau să atace pe romani. Mai 
târziu însă când Attila năvăli cu oaste multă, el dărâmă aceste intári- 
turi pănă la pământ, fără nici o greutate, și pustii cea mai mare parte a 
teritoriului roman fără să întâmpine vreo împotrivire. Însă împăratul 
lustinian a zidit din nou întăriturile dărâmate, nu cum fuseseră mai 

"inte, ci cu mult mai puternice si pe foarte multe le-a dres și le-a 
inno:t tot el. În felul aceata a redat complet Imperiului roman sigu- 
ranta pe carte o pierduse ..." (IV, 5, 1-8=FHDR, II, p. 461-463). 

Suita cetăților din Scitia, reparate in vremea lui Iustinian și 
menționate in repertoriile lui Procopius, suscită atenţia cercetătorilor 
contemporani; deseori apar serioase dificultăți în identificarea si 
citirea corectă a toponimelor. Oricum, apar denumiri ale vechilor 

cetăți, cărora li se adaugă altele mai noi, iar numele unor localități 
importante lipsesc din listă, fie din pricina unor omisiuni ale autoru- 
lui, fie, așa cum s-a emis de curând o ipoteză, numele vechi al unor 
orașe au dispărut, ele ascunzându-se la epoca aceasta sub alte denu- 
miri: Tropaeum Traiani = Sanctus Cyrillus; Histria = Pulchra 
Theodora etc. (A. Aricescu, în Pontica, 5, 1972, p. 329-343). 

Subliniem însă că la Tomis s-a descoperit un turn de apărare în 
paramentul căruia, pe un bloc de piatră stă scris: "porțiunea de 24 de 
picioare, construită de mácelari". Mentinea aceasta, asociată cu o alta 
descoperită la Tekirghiol - dar care provenea din Tomis - cu o invo- 
catie creștină care solicită ajutorul divin pentru orașul reînnoit, vin să 
ne dea imaginea proporţiilor pe care le-a luat opera de reconstrucție 
iustinianee. De la Callatis avem de asemenea un text sugestiv: "Pe vre- 
mea lui Iustinian iubitorul de conscructii" (Em. Popescu, Inscriptiile 
din sec. IV-XIII descoperite în România, Buc., 1976, p. 133-134, nr. 87). 

Grija de apărare ne este ilustrată, de asemenea, de inscripțiile de la 
Ulmetum și Tomis, ambele cetăți refăcute și cu ajutorul unor unități 
militare: prima de tineri lăncieri veniți din capitală pentru paza 
comandantului provinciei, cea de a doua de către acei sagittarii 
iuniores, menţionaţi pe un monument funerar. Cercetările arheologice 
indică refaceri din timpul lui lustinian în cetatea de răsărit de la 
Troesmis, în cea de la Axiopolis precum și la Ibida și Noviodunum. 

Întărirea sistemului defensiv al Dunării Inferioare trebuie privită 
într-un context mai larg. Fără să se poată preciza când au apărut anu- 
mite capete de pod în stânga Dunării, ca centre integrate sistemului de 
apărare, subliniem importante fortificaţii: Turris (probabil Turnu 
Măgurele); Constantiniana Daphne la gura Argeșului - deși, în ultimul 
timp, unii istorici o localizează tot în dreapta Dunării, pe locul fostei 
Sucidava, la Izvoarele (Părjoaia); cetatea de la Piua Petrii etc. 

Grija pentru buna organizare militară, legată inerent de fortificații, 
s-a extins și asupra drumurilor, întotdeauna bine întreţinute și 
reparate. Stâlpii miliari din timpul lui Dioclețian, Constantin cel Mare, 
Valens ș.a., dovedesc cu prisosintá acest lucru. 


VIAȚA ECONOMICĂ 


Paralel cu aplicarea reformelor militare s-a procedat și la inițierea 
acelora financiar-fiscale proprii unui regim economic adecvat epocii. 
Unele dintre ele s-au dovedit viabile, altele însă n-au corespuns. 

În cadrul reformelor fiscale se instituie impozitul direct, în natură, 
în special pe proprietăţile funciare. Cunoscuta annona se percepe cu 

regularitate, în produse, direct proporţional cu suprafața de teren 
lucrată pe cap de locuitor (capitatio iugatio), iugum constituind un 
etalon pentru stabilirea impozitului. 

Dar nevoia de monedă determină măsuri de înlocuire a unor pres- 
taţii în natură cu impozite corespunzătoare în bani. Însuși Dioclețian 
face emisiuni monetare de aur (aureus), argint și bronz, menite să asi- 
gure o largă circulație a mărfurilor. Nu se poate găsi însă un echilibru 
și o corespondenţă între valoarea reală și cea nominală a banilor, ceea 
ceduce repede la depreciere și la tezaurizarea pieselor valoroase de pe 
piață. De aceea caracterul natural al economiei se accentuează. 

La orașe se aplică impozitul cunoscut sub numele de capitatio ple- 
bea. Fără viitor s-a dovedit a fi edictul cu privire la prețuri - edictum 
de pretiis rerum venalium - promulgat în anul 301 cu scopul de a 
înlătura specula. În ciuda măsurilor drastice de respectare a prețurilor 
maximale, edictul s-a dovedit până la urmă artificios, fără o bază reală 
(Em. Condurache, in AUB, ist., 9, 1957, p.15 si urm.). 

Dar dacá politica economicá a lui Diocletian a fost mai putin legatá 
de realitáti, meritul unor initiative financiar-fiscale de duratá, il are si 
Constantin cel Mare. El reuseste sá perceapá cu regularitate impozitele 
(auri lustralis collatio) de la negustori si meșteșugari si să asigure pe 
piatá suficiente cantitáti de monede de aur (solidus), argint (siliqua) si 
de bronz (follis). Descoperirile monetare din Dobrogea inregistreazá 
un insemnat numár de astfel de pise. Si, aláturi de monede, un numár 
tot mai mare de plumburi sigilare, ca cele de la Izvoarele-Pârjoaia 
(Sucidava), vin sá completeze imaginea intensei circulatii de márfuri 
între cele două maluri ale Dunării, în această epocă. 

În general în sec. IV se constată un reviriment economic; fixarea 
colonilor de pământ - adscripticii - întemeierea de gospodării ale 
soldaţilor țărani etc., dau măsura înțelegerii transformărilor survenite 
în economie. Adscripticii sunt legati strâns de stăpâni - patronus sau 
dominus - fapt care duce la mari nemulțumiri. Pentru a le curma, 
Theodosius I încearcă prin constituţia din 3 aprilie 392 să-i lege pe 
coloni de pământ, dându-le oarecari avantaje: scutirea de impozitul 
"pe cap de om" și plata numai a aceluia pe pământ. Se întrevăd tot mai 

"lt relații care conduc la cele de tip feudal. Politica economică a lui . 
Anastasius (491-518), marcată de o chibzuită administrare a fondurilor 
statului, duce la o oarecare abundență. Moneda devine mai stabilă, 
pentru o perioadă mai îndelungată. Visteria imperială înregistrează 
mari acumulări (320000 de livre), consecinţă directă a fiscalitátii 
sporite, ceea ce însă a provocat răscoale ale țăranilor aserviti total. 

Sub împărații Heraclius (610-641) si Constans al II-lea (641-668) 

progresul economiei naturale - este evident si în Scitia, desi 
descoperirile monetare cu piese datate in sec. VI-VII, vádesc un aspect 
bánesc destul de dezvoltat. Pe litoral si pe limes, s-au găsit cantități 
importante de monede care merg de la Iustinian până la Constantin al 
IV-lea Pogonatul (Gh. Poenaru Bordea, in BMI, 40, 1971, 3, p. 51-57). 
Descoperirile de la Noviodunum, Capidava, Axiopolis, Sucidava si 
Durostorum, demonstreazá stránsele legáturi cu Bizantul si o intensá 
activitate economicá ce se desfásoará intr-un climat specific. Invaziile 
slavilor, avarilor, kutrigurilor si bulgarilor, dezechilibreazá insá totul, 
atát circulatia cát si emisiunile monetare inceteazá. Se ajunge la o 
decádere bruscá, Scitia fiind scoasá din angrenajul social-economic 
traditional. 

Fárá sá avem dovezi ale modului cum s-au stabilit in Dobrogea 
relatiile dintre proprietari (honestiores), pe de o parte, coloni si tárani 
liberi (humiliores), pe de alta, se admite că ele erau specifice orânduirii 
sclavagiste pe cale de dispariție, cu adăugirea că se înregistrează o 
pătură însemnată de barbari: bastarni, sarmati, goți și mai târziu slavi 
într-un mare număr. Pentru a se împiedica transformarea lor în sclavi, 
o lege din 12 aprilie 409 ingácuia folosirea mâinii de lucru barbare, 
interzicând, însă, aservirea. 

Abuzurilor funcționarilor imperiali și ale militarilor, corvezile și 
prestațiile variate ce cădeau în sarcina colonilor, țăranilor și in general 
a celor săraci au produs dese nemulțumiri. Amintim ca moment mai 
important răscoala lui Vitalianus dintre anii 513-518, provocată, între 
altele, de venalitatea acelui Hypatius, magister militum per Thracias, 
care a oprit pentru sine subsidiile táranilor-soldati. 

În ceea ce privește pe țăranii liberi stabiliți în satele provinciei 
Scitia, ei erau în cea mai mare parte veterani, cetățeni romani si traco- 
geți, sau geto-daci, într-un stadiu mult avansat de romanizare. 
Numele de Vicus Carporum (Ammianus Marcellinus, XXVII, 5,5) 
menționat în apropierea Hârșovei, indică tocmai originea etnică a 
acestei așezări. Barbarii rămași în imperiu înmulțesc numărul țăranilor 
liberi, dar, cum era de așteptat, modifică oarecum structura etnică a 
satelor. 

Dacă acestor încheieri le adăugăm și observația că obștea teritorială 
constituia o importantă formă de proprietate comună (păduri, pășuni, 
iazuri etc.), alături de acea individuală a țăranilor liberi (lotul personal 
de lucrat), obținem imaginea schematică a raporturilor social-econo- 
mice de bază în cadrul acestei perioade de trecere de la sclavagism la 
feudalism. 

ISTORIA POLITICĂ A SCITIEI MICI ÎNTRE SEC. IV-VII 


Reformele militare din epoca tetrarhiei ajută considerabil imperiul 
să stăvilească repetatele atacuri barbare la Dunărea de Jos. Dioclețian 
însuși și Galerius repurtează mai multe victorii. 

Eutropius (IX, 25, 2=FHDR, II, p. 39) consemnează: "Apoi ei au pur- 
tat diferite războaie, atât împreună cât și fiecare în parte supunându-i 
pecarpi si bastarni si învingându-i pe sarmati. Din rândul acestor nea- 
muri au asezat o multime foarte mare de prizonieri la granitele 
imperiului". 

Eforturile pentru a opri pe goți să pătrundă in sudul Dunării sunt 
și mai mari în timpul lui Constantin cel Mare, care a susținut împotri- 
va lor o energică politică ofensivă. Aceasta se vede și din menţinerea 
la nordul Dunării a unor capete de pod, ca cele de la Drobeta și 
Sucidava, Constantiniana Daphne și eventual Piua Petrii. Rămân ca 
momente politice hotărâtoare, victoriile contra goților dintre anii 331- 
332 și aceea contra sarmaților, după care, așa cum ni se relevă într-un 
document (Excerpta Valesiana, 32, ed. Teubner, Leipzig, 1961, p.9), se 
colonizează 300000 (?!) de sarmati în Tracia, Scitia, Macedonia si Italia. 
Desigur, cifra este exagerată, iar prin "sarmati" avem in vedere un ter- 
men generic ce desemnează mai multe etnii din nordul Dunării, între 
care și autohtonii geto-daci. 

Primejdia cea mare însă continuă s-o reprezinte goții - latrunculi 
("tâlhari"), menţionaţi astfel într-o inscripție de la Carcaliu, de lângă 
Troesmis. Ei formează tinta unor campanii susținute de mai multi 
împărați. Ammianus Marcellinus (XXVII, 5) și Zosimos (IV, 10) 
amintesc campaniile lui Valens dintre anii 367-369. Acesta îi atacă 
lângă munţii Buzăului (Montes Serrorum; și, după ce iarna anului 368 
o petrece în tabăra de la Vicus Carporum de lângă Hârșova, trece flu- 
viul pe un pod de vase pe la Noviodunum, învinge pe vizigoți (ter- 
vingi) conduși de regele Athanaric și apoi incheie o pace avantajoasă 
pentru romani, care la rându-le se angajau să nu mai atace în nordul 
Dunării. 

Amenintati de înaintarea hunilor si din cauza unor disensiuni 
interne, vizigoții se rup de marea masă a goților, și, în urma unor con- 
iute cu șefii militari din Tracia - Lupicinus, comes și Maximus, dux - 
intră în conflict cu autoritatea centrală căreia îi cer să fie primiţi în 
imperiu. Sub conducerea lui Alavivus și Fritigernus, ei se revarsă în 
sud distrugând și jefuind totul în calea lor - relatează Ammianus 
Marcellinus (XXXI, 4, 7=FHDR, II, p. 137): "... mulțimi fără număr se 
revársau în provincii, răspândindu-se pe întinderi largi ale câmpiilor 

...". Dar, umiliti și supuși unor crunte privatiuni, barbarii se rásculará. 
În fata primejdiei, Valens numeste in fruntea armatei doi comandanti 
incapabili. Bátália se dá la Ad Salices, la nordul Histriei, pe malul la- 
cului Razim. Sfársità nedecis, vizigoții vor inainta apoi spre sud după 
jaf. În ajutorul armatelor romane sosește un alt comandant, ba însuși 
împăratul în persoană se angajează în acțiunea de stăvilire a 
dușmanilor care se apropiau de capitală. Forțele imperiale întâmpină 
pe vizigoți lângă Adrianopole, într-o bătălie care a însemnat pentru 
imperiu unul dintre cele mai mari dezastre; la 9 august 378, piereau în 
luptă armatele și impăratul însuși. Ammianus Marcellinus (XXXI, 13, 
12-FHDRII, p. 161) consemnează: "Când s-a întins pentru prima oară 
bezna întunericului, impăratul se afla printre soldaţii de rând ... și a 
căzut rănit greu de o săgeată, apoi și-a pierdut repede simtirea și a 
murit, fără să mai poată fi găsit nicaieri ... De o astfel de nenorocire 
știm că a avut parte și impăratul Decius ...". 

Meritul unor energice intervenţii contra vizigoților revine lui 
Theodosius cel Mare (379-395), care încheie un tratat de alianță cu 
Athanaric, în anul 382, prin care se admite prezenţa la sudul Dunării a 
vizigoților, ca foederati. Ei primeau și stipendii în schimbul serviciilor 
militare pe care le prestau pentru imperiu. Scitia este una din regiunile 
principale care suferă din cauza statornicirii acestor germani, popu- 
latia locală constituind tinta unor mari samavolnicii. Și, ca să susţinem 
cele afirmate, amintim un sugestiv pasaj din Istoria Contemporană a 
lui Zosimos (IV, 40=FHDR, II, p. 315-317), în care ni se relatează un 
incident grav petrecut in anul 386, intre cetátenii Tomisului si barbarii 
așezați lângă cetate: "Este un oras in Scitia tracă cu numele de Tomis. 
Comandantul soldatilor aflati in el era Gerontius, bárbat destoinic, de 
o forţă fizică excepțională si apt pentru orice ispravă de război. În afara 
acestui oraș fuseseră așezați de împărat barbarii cei mai valoroși, înalți 
de statură și întrecând cu mult prin vitejie pe ceilalți. Aceștia erau 
aprovizionati mai bine decât soldaţii (romani) și primeau de la împărat 
și alte daruri. Cu toate acestea ei nu se gândeau să răsplătească cinstea 
ce li se dădea prin bunăvoință, ci nesocoteau comandantul si dis- 
pretuiau soldaţii. Văzând această purtare a lor și că plănuiesc ceva 
împotriva orașului și vor să stârnească tulburări, Gerontius se hotări să 
pedepsească insolenta și abuzurile barbarilor și împărtăși planul celor 
mai pricepuți dintre soldaţii săi. Observând însă că ei șovăiesc din 
cauza fricii și că se tem până și de mișcările barbarilor, luă armele și 
împreună cu un număr redus de însoțitori, se hotărî să se 
împotrivească întregii mulțimi a barbarilor: el deschise porțile și 
înaintă, în timp ce soldații încă mai dormeau sau stăteau impietriti de 

frică sau alergau pe ziduri și priveau la cele ce se întâmplă. Barbarii 
începură să râdă de nebunia lui Gerontius și, crezând că omul și-a pus 
în gând să moară, trimiseră contra lui pe cei mai voinici dintre ei. 
Acela însă apucă de îndată scutul și încăierându-se cu primul ce-l 
atacă se luptă vitejește, până ce unul dintre însoțitorii săi, vázàndu-i 
inclestati, tăie cu paloșul umărul barbarului și-i dobori de pe cal. În 
timp ce barbarii priveau cu uimire vitejia și îndrăzneala sa, Gerontius 
se îndrepta contra altor dușmani. Văzând ceea ce făcea comandantul 
lor, cei de pe ziduri își aduseră aminte de numele lor de romani, 
năvăliră afară din oraș, atacará pe barbarii ingroziti și-i măcelăriră. Cei 
care scăpară se refugiară într-o clădire a creștinilor cu drept de azil. 
Gerontius, care liberase Scitia de primejdia ce o pândea și învinsese pe 
barbarii care atacau, prin deosebita sa vitalitate și măreție de suflet, se 
aștepta acum să-și primească răsplata de la împărat. Dar, în loc de 
aceasta, Theodosius, foarte indignat că au fost omorâți barbari pe care 
el îi cinstise atât de mult, chiar dacă făcuseră rău statului, puse să-l 
prindă îndată pe Gerontius și-i ceru socoteală pentru că luptase 
apărând cauza romanilor. Când Gerontius dădu pe față răzvrătirea lor 
împotriva romanilor și relată jafurile comise de ei și omorârea barba- 
rilor, împăratul nu dădu nici o atenţie spuselor lui, ci stărui să-i afirme 
că el a căutat să-i înlăture nu în interes obstesc, ci din dorința dea pune 
mâna pe darurile ce le dăduse împăratul, spre a nu fi dovedit (de ei) 
că și le-a însușit. Gerontius însă spusese că după uciderea lor el a tri- 
mis și acele daruri tezaurului (ele constau din coliere de aur, ce le fus- 
ese dăruite de împărat spre a se împodobi cu ele); și numai cu multă 
greutate putu să scape de primejdia ce-l amenința, împărțind întreaga 
sa avere eunucilor. Astfel fu răsplătit Gerontinus pentru devotamentul 
său față de statul roman". 

Episodul relatat este elocvent pentru a înțelege primejdiile care-i 
pășteau pe locuitorii provinciei; el face parte dintr-un șir întreg de 
cruzimi săvârșite de acești "aliati", care între anii 384-386 au atacat și 
prădat in Scitia Mică de mai multe ori. În 386 însă, ostrogoții lui 
Odotheus, atrași într-o cursă de către Promotus, magister militum in 
Thracia, sunt nimiciti. Theodosius cel Mare culege roadele victoriei și 
înalță în forum Theodosii (forum Tauri), la Constantinopol, o coloană: 
comemorativă. 

Situaţia la Gurile Dunării pare pentru o vreme restabilită. La scurtă 
vreme însă, locul neamurilor gotice este luat de alti barbari: hunii. 
Invazia lor în Europa, în anul 376, afectează regiuni întinse. Sub Attila 
(445-453) sunt pustiite zone vaste ale României; atacurile lor au con- 
secinte grave la sudul Dunării. Theodosius al II-lea (408-450) reușește 

pentru un timp să păstreze un oarecare echilibru cu prețul unor efor- 
turi considerabile. După atacul Constantinopolului în 434 se încheie o 
pace scump plătită. 

Theodosius al II-lea si Mauricius (450-457) încearcă să liniștească 
hoardele dezlántuite. Este meritul generalului Aëtius, originar din 
părțile Durostorum-ului, de a fi oprit pe Attila în înaintarea sa spre 
apus. În urma bătăliei de la Mauriacus (Câmpiile Catalaunice, lângă 
orașul Troyes, în Franţa), Attila se întoarce în Pusta Pannonică, unde 
la scurt timp moare - 453. 

La cumpăna dintre veacurile V-VI, în imperiu se petrec evenimente 
tragice, fie provocate de barbari la granițe, fie ca urmare a stărilor de 
nemulțumiri din interior. Răscoala din Tracia dintre anii 513-518 de 
sub conducerea lui Vitalianus, deși imbrăca aspectul disensiunilor reli- 
gioase ireductibile, în realitate reflecta o cauză mai profundă: lupta 
contra exploatării și abuzurilor veroase, al căror reprezentant era 
însuși împăratul monofizit, Anastasius. Generalul Hypatius este 
înfrânt de tracul Vitalianus la Acres Castellum, lângă capul Caliacra. 
Se incearcá lichidarea conflictului prin acordarea unor insemnate dem- 
nitáti lui Vitalianus: este numit comandant militar in Thracia si se 
incearcá, fárá succes, o conciliere dogmaticá. Nemultumirile continuá; 
luptele se reaprind si Anastasius obține unele victorii, fără ca șeful 
răsculaților să părăsească scena operațiunilor. El este însă asasinat sub 
Justin I (518-527), probabil prin intrigile viitorului împărat, Justinian. 

În această vreme apar in Scitia antii și slavii pe care-i va învinge 
trimisul bizantin, Germanus. De la Procopius (De bello Gothico, VII, 
40), aflăm: "Când Justinian, unchiul lui Cermanus, se suise pe tron, 
antii, care locuiesc aproape de sclavini, trecurá Istrul cu oaste multă si 
cotropiră teritoriul roman. Nu mult înainte împăratul făcuse pe 
Germanus comandantul armatei din întreaga Tracie. Acolo se 
încăierase cu oștile dușmane, le biruise în luptă și le măcelărise 
aproape pe toate ...". 

Sub domnia lui Justinian, hunii, slavii și bulgarii atacă în repetate 
ocazii - separat și simultan - în Scitia și Tracia. Consemnám: invazia 
din anul 529, când bulgarii, uniti cu antii, sunt respinși de comandan- 
tul gepid, Mundus; numeroase victorii repurtase Chilbudios ofițer de 
origine slavă în slujba lui Justinian, contra bulgarilor, hunilor, slavilor 
si antilor. 

Íncercárile bizantinilor de a aplica principiul "imparte si 
stăpânește" se dovedesc aproape inoperante in cadrul marii degringo- 
lade de la hotarele septentrionale ale imperiului în perioada în care 
alte neamuri migratoare vin să se adauge precedentelor: kutrigurii și 

avarii. Primii, sub comanda lui Zabergan, asociaţi cu bulgarii și slavii, 
ajung până la Constantinopol, unde, cu greu, încercatul general 
Belizarie reușește să-i învingă. Prezenţa kutrigurilor pentru Scitia se 
dovedeşte dezastruoasă în cadrul incursiunilor din anul 558 când dis- 
trug Dinogetia și, desigur, multe alte localități. Între 561-562, avarii,, 
conduși de Baian, ocupă terenuri întinse la Dunărea de Jos, unde se 
așează tot ca foederati ai lui Justinian. De aici fac incursiuni dezas- 
truoase în sud. Încercările împăratului Tiberiu Constantin (578-582) de 
a ajunge cu ei la o înțelegere, rămân fără viitor. Baian își continuă 
cuceririle în Balcani, unde devine un adevărat stăpân. Jafurile avarilor 
se conjugă cu pătrunderea slavilor, tot mai insistentă în jurul anului 
580, an în care aceștia din urmă încep să se așeze în sudul Dunării. Sub 
domnia lui Mauriciu Tiberiu (582-602) atacă și distrug orașe ca: 
Dorostolon, Zaldapa, Marcianopolis, Tropaeum etc. Urmele arheolo- 
gice indică la Tropaeum Traiani un asemenea groaznic dezastru. 

Izvoarele ne povestesc că în luptele contra slavilor, bizantinii 
conduși de Comentiolus, obțin o victorie importantă lângă Tomis. 

Reluând firul narativ al evenimentelor de la sfârșitul sec. VI, con- 
statám că Bizanțul face planuri îndrăznețe de lichidare a avarilor si 
slavilor. Sub Mauriciu Tiberiu, comandantul Priscus lupta la Gurile 
Dunării contra lui Ardagast, conducătorul sclavinilor, pe care-i 
înfrânge. Trece în nordul Dunării și undeva pe râul Ilivakia (Ialomița?) 
îl face prizonier pe Musokios, alt șef de trib al sclavinilor. 
Evenimentele care se precipită în această zonă, aduc în centrul lor pe 
comandantul Petrus, dar este înfrânt. El este înlocuit cu Priscus care 
reușește, în anul 600, să impună avarilor o pace, cu prețul unor sume 
de bani foarte ridicate, iar pe sclavi să-i menţină la nordul Dunării. 
Pacea este de scurtă durată. În anul 601, Priscus și Comentiolus sunt 
iarăși în campanie contra avarilor și obțin unele victorii. Dar roadele 
nu sunt bine culese când incapabilul frate al împăratului, Petrus, apare 
iarăși la comanda Traciei. Această repetată înlocuire, dublată de 
ordinul imperial ca armata să ierneze la nordul Dunării, provoacă o 
răscoală a soldaţilor, care sfârșește cu aducerea pe tronul imperial a 
centurionului Focas (602-610). Momentul de criză îngăduie miilor de 
avari și în special de slavi să treacă în imperiu. Slavii se stabilesc în 
Peninsula Balcanică. În ciuda unor acţiuni războinice antibizantine, 
avarii sunt reduși la neputinţă. În schimb, slavii vor fi acceptați în 
imperiu și vor constitui un important strat de contribuabili; ei vor juca 
un rol preponderent în agricultură, mai ales prin instituirea obștii te- 
ritoriale. 

Liniștea era însă departe de a se asterne în Balcani fiindcă nea- 

murile bulgarilor continuă să constituie un mare pericol. Din părţile 
nordice ale Mării Negre, după ce s-au eliberat de sub avari, sub con- 
ducerea lui Kubrat și sub presiunea kazarilor, bulgarii înaintează în 
jurul anului 640 spre Gurile Dunării și întreprind atacuri pustiitoare 
mai ales în teritoriile bizantine din sudul Dunării - din Deltă. 

Este elocvent un pasaj din Teophanes Confessor, care ne lămurește 
și cum au ajuns bulgarii în Dobrogea, și de unde veneau: "Împăratul 
Constantin (al IV-lea) a aflat pe neașteptate că un neam murdar și 
nespălat s-a așezat în Oglu, dincolo de Dunăre - sudul Basarabiei - și, 
năvălind în ținuturile din apropierea Dunării, pustiește țara stăpânită 
acum de ei, dar aflată atunci sub oblăduirea creștinilor. El s-a întristat 
peste măsură și a dat poruncă tuturor comandamentelor militare să 
treacă în Tracia" (Cronographia, anul 6171(679), p. 356=FHDR, II, p. 
617-619). 

Atrași de mirajul bogățiilor bizantine bulgarii reușesc să 
depășească spre sud linia Dunării, sub conducerea lui Asparuch (sau 
Isperich). Ocupă zona răsăriteană a actualei Bulgarii și-și fixează 
reședința la Pliska, între Șumla și Varna. Desigur, era vorba de o 
enclavă statornicită în masa băștinașilor, cu o formaţiune statală mult 
redusă și firavă, atât pentru că ocupau un spaţiu restrâns în Imperiul 
Bizantin ostil lor, cât și din cauza triburilor slave care se așezaseră mai 
de mult în aceste părți și constituiseră așa-numitele sclavinii. Stabilirea 
lor in Balcani era rezultatul neputintei Imperiului Bizantin, care va 
plăti acum noilor veniți un tribut si nu va putea împiedica o inerentá 
simbioză slavo-bulgară. Totuși autoritatea Bizanțului se păstrează 
asupra celei mai mari părți din Scitia, inclusiv Delta Dunării, con- 
tinuând astfel să formeze o stăpânire efectivă, de unde și constituirea 
ei mai apoi într-o themă. 

În baza unor realități arheologice din sud-vestul Dobrogei, rezultă 
că slavii au înlăturat parțial stăpânirea Bizanțului din regiunea 
Dobrogei, abia la începutul sec. VII, după marile conflicte de dinaintea 
anului 602. Din paragraful citat, din Cronografia lui Teophanes 
Confessor, la vremea când bulgarii vin în Dobrogea găsesc aici o 
stăpânire bizantină (679). Și tot din același cronicar înțelegem că 
împăratul Justinian al II-lea (705-711), aflat într-o mare primejdie la 
. Gurile Dunării, a trimis o solie la hanul bulgar, Tervel, pentru a-i cere 
ajutorul. Cât timp ambasada sa ducea tratative cu bulgarii, impăratul 
a așteptat în zona Gurilor Dunării - fiindcă aici era stăpânirea sa. De 
altfel, aproape tot țărmul de vest al Mării Negre, va fi sub autoritatea 
bizantină, realitatea pe care știrile arheologice o confirmă autoritar. 

VIAȚA CULTURALĂ ȘI SPIRITUALĂ. CREȘTINISMUL 


De la începutul sec. IV p.H. și până la trecerea bulgarilor, cultura 
provinciei Scitia Mică este indisolubil legată de cultul monoteismului 
creștin care, generalizat în toate straturile m:ciale, dă nota specifică 
vieţii spirituale în toate compartimentele sale. Aceasta în ciuda unor 
încercări izolate de a se restabili cultele păgâne tradiționale, așa după 
cum se dovedește din partea lui Licinius care, în pornirea sa contra lui 
Constantin, caută să reabiliteze cultul "soarelui". De la Salsovia 
provine o inscripţie care a stat la baza unui simulacrum, închinat 
sfântului zeu al soarelui, și care menţionează numai pe Licinius. 
Numeroși învăţaţi converg în aprecierile potrivit cărora, văd în 
regiunea dintre Dunăre și Mare provincia prea bine cunoscută numită 
Scitia, sau cum îi spunem astăzi, Scitia Mică. Aceasta pentru că aici au 
trăit enclave scitice. Prin sciți, vedem în cazul nostru, efectul unei 
asimilări generalizate, care include cu necesitate și în primul rând, pe 
băștinașii geţi sau traco-daco-geti. 

Origenes, scriitorul antic din epoca căruia s-au păstrat doar câteva 
fragmente, transmite mai întâi o știre (preluată la rândul ei) în 
Comentarii la Geneză, 24, că Apostolului Andrei i-a revenit pentru 
predicare, Scitia. Pe aceeași linie urmează știrile lăsate si de Hippolit 
Romanul (Despre cei doisprezece apostoli, P. G. X, col. 951=FHDR, I, 
p.713) din care aflăm că "Andrei a rostit (cuvântul Evangheliei) scitilor 
și tracilor” - și de Eusebios din Caesarea (Istoria bisericească, III, 
1=FHDR, II, p. 15): "Când Sfinţii Apostoli și ucenici ai Mântuitorului 
nostru s-au împrăștiat peste tot pământul locuit, Toma, a luat Țara 
Partilor, Andrei - Scitia". 

Știrile literare se conjugă perfect cu cele arheologice. 

Sigur este că pătrunderea monoteismului creștin, care se substituie 
politeismului străvechi, se'accentueazá încă din sec. III. Izvoarele arhe- 
ologice atestă noua credinţă în timpul persecuțiilor lui Dioclețian si 
Galerius (303-304), iar apoi, în special după anul 313, când Constantin 
cel Mare promulgă cunoscutul Edict de toleranţă de la Milano, în baza 
căruia, alături de cultele păgâne, creștinismul capătă libertatea 
exercitării sale. Ultimele persecuții din timpul lui Licinius (308-324) si 
lulian Apostatul (361-363), ulterioare Edictului de la Milano, nu sunt 
decât palide încercări de reînviere a vechilor credinţe, într-o epocă în 
care creștinismul triumfase. Dar persecuțiile au lăsat urme adânci și in 
Scitia Mică, actele de martiraj înregistrându-se în numeroase orașe. 
Martirii Epictet și Astion sunt decapitati la Halmyris; cu acest prilej 
este amintit pentru prima oară și numele episcopului Evangelicus de 

la Tomis. În ordine imediată se impun atenţiei cele trei nume de mar- 
tiri de pe o inscripţie de la Axiopolis: Chiril, Chindeas și Tasios 
(=Dasios), și, după o observație mai recentă, și un al patrulea, 
Euphrasin. Dasius, originar din Durostorum, pătimește la Axiopolis, 
ca mai târziu osemintele sale să ajungă în Durostorum - unde au stat o 
vreme - apoi la Ancona în Italia. Pe sarcofagul său citim: "Aici zace 
sfântul martir Dasios adus din Durostorum" (I. Barnea, in Dacia, NS, I, 
1957, p.279-280). 

Din zona aferentá Durostorului, de la Ozolia, ni se atestá incá din 
vremea lui Diocletian martirii: Maximus, Dada si Quintilian, iar mai 
tárziu, sub Iulian Apostatul, numele soldatului crestin Aemilianus, 
fiul unui praefectus. 

Descoperirea de la Niculiţel din anul 1971 dezvăluie un aspect 
inedit și deosebit de interesant. În cripta unei basilici, în partea sa 
superioară, au fost înhumați patru martiri, la o dată pe care cercetătorii 
caută s-o fixeze într-una din perioadele de persecuții de sub 
Dioclețian, din timpul lui Licinius sau a lui Iulian Apostatul. S-a emis 
părerea cá ar fi rezultatul persecuțiilor lui Atanarich dintre anii 369- 
371; după o altă opinie, înhumarea lor s-a produs la sfârșitul sec. IV și 
începutul sec. V. Important de reținut este faptul că în acest adevărat 
martyrium erau scrise pe tencuiala criptei numele celor înmormântați: 
Zotikos, Attalos, Kamasis și Phillipos (V. H. Baumann, în Dacia, NS. 
16, 1972, p. 189-202; I. Barnea, in SCIV, 24, 1973, p. 123-126; Id. 
Monumente de artă creștină din România, 1976, p. ...; P. Diaconu, în 
SCIV, 24, 1973, 4, p. 633-641). 

Mărturii se cunosc si la Tomis. Izvoarele amintesc că aici a fost 
decapitat, la 13 februarie 319, Zotikos, alături de alți șase martiri. lar 
dacă nenumăratele martiraje sunt semnele sigure ale unei confesiuni 
creștine larg răspândite, unele date arheologice confirmă întru-totul 
această practică în Scitia încă din sec. IV p.H. 

Sincretismul religios din sec. III și începutul celui de-al IV-lea nu 
face decât să reflecte aspecte ideologice ale contradictiei dintre noua 
religie si păgânism, intr-o vreme în care restructurările social-econo- 
mice provocate de invazii netezeau drumul evanghelizării. Astfel se 
explică depozitarea într-o goapă din cetatea Tomis, a celor 24 de piese 
sculpturale - podoabe ale templelor care au fiintat în această 
metropolă în veacurile anterioare lui Constantin și a urmașilor săi. 
Selectarea și condensarea concepțiilor creștine în cadrul prefacerilor 
ideologice din epoca dominatului, ca și în lupta dintre cele două 
curente religioase antagoniste, se reflectă în reprezentările artistice, în 
izvoarele epigrafice și literare și, bineînţeles, în vestigiile arheologice 

descoperite in Scitia Mică, cu precădere la Tomis. Din acest punct de 
vedere locul Scitiei Mici în istoria întregii ţări este bine definit: ea a 
servit în decursul veacurilor de după părăsirea aureliană ca un 
adevărat focar de iradiere a creștinismului în nordul Dunării, 
intretinánd acolo vie romanitatea. "Romanitatea înseamnă în sec. IV- 
VII, o accentuată cristalizare a etniei strárománesti, în formele de ma- 
nifestare date de noile condiţii istorice și care ar reprezenta entitatea 
nord-dunăreană a marii mase umane care se întinde și în sud, dar care 
continua să vietuiascá sub scutul protector al imperiului de răsărit. 
Astfel, premizele fundamentului etnic românesc, ivite în epoca princi- 
patului, capătă valenţele unor realități reieșite din îndelungatul 
amestec geto-daco-roman, de-a lungul secolelor I-VII p.H., în cadrul 
căruia, fundalul geografic dat de cele două provincii, Dacia și Moesia 
Inferior (Scitia Mică), avea să ocupe loc în istorie potrivit cu contribuţia 
fiecăruia la prefigurarea natiei românești, într-o unitate absolut orga- 
nică - și mai adăugăm, neapărat creștină (A. Rădulescu, Dacia și 
Moesia (Scythia) - părţi constitutive ale etnosului românesc, in Pontica, 
XVII, 1984, p. 101 și urm.). 

Influențele exercitate în nordul Dunării le mai dovedim si cu 
misionarismul episcopului arian Ulfilas carea predicat în sec. IV print- 
regotii din Câmpia Munteană. El fuge de aici, din pricina persecuțiilor 
lui Athanaric și cere azil împăratului Constantius II (337-361). Acesta 
îl fixează ca înalt prelat la Nicopolis ad Istrum unde își continuă misi- 
unea sa în cadrul grupului de goți creștini transmutati aici. Sfera sa de 
influenţă se răsfrânge asupra unei mari mase de locuitori romanizați, 
însă în spiritul sectarismului arian, discordant mediului ortodox 
(nicean), care se contura. În același spirit arian, își manifesta credința 
și împăratul Valens, care se izbește la Tomis de acribia ortodoxă a epis- 
copului Bretanion (sau Vetranion), pe care, pentru atitudinea sa refrac- 
tară, îl exilează pentru o vreme. Preeminenta Tomisului în cadrul 
organizării episcopale ne este atestată și de legile promulgate în tim- 
pul împăratului Zenon, în jurul anului 480 p.H. 

Nu știm când a luat naștere eparhia - episcopia - Tomisului. Poate 
chiar după trecerea prin aceste părți a sfântului Apostol Andrei. Deși 
în veacurile I-IV, pănă la proclamarea tolerantei religioase, creștinis- 
mul se manifestă mai greu, pentru că era considerat religie ilicită, după 
anul 313, proliferarea sa se dezvoltă. Întâlnim înalți prelați în scaunul 
de la Tomis; unii mai puţin siguri, cei mai mulţi bine menţionaţi în 
izvoare scrise. După amintitul Evangelicus, cunoscut în legătură cu 
martiriul Sfinţilor Epictet și Astion la Halmyris (Nestor Vornicescu, 
Una dintre primele scrieri ale literaturii române străvechi: Pătimirea 

Sfinților Epictet și Astion (de la cumpăna sec. II-IV), în Mitropolia 
Olteniei, an XII, 1989, nr. 1, p.20-74), cunoaștem pe Efrem, apare foarte 
ipoteticul Tit sau Titus (sau Philos). Îndoielnic este și. Marcus 
Tomensis, participant se pare la Sinodul de la Niceea din 325. De o 
certă recunoaștere documentară se învrednicesc Bretanion (sau 
Vetranion); Gerontios (Terentios?), care participă la Sinodul al II-lea 
ecumenic de la Constantinopol din anul 381; Teotimos I, supranumit 
și "Zeul Romanilor”, scriitor pe care izvoarele:ni-l arată predicând 
printre goți și huni: "In acest timp, biserica din Tomis (Sozomenos și 
din restul Scitiei era condusă de scitul Theotimos, un bărbat crescut în 
dragostea de înțelepciune. Admirându-l pentru virtutiile lui, barbarii 
huni din jurul Istrului, îl numeau Dumnezeul Romanilor. Căci fură 
puși la încercare de fapte divine din partea lui", (Ist. ecles. VII, 9, 
6=FHDR, II, 1970, p. 227-228). 

Timotheos - reprezentant al cetăţii la Sinodul ecumenic de la Efes 
din 431, luând poziție contra ereziarhului Nestorie - semnează: 
Thimoteus episcopus provinciae Scythiae Tomitanae civitatis sub- 
scripti". 

Ioan, angajat frecvent intr» anii 448-449, in dispute dogmatice 
sustinute de ortodoxism contra ereziilor nestoriene si monofizite; 
Alexandros, care apare în actele Sinodului de la Calcedon, din anul 
451: "Alexander, reverendissimus episcopus Tomitanorum civitatis 
provinciae Scythiae"; din anul 458 avem stiri despre Teotimos II, care 
adresează împăratului Leon (457-474) o scrisoare in limba latină, ca- 
racterizată printr-un vehement ton proortodox; dintre anii 518-520, un 
splendid taler de argint, descoperit in anul 1912 la Malaia Perescepina, 
in Ucraina, aflat acum la Muzeul Ermitaj, menționează numele lui 
Paternus: "Ex antiquis renovatum est per Paternum reverentiss(imum) 
episc (opum) nostrum Amen" (Talerul a fost refăcut din nou prin grija 
lui Paternus, prea cinstitul nostru episcop. Amin) (R. Netzhammer, 
Discul episcopului Paternus din Tomis, în BSN, 16, 1924, nr. 37-40, p. 
9-10; I. Barnea, Arta creștină în România, I, pl. 14, p. 94-95). Cu prilejul 
alegerii uni nou patriarh la Constantinopole, reuniune la care participă 
și prelatul tomitan iscălește: "Paternus, misericordia Dei, episcopus 
provinciae Scythiae Metropolitanus". (Deci scaunul episcopal de la 
Tomis a fost înălțat la rang de Mitropolie). 

Un ultim episcop de la Tomis pe care-l cumoastem este Valentinian 
(550-553); are legături cu Papa Vigilius, de la care se mai păstrează o 
scrisoare în limba latină adresată șefului ecleziastic din Tomis. 

Într-un alt mare centru creștin din Dobrogea, la Durostorum, apare 
către a doua parte a sec. IV, episcopul arian Auxentius, discipol al lui 

Ulfilas, iar în jurul anului 600 episcopul Dulcissimus este nevoit să se 
retragă la Odessos din cauza atacurilor slavo-avare. 

Așezarea bisericească a Scitiei Mici în sec. IV-VII, cu totală 
cuprindere a locuitorilor din întreaga provincie, includea unități 
eparhiale de-a lungul țărmului marin și a malului dunărean; în primul 
orizont cu traditionalele orașe elenice, în cel de-al doilea, cu centre de 
autentică și străveche sorginte traco-daco-getă și romană. Astfel, 
Notitia Episcopatuum (Carl de Boor, Nachtráge zu den Notitiae 
Episcopatuum, II-III, în Zeitschrift für Kirchengeschichte, 12, 1891, p. 
531-532, nr. 690-694; IV, 1894, p. 593-599; Jean Darouzes, Notitiae 
Episcopatuum Ecclesiae Constantinopolitanae, Paris, 1981, passim). 
mentioneazá in Scythia Micá: Axiopolis (Cernavoda), Capidava 
(Capidava), Carsium (Hârșova), Callatis (Mangalia), Constantiana 
(Dolojman?), Histria (Istria), Tropaeum Traiani (Adamclisi), Troesmis, 
(Iglita-Turcoaia), Noviodunum (Isaccea), Aegyssus (Tulcea), Salsovia 
(Beștepe-Mahmudia), Halmyris (Zaporojeni), Zaldapa (Abtaat Kalessi, 
din Bulgaria), Dionysopolis (Balcic-Bulgaria); desigur, Tomis 
(Constanţa) ca reședință mitropolitană. 

Notitia lui Epiphanius, care ar data din timpul împăratului 
Heraclius (610-641) aminteste de o arhiepiscopie autocefalá la Tomis - 
poate in jurul anului 640, cam la 140 de ani de când împăratul Zenon 
(474-491) a promulgat legea (480) in virtutea cáreia, fiecare "cetate" din 
imperiu să beneficieze de câte o episcopie. Aceasta a dat însă Scitiei 
Mici posibilitatea să-și organizeze astfel de eparhii episcopale, mai 
târziu, în condiţiile unor grave împrejurări istorice - invaziile. Ele vor 
apărea în momente mai prielnice, cele oferite se pare de împărații 
Anastasius (491-518) și Justinian (527-565). 

Desigur, au existat multi alti episcopi în Scitia, din moment ce 
admitem că au fiintat atât de multe episcopii. (Em. Popescu, in Dacia, 
NS, XIII, 1969, p. 403-415; Idem, Organizarea ecleziasticá a provinciei 
Scythia Minor în sec. IV-VI, Studii Teologice, an XXXII, 1980, nr. 7, p. 
590-605). 

În schimb izvoarele menționează pe călugării sciți, proveniți din 
sânul populației romanizate din zona Dunării de Jos, a căror atitudine 
ferm ortodoxă este bine relevată. Amintim pe loan Maxentius cu ale 
sale scrieri în limba latină; pe Ioan Cassian (circa 360-430) care după ce 
colindă prin Orient și Occident se stabilește la Marsilia pentru a pre- 
dica monoteismul; Dionysius Exiguus (Dionisie cel Mic), om de cul- 
tură în sec. VI, căruia îi datorăm calendarul creștin, calculat în chip 
simbolic după data nașterii lui Hristos, la care se raporta "era lui 
Dioclețian”. Cu îmbunătățirile inerente, acest calendar este valabil și in 

zilele noastre. 

Cercetările arheologice întreprinse până acum în Dobrogea au dus 
la degajarea unui important număr de biserici, unele monumentale. 
Deși în dezacord cu posibilitățile reduse de apărare și supraviețuire, 
lăcașurile de cult arată cât de mult se înrădăcinase creștinismul în 
conștiința oamenilor. 

Până în anul 1980 se cunoșteau în spaţiul dobrogean 30 de biserici 
străvechi, unele de excepție, ca un loc preeminent în organizarea și ie- 
rarhia bisericească. Cele mai multe dintre acestea au făcut obiectul 
unor importante considerații istorice. Recent însă s-au degajat altele 
circa zece, sau sunt în curs de cercetare. Toate confirmă proliferarea 
arhitecturii bizantine, cu puternice influențe iradiind și în nordul flu- 
viului, unde s-a asigurat același ortodoxism. 

La Tomis, principalul centru creștin al provinciei, se cunosc din 
ultimele cercetări șase basilici, între ele se impune prin dimensiuni 
basilica mare din sectorul de vest al cetăţii, cu cripta martirium. 
Conform ultimilor constatări - de urbanism antic de la Constanţa, 
zidul de incintă al vechii cetăţi, a suferit in sec. V - VI p.H., unele 
modificări și adausuri, în capătul său dinspre sud-vest, spre actualul 
port. Se închidea aici o suprafaţă trapezoidală, adăugată vechii incinte 
tomitane, căreia i se circumscriau cele două mari basilici cercetate în 
1960-1962 (A. Rădulescu, Monumente romano-bizantine din sectorul 
de vest al cetăţii Tomis, 1966), precum $i cuptoarele pentru ars 
cărămida necesară construirii lor. Chiar și singure, cele două basilici 
din acest spaţiu formau un episcopium - centrul eparhial al episcopiei, 
arhiepiscopiei și chiar mitropoliei - dovedite a fi funcționat în 
reședința Scitiei Mici. 

Alte două basilici tomitane se află, una la intrarea principală în por- 
tul actual, o alta în curtea Liceului "Mihail Eminescu"; mai recent se 
cunoaște o basilică în peninsulă, lângă sediul sucursalei Băncii 
Naţionale a României; în fine, o ultimă construcție de acest gen, s-a 
săpat în anul 1988, pe strada Mircea cel Bătrân, în subsolul unui bloc 
modern, ea fiind suprapusă ruinelor unui amfiteatru roman din sec. 
III-IV. 

După numărul basilicilor, Tropaeum Traiani întrece Tomisul. Aici 
sunt cunoscute până acum 7 astfel de lăcașuri creștine. Pe lângă cele 
cunoscute din săpăturile mai vechi (basilica simplă sau bizantină, 
basilica cu transept, capela de pe latura de nord a basilicii-forensis, 
basilica cisternă, și aceasta cu trei nave, basilica marmoreană, basilica 
coemeterială); se adaugă acum încă una, în curs de cercetare, aflată în 
afara cetății, cu circa 80 m spre vest, în dreapta porții. 

În vechea cetate elenică de pe malul lacului Sinoe, la Histria, între 
numeroasele construcţii din sec. IV-VII, s-au dat la iveală și șase basili- 
ci, cinci în interiorul cetății și una în afară, la vest, de caracter cimite- 
rial. În cadrul cercetărilor din ultimii ani de la Histria, se aduce la 
lumină o nouă basilică - cea de-a șasea - ma: mare decât cea tomitană, 
aflată chiar în centrul cetății. Are atrium și încăperi auxiliare cu desti- 
natii și funcționalități acum în curs de cercetare. Se pare că și aici ne 
aflăm în fata unei biserici episcopale, cu trei nave despărțite prin 
colonamente elegante, cu absidă hexagonală la exterior și morminte în 
zona presbiterium-ului. Monumentul aparține sec. V-VI și suprapune 
o basilică mai veche, așa după cum s-a constatat și în cazul basilicii 
mari de la Tomis. Celelalte basilici de la Histria, sunt mult mai mici, ca 
dimensiuni, decât cele de la Tomis sau Tropaeum Traiani. Prin mo- 
destia lor - fie că avem în vedere basilica din spatele porții principale, 
fie cele două basilici din cartierul de vest sau pe cea din cartierul eco- 
nomic - toate vădesc realitatea tristă a condiţiilor economice și sociale 
atât de precare din sec. IV-VII, când cetatea a trecut prin aspre 
încercări. 

Localitatea Ibida - Slava Rusă, jud. Tulcea - s-a dovedit a fi un 
adevărat centru monastic. În afara basilicii cercetate în anul 1917, de 
când se cunoaște planul orizontal cu trei nave și absida pentru fiecare, 
recent a apărut prin săpături un complex situat la sud de actuala 
mănăstire lipovenească Uspenia. Ansamblul ni se relevă ca un 
adevărat unicat, deși în mediul atât de creștin al Scitiei Mici, unde 
tradiția evanghelică are rădăcini care urcă în timp până în primele 
decenii ale erei creștine, cu siguranţă vor fi existat mult mai multe cen- 
tre ecleziastice. 

Complexul mănăstiresc - călugăresc de la Ibida are trei faze, în suc- 
cesiunea cărora ni se relevă două basilici, care se întind în cronologia 
lor funcțională, din sec. IV până în sec. VII p.H. Este o mănăstire cu 
mai multe construcții complementare basilicilor, asa cum se găsesc in 
numeroase alte centre din Balcani. Așezământul este încadrat în cate- 
goria mănăstirilor cenobitice, deci în care călugării trăiesc, muncesc și- 
și mărturisesc credința în comun (A. Opait, C. Opait, T. Bănică, 
Complexul monastic paleocrestin de la Slava Rusá, in Revista 
Monumentelor Istorice, an LIX, nr. 1, 1990, p. 18 si urm.). 

Basilici paleocrestine mai intlnim la Argamum, Noviodunum, 
Dinogetia, Troesmis, Axiopolis si Callatis. În ultima dintre localităţi s- 
a identificat o basilică de tip sirian, unică în Dobrogea, poate o capelă 
analoagă aceleia din locuința patriciană a sectorului domus de la 
Histria. 

Lácasurilor de cult creștin li se adaugă multe alte edificii publice si 
particulare de aspect mai elegant sau de înfățișare mai modestă, dis- 
puse în centrele urbane potrivit unor sistematizári de veche tradiţie. 
Remarcăm la Tropaeum Traiani străzi drepte, întretăiate în centrul 
suprafeței apărate de incintă (via principalis și acel cunoscut cardo, 
lângă basilica forensis), canalizările și porticulturile de pe strada prin- 
cipală. În orașele și fortificațiile de la Dunăre, cu precădere la Troesmis 
se menţine înfățișarea internă a ansamblului stradal cât și conturul 
zidurilor masive - cele de incintă - adaptate scopurilor defensive, 
aproape aceleași ca și în veacurile II-III p.H., perioadă în care au luat 
ființă cele mai multe. 

O scurtă retrospectivă asupra cercetărilor arheologice in cadrul 
unor cetăți din Dobrogea, indică o diferență mare între construcţiile 
din perioada principatului și cele ulterioare. La Histria, cartierul eco- 
nomic din sud-estul cetăţii, edificiile din sectorul "domus" si cel de-al 
doilea zid de apărare sunt un exemplu concludent în acest sens. 
Distrugeri si reconstructii de cetăți în sec. VI-VII p.H., cum este cazul 
la Tropaeum Traiani, Capidava, Dinogetia ș.a., manifestă în sistemul 
arhitectural o tot mai accentuate decadenţă. Desigur, este și consecința 
slăbirii imperiului ca urmare a numeroaselor războaie; se folosește 
mâna de lucru țărănească, necalificată, consecința prestatiilor obliga- 
torii ale acestei categorii sociale față de stat. Se întrebuinţează frecvent 
ca materiale de construcţii părți monumentale din edificiile vechi, dis- 
truse - așa numitele spolia. La Tomis cu precădere, încă din sec. IV 
p.H., apar edificii publice si particulare de mari proporţii, fapt dovedit 
în zilele noastre prin unele descoperiri spectaculare. Astfel, pe faleza 
portului modern, lângă Piaţa Ovidiu s-a descoperit în anul 1959, o con- 
structie de interes public, așezată pe trei terase ale țărmului marin, ori- 
entată de la nord-est la sud-vest. Lungă de peste 100 m și largă de 18 
m, ea închidea o suprafață de peste 2000 mp de mozaic policrom - in 
șapte culori - cu motive ornamentale de caracter geometric și vegetal: 
vrej de iederă, cercuri intersectate, împletituri și meandre, iar in cen- 
tru, carouri subdivizate în mici suprafețe de diverse forme geometrice 
cărora li se înscriu imagini de vase grecești cu frunze etc. Remarcám 
fina realizare a unui kantharos, in toarta căruia se conturează un 
porumbel, unica reprezentare zoomorfă de la edificiu, care poate fi 
corelat cu practicile creștine ale epocii în care a funcţionat. 

Mozaicul se păstrează pe o întindere de mai bine de 600 mp, și 
vădește urme de refaceri repetate între sec. IV-V. Pe o terasă apropiată 
de nivelul mării funcționau magazine pentru mărfuri. S-au scos de aici 
produse minerale și vegetale conservate în sute de amfore - cele mai 

numeroase de tip piriform, cu striuri - care păstrau pe umeri inscripții 
în limba latină sau greacă - primele scrijelate, celelalte vopsite - 
marcând în sextarii capacitatea vasului. S-au recuperat cantități mari 
de rásini (smirnă, tămâie), crampoane de fier, colofoniu, minereuri de 
fier semiredus, tipare de opaițe, amfore diferite etc. Este o descoperire 
arheologică spectaculoasă; diversitatea mărfurilor găsite aici con- 
turează natura comerțului practicat la Tomis între sec. IV-VII p.H. (A. 
Rădulescu, în BMI, 39, 1970, 3, p. 52-56). 

Faleza, atât în dreapta cât și în stânga mozaicului, a fost acoperită 
și de alte edificii ale căror urme sunt acum ascunse în pământul 
prăvălit peste ele. Amintim doar construcţiile in curs de cercetare la 
nord-est și termele din apropierea intrării nr.1 în port. La terme se 
păstrează zidurile duble, cu orificii, înalte de 6 m, care închid spatii 
prin care circula aerul cald; sub pardoseală au fost degajate canale și 
hypocausta: sub scara care făcea legătura între nivelul inferior și cel 
superior - al orașului - a fost amenajată o încăpere pentru depozitat 
lenjerie. Inscripţia în limba greacă de pe arhitrava ușii așa-numitului 
lentiarion - camera pentru depozitat lenjerie - dă dovada scopului 
amintit: băi publice (thermae) (A. Rădulescu, Note epigrafice, I, in 
Pontice, I, 1968, p. 319 si urm.). 

Aproape contemporane cu cele de la Tomis sunt termele de la 
Dinogetia. Cercetate in amánuntime, in ele au fost determinate - ca si 
in cele de la Histria din sec. II-IV - cunoscutele compartimente 
funcționale: vestiarul (apodyterium); bazinul cu apă rece (frigida- 
rium); sala de gimnastică (gymnasterium). La vest, trei încăperi mai 
mici serveau pentru băi cu apă caldă (tepidarium), de aburi (laco- 
nicum) și de apă rece (caldarium). Au fost degajate apoi, sistemul de 
încălzire cu hypocaustum și camera de depozitare a lemnelor (prae- 
furnia). Băile de la Dinogetia, distruse către sfârșitul sec. IV sau 
începutul celui următor, au fost refăcute în sec. V(?) p.H., și transfor- 
mate în lăcaș de cult creștin (I. Barnea, in Dacia, NS, 11, 1967, p. 225- 
253). 

Aspectele urbanistice în orașele de pe litoral sunt mai favorabile 
Tomisului care deținea un loc preeminent, pentru că aici gravita viața 
economică și administretivă a provinciei. Prin antiteză, în orașele de 
pe limes-ul scitic, caracterele urbane aproape cá dispar, ori se menţin 
la un nivel foarte scăzut. Descoperirile arheologice de la Sacidava, 
Axiopolis, Capidava, Cius, Beroe, Troesmis, Dinogetia, Noviodunum 
etc., sau din interiorul provinciei, la Ulmetum și Tropaeum Traiani, 
sunt oglinda fidelă a unei vieţi care se dizolva în contextul unor forme 
noi de relații social-economice. Practicile meșteșugărești și artistice se 


163 


modifică în acest sens. 

Dacă inscripțiile formau în epoca romană obiectul unor atente 
lucrări de sculptură, între sec. IV-VII, se evidențiază tot mai mult 
înfățișarea lor rustică, veristă. Aspectul artistic aproape că dispare, sau 
este redus numai la simple imagini schematizate sau la simboluri 
creștine. În schimb, conţinutul lor epigrafic, informativ-documentar, 
ne lasă știri extrem de prețioase. Între datele istorice de real interes 
pentru viața de la Gurile Dunării, reținem numele acelor unități mi- 
litare de la Ulmetum și Tomis, lăncierii și arcașii (vezi mai sus p. 132), 
numele juristului sirian de la Callatis scris în limba greacă - Symplicius 
- și numele unui vicar de la Odessos apărut pe o piatră din Tomis. De 
asemenea la Axiopolis subt cunoscuţi Gibastes cu fiica sa Anthusa. Tot 
inscripțiile atestă la Tomis numele unor alese fete bisericești ca 
Timotei, Paternus, ca și a unui iconom (administrator) al bisericii "Sf. 
Ioan" (încă neidentificată). Se poate spicui un mare volum de știri, cu 
privire la antroponomastică, cu categorii de nume grecești și latine la 
paritate, dar fără să lipsească cele de origine traco-geto-dacă 
(Dicebalus, Kyndeas, Dinias ș.a.), gotică (Gibastes); turanice (Atala, 
Tzeenink), microasiatice (Entolios, Focas, Thecla), toate dovedind 
strânse legături între provincia Scitia și zonele aferente sau chiar mai 
îndepărtate. Se constată deci și infiltrări de antroponime barbare, 
reflex al trecerii lor prin această parte a lumii traco-romano-bizantine. 

Dacă inscriptile creștine din Dobrogea reflectă în majoritate practi- 
ci funerare, în schimb elementele sculpturale dau măsura înțelegerii 
preocupărilor pentru frumos, în special la edificiile publice, de carac- 
ter creștin. Simboluri ca peștele, porumbelul, crucea simplă sau mono- 
gramatică, rozeta etc., apar în mod frecvent. Capitelurile cu impostă 
de tipuri diferite (între altele remarcăm tipul teodosian) cu decoraţiuni 
geometrice, vegetale sau zoomorfe, se întâlnesc pretutindeni. Se relevă 
prin valoarea lor artistică, capitelul cu protome de berbec de la 
Callatis, a cărui ornamentatie bogată prefigurează barocul târziu. 
Alături de capiteluri, plăcile de cancelli frumos împodobite cu vrejuri 
și frunze de acant, caneluri, figuri geometrice variate etc., abundă la 
basilicile paleocreștine de la Tomis, Tropaeum Traiani, Histria, Callatis 
etc. Cu timpul, locul sculpturilor este luat de reprezentările picturale. 
Fresce cu scene biblice, sfinți si oranti, frunze, flori, figuri geometrice 
etc., apar în criptele basilicilor și în morminte (I. Barnea, Arta creștină 
în Romănia, I, 1978, passim). 

O descoperire întâmplătoare făcută in anul 1912 la Malaia 
Perescepina, în Ucraina, lângă Poltava, ne-a pus în fața unui tezaur în 
conținutul căruia, pe un mare taler de argint, lucat se pare la Bizanţ, o 

inscripție gravată menționa numele episcopului Paternus de la Tomis. 
Talerul, în formă de disc, este ornamentat cu splendide motive vege- 
tale si animaliere si se inscrie intre cele mai valoroase obiecte de teza- 
ur ale Mitropoliei din Tomis. Această unitate eparhială, mitropolitană, 
in timpul impáratului Anastasius era compusá din 14 episcopate, iar 
conducátorul ei era Paternus, mitropolitul care in anul 519 semna 
actele sinodului ecumenic de la Constantinopol: Paternus misericordia 
Dei episcopus provinciae Scythiae. metropolitanus. ("Paternus, prin 
mila lui Dumnezeu, episcop mitropolitan al provinciei Scitia"). 

Pe talerul descoperit in 1912, aflat acum la Ermitaj - Sankt 
Petersburg - se aflá in centru o mare chrismá (monograma Chi-Rho) 
flancată de literele A și Q, iar pe margini inscripţia: Ex antiquis reno- 
vatum est per Paternum reverentiss(imum) episc(opum) nostrum, 
Amen - ceea ce inseamná cá "(Talerul) a fost fácut din alte obiecte 
vechi, prin cheltuiala lui Paternus, preacinstitul nostru episcop, Amin" 
(I. Barnea, DID, 2, p. 497; E. Popescu, Inscriptiile din sec. IV-XIII 
descoperite in România, 1976, p. 97, nr. 64). S-a acreditat părerea cá 
discul ar fi fost confectionat la Bizant in atelierele care produceau 
obiecte similare destinate cultului; sá retinem, cu titlul de ipotezá insá, 
posibilitatea apartenentei sale directe la arta tomitaná, destul de ele- 
vată chiar si in condiţiile de început ale sec. VI p.H. 

Manifestárile artistice ale Scitiei Mici in sec. IV-VII, concentrate mai 
ales in orasele de pe litoral, dar cu puternice reflexe si in cele de pe 
limes, in ciuda numeroaselor perioade de restriste si a conditiilor 
social-economice precare in care s-au dezvoltat, dau imaginea vie a 
infloririi romanismului in aceastá provincie, fecund si bine apárat in 
climatul ideologic dat de crestinismul ortodox. Faptul se confirmá 
autoritar într-o recentă si extrem de insolitá descoperire ocazională 
făcută la Sucidava (Izvoarele - Pârjoaia). Este vorba de un tezaur cu 
piese de argint pentru practici liturgice, găsit în 1984, compus din 17 
piese: 6 boluri, 6 lingurite, o cánitá trilobatá, o paterá, o cană mare, o 
strecurátoare si un frumos reliquarium. Cele mai multe piese se 
incadreazá in sec. IV p.H., si la inceputul celui urmátor. Reconditio- 
nate si restaurate, au ingáduit identificarea unor stampile cu nume ca 
Eusebios, Constantinos, Esyhios - desigur, numele artizanilor. Apar si: 
alte inscriptii realizate in puncte. Ele mentioneazá in acest caz numele 
posesorilor: Nazareos, Victor. 

S-a constatat ușor cá tezaurul este alcătuit din piese produse in 
zone diferite, toate din răsărit: unele din Constantinopol, altele din 
Siria, Palestina și chiar Egipt. Alte centre producătoare sunt bine cir- 
cumstantiate pe baza sigiliilor: Efes, Smirna, Magnesia, Sionia, Ypaipa, 

Laodiceea etc. 

Adunate deci într-un singur lot, în condiţii istorice și pe căi greu de 
determinat, ele au alcătuit tezaurul sucidavens pentru folosințe litur- 
gice. Unele piese sunt grupate prin scop funcţional, cum ar fi cutia - 
reliquar, sau ansamblul format de cánita trilobatá cu patera care 
formează așa numitul charnibozeston; sunt scrijelate cuvintele de 
esență creștină pe câteva vase: phos, zo€ = lumină, viaţă. 


Era o practică a vremii ca în bisericile episcopale (mitropolitane) să 
se concentreze, prin danii de la credincioși, obiecte necesare practicilor 
liturgice, folosite de preoți și ierarhi superiori la sărbătorile religioase, 
la marile aniversări etc., așa după cum este cazul cu cel de la Sucidava, 
localitatea devenită reședința uneia din cele 14 eparhii episcopale ale 
Scitiei Mici. 

Pe de altă parte, osebit de manitestările religioase, subliniem că 
vitalitatea artistică a populaţiei din regiunea Dunării de Jos, se poate 
argumenta prin moșteniri importante de toponime și antroponime, 
unele persistente din sec. IV-VII până în zilele noastre. Astfel de 
moșteniri întâlnim în cazul unor localități ca: Băroi-Beroe și Biroe; 
Drástor-Durostorum-Dorostolo:; Hársova-Carsium ș.a. Mai sunt și 
toponime antice, de origine latină care au ajuns în limba română prin 
filiera unor traduceri: Petra-Camena; Axiopolis-Ashsaena=întunecat, 
apă neagră=Cernavoda; Vicus Novus-Novoe Selo=Enisala (Sat Nou). 

Sunt numai câteva dovezi ale continuității etnice și de limbă care 
alcătuiesc un imens bagaj spiritual, alături de datini, obiceiuri, 
credințe, eresuri, practici ale vieţii zilnice - totul legat organic de civi- 
lizatia latină care s-a dezvoltat în Scitia timp de peste șapte veacuri pe 
fondul autohton daco-getic. Latinitatea veacurilor I-III p.H., rod al 
unei sinteze de esență geto-daco-romană, se amplifică in veacurile IV- 
VII, păstrându-și fondul originar, dar cu inerentele adăugiri și trans- 
formări, prilejuite de unele imixtiuni ale semintiilor în trecere pe aici. 
Moștenirea daco-getică și latină la Dunărea de Jos, rămâne rădăcina 
cea mai viguroasă a unei formațiuni etnice majore, persistentă și via- 
bilă, a cărei prezență și perenitate o vom constata pretutindeni în 
Dobrogea în epoca feudalismului timpuriu. 

CAP. IX. SCITIA BIZANTINA (SEC. VII-X) 
ORGANIZAREA ADMINISTRATIVĂ 


Avem toate temeiurile să credem că reformele lui Heraclius (610- 
641) privind restructurarea administrativă si inilitară a imperiului au 
fost o realitate cu urmări pozitive, persistente, și aceasta într-o 
perioadă critică, provocată de prezența avarilor, slavilor și bulgarilor. 
Organizarea themelor, în cadrul cărora strategul reunea puterea civilă 
și pe cea armată, venea în întâmpinarea unui deziderat stringent al 
epocii. Se puneau astfel bazele unor organisme mai puternice în cadrul 
cărora așa-numiții stratioti formau potențialul armat, soldaţii fiind 
împroprietăriți cu loturi de pământ, deci fixati în regiunea pe care o 
apărau (I. Barnea, DID, 2, p. 440-441). 

Se pare cá Scitia Micá s-a integrat sistemului administrativ-militar 
allui Heraclius, abia in timpul lui Constantin IV-Pogonatul (668-685), 
în acest sens depunând mărturie cronicarul împărat Constantin 
Porfirogenetul (De Thematibus, 45, 1=FHDR, II, p. 671): "... Dar de 
când neamul urât de Dumnezeu al bulgarilor a trecut fluviul Istru, de 
atunci și împăratul, din pricina náválirii scitilor și bulgarilor, s-a văzut 
silit s-o aducă în situația de provincie și să numească in ea un con- 
ducător de oști. Trecerea barbarilor peste fluviul Istru s-a întâmplat 
spre sfârșitul domniei lui Constantin Pogonat, când a ajuns cunoscut 
și numele lor; căci mai înainte erau numiţi onogunduri". Și pentru a 
concretiza afirmaţia, cronicarul însemnează edificator (47, 1, 58-60): 
"Eparhia Scitiei se află sub un conducător si are 15 orașe: Tomis, 
Dionysopolis, Acrae, Callatis, Istros, Constantiana, Zelpa, Tropaeum, 
Axiopolis, Capidava, Carsus, Troesmis, Noviodunum, Aegyssus și 
Halmyris". Desigur, în sec. X când scria Constantin Porfirogenetul, era 
firesc să se deformeze vechile toponime; astfel însă, știrea care privește 
organizarea imperiului este foarte prețioasă; ea izvorăște din necesi- 
tatea stringentă a apărării imperiului de bulgari și sciți - prin sciți 
înțelegându-i pe slavi. 

Așezarea unor elemente alogene la granița nord-dunăreană a 
Imperiului Bizantin s-a făcut pentru a se îngroșa numărul contribua- 
bililor și pentru a se apăra statul impotriva altor asemenea invazii. Se 
produce o convietuire a localnicilor din totdeauna - bine documentată 
în izvoarele literare si cele arheologice - cu noii veniţi, între care ade- 
sea surveneau conflicte acute. Sec. VI (venirea incipientă a slavilor) și 
sec. VII (apariția protobulgarilor - al căror număr este insignifiant) 
marcau apariții etnice noi - intruse - a căror trecere spre sud și sud- 

vest, era determinată de prezenţa bizantină sprijinită de populaţia 
locală, romanizată, care-și ducea existența în așezări mai ferite. 
Mărturii ne funizează documentele arheologice (C. Cârjan, Ceramica 
băștinașă din sec. VI-VII p.H., descoperită la Tomis, în Pontica 4, 1971, 
p. 339 și urm.) și cele literare (Theophylactos Simocatta - Istorii, II, 
15=FHDR, II, p. 539 și Teophanes Confessor - Cronographia, anul 6079 
(587) p. 257, 11, 30; De Boor=FHDR, II, p. 603). Așezările rurale si 
urbane din sec. VI-VII p.H., dovedesc din plin prezenta autohtonilor, 
asa cum s-a constatat in săpăturile de la Ulmetum, Troesmis, 
Dinogetia, Capidava, Tropaeum Traiani, Noviodunum, ca sá nu mai 
amintim orașele de pe litoralul Mării Negre, între care Tomis ocupa 
un loc preeminent. (Gh. Mănucu-Adameșteanu, în Pontica XXIV, p. 
299-327). Populaţia băștinașă, romanizatá nu putea fi dezlocată de 
migratorii care, nu numai că reprezentau în cazul bulgarilor, o grupare 
redusă numeric, dar prin excelenţă, căutau sudul, unde existau renu- 
mitele regiuni bogate ale Bizanțului. Nimic nu dovedește includerea 
acestei zone intr-o formaţiune statală alta decât cea bizantină, ale cărei 
interese majore la Dunăre și pe țărmul Mării impuneau prezenţa gar- 
` nizoanelor sale aici. 

Vechile orașe de pe limes-ul scitic sau din interiorul provinciei (the- 
mei) supraviețuiesc în vechile lor structuri de până în sec. VII - 
adevărat, unele cu nume schimbate conform exprimării fonetice au- 
tohtone. În cele mai multe dintre ele s-au descoperit dovezi ale cul- 
turilor materiale Ipotești-Cândești sau, mai apoi, Dridu - balcano- 
dunăreană; ultima de largă răspândire în arealul carpato-danubiano- 
pontic (desigur, și balcanic-sud-dunărean) (Dimiter Angelov, în 
Dobrudza, Etudes ethno-culturelles, Sofia, 1987, p.7 și urm.). 

Deci, bulgarii așezați ca foederati, au constituit o primă formaţiune 
statală proprie, cu capitala la Pliska. Restráns ca dimensiuni si forte, 
noul organism politic era departe de a include thema Sciţiei. Totuși se 
interpunea între aceasta și statul bizantin. Scitia rămâne de fapt si de 
drept parte integrantă a imperiului bizantin, cu populaţie locală 
numeroasă; niciodată și de nimeni aceasta nu va fi dislocată pentru a 
pregăti terenul așezării slavilor și bulgarilor (Velizar Velkov, în 
Dobrudza, Études ethno-culturelles, Sofia, 1987, p.13 și urm.). Mult 
mai târziu va avea de suferit rigorile vecinátátii cu statul bulgar creat 
de Asparuch. Populaţia noului țarat - stat era formată din slavii celor 
șapte triburi așezate în vecinătatea protobulgarilor și din geto-tracii 
romanizați, amestecați cu elemente grecești. Linia dunăreană a Scitiei, 
țărmul mării și văile mai ferite, constituiau apanajul populaţiei roma- 
nizate, trăind in așa numitele Romanii. Delta Dunării constituia o 

importantă zonă strategică și economică pentru Bizanţ, controlul aces- 
tuia aici făcându-se cu rigurozitate. Imixtiunile etnice bulgărești sau 
ale altor neamuri barbare sunt ocazionale și fără pondere în această 
zonă, fapt ilustrat de totala inexistentá a vreunor mărturii arheologice. 

Încercările unor istorici din ţara vecină sud-dunăreană, de a 
demonstra pe cale arheologică, literară, antropologică, epigrafică etc., 
că Dobrogea a fost un teritoriu de interes exclusiv bulgăresc sunt 
caduce și în afara orizontului științific. Este o atitudine de ostilitate fla- 
grantă, a modului de abordarea unor teme istorice, cu scopul vădit de 
a legitima evoluţia unei civilizaţii care le-a aparținut exclusiv, anulând 
tot ceea ce nu este bulgăresc. Pe cât de gravă, pe atât de gratuită este 
afirmația din recenta literatură de specialitate, potrivit căreia, la 
venirea slavilor și bulgarilor Dobrogea era un fel de terra deserta, iar 
cultura materială și spirituală creată apoi, ar aparține exclusiv bulga- 
rilor, ignorându-se total aportul covârșitor al bizantinilor și au- 
tohtonilor romanizați (Dobrudza, Études ethno-culturelles, Sofia, 1987) . 

Că bizantinii stăpâneau ţărmul vestic al Mării Negre cu Delta, o 
atestă știrea că flota lor își avea sediul la Lycostomion, pe brațul Chilia. 
Era condusă de un arhonte al Bulgariei - cu grad de komes (lat. comes) 
- denumire formulată astfel prin generalizarea noțiunii administrative 
a țărmului vest-pontic dominat la acea dată în partea sa meridională 
de bulgari. Izvoarele il menționează în sec. IX pe Toma, "protospátar si 
arhonte de Lycostomion"; este vorba de un elev al patriarhului de 
Constantinopole, Fotie, cel care îi închină profesorului său lucrarea 
Lexicul lui Fotie. Trecând peste acest amănunt de valoare culturală 
mai amintim de asemenea că în anul 917, la comanda flotei din Deltă 
era drongarul Romanos. Pe de altă parte, prezenţa stăpânirii bizantine 
în această parte a Dunării de Jos, în sec. X, se dovedește si în cadrul 
discuţiilor aprinse cu Rusia Kieveană, la vremea când aceasta, în 
alianță cu bulgarii amenință cu ocuparea regiunii. În anul 968, 
Nichifor Focas cheamă în sprijin contra bulgarilor pe cneazul kievean 
Sviatoslav. "Cronica lui Nestor", relatează că atunci rușii au luat în 
stăpânire "80 de orașe de la Dunăre și s-au așezat să cnezească în 
Pereiaslavet, luând dări de la greci" (I. Barnea, in DID, III, p. 13). 
Pereiaslavetul se pare că era cel mai important între cele 80 de "orase" 
- despre care cercetátorii bulgari se grábesc sá afirme cá sunt 
bulgáresti, ignoránd originea lor romano-bizantiná - cu probabilitate 
că poate fi localizat lângă Isaccea zilelor noastre; in epocă devenise 
centrul noilor cuceritori care înțeleg să perceapă obișnuitele dări de la 
foștii stăpânitori bizantini (greci). Avantajele erau cu atât mai mari 
pentru ruși cu cât târgul era așezat în calea marilor drumuri de apă și 

de uscat care veneau din toate părțile Europei centrale și sud-estice 
prin Deltă, către Mare. Împăratul Ioan Tzimiskes (969-976) hotărăște 
să-i alunge pe cuceritorii neaveniti, ceea ce îl deterrmină pe cronicarul 
Leon Diaconul (Istoria, VI, 8=FHDR, II, p. 679), să consemneze: "... 
Hotări să înceapă tratative de pace cu Sviatoslav, conducătorul 
armatei ruse, îi trimite la dânsul soli, vestindu-i să primească răsplata 
promisă de împăratul Nichifor, pentru invadarea Mossiei și să se 
retragă în ținuturile lor de baștină și în Bosforul cimerian, iar Moesia 
s-o lase romanilor, cărora li se cuvine, precum și partea care ținea din 
vechime de Macedonia ..." 

Prezenţa bizantină la Dunărea de Jos este dovedită și de izvoarele 
arheologice. Pe lângă obișnuita ceramică, s-au găsit unelte, monede 
etc. Semnificative sunt sigiliile purtá:d numele unor înalți demnitari, 
ca de exemplu cel al lui "Focas, spătar și strateg" al Themei de 
Paristrion, în sec. VIII-IX; aceleiași epoci i se încadrează alte două piese 
similare descoperite în preajma Silistrei, una cu numele lui "Antohios, 
spátar imperial și turmach", și o a doua cu cel al lui "Nichita, spătar, 
candidat imperial și turmach" (I. Mititelu si I. Barnea, in SCIV, 17, 1966, 
1, p. 44-45). Recent au fost recoltate din părțile Isaccei alte plumburi 
sigilate care ingáduie reconstituirile unor nume ca Nichita protospátar 
sau Photios, protospátar; Ioan, proedros, toate din ultima parte a sec. 
IX si dela inceputul celui de-al X-lea. 

Pericolul tot mai mare pentru bizantini provocat de prezenta 
primului tarat bulgar, cu inerentele ingerinte teritoriale, determiná pe 
energicii împărați loan Tzimiskes sau Vasile al II-lea (976-1025) să 
intreprindá actiuni hotáráte contra lor. Eliberat si de alte angajamente 
militare la granițele imperiului, loan Tzimiskes procedează la 
cucerirea Bulgariei răsăritene in 971, iar Vasile al II-lea a aceleia 
apusene, între 1014-1018. Primul țarat bulgar este desființat. Teritoriul 
dintre Dunărea de Jos și Marea Neagră reintră efectiv și total în com- 
ponenta imperiului. Cronicarul arab Yahya Ibn Said din Antiohia 
relatează: "Tzmiskes a intrat în stăpânirea orașului Dorostolon și a 
cetăților înconjurătoare, pe care le cuceriră rușii” (Patrologia 
Orientalis, 17, 1924, p. 135). 

Imediat se procedează la reorganizarea administrativă și militară a 
teritoriului, pe locul Scitiei reconstituindu-se thema de Paristrion sau 
Paradunavon (Podunavia - în pronunția slavă). În fruntea themei, se 
afla un strateg (archon, katepan sau duce) cu imputerniciri multiple, 
militare și administrative. S-a determinat chiar, pe baza unui sigiliu, 
numele primului strateg al Themei: Leon Sarakinopoulos, strateg de 
Ioanopolis si de Dorostolon (I. Barnea, DID, II, p. 75; P. Diaconu, în 

Pontice II, 1969, p. 396-397). 

Timp de peste două veacuri - între 971-1186 - stăpânirea bizantină, 
în ciuda presiunilor exercitate de către neamurile migratoare ale 
pecenegilor, uzilor și cumanilor, se menține aici cu autoritate. Sub pro- 
tectia sa, populaţia locală - românii - isi desfășoară activitatea 
înfruntând numeroase. vicisitudini, fapt probat de atâtea mărturii 
arheologice. Anul 971 deci, încheie conventional o epocă și 
marechează începutul alteia noi cu implicaţiile arătate în organizarea 
administrativă. 


VIAȚA SOCIAL-ECONOMICĂ 


Relaţiile de tip feudal devin caracteristica esenţială a veacurilor 
VIII-X. Cea mai mare parte a colonilor devin iobagi; o parte însemnată 
dintre ei rămân însă pe lângă gospodăria feudală, aproape în exclu- 
sivitate cu rosturi domestice. 

Masa producătorilor direcți o constituie tot mai mult obștea 
sătească-teritorială, cu proprietatea comună asupra terenurilor necul- 
tivabile și cu o tot mai individualizată posesiune asupra lotului culti- 
vat. 

Soldatul - táran - stratiotul - se mentine cu precádere, in regiunile 
de frontierá. Táranul liber ocupá un loc tot mai insemnat in economia 
imperiului, micile proprietáti avànd tendinta sá se inmulteascá. 

Constatăm însă către sec. IX-X, cá relaţiile funciar-agrare se modi- 
fică în sensul că proprietăţile aparținând nobililor feudali, inaltilor 
demnitari militari, administrativi și clerici, cresc în chip considerabil, 
și aceasta în detrimentul obștilor și a micilor producători indepen- 
denti. Membrii obștei, reduși la aservire, sunt menționați în izvoare cu 
termenul de pareci (vecini), ceea ce amintește, oarecum, de starea 
juridică a colonilor de altădată. . 

Caracterul autarhic al economiei cu implicatiile inerente asupra 
oraselor care-si pierd tot mai mult rolul de odinioará, se impune pe 
scará inaltá. Mestesugurile si comertul scad in intensitate; doar unele 
orase de pe litoral si alte cáteva de pe ,malul Dunárii se vor dovedi 
încă active între veacurile VII-X, rol de seamă avându-l vechile cetăți 
romane și romano-bizantine (Durostorum - cu cetatea bizantină de la 
Păcuiul lui Soare, Capidava, Dinogetia, Noviodunum etc., iar la mare, 
Constantiana - anticul Tomis , Callatis - Pangala ș.a.). 

Sigiliile care pecetluiau mărfuri, alături de numeroasele monede 
descoperite în localităţi dobrogene, confirmă o neîntreruptă circulaţie 
de bunuri comerciale in zona Dunării de Jos, fie a acelora produse aici, 

fie aduse din altă parte pe drumurile de apă și de uscat. S-au descope- 
rit monede în cele mai nebănuite colțuri ale Dobrogei, care înserate și 
clasate cronologic într-un tablou sinoptic, demonstrează larga lor cir- 
culatie între sec. VIII-X. Pe aversul lor apar în succesiune firească 
chipurile întregii suite de împărați care au domnit la Bizanţ în această 
epocă. Menţionăm tezaurul de la Urluia, lângă Tropaeum Traiani, pe 
cel de la Valul lui Traian (recuperat în parte) și pe cel de la Greci 
(ultimele două din aur) care cuprind emisiuni monetare ale unor 
împărați care au domnit între sec. IX-X. Frecvența acestor monede, 
pretutindeni în cuprinsul provinciei, dar mai mult în orașele de la 
Mare si de pe Dunăre, confirmă asertiunea potrivit căreia, aici 
stăpânirea bizantină n-a încetat niciodată. Gurile Dunării, intens 
exploatate ca trafic comercial-navigabil, dar și ca bogății naturale, au 
constituit pentru Bizanţ obiectiv de activitate predilectă. Aici s-au dez- 
voltat orașe importante, care au atras ușor atenția unor comandanți 
militari străini: Lycostomion stătea mereu sub supraveghere bizantină, 
iar Pereiaslavet-ul ne este înfățișat cu ocazia cuceririi sale de către 
Sviatoslav al Kievului, în anul 968, drept un mare centru comercial. 
Acest adevăr reiese din scrisoazea pe care cneazul Kievului o expedi- 
ază mamei sale Olga, si din care, spre edificare, citám: "Nu-mi place să 
stau la Kiev, vreau să trăiesc in Pereiaslavetul de pe Dunăre. Acolo 
este inima țării mele, acolo se adună toate bunurile din Grecia: aur, 
țesături, vin și tot felul de fructe; din Cehia și Ungaria argint și cai; din 
Rusia blănuri, ceară, miere și robi" (I. Popa - Lisseanu, Izvoarele isto- 
riei românilor, 7; Cronica lui Nestor, Buc., 1935, p. 71-73). 

Deși neidentificat, Pereiaslavetul este localizat în apropierea Deltei, 
ipotetic de câtre unii la Isaccea sau Prislava (com. Nufărul, jud. 
Tulcea), zonă către care convergeau cele mai importante și mai 
numeroase drumuri comerciale, în căutarea ieșirii la Marea Neagră și 
mai departe, spre centrele mediteraneene. (I. Barnea, în DID, III, p. 14). 
Aceste drumuri erau folosite cu precădere de românii de pe ambele 
maluri ale fluviului, ca o creație a lor, după cum de altfel se reflectă 
fidel și în Cronica lui Nestor, fără să mai adăugăm mărturiile arheo- 
logice atât de abundente (Dimiter Angelov, Dobrudza, Etudes ethno- 
culturelles, Sofia, 1987). 

Cercetările arheologice efectuate în orașele de pe malul drept al 
Dunării, ca cele de la Axiopolis, Capidava, Dinogeţia, Noviodunum 
etc., au pus în lumină o gamă variată de unelte, arme, instrumente cas- 
nice și agricole, podoabe, obiecte de cult ș.a., toate mărturii autentice 
ale unei activități apreciabile între sec. VIII-X. De asemenea, înmulțirea 
populaţiei, e dovedită atât de bordeiele semiingropate sau de 

suprafață, cât și de adevăratele locuinţe de formă rectangulară, lucrate 
în piatră și lemn. 


VIAȚA POLITICĂ 


În intervalul dintre domnia lui Heraclius și a lui loan Tzimiskes, pe 
teritoriul Dobrogei se produc cele mai variate manifestări ale con- 
tradictiilor inechitabile dintre lumea civilizată a Bizanțului si nea- 
murile migratoare ale slavilor și bulgarilor. Pacea încheiată de 
Constantin al IV-lea Pogonatul cu bulgarii în anul 681, in conditii 
oneroase pentru bizantini, este abandonată în anul 688 de către 
împăratul Justinian al II-lea (685-695). Aceasta reprezintă începutul 
unui șir lung de ostilitáti, care între sec. VIII-X, pun teritoriul de la 
Gurile Dunării la discretia unora sau altora dintre învingători, cu 
întregul cortegiu de violente exploatări și vexatiuni pentru băștinași. 
Luptele succesive ale lui Constantin al V-lea Copronim (741-775) cu 
hanii bulgari, în anul 756 și între anii 761-763, duc la zdrobirea și ani- 
hilarea pentru o vreme a primului țarat, succesele bizantine fiind asi- 
gurate deopotrivă de forțele terestre și de cele navale. La fel se 
întâmplă și între anii 895-896, când drongarul bizantin Eustatie, 
comandantul flotei, apăra Delta Dunării, iar Nichifor Focas, viitorul 
împărat, comandant al forțelor terestre, ataca sudul Bulgariei. 

Eforturile bizantinilor de a se menţine la Gurile Dunării și pe 
litoralul dobrogean, sunt susținute și în anii următori, ca de exemplu 
în anul 917 când înregistrăm acțiunea drongarului Romanos, care-i 
învinge pe bulgari. Cu toate acestea, bulgarii reușesc să-și mărească 
teritoriul statal, în sud și la vest de Munţii Balcani și își consolidează 
puterea, profitând de unele slăbiciuni ale Imperiului Bizantin. 
Populaţia statului lor se compunea din vlahi și din slavii care reușiseră 
să asimileze într-un mare procent triburile protobulgare. Se ajunge la 
o contopire și la o unitate etnică pe care o întărește și mai mult crești- 
nismul adoptat sub Boris I (852-889). Acestui fapt, petrecut în anul 870, 
îi urmează un altul, cultural, potrivit căruia, călugării Clement și 
Naum, discipolii lui Metodiu și Chiril din Moravia, creează un alfabet 
adecvat vorbirii slave - derivat din cel grecesc. 

Sub Simeon (893-927), Bulgaria atinge apogeul puterii sale. În anul 
893 își mută capitala de la Pliska la Preslav - spre sud-vest de prima. 
Dar urmașul lui Simeon, Petru (927-969), manifestă importante carente 
politice si militare, care duc la declinul statului bulgar, fenomen mult 
accelerat de mișcarea bogomililor. Mase de țărani exploatate de nobi- 
limea feudală, cât și sărăcimea tărgurilor, îmbrățișează repede curen- 

tul sectar al bogomilismului, care motiva doctrinar profunde 
nemulțumiri și revolte sociale. 

Primul țarat bulgar sfârșește prin a fi desființat de către armatele 
bizantine. Astfel, Nichifor Focas ia inițiativa lichidării lui, și în acest 
chip să restabilească granițele imperiului lui. Pentru reușita intre- 
prinderii cheamă în ajutor pe rușii kieveni conduși de cneazul 
Sviatoslav. Acesta, după ce-i învinge pe bulgari în sud, ocupă teritori- 
ul actual al Dobrogei. De aici conflictul cu bizantinii: aceștia îi deter- 
mină pe pecenegii din nordul Deltei să-i atace pe kieveni, dar cneazul 
reușește să înlăture pericolul. Între timp, moare Nichifor Focas și la 
conducerea imperiului vine loan Tzimiskes. În pofida stărilor precare 
moștenite de la antecesor, pornește împotriva armatelor kievene, le 
alungă și apoi întreprinde o puternică operaţiune contra coaliției ruso- 
bulgare. Pliska este cucerită, iar Dorostolon-ul, unde se refugiase 
Sviatoslav este asediat; înfrânt la 24 iulie 971, Sviatoslav, se retrage 
definitiv. În regiunea Dunării de Jos se restabilește, astfel, autoritatea 
deplină a Imperiului Bizantin. Statul bulgar desfiinţat, intră în compo- 
nenta noului sistem administrativ, militar si civil, instituit de loan 
Tzimiskes. 

În cadrul reformelor bizantine, vechea themă a Scitiei, constituită in 
urma iniţiativelor lui Heraclius, își reia locul în noul sistem adminis- 
trativ și militar, cu numele de Thema de Paristrion sau Paradunavon, 
condusă de un strateg sau protospătar. Recent s-a determinat numele 
primului strateg de Paristrion, "Leon Sarakinopoulos, strateg de 
Ioanopolis și de Dorostolon". 


CULTURA ÎN SEC. VII-X LA DUNĂREA DE JOS. 
VIAȚA RELIGIOASĂ 


Populaţia românească, mult avansată în cadrul procesului de 
omogenizare etnică și spirituală, pe fundalul unor prefaceri social-eco- 
nomice, integrată total sau numai parțial Imperiului Bizantin, continuă 
să-și ducă viața în condiţiile precare ale evenimentelor din sec. VII-X. 
Inerentele infuzii produse de neamurile străine în trecerea pe aici, fără 
să fi modificat fondul unitar și solid al comunităţilor omenești din 
această parte a tárii., aduc oarecare nuanţe proprii în structura socială 
și spirituală a epocii. Mărturiile arheologice vin să confirme con- 
statarea aceasta. Cele mai vechi urme de cultură ale epocii anterioare, 
prefeudale, îngemănate cu cele timpurii bizantine, au un pronunţat 
caracter creștin, continuare firească a unor manifestări spirituale pro- 
prii populaţiei romanizate de aici. Și dacă, aparent, se vorbește de o 

cezură în viața culturală și religioasă produsă de interpunerea statului 
bulgar regiunii Dunării de Jos, aceasta este infirmată pe deplin de 
numeroasele descoperiri arheologice care ilustrează firul evolutiv al 
societății omenești de aici. 

Cercetările arheologice din ultimii ani au înlesnit mult cunoașterea 
ființei spirituale a românilor. Așezările, mai ales rurale, cimitirele 
întinse cu urne de incineratie - ilustrare a continuării practicii rituale 
geto-dace, obiectele variate și reprezentările artistice, întregesc suita 
manifestărilor spirituale din zonă. 

Persisteta centrului episcopal (mitropolitan) de la Tomis în veacul 
al VII-lea si in chip inerent supraviețuirea orașului însuși este atestată 
nu numai de unele știri literare de dată ceva mai târzie, ci și de 
descoperirile arheologice și sfragistice. Astfel, pe pardoseala bisericii 
mari din Tomis (din episcopium) au apărut vase de pământ ars (o 
oalá-borcan si stráchini cu brâie alveolare și crestături pe buză) ale 
căror trăsături tipologice fac să le considerăm de tradiție romano- 
bizantină. Datate în sec. VII și la începutul sec. VIII, ele sunt produsul 
populaţiei locale, adăpostită în lăcașurile sfinte, ruinate. Ceramică si- 
milară găsim la Callatis și în zeci de alte centre arheologice integrate 
ariei culturale Ipotești-Cândești-Ciurelu. 

Pretutindeni în Dobrogea în cimitirele feudal-timpurii, întâlnim un 
lot numeros de oale folosite drept urne, care se încadrează cronologie 
veacurilor VIII-X. Enumerăm exemplarele din necropolele de la 
Gârlița, Nalbant, Satu Nou, Castelu, Istria, Capul Viilor etc. În general 
ceramica epocii se compune din oale fără torti, ulcioare, cáni, cas- 
troane, străchini - din pastă uneori închisă - poroasă, alteori mai fină - 
cenușie - totul amintind de timpurile traco-geto-romane și romano- 
bizantine. Deseori au pe fund semne de olar, așa numitele "mărci", 
într-o mare diversitate: figuri geometrice, litere, cruci, cruci gammate, 
pentagrame, cercuri etc. Ceramicii curente îi adăugăm pe cea cu smalt 
verde-măsliniu, de origine bizantină, semn al puternicelor influențe 
venite din sud. 

Toate acestea fac dovada perenitátii etnice cu reflexul suprastruc- 
tural inerent, care demonstrează o evoluţie istorică neîntreruptă. 
Astfel ceramica de tip "Dridu" sau balcano-dunáreaná capătă o largă 
frecvenţă într-o arie geografică întinsă, căreia i se înscrie organic și 
Dobrogea. Controversele științifice de interpretare au căpătat în ulti- 
ma vreme diferențieri de optică, teza românească impunându-se însă 
(datorită tocmai obiectivitátii sale logice) (Jivca Vajarova, in Slavjanski 
i slavjanobulgarski jelistea v bulgarskite zeny VII-X - Așezări slave și 
slavo-bulgare în teritoriile bulgare, Sofia, 1965, p.9 și urm.; P. Diaconu, 

Realităţi arheologice și considerații istorice, în Recenzii și discuții arhe- 
ologice, I, Călărași, 1994). 

A repertoriul arheologic dobrogean întâlnim zeci de așezări, deter- 
minate prin cercetări de suprafaţă, cu ceramică numeroasă care 
îngăduie să deosebim unele tipuri datate înainte de sec. X, iar altele 
după această dată. Descoperiri de vase întregi, ca cele de la Rasova 
(pictate cu ocru roșu), Comana, Murighiol, Telita, alături de cele rezul- 
tate din săpăturile de la Axiopolis, Capidava, Dinogetia etc., aduc 
argumente pertinente asupra continuității de viață a populaţiei 
românești, până la data reorganizării administraţiei bizantine în 
Dobrogea, în 971. 

Deseori întâlnim pe vase ceramice și pe piatră, semne grafice: litere 
grecești, chirilice, glagolitice, latinești etc., așa cum este cazul la 
Dinogetia, Capidava, Axiopolis etc. De la Axiopolis (Cernavodă) 
provine o piatră, acum dispărută, pe care V. Pârvan a citit numele 
Voislav scris cu litere grecești și slave, dovadă concludentă a unor 
intense manifestări culturale.românești în sec. IX. Asertiunea se con- 
firmă și prin descoperirea acelui ulcior de mare valoare testimonială 
de la Capidava, care poartă o inscripție greacă: alfabetul scris invers - 
de la Q spre A - adică în sensul de rotire a roții olarului si cu numai 23 
de litere în loc de 24, dată fiind inutilitatea lui m pe lângă v care la acea 
epocă se pronuntau la fel. La sfârșitul șirului de litere este scris Petre. 
Avem astfel dovada de cea mai autentică limbă românească, numele 
Petre având o rezonanţă obișnuită pe Valea Dunării. (Petre din 
inscripție nu este un vocativ - cum ar părea la prima vedere - dintr-o 
invocatie acatistieră, fiindcă nu există nici un fel de imn religios con- 
sacrat Sfântului Petru ci numai ambilor sfinți, Petru și Pavel, 
sárbátoriti împreună la ortodocși). Folosirea exclusivă a alfabetului 
grec ne indică puternica influență bizantină care a premers pe cea 
slavă, câștigând in masa românească multi aderenti. Se pare chiar că 
inscripția de pe calupul de calcar descoperit în 1950 la Mircea Vodă (pe 
Valea Carasu), care atestă numele lui Jupan Dimitrie, în anul 943, este 
mai târzie decât vasul de la Capidava. Acestuia, lăsându-i de-o parte 
semnificația istorică - legată de numele unui feudal local care va fi par- 
ticipat la luptele desfășurate în zonă de către maghiari, pecenegi și ruși 
- îi reținem deocamdată numai valoarea culturală în sine, care rezidă 
în scrierea chirilică, a cărui adoptare a înlocuit în Dobrogea pe cea 
bizantină. Același fapt se constată și în nordul Dunării, unde populația 
românească recepta scrierea grecească și apoi, scrierea slavă care se 
substituie cele grecești. 

Forme deosebite și importante de scriere grecească, chirilică, runică 

și glagolitică, întâlnim însă în marele ansamblu rupestru de la 
Basarabi, descoperit în anul 1957. Cercetat mai multi ani la rând, acest 
complex s-a impus în atenția cercetărilor români și bulgari, - prin 
structurile arhitecturale insolite, prin complicatele și controversatele 
texte epigrafice și, nu în ultimul rând, prin valoarera simbolică a unei 
întregi suite imagistice de sfinți, oranti, animale, labirinte etc. - toate, 
ilustrate pe pereţii bisericutelor, galeriilor si criptelor săpate în dealul 
de cretă. 

În partea de sud-vest a actualei localități Murfatlar (Basarabi), din- 
colo de albia canalului Dunăre-Marea Neagră (spre sud), în falia mare- 
lui deal de cretă, au fost degajate intre anii 1957 până în 1968: șase bi- 
sericute, câteva cripte, galerii de legătură, morminte, (în galerii și in 
cripte). Acestea au fost scobite în roca moale concomitent cu 
exploatarea unei mari cantități de calupuri (din bazine-gropi) probabil 
către sfârșitul sec. X și începutul celui următor. Cariera, ocupa o 
suprafață de circa 200 x 40 mp. Se pare că încă se mai pot da la iveală 
și alte componente ale imensului complex. 

Pe pereţii monumentelor si ai carierei au fost scrijelate sau sculptate 
diferite semne și simboluri, unele creștine, altele aparținând unui fond 
spiritual mai vechi, precreștin, precum și inscripții. Ultimele, alături de 
o variată serie de reprezentări, apar ca o reflectare a unui amestec etnic 
specific epocii. 

Bisericuța B1, cu axul longitudinal E-V, cu trei încăperi - pronaos, 
naos si altar - despărțite între ele, are pereţii crestati în masivul de 
cretă. "Mobilierul", tot in cretá, se compune din o bancă și două posta- 
mente în pronaos; o masă în naos; un prestol, o másutá si un posta- 
ment în altar. 

Ín dreapta bisericutei B1, se aflá asa numitul masiv-peninsulá, 
inláuntrul cáruia au fost cioplite alte trei bisericute, numerotate de sus 
in jos, B2, B3, B4. Toate sunt de plan simplu, dreptunghiulare, si au 
absidele orientate inspre S-E. 

Bisericuta B2, prábusitá pe jumátate incá din vechime, are interi- 
orul identic precedentei. Prima incápere (pronaos) era despártitá de 
naos prin trei deschizáturi practicate într-un perete de cretă, iar între 
naos și altar comunicarea se făcea printr-o singură deschidere tăiată la 
mijlocul unei balustrade, iniţial, poate un perete. Și aici se afla un pos- 
tament în altar. 

Bisericuța B3 este alcătuită numai dintr-o absidă (altarul) și un naos 
rectangular. În altar apare prestolul (singurul din întregul ansamblu 
degajat pe toate cele patru laturi) și două postamente scunde (scaune). 

n pavimentul acestei încăperi, de o parte și de alta a prestolului, s-au 

realizat trei adâncituri dreptunghiulare, servind poate la diferite 
spălări liturgice. 

Bisericuța B4, este cea mai mare și cu interiorul împărțit conform 
arhitecturii bizantine. Nartex-ul este separat de naos prin patru stălpi 
(doi crestati in cretă, la mijloc, și alti doi, ziditi, din calupuri de cretă, 
de-o parte si de alta a celor doi centrali). În naos, pentru susținerea pla- 
fonului usor boltit au fost crestati in masiv un stálp mare cu patru 
laturi in mijloc către altar și câte doi mai mici, dispuși asimetric de-o 
parte și de alta, la mică distanță de pereții laterali. Altarul comunică cu 
naosul prin trei deschideri arcuite în partea superioară care, străpung 
un perete în masiv. Arcurile sunt decorate deasupra, prin benzi îngus- 
tate din vopsea roșiatică. fn altar, sunt patru blocuri crestate in cretá, 
dintre care unul este prestolul, iar un altul pare sá indice unele functii 
liturgice. 

Spre capátul sud-vestic al complexului rupestru se mai gásesc alte 
două bisericuțe și anume E3 si E5. 

E3, distrusă în cea mai mare parte are un plan ce imită pe celelalte, 
cu altarul având tavanul ca o calotă sferică, iar în mijlocul absidei, 
prestolul. Tot prin crestare în rocă, între altar și naos s-a amenajat o 
balustradă străpunsă central de o deschidere. Balustrada se prelungea 
în partea de sud cu arcade susținute de stâlpi. Naosul are formă 
trapeziodală. Între exonartex (dreptunghiular, dispus transversal la 
vest de naos, depășindu-l pe acesta în lățime) și naos se afla o altă 
balustradă, traversată și ea, central, de o mică deschidere. Pe latura 
lungă, la vest de nartex, au fost practicate trei deschideri mărginite de 
stâlpi de cretă, care dădeau în exonartex. Aproximativ la mijlocul 
peretelui arcuit se află, după câte se pare, intrarea în paraclisul funerar 
vopsit în interior, total sau parţial, cu ocru roșu. 

La răsărit de E3 se află bisericuța E5, în formă de patrulater nere- 
gulat, cu altar într-o nișă arcuită sus, flancată de alte două nișe mai 
mici ce îndeplineau funcţiile de prothesis și diaconion. Altarul, separat 
de încăpere cu un perete (templum) sau poate cu o balustradă (cancel- 
lum) din care s-a păstrat numai partea de jos, era în legătură cu aceas- 
ta printr-o deschidere la mijloc. 

Încăperile separate și galeriile comunică adesea cu bisericutele. 
Avem o galerie si mici încăperi în masivul-peninsulă și cinci galerii, 
G1-G5, în partea de sud-vest a complexului. Unele erau prevăzute cu 
gropi pentru morminte - de obicei în formă de sicriu, deasupra cărora 
se așezau transversal lespezi de cretă sau scânduri. În unele dintre ele 
s-au găsit schelete umane, cu vagi urme de țesături pe oase. Și galeri- 
ile au servit ca adăposturi sepulcrale, cu schelete sărăcăcioase, care, la 

fel ca toate celelalte, aparținuseră unor călugări (de regulă, bărbaţi). 

La câțiva metri în spatele masivului peninsulă și la circa 6m vest de 
intrarea bisericutei B1, cu circa 5m mai jos decât pragul acesteia, s-au 
descoperit două încăperi funerare, C1 si C2, una in continuarea 
celeilalte. C1, cu formă neregulată, are o intrare arcuită în partea de 
sus, mai largă la bază, care fusese "zidită" cu boiovani de cretă nelegati 
între ei. Pe pavimentul încăperii záceau alăturate, în poziţii creștine, 
două schelete de bărbați maturi. C2 are forma unui dreptunghi nere- 
gulat. De-a lungul peretelui din dreapta intrării a fost adâncită în 
podea o groapă rectangulară alături de care, pe pavirnent, era întins un 
schelet de bărbat matur. 

În umplutura de cretă sfărâmată a carierei feudale timpurii au ieșit 
la lumină alte nouă morminte. Gropile acestora aveau marginile bro- 
date de câte un rând de lespezi dreptunghiulare de cretă dispuse pe 
cant și alte lespezi așezate de-a curmezișul, acoperindu-le. Peste acest 
capac era așternut de obicei un strat de pământ negru. La picioarele 
unui mormânt s-a găsit o cruce cioplită dintr-un bloc de cretă. 

Tot în umplutura carierei au mai apărut o mică cruce și un "ou 
incondeiat" cioplite în bucăţi de cretá. Tot din aceeași rocă s-au mai 
realizat câteva cupe bitronconice - un fel de kantharoi - sparte din 
vechime, găsite si ele in săpături. Replici ale potirelor eucharistice des 
cunoscute in Dobrogea sec. al VI-lea, piesele de la Basarabi nu erau 
funcționale datorită materialului din care erau confecționate, ci jucau 
probabil un rol simbolic (P. Diaconu, in Pontica 17, 1984, p. 162-163). 

Deosebit de interesante sunt diferitele reprezentári zoomorfe si 
antropomorfe, cát și inscripţiile zgâriate pe pereții monumentelor în 
perioada funcţionării lor ca lăcaș monastic. Apar figuri de sfinţi, de 
oranti, alte chipuri omenești mai puţin definite, multe cruci - predo- 
minantă fiind crucea bizantină - scena Nașterii Domnului, planul unei 
bisericuțe, un perete marcat cu semnul crucii, călăreţi, animale reale 
(cai, iepuri, câini, poate un cerb) și fantastice (balauri - șerpi impletiti), 
păsări - între care un porumbel - reprezentarea - se pare - a unui șoim 
călare pe un animal (?), arme (arc cu săgeată, halebarde), corăbii (patru 
tipuri aidoma corăbiilor vikinge) pomi, un ulcior, figuri geometrice 
(labirinturi, jocuri de "tintar", un ráboj, o mistrie, cizme etc.). 

Inscriptiile, care au format obiectul a nenumărate studii si inter- 
pretări în literatura română de specialitate (D. P. Bogdan, Grafitele de 
la Basarabi, in Analele Univ. Buc., IX, 1960, 16, p. 31-41; I. Barnea, in 
Dacia VI, 1962, p. 293-316; I. Barnea, in DID III, 1971, p. 212-233; P. 
Diaconu, in Dacia VI, 1962, p. 319-321; Gh. Mihăilă, in Revueroum. de 
ling., IX, 1964, p. 149-169; Kazimir Popkonstantinov, în Dobrudza, 

Etudes ethno-culturelles, 1987, p.115 și urm.) sunt scrise cu caractere 
grecești, glagolitice, chirilice și runice. Ultimele au rămas de pe urma 
vikingilor care în epocă străbăteau pământul Dobrogei cu caravanele 
cu mărfuri spre Bizanț (celebrul drum, pe apă - Marea Neagră - și pe 
uscat, între nordul scandinav și sudul grecesc-bizantin). Multe sunt 
încă nedescifrate. Altele au fost interpretate, prin reconstituiri 
anevoioase, și demonstrează că ar indica unele "date" calendaristice - 
desigur, urmare a unor notări făcute de călători în trecere sau pur și 
simplu de călugării vieţuitori aici. 

Inscriptiile grecești, la început două, apoi trei, au apărut toate în B4. 
Tot aici se află și o inscripție cu caractere glagolitice și mai multe chi- 
rilice. Ultimele cuprind: o formulă preluată și tradusă din limba 
greacă, un text din Evanghelia lui Marcu, scurte texte care îl amintesc 
pe "Aian (Damian ?) preotul", pe "nedestoinicul rob Simion", și pe 
“Jupan ... Gheorghe” - poate feudali locali și simple semnături ale unor 
oarecari Neradi și Raid - pilpe (Gh. Mihăilă, în Studii și cercetări 
lingvistice, 15, 1964, 1, p. 39-58). Foarte posibil, ca ultimile două antro- 
ponime, să fie varege. Nu lipsită de interes este și inscripția săpată în 
partea dreaptă a intrării în bisericuța B1, cu litere chirilice și care indi- 
ca data de 6500 (992), când a fost amenajat lăcașul. 

Încercările unor lingviști străini, să demonstreze că textele de pe 
pereții ansamblului rupestru de la Basarabi - Murfatlar, sunt în exclu- 
sivitate de provenienţă bulgară, contravin și textelor literare bizantine 
care sunt unanime în a menţiona că în sudul Dunării trăiau vlahi și 
bulgari și mai ales, unei realități etnice elementare, potrivit căreia în 
sec. X-XI avem în zonă o masivă populație românească (vezi vasul de 
la Capidava cu numele lui Petre), în mijlocul căreia desigur, vor fi exi- 
stat și unele elemente alogene - toate sub dominație bizantină. Sá mai 
amintim că demersurile de a plasa în timp, ansamblul rupestru in 
discuție, înainte de a doua jumătate a sec. X, se izbește de cunoscuta 
acțiune a împăratului loan Tzimiskes, căruia îi datorăm integrarea 
Dobrogei, în anul 971, themei de Paristrion. Numai după această dată 
a fost posibil să se creeze condiţii prielnice pentru amenajarea 
lăcașului mânăstiresc de la Basarabi-Murfatlar, la adăpostul valurilor 
dintre Cernavodă și Constanţa care-l ocroteau perfect. (K. 
Popkonstantinov, în Dobrudza, Etudes ethno-culturelles, 1987, p. 115 
și urm. - cu demonstrațiile forțate, tendentioase, menite să asigure 
exclusivitatea vietuirii in Dobrogea, a strămoșilor săi). 

Complexul rupestru de la Basarabi este unul dintre cele mai impor- 
tante vestigii ale evului mediu timpuriu din Dobrogea - cu analogii de 
aflat și in alte localități din spațiul balcanic, fără însă a se asemăna cu 

acelea de la Krepca, Ravna, Preslav sau Madara și nici cu complexe 
similare din Asia Mică. El este propriu spaţiului dobrogean, și chiar 
românesc în intregimea lui - o așezare monahală destinată între altele 
și exploatării cretei (in vederea, poate, a ridicării în apropiere a "valu- 
lui de piatră”) (D. Ovcearov, Archeologya, 17, 1975, 3, p.3; P. Diaconu, 
în Rev. de ist., 30, 1977, 10, p. 1899; id. Rev. de ist., 33, 1980, 4, p. 767- 
771; V. Tapkova-Zaimova, Dolni Dunav. Granična zona na 
Vizantiiskja zapad. Kâm istorijata ne severnitei severotocnite balgars- 
ki zemi kraja na X-XII, Sofia, 1976, p. 54). 

Desigur cá influenta slavo-bulgará se vádeste si la Basarabi si lucrul 
acesta apare drept normal. Dar, in partea locului este atestatá arheo- 
logicsi literar, populatia románeascá, ca si alte elemente etnice stráine, 
cum ar fi populațiile nordice, în speță normanzii, de pe urma cărora au 
rămas imagini de corăbii tipic vikinge, balauri impletiti și, în mod 
deosebit, reprezentările "labirintului”. Însă cele mai multe semne și 
simboluri, ca de pildă reprezentarea picioarelor, a tintarului sau a 
orantilor, înfățișarea simetrică a două păsări cu vas euharistic între ele, 
a pătratului sau dreptunghiului cu două diagonale și fasciile întâlnite 
în mai multe cazuri, sunt urme ale unui fond precreștin și paleocreștin, 
păstrate în tradițiile populației băștinașe, precedentele urcând în timp, 
în veacurile creștinismului începător, cărora le datorăm și planul bazi- 
lical cu contra - absidă a bisericutei E3, și scobiturile dreptunghiulare 
servind pentru spălări liturgice și sistemul de cioplire și de construire 
a monumentelor. 

În ciuda faptului că la Murfatlar există și reprezentări profane, 
unele obscene, și că au fost descoperite și două morminte care aparțin 
unor femei, luând în considerare că desenele ar putea fi legate de un 
fond mai vechi al localnicilor, complexul poate fi considerat ca fiind un 
așezământ monahal, prin excelenţă creștin poate de tip coenobitic, așa 
cum am întâlnit în antichitatea romano-bizantiná la Slava Rusă - Ibida. 
Deci am putea considera amenajările rupestre, de factură creștină, din 
Dobrogea feudal-timpurie, ca un rezultat al unui fenomen de "mo- 
nahism bizantino-balcanic", care este datat din a doua jumătate a sec. 
X si până in sec. XII. 

Viata crestiná in plinátatea manifestárilor sale, este absolut expli- 
cabilă într-o regiune în care ortodoxismul bizantin, ecumenic, ni se 
relevă și într-o organizare eclesiastică cu tradiții neîntrerupte, dacă 
facem retrospectiva sec. VI-XII. 

În sec. VIII, ne este menţionată într-un important izvor, existenţa la 
Tomis, a unei arhiepiscopii - continuatoare a celor preexistente, bine 
documentate (J. Derrouzes, Notitiae Episcopatuum  Eclesiae 
Constantinopolitanae, Paris, 1981, p. 265). Recent studii bazate pe do- 

cumente literare, arheologice, numismatice și sfragistice, ne demon- 
strează o continuitate permanentă a orașului Tomis (Gh. Mănucu- 
Adameșteanu, în Pontica 24, 1991, p. 299 și urm.). Apoi, în cadrul the- 
mei de Paristrion sau Paradunavon, Tomisul și întreaga zonă dobro- 
geană, vor fi frecvent menționate în izvoare. Multe dintre ele ne 
lămuresc asupra civilizației creștine de aici - ca în cazul ansamblului 
rupestru de la Basarabi - ca rod al prezenței străromânești si a celor 
enchorioi (Mihail Atalietes, Historia, p. 204, r. 19-21=FHDR, III, p. 73; 
Georgios Cedrenos, II, 5991; I. Barnea, DID, III, p. 99-117), populaţie 
"care locuieste la Istru, cáci sunt asezate pe malul acestui fluviu multe 
și mari Orașe, care au adunat intr-insele o populație de toate limbile si 
care întreține nu puțină oaste”. 

Această eterogenitate este însă specifică orașelor, nu și mediului 
rural. Și - oricum, pe Dunăre, pretiosul ulcior de la Capidava cu 
numele Petre și cu simboluri creștine, subliniază românismul creștin 
dintotdeauna, pe întreaga linie a fluviului pe malurile căruia s-a 
născut, ca parte integrantă a ariei carpato-balcano-pontică. 

Veacurilor X-XI le aparţin cele două sigilii de plumb de la Tomis, 
de importanţă cardinală pentru moștenirea organizatorică în thema de 
Paristrion sau Paradunavon. Pe prima piesă se citește: Lui Anicet. 
Mitropolitul Tomisului; pe cea de a doua: (Doamne) ajută lui Vasile, 
Mitropolitul Tomisului. Dacă cel dintâi se încadrează mai larg, sec. X- 
XI, celălalt tine de cadrul mai restrâns al sec. XI (I. Barnea, in Pontica 
24, 1992, p. 279 și urm.). 

Deci pentru funcţia de Mitropolit se păstrează titulatura de Tomis, 
și nu de Constanţa, așa cum ne atestă izvoarele și cum ar fi fost și nor- 
mal. Aceasta dovedește conștiința continuității vechii cetăţi milesiene 
din sec. VI a. H., pe vatra căreia ființa, începând din zorii feudalismul 
timpuriu, Constanţa. 

Mentionarea eparhiei tomitane la rang de mitropolie, clar expri- 
mată de funcţiile lui Anicet și Vasile în cele două sigilii de plumb, se 
datorează vecinátátii acestei eparhii dobrogene cu capitala imperiului 
de răsărit - Constantinopol. Acesteia, impáratii au avut grijă să-i asi- 
gure zone întinse de securitate - hinterlandul vest-pontic cu Gurile 
Dunării și cu puternicile cetăți de pe malul drept al fluviului 
(Durostorum, Capidava, Dinogetia, Noviodunum etc.) toate consti- 
tuind sursele unei aprovizionări normale și a unor centre legate de 
comerț. Localnicii majoritari, protoromânii, durau aici o civilizație 
perenă. Această populație de sorginte latină și de credință ortodoxă, 
formează baza credincioșilor din eparhiile dobrogene, fiindcă paralel 
cu Mitropolia de Tomis, în contextul bizantin al sec. X-XI si 

următoarele, și cealaltă mitropolie dunăreană de la Dorostolon 
întrunește valenţele unui puternic organism spiritual. De aceasta se 
pare că depindea episcopia de Axiopolis - celelalte - desigur, erau su- 
bordonate mitropoliei de Tomis. 

Organismele administrativ-ecleziastice, via să dovedească o dată in 
plus, că reprezintă o contribuție uriașă a autohtonilor dobrogeni la 
evoluţia civilizației materiale și spirituale dintre sec. IV-XII si la dez- 
voltarea și organizarea creștinismului ortodox local. Etnosul 
străromânesc și protorománesc s-a născut și a evoluat legat organic de 
Evanghelie. El este acela care a determinat puternice influențe si în 
nordul Dunării -realizându-se o vatră unitară sudată de marele fluviu 
care a unit etnia română din arcul și de pe versanţii Carpaţilor, pe o 
vastă zonă limitată la sud de Balcani, iar la răsărit de apele Mării 
Negre. 

CAP. X. THEMA DE PARISTRION - (PARADUNA VON) 
ORGANIZAREA ADMINISTRATIVĂ ȘI MILITARĂ 


Reintegrată imperiului bizantin, după anul 971, și transformată în 
themă, condusă de un strateg, Dobrogea înfruntă aproape trei veacuri 
crunte invazii produse de pecenegi, uzi, cumani, tătari. loan Tzimiskes 
a luat măsuri energice pentru consolidarea frontierei dunărene. Sunt 
refăcute și repuse in funcțiune cetăți din vechiul limes: Dorostolon, 
Axiopolis, Capidava, Carsium, Troesmis, Dinogetia, Noviodunum etc. 
Apar cetáti noi, ca cea de la Pácuiul lui Soare, intr-un ostrov dunárean 
la circa 20 de km in aval de Silistra - punct naval avansat pentru 
apărarea Dorostolonului, zidit de bizantini, după tehnici constructiv- 
arhitecturale, specifice lor. (P. Diaconu, D. Vâlceanu, Păcuiul lui Soare, 
Cetatea bizantină I, Buc. 1972, p. 27 si urm.; Dimiter Ovceacov, în 
Dobroudza, Études ethno-culturelles, Sofia, 1987, p. 57 și urm.). Toate 
acestea adăposteau unități militare de graniţă. 

Încercările bulgarilor de a reveni pe teritoriile pierdute din nord-est 
sunt aspru înăbușite. În therna Paristrionului, bizantinii se con- 
solidează. Așa se face că pe un sigiliu de la sfârșitul sec. X citim: 
"Theodor, primicer (patriciu) și strateg de Drástra" - deci, strateg de 
Paristrion, urmaș al lui Leon Sarakinopoulos (I. Barnea, DID, III, p. 89). 

Pericolul bulgăresc este înlăturat definitiv sub Vasile al II-lea 
Bulgaroctonul (976-1025) a cărui campanie din iulie 1014 se soldează 
cu o însemnată victorie contra țarului Samuil, la poalele muntelui 
Belosita. La scurt timp Ohrida este cucerită și Bulgaria vestică 
împărțită și ea în theme. Patriarhia de Ohrida devine o simplă epis- 
copie. Astfel, întregul teritoriu de la sudul Dunării și din Balcani 
redevine stăpânire bizantină. La Dunărea de Jos, în thema Paristrion, 
activează strategi ca Tzitzikos, fiul lui Theudate Iberul, iar după 1018, 
Katepanul Simeon. Centrul provinciei rămâne Dorostolon; celelalte 
cetăți de la Dunăre și de la Marea Neagră sunt întărite și suprave- 
gheate cu flota. Aceluiași sistem defensiv i se integrează cele trei valuri 
de apărare dintre Constanţa și Cernavodă - la fel ca și cel de la 
Niculiţel. 

Dintre cele trei valuri dintre Constanţa și Cernavodă, cel mai vechi 
este Valul mic de pământ; el este simplu, fără construcţii speciale; are 
șanțul spre sud, ceea ce arată că apăra o formațiune politică din nord 
contra alteia meridionale. Are 61 km lungime; pornește de la Dunăre, 
de la Cetatea Pătulului și se oprește la Constanţa pe țărmul mării. 
Primii 4 km de la Dunăre spre răsărit, sunt suprapuși de valul mare de 

pámánt. Se conservă cu o mică înălțime de 1-3m, și este lat de 7-10m. 

Valul mare de pământ, perfect vizibil în marginea Constanţei, pe 
lângă șoseaua care duce la Cernavoda, are 54 km lungime. Și acesta 
începe de la Dunăre, unde suprapune pe cel mic de pământ, ceea ce 
arată că este mai nou. Merge spre răsărit, pe Yalea Carasu și ajunge la 
mare, în cartierul Palas din Constanţa. În general este o creastă mare 
de pământ, înaltă de 3,5m, cu șanțuri la nord și ia sud; cel de nord, mai 
adânc, era un obstacol; cel de la sud s-a format prin scoaterea 
pământului necesar unei reîntăriri ulterioare a valului. Pe lungimea sa 
are 63 de fortificaţii (castella) - 35 de lagăre sau castre, mai mari, și 28 
de castella, mai mici făcute din pământ. Distanţele între ele sunt in 
medie de 1 km, dar se constată desimea lor mai accentuată atât spre 
Dunăre cát și spre țărmul maritim. 

Cel de-al treilea, Valul de piatră, este tot din pământ, dar i s-a 
adăugat un zid de piatră pe creastă, înalt de circa 1,50m; are 59km 
lungime. Traseul său poate fi văzut bine și astăzi. El pornește de la sud 
de cetatea Hinog-Axiopolis și atinge țărmul mării la 75m sud de valul 
mic de pământ. Are 2m înălțime si un sant la nord tot de circa 2m. 
Prezintă 26 de castre, distantate între ele la 1-4km. Atât zidul - parapet 
cât și castrele sunt construite din piatră extrasă din partea locului, 
dovadă că în zona comunei Basarabi s-au întrebuințat blochete de 
cretă scoase din cariera așezării rupestre, de către călugării care trăiau 
acolo. 

Despre cele trei valuri s-au formulat multe ipoteze, începând încă 
din veacul trecut. Principala constatare este însă că toate trei sunt de 
epocă feudal-timpurie, sec. X-XI, fapt dovedit de sistemul de con- 
structie și de unele materiale arheologice din structura lor - ca de 
exemplu inscripția lui Jupan Dimitrie de la Mircea Vodă, calupurile de: 
la Basarabi, ceramica de epocă. De asemenea este sigur că valul de 
piatră în care s-au găsit astfel de mărturii este o construcție bizantină 
dintre domniile lui Ioan Tzimiskes și Vasile al II-lea. "Fără a renunţa la 
jumătatea de nord a Dobrogei, bizantinii dublau obstacolul natural al 
Văii Carasu, ináltánd valurile împotriva dușmanilor de la nord , în 
primul ránd a pecenegilor ..." (I. Barnea, DID, III, p. 112). 

S-a formulat ipoteza că si valul mare de pământ ar fi tot opera lui 
loan Tzimiskes, intre anii 972-976, insà refácut poate peste unul de 
epocă romană ridicat între sec. IV-VI p. H. Cât privește valul mic de 
pământ, cel mai vechi, anterior lui loan Tzimiskes, el pare într-adevăr 
să fi fost o linie de demarcaţie a două puteri statale ce vor fi existat 
temporar aici, " 

Valul de la Niculiţel aparține sec. XI-XII. Închide o suprafață mică, 

cu întărituri in interior și cu linie mediană de apărare. Unii istorici l-au 
considerat Onglosul lui Asparuch, pierzând din vedere detaliul că 
izvoarele plasează această zonă în nordul Deltei. Cercetările arheolo- 
gice au demonstrat că aparţine tot epocii bizantine, deși în structura sa 
au fost găsite și elemente de cultură romană. Aceasta pentru că au fost 
antrenate materiale din altă parte atunci când s-a construit, poate de la 
Noviodunum, aflat în apropiere. În interior s-a degajat o biserică, de 
plan treflat, din sec. XI-XII. S-a conchis, că totul aparține epocii 
Comnenilor, ca important punct strategic în apropierea vadului 
dunărean de la Noviodunum. 

Deci, toate aceste valuri aparțin epocii bizantine, sec. X-XII, și 
reflectă efortul conjugat al imperiului de a feri pe locuitorii regiunii de 
atacurile barbare, și printr-o vehiculare permanentă a flotei pe Dunăre 
și pe Mare, și prin dublarea acestui procedeu cu întărituri de pământ. 

Stăvilirea invaziei uzilor în anul 1064, reunește eforturile a doi 
strategi: Vasile Apokapes și Nikifor Botaneiates - viitor împărat - ambii 
magistri ai orașelor de la Dunăre. Fiindcă pe năvălitori i-au înfruntat 
cei doi comandanți, s-a presupus că regiunea de la Dunărea de Jos s-a 
scindat in Paristrionul de est - Scitia - cu reședința la Dorostolon si 
Paristrionul de vest - parte a Bulgariei vestice - cu capitala la Serdica 
(Sofia). 

Încheierea se întemeiază pe premise incerte, ceea ce ne face să cre- 
dem că presupusa reformă este consecința unor erori informative. 
Fiecare dintre cei doi strategi conduceau în realitate cele două theme: 
a Bulgariei (Botaneiates) și a Paristrionului (Apokapes). 

În timpul lui Alexios Comnenul (1091-1118), forțele feudale de la 
Dunărea de Jos s-au dezvoltat într-atât încât devin manifeste 
veleitátile de autonomie ale unor căpetenii locale. Ana Comnena 
(Alexiada, VI, 14, 1=FHDR, IV, p. 89), fiica împăratului și cronicarul 
evenimentelor de atunci, relatează clar existența unor stăpâni la 
Dunărea de Jos ca Tatos în părțile Drâstei, apoi Sestlav și Satza în 
părțile Vicinei: "un neam scitic, prădat zi de zi de sarmati (cumani, 
n.n.) părăsindu-și sălașele, a coborât la Dunăre. Cum aveau nevoie să 
se înțeleagă cu cei care locuiesc la Dunăre, căzând de acord asupra 
acestui lucru, au intrat în tratative cu conducătorii lor, cu Tatos numit 
si Chalis si cu Sestlav și cu Satza - căci trebuie să amintesc și numele 
celor mai de seamă dintre dânșii ...". Așa cum observa Nicolae lorga 
cei trei sunt șefii unor formaţiuni statale românești, într-o zonă - 
adăugăm noi - în care forțele bizantine erau mai prezente. Sunt deci 
organisme autonome care se opun și dominației bizantine și invaziilor 
din nord și nord-est, formaţiuni ale populaţiei băștinașe dominate de 


186 


români, aceia care făceau agricultură, semănând grâu și mei. De altfel, 
încă mai de înainte cunoaștem căpetenii feudale ca Jupan Dimitrie 
(943), prin descoperirea de la Mircea Vodă, Jupan Gheorghe, dintr-o 
inscripție de la Basarabi, sau pe aceia care i s-au închinat lui loan 
Tzimiskes după victoria sa contra lui Sviatoslav la Dorostolon, în 971 
- după cum ne mărturisește Skilitzes - Kedrenos (Compendiu de 
istorii, 23, p. 401=FHDR, III, p. 141): " Si au venit la dânsul din 
Constanteia si din alte fortărețe ridicate dincolo de Istru, soli care 
cereau iertare pentru faptele rele săvârșite, predându-se împreună cu 
acele fortărețe; primindu-i cu blândeţe (împăratul) a trimis oameni să 
preia fortărețele și oaste indestulátoare pentru paza lor". Retinem din 
acest scurt citat amănuntul seranificativ, că prin Constanteia am putea 
să înțelegem Constanţa zilelor noastre, unde în sec. X se crede că 
funcționa un jupanat - ceea ce concordă cu menţionarea numelui său 
de către Constantin Porfirogenetul. 

Toate aceste realități istorice locale, sunt subordonate autorității 
bizantine, care se manifestă aici mai mult sau mai puțin viguros, în 
funcție de stările de lucru care privesc puterea centrală deseori aflată 
în momente de criză. 

După stăvilirea expansiunii pecenege (1091) și apoi după anihilarea 
cumanilor, puterea bizantină în themă devine mai viguroasă - sigiliile 
mentionándu-ne numeroși strategi. 

Chiar și după răscoala Asăneștilor (frații Petru și Asan), dintre anii 
1186-1187, când se constituie statul româno-bulgar, multă vreme încă 
flota bizantină a controlat țărmul maritim și Gurile Dunării. 

Cunoașterea unor toponime dobrogene din sec. al XII-lea, cu 
numeroase erori și inadvertente, o datorăm geografului arab Sarif al 
Idrisi, prin lucrarea Desfătarea omului, elaborată in 1154 la Palermo, 
la curtea regelui sicilian Roger. El folosește însă informații indirecte si 
confuze, ceea ce împiedică azi identificarea unor localităţi din 
Dobrogea, redate in forma inflexibilă a pronuntiei orale. S-au putut 
identifica unele localităţi ca de exemplu Aniksuboli - Axiopolis; Akli 
(Aqla, Akla) = Chilia (?); Armucastru - Ar(ga)mucastru= Argamum (?); 
Dirista=Drâstra, Dorostolon; Disina=Vicina (Isaccea); Miris=Halmyris; 
Tometana=Tomis (Constanţa) ș.a. . 

ASPECTE SOCIAL-ECONOMICE 


Secolele XI-XII adâncesc și conturează mai clar relaţiile de tip feu- 
dal din cuprinsul Imperiului Bizantin; se constată o vizibilă 
diferenţiere între marea și mica proprietate, ultima fiind tot mai peri- 
clitată. Obștea țărănească este în continuare un organism economic 
viabil, deși destrămarea sa se intensifică. Ea continuă să-și păstreze 
caracteristicile esenţiale, dar este tot mai mult uzurpată din afară - prin 
acaparările marilor feudali, ale înaltului cler etc. - iar din interior, din 
partea unor căpetenii proprii, care dobândesc poziții proeminente, 
incompatibile cu ordinea generală, comunitară. Apare aristrocratia 
militară care se dublează apoi cu proprietarii laici, ale căror latifundii 
se măresc în dauna celor obștești. Țăranii continuă să-și lucreze lotul 
de pământ, dar aceasta nu le mai aparține de drept și de fapt. Printr-o 
practică proprie epocii, ei muncesc în schimbul unei dijme, iar propri- 
etarul este și beneficiar al dijmei. 

În Imperiul Bizantin se practică așa numita pronoia, în virtutea 
căreia se dăruiau din fondul statului mari suprafețe de pământ dem- 
nitarilor - civili, militari, clerici - pentru anumite servicii. Domeniile 
astfel îngroșate și inmultite capătă însușirile imunitátii și dreptul de 
moștenire. Apare și scutirea de dări - ecussia. 

Încă din sec. X și XI cunoaștem mari feudali la Dunărea de Jos. 
Potentatii acaparează posturi importante în conducerea statului, ajung 
mari demnitari. Se intensifică manifestările centrifuge, așa cum este 
cazul lui Tatos, Sestlav, Satza. Veleitátile de autonomie sunt dublate de 
tot mai numeroase invazii ale căror consecințe nefaste s-au înmulțit 
din pricina desființării sistemului de apărare bazat pe stratioti. 
Desființarea soldaților țărani, prin legi sau prin acapararea pământu- 
lui lor, face să slăbească puterea defensivă a statului, impăratul fiind 
obligat deseori să recurgă la forțele particulare ale marilor feudali. Se 
reinstituie mercenariatul, soldații din această categorie înlocuindu-i pe 
cei indigeni. Decăderea imperiului este în multe cazuri, vădită. 
Urmarea o constituie răscoalele țărănești, produse la adăpostul proli- 
ferării ereziei bogomilice. Este suficient, de asemenea, să amintim în 
acest sens, răscoala vlaho-bulgarilor de sub conducerea fraților Petru 
și Asan, pornită pe fundalul nemulțumirilor sociale și cu scopul 
declarat al eliberării de sub dominaţia bizantină. În acest sens este edi- 
ficator Nicetas Choniates (Istoria, 8, p. 482=FHDR, III, p. 255) "(Isaac) 
.. și i-a făcut sieși și romeilor, dușmani pe barbarii din Muntele 
Haemus, care mai înainte se chemau misieni, iar acum se cheamă vlahi 
.. găsind așa numitul pretext... în răpirea turmelor lor si in oprimarea 

lor insile, au dezlántuit o răscoală violentă. Și erau izvoditori ai 
nenorocirii și agitatori ai întregului neam, unul Petru și cu Asan, de 
același neam si obársie ...". 

Dacă neajunsurilor politico-sociaie interne le adăugăm atacurile 
turcilor selgiucizi din Asia Mică, ale pecenegilor, uzilor, cumanilor și 
apoi ale tătarilor la Dunăre, întregim suma cauzelor care contribuie la 
starea precară a Imperiului Bizantin. 

În aceste stări de lucru rezidă și neputinta desfăşurării unei vieţi 
comerciale proprii, în special pe mare, care incape tot mai mult pe 
mâna negustorilor italieni - venețieni și genovezi. Ei ajung cu timpul 
să instituie un adevărat apanaj asupra tranzacţiilor comerciale bizan- 
tine și să se infiltreze în treburile lor publice. 

Ocupațiile din totdeauna, agricultura și păstoritul, își găseau un 
teren fertil, iar în condiţiile economiei autarhice, făceau să se dimi- 
nueze, evident, meșteșugurile și comerțul la orașe, ultimile 
integrându-se tot mai mult organismelor agricole, marilor proprietăți, 
mediilor sătești. Pe lângă unelte și arme de metal, au apărut și urme de 
prelucrare a fierului, ca de exemplu la Dinogetia, Capidava, Păcuiul 
lui Soare. Apoi olăritul, țesutul, prelucrarea lemnului, vânătoarea ș.a. 
formau un important scop al preocupărilor economice curente. 

Perioadele de regres, provocate de atacurile barbare și de crizele 
din imperiu, alternează cu altele de progres. Este sugestivă în acest 
sens asertiunea lui Skylitzes - Kedrenos (Compendiu de istorii, 33, p. 
586=FHDR, III, p. 155), făcută atunci când relata invazia pecenegilor 
din anul 1046: "Aceștia (pecenegii), odată cu trecerea fluviului, 
găsiseră mare belșug de vite și de vin și de băuturi preferate, din 
miere, de care nici nu auziseră vreodată ...". 

Deși intensitatea vieții comerciale a slăbit în condiţiile istorice ale 
epocii, totuși manifestări de acest gen sunt atestate prin numeroasele 
cercetări efectuate in așezările sec. XI-XIII. Mărfurile de lux 
(imbrăcăminte, stofe, podoabe, ceramică fină smălțuită, produse ali- 
mentare rare, arme ș.a.) se importau din Bizanţ și din centrele Europei 
Centrale și sud-estice, ale căror drumuri spre mare treceau obligatoriu 
prin Paristrion. Este edificatoare în acest sens scrisoarea cneazului kie- 
vean Sviatoslav către mama sa Olga, din anul 968-969 (vezi mai sus 
P. 162) oglindă fidelă a unui trafic comercial nebănuit ia Pereiaslavet. 

Cum măsura intensității vieții economice o dă, între altele, și banul, 
reținem că îritre sec. X și XII au existat perioade când la Dunărea de Jos 
au circulat insemnate cantități de piese de aur, argint și bronz - uneori 
din bilion (aliaj de plumb cu argint) - reflex al traficului mărfurilor pro- 
duse în interior sau a acelora care formau obiectul importului. Monede 

aparținând unor emisiuni din cele mai importante centre ale imperiu- 
lui - Constantinopol, Philippopolis, Thessalonik etc. - au fost găsite în 
zeci de puncte dobrogene, deseori în cantități foarte mari. Ele poartă în 
efigie, chipurile tuturor împăraților care s-au succedat la tronul impe- 
rial, începând cu loan Tzimiskes și până la Alexios III Angelos (1195- 
1203). Amintim recentul tezaur de monede skifate descoperit ocazio- 
nal la Isaccea, compus din peste 1000 de piese de bronz argintat. Cele 
mai numeroase sunt ale lui Alexios I, Ioan II, si Manuel I Comnenul. 
Cum izvoarele mai întotdeauna se fac ecoul unor realități istorice din 
centrele urbane, este normal să se fi înregistrat și pentru Dobrogea 
veacului al XII-lea unele știri care, coroborate prin tabloul economic 
zugrăvit până aici, dau putinţa să cunoaștem mai bine unele aspecte. 
O scurtă retrospectivă bazată pe harta lui Idrisi, îngăduie unele recon- 
stituiri sugestive de peisaje economice-urbane, în thema noastră. 
Desigur, în reconstituirea lor, trebuie păstrate rezervele impuse de 
informaţiile indirecte folosite de autorul arab. 

Armucastru (Ermocastro, Argamum (?)=Jurilovca), este în viziunea 
lui Idrisi "oras vechi cu clădiri înalte, câmpii roditoare și comert 
aducător de câștig, așezat pe oanta unei coline plăcute ce domină 
marea". Dirista=Silistra apare ca un "oras cu străzi largi, bazaruri 
numeroase și resurse bogate". Despre faimoasa, încă nelocalizata 
Vicina ni se spune că "are multi locuitori si un ținut fertil. Orașul are 
venituri însemnate din comerțul sáu" (P. Diaconu, Pontica, 3, 1970, p. 
275-294 ). Akli (Aglik, Akla)=Chilia (?) "era situat într-o câmpie foarte 
roditoare și perfect cultivată. Proprietăţile sale sunt mari și bine udate. 
La nord sunt munti înalți, dincolo de care curge Dunărea. În oraș se 
află ateliere meșteșugărești și meșteri foarte pricepuţi, mai ales în pre- 
lucrarea obiectelor de fier". Exemplele pot continua (I. Barnea, DID, III, 
p. 163-166). Din ceea ce am redat se desprinde o imagine asupra acti- 
vitátii economice din orasele dobrogene ale veacului al XII-lea, care se 
dezvoltau în ritmul adecvat poziției geografice a themei, scáldatá de 
apele Mării Negre și ale Dunării. Societatea omenească de aici 
cunoaște o dezvoltare normală cu inerentele scăderi provocate de 
calamitátile invaziilor, dar și cu perioade de reviriment, asigurat de 
feudalii locali și de protecţia bizantină. Se fo-mează o piață locală, ca 
urmare a dezvoltării în contextul unei societăți românești capabilă să 
producă și să vehiculeze bunuri materiale și spirituale de tot felul. Nici 
un izvor nu atestă aici vreo altă etnie, decât cea valahă (asertiunile 
gratuite în literatura istorică bulgară, vezi Dimiter Anghelov, în 
Dobrudza, Etudes ethno-culturelles, Sofia, 1987). 

PECENEGI, UZI, CUMANI, TĂTARI 


Din aceeași regiune de la nordul Dunării, Imperiul Bizantin conti- 
nua să rămână amenințat și nu va întârzia mult până ce vor apărea noi 
valuri migratoare. 

Pecenegii, neamuri turcice venind din Asia, apar în estul țării noas- 
tre la sfârșitul sec. IX. Prima dată trec în sudul Dunării în anul 934, 
dată care marchează șirul lung al conflictelor cu bizantinii care s-au 
răsfrânt asupra localnicilor prin violenţe, jafuri etc. Încercările forțelor 
imperiale de a-i stăvili, dau rezultate îndoielnice. S-a căutat deseori 
găsirea unor soluții de înțelegere ca aceea din anul 1040, când unii din- 
tre ei devin "aliați", cu obligația de a apăra granița. Alteori sunt 
divizați si asmutiti unii contra altora de unde și disensiunile iscate în 
1046 între cele două căpetenii ale lor, Tyrah și Kegen. Ultimul este 
acceptat de bizantini în Paristrion, ca foederat, atunci când thema era 
condusă de Katakalon Kekaumenos - cel care-l învinsese pe cneazul 
Vladimir al Kievului, la Varna (1043). Constantin al IX-lea Monomahul 
(1042-1045) le oferă pământ și cetăți. 

Cei conduși de Tyrah încearcă și ei să pătrundă în sudul fluviului; 
reușesc aceasta (Kedrenos - Skilitzes, II, p. 585), dar sfârșesc rău: bolile 
endemice i-au decimat și sunt până la urmă înfrânți de forțele bizan- 
tine. Dintre cei care s-au salvat, unii vor fi colonizați în sudul Dunării. 

Dar conflictele continuă, masa lor căutând tot mai mult drumuri 
spre sud. Între anii 1049-1053, se concentrează contra lor trupe însem- 
nate, inclusiv cele recrutate din thema Paristrionului, conduse de 
Roman Diogene. Alături de pecenegi, apar prin anul 1059, în aceste 
părți, sauromatii (maghiarii). 

Uzii, tot de neam turanic, li se adaugă pecenegilor în anul 1064. Ei 
trec Istrul, cu toată rezistența conducătorilor orașelor de la Dunăre, 
Vasile Apokapes și Nichifor Botaneiates. Reușesc să pătrundă până în 
regiunea Tesalonicului și în Grecia. Toată invazia lor a fost însă de 
scurtă durată pentru că, decimati de ciumă și înfrânți, se stabilesc pe 
malul stâng al Dunării, iar unii sunt colonizați în Macedonia sau sunt 
incorporati in armata bizantină (Zonaras, XVIII, 9, 1=FHDR, III, p. 225; 
I. Barnea, DID, III, p. 132-134). 

Ín schimb, sub împăratul Mihail al VII-lea Dukas (1071-1078), apare 
în imperiu o criză provocată de speculațiile cu grâu făcute de unii 
demni tari imperiali, într-o vreme de foamete. Nemultumirile cuprind 
ȘI pe locuitorii de la Dunăre, în frunte cu unele căpetenii, care au încer- 
cat desprinderea de imperiu. 

Căpeteniilor locale răsculate, având în frunte pe Tatos de la 

Drâstra, li se alătură pecenegi și cumani. Sarcina unor intervenții pu- 
ternice contra acestor răsculați revine lui Alexios I Comnenul. Despre 
aceste evenimente, Ana Comnena ne relatează: "Un neam scitic, prădat 
zi de zi de sarmati (cumani), párásindu-si sálasele, au coborât la 
Dunăre. Cum aveau nevoie să se înțeleagă cu cei care locuiesc la 
Dunăre, căzând de acord asupra acestui lucru, au intrat în tratative cu 
conducătorii lor, cu Tatos, numit și Chalis, si cu Sestlav si cu Satza ... 
unul ținând în stăpânirea sa Drâstra, ceilalți Vicina și celelalte. După 
ce s-au înțeles cu aceștia, trecând Dunărea fără teamă de acum în colo, 
prădau ținutul învecinat, ocupând chiar și unele orășele. Apoi, 
bucurându-se de oarecare tihnă, au arat pământul semănând mei și 
grâu ..." (Alexiada, VI, 14, 1=FHDR, III, p. 89). 

Cele trei nume au produs dispute aprinse între istorici și lingviști 
pentru a li se stabili originea etnică. Credem însă cá nu este nevoie să 
se stăruie în această direcție fiindcă rezonanța celor trei antroponime 
le conferă apartenența românească. De asemenea, trebuie avută în 
vedere componenta etnică din zonă, care deși eterogenă, majoritatea o 
formau românii. 

În lupta de la Drâstra contra răsculaților din anul 1087, Alexios I 
Commnenul abia scapă cu fuga. Va fi nevoie de alte intervenții pentru 
a reduce la ascultare pe localnici și pe pecenegi. Pericolul peceneg 
rămâne încă în vigoare, până către anii 1089-1091, când Alexios I orga- 
nizează o armată nouă, cu ostași recrutați din părţile Vardarului și 
Strumei "numiţi în limba populară vlahi". Având ca aliați de data 
aceasta și pe cumani, bizantinii reușesc una dintre marile lor victorii, 
la Lebunion, la 29 aprilie 1091. Se poate considera această dată 
începutul decăderii pecenegilor, deși ei vor mai prilejui bizantinilor 
încă multe alte neplăceri. 

După Lebunion, izvoarele dau numele a doi duci de Paristrion: 
Leon Nikerites și Demetrios Katakalon. Ambii apar pe sigilii. Aceasta 
constituie dovada restabilirii autorității bizantine în Paristrion. 

Cumanii, aliaţii bizantinilor la Lebunion sunt tot neamuri turcice, 
care au apărut prin Moldova între anii 1067-1071; mai înainte au locuit 
în regiunea Crimeii - "Stepa Cumanilor". 

Singuri, atacă imperiul în anul 1094, pretextând că-l instalează la 
tronul Bizanțului pe fiul lui Roman al IV-lea Diogene. Ocupă thema de 
Paristrion și se îndreaptă spre Adrianopol. Alexios I, în expediţia pe 
care o întreprinde contra lor, primește ajutoare din partea lui Pudilas - 
Pudilá, "un fruntaș al valahilor" (N. Bánescu, Bizanțul și romanitatea 
la Dunărea de Jos, p. 27-28; I. Barnea, DID, III, p. 154-155). Această 
expediție a cumanilor cât și altele care i-au urmat sunt defavorabile 

acestora. Sub [oan II Comnenul (1118-1143), zis si Kaloianul, se inre- 
gistrează un masiv, dar ultim atac peceneg, între 1121-1122. Ioan 
Kaloian ii zdrobeste fără crutare. Același împărat se mai rázboieste de 
asemenea si cu cumanii, ín anul 1148, și-i învinge într-o localitate nord- 
dunăreană. 

Atât românii cât și cumanii aveau să joace spre sfârșitul sec. XII 
roluri importante pe arena istorică de la Dunăre. Nemultumirile 
izvorâte din aspra dominație bizantină la sudul fluviului, privatiunile 
și vexatiunile la care au fost deopotrivă supuși țăranii, păstorii si 
târgoveţii - multi dintre ei adepti ai sectarismului bogomilic - toate 
acestea fac să se dezlántuie una dintre cele mai mari răscoale populare. 
La acestea participă, între 1186-1187, populaţia valahă din sudul 
Dunării, având ajutorul masiv al românilor și cumanilor de la nord. În 
fruntea lor se aflau frații Petru și Asan, pe care Nicetas Choniates ni-i 
prezintă de același neam, adică vlahi. Ei cereau libertatea de sub 
apăsarea bizantină. Împăratul Isac Anghelos (1185-1195) întreprinde 
trei campanii contra lor. Iniţial obține chiar o victorie, care îi obligă pe 
fraţii Petru și Asan să se retragă în nordul Dunării, de unde se vor 
întoarce cu mari ajutoare și reaprind răscoala. lată cum zugrăvește 
aceste evenimente Theodor Skutariates (Cronică pe scurt, 9, p. 
373=FHDR, III, p. 417): "Iar barbarii lui Asan, trecând asa cum s-a 
arătat Istrul și unindu-se cu scitii (cumanii), luând de acolo foarte 
multi aliați, venirá in patria lor, Misia, cu și mai mare trufie. De aceea 
nici nu mai vrură să rămână intr-ale lor, ci socoteau cá este ceva cu 
totul de nesuportat să nu aducă daune împărăției romeilor și să nu 
unească domnia misienilor și a bulgarilor într-una singură, cum fusese 
odinioară”. 

Succesele insurgenților obligă curtea imperială, în anul 1187, să 
recunoască independenţa și hotarele statului Asăneștilor în nord-estul 
Bulgariei, cu numele initial de "Valahia", și cu reședința la Târnovo. 
Totuși Bizanțul continuă acţiunile contra acestui stat. Asan este ucis în 
1196, iar Petru își asociază la domnie pe fratele său Ioniţă, zis Kaloian. 
Dar și Petru este asasinat în anul 1197. Ionitá rămas singur, inițiază o 
politică de întărire a statului. Pentru a-și legitima puterea, duce trata- 
tive cu Papa Inocenţiu al III-lea, care-l recunoaște cu prețul unor avan- 
taje religioase. Ioniţă se intitula Imperator omnium Bulgarorum et 
Blacorurn. În timpul domniei sale, cu concursul direct al venețienilor, 
se desfășoară cruciada a IV-a, condusă de Balduin de Flandra, cre- 
atorul imperiului latin de răsărit cu sediul la Constantinopol (1204). 

Statul Asăneștilor atinge culmea puterii sub Ioan Asan al II-lea 
(1218-1241), care profită de disensiunile dintre cele două imperii: latin 

și bizantin. El extinde hotarele, care acum cuprind teritorii vaste de la 
Adriatica la Marea Neagră, instituind autoritatea și asupra Dobrogei. 
El repudiazá pe Papa și catolicismul si se apropie de impăratul de la 
Niceea, Ioan Vatatzes, unindu-se contra latinilor. Ín anul 1231 resta- 
bileste ortodoxia in statul sáu. El viza includerea in tarat si a regiunilor 
din nordul Dunării, fapt împiedicat de năvălirea tătarilor si de 
moartea sa în anul 1241. Urmează o perioadă de anarhie și dispute 
pentru putere și statul se imputineazá teritorial. Ultimul reprezentant 
al Asăneștilor este Căliman (1256-1257). 

Statul Asăneștilor creaţie a locuitorilor de pe ambele maluri ale 
Dunării, reprezintă o treaptă importantă pe scara evoluţiei istorice a 
românilor. S-au produs apropieri și influențe pe plan economic și spi- 
ritual. Ascensiunea sa este întreruptă de atacurile tătarilor, care în anul 
1241, sub conducerea lui Kadan trec :n sudul Dunării și distrug totul 
în cale. 

Instauratia dominației tătare la sudul Dunării după 1242, crează 
multe neajunsuri localnicilor. Acestora li se adaugă luptele între 
căpeteniile feudale, pe de-o parte, iar pe de alta tendințele de sub- 
minare a autorității centrale, la acea dată bizantină, latină, bulgărească. 

Formele asupririi tătare se fac simţite între Dunărea de Jos și Mare 
unde orașele comerciale ca Vicina, Licostomion, Chilia etc., vor stagna 
o vreme, iar populația românească, majoritară în zonă, după cum ni se 
menționează într-o scrisoare a Papei Inocenţiu al IV-lea (1243-1254), de 
la 25 martie 1245, era exploatată de feudalii mongoli, oglani și noiani. 

CAP. XI. DOBROGEA ÎN TIMPUL LUI 
MIRCEA CEL BĂTRÂN 


FORMAREA STATULUI FEUDAT. DOBROGEA 


Slăbirea Imperiului bizantin, insistent asaltat de turci în Asia Mică, 
face să se resimtă și în Dobrogea lipsa unui echilibru politic, din prici- 
na vecinátátii cu tătarii si cu bulgarii. 

În această vreme semnalăm apariţia turcilor selgiuizi chiar în 
Dobrogea. Între anii 1262-1264, Mihail al VIII-lea Paleologul (1261- 

| 1282), îngăduie unui grup de turci selgiucizi, condus de Sari Saltuk 
Dede, să se stabilească în părțile Babadagului. 

Pe terenul slăbit de crizele interne din imperiu, se infiltrează negus- 
torii italieni, venețieni și genovezi, care-și stabilesc comptoarele co- 
merciale în jurul Mării Negre. Astfel vor înflori Caffa în Crimeea și 
Chilia la Gurile Dunării. Italienii se vor bucura de toleranță din partea 
mongolilor. În scurtă vreme ajung să instituie un adevărat monopol 
comerțului din Marea Neagră și să pătrundă pe firul apelor din țara 
noastră (Dunăre, Prut, Siret etc.), până în centre dintre cele mai 
indepártate. 

Contactele italienilor cu románii din nordul Dunárii si din tinu- 
turile dunáreano-pontice sunt permanente si fructuoase. Dar bizanti- 
nii au reușit să menţină ortodoxismul, încurajându-l prin organismul 
de la Vicina. Marile mutații din cuprinsul Imperiului Bizantin de la 
sfârșitul sec. al XII-lea și începutul celui de-al XIII-lea, înregistrează în 
anul 1204, crearea Imperiului latin de răsărit, cu transferarea capitalei 
de la Constantinopol la Niceea; fosta reședință a împăraților bizantini 
rămâne în mâinile cruciaților. Acum grecii plecați din zona fostei ca- 
pitale caută - o bună parte dintre ei - adăpost la coreligionarii lor 
români din zona Dunării de Jos, stabilindu-se în ținutul Mitropoliei de 
la Vicina (P. Diaconu, Despre localizarea Vicinei, în Pontica, 3, 1970, p. 
275-295; C. C. Giurescu, Localizarea Vicinei și importanţa acestui oraș 
pentru spațiul carpato-dunărean, în Peuce,.2, Tulcea, 1971, p. 257-260; 
P. S. Năsturel, Mais ou donc localiser Vicina?, în Bysantinische 


Forschingen, Brad, IIl, Amsterdam, 1987, p. 145-171). Aici a funcţionat 
la sfârșitul sec. al XIII-lea și în prima jumătate a sec. al XIV-lea, o 
arhiepiscopie și apoi mitropolie, de unde iradia în nordul Dunării cul- 
tura bisericească de rit ortodox. Vicina este atestată ca puternic centru 
religios în actele sinodului ecumenic dintre anii 1305-1306. Atunci mi- 
tropolit era Lecca. Graţie eforturilor sale propagandistice, garda tătară 

a orașului Vicina dintre anii 1319-1320, condusă de Angun, era 
creștinată. În 1335 însă, Mitropolitul Macarie, copleșit de numărul 
mare de tătari, este obligat pur și simplu să părăsească vremelnic 
orașul. Existența precară a acestei Mitropolii la mijlocul sec. XIV, 
determină pe voievodul Țării Românești Nicolae Alexandru Basarab 
(1342-1364) să transfere la Curtea de Argeș în 1359 Mitropolia de 
Vicina, iar ca prim mitropolit să-l numească pe lachint de Vicina (C.C. 
Giurescu, Târguri sau orașe și cetăți moldovene din sec. al X-lea până 
în mijlocul sec. al XIV-lea, Buc. 1967, p. 48-61). 

Viaţa economică a regiunii septentrionale din Dobrogea revine la 
normal și câștigă prin genovezi care aduc mari cantități de mărfuri și 
pentru români si pentru alte țări europene. La 1281 Gabriele de 
Predano relatează că se aduceau țesături, ceramică fină, podoabe, 
mirodenii, vinuri ș.a., pentru a lua în schimb cereale, animale, piei, 
pește sărat, icre, ceară, robi, sare etc. Feudalii din partea locului români 
sau tătari románizati, cum este cazul acelui "princeps Demetrius", 
recunoscut și de genovezi, sunt primii beneficiari ai acestui trafic. 

Dezvoltarea rapidă a Dobrogei în zona litoralului atât ca urmare a 
progreselor înregistrate pe plan intern în contextul forțelor și relațiilor 
de producţie, cât și din pricina contactelor mai intense cu lumea pon- 
tică si mediteraneană, determină constituirea unor formaţiuni 
autonome cu caracter statal. Procesul a fost mult înlesnit și de slăbirea 
statului bulgar, care în 1363 culminează cu sciziunea o parte la răsărit 
cu capitala la Târnovo, condus de Șișman și a doua la apus, cu centrul 
la Vidin, sub autoritatea lui Stracimir (în viziunea unor istorici bulgari 
ar fi si o a treia "Bulgarie" (?), Despotatul lui Dobrotici, cf. Dimiter 
Anghelov, in Dobrudza, Études ethno-culturelles, Sofia, 1987, p. Il. 
Interpretarea obiectivá este insá alta). Spre tármul márii realitátile 
istorice au altá evolutie. 

Factorii interni, coroborati cu cei externi, permit in jurul anului 
1320, aparitia in pártile Cavarnei a unui stat independent. El se consti- 
tuie ca de regulá, in stránsá legáturá cu biserica: Patriarhia din 
Constantinopol il numeste pe Metodie "mitropolit de Varna si de 
Carbona" (Hurmuzaki-lorga, Documente privitoare la istoria 
românilor, 14, 1, p. 1). 

În anul 1350 noul stat bine consolidat - si recunoscut de Bizanţ - il 
avea de conducátor pe Balica. În anii următori, rolul sáu în cadrul 
statelor balcanice avea să se dovedească important. Concomitent insă, 
au loc în nordul Dobrogei evenimente ce trebuie reținute . Geograful 
Abulfeda menționează la 1321 că Isaccea (Isakgi) făcea parte din 
Alualak, Țara Vlahilor. Aceasta deci cu mult mai înainte ca Basarab | 

creatorul statului independent Tara Românească, să-și fi asigurat li- 
bertatea contra ungurilor, prin bătălia de la Posada din anul 1330. 
Integrarea acestei regiuni în hotarele statului întemeiat de Basarab I 
avea menirea să menţină românii de aici într-un stat propriu și să asi- 
gure controlul asupra Gurilor Dunării. Aceasta, bineînțeles, cu sacri- 
ficii importante fiindcă tătarii nu cedau ușor. Acestui context i se 
înscriu atacurile hanului Uzbek din jurul anului 1335, când au fost 
devastate orașele dunărene apărate de românii lui Basarab I. Românii 
însă, care după 1330 reprezentau o mare forță, se menţin ferm pe 
poziții. Urmașul lui Basarab, Nicolae Alexandru Basarab (1342-1364) 
continuă să stăpânească nordul Dobrogei angajat, desigur, în perma- 
nente conflicte cu tătarii. În orice caz, politica primilor domnitori 
români de a-și uni supușii de peste Dunăre și a-și asigura ieșirea la 
Marea Neagră, prin stăpănirea Gurilor Dunării, se putea concepe 
numai printr-un cadru geografic mai larg - ceea ce din punct de vedere 
istoric s-a și petrecut. 

Revenind în sud, statul independent dobrogean evolua profitând 
de slăbiciunile Imperiului bizantin. Balica intervine în conflictele din- 
tre loan al V-lea Paleologul și Ioan al VI-lea Cantacuzino, din 1346, 
ocazie care-l aduce pe scena istoriei pe Dobrotici. Un corp de ostași 
dobrogeni conduși de Dobrotici și de fratele său Teodor, e trimis de 
Balica s-o ajute pe Ana de Savoia, mama lui loan al V-lea Paleologul. 
Dobrotici se distinge în lupte, obține rangul de strateg și se căsătorește 
cu fiica unui înalt demnitar bizantin. Dar cei doi pretendenți la tronul 
imperial se împacă și loan Cantacuzino îl somează pe Dobrotici să-i 
predea unele cetăți de pe coasta Mării Negre, ceea ce îi este refuzat, 
fiindcă el nu era încă stăpânul. De aici conflictul statului dobrogean cu 
bizantinii care, nu numai că atacă dar îl îndeamnă și pe emirul Baheed 
din Umur - bey de Aidin (Smirna) să întreprindă o expediție navală 
contra porturilor dobrogene; cu această ocazie turcii ajung până în 
Deltă: "Ei au ieșit din Chilia (Kili), la marginea Țării Românești si au 
incendiat si au devastat ținutul pe care l-au găsit" (Enveri, în Cronici 
turcești privind țările române, vol. I, 1966, p. 36). În cursul acestor 
lupte cu turcii dispar Balica și Teodor. 

Dobrotici, rămas singurul stăpânitor, se împacă cu împăratul loan 
Cantacuzino și capătă titlul de strateg, dar supus Bizanțului (N. Iorga, 
Venetia în Marea Neagră, I. Dobrotici, în ARMSI, s.2, 36, 1914, p. 1046). 
Curând survin neînțelegeri între despotul dobrogean și loan al V-lea 
Paleologul din cauza unor litigii teritoriale. Împăratul, dorind să 
câștige ajutorul Papei în conflictul cu Dobrotici, întreprinde o călătorie 
la Roma și de aici la Buda, de unde obţine promisiuni - date cu intenția 

unor câștiguri politice și religioase în Balcani. La întoarcerea de la 
Buda, loan al V-lea este prins de Dobrotici și închis la Varna. Aceasta 
se întâmplă în jurul anului 1366 când se desfășoară cruciada condusă 
de Amedeo de Savoia. Cruciații își schimbă rolul și încearcă să-l 
elibereze pe împăratul prizonier, dar intetesc si propaganda catolică, 
ajutați fiind și de negustorii genovezi. Amedeo de Savoia face unele 
cuceriri în dauna lui Dobrotici, dar Varna rămâne neatinsă. Se duc 
tratative, care se încheie cu eliberarea lui loan al V-lea Paleologul și cu 
recunoașterea autonomiei politice a lui Dobrotici. Stăpânirea sa crește 
în importanţă și întindere. La Dunăre, Dobrotici se învecina cu Țara 
Românească condusă la acea dată de Vladislav Vlaicu (1364-1377); 
împreună cu aceasta acordă ajutor, în 1369, lui Stracimir, să ocupe 
tronul Vidinului. 

Afirmarea pe plan politic în Balcani a lui Dobrotici este consecința 
fárámitárii forțelor feudale bizantine, bulgărești și sârbești, care nu pot 
face front comun contra turcilor. Aceste succese constituie, în același 
timp, o realitate bazată pe ponderea economică a despotatului. 
Negustorii genovezi, deseori rivalii lui Dobrotici, acționează din plin 
în orașele vest-pontice. Viaţa economică de aici, în plină ascensiune, 
este completată în ținuturile românești din nord, de aspecte similare. 
Pe lângă afirmarea centrelor comerciale de la Chilia, Licostomo, Vicina 
- sau mai departe pe Dunăre, Brăila, Piua Petrii, Hârșova etc. - care 
atrăgeau negustorii din toate părțile, înregistrăm o circulație monetară 
intensă și diversă. Pretutindeni în Dobrogea s-au descoperit monede 
bătute de domnitorii valahi Vladislav Vlaicu, Radu I, Dan I, care tot 
mai mult înlocuiesc hiperperul bizantin. S-au descoperit, de asemenea, 
monede moldovenești de la Petru Mușat (circa 1374 - circa 1391) pre- 
cum și monede genoveze și tătărești. Ultimele sunt ilustrate printr-un 
important tezaur găsit lângă com. Mihail Kogălniceanu, în jud. Tulcea, 
compus din circa 2350 de piese de argint din timpul hanilor Tuda 
Mangu (1280-1287), Tula Buga (1287-1290) si Toktai (1290-1312), pre- 
cum si 195 perperi bizantini de aur. Toate acestea demonstreazá 
cresterea nivelului economic in aceastá zoná, desi conflictele politice 
nu vor inceta multá vreme. (Stefan Stefánescu, in DID, III, p. 354). 

Ostilitățile dintre Dobrotici si turci, continuă până la moartea 
despotului, in 1386. La cârma țării urmează Ivanco fiul sáu, care con- 
tinuă politica antiotomană a tatălui. 

În cursul anului 1388, turcii conduși de Ali Pașa întreprind o lungă 
campanie contra lui Ivanco și a lui Sisman de la Târnovo. Cu acest 
prilej este pierdută Silistra - care după cât ne lasă să înțelegem 
izvoarele, era stăpânită de români. Atât Ivanco cât si Sisman se pare că 

mor pe câmpul de luptă. Dar unele succese turcești sunt anulate 
repede de intervenţiile lui Mircea cel Bătrân (1386-1418), care 
îndepărtează prin forța oștenilor săi pericolul otoman și unește, într-o 
singură țară pe românii din Dobrogea cu cei din Țara Românească. 
Actul unirii reprezintă unul dintre cele mai înălțătoare momente din 
istoria poporului român. Desigur, s-au mai dai lupte crâncene pentru 
apărarea unităţii, deoarece turcii au continuat atacurile la Dunăre. Așa 
se explică și campania lui Firuz-bei din anul 1390 contra Vidinului, 
reședința lui Stracimir. Însă, și de data aceasta, viteazul Voievod 
Mircea reușește să salveze Vidinul, nu fără urmarea nefastă a unui jaf 
complet pe care l-au făcut turcii, în Țara Românească (Cronicile 
turcești privind ţările trománe, Extrase I, sec. XV-mijlocul sec. XVIII, 
Buc. 1969, p. 112). 

Campania turcească din 1393 de data aceasta contra țarului bulgar 
Ivan Sisman de la Târnovo, se încheie cu transformarea Bulgariei in 
pașalâk, iar Silistra, stăpânită de Țara Românească, este temporar ocu- 
pată. 

Documentele probează incontestabil că Mircea cel Bătrân era 
stăpân în Dobrogea încă din anul 1388. Astfel, într-un act emis la 
Râmnicu Vâlcea în anul 1398 i se spunea Voievodului "domn a toată 
Ungrovlahia si a părţilor Podunaviei si a celor de peste munți”. 
Dobrogea s-a unit cu Țara Românească în anii 1388-1389; primul do- 
cument în care Mircea își spune domn "al părților Podunaviei" poartă 
data de 4 septembrie 1389. Asa cum subliniază cercetări recente "inte- 
grarea (Dobrogei) în hotarele Țării Românești era o etapă firească a 
procesului de unificare a tuturor ținuturilor românești din Banat până 
la Marea Neagră, întrucât se baza în primul rând pe unitatea etnică, 
dar și pe gradul de dezvoltare economico-socială și de interese politice 
comune". (N. Stoicescu, în Marele Mircea Voievod, Buc. 1987, p. 152- 
153; Anca Gheatá, Aspecte ale organizării politice în Dobrogea 
medievală, p. 187-188). 

Această primă fază de înstăpânire a lui Mircea în Dobrogea este 
repede depășită, hotarul răsăritean ajungând până la Marea Neagră. 
Lărgirea teritoriului stăpânit în Dobrogea și intervențiile lui încu- 
nunate deseori de succes în sudul Dunării, îndeamnă pe Baiazid 
Ildárám să pornească o mare expediție contra Țării Românești. 

Armata otomană este întâmpinată de oștenii lui Mircea la Rovine; 
românii obțin o mare victorie, dar superioritatea numerică a 
osmanlâilor obligă pe domnul român să se retragă spre Transilvania 
pentru ajutor. Turcii îl înscăunează pe Vlad Uzurpatorul. Abia în 1396 
- după ce în pralabil încheiase un tratat cu ungurii - Mircea revine, 

alungă pe turci și pe Vlad, își reia tronul și se ocupă intens de consol- 
idarea statului său, până la "Marea cea Mare". 

Leunclavius, cel mai de seamă cronicar al acestor evenimente 
(Historiae Musulmanae Turcorum, libri XVIII) vorbind despre expe- 
ditia lui Baiazid contra lui Mircea în 1394, o numește corect, expeditio 
pontica - ceea ce denotă clar că Mircea stăpânea Dobrogea până la 
Marea Neagră. De altfel, revenit la tron în 1396, el procedează la forti- 
ficarea cetăților de la Isaccea și Enisala în nord, iar în sud Caliacra, 
Silistra ș.a. Stăpânirea de aici nu a putut fi clintită de turci. Țara 
Românească câștigă mult în importanță, Mircea ajungând în anii 
următori figura proeminentă a luptei antiotomane în Balcani. Mai 
mult chiar, el se amestecă direct în luptele pentru putere din Imperiul 
otoman, susținând pe unul sau pe altul dintre pretendentii la tron. 

Dimensiunile puterii lui Mircea cei Bătrân își află înțelegerea exactă 
într-un document din 23 noiembrie 1406, în care citim: " ... lo Mircea , 
mare Voievod și Domn, cu mila lui Dumnezeu și cu darul lui 
Dumnezeu stăpânind și domnind toată tara Ungro Vlahiei și părțile de 
peste munți, încă spre părţile tătărăști, și Amlașului și Făgărașului 
herteg și Banatului de Severin, domn de amândouă părţile de peste 
toată Dunărea și până la Marea cea Mare și cetății Dârstorului 
stăpânitor”. (Documente privind istoria României, B. Țara 
Românească, veac XIII, XIV, XV, 1, p. 64). La titlul de "mare voievod, 
singur stăpânitor”, Mircea cel Mare a adăugat (sau i s-a adăugat) și pe 
acela de despot, și aceasta în legătură cu stăpânirea sa asupra 
Dobrogei. Mircea poartă titlul de "terrarum Dobroticii despotus", 
adică "despot al țărilor lui Dobrotici", în documente în limba latină din 
anii 1390-1391 (N. Stoicescu, în Marele Mircea Voievod, p. 156). 

Configurația stăpânirii lui Mircea cel Bătrân in sudul Dunării se 
concretizează în termenii cei mai potriviti la istorici români de mare 
valoare, din care reținem: "După încetarea dominației bizantine la 
Dunărea de Jos (sfârșitul sec. XII?), societatea românească locuind te- 
ritoriile din estul Câmpiei Române, din nord și sud de Isaccea, respec- 
tiv din Bugeac și Dobrogea (cu actualele județe Tulcea și Constanţa) - 
teritorii situate deci de o parte și de alta a arterei comerciale dunărene 
până la vărsarea in Marea Neagră - s-a organizat într-o "țară ce alcátuia 
o unitate geografico-istorică denumită în epocă "Tara Românilor" 
(Terra Blacorum, Blakia, Al-Uolak, Eflâk, Zemlia Voloș' skoi). Această 
"țară" deși considerată ca făcând parte din regiunile supuse dominației 
mongolo-tătare s-a manifestat ca o formațiune politică autonomă în 
raport cu Hoarda de Aur (sec. XIII-prima jumătate a sec. XIV), 
aflându-se sub autoritatea politico-religioasá a episcopului, apoi a 

Mitropolitului de Vicina și a unor conducători laici locali, cum a fost 
"dominus Demetri". Prin natura ei, autoritatea locală a reușit să se 
impună expansiunii mongolo-tátare spre alte regiuni românești nord 
și sud-dunărene, cât și tendințelor Ungariei de a ajunge la Gurile 
Dunării. 

Între formațiunile locale istorico-geograíice din regiunea trans- 
danubiano-pontică, regiune in care tendinta de autonomie s-a făcut 
simțită încă din sec. X-XI, la sud de această "Țară a Românilor" 
dunăreni se situa "Tara Cavarnei" (Korvinuska Hora), în părțile 
Deliormanului, Bazargicului, Cavarnei si Caliacrei, semnalată ca o uni- 
tate istorico-geograficá individualizată într-o diplomă a lui loan II 
Asan de pe la 1230 prin care se permitea negustorilor raguzani să tra- 
verseze acest ținut pentru a ajunge la Mare. Această "tará" a constituit 
nucleul formațiunii politice independente, pontice, conduse de Balica, 
"Dobroticii despotus" și Ivanco (a doua jumătate a sec. XIV) și a cunos- 
cut o organizare religioasă autonomă față de Târnovo, Vicina, Dârstor. 
Spre sfârșitul sec. XIV s-a identificat o altă formaţiune politică inde- 
pendentă în regiunea Dârstor-Silistra. Aceste formaţiuni politice erau 
traversate de drumul comercial ce lega Dârstor-Silistra, cu Cavarna și 
Varna si în legătură cu drumul comercial dunărean și "tátáresc". Cea 
mai mare parte din teritoriile acestor formațiuni dunăreano-pontice 
fusese inclusă anterior in thema bizantină Paradunavon, denumire 
care, păstrată de tradiția locală, o regăsim în titulatura lui Mircea sub 
formă de Podunavia, termen generic desemnând "Țara de la Dunăre”, 
adică o regiune riverană fluviului având hotar de est litoralul Mării 
Negre (Anca Gheatá, în Marele Mircea Voievod, 219-220). 

era turcilor de a ocupa Silistra románeascá in 1408, este sor- 
tită eșecului. După disputele pentru tron ale turcilor, în cadrul cărora 
domnul român a intervenit autoritar, se trimite o oaste la Dunăre, al 
cărei atac se soldează cu insucces. De atunci datează un prețios docu- 
ment epigrafic care atestă numele lui Mircea: "in anul 6916 (=1408), 
luna ..., sosind preaevlaviosul și de Hristos iubitorul lo Mircea mare 
voievod și domn a toată Ungrovlahia, a izbávit ..." (N. Iorga, in Revue 
historique du sud-est europeen, VII, 1931, p. 226-227). Desigur 
inscripția continua cu știrea unei izbânzi antiotomane la Silistra. 

Și dacă în sudul Dobrogei autoritatea sa apare din multe docu- 
mente bine consolidată, din altele reiese că și în nord, la Gurile 
Dunării, era atotputernic și aceasta fiindcă permanent a căutat să con- 
troleze marele drum comercial care venea pe Dunăre la Mare și să 
câștige o poziţie atât de importantă în disputele cu turcii. El stăpânea 
"părțile tátárásti" din nordul Deltei, preluate prin înțelegere cu 

Alexandru cel Bun (1400-1431), concedate de domnul Moldovei toc- 
mai fiindcă l-a ajutat să ocupe tronul. 

În anul 1414, Mahomed întreprinde un atac contra lui Mircea, 
fiindcă acesta îl ajutase în lupta pentru tron pe rivalul său, Musa. Cu 
această ocazie turcii cuceresc Giurgiu, iar Mircea este obligat la plata 
unui haraci. În realitate aceasta însemna răscumpărarea păcii și a 
unității teritoriale a Țării Românești, care devenea un "ținut al păcii” 
(Ștefan Ștefănescu, în DID, III, p. 373). Toate actele de după anul 1414 
îl înfățișează pe domn stăpânitor al tuturor ținuturilor pe care le-a avut 
înainte (Documente privind istoria României B. Tara Românească ... 1, 
p. 81). 

După moartea lui Mircea, fiul său Mihail (1418-1420) duce aceeași 
politică antiotomană, fapt ce reiese atât din inițiativele sale războinice 
în sudul Dunării, cât si din titulatura sa, consemnată într-un document 
din 10 iulie 1418: "Mihail Voievod, domn al Țării Românești și al 
Munţilor, către tara tătărească și amândouă părțile de dincoace și de 
peste Dunăre și până la Poarta de Fier și până la Marea Neagră". lar 
într-un act din 18 martie 1419, atributele domnești sunt, în continuare, 
identice cu ale tatălui său. 

Dar pentru că a refuzat plata haraciului, turcii nu vor întârzia să-l 
atace. Astfel, în 1419 Dobrogea și Severinul sunt țintele campaniilor 
otomane. O altă campanie, din 1420, venea să restabilească puterea 
musulmană în orașele recucerite între timp de Mihail: Isaccea, Enisala 
și cele din Deltă. Trupele de azapi și akângii, venite din Deliorman, fac 
jafuri crunte. 

Luptând contra turcilor la Severin, Mihail, ca si Ștefan Lozoncz al 
Transilvaniei, Dan al II-lea (1422-1426 și 1427-1431 ?), menţine steagul 
libertății înfruntând pericolul otoman, din ce în ce mai apăsător la 
Dunăre. Pentru atingerea acestor scopuri, turcii îl vor folosi pe Radu 
Praznaglava (1420-1422; 1423, 1424, 1426, 1427) care înțelege să le 
închine tara. 

Se pare deci că în toiul acestor evenimente Dobrogea a fost cucerită 
de turci până la linia Isaccea-Enisala, teritoriul de nord-est al 
Dobrogei, rămânând sub sceptrul lui Alexandru cel Bun. 

În ultima vreme însă s-a formulat o altă opinie, aceia potrivit căreia 
stăpânirea românească se menţine în Dobrogea până între anii 1445 
(Vlad Dracul, 1436-1442; 1443-1446) și Vlad Țepeș (1456-1462; 1476). 
Între aceste limite cronologice trebuie căutat anul care marchează 
începuturile efective ale dominaţiei otomane între Dunărea de Jos și 
Marea Neagră. 

Domnitorii români de după Mihail, continuă lupta antiotomană, ca 

urmare a conștiinței unităţii teritoriale și de neam, între ceie două 
maluri ale Dunării Inferioare, unde se desfășoară acţiuni însemnate. 
Dan al II-lea atacă Chilia de două cri, apoi Silistra, Turnu și Giurgiu 
(unde se înstăpâniseră turcii) pentru alungarea noilor veniți. Atacul 
asupra Chiliei era impus de prezența temporará a turcilor acolo, dar si 
de necesitatea imperioasá de a-și asigura ieșirea Ja mare, acum tot mai 
mult stânjenită de flota turcească. 

Cronicarul burgund Walerand de Wawrin (Călători străini ... I, p. 
89 și urm.) spune că Silistra și Turtucaia au fost asediate de cruciații 
burgunzi și de românii lui Vlad Dracul în 1445. 

Se pare deci că definitivarea cuceririi Dobrogei de către Imperiul 
Otoman are loc intre anii 1445 și 1462, când Vlad Dracul și Vlad Țepeș 
își încrucișau sabia cu dușmanii chiar pe pământul acestui ținut 
românesc. 

Sigur este însă faptul că victoria si vietuirea românilor în nordul 
Dobrogei - acolo unde izvoarele mai târzii îi menționează pe dicieni - 
a continuat. Portulanele italiene și grecești consemnează o întreagă 
serie de localităţi în care locuiau românii. Ocupațiile lor de predilecție, 
tradiționale, erau pescuitul, comerțul, agricultura, meșteșugurile, 
păstoritul, apicultura etc. 

Documentele istorice indică aici când stăpânirea muntenilor, când 
pe cea a moldovenilor. Astfel, în jurul anilor 1419/ 1420, Alexandru cel 
Bun (1400-1431) reia de la Mihail orașele Chilia, Cetatea Albă, "părțile 
tătărăști” și întreg ținutul înconjurător, care sunt înglobate "Țării de 
Jos" a Moldovei. Nu după multi ani, totul este reluat de Tara 
Românească sub conducerea lui Vlad Țepeș, căruia initial îi era suze- 
ran lancu de Hunedoara (1441-1446), ultimul primind teritoriul 
Gurilor Dunării de la Petru II al Moldovei (1447-1448), drept 
recunoștință că l-a ajutat să ia tronul țării. Chilia cu Gurile Dunării 
rămân ale Țării Românești până în anul 1465 când Ștefan cel Mare 
(1457-1504), după încercări nereușite, asediază cetatea, ai cărei 
locuitori îi deschid porțile la 23 ianuarie. Sunt stabilite imediat garni- 
zoane militare și administrația moldovenească. Cei doi pârcălabi, care 
reprezintă autoritatea domnească, au în sarcină treburile administra- 
tive, judecătorești și militare. 

Între timp, turcii făcuseră însemnate progrese in cucerirea bazinu- 
lui Mării Negre, reușind să-și impună controlul în orașele genoveze 
din partea septentrională a ei - în special la Caffa - și să amenințe mai 
mult cetățile moldovenești Chilia și Cetatea Albă. Intenţia lor era să 
trarisforme Marea Neagrá (Kara Deniz) in lac turcesc. 

Ín 1474 Mehmed II face Moldovei propunerea ca în schimbul păcii 

să se predea turcilor Chilia și Cetatea Albă și să plătească tribut. Ștefan 
cel Mare refuză categoric, ceea ce atrage imediat campania din 1475, 
când cele două cetăți sunt ocupate. Cu acest prilej, cronicarul Grigore 
Ureche nota: "În anul 1475, văzând sultanul Mehmed câtă pagubă a 
avut în oastea sa de la Ștefan Vodă, a socotit singur să meargă în 1476 
să stăpânească Moldova și să-i ia cetățile înapoi, Chilia și Cetatea Albă, 
care le fusese mai înainte de 1475 pe mâinile lor (ale turcilor)”. 

Deci, în urma celei de-a doua campanii turcești în Moldova, din 
anul 1476, cu toată victoria relativă a turcilor de la Războieni, ei se 
retrag lăsând in continuare în mâna moldovenilor Chilia și Cetatea 
Albă. 

Pentru a-și consolida mai bine poziția la Marea Neagră, între anii 
1475-1479, Ștefan construiește Chilia Nouă, in fata celei Vechi, pe 
celălalt mal al Dunării. În cadrul campaniei otomane din anul 1484, 
când după ce turcii trec Dunărea pe la Isaccea-Oblucita - având alături 
pe Vlad Călugărul al Munteniei (1481; 1482-1495) - Chilia este asediată 
la 5 iulie. Acestor atacuri li se adaugă cele turcești conduse de Mengli 
Ghirai. Cetatea este cucerită, împreună cu Licostomo, Chilia Veche și 
întregul ținut înconjurător. 

Astfel, acea mare parte a Dobrogei cucerită anterior până la linia de 
demarcaţie Isaccea-Enisala, căreia i se adaugă acum în 1484 Delta cu 
zona înconjurătoare, intră sub stăpânirea otomană pentru aproape 
patru veacuri și jumătate. Devine un ținut islamic, integrat 
Sangeacului Silistrei. Locuitorii români înfruntă o lungă perioadă de 
asuprire atât pe plan social-economic, cât și cultural-spiritual, dar 
conștiința lor etnică, și structura spirituală axată pe credința creștin- 
ortodoxă, le-a insuflat vitalitatea și spiritul de conservare, fiindu-le 
întotdeauna reazem moral și îndemn la luptă. (C. C. Giurescu, Dinu 
Giurescu, Istoria Românilor, 1971, p. 296 și urm.) 

CAP. XII. STĂPÂNIREA OTOMANĂ PANĂ LA 
ÎNCEPUTUL EPOCII MODERNE A ISTORIEI 
ROMÂNILOR 


I. ORGANIZAREA DOBROGEI CA PROVINCIE OTOMANĂ. 


Din punct de vedere administrativ, Imperiul otoman era compus 
din provincii mari - vilaiete, având în frunte pasale cu titlul de beiler- 
bei. Vilaietale aveau în subordine, la rândul lor, provincii mai mici 
numite sangeacuri, conduse de sangeacbei. În sfârșit, acestea erau sub- 
divizate în unități administrativ-judiciare cu denumirea de caza, aflate 
sub jurisdicţia unor judecători musulmani numiţi cadii. 

Dobrogea a fost încadrată pe deplin în sistemul administrativ 
otoman abia către sfârșitul secolului al XV-lea, imediat după cucerirea 
marilor porturi Chilia și Cetatea Albă (1484), în vremea sultanului 
Baiazid al II-lea (Anca Ghiaţă, Condiţiile instaurării dominației 
otomane în Dobrogea, în "Studii istorice sud-est europene", București, 
1974, p. 43-126). Dislocat din sistemul politic-administrativ al Țării 
Românești, ținutul dintre Dunăre și Mare, devenit teritoriu dar-ul 
Islâm ("Casa Islamului”, lumea islamică), a fost organizat ca udj 
(provincie), a cărei conducere revenea beilor de margine (udj-bey), cu 
reședința în cetățile de hotar. Toti locuitorii erau socotiți supuși ai 
imperiului, având condiţia juridică de raya (supuși nemusulmani ai 
Imperiului otoman) și aflându-se sub incidenţa legilor islamice (seri- 
at). 

Iniţial Dobrogea a fost inclusă în sangeacul Silistra, la o dată care 
nu poate fi stabilită cu exactitate. Această unitate făcea parte, la rândul 
său, din vilaiatul Rumeliei. Ulterior, prin detașarea unor provincii ca 
urmare a repetatelor restructurări militare și administrative, s-au creat 
vilaiete separate. Astfel, autoritatea pașalelor de la Silistra s-a extins și 
Spe tinuturilor invecinate, cázute treptat sub stápánirea otomaná. 
Probabil că la sfârșitul secolului al XVI-lea, in timpul domniei lui 
Murad al III-lea (Evlya Celebi afirma că încă mai înainte, din vremea 
sultanului Soliman cel Mare) s-a constituit un vilaiet separat de cel al 
Rumeliei, cunoscut sub denumirile de vilaietul de Silistra, Oceacov 
sau Babadag, în funcţie de stabilirea reședinței guvernatorului său. 
Noua unitate administrativă se întindea de la gurile Niprului până 
câtre Nicopole, incluzând ținutul dobrogean, cât și raialele Giurgiu și 
Brăila din partea de nord a Dunării. 

De fapt, Dobrogea a devenit cu încetul, dar sigur, o unitate admi- 


205 


nistrativ teritorială de sine stătătoare, expresie a individualitátii sale, și 
despărțită de provinciile balcanice. Nu este întâmplător că într-un chip 
asemănător au procedat turcii și cu Transilvania. La începutul veacu- 
lui al XVI-lea, când Ungaria a fost transformată în pașalăc, 
Transilvania a devenit un principat autonom, vasal al Porții, fiind 
asimilată statutului politico-juridic al țărilor române extracarpatice. 

Constituirea Dobrogei, ca unitatea administrativă distinctă, a 
cunoscut etape succesive, pe măsura creșterii importanţei strategice și 
militare a provinciei de la gurile Dunării și ca urmare, mai ales, a ofen- 
sivei de mare amploare întreprinse de Mihai Viteazul la sfârșitul se- 
colului al XVI-lea. În ierarhia administativă otomană, pașa 
(serascherul) de Silistra, căruia îi era încredințată apărarea provinciilor 
septentrionale ale Imperiului otoman, deținea rangul de vizir cu trei 
tuiuri (semn distinctiv al marilor dregători), ceea ce situa provincia 
între cele de importanță militară deosebită. În “Istoria Imperiului 
otoman”, Dimitrie Cantemir furnizează un detaliu extrem de intere- 
sant, devenit cunoscut, de altfel, din numeroase documente care 
privesc istoria Dobrogei în secolele XVII-XVIII, anume că reședința 
efectivă a pașalelor, care continuau să se numească "de Silistra", era la 
Babadag, oraș care, lămurea autorul tâlcul acestui fapt, era mai 
aproape de Isaccea, vadul de trecere a trupelor otomane spre acele 
dar-ul-harb - țări inamice - cu care se războiau necontenit. Vreme 
îndelungată, așadar, principalul centru administrativ al provinciei a 
stat în regiunea apropiată Dunării, cea mai dens populată de români. 
— "Deși structura organizatorică a Dobrogei a suferit în timpul 
stăpânirii otomane o seamă de modificări, principalele cazale de pe 
teritoriul său, până în secolul al XIX-lea, au rămas în număr de opt 
Tulcea, : Hârșova, Isaccea, Babadag, Carasu (Medgidia), Mangalia, 
| Silistra și Constanţa (Küstenge), acoperind aproape toată suprafața sa 

de la nord la linia Mangalia-Ostrov. 

Până când criza societății medievalg turcești a săpat cu încetul 
temeliile imperiului cât și principiile pe care se baza sistemul de do- 
minatie otoman asupra popoarelor creștine dinláuntrul său, aparatul 
administrativ-militar, în întreaga sa ierarhie, se recruta dintre ele- 
mentele clasei conducătoare islamice sau islamizate. Din punct de 
vedere militar, în Imperiul otoman exista o structură centrală și o 
armată provincială - Dobrogea aparținând, deci, sistemului oastei de 
provincie. 

Importanța strategică și militară a Dobrogei a crescut necontenit, pe 
măsura ascutirii rivalitátilor dintre marile puteri din răsăritul Europei; 
la început, în perioada de glorie a Imperiului otoman ca bază ofensivă, 

iar apoi, în timpul declinului său din secolul al XVIII-lea, jucând mai 
mult un rol defensiv. 

Obiectivele principale ale stăpânirii turcești în Dobrogea au con- 
stat, de-a lungul veacurilor, în asigurarea mei legături permanente cu 
hanatul Crimeii, furnizor de trupe auxiliare. micriţinerea unei baze per- 
manente și sigure de ofensivă împotriva Polontei si statului rus in curs 
de centralizare și, îndeosebi, supravegherea atitudinii Țărilor Române, 
aflate într-o necontenitá răzvrătire. Acest ținut a devenit, cu timpul, 
principala cale de trecere sau staţionare a armatelor de ieniceri și de 
spahii, tabăra fortificată dintre Dunăre si Mare a împărăției. 

În perioada anterioară instaurării stăpânirii otomane, Dobrogea a 
dispus de un exceleni sistem de fortificații, apărate până la cucerire de 
garnizoanele românești. Nu întâmplător turcii au distrus cu meticu- 
lozitate cetăţile litoralului maritim Mangalia, Constanţa, Kara- 
Harman, Enisala (leni-Sale) rămase în părăsire, ca adăpost păstorilor 
de oi - așa cum scria Evlya Celebi despre aceasta din urmă. 

Atacurile domnilor români, care se succedau neîntrerupt, vor sta la 
baza preocupărilor autorităţilor centrale sau locale de a reface vechile 
cetăţi, adăugând Dobrogei noi fortificaţii in care s-a instituit o veghe 
riguroasă și permanentă. Referindu-se la cetățile din dreapta Dunării - 
Nicopole, Silistra, Hârșova etc. - autorul amintit a rămas impresionat 
cum ostașii "stau de strajă în fiecare noapte" în timp ce podurile erau 
ridicate "pentru că - adăuga el - aici este margine (serhat) iar în partea 
cealaltă aflându-se tara românilor necredinciosi, tare se tem" (Mustafa 
Ali Mehmed, Aspecte din istoria Dobrogei sub dominatia otomaná in 
veacurile XIV-aXVII, Mărturiile călătorului Evlya Celebi, în "Studii", 
nr. 5/1965, p. 1104). 

Teama de atacurile din nord stăruia ca o mare și permanentă 
primejdie pentru că, explica cronicarul turc, dacă aceste cetăți n-ar 
forma un zid puternic pe malul fluviului, atunci necredincioșii valahi 
și moldoveni, când ingheatá Dunărea, ar ataca în două zile până la 
Adrianopol (Mustafa Ali Mehmed, loc. cit.). Ca urmare, majoritatea 
porturilor dunărene au fost înzestrate - dacă nu aveau - cu cetăți bine 
întărite, care îndeplineau o dublă funcţie - economică și militară. 
Aceste fortărețe au devenit, în mod paradoxal, mai ales din secolul al: 
XVIII-lea când începe era supremaţiei artileriei, nu atât un scut de 
apărare pentru așezările din jurul lor, cât un izvor permanent de 
nenorociri, fiind necontenit asediate, bombardate, arse și distruse. 
Dacă adăugăm la aceasta faptul că garnizoanele numeroase, ajungând 
uneori la mii de apărători, erau întreținute cu pret greu, obținem 
tabloul real al modului de apărare a malului dunărean. 

De o atenție apecială s-a bucurat vechea cetate a Isaccei, cheia 
apărarii Dobrogei dinspre nord și, în același timp, punct de trecere 
începând din vremea lui Darius și până în secolul al XIX-lea. Pe aici, 
construind poduri, și-au trecut armatele, în avântul lor războinic, sul- 
tanii Mehmed al II-lea Cuceritorul (1457), Soliman Magnificul (1538), 
Osman al II-lea (1620), Mehmed al IV-lea (1670) s. a. Cu un astfel de 
prilej, în preajma expediției lui Osman al II-lea împotriva Poloniei, s-a 
ridicat cetatea Isaccea pe înălțimea care domina apele fluviului. 
Întrucât la Marea Neagră nu mai existau fortificații, iar paza țărmului 
era asigurată numai cu ajutorul trupelor din interior, către mijlocul 
secolului al XVII-lea s-a construit cetatea Kara-Harman (azi Vadul), 
care asigura paza ținuturilor maritime din centrul Dobrogei împotriva 
incursiunilor făcute de ambarcatiunile căzăcești. 

Pe măsura creșterii importanței sale administrative și militare 
serascherii turci au făcut eforturi repetate de a înzestra orașul Babadag 
cu o fortăreață, începută de altfel în secolul al XVII-lea dar netermi- 
nată. În schimb, autoritățile otomane au clădit o cetate de 3000 de pași 
circumferință la Hârșova, așezând aici garnizoane pentru paza hotaru- 
lui cu Țara Românească, iar la Tulcea, întrucât orașul se prezentase 
până atunci ca un "port mare dar puţin sigur”, așa cum observa în 1595 
un váslas de pe o galeră a escadrei trimisă în sprijinul marelui vizir 
Sinan Pașa (Călători străini, 3, p. 523), au ridicat, de asemenea o 
fortăreață pe colina care domina împrejurimile. 

Ținutul dobrogean a asistat de-a lungul acestor veacuri la o mare 
desfășurare de oști, în primul rând, se înțelege, a celor turcești, care 
țineau în frâu provincia și reprimau orice împotrivire sau îndeplineau 
misiuni ofensive peste Dunăre. O vreme, baza forțelor militare regu- 
late au constituit-o unitățile de spahii, în virtutea obligaţiilor lor feu- 
dale față de sultan, alături de care luptau formațiunile de ieniceri. 
Dintre aceștia multi au dobândit ei înșiși proprietăți în Dobrogea, 
pierzându-și, cu timpul, virtutiile militare. În sfârșit, existau aici și cete 
de akângii, formate din cavalerie neregulată, furnizate adeseori de 
tătari. Dintr-un document turcesc reiese că Sigismund II August, 
regele Poloniei, ceruse la un moment dat sultanului Soliman 
Magnificul ajutor militar, fie prin hanul Crimeii, fie prin akângii si 
tătarii din Dobrogea, în vederea unei campanii împotriva Rusiei. Când 
împrejurările o cereau erau chemate în taberele dobrogene forțe mi- 
litare din alte provincii. În primăvara anului 1737, în ajunul războiului 
cu Austria, spre pildă, firmanul sultanului Mahmud I convoca pe șesul 
Isaccei oștile de ieniceri și spahii din Rumelia. Tuturor acestora li se 
adăuga numărul mare de neferi - ostași recrutați dintre locuitori în 

contul obligațiilor excepționale din vreme de război - care păzeau mai 
ales fortificațiile și instalaţiile lor, împreună cu tunarii cetăților si 
echipajelor vaselor din flota dunăreană și maritimă. 


II. OAMENII TINUIULUI DINTRE DUNĂRE SI MARE 
1. Colonizarea turco-tătară 


Procesul colonizării islamice cu elemente turco-tătare, devenit pre- 
ocupare oficială permanentă odată cu cucerirea acestei provincii 
românești, a fost precedat de așezarea spontană, ținând de fenomenul 
migrațiilor târzii, a unui mare număr de tătari în părțile de sud ale 
Moldovei și cele de miazănoapte ale Dobrogei. 

„După constituirea Hoardei de Aur, la mijlocul secolului al XIII-lea, 
influența politică a tătarilor s-a extins și spre ținuturile de la gurile 
Dunării. Prima mărturie documentară în legătură cu stabilirea popu- 
latiei turce din grupul tătar în Dobrogea se referă la perioada lui 
Genghiz Han, fiind apoi confirmată de cronicarii arabi din secolul al 
XIII-lea. Geograful arab Abdulfeda îi menţiona la Isaccea, "un oraș în 
Tara Vlahilor', alături de populația românească (Mehmed Ali Ekrem, 
Din Istoria turcilor dobrogeni, Edit. Kriterion, București, 1994, p. 20), 
iar Ibn Battuta îi găsea la Babadag. Stabilirea in acest oras a unor 
grupuri de turci selgiucizi, la mijlocul veacului al XIII-lea, sub con- 
ducerea dervișului Sari Saltuk Dede, a constituit preludiulașezării tur- 

„ cilor osmanlâi, veniți mai târziu din Anatolia si Balcani Aurel Decei, 

“46 probléme de la coloniozation des turcs seljoukides dans la 
Dobrogea an XII siecle , Ankara, 1972). Desi o parte din aceștia s-au 
inapoiat in Asia Micá, altii s-au stabilit definitiv peteritoriul Dobrogei, 
fie creștinându-se si dând naștere populaţiei găgăuze, fie intrând în 
masa turcilor musulmani. Dar coabitarea cu alte etnii a avut ca rezul- 
tat și islamizarea unor grupuri creștine, așa cum au fost acei citaki, 
despre care vorbește celebrul călător turc Evlya Celebi. 

După instaurarea administrației otomane în Dobrogea, s-a stabilit 
în această provincie o numeroasă populaţie de turci oguzi, sosită din 
regiunile balcanice si dia Anatolia. În această perioadă se va produce: 
o nouă sinteză etnică, eșalonată in mai multe etape. "Bruneti la sud, 
blonzi la nord, mangoloizi la est si indo-europeni la vest" (Osman 
Turan, Istoria selgiucizilor și civilizaţia turco-islamicá, Ankara, 1965, 
p. 352-353), turcii oguzi, crimeeni și nogai din Dobrogea oferă și tipul 
blond-roșcat moștenit, se pare, de la cumani. Ei au păstrat în memorie 
și au transmis din generație în generație nu numai denumirea 

ramurilor etnice din care descind, dar și pe cele ale subramurilor. De 
pildă, orice cetățean de origine turcă din Dobrogea știe precis că 
aparține subramurii cungar (songar), keris (kerci), tat, nogay (girgeali) 
etc. Detasarea de masa turcică asiatică, a făcut ca ei să păstreze în 
tradițiile și obiceiurile lor laice și religioase elemente rămase încă din 
perioada preosmană și anterioară islamismului. Ele sunt reflectate în 
ritualul funerar, în cultul focului și al calului, în sărbătorile legate de 
anotimpuri, în folclorul local. 

Islamizarea triburilor turce a început în secolul al X-lea și a durat 
câteva veacuri. În Dobrogea acest proces s-a produs în secolul al XIII- 
lea, odată cu islamizarea Hoardei de Aur (stat feudal mongolo-tátar al 
cărui apogeu a fost atins în secolul al XIV-les). Dacă în primele condici 
turcești, tătarii sunt înregistrați separat de grupurile de oguzi, 
începând din secolul al XVIII-lea toate grupurile de turci din Dobrogea 
sunt menționate în aceleași documente imperiale (tahrir defterleri) sub 
denumirea generală de "evlid-i fatihin" (fii ai lui Mehmed al II-lea 
Cuceritorul) ceea ce exprimă, de fapt, încheierea ultimei și celei mai 
importante sinteze a elementului turc din această provincie, care va 
evolua de acum în mediul politi : si spiritual creat de civilizația și cul- 
tura otomană. Cadrul unitar astfel creat a făcut ca limba tuturor 
populațiilor turcești din Dobrogea să se osmanizeze. Începând cu anul 
1475, după cucerirea coloniei genoveze Caffa de către turci, s-a osma- 
nizat și limba crimeenilor, Crimeea fiind regiunea de unde, ulterior, au 
sosit în Dobrogea numeroase grupuri de tătari. Cu timpul 
învățământul și întreaga viață culturală se va desfășura în limba tur- 
cilor osmanlâi, care era mult mai evoluată decât cea orientală. 

În prima jumătate a secolului al XIV-lea, așa numitele "părți 
tátárásti" de la gurile Dunării cuprindeau Bugeacul ( partea sudică a 
Moldovei dintre Prut și Nistru), precum și Dobrogea de nord până în 
regiunile împădurite ale Babadagului. Călătorul arab Ibn Battuta care 
străbătea prin 1330-1331 așezările tătărești din stepele ponto-caspice 
ajungea la Babadag, despre care afirma că "este cel din urmă pe care-l 
stăpânesc tătarii. Între ei și începutul împărăției grecești (bizantine) 
sunt 18 zile de mers" (Al. P. Arbore, în "Analele Dobrogei", 10/1929, 
fasc. 1-12, p. 2). 

După completa integrare administrativă a Dobrogei, Poarta s-a 
îngrijit, înainte de toate, să întărească potențialul militar al noii 
provincii, încurajând colonizarea ei sistematică cu populația turcă, mai 
ales nord-ponticá (tătari), recrutată din disponibilitátile rezultate ca 
urmare a dispariției Hoardei de Aur și, mai apoi, a creșterii puterii 
Rusiei. 

Trupele turcești care au ocupat Dobrogea sunt, de fapt, primii 
locuitori otomani stabiliți în acest ținut alături de turcii nord-pontici, 
așezați în secolele anterioare. De asemenea, colonizarea cu grupuri 
turanice din Anatolia - in mod predilect = cele netrecute încă la viața 
sedentară - a fost organizată de statul otoman, care a urmărit să 
imprime tabloului etnic din provinciile cucerite o nouă configuraţie, să 
creeze un factor de sprijin și siguranţă noii ordini islamice și să con- 
tribuie la apărarea sa. Ținând seama de interesele, mai ales politice, 
folosind metoda deportării (sürgün), a miutărilor forțate, autorităţile 
otomane au adus un important număr de familii musulmane alcătuite 
din turci și tătari. Așezată în sudul și centrul regiunii, această popu- 
laţie avea în primul rând obligații militare (O. L. Barkan, Les déporta- 
tion comme méthode de peuplement et de colonisation dans l'empire 
ottoman, in "Revue de la Faculté des Sciences Économiques de 
l'Université d'Istambul", XI, 1, 1946-50). 

Prin anii 1512-1514 izvoarele vorbesc despre acei tátari "dobricen- 
ses" - tătarii dobrogeni - aduși din Crimeea. În lucrarea sa, "Descrierea 
Moldovei", Dimitrie Cantemir relata că în 1568 hanul tătarilor, din 
ordinul sultanului Selim al II-lea, a strămutat în Bugeac 30 000 de 
nogai (tătari ai hoardei cu același nume). Câteva decenii mai târziu, 
diacul moscovit Trifon Korobeinikov, trecând spre Constantinopol, îi 

„semnala la "Caraus", probabil vestita lor așezare Carasu (Medgidia) 
așadar, coborând deja la această vreme spre partea centrală a provin- 
ciei. 

Necontenitele lor campanii împotriva Țărilor Române au sporit 
numărul tătarilor în regiunea Bugeacului și Dobrogei, atrași 
deopotrivă și de fertilitatea pământurilor, astfel că acești locuitori, din 
păstori exclusivi, s-au transformat cu timpul în agricultori ce îmbinau 
cultivarea pământului cu rolul, rămas precumpănitor, de auxiliari mi- 
litari. Ei devin tot mai indispensabili împărăției turcești în expedițiile 
de represalii împotriva ţărilor române de peste Dunăre, cât și în cam- 
paniile împotriva Poloniei și Ungariei. 

prima jumătate a secolului al XVII-lea tătarii din Dobrogea au 
fost opuși hanilor crimeeni, care manifestau tot mai multă indepen- 
dentá faţă de Poarta otomană. Întrucât confrații lor din Bugeac au luat 
partea hanilor, ei au fost scoși din regiunea gurilor Duná:ii în 1638 și 
strămutați spre Crimeea, pe Nipru și Don. La puţină vreme ei s-au 
intors însă în mare număr, chemaţi de nostalgia pământurilor 
mánoase. Din ultimele decenii ale veacului al XVII-lea și până la 
inceputul secolului al XIX-lea istoria prezenței tătarilor în aceste locuri 
devine foarte agitată. Încă înaintea războiului ruso-turc din 1769-1774 

tătarii încep să evacueze sudul Basarabiei; in 1769, la cucerirea 
Benderului, 12 000 de nogai se retrag în Crimeea, dar în 1783, după 
alipirea acesteia la Rusia, se reintorc din nou aici. În sfârșit, în anul 
1812, când Basarabia a intrat în componența Imperiului rus, o parte 
însemnată a tătarilor a trecut Dunărea, stabilindu-se, pentru scurtă 
vreme, în Dobrogea. 


2. Populaţia nemusulmană 


Alături de autohtoni și de musulmanii colonizați de autoritatea 
otomană, nu puţine au fost neamurile care, de-a lungul evului mediu 
și la începutul epocii moderne au populat ținutul dobrogean. Aduși fie 
de rosturile comerțului, fie de dizlocări provocate de cauze economice, 
religioase sau nationale - ca în cazul noului val de bulgari, al rușilor si 
germanilor - așezarea unora a avut un caracter fortuit și episodic, sau 
a fost marcată de o atitudine oscilantă între noile pământuri care i-au 
adăpostit și locurilor lor de obârșie. În sfârșit, o parte a noilor etnii s-a 
statornicit în Dobrogea și a întemeiat așezări realizându-se, astfel, o 
comunitate istorică si o convietuire originală, inegalabilă prin com- 
plexitatea, diversitatea, dar și armonia ei. 

Pe măsura redresării economice a provinciei și mai cu seamă a 
comerțului propriu și de tranzit s-au așezat în Dobrogea, aproape 
exclusiv în târguri și orașe, unele grupuri de supuși creștini sau de alte 
credințe din imperiu: raguzani, armeni, greci și evrei pe care Poarta îi 
folosea în acțiunea de aprovizionare a garnizoanelor și a capitalei 
otomane. 

Contemporani ai acestei perioade - călători, diplomați, militari, slu- 
jitori ai cultelor - au reținut în însemnările lor caracterul cosmopolit, 
sub aspect etnic, al principalelor orașe dobrogene, a căror viață au 
cunoscut-o cu precădere. Acest aspect se datorește, de bună seamă, 
funcţiei lor de centre administrative, militare, economice și cultural- 
religioase, așezate de-a lungul Dunării si pe țărmul mării, zone de 
hotar și de contacte unde se amestecă o lume extrem de variată. 

Deosebit de interesante ne apar relatările raguzanului Paolo 
Giorgio care, după propria-i. mărturisire, a locuit mai multi ani in 
această țară, către sfârșitul veacului al XVI-lea. Dobrogea, preciza el, 
este locuită de creștini. Nici unul din orașele sale: Caraharmaluch 
(poate Caramanchioi, la nord de Jurilovca), Constanţa, Mangalia, 
Tuzla, Babadag, Carasu, "nu este locuit numai de turci sau de creștini”, 
dar, adăuga autorul, "in fiecare din orașe numărul creștinilor este mai 
mare decât al turcilor” (Călători străini despre ţările române, vol. 3, 

București, 1976, p. 414). Această mărturie are o importanţă 
excepțională: ea dovedește că la sfârșitul secolului al XVI-lea descen- 
dentii vechilor locuitori creștini de dinaintea instaurării stăpânirii 
otomane populau, încă în majoritate, așezările dobrogene urbane, și cu 
atât mai sigur rurale, pe toată întinderea provinciei, de la Dunăre si 
până la țărmurile mării. 

La începutul secolului al XVIII-lea, potrivit mărturiilor lui Dimitrie 
Cantemir, un turc de vază și înstărit din satul Alibeichioi (Izvoarele), 
la care poposea în călătoriile sale prin Dobrogea, avea peste o sută de 
creștini la lucru, și acesta era numai unul din numeroșii feudali pe 
moșiile cărora munceau mii de locuitori creștini localnici sau tocmiti 
din țările vecine, în special din Țările Române. 

Pentru reconstituirea configurației etnice a Dobrogei, termenul de 
"creștin" rămâne însă la înțelesul sáu evaziv, el putând desemna 
numeroase naționalități aparținând acestei credințe, și pe acest teren 
s-au săvârșit - inclusiv în studierea istoriei Dobrogei - numeroase con- 
fuzii mai mult sau mai puțin învoluntare. 


3. Comunitățile negustorești: raguzanii, armenii, grecii și evreii 


Replica negotului maritim practicat odinioară de venețieni si ge- 
novezi a fost comerțul pe uscat al Raguzei în regiunea gurilor Dunării 
si Peninsula Balcanică. Negustori abili, raguzanii au știut să se facă 
utili țarilor bulgari, despotilor sârbi, împăraților bizantini și mai apoi 
sultanilor turci. Puterea economică a republicii Raguza de pe țărmul 
adriatic a atins apogeul în prima jumătate a secolului al XV-lea, de 
când Poarta i-a acordat privilegiul tranzitului de produse manufac- , 
turate și coloniale, prilej cu care își crează colonii și reprezentanţe, 
inclusiv în câteva din orașele Dobrogei, unde interesele sale erau mai 
importante. 

În secolele XVI-XVII au existat comunități mici și nestatornice, sem- 
nalate la Silistra și Babadag care practicau cu predilecție negotul mare 
cu vite și piei. În 1622 în registrele episcopale ale bisericii catolice din 
Balcani nu figurau cheltuieli pentru comunitatea raguzanilor din nor- 
dul Dobrogei, păstorită de un singur preot ce depindea de episcopatul 
Sofiei (Al. P. Arbore, Câteva însemnări etnico-istorice asupra Dobrogei 
în veacul de mijloc: Raguzanii, în "Analele Dobrogei”, nr. 1/1992, p. 43, 
vezi și relația misionarului catolic dalmatin, Andrei Bogoslavic cu 
privire la regustorii reguzani din Babadag, în Călători străini, vol. 5, p. 
6). Din rapoartele episcopului de Nicopole, Filip Stanislavici, datate in 

anul 1659, rezultă că la Babadag existau șapte case de catolici f 

cuprinzând 40 de credincioși. Neavând biserică, însuși episcopul slu- 
jea uneori într-una din locuințele lor, cu prilejul vizitei sale canonice. 

La mijlocul secolului al XVII-lea numărul lor trebuie să fi crescut; 
Evlya Celebi relata că, din cele 390 de prăvălii existente la Babadag 
"cele mai mult sunt latinești”. Un istoric al bisericii creștine din 
Imperiul otoman publicat în 1674 de Matteo Gondola, ambasador al 
Republicii Raguza pe lângă Înalta Poartă, cuprindea informații 
prețioase privitoare la raguzanii din Dobrogea. Rezultă, astfel, că la 
Silistra numărul lor era destul de însemnat, de vreme ce dispuneau de 
o biserică și de un preot. La Babadag se amintește pentru prima oară 
de existența unei biserici catolice și a unui preot care oficia și în 
localitățile vecine dunărene: Isaccea, Tulcea și chiar mai departe, la 
Ismail, Bender, Chilia, fapt din care rezultă iradierea coloniilor 
raguzane în toată regiunea gurilor Dunării. În ansamblu, asezámintele 
lor religioase țineau, în secolul al XVII-lea, de episcopia romano- 
catolică de Preslav - Marcianopolis (Eski-Stanbul). Raguzanii au 
dispărut cu desăvârșire când Dobrogea a intrat în aria crizei orientale, 
făcând comerțul cu totul nesigur. 

Dacă raguzanii - vestiți negustori ai secolelor XVI-XVII - n-au re- 
zistat vremurilor nesigure care au urmat, armenii și grecii s-au arătat 
mai rezistenți la vicisitudinile timpului și locului, întrucât ei făceau 
parte din însuși Orientul stăpânit de otomani, fiind constrânși să se 
adapteze acestor stări de lucruri. . 

Migraţia armenilor spre Europa a început sub presiunea turcilor, 
mai cu seamă după ocuparea unei însemnate părți din tara lor, la 
începutul secolului al XVI-lea. Puternice colonii s-au constituit la 
Lemberg și la Veneţia - aceasta din urmă fiind centrul european al 
comerțului levantin. Asemenea acestora, și cei dispersati în diferite 
provincii ale Imperiului otoman s-au consacrat comerțului și meseri- 
ilor, domenii în care puteau să se afirme și să se menţină. Atât la 
Constantinopol, în Tracia cât și în porturile Mării Negre ei dețineau 
poziții economice importante, fiind bancheri și organizatori ai marelui 
negot, unii din mediatorii de seamă ai comerțului dintre Orient si 
Occident. 

În această calitate armenii atingeau frecvent orașele și porturile de 
la gurile Dunării și țărmul de vest al Mării Negre unde s-au și așezat, 
într-un număr întrecut adesea de rolul jucat de ei în viața economică si 
spirituală a acestor locuri. 

La mijlocul secolului al XIV-lea, având învoirea genovezilor, 
armenii au întemeiat la Caffa, în Crimeea, o puternică colonie negus- 
torească. În perioada următoare contactul lor cu Țările Române a 

devenit mai puternic; in 1445 corăbiile lor erau semnalate de Walerand 
de Wawrin la Cetatea Albă. Nicolae lorga a remarcat rolul lor în dez- 
voltarea comerțului și culturii Țărilor Române, mai ales după ocu- 
parea Crimeii de către turci, în 1475, când numeroși armeni s-au pus 
sub protecţia lui Ștefan cel Mare. 

Armenii din Dobrogea erau veniţi fie din teritoriile ocupate de 
otomani, fie din Țările Române, mai ales din Moldova. Una din căile 
de negot praciicate de ei pleca din Lemberg, trecea prin Suceava și 
apoi urma drumul Isaccea - Babadag - Bazargic, sau se indrepta spre 
Silistra, pentru a ajunge la Constantinopol (H. Dj. Siruni, Legăturile 
seculare între armenii din Polonia şi cei din Moldova, în "Ani. Anuar 
de cultură armenească 1942-1943", București, 1943). Caravane impor- 
tante, conduse de un caravanbași armean străbăteau Dobrogea, pe 
rutele lor cantonându-se și primele colonii armenești. 

Silistra este primul dintre orașele dobrogene în care armenii sunt 
atestati. În 1630 cronicarul Grigore din Daranagh menționează exis- 
tenta unei biserici armenești slujită de mai multi preoți; el cunoaște cu 
prilejul trecerii sale un diacon armean, Sufar, născut la Silistra și 
reintors acolo după indelungată ședere in Moldova (H. Dj. Siruni, 
Cronica armenilor din România, in loc. cit., p. 477), aceasta fiind și 
dovada circulaţiei frecvente a armenilor între Principatele române 
dunărene și Dobrogea. 

Vechimea comunității armenești.din Babadag se situează tot spre 
începutul secolului al XVI-lea. La mijlocul veacului următor ea dis- 
punea de biserică, deoarece în 1649 aici se adăugau câteva rânduri in 
memorialul unei colecții de versuri armenești, aflat astăzi în biblioteca 
Mechitaristilor din Viena, iar peste câteva decenii i se dăruia un exem- 
plar din "Viaţa Sfinţilor”, tipărit în 1675 la Constantinopol. 

Pe țărmul mării, armenii s-au așezat la Constanţa, numărul și 
intensitatea activităţii lor oscilând în funcţie de destinul zbuciumat al 
acestui oraș. Un indiciu sigur al prezenţei lor anterioare este părăsirea 
bisericii armenești în 1760, când odoarele sale au fost duse la Babadag; 
colonia armeană, care a lăsat în urmă un cimitir destul de vechi, tre- 
buie să fi existat, deci, inainte de acestă dată. 


În stadiul actual al informaţiei, marcată de necunoașterea arhivelor. 


osmane, reconstruirea prezenței și activității comunitátilcr de negus- 
tori legate de aprovizionarea aparatului administrativ și militar 
otoman, mai ales a grecilor, este dificil de realizat. 

În rapoartele episcopului Filip Stanislavici, grecii apar printre 
locuitorii creștini ai Babadagului la mijlocul secolului al XVIII-lea, 
într-o vreme când funcţia politică, administrativă și militară a acestui 

oraș a crescut, sporind totodată și rolul furnizorilor de tot felul. 
Palatinul de Kulm îi semnala în 1677 și la Isaccea, localitate devenită la 
această vreme un permanent cap de pod al oștirilor otomane angajate 
în campaniile lor spre țările din nordul Dunării. 

Condiţii istorice asemănătoare explică prezența grecilor și la 
Silistra. Din secolul al XVI-lea raportul etnic al orașului a început să se 
modifice lent în favoarea musulmanilor. Până la începutul războaielor 
ruso-turce aici se intersectau drumurile comerciale ce lega 
Transilvania și Țara Românească de Turcia europeană, cu cel dinspre 
Polonia și Moldova către Constantinopol. Acest fapt explică așezarea 
unui număr însemnat de greci ( Vintilă Mihăilescu, Silistra, în "Analele 
Dobrogei”, nr. 3 / 1921, p. 422), negustori și bancheri, slujbași ai 
pasalelor cu reședința la Silistra. 

Ca și la concurenţii lor armeni, asupra cărora au dobândit un 
însemnat ascendent din secolul al XVIII-lea, când rolul financiarilor 
din Fanar a crescut la Constantinopol, grecii au locuit cu precădere 
orașele situate pe nodurile comerciale dar, în Dobrogea, prezența lor 
este atestată si în mediul rural. Nicolae Iorga vorbea de "vechiul cuib 
de greci pescari pe Dunăre" - satul Greci - (Nicolae Iorga, Cele trei 
Dobrogi pe care le-am găsit, în "Analele Dobrogei", nr. 1/1922, p.31) 
locuit mai apoi de meșteșugarii pietrari italieni. 

În sfârșit, alături de armeni și greci a existat în Dobrogea și un anu- 
mit număr de evrei, cuprinși în sfera comerțului orășenesc. Activitatea 
negustorilor evrei a crescut mai ales în secolul al XVIII-lea, dar 
prezența lor este dovedită documentar și în secolul precedent (C. 
Brátescu, Populaţia Dobrogei, în Dobrogea, cincizeci de ani de viaţă 
românească, p. 237). 


4. Rușii și bulgarii 


Dintre neamurile nemusulmane așezate în Dobrogea în secolele 
XVIII-XIX se cuvine menţionată populaţia venită din diferite regiuni 
ale Rusiei, constituită din cazaci, lipoveni și ruteni. 

Cazacii au cunoscut ținutul dintre Dunăre și Marea Neagră ca 
inamici ai statului otoman. În prima jumătate a secolului al XVII-lea 
ambarcatiunile lor iuți pátrundeau in mod repetat fie pe gurile 
Dunării, fie pe lacurile legate de mare prin gura Portita. Ei pradă si 
incendiază Constanţa, Babadag, Isaccea, Karaharman, iar flotilele de 
seici nu ezită să angajeze adevărate bătălii navale împotriva forțelor 
otomane. Cazacii cunosc, așadar Dobrogea și nu întâmplător ei se vor 
stabili apoi exact în locurile unde s-au produs vechile incursiuni. 

Emigrarea lor spre sangeacul Tulcea este rezultatul unor eveni- 
mente de anvergură europeană. După bătăiia de la Poltava din 1709 
hatmanul Mezepa al Ucrainei, însoțit de un număr însemnat de cazaci 
zaporojeni, a urmat în refugiu, la Bender, pe regele înfrânt, Carol al 
XII-lea al Suediei, cu care fusese aliat. Pe baza tratatului încheiat cu 
Poarta, odată ajunși în Dobrogea, autorităţile otomane le-au cedat o 
porțiune de pământ cuprinsă între brațul Sf. Gheorghe, lacul Razim și 
o linie ce mergea, pornind de la Isaccea prin satele Poșta, Agilar (azi 
Lăstuni), tăia Zebilul în două și se termina în Limanul Babadagului 
(M.D. Ionescu, Dobrogea în pragul veacului al XX-lea, p. 328; Al. P. 
Arbore, Cotul Bugeacului. O încercare de reconstituire istorică a unui 
ținut dobrogean, în "Analele Dobrogei", nr. 3/ 1921, p. 358). După des- 
fiintare, în 1775, de către împărăteasa Ecaterina a Il-a a autonomiei 
cazacilor zaporojeni, o parte din aceștia părăsesc Ucraina și trec în 
Imperiul Otoman, stabilindu-se tot în zona gurilor Dunării unde sunt 
constatati, la 1783 și 1786 de autori austrieci (vezi Tudor Mateescu, 
Permanenta și continuitatea românilor în Dobrogea, p. 40). 

Alături de cazaci, s-au refugiat în Dobrogea și rușii lipoveni, denu- 
mire ce deriva de la secta philipiștilor, și ai cărei membri au emigrat în 
Prusia, Polonia și Moldova, la jumătatea secolului al XVIII-lea, gene- 
ralizându-se apoi asupra tuturor rascolnicilor ruși. Ea însuma mai 
multe secte ale doctrinei creștine ortodoxe de "rit vechi", rezultate din 
dezbinările lăuntrice ale bisericii răsăritului și din schisma bisericii 
ortodoxe rusești produsă la mijlocul secolului al XVII-lea. 

Emigrarea lipovenilor sub presiunea persecuțiilor religioase a 
început în timpul țarului Petru I și a continuat si în vremea Ecaterinei 
all-a, având loc progresiv și în grupuri mici. Din coloniștii stabiliți în 
Dobrogea s-a desprins mai apoi o fracțiune care a emigrat spre 
Bucovina în următoarele împrejurări. În timpul războiului austro-turc 
finalizat cu tratatul de la Constantinopol (1775) un general austriac, 
rudă a impáratului Iosif al II-lea, căzut prizonier al corsarilor turci din 
Marea Neagră a fost salvat și adăpostit, după eșuarea corabiei, de 
lipovenii dobrogeni. Drept răsplată, autoritățile imperiale au îngăduit, 
în 1783, strămutarea și așezarea în provincia românească recent ane- 


xată a unora dintre ei, cu scutirea obligațiilor militare. Colonia inte- 


meiată cu acest prilej la Fântâna Albă a creat o mitropolie sub juris- 
dictia căreia, până la mijlocul secolului al XIX-lea, a stat întreaga 
comunitate rusă din Dobrogea (G. Ilinoiu, Cultele în Dobrogea, în 
Dobrogea, cincizeci de ani de viaţă românească, p.636). 

Având în vedere realitățile anterioare cuceririi otomane, prezența 
bulgarilor în Dobrogea este absolut firească, numai că principalele 

studii istorice și etno-lingvistice - inclusiv unele ale istoricilor bulgari - 
admit că, până la sfârșitul deceniului al treilea din secolul al XIX-lea, 
prezența lor în ținutul dintre Dunăre si Marea Neagră a fost discon- 
tinuă și redusă numericește. Ca rezultat al colonizărilor masive și 
repetate cu populaţie turco-tătară, în Bulgaria orientală și nord-orien- 
tală s-a creat o zonă compact populată de musulmani (L. Miletici, 
Staroto bălgarsco naselenie v severoiztocina Bălgaria, Sofia, 1902, p.8), 
izolându-se, astfel, Dobrogea de regiunile sudice din Balcani. De aici, 
și din acest moment, penetratia creștină a devenit foarte greu de rea- 
lizat (|. N. Roman, Drepturile, sacrificiile și munca noastra în 
Dobrogea, în "Analele Dobrogei”, III/1922, p. 454). 

Vorbind de instaurarea stăpânirii otomane în dreapta Dunării, 
Hristo Vakarelski relevă că, până la sfârșitul secolului al XVII-lea, po- 
pulatia bulgară s-a retras în regiunile muntoase, iar șesurile din 
răsăritul Bulgariei și Dobrogea au fost populate de turci (Hristo 
Vakarelski, Etnografia na Bălgaria, Sofia, 1974). După ce reia cunoscu- 
ta teză potrivit căreia autoritățile de ocupaţie otomane au găsit în 
Dobrogea o numeroasă populaţie creștină, "preponderent bulgară”, 
Velko Tonev (care invocă arhivele turcești, fără a putea face dovada 
concretă a unor astfel de documente) recunoaște că la sfârșitul secolu- 
lui al XV-lea și începutul secolului al XVI-lea colonizarea otomană a 
declanșat o emigrare în masă a bulgarilor către Valahia și Moldova sau 
spre Stara-Planina (Velko Tonev, Dobrudja prez văzrajdaneto, Varna, 
1973, p.12, 312)sau a fost supusă asimilării lingvistice. Aceste procese 
simultane au făcut ca "în secolele următoare curba demografică a po- 
pulatiei bulgare să descrească necontenit” (Ibidem). Tot astfel, ka 
începutul secolului al XVIII-lea și începutul celui de al XIX-lea, în tim- 
pul repetatelor războaie ruso-turce, bulgarii au fost din nou constrânși 
să se refugieze în Țările Române și în sudul Rusiei (Basarabia - n.a.). 
Rezultatul a fost, potrivit aceluiași autor și a altora, "o foarte sensibilă 
scădere a populaţiei bulgare autohtone” (subl. ns.). Această realitate 
este recunoscută și de o lucrare apărută în prestigioasa Editură a 
Academiei Bulgare de Științe; perioada secolelor XIV - XVIII - se pre 
cizează acolo - a fost caracterizată prin "tendința de debulgarizare", 
datorită "condiţiilor vitrege ale politicii de oprimare și musul- 
manizare" aplicată de autoritățile otomane. Abia la începutul secolului 
al XIX-lea s-ar fi produs "redobândirea caracterului bulgăresc al regiu- 
nii", prin revenirea în masă a bulgarilor (Dobrudja, Edit. Academiei 
Bulgare de Științe, Sofia, 1974, p. 15). 

Asadar, pentru cà istoriografia bulgará acordá Dobrogei aproape 
tot atát spatiu cát restului istoriei poporului bulgar, sá facem un bilant 

intemeiat exclusiv pe lucrările.din tara vecină: de la sfârșitul secolului 
al XIV-lea - prin urmare o perioadă de mai bine de 400 de ani - 
prezența populației bulgare în ansamblul tabloului etnic al Dobrogei 
este nesemnificativă. Și atunci, pe ce se întemeiază teza obsedantă 
vizând un teritoriu al unui stat vecin, despre care se afirmă fără 
încetare cá "din punct de vedere etnic și istoric este bulgăresc"? (Vezi 
Dimităr Anghelov, Obrazuvanete na bálgarskata narodnost, Sofia, 
1971). Nu este, deci, de mirare cá pentru a sustine această asertiune, 
autori altfel prestigiosi, ca Bistra Tvetkova, interpreteazá in chip con- 
trar spiritului stiintific documentele otomane, pentru a spori cu orice 
pret numărul bulgarilor din Dobrogea într-o perioadă admisă ca 
deficitară. Publicând un catalog osman din 1573 cuprinzând numele 
satelor și gelepilor (negustori de vite) din această regiune, document 
căruia cercetătorii români i-au dat altă interpretare (Anca Ghiatá, 
Contribuţii noi privind unele aspecte ale societăţii românești din 
Dobrogea în secolele XV-XIX, în "Memoriile secţiei de științe istorice”, 
seria IV, tom I, 1975-1976, Edit. Academiei Române, București, 1978), 
autoarea amintită trage concluzia, în vădit dezacord cu adevărul, că 
numele menționate acolo - Mihnea, Radul, Crăciun - sunt bulgare! 
(Bistra Tvetkova, Tenen osmanski iztocinik za istoriata na Dobrudja 
prez XIX-XV v., in "Izvestia na Narodnia Muzei" Varna, VIII / 1972). 

Tot astfel, în dezacord cu imaginea corectă înfățișează de o parte a 
istoriografie bulgare, unii autori susțin că în secolele XVI-XVII princi- 
palele comunități etnice din Dobrogea erau "bulgari, turci și tătari și 
mai puțin alte naționalități: valahi, evrei etc." (Margarita Vasilieva, 
Demografski procesi v Dobruja ot kraia na XIV do 40 godini na 19 v - 
in "Cercetári etnografice, folclorice si lingvistice", Edit. Academiei 
Bulgare de Stiinte, Sofia, 1974). În vilaietul dunărean din care a făcut 
parte întreaga Dobroge - scrie un alt autor (N. Todorov, Balkanskiat 
grad preg XV - XVI vek, Sofia, 1972, p. 334-337) "era în principal un 
amestec de bulgari și turci". Printre alte naționalități, socotea el, erau 
"țigani, armeni, evrei, catolici și alții”. În categoria "alții" autorul citat 
admite, în sfârșit, și "populaţia valaho-moldoveneascá", dar neînsem- 
nată numericește, după părerea sa. 

Dacă în ceea ce-i privește pe români istoricii bulgari se pare că au 
ajuns la o încheiere, ei se află încă în situația de a decide Gacă în aces- 
te veacuri populaţia bulgară a scăzut drastic - aşa cum susțin unii - sau 
a reprezentat, împreună cu musulmanii, grupul etnic cel mai numeros 
- asa cum afirmă alţii. 

Așezările mai vechi ale bulgarilor se datoresc unor contingente de 
păstori din regiunea Cotel a Balcanilor răsăriteni, atrase de condiţiile 

naturale favorabile vieţii păstorești. "Astfel, in cazelele Mangalia, 
Hârșova, Silistra, Constanţa păstori bulgari au întemeiat câșle formate 
din 30-40 de locuitori (Al. P. Arbore, Așezările bulgarilor în Dobrogea, 
în "Arhiva Dobrogei” I / 1916, p.37-38; Idem, Informatiuni etnografice 
și mișcări de populatiune în Basarabia sudică și Dobrogea, în veacurile 
XVIII si XIX, în "Analele Dobrogei”, IX / 1924, p.55) cele mai multe cu 
existentá vremelnicá, corespunzátoare unui pástorit transhumant mult 
mai redus ca amploare decát cel practicat din regiunile Carpatilor. 
Urmarea este faptul cá, de la mijlocul seolului al XVII-lea, diversi 
cálátori care strábat Dobrogea semnaleazá printre celelalte grupári 
etnice si pe bulgari, adeseori fárá detalii, iar uneori si fárá putinta dea 
cunoaște mai îndeaproape starea de lucruri locală. 

În 1659, în rapoartele episcopului catolic de Nicopole, Filip 
Stanislavici, ei sunt enumerati ca locuitori ai Babadagului, alături de 
valahi, turci și greci (Monumenta spectantia historiam slavorum 
meridionalium, vol. XVIII, p. 264 apud. N. Iorga, Droits nationaux et 
politiques des Roumains dans la Dobrogea. Considerations his- 
toriques, lassy, 1917, p. 32). Dacă din relatările sale nu rezulta ce pro- 
portie revine bulgarilor din cele 200 de case crestine cuprinzánd circa 
2000 de locuitori, anumite concluzii se pot desprinde din imprejurarea 
cá la aceastá datá nu dispuneau de un preot al comunitátii, serviciul 
religios fiind exercitat, din vreme in vreme, de arhiepiscopul de 
Silistra. La putin timp, in 1677, palatinul de Kulm ii semnaleazá la 
Isaccea, de asemenea coabitând cu alte grupări etnice pentru ca La 
Mottrayé, trecând prin Mangalia la începutul secolului al XVIII-lea să 
noteze, la rândul sáu, convietuirea bulgarilor cu românii, pe care el îi 
numește moldoveni. (La Mottrayé, Voyage en Europe, Assie et 
Afrique, II, Paris, 1727, p. 9-10). 

Prin anii 1752-1754 autoritátile rusesti au procedat la colonizarea 
unui număr de circa 620 de familii de bulgari în guvernământul 
Cherson, alături de alte neamuri, în vederea populării stepelor 
Ucrainei de la răsărit de Nistru. (L. Miletici, op. cit., p.14), fără să existe 
nici o mărturie contemporană că, urmând un itinerariu dobrogean, 
vreo parte din aceste familii să se fi statornicit în Dobrogea. 

Dacă sursele de până la această dată sunt lapidare și sărace, unele 
lucrări ale istoriografiei moderne care privesc istoria bulgarilor citează 
cu insistență însemnările din 1762 ale abatelui raguzan R. G. Boscovié, 
membru al suitei unui ambasador englez care a trecut prin Dobrogea, 
călătorind de la Constantinopol spre Polonia. Controversata sa lucrare 
- "Giornale di un viaggio da Constantinopole in Polonia” - lasă să se 
întrevadă numeroase erori în aprecierea originii populației dobrogene. 

Criteriile sale provin de la ideea că ceea ce se află în dreapta Dunării 
era Bulgaria, iar în stânga sa Valahia, etnicul rezultând, așadar, în 
scrierile sale din două elemente: unul religios (prin împărțirea popu- 
latiei în musulmani și creștini) și celălait geografic. Această impreju- 
rare, cât si străbaterea alertă a itinerariului, au făcut ca termenul de 
"cristiani bulgari", folosit frecvent, să cuprindă de bunăseamă și alte 
populaţii creștine, în special români. Că este așa rezultă din numai 
câteva exemple. Satul denumit de autor Baltagikioi apare astfel ca 
fiind locuit de turci și "cristiani bulgari”, dar toate hărțile contempo- 
rane călătoriei cât și cele din a doua jumătate a secolului al XVIII-lea și 
prima jumătate a secolului al XIX-lea prezintă această așezare ca indu- 
bitabil românească, numindu-se, încă de la origine, Băltăgești. (G. 
Vilsan, <<(Bulgarii)>> lui Boscovi& în "Analele Dobrogei”, III / 1992, 
nr. 3, p. 319-321). Cunoașterea indirectă, prin intermediari și interpreti 
rezultă din maniera în care Boscovi€c denumește așezările - Dajakioi, 
Baltagikioi - corelativul turcesc (kioi = sat) al unor nume care, la acea 
epocă erau redate în toate hărțile cartografice numai în românește 
(Daia, Dăieni), dar pe care el nu le-a putut auzi rostite direct de la 
locuitori, ci numai de la călăuzele turco-tătare din convoi. În notele 
sale Boscovic menţionează satul "Dajakioi, villagio ben grande di 300 
case tra turche e Bulgare" (R. G. Boscovi€, Giornale di un viaggio da 
Constantinopoli in Polonia, Bassano, 1784, p. 85) însă nicăieri, in toată 
literatura privind problemele etnice ale Dobrogei, bulgarii nu sunt 
mentionati in acest sat ce apare ca o puternicá asezare románeascá incá 
de la începutul secolului al XVII-lea. Uneori încă abatele Boscovic are 
revelația unor fapte pe care le cunoaște personal. Cu prilejul popasu- 
lui de o noapte în satul Ienikioi, călătorii au fost adápostiti în case 
sărace, dar curate, de creștini "che parlavano la lingua Valaca" (Ibidem, 
p. 86), relatarea din care rezultă două aspecte: primul că, prin 
localizare, populaţie și nume lenikioi este echivalentul așezării 
românești Satu-Nou (vezi și A. Ișirkov, Les Bulgares en Dobroudja, 
Berna, 1919, p. 160), iar cel de al doilea, că atunci când a avut posibili- 
tatea de a cunoaște în mod direct realităţile, autorul face precizări din 
care rezultă indubitabil etnicul local. 

În lucrările sale de certă autoritate științifică și documentară, 
punând în discuție date și fapte cunoscute, legate de colonizarea 
otomană și scăderea populației bulgărești în partea de nord a Bulgariei 
răsăritene, Lj. Miletici constata: "În orice caz, nu rămâne nici o îndoială 
că vechea populaţie bulgărească din nord-estul Bulgariei s-a imputinat 
chiar acum câteva secole. Se știe că de la mijlocul secolului al XVIII-lea 

au început emigrări în masă din Bulgaria dunăreană și cea sudică spre 
Țara Românească, Basarabia și sudul Rusiei. Mișcarea aceasta a durat 
peste un secol așa că, prin aceasta, numărul vechilor bulgari în 
Bulgaria dunăreană s-a imputinat și mai mult" (Lj Miletici, Das 
Ostbulgarische, in "Kaiserliche Akademie der Wissenschaften 
Schiriften der Balkancommission. Lingvistische Abtheilung", II, Wien, 
1903, traducere de C. Brátescu, în "Analele Dobrogei, III / 1922, nr. 2, 

3 o ai de la această realitate reputatul specialist socotea ca 
neîndoielnic faptul că, în întreaga Dobroge, populația bulgară se 
dovedea a fi "recent colonizată, adică nu e mai veche de 100 de ani si, 
numai în cazuri foarte rare, de un secol și jumătate" (Ibidem, p. 196- 
197), pentru ca în alt loc să adauge: "a crede că în Dobrogea există, cu 
excepția orașelor, o populație bulgară veche ar însemna să ne înșelăm 
pe noi înşine" (Lj. Miletici, Staroto bălgarsco naselenie vă 
Severoiztocina Bălgaria, Sofia, 1902, p. 168). 

Astfel stând lucrurile, rămân de examinat într-un capitol viitor 
cauzele care au determinat creșterea bruscă a populației bulgare din 
Dobrogea în secolul al XIX-lea, până la războiul ruso-románo-turc din 


1877-1878. 
5. Românii - cei mai vechi și mai statornici locuitori ai țării 


Colonizarea treptată a Dobrogei cu turci și tătari a izolat provincia 
de regiunile sudice din Balcani printr-o zonă compactă populată de 
musulmani, prin care penetratia creștină a devenit foarte greu de rea- 
lizat (Al. P. Arbore, Contributiuni la studiul așezărilor tătarilor si tur- 
cilor in Dobrogea, în "Arhiva Dobrogei”, nr. 3-4/1919). Cu totul alta 
era situatia liniei de contact pe Dunáre a Dobrogei cu Tara Románá si 
Moldova, intre care s-a mentinut necontenit un puternic curent eco- 
nomic, uman si cultural, improspátat atât de vechea comunitate 
istorică a Țărilor Române, cát și de împrejurările particulare ținând de 
stápánirejptomaná. Astfel, includerea raialelor Giurgiu, Brăila, Ismail, 
Chilia în unitățile administrativ teritoriale din care făcea parte și 
Dobrogea, a favorizat procesul de intermigratie a populaţiei de o parte 
într-alta a fluviului. 

Pline de înțelesuri sunt, în această privinţă, observațiile dalmatinu- 
lui Andrei Bogoslavi€, misionar catolic, probabil secretar al lui Radu 
Mihnea în timpul domniei sale în Moldova (1623-1626), făcute cu 
prilejul trecerii prin această regiune însoțind tributul spre 
Constantinopol. Cu acest prilej el prezenta Cetatea Albă și Babadagul, 

în mod cu totul surprinzător, ca făcând parte din Moldova " dinspre 
Marea Neagră" (Călători străini, vol. 5, p.6). Întrucât o eroare cu 
privire la apartenenţa politico-administrativă a celor două orașe nu era 
posibilă, rămâne din relația sa sensul apartenenţei cultural-religioase a 
locuitorilor la care se referă căci, adăuga auto:ul, în afară de cei câțiva 
raguzani catolici care i-au stârnit interesul "taţi ceilalți sunt fie tătari, 
fie schismatici (nume dat de catolici creștinilor ortodocși) mai 
dusmánosi față de noi, catolicii, decât chiar musulmanii“. Însăși 
această din urmă precizare privește neîndoielnic, pe români, a căror 
rezistență față de obiectivele politice și teritoriale ale regatelor aposto- 
lice vecine, promovate prin intermediul catolicismului, era bine cunos- 
cută. Petru Bogdan Baksić, primul episcop catolic al Bulgariei, făcea pe 
la 1641 o altă constatare interesantă: locuitorii bulgari din jurul 
Babadagului "vorbesc și turcește și românește" dovadă indirectă, dar 
semnificativă, a existenței unei populaţii românești numeroase și com- 
pacte, capabile să-și impună folosirea limbii sale, chiar în condiţiile 
când limba oficială era cea turcă. 

Este adevărat cá, prin poziția sa aproape unică, Dobrogea a adunat 
în miezul ființei sale ceea ce drumurile din cele patru puncte cardinale, 
traversând cele două continente - Europa și Asia - au depus aici într- 
un imens proces de deplasări umane în timp de veacuri. Ceea ce a 
imprimat însă caracterul de unitate a vieții acestui pământ, nota de 
permanență în tabloul învolburat de frământări propriu zonelor de 
intensă circulație umană a fost apartenenţa sa la aria geografică, eco- 
nomică și spirituală a poporului român, care și-a avut aici rădăcini 
străvechi, viguroase și pline de sevă regeneratoare. 

Colonizarea cu elemente musulmane a afectat îndeosebi zona de 
stepă, populația românească autohtonă fiind constrânsă să se 
refugieze spre regiunile împădurite, spre Dunăre și țărmul mării (C. 
Brătescu, Populaţia Dobrogei, p. 224). Ea n-a dispărut însă niciodată cu 
totul din părțile centrale unde, deși mult mai izolate o vreme, așezările 
românești se vor păstra tot timpul. (Const. C. Giurescu, Știri despre 
populația românească a Dobrogei, p.55 și urm; Tudor Mateescu, 
Permanenta și continuitatea românilor în Dobrogea, p.18). 

Existenţa continuă a românilor în Dobrogea după integrarea 
provinciei în Imperiul otoman rezultă din izvoarele scrise aparținând 
chiar secolului al XV-lea. Românii de la vadul Hârșovei au ajutat cu 
luntrele lor pe cruciații învinși la Varna, în 1444, să-și găsească sal- 
varea în Țara Românească. Rezultă, de asemenea că oștenii români ai 
domnitorului Vlad Dracul au fost singurii care au găsit, în dramatica 
retragere, drumul cel mai scurt prin Dobrogea, spre Dunăre, servind 

drept călăuză și pentru ceilalți cruciați. (Faptul a fost consemnat de 
cronicarii Dlugosz, Callimach, Bonfinius. Vezi C. Brătescu, Dobrogea 
la 1444. Lupta de la Varna, în "Arhiva Dibrogei", nr. 2/1919). Știrea 
este o dovadă incontestabilă că Dobrogea era bine cunoscută de 
românii din stânga Dunării, rezultat firesc al apartenenţei sale la Țara 
Românească până în primele decenii ale acestui veac. Trebuie adăugat 
și faptul că în timpul campaniei antiotomane a flotei burgundo- 
papale, în cooperare cu forțele lui Vlad Dracul, din anul 1445, ostașii 
români au descoperit lângă Turtucaia mai multe gropi cu cantități 
însemnate de grâne (vezi relaţia amiralului Walerand de Wawrin, în 
Călători străini despre țările române, vol. I, p. 99). Aceste "gropi de 
bucate", de origine traco-dacică, au fost folosite de românii dobrogeni 
pentru depozitarea cerealelor până aproape de zilele noastre (R. O. 
Maier, Gropile de păstrat bucate (cereale) în Dobrogea, în "Revista 
muzeelor", nr. 3/1968). Prezenţa certă a românilor în Delta Dunării - la 
Lycostomo (Chilia Veche) și în insulele Peuce (ostroavele Deltei) - 
rezultă, de asemenea, pentru secolul al XV-lea din scrierile cronicaru- 
lui bizantin Ducas, precum și din cunoscuta Cronică de la Niirenberg. 

În secolul al XVI-lea în structura demografică a Dobrogei au inter- 
venit modificări determinate de rolul acordat ținutului în planurile 
expansiunii otomane spre nord și în cadrul măsurilor de supraveghere 
a Țărilor Române. Provincia a fost transformată într-o adevărată 
tabără militară; prin centrul și estul Dobrogei trecea drumul militar 
folosit în misiunile ofensive cu sprijinul hanatului Crimeii, acum 
vasalizat. În aceste împrejurări au avut de suferit mai ales așezările 
creștine situate în apropierea acestei rute. Începând din 1651 marele 
călător turc Evlya Celebi a vizitat în mai multe rânduri Dobrogea, par- 
ticipând la diverse campanii militare otomane peste Dunăre. 
Remarcabila sa lucrare, "Seyahatname" (carte de călătorii), cuprinde 
un impresionant volum de informaţii despre teritoriile românești 
transformate în provincii otomane. Cu autentic talent și spirit de 
observație se succed în opera sa cele mai pretioae date despre climă, 
oameni, proprietate, meșteșuguri și comerț, despre administrație, 
fortărețe, garnizoane, așezăminte religioase, școli și edificii publice. 
Dintre aceste informaţii un interes particular prezintă cele referitoare 
la gruparea etnică dobrogeană numită de autor citaki. 

Vorbind despre "neamurile tátáresti" războinice din partea septen- 
trională a provinciei dintre Dunăre și Mare, Evlya Celebi adaugă la un 
moment dat: "Afară de aceștia, mai sunt și neamurile dobrogene. Sunt 
neam de citaki, născuți din amestecul tătarilor, al bulgarilor, valahilor 
și moldovenilor. La început ei au descins din oastea lui Suleiman pașa 

(prima căpetenie de oaste otomană care a trecut in Rumelia, pe la 
1354), fiul gaziului Orhan. După aceea Baiazid Ildârâm a colonizat 
aceste locuri cu tătari. Mamele lor fiind bulgăroaice, valahe și 
moldovence, ei au devenit citaki" (Evlya Celeby, Seyahatname, vol. II, 
Istanbul, 1896, p. 352, .apud Călători străini espre țările române, VI, 
1974, p. 371-372). "Oameni blânzi, drepţi, cuinsecade și prietenoși”, 
spunea despre ei călătorul turc. 

Un fapt care dă și mai multă consistenţă informaţiei este impreju- 
rarea că Evlya Celebi îi semnalează în mai multe rânduri, cu un al 
doilea prilej în regiunea centrală a Dobrogei, simțind de fiecare dată 
nevoia de a adăuga originii lor etnice și fizionomia morală, tempera- 
mentul particular care-i individualiza printre coreligionarii lor musul- 
mani. Spre pildă, vizitatorul formulează următoarea observaţie plină 
de interes: "Pentru ei (pentru oaspeți - n.a.) au pâine destulă si 
dimineața și seara. Când pleacă musafirii dintr-o familie, îi însoțesc 40- 
50 de călăreţi de-ai lor. Ușile lor sunt mereu deschise; nu există yok 
(nu, în sensul de refuz) pentru oaspeţi”. Din nou, cronicarul simțea 
nevoia să precizeze că oamenii despre care vorbea erau rezultatul unei 
originale sinteze dintre musulmani și creștini. Potrivit însemnărilor, 
înseși autoritățile otomane nu-i tratau asemenea musulmanilor curati, 
deși erau vechi, statornici și buni contribuabili pentru că, explica 
autorul, "sunt dobrogeni". Individualitatea lor rezultă, în sfârșit, din 
faptul că vorbeau un dialect pe care doar ei îl intelegeau și care a atras 
atenția cunoscutului istoric și lingvist austriac J. Hammer (Sprach 
probe der Tartaren von Dobroudscha aus Ewlia's Reisebeschreibung, 
în "Fundgruben des Orients - Mines, vol. I, Wien", 1816, p. 84). 

La Evlya Celebi, discipol al scolii cronicáresti ce incepuse sá simtá 
responsabilitatea cuvântului scris, autenticitatea informațiilor este 
controlabilă în mai multe cazuri. Situaţii identice, studiate și cunoscute 
pentru alte regiuni sud-dunărene, dau posibilitatea să se admită că 
faptul nu era exclus nici pentru Dobrogea. După instaurarea stăpânirii 
otomane, când legislaţia islamică a impus o nouă ordine în raporturile 
economice, politice și religioase dintre comunitățile existente, religia a 
ridicat bariere greu de trecut chiar în așezările cu populație mixtă, nu 
puţine la număr. În prima parte a colonizării însă, ruptă pe calea: 
armelor de bază etno-culturală de peste Dunăre, supusă șuvoiului 
copleșitor al cuceritorilor, este posibil ca o parte a autohtonilor să se fi 
amestecat cu aceștia. 

Vorbind de "valahi" si "moldovei", Evlya Celebi înțelegea pe 
românii autohtoni din Dobrogea - confuzia, ca să-i spunem așa, fiind 
o dovadă suplimentară a reflectării în conștiința contemporanilor a 

unităţii românilor din toate provinciile istorice de la Carpaţi, Dunăre 
și Marea Neagră. 

Din felul cum prezintă lucrurile despre citaki, rezultă că autorul 
însemnărilor i-a cunoscut abia în timpul călătoriei, datele despre ori- 
ginea lor etnică fiindu-i furnizate, probabil prin tradiţie, de locuitorii 
înșiși. O anumită lumină în tentativa spre adevăr poate fi proiectată 
prin recurgerea la aspecte colaterale, dar revelatoare, dezvăluite de 
Evlya Celebi însuși, fie de alti autori, ale căror relatări stăruie asupra 
unui fapt care le-a concentrat, fără excepție, bie toti 
călătorii care au trecut prin Babadag în secolele XVI- XVII s-au arătat 
impresionate de fabuloasa tradiţie orală legată de numele legendaru- 
lui Sarâ-Saltuk și de aşezământul religios care a făcut faima acestui 
centru al islamismuluij 

Cu prilejul viziteT sale apostolice din 1640 în Dobrogea, primul 
episcop al bisericii bulgare, Petru Baksi a lăsat mai multe însemnări. 


Ele reflectă efectele colonizării turco-tătare asupra stepelor din partea 
sudică și centrală a provinciei când populaţia creștină a fost împinsă 
spre Dunăre și țărmul mării. Vizitând moscheia din Babadag, loc vestit 
de pelerinaj în lumea musulmariă, unde se afla, potrivit tradiției, încă 
din 1484, mormântul dervișului turc Saltuk Baba, înaltul prelat afla cu 
surprindere, de la locuitorii înșiși, că în cripta venerată s-ar fi aflat, de 
fapt, trupul Sf. Nicolae făcătorul de minuni (Călători străini ... V, 1973, 
p. 222).  Strania relatare se confirmă însă, regăsindu-se si în 
însemnările altor călători. 
Tin Seyahatname Evlya Celebi prezenta o amplă relatare a tradiţiei 
otăte despre "Craiul Dobrogei” care s-a opus emirului Orhan (1326- 
1359). Atribuindu-i-se însușirile unui personaj miraculos, el era identi- 
ficat cu Sf. Nicolae, devenit Sari-Saltuk după convertirea la islamism. 
"Timp de douăzeci și unu de ani - spune cronica - Saltuk, arătându-se 
ca un călugăr din neamul lui Messia, i-a invitat pe multi ghiauri la 
credinta (islamicá) si a devenit un luptátor (gazi) pe calea lui Allah" 
(Călători străini, VI, p. 353) de unde și cinstirea care i se acorda în 
rândurile musulmanilor. Cercetând Enciclopedia Islamului, se cade să 
relevăm că documentata lucrare constată identificarea acestui perso- 
naj, realizată sub influenţa credințelor creștine, cu diferiţi sfinți ai orto- 
doxismului oriental : Sf. Gheorghe, Sf. Ilie, Sf. Nicolae (Encyclopedie 
d'Islam, vol. IV, p. 177-178, 1018). 
Aceste date pledează pentru ideea că Evlya Celebi și contemporanii 
săi au surprins în scrierile lor un fapt credibil, un proces etnic început 
în secolul al XVI-lea și finalizat, oricum, în cel de-al XVII-lea, la data 

relației. Delimitând încărcătura mitologică de sâmburele de adevăr 
din care a germinat tradiţia orală, se poate deduce vechimea și au- 
tohtonia românilor în Dobrogea pentru că, după mai bine de două 
veacuri, citakii dobrogeni nu-și uitaseră obârșia lor, în parte 
românească, și nu se sfiau să și-o mărturisească trecătorilor pe care-i 
primeau cu ospitalitate. 

Oricum, consecința ocupării Dobrogei de musulmani a fost aceea 
că, în timp ce densitatea populației românești din partea de răsărit și 
din centrul Dobrogei a scăzut, în aceeași măsură a crescut spre Dunăre 
și în zona de nord, fără a părăsi complet niciodată așezările dinspre 
litoral, centru și sud-estul ținutului. Izvoarele acestui veac constituie 
dovezi sigure a acestui fapt. Este adevărat că adeseori vechea popu- 
latie este menţionată cu termenul generic de "creștini" sau, ceea ce 
apare la prima vedere straniu, de "greci", deși este evident cá nu poate 
fi vorba în acest caz de o semnificație etnică. 

Un "kanunname" (regulament vamal) al Silistrei, datând din vre- 
mea sultanului Soliman | menţionează pe creștinii din acest oraș, 
despre care Fr. Eusebius Fermendzin, un vizitator catolic, afirma în 
1581 că erau ortodocși (de rit "grecesc"). Cu un deceniu mai devreme 
cesc". Bun cunoscător al provinciei, raguzanul Paolo Giorgio constata œ 
la sfărșitul secolului al XVI-lea cá în "Dobruccia per la marina" trăiau 
creștini și turci, iar în cele câteva localităţi de pe litoral și din centrul 
regiunii Constanţa (Constanza), Enisala, Isaccea, Babadag, Medgidia i 
(Carassui) Silistra numărul credincioșilor era foarte numeros. În d 
schimb existau târguri importante ca Măcin, Caraharman ori Ester, 
locuite exclusiv de creștini. Aici, însă, unele condici oficiale otomane 
(defter) datând din a doua jumătate a secolului al XVI-lea și din secolul 
al XVII-lea consemnează numele unor capi de familii indubitabil 
românești. 

După cum este cunoscut, raialele din provinciile otomane erau 
impuse unui impozit fiscal asemănător capitatiei europene. 
Constituind o sursă majoră de venituri publice, autoritățile otomane 
întocmeau frecvent recensăminte fiscale, înregistrându-se bărbaţii va- 
lizi, capi de familie, capabili să plătească dări. Deși originea etnică a 
contribuabilor recenzați nu era indicată, interpretate corect, printr-o 
atentă examinare paleografică și onomastică, documentele emise de 
cancelaria fiscului otoman - unele aflate în arhivele bulgare, ar putea 
suplini această lacună, contribuind fie și în parte la elucidarea 
realitátilor etnice din Dobrogea. 

În 1972 cercetătoarea bulgară Bistra A. Tvetkova a publicat un ast- 

fel de defter, datat în anul 1574-1575 și aflat la Biblioteca “Chiril si 
Metodiu” din Sofia, secția orientală. Din acest document - deși multe 
nume și topice au fost transcrise greșit de către autoare, mai cu seamă 
din cauza dificultăților de lectură - reiese limpede că un număr impor- 
tant de așezări dobrogene erau populate de locuitori pe care onomas- 
tica îi desemnează ca fiind indubitabil români. Astfel, în localități ca 
Hârșova, Topalu, Caraharman, Babadag, Isaccea, Tulcea, Măcin, 
Cerna, condica otomană enumeră locuitori purtând numele de Mircea, 
fratele lui Niculcea; Mircea Neagul, Vlaicu Gărdan, loan Drăgoi, 
Tudoran Marin, Gheorghe Vlah, loan Balaban, Călin Radu, Ciocan 
Putaru, Petrilă Lucan, Șerban Bogdan etc. (Bistra A. Tvetkova, Tenen 
osmanski iztocinik na Dobrudja prez XVI v, p. 224-231; Tudor 
Mateescu, op. cit., p. 22-23). Și istoricul Rusi Stoikov a examinat un ast- 
fel de defter descoperit în fonduriie aceleiași instituţii, fără a se 
îndepărta de concluziile cunoscute de acum ale cercetătorilor bulgari. 
(Rusi Stoikov, Selișta v Silistrenskata Sandjak prez 70-te godini na 
XVII vek - , in "Izvestia na Narodnia muzei" Varna, 1971, p. 163-182). 
A trage concluzia cá antroponimele cu rezonanță slavă - de fapt 
comune mai multor neamuri - cum sunt Sava, Tudor, Dan, Anton sa., 
ar indica indubitabil o obârșie bulgară, este ca și cum s-ar susține că 
Cernavodă ori Camena ar fi așezări bulgărești. În realitate, de sute de 
ani, aceste nume de persoane se întâlnesc cu miile pe tot întinsul 
pământului românesc. În schimb, asupra numelor și patronimelor cert 
românești, cum sunt Ion, Marin, Ilie, Cârstea, Andrees ș.a., care 
abundă în documentul citat, istoricul bulgar nu insistă din motive 
lesne de înțeles, deși înșiși istoricii turci au atras atenția asupra acestui 
aspect (vezi Halil Inalcik, Dobrudja, în Enciclopedie de l'Islam, vol. Ii, 
Leiden - Paris, 1963, p. 628). 

În toată perioada stăpânirii otomane în Dobrogea, pe fondul 
românesc autohton - al acelor dicieni sau "români vechi", cum se denu- 
meau ei înșiși - au continuat să se stabilească locuitori din tările 
române riverane Dunării, precum și din Transilvania. Prezența munte- 
nilor și moldovenilor în Dobrogea este urmarea firească a așezării 
geografice a acestui pământ legat de ținuturile din stânga Dunării spre 
apus de Muntenia și spre miazănoapte de Moldova. Acest dublu 
curent poate fi urmărit, cu ușurință, pe baza însemnărilor de călătorie 
și a mulțimii de hărți medievale și, mai apoi, moderne: așezările 
românești, numele și plasamentul lor indică limpede direcția de unde 
au venit cei ce s-au așezat dintâi în ținuturile dintre Dunăre și Mare 
alături de dicieni, punând prima piatră de temelie și, odată cu ea, spe- 

ranta in mai bine. 

Pentru secolul al XVII-lea știrile despre prezența românilor in 
Dobrogea sunt și mai numeroase. Uneori informațiile cuprinse în 
izvoarele vremii semnalează în general existența populației creștine. În 
1641 călătorul raguzan Pietro Baksic confirmă prezenţa lor pe țărmul 
mării și malul Dunării. Două decenii mai târziu episcopul catolic Filip 
Stanislavici număra la Babadag 300 de case ortodoxe cu 2000 de 
suflete. Date valoroase rezultă încă din însemnările eruditului călător 
turc, Evlya Celebi, care a străbătutui această provincie în mai multe 
rânduri în deceniul al șaselea al acestui secol, dovedind cunoașterea ei 
temeinică. Uneori el însuși vorbește de creștini fără a-i diferenția după 
apartenenţa etnică. Așa bunăoară el amintește pe creștinii din Silistra, 
foarte numeroși călăuzindu-ne după faptul că aceștia ocupau zece 
mahalale ale orașului. Orașul Ester, alcătuit din 1500 de case frumoase, 
era populat de puţini musulmani, majoritatea locuitorilor fiind "raiale" 
(cu înţelesul de creștini). În alte cazuri însă, Evlya Celebi semnala mase 
compacte de români în așezările dobrogene. Despre orașul Tulcea tine 
să precizeze că era format din 600 de case "valahe și bulgare"; Dăieni, 
"un târg asemănător unui oraș mare", cu 200 de case, era locuit de 
"valahi și moldoveni”, ca și la Hârșova, Isaccea și sate din părţile 
Babadagului (Călători străini despre țările române, vol. VI, București, 
1976, p. 405-456). 

Se cuvine, și de data aceasta, să aducem în discuţie aspectul substi- 
tuirii etnicului cu factorul confesional, mai lesne de reţinut de călători 
ce străbat în mare grabă provincia, neavând răgazul să deceleze 
nuanțele. Astfel, în 1677 palatinul de Kulm menţiona că în orașul 
Isaccea locuiesc "greci, armeni, bulgari, evrei, turci" încadrând, ca si 
alții autori, pe români sub denumirea generală de "greci", cu înțelesul 
de ortodocși. Că este așa rezultă din faptul că, numai cu 24 de ani 
înainte, Evlya Celebi care a cunoscut Dobrogea într-o manieră ce 
excludea confuzii de această natură, prezenta cu mult mai deslușit 
lucrurile. "Raiaua Isaccei - scria el - este formată din valahi (Eflak), 
moldoveni (Bogdan), greci ..." (Mustafa Ali Mehmet, Aspecte din isto- 
ria Dobrogei ..., în "Studii", nr. 5 / 1965, p. 1104). 

această privinţă este deosebit de elocventă relația unui misionar 
catolic din Perugia (Italia), care, în 1650, scrie despre Moldova: "În 
acest principat toti sunt greci schismatici", rezultând, ca regulă, că, in 
accepțiunea autorilor, această denumire desemna pe români. Tot ast- 
fel trebuie interpretată și relatarea solului polon Rafael Leszczynski, 
care găsea în așezarea Giivenli (Chirnogeni) "o mulțime de creștini 
greci" (P.P. Panaitescu, Călători poloni în țările române, București, 

1930, p. 108). Această informaţie sporește în valoare, fiind o mărturie 
prețioasă despre menţinerea populației românești în centrul stepei 
dobrogene, cel mai puternic afectată de colonizarea otomană. 

În afară de confuzii, care, probabil, nu vor putea fi niciodată eluci- 
date, prezentarea românilor drept "greci" sau chiar "bulgari" este în 
cele mai multe cazuri evidentă. În 1652 călătorul englez Robert 
Bargrave prezenta Iglita drept "un sat grecesc”, pentru ca, peste numai 
un an, Paul de Alep să afirme că populaţia acestei așezări era alcătuită 
din "bulgari creștini”. El folosește însă aceeași denumire și pentru 
locuitorii Măcinului unde solul Rafael Leszczynski întâlnea, precum 
s-a văzut, exclusiv pe români - adevăr indiscutabil în lumina 
izvoarelor existente. . 

Peste mai bine de o jumătate de veac, în 1714, numismatul francez 
La Mottrayé, care a vizitat Dobrogea, semnala în apropiere de Varna 
"un sat locuit de greci, cei mai multi moldoveni sau bulgari (La 
Mottrayé, Voyage en Europa, Assie et Afrique, vol. 2, Paris, 1727, p. 
209-210); in acest caz apare destul de limpede cá termenul de "greci" 
implica doar sensul apartenentei la religie ortodoxá. Adeseori cálátorii 
străini de la care ne-au rămas însemnări confundau, datorită comu- 
nitátii de limbá, pe locuitorii provinciilor istorice si ai statelor 
românești. De cele mai multe ori, întrucât majoritatea itinerariilor de 
cálátorie, intreprinse in scopuri politice, religioase sau particulare, 
strábáteau Moldova, dinspre Polonia si Rusia spre Constantinopol, 
románii din Dobrogea erau numiti "moldoveni"; in acest sens pentru 
Bogdan BaksiC era foarte explicit când scria că "moldovenii vorbesc 
românește”, tot astfel cum, prin 1656, predicatorul suedez Conrad 
Iacob Hiltebrant, care a trecut prin toate statele române, inclusiv prin 
Dobrogea, nota cá "in general (vorbind despre românii din 
Transilvania - n.a.) ei sunt numiți valahi dar - adăuga el - ... în limba 
lor ei își spun români" (Călători străini, 5, p. 585). Așadar, românii din 
Muntenia, Moldova, Transilvania și Dobrogea treceau Dunărea și 
Carpaţii, așa cum o făceau de sute de ani pe pământurile pe care le-au 
udat cu sudoarea lor, pe care au ridicat edificii de cultură si pe care 
le-au apărat cu îndârjire - atribute care dau sensul istoric al drepturilor 
unui popor. 

Date de certă valoare rezultă din scrierile lui Dimitrie Cantemir, 
care, la sfârșitul secolului al XVII-lea și la începutul celui următor a tra- 
versat de nenumărate ori Dobrogea spre Constantinopol. El găsea pe 
români la Silistra, iar la Alibeichioi (azi Izvoarele), așezare dispărută 
mai târziu, un turc de vază la care poposea adesea, avea la lucru peste 
100 de creștini. Ei ţineau la cinste sărbătorirea sfântului Foca (22 iulie), 

care s-a menținut la românii Dobrogei până aproape de zilele noastre 
(Dimitrie Cantemir, Istoria Imperiului Ottomanu. Creșterea si 
scăderea lui, București, 1876, p. 310-311; 445; Tudor Mateescu, op. cit., 
p.31) 

Numeroase dovezi vorbesc despre străvesiea prezenţă a românilor 
in Deltă. Cronica de la Nürenberg releva încă din 1493 că "românii 
locuiesc și insulele Dunării, între care insula Peuce, vestită la cei vechi" 
(Constantin C. Giurescu, op. cit., p. 22); prin insulele Peuce izvoarele 
vremii înțelegeau, îndeobște, Delta în întregime sau părți ale sale. În 
harta Exactissima totius Danubii fluvii tabula, apărută la Amsterdam 
la sfârșitul secolului al XVII-lea, una din cele mai vechi și mai însem- 
nate așezări era Kilia Vechia, așadar, cu numele ei românesc. 

În legătură cu partea centrală a Dobrogei, așezată pe axa 
Cernavodá-Constanta, corespunzătoare văii navigabile Carasu, despre 
care multă vreme s-a crezut că a fost locuită exclusiv de tătarii colo- 
nizati de-a lungul timpului, date noi vin să dovedească prezența 
populației românești, imposibil de dislocat prin vechimea, numărul și 
importanța ei, fie și numaisub aspectul de contribuabili. Începând din 
secolul al XVI-lea, de când datează cele mai vechi documente turcești 
cunoscute referitoare la Dobrogea, mai multe condici emanate din can- 
celaria fiscului otoman atestă clar această prezenţă. Într-un astfel de 
document, descoperit de cercetătorul Tahsin Gemil, un Defter Karasu 
Vacib Sene 1105 (Condica cazalei Carasu, cu obligaţia anului 1693- 
1694) rezultat al recensământului fiscal al nemusulmanilor din zona 
centrală a Dobrogei, începând de la Dunăre și până la mare, oferă o 
abundentă onomastică de formă specific românească, categoric pre- 
ponderentă la cei 10 000 de locuitori nemusulmani ai regiunii. 

Secolul al XVIII-lea continuă să completeze imaginea acestei 
prezenţe în toate zonele provinciei. Secuiul Kellemen Mikes relata, în 
1738, că jumătate din populaţia orașului Cernavodă era formată din 
români. Solul polon Iosif Podoski vorbea în 1759 de "moldovenii" din 
Măcin, iar mai la sud raguzanul Giuseppe Ruggero Boskovicamintea 
pe românii din lenikioi (Satu Nou). La aceeași vreme o însemnare de 
la Constantinopol cuprindea referiri la "moldovenii" și "valahii" din 
Isaccea, în timp ce cronica lui Dumitrache Medelnicerul îi semnala, din 
nou, la Hârșova (Hurmuzaki, Documente ..., vol. XIV, partea a 2-a, 
București, 1917, p. 1200). Demnă de reţinut este și informația lui 
Christian von Struve, membru al unei misiuni diplomatice ruse care 
traversa Dobrogea spre Constantinopol; în 1793 el aprecia că târgul 
Măcin și împrejurimile sale, pe o rază de 3-4 leghe era locuit de un 
mare număr de "moldoveni și valahi" (Travels in the Crimeea. A his- 

tory of the embassy from Petesburg to Constantinopole, în 1793, 
including their journey through Krementschuck, Oczakow, Walachia 
and Moldavia, London, 1802, p. 255). În sfârșit, în mai multe docu- 
mente emise de cancelaria Țării Românești în ultimul sfert al secolului, 
sunt menționați și locuitori ai unor sate și orașe dobrogene ca Dăieni, 
Cernavodă și Silistra care, după nume, erau fără nici un dubiu, români 
(Tudor Mateescu, op. cit., p. 33). Din toate aceste date și mărturii 
rezultă cum nu se poate mai limpede că în întregimea sa, pe malul 
Dunării, în Deltă și pe țărmurile mării, în zona împădurită cât și cea de 
câmpie, pe văile apelor sale, Dobrogea a fost locuită din vechime, 
neîntrerupt și în număr însemnat, de românii autohtoni. 

Un izvor permanent de reinprospátare a fost, firește, pe lângă 
sporul natural al populației locale, fenomenul transhumantei 
mocanilor din Transilvania, cât și așezarea în Dobrogea a locuitorilor 
din Muntenia și Moldova, sub presiunea unor cauze social-economice. 

Regimul fanariot, cu fiscalitatea sa apăsătoare, la care s-au adăugat 
efectele războaielor pustiitoare, au determinat un puternic flux de emi- 
grare a locuitorilor din Principate peste Dunăre. Cei mai mulți dintre 
acești fugari se îndreptau spre ținuturi locuite deja de populaţia 
românească, așa cum era zona Vidinului și mai ales Dobrogea - unde, 
fiind agricultori pricepuți și harnici, erau primiți cu usurare de feudalii 
locali, din cauza lipsei brațelor de muncă (N. Iorga, Constatări istorice 
cu privire la viața agrară a românilor, București, 1908, p. 41; Tudor 
Mateescu, Tárani din Moldova și Tara Românească la munci agricole 
în Dobrogea (secolul al XIII-lea - prima jumătate a secolului al XIX- 
lea), în "Anuarul Institutului de istorie și arheologie A. D. Xenopol”, 
IX, lași, 1972, p. 239). 

Deoarece populația musulmană colonizată în Dobrogea, solicitată 
de obligaţiile militare era, în general, puțin legată de cultivarea 
pământului, din secolul al XVIII-lea această obligație a revenit, în 
parte, prin repetate dispoziții ale Porții, secerătorilor furnizaţi de 
Țările Române, dintre care unii au rămas definitiv acolo, devenind 
"raiale" și sporind astfel numărul românilor din această provincie. Pe 
de altă parte, dacă alte populații statornicite vremelnic au fost aduse 
de evenimente întâmplătoare, transhumanta la români s-a manifestat 
ca un fenomen permanent, specific economiei păstorești într-un mediu 
natural armonios organizat; venirea de la munte prin dealurile sub- 
carpatice spre stepele maritime, reprezenta un reflex de afirmare a 
unității teritoriale, economice și spirituale a spațiului etnic românesc. 
Numeroase observații și studii au dovedit, de pildă, că după trecerea 
Dunării, mocanii se răsfirau pe drumuri care îi duceau spre locuri 

știute de sute de ani; unii spre Tulcea, alții spre Constanţa și Mangalia. 
În calea lor ei treceau pe lângă localități ca Turtucaia și Popina, așezări 
aproape curat românești până în secolul al XIX-lea. Din motive 
diverse, cum ar fi interesele economice satı chiar tradiția, autoritățile 
otomane au manifestat îndeosebi în provin ile periferice o toleranţă - 
religioasă și etnică - destul de largă față de supușii de altă origine. 
Atunci când în Transilvania politica de oprimare națională a cunoscut 
momente de recrudescentá, multi păstori ardeleni, prinși în multise- 
culara pendulare a transhumantei, renuntau la cetățenia austriacă 
rămânând pentru totdeauna în Dobrogea. În felul acesta s-a creat pe 
pământul dintre Dunăre și Mare o permanentă sinteză românească, 
inmánunchind trăsăturile ce caracterizează fiecare ramură a entității 
poporului nostru. 

Dar arhivele vremii din Principate cuprind date din care rezultă 
sensul dublu al fluxului românesc. Datorită lungului șir de războaie 
ruso-turce care au cuprins in aria lor și Dobrogea, multi români din 
această provincie luau calea pribegiei, refugiindu-se, din motive lesne 
de înțeles, în mediul românesc de peste Dunăre, pentru a reveni apoi 
în vechile lor așezări (G. Vâlsan, Droits bulgares et roumains sur la 
Dobrogea, în La Dobrogea roumaine, Bucarest, 1919, p. 72). Astfel, în 
1774 si 1785 acte emise de cancelaria sultanului Abdul-Hamid I 
cuprindeau porunci de readucere în dreapta Dunării a raialelor 
împrăștiate din cauza războaielor (Mihail Guboglu, Catalogul docu- 
mentelor turcești, vol. I, p.8, vol. II, p. 303). 

Numirile topice inregistrate in hártile si documentele edite si mai 
ales inedite ale acestor veacuri, indeosebi turcesti (defterele secolelor 
XV-XVII, tapiuri - acte de posesiune din secolul al XIX-lea), confirmá 
in mod peremptoriu prezenta unei numeroase populatii románesti - 
agricultori, pástori, crescátori de vite, pescari, mestesugari si negustori 
- care au dat nume románesti, unele foarte expresive si caracteristice, 
asezárilor omenesti, cursurilor de apá, dealurilor, ostroavelor, 
lacurilor, iezerelor si grindurilor din Deltá, regiunilor impádurite, 
câmpiilor si tármurilor mării. Coroborate cu alte izvoare, aceste docu- 
mente suplinesc lacunele existente si confirmá realitatea istoricá a 
vechimii si stabilitátii románilor din Dobrogea. 

Este cunoscut faptul cá noua stápánire otomaná a impus in tinu- 
turile cucerite din sud-estul Europei o nomenclaturá proprie, stráiná 
populatiei autohtone; schimbarea pe cale oficialá a numelor de asezári 
a inceput incá de la debutul administratiei otomane. Astfel, majori- 
tatea toponimelor din perioada preotomaná au fost fie traduse in 
limba turco-osmaná, fie inlocuite cu denumiri turcesti, ceea ce face 

imposibilă sau foarte anevoioasă, în lipsa altor documente, deslușirea 
numelor purtate anterior. Se constată, totuși, faptul că administrația 
otomană a preluat în unele cazuri și numele initial al unor localități, 
toponime impuse de prezența populației băștinașe, prezentă in 
momentul cuceririi, asa cum stau lucrurile si în Dobrogea (vezi, pen- 
tru întreaga problemă a topicelor dobrogene, Constantin C. Giurescu. 
Știri noi despre populația românească a Dobrogei în hărți medievale si 
moderne, Constanţa, 1966; Anca Ghiaţă, Contribuţii noi privind unele 
aspecte ale societății românești din Dobrogea în secolele XV-XIX, în 
Memoriile Secţiei de științe istorice ale Academiei, seria IV, tom I / 
1975-1976, p. 71-106). 

Toponime neturce - mărturii de așezări anterioare instaurării 
adminstratiei otomane, preluate de autorităţile de ocupaţie - au fost 
identificate în defterul deja menționat pentru anul 1573 și altul din anii 
1675-1676: Cataloi, Cochirleni, Dăieni, Dobromir, Galita, Garvăn, 
Hârșova, Iglita, Măcin, Mangalia, Márleanu, Oltina, Peștera, Rasova, 
Râmnicu de Sus, Râmnicu de Jos, Văcăreni ș.a. Unele toponime traduc 
în turcește nume care indică indiscutabil etnicul românesc: Vlahlar 
(Ulah - "român" - numele actualei așezări Vlahi, judeţul Constanţa); 
Eflâk, lângă Beștepe - Tulcea (eflâk - Tara Românească), Vlahchioi 
(Satul Românilor, la est de Mârleanu). Mai mult decât atât, se poate 
constata că așezările purtând nume neturce din fondul topic local 
preotoman s-au menţinut sub aceeași denumire de la începutul până 
la sfârșitul dominaţiei otomane, cu toate că unora li s-au adăugat 
dublete turcești. 

Pentru secolele XVIII și apoi XIX numărul exemplelor de nume de 
așezări aflate în fondul topic local românesc se înmulțește odată cu 
creșterea volumului de documente cunoscute astăzi: hărți românești și 
străine, tapiuri. Acum apar și alte denumiri, precum Atárnati, Ester, 
Scrofeni, Podișaru din județul Constanţa, sau Belciug, Botoșeani, 
Crucea, Fetești, Fântâna-Nedeii, Látátuia, Mânjina, Melodita, Roșu, 
Taita, Timiș - județul Tulcea - toate dispărute în urma războaielor 
pustiitoare din aceste veacuri. Altele, însă: Berdari (azi Tibrinu), 
Cochirleni, Gârliciu, Ostrov, Părjoaia, Seimenii Mari, Seimenii Mici, 
Siliștea, Tichilești, Topalu - județul Constanţa, ori Călugără (fostă cher- 
hana), Chilia Veche, Cârjelari, Luncavita, Niculiţel, Pârlita, Poșta, 
Țiganca (azi Nifon) - județul Tulcea, confirmă o impresionantă conti- 
nuitate peste vremuri neprielnice. 

Este adevărat că satele ce apar cu o toponimie neturcă, fie în 
izvoarele otomane (deftere, tapiuri), fie pe hărţile existente, le aflăm în 
marea lor majoritate în secolul al XIX-lea ca fiind locuite de populația 

românească. Numele așezărilor este redat de cel ce ne-a transmis infor- 
matia sub forma auzită si, deci, folosită de localnici; uneori într-o 
formă coruptă, alteori traduse în limba celui care a redactat textul 
(cuvintele vechi, nou, de sus, de jos, mic, mare - de exemplu). 

Izvoarele secolului al XIX-lea, care ne transmit date etnice, indică 
pe români locuind atât în așezările cu nume fără sens în limba turcă, 
precum și în cele purtând un toponim turcesc. În mod cert fenomenul 
este același și în secolele XVI-XVIII; românii ce formau populaţia au- 
tohtonă în momentul cuceririi otomane, au continuat să locuiască 
așezările sub denumiri turcești în documentele citate. Schimbarea 
numelor de localităţi pe cale oficială nu a împiedicat pe români să 
rămână în vechile așezări, și fenomenul este similar până la sfârșitul 
stăpânirii străine în majoritatea cazurilor. Simpla lectură a numelor de 
așezări îngăduie sesizarea formelor românești de toponimie, fie pro- 
prii limbii noastre (întâlnite si in alte zone ale ţării), fie cele pe care 
le-au îmbrăcat toponimele turcești. De asemenea, folosirea în topo- 
nimie a unor terminatii și cuvinte românești de cei care au străbătut 
ținutul este o dovadă în plus că limba română era auzită pretutindeni 
în Dobrogea. 

În harta stolnicului Constantin Cantacuzino, tipărită la Padova în 
anul 1701, centrele mai însemnate de pe malul drept al Dunării: 
Dăieni, Hârșova, Rasova, Dristra (Silistra), Turtucaia sunt redate cu 
numele lor românesc. Hărţi rusești, germane și franceze din secolul al 
XVIII-lea notează, de asemenea, sate românești identificate și în docu- 
mentele turcești: Iglita, Peceneaga, Roseti, Vakareni (Vácáreni, existent 
și azi cu același nume), Garban (actualul Garvăn) ș.a. Este semnificativ 
că și autorul hărţii austriece Plans der Moldau, Bessarabien und 
Walachey din a doua jumătate a secolului al XVIII-lea, s-a îngrijit să 
transcrie cât mai fidel denumirile localităţilor, redând pronunţarea 
unor așezări incontestabil românești cum sunt: Tikilești (Tichilești), 
Skrofenej (Scrofenei), Băltajesty (actualul Băltăgești). Multe dintre ele 
comunicau cu localitățile așezate pe malul stâng al Dunării prin 
legături vechi și statornice, de vreme ce harta lui J. Dirwaldt (Mappa 
specialis Valachiae, Viena, 1824) ţinea să indice în dreptul unor sate 
(Satu Nou, lângă Iglita, Peceneaga etc.), printr-un semn special, vaduri 
de trecere peste fluviu. Din Harta generală a Valahiei, Bulgariei și 
Rumeliei, executată de generalul maior rus de stat-major Hatov și o 
hartă austriacă litografiată în 1828 dar privind, de bunăseamă realități 
mai vechi, rezultă limpede că o seamă de denumiri ridicate și trans- 
mise de cartografi au fost comunicate de locuitori români: Beștepe 
Tomaneasca, Luncavita, Topolog, Mârlan (Mârleanu), Kisika, adică 

Pisica, formă populară tipică, apărând în pronunțare cu modificarea 
labialei. 

Elaborată în timpul războiului din 1828-1829, harta statistică rusă 
cuprindea cele mai multe detalii asupra așezărilor românești, de bună 
seamă existente încă din secolul anterior în majoritatea cazurilor. 
Noile sate întemeiate chiar în condiţiile devastatoarelor confruntări 
armate, sunt o dovadă a vitalitátii acestei populaţii. Din foarte 
numeroase exemple, rețin atenția nume ca Groapa Cioban, plasată 
între Dăieni și Hârșova, probabil unde este satul Ciobanu de astăzi, 
Aternatii, la nord de Topalu, Stelniceni, vechiul nume al actualei 
comune. Seimeni, fondat de locuitorii din Stelnica de pe Borcea în 
județul Ialomița, situat exact în dreapta așezării dobrogene. De altfel, 
cazurile de dublete de sate, așezate de o parte și de alta a Dunării sunt 
tot mai frecvente în hărţile ce cuprind Dobrogea în veacul din urmă al 
stăpânirii otomane. Ele implică - întocmai ca și cele de pe malurile 
Siretului, Putnei și Milcovului, la hotarul Munteniei cu Moldova - o 
origine comună a populației lor. 

Foarte multe nume topice din perimetrul Deltei, deși în transcrie- 
rile lor succesive au fost alterate într-o oarecare măsură, redau totuși, 
în mod evident, caracterul lor românesc. Harta statistică din 1828, cât 
și cea a lui Mornard "inginer al statului din Muntenia”, din 1857, 
înscrie zeci de toponime românești foarte expresive: ostrovul Cap di 
drac, Ivánesti, iezerul Chiper, cát si alte brațe, lacuri, așezări, existente 
cu aceste denumiri de cine știe când. 

Numirile topice românești abundă însă nu numai în jurul 
așezărilor locuite de români, ci și în cele populate de alte etnii. În 
apropiere de Bestepe turcească, apar în hărți Valea lutul alb și dealul 
Turia, iar în zona complexului de lacuri Razim-Sinoe, insulele 
Bisericuța și Grădiște; topicele Turia și Grădiște, așa cum remarca 
istoricul Constantin C. Giurescu, se întâlnesc pe întreaga faţă a 
pământului românesc, atât in Moldova, cât și în Muntenia si 
Transilvania. 

Indiscutabilă este locuirea masivă a românilor în regiunea com- 
plexului de lacuri Razim-Sinoe cât si pe țărmul Mării, unde practicau 
din vremuri străvechi atât pescuitul marin cât și pe marile lacuri. 
Însăși trecerea spre mare apare în hărţile germane, engleze și rusești 
din secolul al XVIII-lea și începutul secolului al XIX-lea cu vechiul 
nume românesc Portita care datează, probabil, încă din perioada evu- 
lui mediu timpuriu și care a rezistat ocupaţiei multiseculare turcești, 
dovadă că locul a prezentat fără intrerupere o importanță economică 
și strategică particulară. Istoricul și geograful turc Kiatib Celebi, de la 

mijlocul secolului al XVII-lea o menţionează în însemnările sale cu 
numele de Portica Bogazâ, precum si în harta manuscrisă cuprinzând 


Rumelia. În harta etnografică din 1850 a lui Ion Ionescu de la Brad, 
însoțită de explicaţii, nu mai puţin de șase sate importante din preaj- 
ma Razimului: lenisala, Visterna, Zebil, Becije, Hagighiol, Sabangia, 
apar ca fiind locuite exclusiv de români. 

Așezările românești, anterioare instalării administrației otomane, 
se pot identifica pretutindeni în regiunea Codrului - întinsă pădure de 
stejari și tei din miazănoapte, cât și în interiorul Dobrogei, în câmpie, 
pe văile tuturor apelor care ofereau condiții bune de locuire, cultivare 
a pământului și păstorit, deși tocmai în aceste regiuni și din aceleași 
motive s-au așezat în mod sistematic elemnentele turcești vechi, 
otomane și tătărești. 

În anul 1612 negustorul italian Tomasso Alberti remarca "un sat 
foarte mare, locuit in cea mai mare parte de români, numit "Straggia" 
în care se poate identifica cu ușurință așezarea Straja, situată pe malul 
pârâului  Băltăgești, afluent al Dunării între Topalu și Seimeni, 
menționat apoi în hărţile străvechi din prima jumătate a secolului al 
XIX-lea, așadar, cu o existență neîntreruptă, atestată documentar, de 
cel puțin două sute de ani. Însuși numele turcesc al pârâului - 
Băltăgești-dere (dere=apă curgătoare), provenea de la satul Băltăgești, 
așezare veche românească, menţionată de harta rusă din 1738. De 
asemenea, numele pâraielor Frecátei-dere si Râmnic-dere, afluent al 
Casimcei, au derivat de la satele Frecátei și Râmnic de vreme ce, la 
data ocupării provinciei, sau curând după aceea, noii stăpânitori au 
denumit astfel văile acestor ape. Așezări românești apar în hărți și do- 
cumente de-a lungul celorlalte ape ale Dobrogei din interior; astfel pe 
pâraiele Devcea, Topolog, Peceneaga, Taita, întâlnim satele 
Balabancea, Topolog, Krutza (Crucea) ș.a. 

De o însemnătate aparte pentru zona centrală a Dobrogei este harta 
austriacă manuscrisă intitulată Plans der Moldau, Bessarabien und 
Walachey întocmită pe la 1769-1774. Ea consemnează în această 
regiune pe Valea Carasu, așezările românești Cárpiti si Ivánesti (C. 
Vâlsan, Românii în Dobrogea de pe o hartă din circa 1769-1774, în 
"Analele Dobrogei”, nr. 4/1920, p. 532). 

Trebuie subliniat faptul cá data la care apar atestate unele topo- 
nime de sate nu poate fi considerat ca inceputul infiintárii acestora. 
Observatia se impune cu atát mai mult, cu cát autorii unor studii mai 
vechi sau mai noi s-au grábit sá conchidá cá majoritatea localitátilor 
românești dobrogene au fost fondate abia in secolul trecut. În realitate, 

ansamblul datelor existente dovedește cu prisosintà contrariul: majori- 
tatea lor sunt vechi așezări românești, datând dintr-o perioadă ante- 
rioară instaurării dominației otomane. Că unele așezări, datorită lipsei 
de informaţii, apar în secolul al XVI-lea, reapar apoi în secolul al XVIII- 
lea sau al XIX-lea nu înseamnă că ele și-au întrerupt existența. Pentru 
unele localități există informaţii contradictorii sau pur și simplu ele 
dispar cu desăvârșire din documente, pentru că sunt fie lovite fără 
crutare și distruse, fie că sunt așezări ale sármanilor, cu case din lut 
acoperite cu paie sau cu stuf, care odată pustiite și părăsite se identifi- 
cau cu pământurile din care se născuseră. Doar iarba mai stufoasă și 
de un verde mai închis, ce cotropea victorioasă locurile părăsite de om, 
era dovada urmelor omenești care fertilizaseră vatra satului și semnul 
că acolo a pulsat cândva viața și că s-au împletit credința, dragostea și 
ura. 

În afară de numele! purtat de așezări, un studiu amănunţit al 
izvoarelor cartografice străine și din fondul tapiurilor otomane per- 
mite concluzia că foarte numeroase denumiri de toponimie 
românească au fost atribuite formelor de relief: râuri, lacuri, gârle, 
bălți, ostroave, grinduri, dealur , văi și păduri. 

Astfel în partea de nord-vest a ținutului dobrogean, între Isaccea si 
Măcin, în vecinătatea satelor Garvăn, Jijia, Luncavita, Pisica (Grindu), 
Rachel și Văcăreni, apar toponimele: Valea lui Bran, Valea lui Dincă, 
Valea Nucilor (văi); Oaia, Pisica, Piatra Fetei (gârle și râuri); Băltășești, 
Crapina, Mocanului, Popina (lacuri, bălți); Pietroiul, Tinda (grinduri, 
ostroave); Cărărilor, Pietrosu, Aluniș (dealuri). 

În partea de vest a Dobrogei, între Măcin și Hârșova: Valea lui 
Constantin, Valea Gherghina, Valea Ulmu, Cătălina, Drăgaica, Voinea 
(văi); Apa Calistrei, Noroioasa, Almalui (râuri, gârle); Cioroiul, 
Turcoaia, Cochirleni, Gárlita, Oltina (lacuri, bălți); Bujor, Gârliciu, 
Piatra Roșie, Merișan, Cârlan (dealuri); Mircea, Târcea, Voicu (păduri). 

În zona de nord a provinciei pot fi reținute următoarele toponime; 
Morilor, Țiganca (vài); Monastirea, Taita (râuri, gârle); Babel, Morun, 
Parches, Ostrovu Ulcele (lacuri, bălți, ostroave); Cocosu, Pârlita 
(dealuri). 

În nord-estul și estul Dobrogei, în partea lacului Razim și în Deltă: 
Belciug, Bisericuța, Bivol, Furtuna, Ivánesti, Popina, Portita, Roșu, 
Rotundu etc. 

O toponimie românească se semnalează și în centrul ținutului 
(Râmnic, Castel, Ester, Peștera) și spre mare (Constanţa, Mangalia, 
Portita, Sulina, Sf. Gheorghe, Lacul lui Ovidiu). Toponimia din preaj- 
ma acestor localități este străină limbii turce; ea aparține populației 

românești dobrogene indiferent de originea și vechimea diferită a 
acestor toponime: unele reprezintă "fosile lingvistice", al căror sens s-a 
pierdut în limba română de-a lungul veacurilor; ele au fost asimilate și 
au rămas în fondul topic local, păstrat de românii ce àu trait neintre- 
rupt aici și le-au transmis prin secole. Același lucru s-a întâmplat si cu 
toponimele impuse în timpul dominaţiei otomane și care s-au conser- 
vat în toponimia actuală a Dobrogei. Rezultă că toponimia cuprinsă în 
izvoarele secolelor XVIII-XIX datează in bună parte din epocile ante- 
rioare, dacă avem în vedere vechimea așezărilor românești în jurul 
cărora apar acestea. 

Dacă toponimia asociată cu alte știri devine un argument 
convingător pentru vechimea, stabilitatea și continuitatea așezărilor 
românești în Dobrogea, ea este și un document de limbă. Indiferent de 
perioadă, numeroase izvoare despre locuitorii provinciei menționează 
frecvent folosirea limbii române. h 1612, aflându-se în Dobrogea, ital- 
ianul Tomasso Alberti aude "lingua valaca"; episcopul Boscovi€ (1762) 
folosește în satele unde se vorbea "lingua valaca" un interpret care o 
cunoștea (Tomasso Alberti, Viaggio a Constantinopoli; R.G. 
Boskovich, Giornale di un viaggio da Constantinopoli ..., p. 80-86). 
Preponderenta numericá in raport cu fiecare din celelalte grupári 
etnice, mai nou sosite in Dobrogea, precum si rolul important in 
economia dominant-agrará, au făcut ca turcii, tătarii, bulgarii, cazacii, 
armenii și evreii să se înțeleagă între ei vorbind limba română. În se- 
colul al XVII-lea episcopul Baksic, ajungând la Babadag, întâlnea "bul- 
gari ce vorbesc turcește și românește” (Călători străini, V, 1973, p. 223). 

Toate aceste dovezi nu pot fi ignorate fără a pune în cauză buna 
credință și spiritul științific al celui care cercetează și scrie istoria. 
Acele curente istoriografice de astăzi care susțin, impotriva celor mai 
autentice date, că Dobrogea a fost în secole XVI-XVIII, "în principal, un 
amestec de bulgari și turci”, expediind pe români, în enumerarea 
grupărilor etnice, la expresia "si alţii”, după comunităţi nationale cu 
mult reduse numericește, nu dau dovadă, de bună seamă, de probitate 
științifică și profesională. 


IL. LOCURI ȘI OAMENI. ORAȘE, TÂRGURI ȘI CETĂȚI. 


La începutul stăpânirii turcești orașele Dobrogei au resimţit con- 
secintele înstrăinării si întreruperii legăturilor cu drumurile spre mare 
ale poporului român, deși sunt înconjurate de regiuni fertile și de o 
populaţie bine organizată economicește. Așezarea turcilor în orașe, ca 
dealtfel în toate locurile care prezentau interes vital pentru stăpânirea 

lor, mai ales de-a lungul drumurilor de importanţă strategică, s-a făcut 
prin dislocarea elementului creștin în afara acestor zone. 

Această perioadă corespunde totodată unei tendințe de decădere a 
vieţii orășenești, accentuată pentru unele orașe si de practicarea 
îndelungată a monopolului comercial turcesc. Stagnarea activității 
comerciale a determinat, mai ales, decăderea porturilor maritime. 
Pentru secolul al XVI-lea dispunem de puține mărturii din care să se 
desprindă în mod deslușit starea lor; pe la 1585 călătorul francez 
Frangoise de Pavie, venind de la Constantinopol pe Marea Neagră, 
menţiona doar, fără să le descrie, porturile Bengala (Mangalia) si 
Constance (Constanţa). Ambele se dovedeau însă neprielnice în se- 
colul al XVII-lea, ca și portul Kara-Harman (Vadul), blocate de lestul 
aruncat timp de decenii de corăbieri și de nisipul adus de valurile 
mării. Constanța, mai ales cu cele 40-50 de hambare, a căpătat desti- 
natia de depozit de cereale pentru Constantinopol. În veacul al XVIII- 
lea însă, până când Dobrogea a devenit teatru de război aproape per- 
manent, a intervenit un reviriment în viața porturilor maritime. Deși 
nu mai era ceea ce fusese altădată, Constanţa era descrisă de Aubry de 
la Mottrayé, la începutul acestui secol, ca "un port cu case scunde, 
frecventat de multe caiace turcești” (Paul Cernovodeanu, Țările 
române în viziunea călătorilor englezi, p. 120), iar Mangalia era văzută 
de consulul francez pe lângă hanul tătarilor din Crimeea ca un târg 
public, cu un mare număr de magazine. 

În schimb orașele, târgurile și cetățile așezate pe malul drept al 
Dunării au prosperat necontenit, viața lor economică fiind alimentată 
în permanență de seva trunchiului comun al țărilor române. Silistra, 
reședință a sangeacbeilor, este un exemplu in acest sens. Multă vreme, 
în conștiința contemporanilor, această veche așezare a stăruit în 
legătură cu istoria poporului român. Un autor anonim care însoțea în 
1636 pe solii regelui Poloniei la Constantinopol, trecând prin Silistra, 
nu uita să înceapă descrierea orașului cu precizarea că "moldoveneste 
se numește Dárstor" ("numită altfel și Dárstor" scria, în 1603 si ragu- 
sanul Aloisio Radibrat, Călători străini, 4, p. 273; 5, p. 123); după două 
veacuri de la ocupația turcă, stăruia, așadar, numele ce atesta puterni- 
ca prezență a românilor în această parte a Dobrogei. După o perioadă 
de încercări (cea a lui Mihai Viteazu și a urmașilor. săi) orașul și-a 
regăsit echilibrul, arătându-se solilor regelui Carol al X-lea al Suediei, 
în drum spre Constantinopol, complet refăcut, ca un "frumos oraș 
comercial”, dominat de turnurile celor șapte moschei cu arhitectură 
aleasă. La sfârșitul secolului al XVIII-lea orașul cuprindea 60 000 de 
locuitori, tot atât cât Bucureștiul, capitala Țării Românești. 

Spre nord s-au ridicat constant Rasova (Rasovata), notată în con- 
secintá ca târg pe hărţile secolului al XVIII-lea, cât și Cernavodă, 
așezare devenită "asemenea unui oraș”, cum scria Evlya Celebi, de 
unde începea calea navigabilă spre interiorul Dobrogei. În dreptul 
gurii lalomitei se înălța așezarea și cetatea Hârșovei. Fortificațiile, si- 
tuate pe o stâncă de calcar, într-o poziţie strategică ideală, dominau pe 
o mare distanţă fluviul, împreună cu vadul de la Piua Petrii si câmpiile 
înconjurătoare. Numeroase evenimente din viața Dobrogei sunt legate 
de istoria vechii așezări Dăieni, adusă la o remarcabilă înflorire de 
populaţia ei românească; întemeiată, probabil, de locuitorii din Daia 
vlășceană, de la nord-est de Giurgiu, ea apare în hărţile din secolele 
XVII-XIX mai mult ca târg decât ca sat. În acest sens se pronunţă și 
martorii vremii. "Satul ce se cheamă Dăieni - observa un ostaș italian 
în slujba domnului Radu Șerban - se poate egala cu un oras bun", pen- 
tru ca Evlya Celebi să-l numească chiar "târgul Dăienii Mari". 

Din locul de unde Dunărea purcede direct spre mare, în docu- 
mentele timpului apar cu stáruintá numele localităţilor Măcin, Isaccea 
și Tulcea, cetăţi, târguri și porturi prin care se făcea legătura cu Gurile 
Dunării și cu statele din nordul fluviului. Clădită pe dealul stâncos 
care domină împrejurimile, cetatea Tulcei, deși nu prea mare, controla 
prin poziția orașului, traficul spre și dinspre Gurile Dunării. În schimb 
orașul era bine populat, fiind centrul unor tranzacții comerciale impor- 
tante și, nu mai puţin, a unei activităţi cultural-religioase. Nu este de 
mirare că într-o hartă germană de la jumătatea secolului al XVII-lea 
Tulcea este redată ca oraș, prin două turnuri și un cerc, asemenea 
Iașilor de la acea vreme. 

Pe axa verticală a Dobrogei se intindea drumul pe care urcau spre 
Dunăre oștile otomane. El începea de la Bazargic, trecând apoi prin 
Carasu și ajungea la Babadag, cel mai însemnat centru economic, mi- 
litar și administrativ din nordul Dobrogei, in a cărui existență s-au 
împletit numeroase momente de decădere și renaștere. În timpul ma- 
rilor expediții otomane din veacul al XVII-lea Babadagul a devenit 
reședința de campanie a sultanilor și serascherilor* armatei turcești. În 
1672 Mehmed al IV-lea, impresionat de "clima plăcută și bună", a 
hotărât ca până la întoarzerea din expediţie să lase acolo "haremul cu 
palatul împărătesc”. Orașul a cunoscut, în această vreme, viaţa trepi- 
dantă din ordiile imperiale, cu mari viziri și zeci de pașale, diplomați, 
furnizori, cancelaria sultanului, cu femeile haremului, cu parázi fas- 
tuoase, dominate de tuiurile padișahului și ale vizirilor, trăind atmos- 


* Serascher (serasker), comandant de oaste, ministru de război. 

fera marilor neliniști care însoțeau momentele de incertitudine de la 
răscrucea existenței Imperiului otoman: de la ascensiune la declin. 

Dintre târgurile dobrogene, documentat până azi ca cel mai vechi 
și mai vestit pentru bâlciul (panair) a cărei tradiție a dăinuit multă 
vreme a fost de departe cel de la Carasu. Localitatea, așezată la inter- 
secția multor drumuri naturale ale provinciei, a atras atenția sultanu- 
lui Mahmud I; el a pus să se construiască pe dealul Panairului (de 
unde și numele bâlciului), în apropiere de așezarea tătărească, mai 
multe dughene și bazaruri unde, o dată pe an, primăvara, veneau 
negustori din Turcia și din provinciile dunărene, cu mărfurile lor. 
Comunicatiile erau înlesnite de navigabilitatea Văii Carasu care, de la 
Cernavodă (Bogazchioi), permitea caiacelor să intre până aproape de 
locul bâlciului. 

În secolul al XVII-lea Evlya Celcbi menționa și localitatea Kara 
Murat (azi M. Kogălniceanu), ajunsă adevărat târg, cu piață, prăvălii si 
școli. 

În principalele târguri existau caravanseraiuri (hanuri mari, pentru 
popasul caravanelor), cu o curte încăpătoare, cafenea, atelier de 
fierărie si potcovárie, grajduri, remize, magazii pentru mărfuri. Aici se 
întâlneau, de asemenea, bazaruri acoperite, specifice târgurilor 
otomane. Tranzacţiile făcute trebuie să fi fost destul de mari, mai ales 
după ce, în cinstea sultanului Abdul Medgid, s-a fondat orașul care-i 
poartă numele - Medgidia - întrucât pe tot timpul bâlciului, adică două 
săptămâni, tribunalele de comerț din Tulcea și Constanţa își mutau 
sediile în această localitate. 

Ocupaţia otomană și starea de permanentă neliniște și frământări 
care i-au urmat au abătut pentru o vreme rosturile Dobrogei mai mult 
spre o destinație strategică-militară decât spre una economică. Știrile 
privind starea sa economică de-a lungul stăpânirii turcești sunt foarte 
contradictorii, dar acest tablou corespunde perioadelor diferite ca 
aspect general din existența provinciei. 

Activitatea economică a fost, la începutul stăpânirii otomane, spe- 
cifică mărcilor militare de hotar, adică orientată cu precădere spre con- 
sum. Începând însă cu jumătatea secolului al XVI-lea când, datorită 
extinderii și consolidării poziţiilor turcești, Dobrogea a dobândit ele- 
mente sporite de siguranță externă și statornicie internă, viața sa eco- 
nomică a cunoscut o permanentă dezvoltare. Sursele documentare o 
prezintă ca o provincie bogată în produse, cu numeroase centre co- 
merciale și meșteșugărești, în măsură să contribuie nu numai la 
aprovizionarea Istanbulului, a cetăților mărginașe și a armatelor expe- 
ditionare otomane, ci și la schimburi cu alte state europene (Cronici 

turcești, 2, p. 207). 

În nord existau păduri cu mult mai întinse decât cele care au rămas 
epocii moderne, unele de stajari din care se tăiau copaci "cât butile" 
pentru construcţia corăbiilor, altele de tei care hráneau mii de prisáci 
cu fagurii cărora se aproviziona la Constantinopol curtea sultanilor. 

În această împărăție a naturii trăiau într-un echilibru nealterat de 
secole animalele câmpiei și pădurilor, încât stârneau uimirea 
călătorilor și indemnau pe sultani, în trecere către câmpurile de luptă, 
să se desfete încercându-și îndemânarea de vânători. 

Oamenii locurilor au pus în valoare avantajele climei, resursele na- 
turale și dărnicia pământului în cadrul unei economii complexe care 
vădea în numeroase privințe nu numai devotamentul și puterea lor de 
creație, dar și continuitatea tradiţiilor de muncă ale unei populații la 
care experiența și priceperea s-au distilat vreme de veacuri. 

În mijlocul secolului al XVII-lea câmpia dobrogeană apărea 
călătorului străin acoperită cu holde de grâu, mei și ovăz, iar Tulcea 
era descrisă, la 1711, ca un târg împodobit cu grădini de zarzavat, 
pomi roditori și culturi de cânepă. 

Turme de vite și de oi pășteau iarba suculentă și aromată a 
nesfârșitelor pășuni, care au făcut, mai cu seamă, faima cailor și oilor 
dobrogene. Dobrogea a fost, multă vreme, renumită în caii săi de rasă, 
mici si buiestrași, foarte iuți și rezistenți, deosebit de pretuiti de turci 
pentru performanțele asemănătoare celor arabi, fapt pentru care erau 
socotiți cei mai buni din Turcia europeană. 

Dobrogea a rămas vestită în capitala sultanilor si pentru mieii si 
berbecii săi, care, în afară de lâna de bună calitate și brânza de oaie, 
ofereau o carne delicioasă în care trecuseră aromele ierburilor sărate 
de apropierea mării. Nevoile de astfel de produse au determinat 
autoritățile otomane să incurajeze și chiar să protejeze păstoritul 
transhumant al oierilor din Principatele române. E 1795 un firman al 
sultanului Selim al III-lea poruncea valiului de Silistra, cadiilor din 
Isaccea, Măcin, Hârșova, Turtucaia și altor dregători otomani de pe 
ruta Dunáre-Istanbul, precum și lui Alexandru Moruzi, domnul Țării 
Românești, de a permite nestingherita trecere a turmelor de oi și capre, 
până la strâmtoarea Bosfor, pentru completarea aprovizionării capi- 
talei imperiale. Nu mai puțin căutate erau produsele agricole si ale 
viticulturii dobrogene, ambele practicate de poporul român și de 
strămoșii săi, de la care se poate susține că au învățat meșteșugul 
mierii și vinului toti veniți în ținuturile dunărene. Cu deosebire în 
locul numit Cavanlác, vale împădurită cu tei seculari, unde se află 
astăzi localitatea Slava Cercheză, locuitorii satelor din jurul 

Babadagului își țineau prisăcile cu mii de stupi. Abundenta si vari- 
etatea florilor, calitatea excepţională a apelor și izvoarelor, dădeau o 
miere cu gust excelent, mult căutată la Constantinopol. Întinse pod- 
gorii existau la Babadag, Isaccea, Tulcea și Măcin. Vinurile dobrogene, 
acrișoare dar parfumate și plăcute, erau căutate în țările creștine inve- 
cinate. Pe bună dreptate cronicarul turc Hagi Ali, care a însoțit pe sul- 
tanul Mehmed al IV-lea în expediţia sa din 1672, se arăta impresionat 
de marele belșug de produse ce se procurau la prețuri foarte mici. 

Este neîndoielnic că de când există Dunărea și marea oamenii 
apelor au practicat aici pescuitul acelor specii care și-au căpătat 
celebritatea în toată lumea europeană. Toti călătorii care au trecut in 
secolele XVI-XVII prin regiunea Gurilor Dunării s-au arătat uimiti de 
marele belșug de nisetri, crapi și moruni din care pescarii scoteau 
ouăle pregătind cu meșteșug, icre tescuite sau icre moi, mult căutate 
din Grecia până în Polonia, Rusia și Danemarca. 

O parte însemnată din produsele pământului, pădurilor și apelor se 
prelucrau de meșteșugari locali în întreprinderi care-și câștigaseră o 
întinseră reputaţie, sau pur și simplu, în gospodăriile agricultorilor și 
pescarilor. Numeroasele mori ce apă așezate pe Dunăre, sau cele de 
vânt din interior, aveau o mare capacitate de măcinat. Totodată, 
turmele de oi și cirezile de vite din Dobrogea, alături de animalele din 
nordul Dunării, furnizau zalhanalelor grupate în Deltă circa 70 000 de 
capete pe an pentru sacrificare, superior prelucrate într-o pastramă a 
cărei faimă atrăgea negustori din numeroase țări ale Euroapei. 
Atelierele de pielărie, cele pentru prepararea seului sau a peștelui afu- 
mat și sărat, întregeau imaginea vieții meșteșugărești a regiunii. 

Întreaga activitate productivă a oamenilor Dobrogei s-a desfășurat 
în condiții de viață cărora asprimea locurilor le-a imprimat un efort 
innobilator. Cu excepţia zonei împădurite din nord, locuitorilor le-au 
lipsit elementele naturii care ușurează munca și viața omului: lemnul 
și apa. Ei foloseau drept combustibil, iarna și vara, tizicul rezultat din 
balega vitelor, pe care o uscau la soare, practică păstrată până în se 
colul al XX-lea! Pentru a obține pretioasa apă, uneori sălcie și dezagre 
abilă, locuitorii săpau puțuri adânci de 70-80 pași de unde o scoteau in 
burdufuri din piele de bou, cu multă ostenea!à, cu ajutorul unei roate 
orizontale acționată de cai și măgari. 

Prin poziția geografică Dobrogea a îndeplinit un rol important atât 
în comerțul de tranzit, în care se poate vorbi de o adevărată vocație, cât 
și cu propriile sale produse. 

Prin căderea sub turci a celor două porturi românești Chilia și 
Cetatea Albă, Marea Neagră a devenit o mare închisă și chiar primej- 

dioasă prin practicarea, pe scară întinsă, a pirateriei mai cu seamă la 
Gurile Dunării. În schimb, negotul pe marele fluviu a prosperat încet 
dar sigur; din Brăila și din Galaţi (spre care descindea drumul comer- 
cial al Poloniei și Moldovei) și Silistra (spre care veneau produsele din 
Transilvania și Tara Românească) negustori români, armeni, greci, 
evrei si ragusani își îndreptau mărfurile lor pe uscat către Adrianopol 
și Constantinopol. Prin 1728 cadiul din Isaccea primea poruncă, prin 
firman imperial, de a nu îngădui persecutarea negustorului 
Dimitrașcu, din cazaua* Isaccei, care făcea negot "prin părțile 
Moldovei”. 

Puternice legături comerciale au existat, de asemenea, între 
Dobrogea și Transilvania. În 1738 cronicarul ungur Kelleman Mikes 
semnala la Cernavoda "multi negustori bogaţi care negustoresc mai 
mult prin Ardeal" (Constantin I. Karadja, în "Analele Dobrogei”, 4 
1923, p. 24.), iar un firman al sultanului Mustafa al III-lea acorda păsto- 
rilor transilvăneni din Dobrogea libertatea de a negocia prețul brânzei 
în raporturile cu negustorii turci și greci din Constanţa, care aveau 
deprinderea de a oferi prețuri derizorii, de monopol. 

În anul 1612, italianul Tomasso Alberti, agent al unei case de 
comerț venețiene, trecând prin Dobrogea de la Constantinopol la Liov 
împreună cu 32 de care încărcate cu covoare, rubarbă, mătase, pe dru- 
mul caravanelor de negustori, furnizează o serie de amănunte despre 
modul de transportare a mărfurilor. Astfel, până la Dunăre negustorii 
străini își luau măsurile obișnuite de precautiune, angajând cárutasi si 
păzitori turci. Ajunse la schela ** Măcin, locul unde se plătea vama la 
hotarul Turciei, carele erau descărcate, în vederea impunerii, iar apoi 
marfa era trecută cu luntrile - scrie cu ușurare italianul - "in lumea 
creștină", spre Galaţi, unde era, la rândul său, schela principală și 
punctul de vamă al Moldovei. 

Alte produse, dar mai cu seamă zaherelele (furnituri de cereale, oi, 
vite datorate Porții de Țările Române), străbăteau Dobrogea spre por- 
turile maritime. La Isaccea s-au construit mari hambare care cumulau 
zaherelele provinciei și ale Țărilor Române. Ele erau administrate de 
intendenti (emeni), care dirijau produsele conform ordinelor pașei sau 
capitalei imperiale. 

Întinderea Dobrogei era de 6 zile de mers în lungime, drum fără 
hanuri între târgurile mai importante, pe care caravanele îl parcurgeau 
cât se poate de repede din pricina locurilor nesigure. Deși oamenii se . 
dovedeau extrem de primitori față de străini, ținutul era bântuit de 


* Caza, district turcesc administrat de cadiu; plasă. 
* Schelă, port mic. 

numeroși tâlhari de drumul mare, dintre care nu puţini spahii si 
ieniceri care, între două campanii, continuau să practice meseria pen- 
tru care aveau vocație. În târguri călătorii poposeau în caravanserai- 
uri (conac), hanuri în formă de șură, având un fel de vatră ce făcea 
înconjurul pereților, pe care drumeţii își întindeau covoarele, 
atârnându-și armele, deasupra capului, la îndemână. Caii erau legați 
de inele la picioarele oamenilor - toate indicând starea de nesiguranță 
care făcea din odihnă o veghe permanentă și plină de neliniște. 

Deși Dobrogea și partea de sud a Moldovei cu Bugeacul au fost în 
decursul veacurilor XVI-XVII teatrul numeroaselor războaie pe care 
otomanii le-au avut de înfruntat cu Țările Române, cu Polonia și cu 
Rusia și cu toate vicisitudinile vremurilor și nesiguranța navigaţiei, tot 
se mai vedeau la Brăila, Galaţi, Chilia, Constanţa și Mangalia corăbii 
venite din Trapezunt, Sinope și Levant. 

Produsele Țărilor Române erau aduse pe Dunăre cu bărcile, până la 
Sulina ori în porturile dobrogene Constanţa și Varna de unde, pe 
corăbii, străbăteau Marea Neagră la Constantinopol și de aici, pe 
Marea Egee, Mediterană și Adriatică, spre Ragusa, Ancona si Venetia. 

Starea economică la Gurile Dunării a cunoscut schimbări începând 
din secolul al XVIII-lea, când Dobrogea a intrat în planul rivalitátilor 
ruso-austro-turce, așezate ele înseși pe un adânc substrat economic, În 
prima jumătate a veacului, departe încă de focarele de conflict militar, 
regiunea a cunoscut o dezvoltare materială însemnată. Faptul însă că 
Dunărea continua să fie un fluviu închis, cât și numărul redus al 
populației productive (din această cauză abia a zecea parte din întin- 
derea sa se cultiva, întrucât musulmanii continuau să fie solicitati de 
obligaţiile lor militare), n-au permis o dezvoltare pe măsura posi- 
bilitátilor. 

Ín tot cursul secolului, dar mai cu seamá in a doua sa jumátate, sub 
presiunea înfrângerilor militare, tratate succesive semnate de Turcia 
vin să deschidă cursul inferior al Dunării pentru corăbiile statelor 
învingătoare. 3 

Prin pacea de la Șiștov (1791), Austria a obținut definitiv dreptul de 
navigație pe întregul curs al Dunării după ce, prin pacea de la Kuciuk- 
Kainargi, din 1774, Rusia căpătase prima acest privilegiu. 

Ca urmare a faptului că Franţa obținuse în 1740 un tratat prin care 
piețele Orientului au fost deschise mărfurilor sale, consulii francezi 
din Turcia și Crimeea se interesau, de asemenea, foarte îndeaproape 
de resursele țărilor de la Marea Neagră și Dunăre, preocupați - explică 
Peyssonel - de avantajele pe care Franţa le-ar fi putut obține prin inten- 
sificarea comerțului său în această zonă. 


246 


Desigur, pentru progresul general al Dobrogei au conlucrat o serie 
de factori, în special deschiderea navigaţiei pe Dunăre pentru unele 
țări riverene precum și interesul lumii apusene pentru fructificarea 
capitalurilor în această parte a Europei. Când, după abolirea oficială a 
monopolului comercial turcesc (1829), interesele economice ale ma- 
rilor puteri vor deveni mult mai întinse, ele își vor crea în centrele 
administrativ-economice ale Dobrogei consulate, prin care Europa 
cunoaște mai îndeaproape realitățile acestor ținuturi. 


Frământări sociale 


Declinul statului otoman, resimţit încă din ultimele decenii ale se- 
colului al XVI-lea, s-a accentuat necontenit, pentru a se transforma 
către sfârșitul secolului al XVIII-lea într-o criză acută. La baza acesteia 
stau atât factorii de ordin intern - revolta maselor producătoare 
impotriva servitutilor tot mai apăsătoare, anarhia feudală, slăbirea 
autorității centrale -, cât și de ordin extern, dintre care, în primul rând, 
schimbarea raportului de forte dintre puterile Europei răsăritene. 

Contradictiile sociale au rezultat, mai cu seamă, din polarizarea 
stării materiale a claselor care se înfruntau. După cucerire, Dobrogea a 
fost încadrată în rândul teritoriilor numite arazi-i-mirie, intrând adică 
în stăpânire absolută a fiscului otoman, ca fond de feude la dispoziția 
sultanului pentru răsplătirea serviciilor militare ale nobilimii sale. 

În Dobrogea, ca și în alte regiuni ale imperiului, toate categoriile de 
proprietate și posesiuni erau împărțite în unități economice subordo- 
nate (ciftlik-uri), supuse dreptului ereditar de folosinţă al țărănimii 
producătoate (raia). O seamă de domenii aparțineau sultanului, altele 
din regiunile Babadag, Carasu, Ostrov ș.a. - destul de întinse și cu un 
număr însemnat de sate - pașei din vilaietul Silistrei sau Oceacov. 
Numeroase feude cum ar fi satele Baltadji (Băltăgești) și Cicrâcci 
(Sibioara) au fost atribuite, cu timpul, unor dregători locali sau 
căpeteniilor unităților de ieniceri și spahii. Încă de la sfârșitul secolu- 
lui al XV-lea o seamă de pământuri și venituri din împrejurimile 
Babadagului și Mangaliei au fost acordate ca vacâf-uri* destinate 
întreținerii așezămintelor de cult din aceste locuri. Astfel, toate cate- 
goriile privilegiate ale societății: sultanul și vizirii, beii locali, căpeteni- 
ile militare, moscheile și mănăstirile se înfruptau cu nesat din roadele 
pământului muncit de o țărănime sărmană. 

Într-o stare de permanentă apăsare și sărăcie se afla categoria 

socială a raialelor - prin care se înțelegea populația impusă sarcinilor 
fiscale - și în care erau cuprinși atât musulmani cât și creștini. 
Numeroase localități dobrogene prezentau o compoziţie etnică etero- 
genă iar situația materială comună, la nivelul straturilor de jos a con- 
stituit temeiul care a garantat înțelegerea și înfruntarea în comun a 
destinului hărăzit de istoria acestui ținut, inclusiv a oprimării exerci- 
tată de elementele feudale locale. La jumătatea secolului al XVII-lea 
călătorul englez Robert Bargrave descria rapacitatea stăpânilor feudali 
din Dobrogea care-și însușeau roadele muncii supușilor lor, fără 
deosebire de credință. Extinderea relaţiilor bănești a amplificat cu tim- 
pul preocuparea marilor proprietari funciari de creștere a cantității de 
produse agricole reclamate de o piaţă sensibil lărgită, iar sursa princi- 
pală a acestei creșteri a fost, ca pretutindeni în evul mediu, intensifi- 
carea exploatării țărănimii. Diferiti cátátori, care au trecut la începutul 
secolului al XVII-le prin Dobrogea, au fost izbiti de starea neînchipuit 
de grea a țăranilor. Astfel, în ciuda bogăției pământului, englezul 
Edmund Chrishull constata că locuitorii sunt "extrem de săraci". Prin 
1712 un călător polonez scria cu compasiune despre țăranii creștini: 
"După casele lor, îmbrăcăminte și înfățișare se vede că sunt în robie. 
Casa creștinului e mică și joasă, compusă dintr-o singură încăpere. În 
unele sate este compusă dintr-un acoperiș fără tavan deosebit, sprijinit 
de patru stâlpi”. Englezul W. Hunter îi numea "nenorocitii pământu- 
lui", trăind în sate de colibe și bordeie într-o "sărăcie extremă”. 

Situația cu mult mai grea a țăranilor creştini se. explică prin 
obligaţiile lor mai mari față de statul otoman cât și prin aceea că 
majoritatea covârșitoare a elementului feudal era musulman, ceea ce 
avea, desigur, o foarte mare importanţă și în relaţiile sociale. Ei 
plăteau, astfel, darea suplimentară a capitatiei, denumită haraci, pen- 
tru a cărei achitare se împrumutau la feudalii locali cu dobânzi 
oneroase. 

Ca și în Țările Române, numeroși funcționari, gelepii și beilicci 
cutreierau Dobrogea luind produse și dări care storceau de vlagá gos- 
podăria țărănească. La acestea se adăugau obligațiile materiale 
excepționale din timpul războaielor, cât și îndatoririle militare directe. 
Ambasadorul Prusiei la Constantinopol raporta, in 1770, constituirea 
unui corp de 40 000 de neferi dintre locuitorii Dobrogei, încadrați în 
armata trimisă împotriva trupelor rusești in Tara Românească și 
Moldova. Chiar și în anii de pace se cereau în mod repetat oameni pen- 
tru paza cetăților dunărene. Îndeplinind porunca din firmanul sulta- 
nului Selim al III-lea, în 1796 cadiul de Babadag trimite 505 neferi din 
cazaua sa pentru paza tunurilor cetății Vidin. 

Țăranii erau datori, pe lângă obligaţiile față de fisc si spahii, să 
plătească ienicerilor dări speciale, din momentul în care aceștia 
schimbă meseria armelor, tot mai puţin fructuoasă, cu calitatea de pro- 
prietari de pământuri. Nu este de mirare astfel că, încă de la începutul 
stăpânirii otomane, fie numai pe temeiul acestor cauze, fie sub influ- 
enta unor mișcări religioase cu puternic substrat social, documentele 
semnalează răscoale și frământări, atât ale țăranilor cât și a altor cate- 
gorii sociale. 

Chiar în primii ani ai stăpânirii otomane zona de păduri a 
Deliormanului a devenit focarul acţiunilor conduse de șeicul* 
Bedreddin. Deși mișcarea a fost înfrântă, discipolii săi și, în general, 
alte generaţii de răzvrătiți și nemulțumiți fac din Deliorman un loc 
predilect de adăpost și conspirație, spre care se îndreptau refugiați 
politici și religioși, cum vor fi acele “capete roșii” (Kizil-bași) - 
susținători ai unor secte șiite de orientare persană, considerate de turci 
ca eretice și persecutate ca atare. Spiritul de revoltă a fost întreținut și 
de trecerea în Dobrogea a țăranilor fugari din Țările Române, uneori a 
unor mase radicalizate, așa cum este cazul țăranilor din Transilvania, 
refugiați peste Dunăre după răscoala din 1437 de la Bobâlna. 

Pentru anul 1555 izvoarele narative turcești vorbesc despre o pu- 
ternică răscoală ce a cuprins întreaga provincie și la care au participat 
atât țărani creștini cât și cei mahomedani. Ea a implicat formarea unor 
“oștiri” populare ce acționau împotriva celor avuti, întrucât califica- 
tivul de djelali, care-i era atribuit de o cronică anonimă osmană era 
folosit, de obicei, în legătură cu mișcările antifeudale care au măcinat 
statul otoman în aceste secole. Forța răscoalei rezultă din precizarea cá 
răzvrătitul Mustafa, conducătorul mișcării, ajunsese să stăpânească 
ținutul, reclamând intervenţia beilerbeiului de Rumelia, cel mai de 
seamă pașă din partea europeană a imperiului pe vremea lui Soliman 
Magnificul. Dintr-un alt document turcesc rezultă că în 1572, un 
număr de robi din Babadag, conduși de anumite softale (tineri ce stu- 
diau la seminarul musulman al orașului, de bună seamă liber- 
cugetători, care aveau concepții sociale neconformiste) au întreprins 
acțiuni împotriva elementelor înstărite din oraș și împrejurimi. 
Situaţia a atras atenţia sultanului Selim al III-lea care dădea dispoziţii 
amănunțite pentru prinderea și pedepsirea tulburătorilor potrivit legii 
șeriatului. 

Împletirea istoriei Dobrogei cu cea a Țărilor Române poate fi sur- 
prinsă sub aspectul climatului comun de revoltă al țărănimii faţă de 


* A : : : S 
Peic, șeful unei comunități religioase musulmane 

politica spoliatoare a feudalilor - boieri sau bei - de pe ambele maluri 
ale Dunării. Starea de nesiguranţă și abuzurile boierimii, amplificate 
de anarhia trupelor de mercenari și incursiunile tătarilor din 1602 care 
au devastat Muntenia, au făcut ca "multi locuitori, cu familiile si 
putinul lor avut să treacă, unii în Turcia, alții în Moldova", așa cum 
scria ragusanul Aloisio Radibrat, aflat în slujba imperialilor. Multi din- 
tre aceștia s-au stabilit in Dobrogea. Un raport militar italian, atribuit 
unui mercenar din slujba domnului Radu Șerban și care a participat la 
expediţia acestuia peste Dunăre, vorbind despre "satul ce se chiamă 
Dàieni" relata că aici "s-au strâns multe mii de români, cu familiile lor", 
organizându-se în formaţiuni populare de autoapărare împotriva feu- 
dalilor (Călători străini, 4, p. 275). 

În secolul al XVIII-lea s-au amplificat și diversificat formele luptei 
țărănești, de la fuga de pe domenii până la răscoale. În 1792, țăranii din 
Rasova și din 11 sate apropiate au ales calea pribegiei, alungaţi de 
rapacitatea fostului guvernator otoman. Având drept cauză imediată 
majorarea abuzivă a dărilor, în 1783, a izbutit o nouă răscoală în 
Deliorman, pentru a cărei reprimare a fost nevoie de intervenţia pașei 
de Silistra și a unei armate de 6000 de oameni înzestrată cu tunuri. 
Patru ani mai târziu, la Găraharman (Vadul), important port maritim 
al Dobrogei, populat într-o treime de creștini, și în localitățile înveci- 
nate de pe litoral, așezate în locuri printre care se identifică toponimice 
românești, a avut loc răscoala îndreptată împotriva autorității sulta- 
nului, sub conducerea unui ostaș din corpul deliilor - unitate de elită a 
armatei turcești. 

Determinate de cauze diferite, dar având aceleași efecte în 
zdruncinarea puterii absolute a sultanilor, s-au manifestat in 
Dobrogea mișcări ale unor căpetenii militare otomane. La un moment 
dat încercările Porții de a efectua reforme, restrânse de altfel, în orga- 
nizarea administrativă, judiciară și militară (măsurile sultanului Selim 
al III-lea de exemplu, indreptate împotriva corpului de ieniceri), s-au 
lovit de atitudinea refractară a elementelor feudale conservatoare și au 
generat nemulțumirea unor categorii sociale eterogene - de la marii 
feudali, la zecile de mii de țărani și soldați rămași fără pământ și fără 
soldele cu care se obișnuiseră. Aceștia din urmă au constituit, de altfel, 
și rezerva covârșitoare a rázmeritelor din această perioadă. Din 
momentul în care spahiii și ienicerii au început să privească situaţia lor 
ca un privilegiu unilateral, insistând nu atât asupra obligaţiilor față de 
sultan, cât mai ales asupra beneficiilor ce derivau din starea lor social- 
militară, ei au devenit, pe lângă condiţia lor parazitară, un element de 
disolutie, primejdios, o povară pentru populația producătoare, mai 

ales nemusulmană. 

Astfel, în provinciile europene ale Imperiului otoman și în repetate 
rânduri în Dobrogea, se produc rázmerite ale unor feudali, guverna- 
tori sau căpetenii militare care adâncesc starea de anarhie, bunul plac, 
nesiguranța și asuprirea locuitorilor. Nun:erosi delibași (căpeteniile 
cetelor de delii) din garda pașalelor des mazilite, rămași fără slujbe, 
întreprind acte de brigandaj și tâlhărie îrnpotriva satelor și chiar a 
orașelor. În ultimele decenii ale secolului al XVIII-lea, odată cu 
înfrângerile militare suferite chiar pe teritoriul Dobrogei, cete însem- 
nate de soldati dezertori alimentau bandele de cárjalii aflate în slujba 
feudalilor locali răzvrătiți, care terorizau cazalele provinciei, de la un 
capăt la celălalt. 

Dezordinea a fost amplificată și de luptele provocate de aiani*, fie 
sub forma conflictelor dintre partidele locale, fie chiar împotriva pu- 
terii centrale. Faimoasă în această privință a rămas rebeliunea lui 
Osman Pazvantoglu si a familiei sale impotriva Porții, desfășurată 
timp de mai multi ani. El a atras de partea sa pe unii aiani dobrogeni 
de la Silistra, Hârșova, Măcin. Astfel de căpetenii țineau sub teroare 
regiuni întinse, inrobeau populația, jefuind ca într-o țară vrăjmașă. 
Statul otoman, care nici în perioadele sale de putere nu se preocupase 
de menţinerea ordinei legale și de protejarea populației producătoare, 
a lăsat acum totul în voia elementelor separatiste și centrifuge. 

În felul acesta, într-un tablou social foarte variat și mánati de cauze 
complexe, țărani și robi, soldati și cârjalii, haiduci de codru, alte cate- 
gorii de nemulțumiți s-au constituit în factori de dezmembrare social- 
politică a statului otoman, contribuind, cu încetul, la decăderea soci- 
etátii medievale până în cele mai periferice provincii ale imperiului, 
așa cum a fost și în Dobrogea. 


IV. DOUĂ VEACURI ÎNVOLBURATE. CHEMAREA ȚĂRII 
DE PESTE DUNĂRE. 


Dintr-un reazim puternic, păzitor al Mării și Dunării de la vărsare, 
Dobrogea, căzută sub stăpânirea otomană, a devenit o primejdie de 
temut pentru Țările Rornâne. Pierderea marilor cetăți din sud expunea 
Moldova unor atacuri permanente. Lipsa de sprijin a creștinătății nu 
i-a lăsat lui Ștefan cel Mare altă alternativă decât aceea de a accepta 
plata tributului - condiţie a păcii cu marea putere turcească. Este 


* Aian, primarul târgurilor și al cetăților turcești 

adevărat că de aici i-au venit în ajutor, in vara anului 1497, când tara a 
fost lovită de oștile regelui polon, loan Albert, 2000 de turci dar, în 
general, din aceste părți nu se puteau aștepta prieteni statornici, ci 
doar asupritori care vegheau la respectarea legământului încheiat. Nu 
este întămplător că în tratatul moldo-polon din 1449 se stabilea, ca un 
detaliu de mare importanţă, locul trecerii oștirilor celor doi monarhi în 
dreapta Dunării și anume pe la vadul Oblucita (Isaccea), ceea ce isto- 
ria n-a mai putut îndeplini atâta vreme cât a mai trait marele domni- 
tor. 

Deși urmașii direcți n-au mai avut nici geniul, nici forța aceluia care 
făcuse din Moldova, pentru o jumătate de veac, un adevărat străjer al 
creștinătății, sultanii Selim I și Soliman Magnificul au ținut in perma- 
nentá importante forte în Dobrogea, gata oricând să lovească Țările 
Române și ținuturile de margine ale Poloniei. Într-o vreme chiar, 
sangeacbeiul* de Silistra a ocupat partea de jos a Moldovei, pe care 
Ștefăniță Vodă a trebuit s-o răscumpere, corupând pe trimisul sulta- 
nului. 

Căpeteniile din Dobrogea și oștile lor au participat alături de 
ceilalți bei de margine din provinciile dunărene la toate marile acțiuni 
militare care au făcut din secolul al XVI-lea epoca de maximă putere a 
Imperiului otoman: cucerirea Belgradului, în 1521, bătălia de la 
Mohacs, din 1526, care a prefațat desființarea regatului Ungariei, 
asedierea, pentru prima oară, în 1529, a capitalei Austriei - Viena. 

În aceste împrejurări și-a început Petru Rareș prima sa domnie 
(1527-1538), care a purtat, în bună parte, amprenta moștenirii ilustru- 
lui său părinte. Mâniată de actele domnului moldovean, care nu 
numai că depășeau cadrul relaţiilor de vasalitate, dar care au luat chiar 
caracterul unei linii potrivnice, Poarta a hotărât scoaterea lui cu forța 
din scaun. După ce a străbătut cunoscutul drum al războiului, sultanul 
Soliman al II-lea s-a oprit la Babadag, așa cum cerea tradiția pentru a 
se reculege la mormântul prezumptiv al sfântului Sari Saltuk Baba. La 
sfârșitul lunii august 1538 el își trecea trupele peste podul construit în 
dreptul Isaccei după care Moldova nu numai că a fost arsă de la un 
capăt la altul dar, "pentru a avea întotdeauna mâna asupra grumazu- 
lui acelei tári" - așa cum constata un cronicar al timpului - sultanul a 
socotit că baza dobrogeană și raialele din stânga Dunării existente la 
acea dată nu mai erau suficiente; de aceea Tighina a fost transformată 
în raia, iar întregul Bugeac a fost anexat Imperiului otoman după care, 
în toamnă, armatele s-au scurs din nou în sudul Dunării. Curând după 


* Sangeacbei, administrator de sangeac (județ). 

aceea, în anul 1551 tătarii din Dobrogea au participat și la campania 
din Ungaria, în urma căreia Banatul și o parte a Crișanei au fost trans- 
formate în pașalâcul cu reședința la Timișoara. 

În deceniul următor, contradicţiile austro-poiono-turce au căpătat o 
acuitate pronunțată cuprinzând în sfera lor, ca și altădată, și Țările 
Române. Poarta s-a arătat interesată, în acest context, să apere țările 
vasale din nordul Dunării împotriva rivalilor săi. În 1565 Soliman 
poruncea sangeacbeiului de Silistra să acorde ajutor lui Alexandru 
Lăpușneanu contra rebelilor refugiați în Polonia, care unelteau încă 
împotriva domniei sale. În aceeași vreme guvernatorul provinciei 
primea dispoziții repetate de a pregăti zaherele* la popasurile bine- 
cunoscute din Dobrogea, pentru aprovizionarea armatei care a între- 
prins expediția împotriva imperialilor din 1566, întrucât nici noul 
împărat Maximilian n-a recunoscut pe principele vasal al Porții, loan 
Sigismund al Transilvaniei. 

Odată cu moartea, în același an, a bătrânului și marelui sultan, se 
poate afirma că începea și declinul imperiului turc; înfrângerea în 
bătălia navală de la Lepanto (1571) de către flota Ligii Creștine era un 
semn încurajator și pentru principii și domnitorii români care rezistau 
cu greu spolierii brutale a împărăției otomane, presată de nevoile tot 
mai mari ale întreținerii armatei și ducerii războaielor sale. 

Cu nebănuită forță și hotărâre nestrămutată s-a ridicat impotriva 
politicii de sărăcire loan Vodă cel Viteaz, acela care, peste moarte și cei 
400 de ani care s-au scurs, și-a înscris numele în panteonul eroilor 
nemuritori ai patriei. Împrejurările vieții și sfârșitul său sunt astăzi 
prea bine cunoscute. Poarta a încercat să constrângă tara Moldovei la 
plata îndoită a tributului, convinsă că va reuși aceasta prin așezarea 
sistemului de raiale, cetăți și armate turco-tătare, la care se adăuga 
lipsa de sprijin a statelor vecine. Numai că domnitorul, întărit de 
hotărârea de a nu lăsa conducătorilor otomani credința că era suficient 
să ceară pentru a obține orice, i-a întâmpinat cu armele, la granițele 
țării, în primul rând la Dunăre și la hotarul cu hanatul tătar, de unde 
apăreau, de obicei, principalele forțe inamice. El cunoștea, de bună 
seamă, situația militară din Dobrogea pentru că, in 1572, abia numit 
Aomn, a străbătut această provincie lăsând beiului de Silistra 30 000 de 
aspri pentru a fi distribuiti la înapoiere ienicerilor care-l insotiserá spre 
scaunul Moldovei. Lovind Brăila și Tighina, loan Vodă înfrunta 
deschis puterea turcească, fiind de așteptat o reacţie imediată si 
hotărâtă. Într-adevăr, beilerbeiul Rumeliei și-a concentrat armata la 

vadul Oblucita - 60 000 de oameni și 120 de tunuri - pe unde a și tre- 
cut la începutul lunii iunie 1574, așezându-și tabăra pe malul stâng. 
Nu departe de aici, lângă satul Cartal, s-a dat dramatica bătălie de la 
iezerul Cahulului, în care numărul oștilor, sorții și trădarea și-au dat 
mâna pentru a descuraja alte încercări de izbăvire ce s-ar mai fi făcut. 

Dar sfârșitul secolului al XVI-lea a fost, pentru români, era 
renașterii spiritului de libertate și de reunire a aceluiași popor în 
hotarele sale istorice lăsate moștenire de strămoși. 

Anul 1593 începea pentru țările române cu un fapt obișnuit și lipsit 
de speranţe: așezarea de către turci pe tronul Țării Românești a fostu- 
lui mare ban al Craiovei, Mihai. 

Abia venit în fruntea ţării însă noul domn a ridicat cu hotărâre si 
vigoare steagul împotriva dominaţiei otomane: la 13 noiembrie 1594 o 
amplă acțiune de nimicire a garnizoanelor, dregătorilor și creditorilor 
otomani, asigură trecerea la ocuparea liniei strategice a Dunării și 
mutarea teatrului de război în sudul fluviului. Această bătălie, care 
s-a desfășurat pe un front amplu, de la sfârșitul anului 1594 până la 
începutul verii lui 1595, a debutat, nu întâmplător, cu atacuri 
fulgerătoare și incisive împotriva poziţiilor otomane din Dobrogea, la 
vremea aceea adevărat bastion militar, de a cărui nimicire sau neu- 
tralizare depindea, în mare măsură, sistemul strategic otoman din 
Balcani. 

Împreună cu oștirea Transilvaniei, comandată de căpitanul Albert 
Kiraly, Mihai Viteazul se afla la 10 decembrie 1594 la Târgul de Floci. 
Armatele au trecut Dunărea pe gheaţă și în ziua Anului Nou 1595, au 
înaintat spre impunătoarea cetate a Hârșovei. În apropierea acesteia 
s-a angajat o bătălie scurtă, dar sângeroasă, în urma căreia forţele 
otomane, estimate la 7000 de oameni - garnizoana cetăţii și contingente 
dobrogene - au fost zdrobite și dispersate. "lar turcii din Hârșova încă 
ieșiră cu oaste împotriva Predii Spătarul și a Radului Comisul. Și 
păziră de se loviră cu turcii și fură biruiti turcii, gonindu-i pre gheață 
îi tăiară foarte rău. Și aprinseră și Hârșova” - descrie faptele, în expre- 
siva limbă cronicărească, Stolnicul Constantin Cantacuzino (Cronicari 
munteni, 1, București, 1961, p. 122-123). 

La 6 ianuarie oastea lui Mihai, condusă de căpitanii săi, s-a îndrep- 
tat spre Silistra, important centru administrativ, locuit de negustori 
bogați care se bizuiau pe tăria cetăţii. Deși garnizoana a depus o rezis- 
tentá îndârjită, orașul a fost ocupat. Întrucât incursiunea a fost mai 
apoi respinsă cu forțe superioare de sangeacbeiul Silistrei, Mustafa, în 
primăvara anului 1595 banul Mihalcea a atacat din nou orașul, pe care 
însă nu l-a putut menţine, asediind, în schimb, Brăila. 

Având în vedere importanța excepțională a acestei cetăţi, turcii au 
cerut ajutor trupelor din Dobrogea sub a căror presiune asediul a fost 
ridicat vremelnic. Preocupat de a nu lăsa inamicul răgazul să-și refacă 
forțele, Mihai a trimis, din nou, pe Preda Spătarul si Comisul Radu 
asupra Hârșovei și pentru a doua oară, într-un timp scurt, această 
importantă cetate a fost scoasă din luptă. Cu o hotărâre nestrămutată 
s-a aruncat voievodul român, care personifica nu numai názuinta de 
libertate a românilor, ci a tuturor popoarelor subjugate din sud-estul 
Europei, asupra cetăților din Dobrogea, adevărate cuiburi de jefuitori 
care pricinuiseră Țărilor Române atâtea suferințe și nefericiri. 

La începutul anului 1595 oastea muntenească a eliberat rând pe 
rând, Chilia, Ismail, Cetatea Albă, Tighina iar în aprilie, după un nou 
asediu, a reluat de la turci cetatea Brăilei. În timp ce Mihai Viteazul 
străbătea impetuos provincia, trecând prin Babadag, până la apele 
litoralului pontic, aliatul său Aron Vodă ataca Isaccea și elibera 
Mácinul. Numeroase stindarde și trofee au fost capturate cu acest 
prilej din mâinile otomanilor. Nicicând, de la căderea Dobrogei sub 
steagul Porții, domnii români n-au fost mai aproape de țelul de a 
izbăvi acest pământ de cotropitori și, mai departe, în sud, spre 
nădejdea popoarelor subjugate din Balcani. Izvoarele vremii depun 
mărturie că întreaga populaţie creștină a ținutului, detestând 
asuprirea otomană, se răscula pentru a mântui țara de stăpânirea lor. 
"Locuitorii (Dobrogei) sunt viteji - scria cu vădită admiraţie un con- 
temporan - și se poate strânge laolaltă un număr însemnat, deși nu au 
alte arme decât spada și puţini arc și săgeți” (Călători străini, 3, p. 392). 
Participarea populaţiei alături de unitățile de munteni și moldoveni la 
asediul cetăților, la bătăliile angajate, a imprimat războiului purtat 
între Dunăre și țărmul mării un puternic caracter popular. În acest con- 
text atrage luarea aminte, de asemenea, știrea transmisă de ragusanul 
Paolo Giorgio adresată nuntiului papal din Transilvania, acreditat pe 
lângă principele Sigismund Bathory. Din scrisoarea sa rezultă că, în 
vara anului 1596, peste o mie de haiduci din Muntenia au întreprins o 
incursiune de largi proporții în Dobrogea de nord. Zăbovind, ei au 
permis regruparea forțelor otomane care i-au impresurat și, adaugă 
documentul, redând dramatismul și încleștarea luptei care a urmat, 
"au pierit toti haiducii și 6000 de turci". În legătură cu atitudinea 
populației locale s-a dovedit suficient un moment excepțional ca aces- 
ta, pentru a-și manifesta conștiința nealterată a apartenenței etnice. 

i urma campaniei din iarna anului 1595, încheiată de Mihai 
înainte de dezghetul Dunării, sistemul militar otoman era, in mod 
practic, paralizat și incapabil să-și mai exercite atribuţiile pentru care 

fusese creat. Același Paolo Giorgio, care cunoștea bine tara, relata că, 
după această lovitură, nu mai exista o pază bună a turcilor în 
Dobrogea, exprimându-și credința că aceștia n-ar fi putut rezista unei 
lovituri a creștinilor uniti. 

Evenimentele petrecute în provincia de la Gurile Dunării au prici- 
nuit o profundă impresie la Constantinopol, făcând pe multi demni- 
tari, care apreciau proporțiile infrángerilor, să se cutremure. 

Acest fapt rezultă, printre altele, și din deciziile și atitudinea adop- 
tate la Poartă. Prima reacție a fost aceea de a elimina unii factori de ten- 
siune care-ar fi putut alimenta hotărârea domnitorului român de a 
continua atacarea provinciilor și raialelor turcești. Astfel, chiar dacă 
știrea nu este pe de-a-ntregul confirmată în conținutul ei, dar rămâne 
însă plauzibilă prin înțeles, autoritățile din Dobrogea au determinat pe 
fostul domn al Munteniei, Mihnea Turcitul, să părăsească provincia 
unde aștepta timpuri prielnice impreună cu fiul său, Radu Mihnea, el 
însuși pretendent la tronul țării "pentru a nu stârni din nou război” 
(Cronici turcești privind țările române, 1, București, 1966, p. 376). În 
aceeași vreme marele vizir Sinan Pașa a elaborat proiectul pe care sul- 
tanul și l-a însușit, de a suprima autonomia Munteniei și Moldovei si 
de a le încorpora la imperiu, ca vilaiete, prin desemnarea unor beiler- 
bei otomani. La baza acestei hotărâri grave stau, desigur, numeroase 
considerente dar unul esenţial era că, stăpânind linia Dunării, Țările 
Române încetau de a mai fi fost "cámara" împărăției turcești, oprind, 
in mod practic, aprovizionarea garnizoanelor din sud și, nu mai puțin, 
a capitalei însăși. Pentru Poartă amenințarea Dobrogei sau pierderea ei 
ar fi însemnat nu numai un dezastru militar, ci, în egală măsură, si 
unul economic, prin funcţia pe care o îndeplinise până atunci - acea de 
a capta produsele vechilor drumuri comerciale și de a îndrepta spre 
capitala imperiului bunurile strânse din toată regiunea Dunării de Jos. 

Rolul rezervat în acțiunile militare de represalii împotriva tării 
răsculate și a Ligii Creștine a fost, din această cauză, pe măsura impor- 
tantei sale. După pierderea Brăilei, marele vizir Sinan Pașa, însărcinat 
de sultanul Mehmed al III-lea cu conducerea expediției de pedepsire 
în Țara Românească, și-a concentrat armata în sudul provinciei. În 
același timp, un emisar al Porții cerea Poloniei să rămână neutră în 
războiul cu Liga și să permită tătarilor să trecă în Moldova. În caz con- 
trar, erau pregătite corăbii pentru a transporta în Dobrogea un număr 
considerabil de luptători ai hanului, pe care Sinan Pașa dorea să-i 
folosească la invadarea Țării Românești, cât și împotriva austriecilor. 
Una din operaţiile flotei turcești pe cursul dobrogean al Dunării, ne-a 
rămas descrisă în însemnările unui rob creștin, vâslaș pe una din 

galerele expediției, lucrare străbătută de profunda impresie pe care 
i-a lăsat-o evenimemtele la care a asistat. Este vorba de spaniolul 
Diego Galan, care a trăit toate peripetiile vieții de sclav; el a însoțit in 
1595 pe stăpânul său, amiralul turc de origină scoțiană, Mami-pașa, în 
expediţia de pe Dunăre ce trebuia să sprijine armata de uscat a mare- 
lui vizir. Din momentul în care au intrat pe gurile fluviului, după două 
zile de navigaţie, corăbiile turcești au întâlnit luntrele corsarilor 
români (a căror existență era confirmată la această vreme și de 
ambasadorul Angliei la Constantinopol) și care s-au repliat cu 
îndemânare pe canalele laterale. În ziua a treia flota a făcut prima 
escală la Beștepe, în apropiere de Mahmudia, pentru provizii, apoi la 
Tulcea, "port mare, dar puțin sigur, unde turcii - relata autorul - au fost 
primiți cu strigăte de bucurie și cu salve de archebuze". Rezultă apoi 
că, încurajate de prezenţa vaselor, autorităţile locale au cerut amiralu- 
lui să sprijine expediţia unei flote de o sută de luntre împotriva unui 
oraș moldovean din apropiere (probabil Reni), acțiune neinspirată 
pentru turci, aflați pretutindeni în defensivă. Într-adevăr, după ce 
fortăreața a fost zadarnic bombardată, pentru a nu întârzia în 
îndeplinirea misiunii lor, galerele au abandonat flotila dobrogeană. 
Ceeea ce a urmat indică adevăratele proporţii ale defectării sistemului 
de apărare otoman la Gurile Dunării, cât și starea de derută provocată 
de reacţia de revoltă a Țărilor Române: forțele moldovene, pregătind 
ele însele o flotilă de monoxile, au atacat Tulcea. "La înapoierea noas- 
tră - scrie mai apoi Diego Galan - am găsit-o arsă cu desăvârșire și fără 
nici un suflet”. Trecând de cetatea Brăilei care, recucerită de români, 
i-a întâmpinat cu tunurile, turcii au poposit mai întâi la Măcin și apoi 
la Silistra. Cu excepţia fortăreței de piatră, aceasta din urmă arăta ca o 
ruină, înnegrită de urmele incendiilor și purtând pretutindeni semnele 
teribilelor lupte. Evenimentele care urmează până la dramatica bătălie 
de la Călugăreni, ies din cadrul istoriei dobrogene deși, în ansamblul 
ariei românești, toate uimitoarele fapte ale acestui bărbat mândru care 
a fost Mihai Viteazul rămân inseparabil legate de interesele și soarta 
întregului popor român. 

Titanica bătălie pe care a dat-o în puținii ani cát vrăjmașii i-au 
ingăduit să trăiască, n-au vizat doar salvarea statului muntean și eli- 
berarea sa deplină de orice dominație, ci, într-un chip care a ráscolit 
conștiința semenilor săi de pe întreg pământul dacic - unirea tuturor 
teritoriilor locuite de români într-un puternic stat carpato-dunărean- 
maritim. Era limpede că orice dizlocare a otomanilor din Balcani, 
înfăptuită cu forte si sub conducerea unui domnitor român, ar fi 
readus ținuturile maritime in cadrul statului din care fuseseră 

desprinse, pentru că toate considerentele - de ordin istoric, etnic, eco- 
nomic și strategic - implicau în mod firesc, mai devreme sau mai 
târziu, unirea lor în organismul politic unitar, corespunzător teritori- 
ilor locuite de poporul român. 

Peste vremurile care au trecut, istoria zăbovește de aceea la 
sfârșitul acestui veac când, având Dunărea la picioare, domnul tuturor 
românilor scruta cu privirea spre țărmurile mării, când pământul 
Dobrogei a fost înnobilat de pasul său. 


V. DOBROGEA - ARENĂ A CRIZEI ORIENTALE 


Secolul al XVII-lea începea sub semnul unor puternice frământări . 

În 1603, noul domn al Munteniei, Radu Șerban, a atacat pe turci tot 
acolo unde o făcuse si inaintasul său. În februarie oastea sa a lovit 
Silistra, reședința vilaietului, cu o vigoare care a surprins puternica 
garnizoană de turci și tătari, dintre care cei mai multi s-au înecat in 
apele Dunării, încercând să se salveze. Au fost surprinși acolo, 
găsindu-și cu greu scăpare, Ahmed pașa, ginerele hanului crâmlean 
Gazi Ghirai al II-lea, cât și Radu Mihnea, pretendentul Porții, care 
domnise în Muntenia în 1601-1602. Domnul n-a stăruit să cucerească 
și fortăreaţa, în care fuseseră puse la adăpost insemnate averi; prevenit 
de apropierea unei armate inamice, el a ordonat arderea orașului, iar 
apoi s-a retras. Curând după aceea, un detașament muntean a alungat 
pe turci din cetatea Brăilei, pregătindu-se să treacă din nou Dunărea în 
părțile Hârșovei. Pentru a împiedica expediția, guvernatorul Silistrei, 
Mahmud pașa a organizat el însuși apărarea, încredințată unui 
detașament de 300 de spahii, soldati de elită - delii - asa cum relatează 
documentele, dar care au fost izbiti cu atâta îndârjire de români, încât 
nu numai că au fost complet înfrânți dar, după mărturia unor izvoare, 
"turcii au fost atât de ingroziti încât au părăsit, timp de mai bine de o 
zi, toată bucata de pământ câtă este de la Brăila până la mare", refugi- 
indu-se în împrejurimile Bazargicului. 

"A fost - apreciază Nicolae Iorga - mai mult decât în timpul lui 
Mihai Viteazul, o adevărată cucerire a provinciei” (N. Iorga, Drepturi 
nationale și politice ale românilor în Dobrogea, în "Analele Dobrogei", 
4 (1923), nr. 1, p. 30), ceea ce dădea campaniei din 1603 caracterul unei 
întregiri de program și nu doar imaginea unui proiect izolat și peste 
măsură de îndrăzneț. Urmare a fost aceea că Poarta a renunțat tempo- 
rar la înscăunarea lui Radu Mihnea, om credincios al impárátiei, tot 
astfel cum, în 1604, cu prilejul incheierii păcii, haraciul țării a fost fixat 
la 32 000 galbeni, neatingănd, așadar, nici măcar un sfert din cel plătit 

înaintea ultimului deceniu din secolul al XVI-lea. 

Stăpânirea otomană din Dobrogea a fost slăbită, în aceeași vreme, 
de o recrudescentá a incursiunilor căzăcești. În 1602-1603 
ambarcatiunile lor iuti pradá Constanta si, pátrunzánd pe gurile 
Dunárii, transformá in cenusá orasul Isaccea; in 1612, 60 de sáici 
căzăcești, venind dinspre Portita, atacă Babadagul, arzând localitățile 
de pe malul mării. Un deceniu mai târziu sultanul Murad al IV-lea a 
fost silit să ia măsuri speciale de întărire a forțelor navale care patru- 
lau în vestul Mării Negre, pentru ca în toamna anului 1625 să aibă loc 
chiar o importantă bătălie navală între flota turcă și flotilele de șăici ale 
cazacilor, în fața cetății Caraharman (Vadul). 

Aspectul tulbure din istoria Dobrogei în primul sfert al secolului al 
XVII-lea rezultă și din atitudinea căpeteniilor tătare locale. 
Ascensiunea unuia dintre aceștia, mârzacul Cantemir, s-a întemeiat 
mai întâi pe folosirea sa succesivă împotriva Poloniei, a cazacilor și a 
tătarilor crâmleni. Manifestându-se ca un mic suveran independent, 
așa cum constata Miron Costin, el intetinea relații diplomatice, solii săi 
putând fi întâlniți la curtea domnului Moldovei, Ștefan Tomșa, unde 
aveau altercatii cu delegația de pace trimisă de regele polon spre 
Constantinopol. Cu timpul Cantemir a devenit pentru Poartă un dem- 
nitar incomod, deși în 1625 sultanul Murad al IV-lea mai folosea arma- 
ta sa împotriva unui inamic neașteptat - Șahin Ghirai, fratele hanului 
Mehmed Ghirai al III-lea - care ataca Dobrogea în direcția 
Babadagului. Mazilit mai întâi la Silistra, supus necontenit plângerilor 
vecinilor care cereau repudierea și îndepărtarea sa, Cantemir a fost 
capturat și tăiat de turci la Constantinopol în fata sultanului. 

Al doilea sfert al veacului este dominat de relaţiile de criză turco- 
polonă, cât și de necontenita deteriorare a raporturilor pe continentul 
asiatic dintre Imperiul otoman și Persia. În ceea ce privește locul 
Dobrogei în planul unor proiectate coaliții antiotomane, apar pline de 
interes rapoartele adresate împăratului Rudolf al II-lea de un fost 
agent confidential si sol al lui Mihai Viteazul, trecut în slujba diplo- 
matiei imperialilor după moartea acestuia ("Scrisoarea lui Petru 
Armeanul”, în Călători străini, 4, p. 307). Din sursa citată reiese, 
bunăoară, că șahul Sah-abbas cel Mare manifesta un interes vădit in 
legătură cu atitudinea viitoare a Țărilor Române. Astfel, în 1611 un 
ambasador a fost acreditat cu o misiune de taină pe lângă Constantin 
Movilă, domnul Moldovei pentru "a se informa în chipul cel mai bun 
în care [șahul] ar putea să-și conducă oastea pentru a o debarca în 


Dobrogea" unde o parte din locuitorii musulmani aparțineau unor 
secte religioase persane. 

Deși aceste proiecte n-au fost puse în aplicare, inevitabilul război a 
izbucnit, iar românii, ca și altădată și atât cât împrejurările le-au 
îngăduit, au trecut de partea țărilor creștine. În anul 1620 Iskender 
pașa, guvernatorul vilaietului Silistra a înfrânt cu forțe superioare, la 
Tutora, armata moldo-poloná, în urma răscoalei antiotomane a dom- 
nului Moldovei, Gaspar Gratiani. În anul următor, străbătând din nou 
Dobrogea, armata sultanului Osman al II-lea s-a oprit la Isaccea, unde 
a așteptat opt zile construirea podului de vase. El a ordonat, cu acest 
prilej, clădirea unui nou castel la vadul Oblucitei, iar podul de vase a 
rămas aruncat permanent peste fluviu, ca o tăcută amenințare. 

Victoria de la Bagdad din anul 1640, care a pus capăt războiului 
turco-persan, a permis Turciei să-și concentreze din nou atenţia asupra 
situației din Europa. În această perioadă prin Dobrogea au trecut, cu 
diferite destinaţii, numeroase solii și misiuni diplomatice care teseau 
cu infrigurare planurile viitoarelor alianțe și coaliții politice si militare. 
În anul 1651, din însărcinarea țarului Alexei Mihailovici, starețul 
Arsenie Suhanov al mănăstirii Troitko Serghiev din Moscova, trecea 
cu peripeții și primejdii pe la Isaccea, ducând o solie de taină patri- 
arhului Partenie al II-lea al Constantinopolului. În ajunul războiului 
nordic (1656-1660) - la care au participat Polonia, Suedia, Rusia, 
Danemarca și principatul Transilvaniei - domnul Munteniei, 
Constantin Șerban transmitea pașei de Silistra știri de mare importanță 
politică și militară privind, spre exemplu, demersurile făcute de hat- 
manul cazacilor zaporojeni Bogdan Hmelnițki pentru a atrage Țările 
Române într-o alianță cu Rusia. Pe de altă parte si Gothard Welling, 
ambasadorul regelui Carol al X-lea al Suediei, străbătea în această 
vreme Dobrogea, mergând spre Constantinopol pentru tratative cu 
sultanul Mehmed al IV-lea și marele vizir Mehmed Köprülü. 

Atitudinea complicată și prudentă a Turciei în contextul marelui 
conflict european a fost determinată și de evenimentele din Țările 
Române care-i furnizau necontenite griji. Unul dintre acestea a fost 
răscoala din 1655 a seimenilor si dorobantilor din oastea domnului 
Constantin Șerban, cu participarea tárgovetilor și țăranilor din 
Muntenia. Forțele militare otomane din Dobrogea au avut un rol prin- 
cipal în reprimarea răscoalei, cât si in prinderea marelui spátar Hrizea 
din Bogdánesti, ridicat domn de rázvrátiti. 

Între 1659-1661 s-a desfășurat războiul antiotoman al Țărilor 
Române, având în frunte pe Constantin Șerban, pe Mihnea al II-lea și 
pe Gheorghe Rákóczi al II-lea principele Transilvaniei. Semnele 
răzvrătirii apăruseră încă din 1657 când expediţia forțelor transilvane 
în Polonia a determinat campania pașei de Oceacov. Pornită din 

Silistra, armata otomană a traversat Dobrogea, spre Dunăre, prădând 
și pustiind în drumul lor prin Țările Române, iar domnitorii au fost 
maziliti. 

Timp de două decenii mai apoi, până la asediul Vienei din 1683, 
Imperiul otoman cunoaște o scurtă perioadă de consolidare a 
pozițiilor sale. Expediția sultanului Mehmed al IV-lea, care trecea in 
vara anului 1672 prin Babadag și Isaccea, s-a încheiat cu cucerirea 
cetății poloneze Camenița - una din ultimele victorii militare impor- 
tante ale Imperiului otoman. Dar acest război a reinceput curând; abia 
ajunse la Adrianopol, trupele turcești au fost obligate să se reintoarcă, 
de astă dată cu efective sporite. Ele au stat 61 de zile la Isaccea, înainte 
de a porni împotriva cetății Hotin, în care se adăpostea oastea regelui 
Jan Sobieski. În același timp, Poarta a avut de făcut față unei noi 
răscoale, de data aceasta in Moldova, unde cetele de răzvrătiți, sub 
conducerea lui Mihalcea Hâncu și Apostol Durac au silit pe Gheorghe 
Duca să se refugieze la protectorii săi din Dobrogea. Forţele turco- 
tătare, concentrate la Carasu, în vederea expediției în Polonia, au stins 
răscoala și au repus în scaun, pentru scurtă vreme, pe domnul alungat. 
În schimb, campania marelui vizir Ahmed pașa asupra Hotinului a 
fost dezastruoasă: trupele turcești abia putură trece Dunărea, 
reîntorcându-se în tăbăra de la Babadag, unde sultanul aștepta rezul- 
tatul expediției. Serascherul turc a rămas aici toată toamna anului 1673 
și iarna anului 1674, aducând în mare grabă armata și cete ale tătarilor 
din Crimeea și Bugeac, cu care a reluat o campanie cu rezultate 
schimbătoare. 

În secolul al XVIII-lea, Dobrogea a devenit aproape permanent 
teatru al operațiunilor militare care finalizau etapele succesive ale con- 
flictului de lungă durată ruso-austro-turc, cunoscut în istorie sub 
numele de "criza orientală”. Aflat în evident declin, Imperiul otoman 
constituia în perspectiva dispariției sale o fabuloasă moștenire pentru 
imperiile rivale din răsăritul Europei. leșirea la mare, care a reprezen- 
tat preocuparea fundamentală a lui Petru cel Mare, a rămas nerea- 
lizată. Mai bine de o jumătate de veac Rusia n-a mai putut repune 
această problemă, din cauza situaţiei externe și a unor cauze lăuntrice 
ale Imperiului tárist. Ecaterina a II-a a făcut din acest obiectiv proble- 
ma cardinală a politicii externe a Rusiei, căreia i-a subordonat toate 
acţiunile diplomatice și toate eforturile economice și militare. Cum 
obiectivul programatic fundamental al politicii sale orientale și mai cu 
seamă balcanice era stăpânirea Mării Negre și a Strâmtorilor, Rusia a 
vădit preocuparea de a afirma necontenit rolul de protector al marii 
monarhii autocrate ortodoxe asupra creștinilor din Balcani, pretext în 

numele căruia a pornit războaiele sale din veacul al XVIII-lea și 
începutul celui de-al XIX-lea împotriva Turciei. Aflată în aria zonei de 
conflict, Dobrogea resimte fie ecourile, fie, cel mai adesea, înseși 
efectele dezastruoase ale luptelor desfășurate pe teritoriul său. 

În anul 1709 hatmanul Mazepa al Ucrainei, aliat al regelui Carol al 
XII-lea al Suediei, înfrânt de Petru I la Poltava, s-a refugiat în sangia- 
cul Silistrei, urmat de un număr de cazaci zaporojeni. Cu acest prilej 
căpeteniile acestora au încheiat cu lusuf Pașa, serascherul de la 
Babadag, un tratat prin care, în schimbul unor privilegii, pământuri și 
pescării, își luau obligaţia de a furniza Porții un contingent de cava- 
lerie în timp de război. 

După înfrângerea răscoalei antiaustriece din 1711 conducătorul 
acesteia, principele Francisc Rákóczi, a primit azil în Turcia, sultanul 
Ahmed al III-lea sperând să-l folosească împotriva împăratului Carol. 
Războiul încheiat cu pacea de la Passarovitz (1718) a evoluat însă nefa- 
vorabil pentru turci; abia în vremea războiului ruso-austro-turc din 
1736-1738 fiul emigrantului, Iosif Rákóczi, a început să fie socotit iarăși 
o armă împotriva austriecilor. La începutul anului 1738, el a obţinut de 
la Constantinopol un hatișerif* prin care era recunoscut principe al 
Transilvaniei. Un drum prin Bulgaria și Dobrogea îl aducea la 
Cernavodă, de unde trimisul său, secuiul Kelleman Mikes (care a lăsat, 
cu acest prilej, însemnări de certă valoare literară și documentară), a 
mers la București pentru a saluta pe domnitorul Constantin 
Mavrocordat și pentru a sonda posibilitatea unor nădejdi rămase 
neimplinite. 

Tot in 1711 Dobrogea a intrat în vederile planurilor militare ruse si 
numai pierderea rázboiului pe Prut a fácut ca ea sá nu deviná, incá din 
aceastá vreme, teren al luptelor armate. Un prim obiectiv pe acest front 
ar fi fost cucerirea Bráilei si distrugerea podului construit de inamic la 
Isaccea. Ín cazul reusitei acestei actiuni comunicatiile otomanilor ar fi 
fost rupte, iar marele vizir ar fi pierdut posibilitatea de manevrare 
peste Dunăre. La 14 iulie generalul Rónne a început asaltul fortăreței 
Brăila. Daud Pașa, comandantul cetății, a ordonat capitularea, iar gar- 
nizoana de 3000 de oameni, care suferise pierderi însemnate, s-a retras 
în Dobrogea cu ajutorul vaselor. Succesul se arăta considerabil sub 
aspect politic și militar. El dădea posibilitatea de acțiune în Dobrogea 
de nord, putând permite, de asemenea, lui Constantin Brâncoveanu så 
acționeze alături de coaliția moldo-rusă. Înfrângerea de la Stănilești cât 
și pacea din Vadul Hușilor, la care Petru I a fost constrâns, au sirena 


* Hatiserif, scrisoare, ordin imperial emis de sultan. 

însă cu totul avantajele dobândite pe acest front al războiului. 

În timpul războiului ruso-austro-turc din anii 1735-1739, in 
Dobrogea s-a desfásurat iarási o intensá activitate militará si diplo- 
matică. Încă din vara anului 1736, imediat după ce Poarta a declarat 
război Rusiei, marele vizir Mehmet Pașa se afla în fruntea trupelor sale 
de la Babadag, unde, în 1737, erau primiţi în audiență ambasadorii 
unor puteri maritime din Europa; Olanda și Anglia încercau să 
îndeplinească oficiul de mediere în complicatul conflict, încheiat cu 
pacea de la Belgrad. 

Către sfârșitul deceniului al VII-lea chestiunea Principatelor 
dunărene a intrat din nou în sfera diplomaţiei europene, constituind 
cheia menținerii sau modificării echilibrului în răsăritul Europei. O 
nouă tentativă a Rusiei de a se stabili la Dunăre a provocat războiul 
ruso-turc dintre anii 1768-1774. 

După intense pregătiri, în vara anului 1768 armatele marelui vizir 
Ali pașa au trecut Dunărea spre Hotin, unde turcii înregistrează o 
severă înfrângere: trupele s-au retras în dezordine spre Isaccea. Noul 
vizir, Kalil pașa, în disperare de cauză, a chemat în lagărul său de la 
Babadag pe unul din faimoșii derviși rătăcitori pentru ca, în atmosfera 
religioasă creată de mormântul legendarului Sari Saltuk Baba, să insu- 
fle soldaților devotamentul fanatic pentru cauza profetului. Cu toate 
acestea, în a doua parte a anului 1770, turcii au fost respinși cu totul în 
dreapta Dunării, pierzând cetatea Chilia; conform actului de capitu- 
lare, garnizoana a fost petrecută până la Tulcea și predată muhafiz- 
ului* orașului. Ciuma, care a izbucnit în cetăţile de pe malul stâng, a 
pus capăt primei părți a acestei sângeroase campanii. 

larna si molima au fost răgaz de regrupare pentru otomani. Ei au 
luat măsuri importante pentru întărirea Dobrogei, în vederea reluării 
luptelor care se întrevedeau odată cu venirea primăverii: trupele au 
iernat în tabăra de la Babadag, hanul tătar Selim Ghirai al III-lea și-a 
așezat ordia** la Camber în timp ce pe mare 40 de corăbii au trans- 
portat 10000 de ieniceri, destinati a păzi litoralul. Într-adevăr, în 
primăvara anului 1771 generalii ruși Weissmann și Miloradovici au 
trecut Dunărea și până în toamnă au dat lupte grele, în urma cărora au 
cucerit orașele și cetățile Tulcea, Isaccea, Măcin și Hârșova. Războiul a 
devenit deosebit de aspru și de necruţător: geamiile sunt mistuite de 
flăcări, fortificațiile distruse, așezările civile sunt prădate, capturile de 
armament greu și vase de război sunt scufundate, mii de prizonieri 
fiind duși în captivitate. Înfrângerile din Dobrogea au fost primite cu 

consternare la Constantinopol: Marele vizir a fost mazilit și, pentru a 
menține disciplina trupelor, soldaţii care au dezertat din tabăra de la 
Babadag au fost sever pedepsiţi, iar ofițerii lor decapitati. 

Armistițiul încheiat la Focșani, în 1772, a fost de scurtă durată, 
luptele fiind reluate în primăvara anului următor cu bătălia de la 
Silistra, cel dintâi și cel mai important moment al confruntării militare 
care a precedat pacea de la Kuciuk-Kainargi. Pentru apărarea cu suc- 
ces a cetății, comandantul acesteia, Osman pașa, a primit titlul de gazi, 
erou al luptei pentru cauza religiei musulmane; tentativa de ofensivă 
spre Carasu, cu intenția de a degaja Hârșova, a fost însă respinsă cu 
energie și pricepere de Suvorov și ceilalți generali ruși. Armatele 
turcești care-și sleiseră ultimele forțe, au fost respinse peste Balcani. 
Prin tratatul de pace din 1774 Rusia obținea libera navigație pe Dunăre 
și Marea Neagră, fapt care-i va permite, în viitor, să joace un rol însem- 
nat în această regiune. 

Pentru Dobrogea acest război, ca și cele care vor urma, au avut 
urmări dezastruoase: de la Isaccea până la Bazargic se derula tabloul 
zguduitor și sumbru al câmpiilor devastate și al satelor arse și pustiite 
de soldaţi sau de epidemiile de ciumă. 

Abia se scursese un deceniu de la aceste evenimente și o nouă 
calamitate s-a abătut asupra provinciei care nu apucase să-și vindece 
rănile: războiul ruso-turc din 1787-1792, în care avea să intre curând și 
Austria. La 1 noiembrie 1790 trupele rusești trec în Dobrogea, intră în 
Tulcea, unde pun pe fugă cavaleria turcă și alungă pe tătarii care 
stationau la Babadag, cuceresc Isaccea și capturează o mare cantitate 
de material de război, mai ales de artilerie. Odată cu luarea Măcinului 
(19 iulie 1791) s-a pus capăt celui de al patrulea război dintre Rusia și 
Turcia, încheiat cu pacea de la lași, care dădea celei dintâi Crimeea și 
ținuturile până la Nistru, în timp ce Austria câștiga libertatea de navi- 
gatie și comerț pe Dunăre, Marea Neagră si pe toate mările, fluviile, 
porturile, schelele și radele turcești. Prin aceasta interesele marilor 
puteri creștine din răsăritul Europei la Gurile Dunării deveneau coor- 
donate programatice de durată, deschizând totodată apetitul pentru 
dobândirea unor poziții mai întinse și mai puternice. 

La începutul secolului al XIX-lea Țările Române au traversat o 
perioadă destul de dificilă. În conjunctura internațională complicată, 
provocată de războaiele napoleoniene, ele au devenit, mai mult decât 
în veacul precedent, obiective ale politicii de expansiune practicată în 
această parte a Europei de Imperiul țarist și Imperiul habsburgic. Mai 
puternic decât oricând s-a manifestat, de asemenea, interesul marilor 
puteri din apusul Europei pentru soarta Imperiului otoman și starea 

de echilibru din răsăritul continentului. Astfel, spațiul geografic în 
care se aflau Țările Române, inclusiv Dobrogea, a căpătat o importanță 
de io rang. 

ntre 1806-1812 s-a desfășurat războiul ruso-turc pe care Rusia l-a 
purtat paralel cu angajamentele sale militare în cadrul coaliției anti- 
napoleoniene. După înfrângerea armatei ruse la Friedland, a avut loc 
întâlnirea de la Tilsit între Napoleon și Alexandru I în a cărei ambiantá 
împăratul francez a făgăduit țarului unele provincii europene 
otomane, astfel încât hotarul dintre Rusia și Turcia să devină Dunărea. 

În ceea ce privește operațiunile militare propriu-zise, ele s-au 
desfășurat din nou, în mare parte, pe teritoriul Dobrogei. În vara anu- 
lui 1809 unităţile rusești sub comanda prințului Bagration au trecut 
Dunărea, ocupând principalele orașe. Campania a fost reluată în 
primăvara anului următor prin mobilizarea unei armate care însuma 
125 000 de oameni. Niciodată - constata generalul Langeron - rușii nu 
au înarmat atâtea forte contra turcilor. În 1810 lupte importante s-au 
dat la Hârșova, Ostrov și Silistra, a cărei cădere a apropiat încetarea 
ostilităților. Acest război, care a durat 7 ani, s-a terminat cu pacea de la 
București, prin care brațul Chilia se fixa ca frontieră între cele două 
impárátii. js 1817, când Rusia se întărise in Europa, ca fondator al 
Sfintei Aliante, aceasta a revendicat iarási la Constantinopol o parte 
din Deltă, până la braţul Sulina, sub pretext că braţul Chilia isi schim- 
ba uneori cursul făcând granița nesigură. Deși la început Turcia a 
respins noua cerere a diplomației ruse, ea s-a resemnat până la urmă 
și cu această cedare. Convenţia de la Akkerman, din 1826, a întărit con- 
cesia care nu numai cá nu a pus capăt rivalitátilor în această regiune 
dar le-a făcut mai accentuate, reprezentând unul din izvoarele 
viitoarelor conflicte. 


VI. CULTURA EPOCII 


Ca pretutindeni în evul mediu, cultura a avut un pronunțat carac- 
ter de cult, asezámintele religioase - creștine și musulmane - fiind che- 
mate să suplinească lipsa unor forme de exprimare a vieții spirituale, 
pe terenul instrucției, artei și literaturii. 

Dacă în Țările Române din nordul Dunării biserica ortodoxă a jucat 
rolul cunoscut de apărare a ființei etnice și statale, în Dobrogea, do- 
minată după cucerirea otomană de ideologia oficială islamică, ea a 
îndeplinit un rol și mai de seamă. Instaurarea noii stăpâniri a fost 
însoțită, de la început, de discriminarea cultului religios creștin, care 
intruchipa credinţa acelora cu care Imperiul otoman s-a aflat in necon- 

tenită luptă: una din cele 20 de moschei din Babadag, de pildă, fusese 
vechea catedrală, ușor de recunoscut după forma treflată și cele două 
turnuri de pe care turcii au scos crucile, adăugându-i un minaret 
musulman, așa cum releva episcopul catolic Pietro Baksić (Gh. 
Vinulescu, Pietro Diodato e la sua relazione sulla Moldavia (1641), în 
"Diplomatarium italicum"; IV, Roma, 1939, p. 103-104). 

O anumită toleranţă, care nu poate fi contestată, a îngăduit, totuși, 
creștinilor să-și desfășoare viața religioasă, cu condiţia ca lăcașurile de 
cult și ceremonialul să nu sfideze prin ținută si fast cultul oficial. 
Astfel, deși a avut mult de suferit, biserica ortodoxă din Dobrogea 
și-a continuat fără întrerupere existența, sub jurisdicția Patriarhiei de 
la Constantinopol, care se bucura de anumite privilegii din partea sul- 
tanilor. Timp de patru veacuri și jumătate ea și-a păstrat o organizare 
bine închegată, cu eparhii proprii, ceea ce atestă totodată existența 
unui număr însemnat de credincioși (Tudor Mateescu, Date despre 
viața bisericească a Dobrogei înainte de 1877, în "Biserica ortodoxă 
românească", XXCII-1974, nr. 9-10, p. 1256). Resorturile organizării 
religioase, odată refăcute, au funcţionat nu întâmplător în puternică 
legătură cu părţile nord-dunáre^e și cu instituțiile politice și religioase 
ale Țărilor Române. 

La începutul stăpânirii otomane întreaga Dobroge a depins, se 
pare, sub aspect jurisdictional, de vechea Mitropolie a Dristei (Dârstor 
- Silistra), a cărei existenţă a continuat și după 1417. Lista titularilor ei, 
deși cu unele lacune datorate lipsei informațiilor, a putut fi reconstitu- 
ită în linii generale (Tudor Mateescu, Les dioceses ortodoxes de la 
Dobroudja sour la domination ottomane ..., p. 280-285). În secolele 
XVI-XVIII în fruntea Mitropoliei de Dârstor a păstorit o întreagă 
pleiadă de clerici români, a căror jurisdictiune eclesiastică se întindea 
asupra întregii provincii. Se știe că unul din clericii domnului muntean 
Constantin Brâncoveanu, doctorul teolog loan Comnen, a fost uns aici 
mitropolit, sub numele de lerothei. De la începutul secolului al XVIII- 
lea orașul, extrem de sărăcit și aflat sub atotputernicia ienicerilor a 
cedat întâietatea Mitropoliei Proilaviei. Întemeiată la mijlocul secolu- 
lui al XVI-lea la Brăila, ea purta numele grecesc al acestui oraș din Țara 
Românească (Proilavon sau Proilava) și își exercita autoritatea 
arhierească și asupra părții de nord a Dobrogei. În 1813 această 
mitropolie s-a unit cu cea a Silistrei. Aici mitropolitul Antim, "om ener- 
gic și savant", a primit în 1822, înainte de trecerea Dunării, pe noii 
domni pământeni, numiţi în Tara Românească și Moldova (Nicolae 
lorga, Drepturi nationale ale românilor în Dobrogea, în "Analele 
Dobrogei", 3/1923, nr. 1, p. 32). Mitropolia de Proilava a fiintat până in 

anul 1829 când teritoriul său jurisdictional a fost împărțit între eparhi- 
ile fostelor raiale-cetáti care, prin tratatul din acest an, ieșeau de sub 
administrația turcă, reîntorcându-se la Țara Românească, din care fu- 
seseră smulse cu veacuri în urmă. Pentru Dobrogea s-a înființat acum 
o nouă eparhie ortodoxă, Arhiepiscopia Tulcei, care și-a continuat 
activitatea până la sfârșitul administrației otomane. 

Deși știrile rămase sunt relativ sărace, cele existente sunt o mărturie 
elocventă că viața spirituală și instituţiile religioase ale creștinilor 
ortodocși s-au dezvoltat sub patronajul moral și material al domnilor 
români, singurii factori politici apropiați care, beneficiind de regimul 
de autonomie a țărilor lor puteau acorda un ajutor efectiv bisericilor 
dobrogene. Secole de-a rândul, prin grija unor voievozi ca Radu 
Șerban, Matei Basarab, Vasile Lupu, Constantin Brâncoveanu, Grigore 
Ghica I, Grigore al II-lea Ghica, Alexandru Ipsilanti, au fost zidite, 
rezidite și restaurate prin hrisoave domnești și danii bisericile 
românești din orașele mai importante ale Dobrogei. 

Biserica mitropolitană din Silistra a fost, potrivit hrisovului de 
danie, zidită de Grigore Ghica I (1660-1664) (M.D. Ionescu, Dobrogea 
în pragul veacului al XX-lea, p. 637). De la această dată, până în timpul 
domniei lui Grigore al II-lea Ghica, adică în răstimp de aproape 100 de 
ani, clădirea s-a subrezit, iar zidurile curții imprejmuitoare s-au surpat 
încât, obținând firman imperial, domnul a refăcut-o cu mare cheltuială 
adăugându-i case pentru personalul bisericii și pentru oaspeții de 
seamă (V.A. Urechia, Istoria Românilor, vol. I, București, 1891, p. 60- 
61). În 1777 Alexandru Ipsilanti făcea bisericii o danie anuală de 500 
bolovani de sare din ocnele Slănicului. Prin hrisovul din 16 iunie 1793, 
Constantin Vodă Moruzi a mărit dania la 600 bolovani mari și zece 
taleri pe an din visteria țării. 

Tot prin hrisov domnesc (21 martie 1777) Alexandru Ipsilanti 
dăruia bisericii din Babadag, cu hramul Sf. Dumitru, precum și bi- 
sericii din Bogazchioi (Cernavodă) cu hramul Sf. Nicolae, ambele în 
eparhia Dârstorului, câte 25 de taleri pe an din venitul vămilor 
domnești "pentru tămâie, untdelemn și făclii”, fără a uita să adauge că 
era vorba de o "danie moștenită de la domnii dinainte vreme”. Mai 
&rziu Constantin Moruzi a sporit daniile acestor două biserici la 50 de 
taleri pean, pentru ca, în 1814, loan Gheorghe Caragea să le întărească 
privilegiul printr-un nou act de cancelarie. 

Din secolul al XVIII-lea, poate chiar din prima jumătate, datează și 
dreptul acordat de domnii munteni Mitropoliei Dârstorului de a tine 
vite la păscut ("odaia cu dobitoace"), în județul Ilfov din Tara 
Românească. Actul de întărire din 1793 al lui Alexandru Moruzi 

pomenește pe înaintașii săi care au acordat și confirmat periodic acest 
privilegiu: Alexandru Ipsilanti, Nicolae Caragea și "alti ráposati domni 
de mai înainte”. 

Din a doua jumătate a secolului al XVIII-lea există știri și despre 
alte biserici românești în Dobrogea. Așa a fost biserica din Turtucaia, 
fondată înainte de 1774 (P. P. Panaitescu, Originea populației în 
Dobrogea Nouă, București, 1940, p. 38). Din acest an datează, recon- 
stituit după diverse însemnări, șirul preoților și dascălilor care au slu- 
jit până la începutul secolului al XIX-lea. Tot din această vreme dis- 
punem de știri privind biserica românească din Silistra, alta decât cea 
a Mitropoliei (Tudor Mateescu, Permanenţa si continuitatea românilor 
în Dobrogea, p. 84). 

Cât de vechi sunt aceste lăcașuri religioase și cine sunt ctitorii lor - 
iată o întrebare care se naște in mod legitim pentru iubitorii de adevăr. 
Pentru Dobrogea, ca de altfel pentru întreg pământul românesc, viața 
spirituală legată de creștinism se situează, în mod firesc, pe coordo- 
natele continuității etnice și culturale de la începuturile difuzării noii 
învățături. În această acceptiune, și viața religioasă a românilor din 
Dobrogea este o continuare a vechiului creștinism pătruns în Scythia 
Minor încă din timpul stăpânirii romane. Vitregia vremurilor a făcut 
ca cele mai multe dintre vechile edificii de cult să nu ajungă însă până 
în zilele noastre. 

Cercetările au dovedit, totuși, că actuala biserică Sf. Atanasie din 
Niculiţel a fost, la obârșie, un lăcaș religios de la sfârșitul secolului al 
XIII-lea sau începutul celui următor, și consemnată până astăzi 
(Cristian Moisescu, Un monument féodal innconu de Dobroudja, în 
"Revue roumaine d'histoire", nr. 3/1976, p. 493-498). Ín 1581 un vizita- 
tor catolic relata cá populatia crestiná a orasului Silistra avea cáteva 
biserici si mai multi preoti (Fr. Eusebius Fermendzin, Acta Bulgariae 
ecclesistica ab. a 1565 usque ad. a 1790, in Monumenta spectantia 
Slavorum meridionalium, vol. XVIII, Zagreb, 1887, p. 6). Extrem de 
interesantá este si istoria bisericii ortodoxe cu haremul "Sf. Vineri" din 
Babadag. Ín 1641, vorbind despre aducerea de la Constantinopol, prin 
grija lui Vasile Lupu, a moastelor Sf. Paraschiva, un inalt prelat catolic 
bulgar preciza: "Grecii o numesc Sf. Paraschiva, iar românii Sf. Vineri" 
(Călători străini, 5, p. 235), adică tot astfel cum se numea, nu 
întâmplător, biserica ortodoxă din Babadag. Episcopul Filip 
Stanislavici, autorul acestei relatări, găsea de asemenea la Silistra 12 
biserici, iar la Cavarna alte asemenea lăcașuri "grecești", fără a preciza 
căror etnii aparțin. 

Vizitând în 1652 orașul Ester, locuit în mod covârșitor de români, 

Evlya Celebi afirma că aici se aflau mai multe biserici. La aceeași 
vreme Paul de Alep trecea prin Iglita, sat creștin în apropiere de 
Măcin, unde se găsea o biserică și unde se puteau vedea cruci de lemn 
pe marginea drumului (Ibidem, 6, p.23). Date certe indică faptul că și 
la Măcin a existat o biserică românească în secolul al XVII-lea (Al. I. 
Dumitrescu, O excursiune în nordul Dobrogei. Arrubium și mitropo- 
lia din Măcin. Cercetări istorice, București, 1904, p. 33). De altfel, cu 
prilejul trecerii sale prin nordul Dobrogei în drum spre 
Constantinopol, solul polonez Rafael Leszczynski era întâmpinat în 
1700, la Măcin și Dăieni de "moldovenii de rit grecesc” împreună cu 
preoții lor, care-i urează bun sosit și-i oferă daruri. 

Această susținută viață religioasă era cu atât mai remarcabilă, cu 
cât nenumărate piedici se ridicau în calea sa. Pentru ridicarea unui 
lăcaș creștin era nevoie de o aprobare specială, printr-o irade a sulta- 
nului. Aceasta se obținea în schimbul unei sume mari și numai după 
îndelungate demersuri pe lângă autoritățile locale (G. Ilinoiu, Cultele 
în Dobrogea, in Dobrogea cincizeci de ani de viaţă românească, p. 603). 
Exista apoi interdicția de a se construi biserici mai înalte decât geami- 
ile sau chiar decât casele musulmanilor. Din această cauză bisericile 
erau, de obicei, lipsite de turle, iar unele dintre ele erau adâncite în 
pământ, încât la intrare se cobora pe scări în interior. Abia mai târziu, 
în epoca "tanzimatului", deschisă de sultanul Abdul-Medgid în 1839 
s-a permis ridicarea turlelor și instalarea de clopote. 

Dacă domnii Țărilor Române au ajutat în mod substanţial 
îndepărtatele patriarhii ale Orientului ortodox, era cu atât mai firesc ca 
sprijinul lor să se îndrepte către fraţii lor de peste Dunăre, aflați în ime- 
diata apropiere. Așa cum, pentru secolul al XIX-lea, dispunem de știri 
despre înzestrarea acestor lăcașuri cu cele de nevoie, inclusiv literatură 
bisericească și preoți români, tot astfel în secolele precedente este de 
crezut că meșteri zugravi, cărţi religioase și podoabe au fost trimise 
din dreapta Dunării spre aceste biserici. 

Se știe că, uneori, în secolul al XVIII-lea, treceau prin Dobrogea în 
timpul războaielor odoarele și odăjdiile bisericilor și mănăstirilor din 
Moldova, trimise spre păstrare la Constantinopol. Când se instaura 
pacea, evangheliarele, candelabrele si cristelnitele, sfesnicele si 
potirele de aur si argint impodobite cu perle si pietre scumpe se 
întorceau pe același drum, însoțite de preoți si călugări români, 
poposind probabil prin târgurile unde existau lăcașuri creștine. 

Din secolul al XVIII-lea, când cultura românească parcurge o 
perioadă de înflorire, Dobrogea a receptat într-un mod mai variat viața 
spirituală a celorlalte provincii istorice. Știința de carte și cartea însăși 


269 


- laică, didactică și religioasă - au fost aduse de peste munți și Dunăre, 
din părțile Sibiului și Brașovului, din București și lași. 

Preocupat de istoria culturii în Dobrogea, Nicolae lorga a avut 
prilejul de a examina cărți mai vechi decât prima jumătate a secolului 
al XIX-lea, pe care a găsit "in grai românesc însemnarea vechilor 
dascăli”, iar în vechea școală românească din Turtucaia, datând din 
secolul al XVII-lea, condicile și cărțile bisericești cuprind un întreg 
pomelnic de vechi cărturari. În biserica Șf. Gheorghe din Silistra au 
fost identificate un Evangheliar din 1784 în limba română, tipărit sub 
domnia lui Alexandru Constantin Moruzi în tipografia Râmnicului, 
precum și un Liturghier datat 1814, tipărit la Sibiu, pe paginile căruia 
au fost făcute de mână cu caractere chilirice, diferite însemnări în 
limba română. În biserica din Măcin sau Ostrov pot fi văzute și astăzi 
cărțile bisericești venite din Moldova în secolul al XVIII-lea, cu dedi- 
catii anume pentru lăcașurile dobrogene. 

Cât privește școala, unii din primii învățători au fost, cu siguranţă, 
acei mocani știutori de carte românească, despre care avem mărturii că 
purtau abecedare și bucoavne, și care au lucrat sute de ani la 
închegarea limbii neamului. Oricum, existența cărții bisericești este o 
dovadă a folosirii scrisului și cititului în limba română. La început, 
instructia se făcea, probabil, în Tara Românească si Moldova, pentru 
ca din secolul al XVIII-lea să fie atestate școli locale dobrogene. 

Ca pretutindeni primele școli au luat fiind pe lângă biserici, iar cei 
care predau învățătura erau preoții, călugării și dascălii (C. 
Teodorescu, Istoricul școalelor române din Dobrogea sub turci, in 
"Convorbiri didactice”, nr. 3 / 1897, p. 206). O dovadă în acest sens o 
constituie faptul că Chiriţă Gheorghe Domușcin Drăstorean din 
Silistra, era unul din diacii mănăstirii Radu-Vodă din București. Între 
1793-1794 el a transcris o mare parte a documentelor ce alcătuiau 
condica acestui lăcaș, unele în limba greacă. Este foarte posibil ca 
pregătirea să se fi realizat la vreuna din școlile existente pe atunci în 
Dobrogea (Tudor Mateescu, Din legăturile culturale ale Dobrogei cu 
Țara Românească în secolul al XVIII-lea, în “Biserica ortodoxă 
română", nr. 9-10/1975, p. 1124-1128). 

Cea mai veche instituție românească de învățământ din Dobrogea 
despre care dispunem de informații sigure, este școala deschisă de 
dascălul Ioan la Cernavodă, înainte de 1766. La 5 martie a acestui an 
era adus aici un copil român din Brașov, fiul lui Mihai Croitoru, care a 
învăţat carte timp de mai bine de șase ani. Cu o vechime aproape la fel 
de mare, dar cu o activitate îndelungată și neîntreruptă, a fost școala 
românească de la Turtucaia. Din însemnările cuprinse în filele vechilor 

cărți s-a putut reconstitui, în bună parte, șirul dascălilor care au 
funcţionat la această școală între 1774 și 1802: Rusu Șaru, dascălul 
Mihai și dascălul Gheorghe din Oltina (Mihai-Virgiliu Condescu, 
Istoricul școalelor române din Turcia, Sofia, și Turtucaia din Bulgaria 
și al seminariilor de limba română din Lipsca, Viena și Berlin, 
București, 1906, p. 215-216). 

Încă din această perioadă Dobrogea și-a avut proprii săi oameni de 
cultură. Prin 1790 episcopul Neofit traducea la Bogazchioi 
(Cernavoda) cărți din grecește în românește. Aici s-a născut, și proba- 
bil s-a instruit o vreme, losif Mesiodacul, acela care va fi director din 
1765 al "Academiei" sau "Școlii superioare grecești” din București pro- 
fesor de limbă greacă al fiilor lui Alexandru Ipsilanti, pe care Nicolae 
lorga îl considera "un geograf dobrogean”, pentru lucrările pe care ni 
le-a lăsat în acest domeniu. 

Odată cu instaurarea stăpânirii otomane s-a răspândit și cultura 
islamică, pe măsura creșterii numerice a populației musulmane. 
Fondând un imperiu pe ruinele fostului stat selgiucid, turcii otomani 
au continuat tradiția culturală moștenită de la aceștia, imbogátind-o cu 
noi valente. Schimbările de ordin social și politic au prilejuit modificări 
corespunzătoare și în viața spirituală. 

La început, concepția dominantă a fost cea specifică vieții de hotar, 
adică cosmopolită și permeabilă diverselor influenţe - mai cu seamă a 
celor locale, peste care s-a suprapus - dar apoi recalcitrantă față de 
dogme. Ulterior, pe măsura făuririi unei baze materiale proprii și a 
încadrării provinciei, într-un mod mai ferm, în sistemul otoman de 
conducere, în Dobrogea s-au instalat formele tradiționale ale culturii 
otomane. Deși orașele Silistra și, îndeosebi Babadag, au îndeplinit 
rolul de centre spirituale musulmane ale provinciei, totuși nivelul de 
dezvoltare a culturii sale oficiale nu a depășit limitele coordonatelor 
comune impuse de ideologia islamică. 

Activitatea spirituală a populaţiei musulmane din Dobrogea se afla 
sub autoritatea ulema-lelor (preoți cărturari) și s-a desfășurat în geamii 
și mănăstiri (tekke) alături de care funcționau numeroase școli ele- 
mentare, medii și chiar superioare. Evlya Celebi relata că la jumătatea 
secolului al XVII-lea în Silistra se găseau 40 de școli unde se predau 
cunoștințe elementare de scris-citit și de religie islamică, în târgul 
Carasu erau șapte, iar în Babadag existau 20 asemenea școli primare, 
cât și trei de curs mediu (Pentru întreaga cultură islamică vezi 
Nuredin Ibram, Comunitatea musulmană din Dobrogea. Repere de 
viață spirituală, Ex Ponto, Constanţa, 1998). 

a centru religios, Babadagul a devenit loc de pelerinaj în legătură 

cu mormântul prezumtiv al lui Sari Saltuk Baba (datând din secolul al 
XV-lea), derviș turc considerat ca sfânt bektaș. (Mișcarea ecleziastică 
bektași, precum și alte ordine religioase, au jucat un rol activ în con- 
solidarea religiei islamice din Dobrogea ca, de altfel, în întreaga zonă 
europeană a imperiului). Cultul său a fost puternic influențat de 
credințele creștine locale, peste care s-a suprapus, fiind venerat ca 
făcător de minuni întocmai ca sfinții bizantini cu care adesea se con- 
funda. Moscheea care-l adăpostea - de fapt o mănăstire - era slujită de 
călugări dervişi asceti, care duceau o viață foarte austeră deși lăcașul 
deținea moșii, sate, livezi, cirezi și turme și numeroși supuși. 

Tot la Babadag a funcţionat ca instituție de învățământ superior și 
cu o existență permanentă un seminar musulman numit Medrese. 
Selim al II-lea amintea că el data din vremea sultanului Baiazid. 
Instituţia era frecventată de tineri stuciioși (softa) care se initiau, cu aju- 
torul dascălilor (muderris) în învățătura islamică. De la sfârșitul se- 
colului al XVII-lea seminarul a fost întreținut din donație testamentară 
a generalului turc Gazi Ali Pașa, comandant pe corp de armată cu gar- 
nizoana la Babadag, care luase parte la asediul Vienei, în 1683. El a 
donat seminarului moșia sa din satul Zebil, de cca. 10000 ha. Această 
donaţie, precum și altele au permis crearea unui oficiu al fundațiilor 
religioase islamice (vakif), din această parte a Dobrogei, administrat 
de funcționari numiţi de la Constantinopol. Proprietăţile religioase - 
vakifuri - au contribuit substanţial la promovarea culturii în adevărate 
centre de viață spirituală islamică, așa cum erau Mangalia, Tulcea, 
Babadag s.a. Încă din secolul al XV-lea se constituise la Mangalia vakif- 
urile prințesei Esma Han Sultan, fiica lui Baiazid al II-lea, destinate 
întreținerii așezămintelor islamice, dintre care cel mai important - 
moscheea ce-i poartă numele- dăinuie și astăzi ca una din cele mai va- 
loroase vestigii ale acestei vremi. 

În general, Dobrogea a rămas, până la sfârșitul stăpânirii otomane, 
din punctul de vedere al culturii oficiale, o provincie mărginașă a 
imperiului, situată departe de marile focare ale civilizației islamice. 

CAP. XIII ULTIMELE DECENII ALE 
ADMINISTRAȚIEI OTOMANE. RENAȘTEREA 
ROMÂNEASCĂ 


I. PROBLEMA IZVOARELOR ISTORICE 


Pentru provinciile creștine care au ieșit în secolul al XIX-lea din 
componența Imperiului otoman, arhivele turcești cuprind o impresio- 
nantă cantitate de documente. Cercetarea și interpretarea lor ar fi 
însemnat pentru Dobrogea scrierea unei istorii cu mult mai bogate și 
mai aproape de adevăr decât tot ceea ce a apărut până astăzi. Cauze 
asupra cărora nu vom stărui fac, se pare, ca perspectiva cunoașterii să 
fie încă îndepărtată. În același timp unele izvoare autohtone, de ines- 
timabilă valoare - printre care însemnări, note și memorii ale unor 
cărturari dobrogeni din prima jumătate a acestui veac - ni s-au trans- 
mis doar prin relatări și mențiuni datorate unor istorici și martori ai 
evenimentelor. Ei au avut posibilitatea de a le studia înainte de a se 
pierde în timpul frământatelor vremuri care au încercat provincia. 

De mare valoare sunt documentele turcești aflate în Arhivele 
Statului București, fond Tapiuri - sute de acte referitoare la regimul 
funciar din Dobrogea (pentru întreaga problemă a izvoarelor, vezi, pe 
larg, bibliografia capitolului XIII). Dintre colecţiile de documente edite 
se impun un Catalog al documentelor turcești, publicat de M. 
Guboglu, referitor și la românii raya (autohtoni), precum și 
Documente privind istoria Dobrogei (1830-1878), volum publicat de 
cercetătorul Tudor Mateescu, oglindind fluxul demografic inter- 
românesc peste Dunăre, istoria școlii și bisericii dobrogene. Pentru 
momentul revenirii Dobrogei în cadrul statal românesc date prețioase 
sunt cuprinse în volumele de Documente privind istoria României. 
Războiul de independenţă, editate în anii 1952 și 1954. 

Istoria așezărilor omenești, toponimia locurilor cu toate concluziile 
ce se pot desprinde, reconstituirea tabloului etnic în prelungirea 
veacurilor anterioare ni se apropie prin mulțimea de hărţi elaborate în 
acest veac de cartografi străini,, unele inedite - cum sunt cele aflate în 
patrimoniul Bibliotecii Academiei Române -, altele inmánunchiate în 
Atlasul Dimăncescu (vezi Anca Ghiatá, Contribuţii noi ..., p. 85 și 
urm.), unele de-a dreptul excepţionale prin bogăția informaţiei. Dintre 
acestea, H., Kiepert, Etnographische Uebersicht des Europăischen 
Orients, folosite la Congresul de la Berlin din 1878, Karta teatra voinâ 
v Europe 1828 i 1829 godov (harta rusă din timpul războiului ruso-turc 

din acești ani), ori Carte ethnographique d'une partie de la Dobroudja, 
anexate lucrării lui Ion Ionescu de la Brad. 

Numeroși autori care, spre deosebire de călătorii secolelor prece- 
dente, au stat în Dobrogea un timp mai îndelungat, ori au străbătut-o 
temeinic - ne-au lăsat lucrări, adevărate izvoare de cunoaștere, fără a 
căror lectură multe aspecte ale istoriei Dobrogei din acest veac ar fi fost 
cunoscute cu totul lacunar. Geologului german Peters, medicul 
francez Camille Allard, atașat pe lângă societatea care construia calea 
ferată Cernavodá-Constanta, etnograful Guillaume Lejean au publicat 
la Viena, Paris și Gotha memorii în care se referă pe larg la populația 
ținutului dintre Dunăre și mare: autohtoni, mocani, noii veniți prin 
emigrare și colonizări, sau date statistice despre numărul locuitorilor 
pe etnii, așa cum face Baron d'Hogguer în lucrarea sa Renseignements 
sur Dobroudja. Son &tat actuel, ses ressources et son avenir, București, 
1879. Și cu cât sunt mai numeroase, cu atât mai staniu apare faptul că 
unii istorici consideră aceste date ca fiind îndoielnice și irelevante 
(Jeko Popov, Bălgarite v sevema Dobroudja 1878-1913, Sofia, 1991, 
p.95). Se înțelege că multe dintre izvoarele vremii le datorăm autorilor 
români, contemporani ai acestor vremi. 

Dintre acestea se disting documentele lăsate de institutorul 
Costache Petrescu, directorul școlii române din Silistra înainte și după 
1850; ele alcătuiesc mai multe volume, dintre care un caiet cu 
însemnări aparținând părintelui său, Petre Mihail, "inceput cu mila lui 
Dumnezeu cel sfânt "nu se știe când, în prima jumătate a veacului tre- 
cut. Multe informaţii de excepțională valoare, referitoare la viața cul- 
tural-națională românească din Dobrogea, cuprinse în documentele 
originale care s-au pierdut, le cunoaștem dintr-un studiu elaborat de I. 
N. Roman, om de cultură și istoric al Dobrogei. În 1932 un alt intelec- 
tual constănţean, loan Georgescu a publicat în "Analele Dobrogei" o 
largă relatare a conținutului "memoriilor" fostului viceconsul al 
Austriei la Hârșova, românul Nicolae Tárcá; sunt documente impor- 
tante, de asemenea dispărute, care furnizau date prețioase, iar în 
numeroase privințe unice pentru istoria Dobrogei din perioada 1855- 
1877. O soartă mai bună au avut relatările eruditului cărturar Nifon 
Bălășescu, publicate la Sibiu. Însărcinat de autorităţile otomane cu 
organizarea școlilor românești din Dobrogea, el a cercetat, cu 
de-amănuntul, 72 de așezări din cazalele Tulcea, Isaccea, Babadag, 
Medgidia, Hârșova și Măcin, înfățișând pagini autentice cu privire la 
răspândirea, numărul, viața economică și culturală a românilor din 
această provincie în deceniul premergător războiului pentru indepen- 
dentá. 

Începând de la mijlocul secolului al XIX-lea o seamă de perso- 
nalitáti din cercul militantilor revoluționari pașoptiști ne-au lăsat do- 
cumente și lucrări de mare valoare informativă care dezvăluie aspecte 
ale continuității românilor din Dobrogea și legăturilor lor cu celelalte 
grupuri etnice. În anul 1850, din însărcinarea marelui vizir Reșid pașa, 
agronomul lon lonescu de la Brad a întreprins, în tovărășia ingineru- 
lui hotarnic Gr. loranu, o călătorie de explorare a resurselor agricole 
din Dobrogea. Rezultatele au fost publicate într-o serie de articole în 
"Journal de Constantinopole”, grupate apoi într-un volum intitulat 
Excursion agricole dans la plaine de la Dobroudja, însoţit de o hartă 
etnografică și topografică a provinciei. Acest studiu, având un caracter 
cvasi-oficial, n-a dezvăluit nici mobilul politic pentru care unii re- 
volutionari români au efectuat "excursia în Dobrogea” și, desigur, nici 
concluziile pe care ei și le formulau în legătură cu acțiunile de viitor. 
În schimb, toate acestea apar în corespondenţa dintre Ion Ionescu de la 
Brad, lon Ghica și Nicolae Bălcescu, publicată și cunoscută astăzi, cât 
și în articolul Românii din Dobrogea, apărut în revista ieșeană 
"România literară", nr. 2 din 2/8 ianuarie 1855, sub semnătura lui Ion 
Ionescu de la Brad. Cu acest prilej autorul prezintă într-un alt chip, de 
fapt în spiritul realităţii, stările de lucruri din Dobrogea, unde a trecut 
prin zeci de așezări românești alcătuite din locuitorii care întruchipau 
"mai în fiecare sat o Dacie în miniatură”. 

Nu este întâmplător faptul că problema evoluției demografice și a 
raporturilor etnice din această provincie a preocupat pe contemporani, 
în special sub aspectul ei principal: relaţia dintre permanenţă și con- 
junctură, iar restabilirea adevărului în această direcție a constituit un 


argument istoric fundamental pentru actul politic săvârșit în anul 
1878. 


II. POPULAȚIA DOBROGEI 


Criza orientală și momentul său de recrudescenţă de la mijlocul 
secolului al XIX-lea, posibilitățile unor restructurări teritoriale care ar 
fi putut însoți în viitor noi conflagrații în această partea Europei - per- 
spectivă cu mari implicaţii economice și politice - sunt împrejurări care 
au stimulat interesul, devenit sistematic, al unor istorici, economiști, 
etnografi si alti specialisti pentru realitățile Balcanilor, inclusiv față de 
raporturile dintre Poartă și popoarele neturce din imperiu. Din dece- 
niul al treilea, mai cu seamă, și până la războiul ruso-româno-turc din 
1877-1878 date abundente interne și de provenienţă străină permit să 
se reconstituie, prin comparație și confruntare, o situație destul de 

exactă a compoziţiei etnice eterogene din Dobrogea, în pofida carac- 
terului său labil, determinat de fluctuatia acelor populaţii ale căror 
legături cu provincia au fost întâmplătoare și netrainice. Mai mult 
decât oricând datele existente dovedesc cu certitudine că sub aspect 
numeric, economic, cultural și național românii au jucat un rol preva- 
lent, reprezentând elementul cel mai stabil al provinciei. Legăturile lor 
cu Principatele și cu Transilvania și apoi cu România, după consti- 
tuirea ei ca stat au devenit permanente, plurivalente și au dobândit o 
semnificație națională evidentă. 


1. Românii 


Constanţa toponimiei românești în secolele XV-XIX, asociată cu 
celelalte informații și izvoare, conduce spre concluzia că societatea 
românească din Dobrogea a cunoscut în timpul dominaţiei otomane o 
mare stabilitate. Pentru prima jumătate a secolului al XIX-lea această 
încheiere este confirmată de hărțile statistice ruse editate în 1837 și 
1853, în care topografii ruși au însemnat cu alfabet chirilic situația 
așezărilor în urma războiului r'so-turc din 1828-1829, cu menţiunea 
pentru sate și cătune și uneori pentru lăcașele de cult. Situate în 
locurile mai ferite de-a lungul Dunării, ele și-au păstrat populaţia în 
comparaţie cu cele din răsărit și sud-est, de unde cea mai mare partea 
locuitorilor musulmani a părăsit provincia, fără a se mai întoarce vre- 
odată (Anca Ghiatá, Contribuţii noi ..., p. 95-96). 

Despre aceste asezári, structura lor etnicá, numárul locuitorilor, 
indeletniciri, traditii etc. dispunem de un volum sporit de date prove- 
nite de la martori absolut impartiali, adusi in Dobrogea de cele mai 
diverse imprejurári: campanii militare, investigatii stiintifice, 
prospectiuni de resurse, lucrári tehnice si de constructii executate de 
specialisti apuseni, recensáminte economice si demografice. 

La mijlocul secolului al XIX-lea autoritátile otomane, preocupate de 
găsirea remediilor pentru ameliorarea producţiei agricole din 
Dobrogea, important furnizor de cereale si produse animaliere ale 
imperiului, au preconizat o anchetá bazatá pe un studiu serios si cali- 
ficat. Ele s-au adresat unor specialisti stráini competenti, de diferite 
nationalitáti, iar concluziile rapoartelor, inclusiv datele furnizate cu 
privire la populatie nu pot fi puse, astfel, la indoialá, tocmai prin des- 
tinatia lor. 

Datele ocazionale sau cele comandate surprind fie realitáti limitate 
in spațiu, fie la scara întregii provincii, dar întotdeauna românii fiind 
semnalati pretutindeni, de la Tulcea până la Constanţa și Silistra. 

Ofiţerul finlandez din armata rusă în războiul cu Turcia (1828- 
1829), Gustav Adolf Ramsay menţiona, de exemplu, pe "moldovenii" 
din satul Niculiţel și ogoarele fertile din nordul Dobrogei (Raoul V. 
Bossy, Mărturii finlandeze despre România, București, 1937, p.43). 
Confirmându-l la o scară mai largă, ieromonahul rus Partenie relata în 
1838 că a călătorit timp de nouă zile, de-a lungul malului dobrogean al 
Dunării numai prin sate locuite de "acești țărani numiți români ..., cu 
vorbă valahă”. (Din călătoriile ieromonahului rus Partenie prin 
Moldova la jumătatea întâia a veacului XIX, Vălenii de Munte, 1919, p. 
34). Doi ani mai târziu, faimosul povestitor danez Andersen remarca, 
în drumul său de la Constanţa la Cernavodă, pe valea Carasu, pe 
"păstorii români", și "țăranii români în cojoace de oaie, cu pălării de 
pâslă neagră (Marcel Romanescu, Andersen în România, în "Revista 
Fundațiilor Regale", nr. 1/1941, p. 181). La aceeași vreme a făcut 
cercetări temeinice în Dobrogea și polonezul Mihail Czajkowski 
(Sadác Pașa). La nord de linia Cernavodá-Constanta el estima la 
25 000-30 000 numárul románilor agricultori ce locuiau in sate temeinic 
așezate (Gh. Platon, Informaţii noi privind teritoriul si populația 
Dobrogei în prima jumătate a secolului al XIX-lea, in Anuarul 
Institutului de istorie și arheologie "A. D. Xenopol", V, lași, 1968, p. 
211). Conationalul sáu Korsak a elaborat în 1849 o statistică din care 
rezulta că românii populau un mare număr de sate dobrogene, deși 
unele purtau denumiri turcești (P. P. Panaitescu, O statistică a 
Dobrogei din 1849, în "Graiul românesc", nr. 5/1928, p. 84-86). Ambii 
autori relevau că sporirea populaţiei acestor sate s-a făcut și pe seama 
țăranilor alungați din Moldova de povara birului și alte silnicii. Tot din 
această perioadă datează relațiile de călătorie ale francezului Xavier 
Hommaire de Hell, Voyage en Turquie et en Perse, execut par du 
guvernement francais pendant les année 1846, 1847 et 1848, vol. I, 
Paris, 1854, p. 180). 

Refacerea asezárilor dobrogene a fost intotdeauna dovada vita- 
litátii acestor locuitori, a atasamentului fatá de tinutul lor natal; toate 
datele despre redresarea satelor románesti urmeazá loviturii primite 
in rázboiul ruso-turc din 1828-1829, in urma cáruia Ion Ionescu de la 
Brad identifica 86 sate părăsite, multe dintre ele purtând nume 
românești: Satu Nou, Fântâna Nedeii, Crucea, Mangina, Topolog, 
Straja, Hăsănești ș.a. Tenacitatea, solidaritatea, deprinderile ancestrale 
de muncă sunt numai câteva explicaţii ale acestei necontenite rege- 
nerări. Englezul Henry C. Barkley, participant la construirea și 
exploatarea căii ferate Cernavodá-Constanta între 1857-1862, găzduit 
în casa unui român din orașul de pe Dunăre, îi înfățișează drept 

oameni harnici si le descrie traiul și ocupațiile (Henry C. Barkley, 
Between the Danube and Black Sea or five years în Bulgaria, London, 
1876, p. 42-50). Din 1861 un alt participant la aceeași lucrare tehnică, 
inginerul J. Michel ne-a lăsat o descriere a locurilor pe care le-a cunos- 
cut, a diverselor neamuri întâlnite, scriind despre români: "Malurile 
Dunării sunt locuite de români ale căror sate, bine populate, au un 
aspect prosper cu toate necontenitele umilinte la care erau supuși din 
partea turcilor. Ei vorbesc aceeași limbă și au aceeași origine ca și 
valahii și moldovenii din partea stângă a fluviului. (Al. P. Arbore, Noi 
informafiuni etnografice, istorice și statistice asupra Dobrogei și a 
regiunilor basarabene învecinate Dunărei, în "Analele Dobrogei”, XI / 
1930, p. 81). 

Relatii de certá valoare furnizeazá francezul Camille Allard, parti- 
cipant la operatiunile militare in timpul rázboiului Crimeii, iar mai 
apoi ca medic al misiunii tehnice franceze pentru studierea traseului 
șoselei Rasova-Constanta. El releva cá românii locuiau "aproape exclu- 
siv pe tot malul Dunării" și alcătuiau o parte considerabilă a populației 
din toată partea de nord a provinciei. Descriindu-i obiceiurile și viața 
cotidiană, autorul notează despre comunitatea românilor: "Ca peste 
tot, ea este plină de acea inteligenţă care o caracterizează într-un grad 
atât de înalt" (Camille Allard, Mission medicale dans la Tartarie- 
Dobroutcha, Paris, 1857, p. 64; Souvenirs d'Orient. La Dobroutcha, 
Paris, 1859, p. 49-52). 

Românii locuiau nu numai satele, dar erau prezenti si în toate 
târgurile și orașele provinciei. Călătorul moldovean M. Harret relata 
că aproape jumătate din populaţia orașelor Isaccea și Tulcea era for- 
mată din români (apud Tudor Mateescu, Permanenţa ..., p. 67). Unii 
din locuitorii ce au avut de suferit din pricina operaţiunilor militare în 
timpul războiului amintit, precum și mai apoi, pe vremea 
operațiunilor din 18543-1856 s-au adăpostit în așezările dobrogene 
învecinate ferite; la Tulcea apar, spre pildă, două cartiere noi ale 
"prislávenilor" si "bestepenilor", după numele localităţilor Prislava și 
Beștepe. 

Din motive lesne de înțeles martorii contemporani proveniți din 
țările române au descifrat și alte resorturi ale istoriei românilor din 
Dobrogea. Dintre aceștia - consemna în 1871 cărturarul ardelean Nifon 
Bălășescu, participant la revoluţia de la 1848 și numit directorul șco- 
lilor românești din provincia otomană - "o mare parte acolo sunt 
născuţi și crescuți, acolo s-au pomenit din vechime, neam de neamul 
lor, dinainte de emigratiunea bulgarilor în aceste părți. Alţii sunt 
veniţi acolo mai în urmă din toată románimea din Dacia lui Traian, din 

România, din Moldova, Basarabia, Transilvania, Banat, Timișoara, 
Ungaria și Maramureș, ba și din Macedonia " (Nifon Bălășescu, 
Românii din Turcia, în "Biserica și Școala”, Arad, 1877, p. 369). În anii 
1873-1874 institutorul dobrogean Costache Petrescu a întocmit o sta- 
tistică pentru românii din părţile Silistrei, potrivit căreia în acest 
important oraș și în satele din apropiere: Beilic, Bugeac, Câșla, Oltina 
și Ostrov locuiau peste 4000 de români, purtând nume foarte expre- 
sive, care se puteau regăsi la conationalii lor de pretutindeni (loan N. 
Roman, Pagini din istoria culturii românești în Dobrogea înainte de 
1877, în "Analele Dobrogei”, nr. 3/1920, p. 388-392). Pentru ultimii ani 
ai stăpânirii otomane aprecierea reputatului geograf francez Elisée 
Reclus în sensul că populația acestei provincii era formată în majori- 
tate din români (George Castellan, Peuples et nations des Balkans ă la 


veille du Congres de Berlin - 1878, d'après Elisée Reclus, in "Revue des 


études sud-est européennes", nr. 2/1977, p. 285) prilejuieste o trecere 
in revistá a datelor statistice, atát de controversate, cu privire la pon- 
derea numerică a diferitelor etnii din Dobrogea in momentul când 
tratatele internaționale au consacrat juridicește reintegrarea sa în 
cadrul statal românesc. 

În prima jumătate a secolului al XIX-lea se constată o stabilitate 
numerică în ceea ce privește densitatea populației românești stabile 
(având condiţia de raya), situația ce se menţine și după războiul 
Crimeii, inregistrándu-se chiar o creștere între anii 1870-1878. 

Încă din deceniul al IV-lea viitorul mareșal von Moltke care făcea 
cunoștință cu acest îndepărtat ținut, estima că românii veneau ca 
număr imediat după tătari și înaintea bulgarilor și turcilor (Briefe iiber 
Zustânde und Begebenheiten in der Tiirkei aus den Jahren 1835 bis 
1838, Berlin, 1841, p. 163). Din scrisoarea lui Mihail Czajkowski, agen- 
tul polon al prințului Czartoryski, adresată baronului de Bourqueney, 
ambasadorul Franţei la Constantinopol în 1842 - document care 
cuprinde datele și concluziile călătoriei sale politice în Peninsula 
Balcanică - se desprinde faptul că românii din partea de nord a 
Dobrogei, al căror număr era estimat la 25 000-30 000, alcătuiau grupul 
cel mai numeros al creștinilor. 

La puţină vreme a fost elaborată statistica demografică a ingineru- 
lui agronom lon lonescu de la Brad. În 1850 autorităţile de la 


279 


prin 388 de localități din cazalele Tulcea, Isaccea, Măcin, Hârșova și 
Babadag ale sangeacului Tulcea, și cazalele Constanţa și Mangalia ale 
sangeacului Silistra. El a constatat că în satele cercetate numărul gos- 
podăriilor românești era între 35-200, iar în orașe ajungeau la câteva 
sute. La sfârșitul recensământului realizat, autorul său putea conchide 
că în cele 71 de localități din părţile centrale și de nord ale Dobrogea 
românii numărau 28 000 de suflete, mai bine de jumătate din întreaga 
populaţie estimată la 52 000 de oameni, fără să se poată pretinde că a 
exagerat numărul conationalilor săi, întrucât aproape toate celelalte 
surse străine dau cifre superioare acesteia. Din păcate, din statistica sa 
lipsesc datele referitoare la zonele necercetate de autor (ținutul 
Turtucaia și o bună parte din cel al Silistrei, de asemenea cele privi- 
toare la târguri și orașe). Oricum, el spunea limpede că românii 
reprezentau cei mai numeroși locuitori din Dobrogea (Victor Slăvescu, 
Corespondenta între Ion Ionescu de la Brad și Ion Ghica 1846-1874, 
București, 1943, p. 108-109). 

Patru ani mai târziu, în memoriul adresat împăratului Napoleon al 
III-lea, Cezar Bolliac avansa cifra de 40 000 de români dobrogeni (C. 
Bolliac, Choix de lettres et memoirs sur la question roumaine 1852- 
1854, Paris, 1854, p. 51). Etnograful Guillaume Lejean, viceconsul al 
Frantei, a publicat in 1861 la Gotha si Paris un studiu competent, rezul- 
tat al unei documentári moderne si realmente științifice. Realizatá prin 
numeroase cálátorii la cererea autoritátilor otomane pentru a studia 
diferite aspecte de ordin tehnic si economic, lucrarea oferá date cu 
privire la structura populaţiei si repartizarea ei numerică. 
Autenticitatea lor rezultá din metodologia cercetárii, fácutá, asa cum 
precizeazá autorul, "sat cu sat". Numárul románilor era, dupá G. 
Lejean, de 33 000, constatare mai presus de orice bánuialá de pártinire, 
și pe care studiile contemporane o confirmă fără abateri esenţiale. 
Geologul austriac Karl F. Peters, care a cercetat cu asiduitate ținutul în 
1864 prezintă situaţia într-un mod asemănător (Gh. Platon, Informaţii 
noi ..., p. 210-211; Guillaume Lejean, Ethnographie de la Turquie de 
l'Europe, Gotha, 1861, p. 19). 

Numit in 1871 director al scolilor románe din Dobrogea, cárturarul 
ardelean Nifon Bálásescu, a înaintat in 1871 lui Ismail Bey, mutesarif 
al sangeacului Tulcea, un raport din care rezultá cá la acea datá in 
Dobrogea se aflau 8000 de familii de români, numărând cel puţin 
60 000 de suflete răspândite în 72 de localități. (Nifon Bălășescu, op. cit. 
p1359)l În sfârșit, in 1877, din rațiuni administrative si fiscale, guver- 
natorul rus din timpul ocupárii provizorie a Dobrogei, Belotercovici, 
fost consul al Rusiei la Tulcea inainte de rázboi, si deci bun cunoscátor 

allucrurilor, a întocmit o statistică rămasă neterminată (din păcate toc- 
mai pentru părțile cu cea mai numeroasă populație românească), 
privind situația demografică din patru cazale ale provinciei: Tulcea, 
Măcin, Hârșova și Babadag. (C. Brătescu, Populaţia Dobrogei, în 
“Analele Dobrogei”, IX/1928, p. 234 nota 5). Statistica lui Belotercovici 
înregistra 5542 familii de români; admițând cá o familie putea 
cuprinde, în medie 5-6 membri, s-ar putea ajunge la o cifră rotunjită de 
30 000 de suflte. Autenticitatea datelor înscrise, cel puțin în înțelesul 
lor, rezultă din destinaţia lucrării și, de bună seamă, având garanţia 
persoanei oficiale care a ordonat recensământul. 

Așadar, plecând de la cifra înscrisă de Ion Ionescu de la Brad in 
lucrarea sa (28 000 de románi numai in anumite cazale), cárora li se 
adăugau cei aproximativ 6000 de mocani despre care vorbea același 
autor, cât și numeroși muncitori sezonieri veniți din țările române, 
rezultă că la mijlocul secolului al XIX-lea, socotind cu cea mai mare 
prudență, numărul românilor din Dobrogea se situa între 35 000- 
40 000 de oameni. Toate aceste surse de informare ajung astfel la con- 
sensul că dintre grupurile etnice românii se situau, numericește, pe 
primul loc, aspect pe care unii martori țineau să-l sublinieze în cuvinte 
lipsite de echivoc. 

Un alt aspect vine, de asemenea, să reliefeze consolidarea comu- 
nitátii românești din acest veac. Mai mult decât în alte vremuri, circu- 
latia umană peste Dunăre s-a desfășurat în flux continuu și în ambele 
sensuri, ca o continuitate firească a vechilor legături, dar și ca urmare 
a unor cauze noi. Românii dobrogeni găseau, în perioadele grele pen- 
tru ținutul lor, o soluţie relativ simplă: trecerea în Țările Române inve- 
cinate, în mediul etnic comun, de unde se reintorceau atunci când 
încetau cauzele presiunii. Când, spre pildă, în 1811 Divanul Moldovei 
a efectuat un recensământ pentru calcularea veniturilor visteriei, din 
2487 familii de "bájenari de peste Dunăre”, se constată cá mai mult de 
o mie erau "români veniți mai ales din satele dobrogene" (Al. P. 
Arbore, Informatiuni etnografice, în "Analele Dobrogei” , 10/1929, p. 
13). La mijlocul secolului bandele de bașibuzuci (baș-i buzuk = capete 
stricate, nebune) - ostași de tot felul proveniţi din vechea armată 
otomaná au terorizat în timpul războiului Crimeii (1853-1856) popu- 
latia creștină a Dobrogei și au prefăcut în ruină un mare număr de sate. 
De unde la început exodul peste Dunăre a populaţiei care-și căuta sal- 
varea s-a produs în grupuri restrânse, acum, după retragerea trupelor 
rusești din Dobrogea, mase mari de locuitori s-au refugiat în Țara 
Românească și Moldova, dinspre Turtucaia, Hârșova și Măcin, spre 
Brăila și Galaţi. În vara anului 1854 o mare mulțime de creștini, evalu- 

ată la 2000 de oameni, a trecut de la Silistra în stânga Dunării (llie 
Corfus, Asediul Silistrei în anul 1854, p. 72-73). În scurtă vreme de la 
încheierea războiului, cei mai multi s-au reintors la așezările lor, 
autoritățile otomane făcând chiar demersuri directe în acest sens pe 
lângă cele ale Principatelor. În același timp vechile surse de 
reimprospátare au continuat să alimenteze creșterea numărului de 
locuitori români care veneau în Dobrogea de peste Dunăre și Carpaţi. 

În decursul deceniului al treilea, autoritățile otomane au solicitat 
frecvent Țărilor Române secerători pentru ogoarele dobrogene, iar 
domnii Principatelor s-au conformat, trimițând în Dobrogea mii de 
secerători (orakci) care au fost distribuiți pe pământurile ciorbagiilor* 
din cazalele Hârșova, Babadag, din interiorul provinciei și de pe 
țărmul mării. Mulţi au rămas aici, angajându-se cu simbrie în slujba 
elementelor înstărite musulmane sau creștine, pentru că unii sunt 
regásiti în actele punctelor de carantină ale Dunării însărcinate cu paza 
frontierei. 

Pentru perioadele de acalmie abundă știrile privitoare la amplifi- 
carea venirii mocanilor din Transilvania care se răspândesc în toată 
provincia, rămânând aici in nuraár însemnat. Dacă initial prezenţa lor 
în Dobrogea s-a făcut numai pentru iernatul turmelor, hergheliilor si 
cirezilor, cu timpul pășunile fără sfârșit i-au îndemnat pe acești 
neintrecuti păstori să rămână și în timpul verii, astfel încât Mihail 
Czajkowski și lon lonescu de la Brad găseau mocani transilvăneni 
aflaţi în Dobrogea de 15-20 de ani. Dintre aceștia multi s-au statornicit 
definitiv, în general prin căsătorii cu fete ale locului. Din mărturiile 
revelatoare privind neintrerupta circulație umană și spirituală in 
spaţiul etnic românesc, Nicolae lorga s-a oprit cu mare interes asupra 
condicii de milostenii a bisericii din Alibeichioi (azi Izvoarele, judeţul 
Tulcea), descoperită de savant în satul Azaclău din același județ si 
datând de la mijlocul secolului al XIX-lea. Numeroase nume de dona- 
tori, curat românești, multe "particulare regiunilor ardelene a 
Carpaţilor”, apar în așezări ca Babadag, Balabancea, Cerna, Greci, 
Jijila, Măcin, Nalbant, Tulcea, Zafirna, Zăbălău (O condică de pomeni 
dobrogeană în 1859, in "Revista istorică”, nr. 7-9/1925, p. 204-216). 

Ei isi ridicá asezári statornice in locurile prielnice pentru pástorit si, 
din ce in ce mai multe pe lângă orașele provinciei unde crează cartiere 
proprii. 

Unele din vechile sate românești s-au ridicat, in această epocă, la o 


* Proprietari înstăriți, notabili. 


să se dezvolte fără încetare, un firman imperial al sultanului Mahmud 
al II-lea a declarat oraș satul Mahmudia. Timp de câteva decenii la 
Hârșova a continuat să crească, în aceeași perioadă, cartierul 
românesc, iar la Sulina deși populația rămânea eterogenă, situaţie spe- 
cifică porturilor cu poziție excentrică, exista un număr apreciabil de 
români. În 1866 ei își ridicau o biserică proprie separându-se de greci, 
cărora le cedau biserica veche ortodoxă. Un puternic cartier românesc 
s-a constituit și la Tulcea, în împrejurările evacuării populației din 
zona braţelor Dunării, după 1830. 

În urma războiului ruso-turc din 1806-1812, turcii au retras o parte 
a populaţiei din Deltă dincoace de fluviu, în cotul Dunavátului. În 
felul acesta românii din Chilia au pus temeliile satului Beștepe. În 
1830, cu prilejul delimitării frontierelor dintre Rusia și Turcia s-a 
încheiat un protocol care stabilea cá, din locul de unde brațul Sf. 
Gheorghe se desparte de brațul Sulina pe o distanță de două ore 
adâncime spre sud, nu erau îngăduite așezări în afara posturilor de 
carantină. Pentru aducerea la îndeplinire a acestei hotărâri, comisia 
însărcinată cu fixarea granițelor a convocat, în același an, pe fruntașii 
satelor cuprinse în triunghiul format de Dunăre, lacul Razim și linia 
Tulcea-Babadag cerându-le evacuarea localităţilor. 

Executând această dispoziție, o parte însemnată a locuitorilor 
satelor stabilite, ridicându-și gospodăriile, iar cei din Beștepe chiar bi- 
serica cu tot mobilierul și odoarele ei, s-au așezat la Tulcea, ocupând 
dealul Babadagului, dincolo de lagună, de-a lungul liniei Dunării. 
Adăugându-se populaţiei vechi românești de aici, ei au fondat, astfel, 
un cartier numeros, cel mai vechi din noua dispunere a orașului. 
Alături de acesta s-au constituit alte cartiere ale diferitelor grupuri 
etnice care au venit mai în urmă; ele sunt așezate, începând de la 
Dunăre după cartierul românesc și în ordinea sosirii lor, asemenea 
structurii straturilor geologice. 

În ceea ce privește regiunea evacuată (în 1850 satele apar într- 
adevăr, ca pustii în harta lui Ion Ionescu de la Brad), ea s-a repopulat 
prin 1856-1857 ca urmare, de bună seamă, a faptului că cele trei județe 
din sudul Basarabiei au fost integrate Moldovei făcând să dispară 
"zona neutră” care aplica arbitrariul în viața oamenilor ce trăiau acolo 
de sute de ani. 

Din punct de vedere al originii lor românii dobrogeni proveneau 
din toate ținuturile românești, putând fi întâlniți în orașe cât și în 
marea majoritate a așezărilor rurale. Într-o statistică din 1849, care 
reda componenţa etnică a 53 de sate de-a lungul Dunării și din interi- 
orul Dobrogei, până la Constanţa, 40 dintre acestea apar ca fiind 

locuite de români. Pe de altă parte, statistica institutorului Costache 
Petrescu din Silistra, săvârșită în preajma anului 1870 pentru nevoile 
bisericii și școlii românești într-o seamă de localități dobrogene consti- 
tuie, sub aspect onomastic, un impresionant tablou de denumiri din 
toate ținuturile românești. 

Folclorul dobrogean confirmă cu mijloacele sale această concluzie. 
Cu tot coloritul oriental al cântecele cojanilor, păstorilor și plugarilor 
din Vlahi, Rasova, Seimeni, Dăieni, Peceneaga, Greci, Turtcoaia se 
puteau lesne recunoaște colindele tradiționale de pe tot întinsul 
României, vechile cântece de dor și dragoste, baladele pe motive fol- 
clorice celebre cu reminescente arhaice din Bihor, Maramureș, din 
Câmpia dunăreană, iar ca semn al atasamentului față de tara apelor, 
Marea apare ca un nelipsit lait-motiv. 

În felul acesta, ca parte a procesuiui de maturizare a națiunii mo- 
derne, în Dobrogea a continuat omogenizarea sintezei etnice 
românești care dădea ținutului dintre Dunăre și Mare "o înfățișare în 
minimă a tuturor românilor de prin celelalte provincii”, așa cum scria 
Ion lonescu de la Brad vizitând tara în 1850 (Victor Slăvescu, op. cit., 
p.71), ori cum constata Nifon Bálásescu pe baza mărturiilor locuito- 
rilor înșiși, că "o mare parte acolo sunt născuți și crescuţi, acolo s-au 
pomenit din vechime, neam de neamul lor". Asa se explică cererea 
adresată Vorniciei din lăuntru de 63 de familii românești din dreapta 
Dunării, refugiate în timpul războiului ruso-ture din 1828-1829 în 
Muntenia, "de a trece iarăși la patria noastră” (Tudor Mateescu, 
Documente ..., p. 55). 

Permanenta comunităților românești, dispuse în așezări compacte, 
este atestată mai clar decât în secolele trecute și sub aspect toponimic. 
O dovedește cu prisosintá cercetarea hărților lui Lapie (1821), J. 
Dirwaldt (1824), F. Fried (1828), harta generalului Hatov (1828), marea 
hartă statistică rusă redactată în 1828-1829 și publicată în 1835, harta 
rusă a Deltei Dunării din 1828-1829 când gurile fluviului au trecut 
vremelnic în stăpânirea Rusiei (vezi pe larg C.C. Giurescu, Știri noi ..., 
p. 25-28; Anca Ghiatá, Contribuţii noi ..., p.85-96). Astfel, harta statis- 
tică rusă din 1835 menţiona în partea centrală a Dobrogei așezări 
părăsite care după nume, fuseseră locuite de români: Băltăgești, 
Musluești, Devcea, Peștera, Siliștea, la care lon lonescu de la Brad: 
adăuga și altele: Botoșeni, Cochirlenii Vechi, Perii, Podișaru, Priboiu, 
dintre care unele refăcute mai târziu. 

Trecerea populației românești din Principate în Dobrogea și de aici 
în sens contrar este dovedită și de existența dubletelor de sate de pe 
ambele maluri ale Dunării. În unele cazuri anterioritatea aparține de- 

numirilor de pe malul stâng, cele din Dobrogea - omonime sau termi- 
nate în sufixul eni (Stelnica-Stelniceni, Ghizdărești, Fetești, Maltezeni, 
Strachina) fiind întemeiate de fugarii din Țara Românească. În cazul 
altor dublete însă, numele topice din Dobrogea au fost cele inițiale 
(Coslugea-Coslugeni, Vlahchioi-Vlăheni, Satu Nou-Satnoeni), cele ter- 
minate în eni, situate pe brațul Borcea fiind derivate din originalele 
dobrogene, dintre care unele aparțin toponimiei otomane. Vechile 
nume topice de sate românești: Oltina, Mârleanu și Cochirleni au, de 
asemenea, omonime mai târzii pe malul stâng al aceluiași brat și sunt 
create de românii pribegiti din Dobrogea în timpul războaielor ruso- 
turce (Tudor Mateescu, Documente ..., p. 51). Acest fenomen ilustrează 
atât forța elementului românesc dobrogean, ale cărui așezări au roit in 
Câmpia munteană, cât și legăturile permanente dintre românii de pe 
cele două laturi ale Dunării. Din studierea celor 3776 topice din județul 
Constanţa și Tulcea după revenirea Dobrogei la România, rezultă că 
2338 (61,89%) aparțineau toponimiei turcești, 1260 (33,34%) celei 
românești, iar restul (4,77%) având alte origini (C. Brătescu, 
Contribution ă la question de la Dobrogea, p. 87; idem, Populația 


Dobrogei, în Dobrogea, 50 de ani de viață românească, p. 235). 
2. Populația musulmană 


În secolul al XIX-lea turcii au rămas categoria de musulmani cea 
mai privilegiată, constituită din vârfurile feudale ale provinciei, dem- 
nitari și funcționari, clerici, armatori, negustori și cámátari, locuind cu 
precădere în orașele centre administrative, economice și culturale dar 
și pe domenii proprii, în sate. Deși mai puțin numeroși decât alte 
comunități de musulmani, turcii au reprezentat grupul islamic cel mai 
stabil, pentru că întruchipau însăși ordinea statală otomană, fiind și 
principalul său beneficiar. Încă de la începutul secolului al XVII-lea 
turcii locuiau în 64 de așezări, de la Kiustenge (Constanţa), Carasu 
(Medgidia), Mangalia și Techirghiol, la sate din zona de sud, centrală 
$i de nord a provinciei: Alakapu (Poarta Albă), Kara Omer (Negru 
Vodă), Ciamurlu (Ciamurlia) ș.a. (Mehmed Ali Ekrem, Din istoria tur- 
cilor dobrogeni, p. 42). În 1841 M. Czajkowski evalua numărul turcilor 
din nordul Dobrogei la 6000, rămânând mai numeroși ia partea de 
miazăzi. 

Din păcate imensa cantitate de date cuprinse în arhivele turcești 
n-a fost investigată (lucrările apărute până în prezent o dovedește cu 
prisosință), încât cunoașterea istoriei turcilor din Dobrogea rămâne o 
pagină aproape albă, care va trebui scrisă de o altă generaţie de 

cercetători. Ceea ce se știe este că în timpul războiului din 1877-1878 
când, din factor privilegiat si de dominație, turcii s-au văzut dintr-o 
dată sub administrația militară a unei puteri creștine aflată de multă 
vreme în ireconciliabilă adversitate cu tara lor, cei mai multi au prefe- 
rat să-și părăsească bunurile imobiliare, refugiindu-se în provinciile 
rămase încă sub stăpânirea statului otoman, încât numărul lor s-a 
redus la această dată, abia la 2500 de oameni. Satele turcilor dobrogeni 
purtau numele de aul sau kóy și erau alcătuite din locuinţe risipite cu 
pereţi din chirpici (în stepă) sau nuiele împletite și lipite cu lut (în 
regiunile deluroase sau împădurite), mai rar din piatră. Cele din stepa 
centrală aveau acoperișul de lut lipit, pe când locuinţele din zonele cu 
păduri, lacuri și în regiunea Dunării erau acoperite cu șindrilă sau stuf. 
Casa turcilor înstăriți se numea conac. Ea cuprindea tradiționalul 
harem, rezervat femeilor, apoi carierele numite selamlik pentru 
bărbaţi. Astfel de locuințe puteau avea uneori până la trei etaje, înzes- 
trate cu bài și camere de oaspeți. Despre Kustenge (Constanţa), Evlya 
Celebi scria că număra "până la o sută cincizeci de case acoperite cu 
olane și șindrilă”. 

Și în secolul al XIX-lea populația musulmană a crescut pe seama 
colonizării cu alte grupuri etnice, cum ar fi tătarii și cerchezii, deși 
prezenţa lor a fost oscilantă ori episodică. Așa spre pildă, într-un inter- 
val de 44 de ani din secolul al XIX-lea tătarii au părăsit Dobrogea și au 
revenit aici de trei ori. 

Odată cu războaiele ruso-turce a început în Dobrogea o perioadă 
de adevărată "ráscolire a neamurilor" cum constata învățatul C. 
Brătescu. Tabloul etnic și-a modificat compoziţia prin venirea unor 
grupuri noi, cu au fost tătarii din Cuban, așezați în regiunea Deltei 
după războiul din 1768-1774. Precum s-a mai amintit, după anexarea 
în 1783 a Hanatului Crimeii la Imperiul rus, mii de tătari au pribegit 
spre Rumelia și Anatolia, unii oprindu-se în Dobrogea. După 1800 
s-au înregistrat alte valuri de tătari, fugiți din teritoriile anexate de 
Rusia. În timpul războiului ruso-turc din 1806-1812 ei proveneau mai 
cu seamă din triburile Orak Oğlu și Orumdat Oğlu din Bugeac. 


Convinsi de ruși in 1829 să se înapoieze în Basarabia, cei mai multi au 
revenit apoi în Dobrogea (Maximilian Friedrich Thielen, Die europăis- 
che Turkey, Wien, 1828, p. 62; C.W. Wutzer, Reise in den Orient 
Europa's und einen Theil Westasien's, vol. I, Elberfeld, 1860, p. 264). 
Cei mai multi duceau o viață aproape nomadă, dar unii s-au statornicit 
în zona de stepă a văii Carasu, unde au înființat inițial nouă sate de 
colibe. Ei se bucurau de autonomie - mai târziu desființată - având 

căpetenii și cadii (judecători) proprii. Continuând politica tradițională 
de colonizare, autoritățile otomane au recurs și în perioada următoare 
la disponibilitátile tătărești. În timpul războiului Crimeii (1853-1856) și 
în anii următori, Poarta a colonizat un număr însemnat de tătari din 
sudul Crimeii în Dobrogea si Bulgaria, asezánd comunităţile noilor 
veniți, adeseori in mod silnic, in cele mai înstărite sate de creștini unde 
li s-au atribuit cele mai roditoare pământuri. (F. Kanitz, La Bulgarie 
danubienne et la Balkan. Études de voyage 1860-1880, Paris, 1882, 
p. 48). În acest fel ei au întemeiat sate noi, dar cei mai multi s-au sta- 
bilit în așezări deja existente, în special la nord de linia Rasova- 
Caraharman, ocupând bazinul râului Casimcea, până la capul Midia, 
cât și regiunea văii Carasu. Aici tătarii au reînființat vechiul târg cu 
același nume, distrus în 1828 și căruia i s-a dat acum denumirea de 
Medgidia, în cinstea sultanului Abdul-Medjid. 

Recunoscând autoritatea guvernului otoman, tătarii din Dobrogea 
s-au bucurat, în această perioadă, de un regim special, justificat și de 
serviciile aduse Porții într-o epocă de mari eforturi militare; ei aveau 
în frunte un "han" - Mârza Bey -, cu reședința în satul Alcapu (azi 
Poarta Albă, jud. Constanţa) distrus de ruși, și apoi la Ceatal-Orman, 
distrus la rândul său în 1877 (Camille Allard, Mission medicale ..., p. 
58; idem, Souvenirs d'Orient ..., p. 37; Ion Ionescu de la Brad, 
Excursion ..., p. 13; Victor Slăvescu, op. cit., p. 54 si urm.). Mai apoi ace- 
leași autorități au dispus strămutarea lor în regiunea Vidinului. 
Intervalul scurt al șederii în Dobrogea, cât și vremurile potrivnice pe 
care le-au apucat, i-au dizlocat pe tătari cu o forță irezistibilă din 
această regiune; în 1877 puţini dintre ei au mai rămas în interiorul 
provinciei devastată de război, pe care au părăsit-o ca beligeranti 
învinși, deși o parte însemnată s-a reîntors sub regimul tolerant al 
României întregite spre Mare Neagră. 

În deceniul al șaptelea populația musulmană a crescut pe seama a 
câtorva mii de cerchezi refugiați din Caucazul de nord după victoria 
deplină a Rusiei în 1864. (Marc Pinson, Ottoman colonization of the 
circassians in Rumili after the Crimean War, in "Etudes balkaniques", 
Sofia nr. 3/1972, p. 71-72). Cunoscând însușirile lor militare, guvernul 
otoman le-a favorizat imigrarea în regiunile páduroase din cazaua 
Babadag, acordându-le înlesniri si privilegii chiar faţă de ceilalți 
supuși musulmani. Aflaţi intr-un stadiu economic primitiv, nedeprinsi 
cu agricultura, cu noile locuri și neamuri, simțindu-se străini si 
dezrádácinati, acești intruși parazitari, cruzi și primitivi, s-au mani- 
festat ca o populaţie prădalnică și factor de dezordine, fiind o calami- 
tate pentru locuitori, inclusiv pentru musulmanii stabiliți mai înainte. 

(Alfred de Caston, Voyage dans la Dobroudcha. La vérité sur les 
hommes et les choses, Bucarest, 1878, p. 13-18). Cerchezii au dispárut 
aproape cu desăvârșire in timpul războiului din 1877-1878 tot astfel 
cum au venit, îndreptându-se spre alte părți ale Imperiului otoman. 


3. Alte comunități creștine 


Izvoarele literare și statistice redau pentru secolul al XIX-lea un 
tablou etnic extrem de variat. Pe lângă musulmani și români, în caza- 
lele dobrogene erau enumerati bulgari, ruși, lipoveni, cazaci zaparo- 
jeni, germani, greci, armeni și evrei, ba chiar și negustori unguri, ita- 
lieni și dalmatini (vezi lon lonescu de la Brad, Excursion ..., L. 
Visovich, Zur Statistik der Dobrodscha, în Wochenschrift fiir Volks 
wirtschaft und Statistik, Wien, 1863, p. 698; Constantin C. Giurescu, 
Știri despre populația românească a Dobrogei in hărți medievale si 
moderne, Constanţa, 1966, p. 15.). La Sulina, căreia compania de navi- 
gatie Lloyd cât și Comisia Europeană a Dunării instalată aici i-au con- 
ferit privilegiul de important centru de legătură între Occident și 
Orient, convietuiau înainte de războiul din 1877 români, turci, greci, 
armeni, apoi, într-un număr mai redus evrei, italieni, albanezi, ger- 
mani, austrieci, polonezi, englezi, francezi și chiar danezi și persani 
(M. D. lonescu, Dobrogea în pragul veacului al XIX-lea, București, 
1904, p. 267). Desigur că prezența unora din aceștia a avut un caracter 
flotant, dar principalele comunități etnice care au colonizat Dobrogea 
mai cu seamă în secolul al XIX-lea - bulgarii, rușii, lipovenii, germanii, 
grecii, armenii și evreii apar și în statistica întocmită din dispoziția 
guvernatorului rus Belotercovici, imediat după 1877 (C. Brătescu, 
Populația Dobrogei, p. 234). 


Bulgarii 


În secolul al XIX-lea, până la războiul ruso-románo-turc din 1877- 
1878 populaţia bulgărească a Dobrogei a crescut brusc. Una din surse- 
le care au alimentat acest spor a fost exodul unor păstori din provinci- 
ile Bulgariei. 

Este adevărat că încă înainte de această perioadă în unele cazale 
cum sunt Mangalia, Constanţa, Hârșova, Ostrov și Babadag au 
cutreierat și păstori bulgari cu turmele lor, veniți din regiunile Cotel, 
Sumula, Stara-Zagora, lambol sau Sliven, constituind câșle și sate, a 
căror pondere numerică a fost însă redusă până în secolul al XIX-lea. 
Începând de acum, ca și în cazul tătarilor și cerchezilor, deplasarea 

numărului considerabil de bulgari a creat unor autori posibilitatea de 
a formula concluzii valabile numai pentru segmente scurte de timp, pe 
care ei le prezintă ca și cum ar fi definitorii pentru perioade și epoci 
întregi anterioare. Lucrările lor profită și de faptul că astfel de 
frământări demografice, cu dramele ce le însoțeau, au impresionat pe 
observatorii vremii, făcând să treacă pe un plan secundar, sub aspec- 
tul interesului, viața populaţiei autohtone care se desfășura în limitele 
unor coordonate normale. 

Așa cum va rezulta, așezarea marii majorități a bulgarilor în 
Dobrogea era de dată recentă. Ea a durat abia patru decenii și s-a 
desfășurat pe un fond istoric tulburat de incertitudini care fac greu de 
disociat aspectul pasager, tranzitul unor mari mase de oameni, de: 
tendinţele de statornicire. 

În acest veac ogoarele părăsite de plugarii locali în urma 
războaielor devastatoare, au devenit pășuni naturale imense care au 
atras, concomitent cu transhumanta de largi proporţii a mocanilor din 
Țările Române, un oarecare număr de păstori din regiunea Cotel, care 
mai înainte se orientaseră spre câmpiile Traciei. Cei mai mulți 
rămâneau în stepa Caliacrei (I. E. Ghesov, Ovaciarite ot Kotlensko i 
játvarite ot Tárnovsko, in "Periodicesko spisanie", VII (1890), p. 311- 
312) dar unii au urcat până in nordul Dobrogei, spre' Babadag si 
Silistra, unde intemeiau cásle cu o existență vremelnică întrucât, 
venind fără familii, se reintorceau în cea mai mare parte în ținuturile 
Bulgariei. 

Sursa principală consta însă în fenomenul emigrării în masă a 
populației bulgare, determinat la rândul său de momentele de 
recrudescentá a crizei orientale, de caracterul schimbător al raportului 
de forte ruso-turc din acest veac, cât și de prigoana autorităților 
otomane impotriva bulgarilor, mai cu seamă din părțile de răsărit, 
pentru atitudinea de simpatie, lesne de înțeles, cu care aceștia 
întâmpinau, de fiecare dată, trupele rusești. 

Starea de dezordine și anarhie, poziţia de neatârnarte și puterea 
aproape neingrădită a aianilor (notabili turci) și beilor locali s-au 
răsfrânt, în primul rând, asupra populației creștine. Expeditiile necon- 
tenite ale armatelor otomane pe drumurile dinspre Balcani spre 
Principate puneau de fiecare dată problema întreținerii lor. Dar și mai 
rău era la întoarcere, când cetele flămânde de ieniceri învinși, arzând 
de turbare, devastau complet așezările omenești prin care treceau. 
Când teroarea si nelegiuirile bandelor de soldati si cárjalii fără 
ocupație au devenit de nesuportat, pribegia unor locuitori din Balcani 
nu s-a mai oprit în muntii și pădurile proprii; ei au căutat adăpost și 

siguranţă în statele vecine provinciilor dunărene ale Turciei, inclusiv 
în Rusia. 

lată cum între anii 1801-1812 emigrarea bulgarilor s-a intensificat 
fie ca o acţiune voluntară, fie sub forma unor dislocări forțate. Un mare 
număr s-a refugiat acum în sudul Basarabiei și în Țara Românească, 
după ce unii poposiseră pentru puţină vreme în Dobrogea de nord (Al. 
P. Arbore, Din etnografia Dobrogei ..., p. 29-31;Constantin N. Velichi, 
Emigrarea bulgarilor în Țara Românească în timpul războiului ruso- 
turc din 1806-1812, în "Romanoslavica", VIII, București, 1963, p. 53). În 
1809 aproximativ 1200 de țărani bulgari ajunși lângă mănăstirea 
Cocoșu, iar apoi alti 1500 găsiţi la Babadag, după ocuparea Tulcei de 
generalul Bulatov, au fost trecuţi peste Dunăre de armatele ruse. 

După anul 1812 administraţia ţaristă a dus o politică de colonizare 
a părții de sud a Basarabiei - degajata de tătari - cu diferite neamuri 
creștine care dădeau siguranţa atitudinii lor, în special bulgari (C. 
Jirecek, Das Fiirstenthum Bulgarian, Wien, 1891, p. 50; Orest Tafrali, 
Apărarea României Transdanubiene în străinătate, în "Analele 
Dobrogei”, II/ 1921, nr. 1, p. 9), al căror exod din teritoriile etnice, către 
Bugeac, s-a produs în mod firesc prin Dobrogea. (Apostol D. Culea, 
Dobrogea, Edit. Casei Școalelor, București, 1928, p. 159). 

Pe măsură ce războiul ruso-turc din 1806-1812 răscolea provinciile 
sud-dunărene, convoaie de bulgari pornite prin Bulgaria răsăriteană și 
care rătăceau fără un tel anume prin ținutul dintre Dunăre si Mare, au 
fost trecute de armatele ruse în Basarabia. În 1812 grupuri mari de emi- 
granti s-au stabilit astfel în sudul provinciei anexate, sub ocrotirea 
țarului Alexandru I care, prin decret imperial, le-a acordat în 1819 
dreptul de așezare și împroprietărire în cele 40 de sate din jurul Cetăţii 
Albe. 

Rapoartele diplomatice înaintate autorităților imperiale subliniau, 
de altfel, importanţa populării noilor teritorii încorporate și degajate 
de tătari, cu locuitori aduși din Bulgaria. Un astfel de raport, datat la 
27 septembrie 1810 sublinia "l'avantage le plus réal que la Russie ait 
tiré jusqu'a present de la guerre actuelle, c'est d'avoir envoyé les habi- 
tants de la Dobrogea et de la Bulgarie peupler la Bessarabie et méme 
le gouvernement d'Odessa", (Documente privitoare la istoria 
románilor, vol. XVI, Bucuresti, 1912, p. 876). 

Evenimentele provocate de rázboiul ruso-turc din 1828-1829 au 
dezlántuit vremuri de grea cumpănă si pribegie pentru locuitorii din 
Rumelia si Bulgaria rásáriteaná. Cánd trupele corpului expeditionar 
rus s-au retras, la sfârșitul ostilităţilor, alte mii de familii care 
nădăjduiseră să vadă eliberarea Bulgariei s-au refugiat precipitat din 

calea răzbunării otomanilor. La începutul verii 1829, unii din bulgari 
ai familiile și bunurile lor acopereau drumurile ce duceau spre 
vadurile de la Gura Ialomitei, Brăila, Galaţi, Isaccea și Tulcea pentru a 
se așeza fie în Țara Românească, unde găsiseră un secular și tradițional 
refugiu, fie în Basarabia și Rusia (C. Jirecek, loc. cit.). Unele grupuri 
s-au desprins din coloana care străbătea Dobrogea spre nord chiar în 
timpul războiului; după încetarea acestuia, numărul emigranților din 
ținuturile Bulgariei răsăritene a sporit, o parte a acestora ocupând 
satele părăsite de musulmani în timpul ocupaţiei rusești (C. Brătescu, 
Populaţia Dobrogei, p. 239), așezări situate în apropierea lagunelor 
Mării, de o parte și de alta a marelui drum ce trecea prin Babadag si 
Isaccea. (Al. P. Arbore, op. cit.; Const. N. Velichi, Emigrări la nord și la 
sud de Dunăre în perioada 1828-1834, in "Romanoslavica", XI, 
București, 1965, p. ...; idem, Emigrarea bulgarilor din Sliven, în Țara 
Românească în anul 1830, in "Romanoslavica", X, București, 1964). 
Aceste așezări și-au păstrat vechile denumiri, toponimia bulgară fiind, 
până la 1878, aproape inexistentă în Dobrogea. Ei nu s-au stabilit in 
zona de stepă, aridă și expusă invaziilor din timpul campaniilor mi- 
litare, și nici în zona dunăreană sau regiunile împădurite, locuite din 
vechime de români (Gh. Vâlsan, Droite bulgares et roumains ..., p. 72). 

La puţină vreme însă, neputându-se adapta naturii stepei, servi- 
ciului militar ce li se pretindea și administraţiei țariste, o parte din emi- 
grantii așezați in Rusia a hotărât să părăsească această țară. Așa se face 
că, după 1833, a început emigrarea în sens invers a bulgarilor, care de 
astă dată se îndreptau fie spre ţinuturile lor de origine, fie spre 
Muntenia sau Dobrogea (Lj. Miletici, op. cit., p. 14, 42-43; N. Iorga, 
Români și bulgari în Dobrogea, in Dobrogea, cincizeci de ani ..., p. 
260), unde se stabileau în așezările părăsite de musulmani pe mari 
întinderi în urma pustiitorului război din 1828-1829, întărind, toto- 
dată, coloniile bulgare recent create aici. 

Protocolul din anul 1830 care delimita frontiera ruso-turcă la Gurile 
Dunării a prevăzut, după cum se știe, evacuarea populației, în mare 
majoritate românească și turco-tătară, din satele cuprinse în triunghiul 
format de Dunăre, lacul Razim și linia Tulcea-Babadag. În conformi- 
lale cu acest aranjament satele Pristav, Beștepe moldovenească și 
Beştepe turcească, Caraibil, Sarinasuf, Dunávát, Ahmetfacii, Beibugeac 
au fost părăsite, în parte se pare, de locuitorii lor, întrucât marea hartă 
rusă din 1835 (Carta teatra voinâ v Europe 1828 i 1829 godov, ed. 1835, 
B.A.R. - hărţi III 461 D. XIX 1; Al. P. Arbore, Cotul Bugeacului, încer- 
care de reconstituire istorică a unui ținut de hotar dobrogean, în 
"Analele Dobrogei”, II 1921 nr. 3, menţiona pe lângă așezările cu 

adevărat abandonate, și altele locuite încă, unele însoţite de semnul 
crucii, semnificând prezența unei populaţii creștine. La mijlocul dece- 
niului IV F. Ritter menționa, trecând prin Dobrogea, pe tătari, valahi, 
moldoveni, bulgari și puțini turci, dar Camille Allard înregistra in 
1855 în cazaua Constanţa 33 de sate locuite de turci, tătari și români, 
fără să semnaleze pe bulgari (F. Ritter, op. cit., p. 162; C. Allard, 
Mission medicale dans la Tartarie-Dobroutcha, Paris, 1857, p. 8), ceea 
ce reprezintă un indiciu sigur asupra tendinței acestora de a se așeza 
în părțile septentrionale ale Dobrogei unde, până la această vreme, 
numărul lor a fost foarte mic. 

Istoricii bulgari relevă că, prin crearea cordonului musulman din 
Deliorman, bulgarii au ajuns să reprezinte, în părțile de nord ale 
Dobrogei, cu mențiunea specială pentru regiunea Silistrei, o minoritate 
în ansamblul populației creștine (B. Iankov, Bălgarskoto uciliște v grad 
Silistra 1860-1878, în "Ucilisten pregled", 7-8, 1897, p. 15-16). "Aici - 
scria un alt autor - în școală și biserică se preda limba greacă și română; 
limba bulgară a fost de mult uitată" (G. Dimitrov, Kneajestvo Bălgaria, 
vol. I, Plovdiv, 1895, p. 235), Dacă situarea geografică a Dobrogei ar fi 
făcut mai firească așezarea eriigrantilor din secolul al XIX-lea cu 
precădere în sectorul său meridional, mai apropiat Bulgariei nord-ori- 
entale, comunitățile lor, potrivit tuturor datelor, au început să fie 
numeroase în cazalele nordice Tulcea și Babadag. Acest fapt își găsește 
explicația atât în vecinătatea imediată a Basarabiei unde, si de unde, 
bulgarii se aflau într-o dramatică pendulare cât și împrejurării că ei au 
preferat mediul românesc, mai puternic în această parte a Dobrogei, 
de care îi lega ortodoxismul, vechile relații de bună vecinătate, situația 
comună a românilor și bulgarilor în raport cu stăpânirea otomană. 

Emigrarea bulgarilor a continuat atât în timpul, cât și după 
războiul Crimeii, până la războiul ruso-románo-turc din 1877-1878. 
Potrivit datelor existente, în 1854 un număr de 6000 de locuitori bul- 
gari au urmat armatele rusești în Basarabia (B. Iankov, op. cit., p. 10- 
15), dar după revenirea la Moldova a celor trei județe din sud, în baza 
clauzelor Tratatului din 1856 de la Paris, multe familii au părăsit acest 
teritoriu, trecând din nou în dreapta Dunării. După această dată bul- 
garii au putut să ocupe o seamă de așezări din nord, părăsite mai cu 
seamă de tătarii care se regrupau în regiunea centrală, de stepă a Văii 
Carasu, sub presiunea numărului însemnat de cerchezi pe care 
autoritățile otomane i-a colonizat în Dobrogea. Karl F. Peters îi sem- 
nala astfel, locuind alături de români în satele Dăeni, Camber, Satu- 
Nou si de ruși în satele Calica, Parches, Taita (K. F. Peters, Grundlinien 
zur Geographie und Geologie der Dobrudscha, p.49). De la sud, din 

Bulgaria, la nord, spre Rusia sau dintr-un sat spre altul din cuprinsul 
Dobrogei, familii și grupuri de bulgari se îndreptau spre destinaţii 
unde le surâdea speranţa unui viitor mai bun oferind, astfel, imaginea 
lipsei lor de atașament față de vreuna din așezările noilor ținuturi in 
care se găseau. 

În sfârșit, din documentele vremii rezultă că evenimentele din 
Balcani, petrecute în anii 1875-1876 au făcut ca încă o dată și în număr 
considerabil, bulgarii să se afle în plină mișcare spre cele două părți ale 
Basarabiei, cât și spre diferitele regiuni ale României (H. E. Kilian, The 
Bulgarians, în "Fraser's Magazine”, vol. XIV, London, 1876, p. 537-560, 
apud Al. P. Arbore, Informatiuni etnografice ..., p. 54). Așadar, marea 
majoritate a bulgarilor aflati in Dobrogea la data unirii sale cu 
Románia se asezaserá in vechea provincie istoricá románeascá in 
perioada 1829-1878, adică într-un răstimp de jumătate de secol. 
Afirmația făcută astăzi că numărul bulgarilor "n-a început să crească 
decât din 1830" (Velko Tonev, loc. cit.) este confirmată de mărturiile 
din veacul trecut. În 1850 Ion Ionescu de la Brad preciza, plecând de la 
cunoașterea directă, că "bulgarii au venit în Dobrogea de vreo 
douăzeci de ani" (Ion Ionescu de la Brad, op. cit., p. 82), pentru ca un 
diplomat italian să raporteze la rândul sáu, in 1856, ca "... Bulgari ven- 
nero solo da 40 anni" (La Bulgaria ed il porto di Varna, Cenni descrit- 
tivi e statistici, Raporto del R. viceconsole Sig. avv. Perrod in data 20 
Settembre 1864, in "Bolettino consolare" pubblicato per cura del 
Ministero per gli Affari Exteri de S.M. il Re d'Italia, vol. III, Torino, 
1856, apud Al. P. Arbore, Noi informatiuni etnografice, istorice și sta- 
tistice asupra Dobrogei, în "Analele Dobrogei”, XI, fasc. 1-12, p. 351). 
De altfel, însuși cunoscutul istoric bulgar Lj. Miletici scria în legătură 
cu acest aspect: 1... în Dobrogea românească populaţia bulgară face 
parte din noii veniți de la sfârșitul secolului precedent [al XVIII-lea] 


până la ultimul război ruso-turc” și adăuga: a crede că în Dobrogea 
există, cu excepția orașelor, o populație bulgară veche, ar însemna să 
ne înșelăm pe noi înșine” (Lj. Miletici, Staroto bălgarsco naselenie ..., p. 
167-168). Este adevărat că fiind dàrji și muncitori, cáliti în asprimea 
vieții dusă sub stăpânire străină, ei au contribuit în scurtă vreme la 
ridicarea economică a pz.mântului pe care s-au așezat și la crearea unei 
vieți culturale proprii. 

Bulgarii mai vechi din Dobrogea erau cunoscuţi sub numele par- 
ticular de grebenci, având ca semn distinctiv podoaba pieptenului. Lj. 
Miletici releva că, în timpul ocupaţiei otomane, ei se refugiau adesea 
peste Dunăre, în Țările Române, unde au constituit și unele așezări sta- 
bile: satele Ciacu si Ciocánesti, din județul Ialomiţa. (Lj. Miletici, Das 

Ostbulgarische, p. 203). În partea nordică a Dobrogei grebencii 
locuia“, uneori amestecați cu alte populaţii, mai ales români, numai 
câteva i, cum erau Popina, Vaidomir, Kuciuk-Kainargi; În cazaua 
Constanţ.. “celași autor îi înregistra în satul Almalău, alături de alti 
bulgari venit: în secolul al XIX-lea. 

Aceștia dir. urmă, constituind marea majoritate a bulgarilor din 
Dobrogea, erau emigranți din regiunea Razgrad, din satele de lângă 
Sumla si Provadia, cât și munteni din Balcani și Tracia, fiind denumiți 
cu termenul special de sicovti. În cazaua Silistra sivcovtii locuiau 
satele Almaláu si Esechioi, amestecați cu turci, si Galita, pe malul 
ezerului Gárlita, în apropierea Ostrovului. În cazalele Tulcea și 
Babadag noii veniţi din regiunea Varna și Provadia s-au așezat în satul 
Congaz (azi Rândunica); cei din zona Preslav în satul Cerna; bulgarii 
din Ceamurlia de Sus erau originar: din regiunea de podiș Sumla si 
Provadia; coloniștii din Dragoievo - Preslav și din Tracia, de pe lambol 
s-au așezat la Ceamurlia de Jos, iar în satele Pașacâșla (azi Vișina), 
Casapchioi (azi Sinoe) și Sarighiol (azi Valea Nucarilor) s-au stabilit 
emigranții proveniți din toate aceste regiuni de origine. (Ibidem, p. 
204-205). 

Dacă asupra acestor aspecte majoritatea cercetărilor ajung la con- 
cluzii comune, problema numărului bulgarilor așezați în Dobrogea - 
problemă având de altfel un caracter mai general când se abordează 
istoria diferitelor grupuri etnice din această provincie - continuă să fie 
controversată. Instabilitatea pronunțată sub aspect demografic a 
populaţiei bulgărești, a doua din punct de vedere numeric dintre 
creștini, cât si fluctuatia puternică a musulmanilor sub presiunea 
evenimentelor care-i dislocau din teritoriile răvășite de războaie, sunt 
cauzele principale pentru care statisticile din secolul al XIX-lea ce 
privesc Dobrogea să nu se pună de acord în multe privințe, deși sunt 
întocmite la intervale scurte de timp. 

Folosind informaţiile cuprinse in revista "Tarigradski Vestic", nr. 
9/1850, Lj. Miletici (Staroto bălgarsco naselenie, p. 169-170), furniza 
cifra de 2097 de familii bulgărești pentru cazalele Tulcea, Isaccea, 
Măcin, Babadag, Hârșova, Constanţa și Mangalia, adică pentru terito- 
riul dobrogean care, în 1878, a intrat în componenţa statului român. În 
același an lon lonescu de la Brad publica cunoscuta sa statistică, din 
care rezultă că numărul populaţiei bulgărești din această parte a 
Dobrogei se ridica la 2214 familii (Ion Ionescu de la Brad, op. cit., p. 
81), rezultând astfel o diferență nesemnificativă față de datele 
furnizate de publicaţia bulgară. Autenticitatea acestei cifre rezultă, 
precum spuneam, din faptul cá Ion lonescu de la Brad a efectuat 

travaliul său statistic în calitate de specialist al Porții, date colectate in 
chip sistematic, cu concursul autorităților otomane ale sangeacului, 
având, deci, un caracter oficial și fiind destinate să reprezinte o bază 
reală pentru politica economică și fiscală a Porții în această provincie a 
imperiului. 

La mijlocul deceniului al VII-lea austriacul Karl F. Peters estima 
numărul bulgarilor la cifra 25 000 de suflete (C. Brátescu, op. cit., p. 
240; I. N. Roman, op. cit., p. 456; K. F. Peters, op. cit., p. 154; M. D. 
lonescu, op. ct., p. 327), cifră mai demnă de crezare, întrucât in 1877 o 
publicație londoneză specializată, înregistra 57 000 bulgari pentru 
întreaga zonă a Dobrogei și Bulgariei orientale impreună cu sangeacul 
Varnei (F. G. Ravenstein, The population of Russia and Turckey, in 
"Journal of the statistical society of. London", vol. 40, 1877, apud O. 
Tafrali, op. cit., p. 10). Un oarecare indiciu poate rezulta si din statisti- 
ca rusá publicatá in 1877, in care bulgarii si rusii insumau 51400 de 
suflete (V. Teplov, Materialà dlea statistiki Bolgarii, Trakii i 
Makedonii, Petersburg, 1877, p. 201-205). Din aceastá sursá insá atrage 
atentia faptul cá toate nationalitátile sunt clasificate in mod distinct, in 
afară de bulgari și ruși. Astfel, substratul politic de orientare pansla- 
vistă, lesne de descifrat, pune sub semnul îndoielii corectitudinea aces- 
tei surse. Oricum, în 1878, înaintea unirii Dobrogei cu România, 
potrivit statisticii elaborată din ordinul guvernatorului rus Beloterco- 
vici, bulgarii se situau numericește după români în partea septentrio- 
nală a provinciei, corespunzătoare fostului sangeac otoman Tulcea. 

Animate de spiritul renașterii naționale a poporului bulgar, el 
însuși angajat în lupta pentru scuturarea îndelungatei stăpâniri 
străine, elementele culte din rândul comunităţilor bulgărești din 
Dobrogea au desfășurat o intensă activitate de organizare a vieţii spi- 
rituale destinată luminării și redeșteptării tradiţiilor de luptă pentru 
independenţă. i 

Din deceniul al patrulea datează și începuturile învățământului dar 
studiile istoricilor bulgari relevă că aproape două treimi din numărul 
şcolilor existente în aşezările cu populația bulgărească au fost fondate 
după războiul Crimeii, fapt care se pune de acord cu așezarea 
majorității acesteia în Dobrogea după această dată. Astfel, Velko 
Tonev socotește drept hazardată afirmația confratelui sáu Ștefan 
Cilinghirov despre deschiderea la Tulcea a unei școli bulgărești prin 
1811-1812 (St. Cilinghirov, Dobrudja i nașeto Văzrajdane, Sofia, 1917, 
p. 62-63; Velko Tonev, op. cit., p. 49). 

Potrivit autorilor bulgari, până la mijlocul secolului al XIX-lea, în 
unele școli bulgărești (Măcin, Silistra) instructia s-a făcut în limba 

română sau greacă. Noi școli au luat apoi ființă în satele Ceamurlia de 
Jos, Almalău din ţinutul Silistra, Cataloi, Frecátei, Beidaud, Zebil, 
Bastepe "arinasuf și Cerna unde, înainte de 1877 a slujit învățătorul 
Panait Si: ziof, provenit din Șumula, părintele poetului dobrogean 
Panait Cera.. Școala din Enichioi a fost deschisă în 1866 de Vasil 
Levski cel car., cu concursul autorităților române, a creat la București 
un Comitet revoluționar bulgar, capturat apoi și spânzurat de turci în 
1872. Acestora li s-au adăugat alti intelectuali cunoscuţi: poetul-cărtu- 
rar și învățătorul tulcean Ștefan N. Izvorski, Sava I. Dobropoldni de la 
Constanţa și Todor Panaitov, fondatorul primei școli din Silistra 
(1852). 

Tendintele de laicizare din deceniile VII-VIII s-au manifestat prin 
introducerea unor discipline noi încât unele, cum sunt școlile din 
Tulcea, Silistra și Babadag au evuiuat spre structuri moderne de 
instrucţie. În anul 1859 pe lângă școala primară bulgară din Tulcea 
s-au constituit două clase de învățământ secundar, punându-se astfel 
bazele gimnaziului bulgar. Un curs asemănător s-a înființat, curând 
după aceea, și la Babadag. Din această vreme învățământul bulgar a 
stat sub egida unor societăți create de notabilii și fruntașii vieții cul- 
tural-religioase a comunităţii: "Societatea bulgară pentru biserică și 
școală", apoi casa de lectură "Armonia", înființată în 1860 și, respectiv, 
în 1869 la Tulcea. 

Și mai elocventă, din punct de vedere al problemei pusă în discuţie 
este situaţia bisericii bulgare din Dobrogea care, asemenea românilor, 
a precedat pretutindeni școala, fiind astfel un indiciu al prezenţei și 
vechimii unei populaţii. Studii aprofundate si minutioase ale istori- 
cilor bulgari relevă că o singură biserică, cea din Ceamurlia de Jgs, fon- 
dată in 1825 (Velko Tonev, op. cit., anexa 1, p. 269-271) este anterioară 
începutului deceniului al patrulea din secolul XIX. În satele Almalàu și 
Vaidomir, la Silistra existau biserici din perioada 1828-1829 dar în care, 
mulți ani, s-a slujit în limba românească. Abia prin 1850-1851 mitro- 
politul Dionisie a numit preoți bulgari. 

Odată cu începutul controversei religioase greco-bulgare, un anu- 
mit spirit concurent a marcat relaţiile culturale dintre comunitățile 
creștine din Dobrogea. În general însă, în ansamblul mișcării de eli- 
berare de sub dominaţia otomană, ca și învățământul românesc, școala 
bulgară din Dobrogea a cultivat formarea unor elemente luminate, 
spiritul umanist și patriotic. 

În spiritul vremii, viaţa culturală a implicat și difuzarea unor 
lucrări literare, în majoritate publicaţii pedagogice, manuale școlare, 
cărți liturgice și periodice, adeseori ajunse în Dobrogea prin filieră 

românească. Ele erau destinate școlilor și bisericilor, dar circulau și în 
cercurile intelectualilor, negustorilor și proprietarilor funciari care 
urmăreau îndeaproape evenimentele din Balcani de unde cei mai 
mulți emigraseră de puțină vreme. 

Crearea unei biserici naționale independente a devenit, în a doua 
jumătate a secolului al XIX-lea, un obiectiv de seamă al mișcării de 
eliberare a poporului bulgar de sub stăpânirea otomană. La 3 aprilie 
1860 comunitatea religioasă bulgară din Constantinopol n-a mai 
recunoscut supremaţia Patriarhului grecesc și a proclamat indepen- 
denta bisericii lor. Hotărârea, imbrátisatá in mod firesc în toate tinu- 
turile Bulgariei, a avut ecou și în cadrul emigranților din Dobrogea. În 
1870 a luat ființă arhiepiscopatul bulgar cu sediul la Silistra, încât 
guvernul otoman a fost pus în situaţia de a soluţiona noua problemă 
religioasă provocată de delimitarea celor două biserici prin 
recunoașterea oficială a noii arhiepiscopii ieșită de sub jurisdicția 
Patriarhului de la Constantinopol și despărțită de arhiepiscopia greacă 
cu reședința la Tulcea (G. Ilinoiu, Cultele în Dobrogea, p. 602). 

Acest eveniment a scindat sub aspect religios populația ortodoxă 
din Dobrogea și a fost urmat de o oarecare încordare provocată de 
demersurile și presiunile, rămase fără succes, ale prelatilor bulgari 
vizând atragerea altor comunități ortodoxe în sfera autorităţii reli- 
gioase a eparhiei bulgare. Conflictul religios izbucnit între aceste insti- 
tutii ortodoxe avea însă și un evident substrat economic, cele două bi- 
serici disputându-și perceperea dărilor fixate asupra credincioșilor 
prin catagrafieri anuale și care reprezentau prin însumare venituri 
considerabile. 

Bulgarii stabiliți în Dobrogea au păstrat, prin fruntașii lor, legături 
importante cu mișcarea de eliberare din Bulgaria. Unii din ei au par- 
ticipat la războaiele ruso-turce din perioada 1829-1856, încadrându-se 
în armata țarului. În 1854 când trupele rusești au intrat în Măcin, circa 
150 de tineri din acest oraș și din satele limitrofe s-au înscris ca volun- 
tari. Prin Ștefan Karadja ei au fost reprezentați în legiunea bulgară for- 
mată în 1862 la Belgrad. Voluntari bulgari au luat parte, de asemenea, 
la ‘războiul sârbo-ture din 1876 si au sprijinit armatele ruse după 
pătrunderea acestora în Dobrogea, în vara anului 1877. 


Rușii. 


Dintre neamurile creștine care au continuat să se așeze în Dobrogea 
se cuvin amintite cele venite din ținuturile Rusiei: cazaci, ruteni și 
lipoveni. 

După desființarea in 1775 de către împărăteasa Ecaterina a II-a a 
autonsniei lor, cazacii zaporojeni s-au strămutat în zona Gurilor 
Dunări: nde sunt constatati - prin 1783 si 1786 - de austriecii 
Mihanovi.; si Wenzel von Brognard. Printr-un tratat încheiat cu 
Poarta, ei s-?u așezat în unghiul cuprins între brațul Sf. Gheorghe, 
lacul Razim s; Dunávát, unde au întemeiat tabere înstărite potrivit 
tradiţiei lor. La începutul secolului al XIX-lea, pe măsura creșterii 
populaţiei care coloniza Dobrogea și a presiunii pe care aceasta o 
exercita pentru a dobândi pământurile necesare întemeierii satelor, 
teritoriul atribuit cazacilor s-a redus, ținutul lor fiind delimitat în 
această fază de o linie care, plecând de la Ghiolul Petrei (dintre 
Murighiol și Mahmudia) și trecând pe lângă lacul Razim, ajungea la 
Marea Neagră. Chiar și această porțiune a început la un moment dat 
să fie arendată mocanilor, care plăteau probabil in animale. Totodată 
cazacii primeau, prin același tratat, privilegiul pescuitului pe malul 
drept al Dunării. Ei se obligau, în schimb să presteze servicii militare, 
prin unitatea de cavalerie pe care o puneau la dispoziție armatei 
otomane, având în frunte un hatman ce purta rangul de pașă cu două 
tuiuri. 

Ca urmare, cazacii și-au păstrat și în Dobrogea organizarea lor mi- 
litară tradițională. Ei au întemeiat aici acele tabere militare înstărite, 
numite seci (Al. P. Arbore, Sicia transdunăreană, în "Analele 
Dobrogei", 1935, p. 33) rezervate bărbaţilor care duceau o viață de 
instrucție și austeritate ostășească. Cei care se căsătoreau părăseau 
lagărul și-și întemeiau gospodării în satele apropiate, dar rămâneau 
sub incidența obligaţiilor militare în caz de război. Această stare de 
lucruri a durat până în 1828 când, în ajunul războiului ruso-turc, două 
regimente căzăcești din "secea" dobrogeană, conduse de hatmanul 
Kladki s-au pus în serviciul Rusiei; cei rămași au pierdut, în urma aces- 
tui fapt, avantajele anterioare si au devenit raiale, asemenea celorlalți 
nemusulmani. Cu toate acestea numărul rușilor din ramura 
căzăcească a crescut pe seama unor imigrări individuale, chiar și după 
războiul Crimeii; în 1850 statistica lui Ion Ionescu de la Brad înregistra 
peste 1000 de familii de cazaci, stabiliți în cazalele Tulcea (aproape 800 
de familii), Isaccea, Babadag, Măcin. 

Din primul sfert al secolului al XVIII-lea sosesc și se stabilesc suc- 
cesiv mici colectivități de ruși proveniţi din secta religioasă a rascolni- 
cilor - asa numiții lipoveni -, rezultată din schisma bisericii ordodoxe 
ruse, considerată eretică și persecutată de autorități (Al. P. Arbore, 
Așezarea lipovenilor și rușilor în Dobrogea, în "Analele Dobrogei" nr. 
1/1920, p. 4). Emigrarea lor în Dobrogea a început încă în vremea lui 

Petru cel Mare și a continuat sub Ecaterina a Il-a. Lipovenii s-au sta- 
tornicit în regiunea Gurilor Dunării și lacului Razim, apoi mai spre 
sud. Se ocupau predilect cu pescuitul (deși unele aspecte ale acestei 
îndeletniciri au fost deprinse de la românii localnici) și auxiliar cu 
creșterea animalelor. Toponimia lor a suferit, de asemenea, o puternică 
influență românească. 

Cercurile guvernante otomane au admis exercitarea cultelor 
lipovenești din Dobrogea la intervenţia fostului agent polon din 
Turcia, Czajkowski. După revoluţia polonă din 1830 el a îmbrățișat 
islamismul, sub numele de Sadâk-pașa, calitate in care a acţionat pen- 
tru câștigarea lipovenilor de partea Porții. Cu sprijinul său ei au 
obținut autorizaţia de a înființa, mai întâi la mănăstirea Uspenia și 
apoi la Tulcea, câte o arhiepiscopie în frunte cu arhierei proprii. (Ed. 
Engelhardt, Etudes sur les emboucheres du Danube, Galatz, 1862, p. 
15-20). În 1851, din dorinţa de a-și exercita sub toate aspectele autori- 
tatea asupra raialelor, guvernul otoman a recunoscut populaţiei ruse 
libertatea cultului sub protecția sultanului. Firmanul imperial așeza 
comunitatea lipovenilor sub jurisdicția exclusivă a arhiepiscopiei de la 
Uspenia. În urma acestui fapt, mitropolitul Kiril de la Fântâna Albă a 
recunoscut arhierului Arcadiu I calitatea de "exarh" al lipovenilor 
dobrogeni. 

În sangeacul Tulcea aceștia s-au grupat după criteriul sectelor din 
care făceau parte și care și-au pus o puternică amprentă asupra întregii 
lor vieți. 

Astfel, lipovenii popisti (popovtii) admiteau preoții, hirotonisiti de 
biserica rusá cáreia, desi o considerau ereticá, ii recunosteau tacit 
autoritatea in dreptul hirotoniei. Nepopistii (bezpopovtii) nu 
admiteau preotia si tainele bisericii ortodoxe, pástránd doar taina 
botezului care era sávársit de mireni. De altfel, conducátorul lor reli- 
gios era unul dintre aceștia - nastravnicul - care îndeplinea ránduielile 
bisericii atâtea câte erau ingáduite unui laic. Această grupare a mani- 
festat o puternică adversitate față de celelalte culte, inclusiv față de 
întregul ortodoxism străin sectei lor. Molocanii au reprezentat o 
ramură a bezpopovtilor, dar deosebită de aceștia prin atitudinea față 
e problemele vieţii. Ei respingeau cultul sfinților și al icoanelor, ser- 
viciul religios, semnul crucii, ingenunchierea și chiar biserica sub 
forma edificiului; întreaga lor viață privată se baza pe preceptele 
Bibliei, răspândite în mediul familial de predicatori aleși de consiliile 
comunale sau, pur și simplu, de vârstnicii familiei. Molocanii cultivau 
cu strictețe virtutiile creștine, constituind comunități bazate pe muncă, 
spirit obstesc, respectul familiei, abstinenta faţă de vicii, mergându-se 

cu înfrânare până la interzicerea podoabelor, cântecelor, jocului. 
Pentri: «5teva decenii numai a fost semnalată în Dobrogea și prezența 
unor t»: “brii ai sectei scopitilor, ramură a lipovenilor care sávárseau 
abateri fu: tamentale de la preceptele religiei ortodoxe, atât sub aspec- 
tul dogmei c^t și al normelor morale. Acestea din urmă le impuneau și 
obiceiul casti.rii - după întemeierea familiei și asigurarea descen- 
dentilor - de la care așteptau purificarea existenței. Citând un izvor din 
1846 M. Ionescu Dobrogeanu afirma cá scopitii s-au așezat în provinci- 
ile Turciei europene, printre care si Dobrogea, dupá trecerea trupelor 
rusesti in sudul Dunárii, cu prilejul rázboiului ruso-turc din 1828. Din 
motive pe care sursa citatá nu le explicá rezulta cá, in afará de cei 
folosiți la paza haremurilor, membrii acestei secte au început să fie 
prigoniti de autoritățile otomane, astfel încât, la mijlocul secolului al 
XIX-lea, abia câțiva indivizi erau se:analati la Tulcea, restul trecând si 
stabilindu-se la Ismail. 

Din datele existente rezultă că lipovenilor veniți direct din Rusia li 
s-au adăugat, la mijlocul secolului al XIX-lea, comunităţi ale sectei 

opiste, emigrate mai înainte în regiunea de la gura fluviului Marita. 
In 1850 statistica lui Ion Ionescu de la Brad înregistra un număr de 
aproape 750 de familii lipovenesti, locuind compact in satele Camena, 
Sarichioi, Slava Rusă și Jurilovca sau în așezări cu populație mixtă, în 
general alături de români, cum erau Taita, Calica, Telita. 

În timpul războiului Crimeii comunitatea rusă din Dobrogea a tre- 
cut printr-o încercare deosebită, care a provocat puternice frământări 
interne. Încă la debutul conflagrației lipovenii au furnizat Porții con- 
tingente militare, cărora arhiepiscopul  Arcadiu le-a dat 
binecuvântarea sa. Având în vedere precedentul din 1828, când o 
parte din unităţile de cazaci dobrogeni au trecut de partea Rusiei, 
autoritățile otomane au manifestat o vădită neîncredere față de acest 
gest și au ordonat retragerea lipovenilor în interiorul Turciei. Înaintea 
pătrunderii armatei ruse în Dobrogea, cei mai mulți s-au sustras însă 
acestei dispoziţii si au rămas pe loc; ei au întâmpinat la Tulcea pe ge- 
neralul Ușakov cu pâine și sare dar, la scurtă vreme o companie de 
cazaci a ridicat căpeteniile bisericii lipovenești, în frunte cu arhiepis- 
copul Arcadiu pe care i-a trimis la Kiev apoi la Suzdal, de unde li s-a 
pierdut urma. In scurtă vreme această întâmplare a devenit o pro- 
blemă internațională: comunitatea a trimis emisari pe lângă sultan și 
împăratul Napoleon al III-lea pentru a interveni în favoarea sa, dar 
Rusia a rămas intransigentă, tratând evenimentul ca pe o chestiune de 
ordin intern. Neașteptatul sfârșit al căpeteniilor religioase a 
înspăimântat pe lipoveni, întărindu-le aversiunea față de regimul 

țarist, mai ales că acum pierduseră și încrederea autorităților turcești. 
Mulţi dintre ei, abandonându-și bunurile, s-au lăsat cu luntrile în voia 
valurilor mării, refugiindu-se spre alte ținuturi. 

După încheierea ostilităților alți membri ai sectei popiste care con- 
stituiau majoritatea, împreună cu un număr de bezpopovti, s-au așezat 
la Tulcea, unde și-au clădit și biserică. Ei au acționat aici pentru refa- 
cerea vieții și ierarhiei lor bisericești, dar sentimentul de nesiguranță 
legat de atitudinea ostilă a Rusiei cât și de posibilitatea repetării eveni- 
mentelor din 1853 a stăruitpână la viitorul război din deceniul al VIII- 
lea. 

În sfârșit, rutenii, (ucraineni proveniți din ținuturile austriace) s-au 
stabilit în Dobrogea începând de la sfârșitul deceniului al III-lea. După 
războiul ruso-turc din 1828-1829, când armatele ruse au distrus 
lagărele unităților de cazaci incorporati in armata otomană, rutenii 
refugiați au întemeiat o primă colonie în Prislav și apoi mai multe 
așezări și pescării în Deltă (Ed. Engelhardt, loc. cit.). În 1850 numărul 
rutenilor era de circa 1000 de familii dar, după această dată, statisticile 
îi prezintă laolaltă cu lipovenii încât nu se mai poate cunoaște evoluţia 
lor numerică. 

Așezarea recentă, datând abia de câteva decenii, presiunea dog- 
melor religioase asupra spiritualității laice cât și condiţiile precare ale 
existenței noilor etnii dobrogene până la 1877 au făcut ca viaţa cultu- 
rală a comunităților ruse să fie redusă la mijloace modeste. În aceste 
împrejurări asezámintele monahale au concentrat o parte însemnată a 
modalitátilor sale de exprimare. Astfel, mănăstirea Cilic, fondată in 
1844 de populaţia ortodoxă rusă cuprindea in anul 1878 un număr de 
70 de călugărițe si 25 călugări. (Episcopul Dunării de jos Melkisedek, 
Lipovenismul, adică schismaticii sau răscolnicii și ereticii rusesci, 
București, 1871, p. 17; C. llioniu, op. cit., p. 613). Ca și monahii 
mánástirii románesti Cocosu, ei dispuneau prin firman de un domeniu 
care le permitea practicarea agriculturii, viticulturii, apiculturii, 
cresterea animalelor, la care s-a adáugat mai apoi mestesugul tesutu- 
lui de covoare, ajuns cu timpul la o autenticá si valoroasá exprimare 
artistică. Cam in aceeași vreme a fost fondată si mánástirea Uspenia 
din Slava Rusă, reședință a arhiepiscopului comunității lipoveniști din 
întreaga Dobroge. 


G tt 


Primii germani s-au așezat in Dobrogea către sfârșitul secolului al 
XVI-lea dar cu o frecvenţă și într-un număr care nu anunțau nicide- 

cum puternica lor migrare din a doua jumătate a secolului următor 
spre această regiune. (Ion Bitoleanu, Heimat für ein Jahrhundert. Die 
historischen Umstáde der Ansiedlung der Dobrudschadeutschen, în 
"Die Woche", Sibiu, 17 decembrie 1982). 

Dupá incorporarea Basarabiei, in 1812, autoritátile tariste au incu- 
rajat colonizarea pártii de sud a noii provincii cu slavi (rusi si bulgari) 
dar si cu germani, cárora le-au fost acordate largi privilegii economice, 
fiscale si confesionale. Publicarea, in 1813 si 1814, a manifestelor impe- 
riale ale tarului Alexandru I cát si ráspándirea lor in tinuturile popu- 
late de germani au avut o insemnatá putere de atractie asupra unor 
locuitori din provinciile polono-prusiene, din diferite regiuni ale 
Rusiei cát si din statele sudice ale Germaniei. Proveniti mai ales din 
Suabia ei erau cunoscuți in genere sub numele de Schwaben (șvabi) si 
sub presiunea unor cauze economice, politice si religioase s-au lásat 
angajati intr-o perpetuá pribegie care avea sá-i ducá departe de tara 
lor. 

Stabiliti abia de cáteva decenii in sudul Basarabiei, unde coloniile 
lor insumau circa 24 000 de locuitori in sudul Ucrainei si imprejurimi- 
le Odesei (Al. P. Arbore, Inforraatiuni etnografice ..., p. 57), germanii 
au inceput sá páráseascá Rusia, in general din aceleasi cauze care au 
determinat si pe bulgari s-o facă, îndreptându-se fie spre S.U.A. si 
Canada, fie spre Dobrogea. 

În această din urmă regiune colonizarea germanilor s-a făcut timp 
de 50 de ani, începând din 1840 și până în 1891, în trei perioade dis- 
tincte. În prima dintre acestea (1840-1856) ei au constituit coloniile din 
Tulcea, Malcoci, Atmagea, Cataloi și Ciucurova, în partea septentrio- 
nală a provinciei; în a doua perioadă (1873-1883) s-au așezat la 
Cogealac, Tariverde, Faclia, Caramurat, Constanţa și Cogealia, mai 
spre sud; în sfârșit, între 1890-1891 au format coloniile compacte de la 
Cobadin și Sarighiol și așezări răzlețe la Mangalia, Osmancea, 
Osmanfacâ și Viile Noi de lângă Constanţa. 

Potrivit datelor existente rezultă că, începând din 1840 numeroși 
germani din gubernia Cherson s-au îndreptat spre Principatele 
dunărene, fiind semnalati in diverse localități ale Moldovei si 
Munteniei, iar în anul următor și la Măcin. În notele de drum spre 
Orient ale prof. Karl Knoch germanii aflați la Silistra și Cernavodă 
relatau că un grup de 300 de familii s-au adresat autorităților otomane 
pentru a le îngădui să se așeze în Dobrogea, fără a fi dobândit, la 
această dată, învoirea necesară. (loan Georgescu, Coloniile germane 
din Dobrogea, în "Analele Dobrogei”, VII/1926, p. 20). Statul otoman â 
intuit însă curând avantajele colonizării germanilor și nu numai că a 

autorizat intrarea lor în Dobrogea, dar le-a creat numeroase facilități. 

În 1843 la 6-7 km est de Tulcea, în apropierea regiunii mlăștinoase 
a brațului Sf. Gheorghe a fost fondată colonia Malcoci. Cele 20-25 de 
familii erau formate din șvabi, dar și din alsacieni, așa cum rezultă din 
onomastica cuprinsă în registrele matricole: Georges, Charles, Louis 
ș.a. Stabiliti într-o regiune încă abundent păduroasă, ei și-au creat prin 
defrișare locurile de casă și curte. În 1845 a fost fondată mica colonie 
Akpunar. (Dr. Emil Finher, Die Deutschen in Bassarabien und in der 
Dobroudscha, in "Ostland" - Sibiu, III/1921, nr. 180) care s-a întărit 
apoi peseama unor noi elemente desprinse din comuna Jacobsonsthal, 
întemeiată lângă Brăila de emigranți germani veniți din Basarabia. 
Însemnările primului notabil, Adam Kiihn, durează doar până la 1848 
când, sub presiunea populației musulmane părăsesc așezarea și înte- 
meiază colonia Atmagea (Al. P. Arbore, Coloniile germane din 
Basarabia și din Dobrogea: câteva precizări, în "Analele Dobrogei”, 
11/1921, nr. 4, p. 471 si urm.), în ținutul păduros din vestul 
Babadagului, cu sprijinul autorităților din acest oraș. 

În general, constituirea primelor așezări germane a avut la bază cri- 
teriul confesional; populația comunei Atmagea era formată din familii 
tinere de germani evanghelici (luterani), emigrați din Rusia, dar și din 
Prusia Occidentală și Posen, în timp ce colonia Malcoci a fost înte- 
meiată de germani catolici din ramura de sud (K. F. Peters, 
Grundlinien zur Geographie und Geologie der Dobrudscha, I, 
Geographischer, Theil, Wien, 1867, p. 54). Crearea lor n-a avut carac- 
terul unei colonizári de stat, ca in cazul musulmanilor. Germanii s-au 
statornicit in mod spontan, in lipsa oricárei preocupári a autoritátilor 
otomane față de organizarea vieții lor comunitare ceea ce și-a pus 
amprenta asupra existenței patriarhale a celor dintâi așezări. Prime 
locuințe au fost bordeie semiingropate; lipseau registrul de stare civilă 
cât și evidențele matriculare. 

Primele colonii întemeiate cuprindeau o populaţie puțin 
numeroasă. Vorbind despre satele Malcoci și Tekeli (situat nu departe 
de Hârșova) Ion Ionescu de la Brad estima in 1850 populaţia lor la nu 
mai mult de 59 de locuitori (Ion Ionescu de la Brad, op. cit., p. 82). Prin 
1857 satul Cataloi, situat spre nord de Babadag, cuprindea numai 7-8 
familii de germani, asa cum rezultă din procesul verbal al comunității 
evanghelice din Tulcea. Peste numai un an insá erau 40 de familii, ceea 
ce a permis formarea unei colonii separate de românii, tătarii și rușii 
găsiți aici. Și în alte împrejurări germanii s-au stabilit în așezări 
cuprinzând populație musulmană și creștină mai veche. Satul 
Ciucurova, din valea Slava, la 7 km de Atmagea, era locuit de ruși, 

turci, tătari și lazi caucazieni când, în 1857, au venit, potrivit raportu- 
lui lui + m Malinowsky, comisarul de origine germană al Porții 
otoman: . Comisia Europeană a Dunării - primii coloniști originari 
din provin. 'e de nord ale Germaniei. 

Fie prin s; Orul natural, fie pe seama noilor veniți, coloniile ger- 
mane s-au dezv oltat însă destul de repede. Potrivit unui document din 
1864 în Ciucurova locuiau 46 de familii evanghelice și 3 baptiste, 
însumând circa 250 de oameni; în 1861 G. Lejean estima populaţia 
comunei Atmagea la 1200 de locuitori. C. Allard s-a ocupat, de aseme- 
nea, în scrierile sale de germanii din Tulcea și din împrejurările sale (C. 
Allard, Mission medicale dans la Tartarie-Dobroutcha, Paris, 1857, p. 
65; idem, Souvenirs d'Orient. La Dobroutcha, Paris, 1859, p. 105). Cei 
dintâi și cei mai numeroși au fos șvabii catolici. În 1856 numărul lor se 
ridica la circa 100, locuind în case modeste, acoperite cu stuf. 
Comunitatea germană a prosperat apoi repede, pe măsura condiţiilor 
oferite de activitatea comercială a portului, mai ales după crearea 
Comisiei Europene a Dunării și amplificarea traficului de călători și 
mărfuri. Ei s-au extins si in teritoriul agricol si forestier din preajma 
orașului unde, potrivit lui C. Jirecek, cele patru sate cu populaţie ger- 
mană numărau aproape 600 de locuitori (Cf. Al. P. Arbore, loc. cit.). 

În afară de Malcoci, mai puțin expus evenimentelor, celelalte 
colonii au traversat o perioadă de grele încercări în timpul războiului 
ruso-turc din anii 1853-1856. Când au început operațiunile militare pe 
frontul dobrogean, cu excepţia câtorva familii, germanii s-au refugiat 
în Moldova. După încetarea războiului majoritatea s-a reîntors, dar a 
găsit satele ocupate de tătari sau cerchezi, recâștigându-și drepturile 
numai cu concursul autorităţilor otomane care-i preferau pentru con- 
tributia lor la progresul vieţii economice. Totuși, așezările create după 
această dată au fost situate, din prudenţă, departe de drumul principal 
care lega Tulcea de Constanţa. 

A doua etapă a emigrării germanilor în Dobrogea a avut la origine 
măsurile adoptate de autoritățile țariste după după 1871: dizolvarea 
comitetului pentru administrarea coloniilor din tinuturile rusești, sub- 
ordonarea instituţiilor școlare și religioase, primele recrutări în arma- 
ta țaristă, germanii fiind scutiți până la această dată de obligaţiile mi- 
litare. 

Din anul 1872 autorităţile otomane au permis familiilor de pribegi 
să se așeze în părţile fertile, de stepă, din centrul și din sudul Dobrogei, 
eliberându-le tapi-uri pentru pământurile necesare, cu singura 
obligaţie de a plăti statului zeciuiala din recoltele obținute. Așa s-a 
constituit, prin 1873 sau 1874 colonia Cogealac, la jumătatea distanței 

dintre Babadag și Constanţa. Această nouă așezare a avut la bază 15 
familii desprinse din satul Cataloi, cărora li s-au adăugat noii veniți 
din gubernia Cherson, cei mai multi șvabi, încât în ajunul războiului 
din 1877 se formase aici o comunitate de circa 500 de oameni (loan 
Georgescu, op. cit., p. 32). Evenimentele care au urmat au marcat pu- 
ternic această așezare; ea a conoscut un reviriment al vieții economice 
și spirituale abia după revenirea Dobrogei în cadrul statal românesc. 

N aceiași ani au fost fondate și coloniile din Tariverde, de emi- 
granti veniți din Rusia, dar originari din Würtenberg apoi Facria 
(Faclia), compusă din germani originari din Polonia și Prusia. După 
1878 procesul a continuat cu intensitate, constituindu-se așezările de la 
Caramurat (Negru Vodă), Colilia, Anadalchioi și Cogealia (Lumina). 
În primii ani după instalarea administrației românești, în cele două 
judeţe - Constanţa și Tulcea - numărul germanilor se ridica la circa 
2500 pentru a crește, la începutul secolului al XX-lea, la peste 8000 (I.A. 
Nazaritean, Notite istorice și geografice asupra provinciei Dobrogea, 
Tulcea, 1882, p. 27; C.D. Pariano, Dobrogea și dobrogenii, Constanţa, 
1905, p. 4). 

Germanii au adus cu ei priceperea de buni meșteșugari, agricultori 
și negustori, deprinderile de muncă sistematică, ordine și înclinație 
spre înnoire. În lipsa pământului arabil, locuitorii coloniilor create în 
regiunile păduroase din nordul Dobrogei au practicat mai cu seamă 
lemnăritul și cărbunăritul. Ei au exploatat însă pădurile în mod exce- 
siv, tăind suprafețe întinse, pentru lemnul și cărbunii necesari con- 
struirii corăbiilor din șantierele dunărene. Buni crescători de animale, 
ei au contribuit la ameliorarea raselor de vaci și cai, distingându-se în 
fabricarea și comercializarea untului, apoi, cu timpul, în cultivarea 
cerealelor și a viței de vie, în transporturi, construcții si negot. 

În condiţiile dispersării lor pe spații întinse, cu populații eterodoxe 
și eteroglote, germanii au adoptat o atitudine tradiționalistă față de 
cultura poporului lor, fără ca preocupările de conservare să implice 
respingerea contactelor și dialogului cu celelalte comunități etnice. 
Încă în împrejurările potrivnice ale așezării primelor temelii s-au vădit 
preocupările pentru organizarea vieții comunitare sub aspect admi- 
nistrativ, cultural și etnic. 

In 1849, curând după fondare, la Atmagea a început să oficieze 
primul pastor luteran. La Ciucurova locuitorii și-au construit din lemn 
0 modestă casă de rugăciuni și au adus pentru instructia copiilor un 
învățător de origine elveţiană. Din 1847 s-a deschis la Malcoci întâia 
matricolă bisericească, din care rezultă prețioase indicații cu privire la 
regiunea natală a celor înscriși. În 1860, la intervenția ambasadorului 

Rusiei la Constantinopol, sultanul a autorizat printr-o iradea constru- 
irea primei biserici germane la Atmagea. 

Des. încape o comparaţie cu epoca de prosperitate pe care au 
cunoscut-o "pă instalarea administraţiei românești, satele germane 
au progresat și în timpul stăpânirii otomane datorită însușirilor de 
care locuitorii lor au dat dovadă. Primelor bordeie le-au luat locul 
așezări îngrijite și curți spatioase, străzi largi și biserici în jurul cărora 
se desfășura viața spirituală a comunităţii. Locuinţele imbinau tradiția 
construcției germane cu elementele locale. Casa prezenta ca semn dis- 
tinctiv decorația capetelor cabaline, specifică regiunilor de obârșie dar 
și practica tencuirii pereților cu lut și spoirea cu var. 

Nevoia de ordine a îndemnat la cultivarea tradițiilor de organizare. 
Primarul îndeplinea rolul important pe care îl conferă și lipsa de pre- 
ocupare a autorităţilor oficiale de a organiza coloniile creștine sub 
aspect administrativ, al normelor morale și al vieţii lor spirituale. De la 
rânduirea muncii, la aplicarea justiţiei și promovarea virtuților, alături 
de pastor și de învățător el reprezenta autoritatea supremă căreia 
comunitatea îi acorda, prin tradiţie, întreaga ascultare. 

Grupate după criteriul confesional, așezările germane și-au organi- 
zat în același sens instituţiile bisericești și școlare, proces aflat, până în 
1877, încă în faza de început. Comunitatea de confesiune luterană a 
fost prima care și-a întemeiat o parohie evanghelică la Atmagea. (G. 
Ilinoiu, Cultele în Dobrogea, p. 635). Aflată în inferioritate sub raport 
numeric față de svabii catolici, ramura evanghelică stabilită în impre- 
jurimile Tulcei în deceniul al șaselea, a încercat, fără succes, să-și 
creeze în 1857 o parohie proprie, după care s-a atașat celei din 
Atmagea. Comunitatea de confesiune catolică și-a clădit în 1872 pe 
"strada nemteascá" din Tulcea, biserica proprie, aflându-se însă din 
punct de vedere jurisdictional sub autoritatea Episcopatului catolic 
din Nicopole, în timp ce colonia Cataloi, îmbrăţișând in 1865 cultul 
baptist, a devenit sediul principal din Dobrogea al acestei confesiuni. 

Concomitent cu organizarea bisericească s-au pus bazele, mai întâi 
în mediul urban, primelor instituții de învățământ. În anul 1850 comu- 
nitatea catolică din Tulcea a fondat cea dintâi școală germană dobro- 
geană, sub direcția eminentului profesor român Gh. Caragea. Curând 
după aceea și-a deschis cursurile și școala comunității protestante. 

Tárani dárji si vigurosi, cáliti de asprimea unei necontenite peri- 
grinári, germanii din Dobrogea au pástrat cu fidelitate elementele de 
bazá ale patrimoniului lor cultural strámosesc. Rupte de viata cultu- 
ralá a patriei originare, epoca moderná a actionat asupra coloniilor 
germane din Dobrogea in sensul alterárii treptate a traditiilor legate de 

viață rustică, deși elemente valoroase si originale ale patrimoniului 
popular s-au consacrat atât în sfera tradiţiilor religioase cât și a celor 
laice. Colindele, oratiile, invocatiile, cântecul popular și-au păstrat aici 
caracterul lor arhaic, mai ales în sânul comunităţilor evanghelice care 
au vădit în general un spirit mai conservator. Studiate în parte, ele 
reprezintă un real interes pentru istoria culturii din Dobrogea cât și 
pentru cunoașterea procesului de interferare a vieţii spirituale din 
etnicul dobrogean. 

În centrale urbane ale Dobrogei tabloul etnic era completat cu alte 
comunități, mai puțin numeroase, legate de practicarea comerțului si 
a unor mestesuguri. 


Grecii și armenii 


"Grecii locuiesc orașele - nota în 1850 lon lonescu de la Brad; n-am 
găsit decât un singur sat de 94 de familii (Alibeichioi- n.a.) care, după 
ce au stat de partea cealaltă a Dunării, în Basarabia, au venit să se sta- 
bilească în Dobrogea" (Ion Ionescu de la Brad, Excursion ..., p. 82). 
Grecii din Alibeichioi (azi Izvoarele) au atras atentia apoi lui G. Lejean 
si Karl F. Peters. 

Colonizarea noului val de tátari si cerchezi dupá rázboiul Crimeii a 
determinat o decádere a negustorilor greci care se ocupau cu comer- 
cializarea casului și a brânzei dobrogene. 

În general ostilitățile militare din secolul al XIX aveau să aducă 
multe daune negotului din orașele dunărene. După răscoala națională 
din deceniul al treilea, grecii cad în dizgratia autorităților otomane asa 
încât, căutându-și alte rosturi, numărul lor a scăzut în orașele unde-și: 
aveau reședința demnitarii turci. Astfel, o seamă de greci din Silistra 
au solicitat domnitorului muntean Grigore al IV-lea Ghica, permisi- 
unea de a se așeza la Călărași, refugiindu-se preventiv din calea repre- 
saliilor împotriva creștinilor (N. Iorga, Droits nationaux .., p. 32). 
Toate aceste cauze au acționat asupra stabilității comunităților 
grecești, ceea ce explică și unele dezacorduri cu privire la ponderea lor 
numerică. Ion lonescu de la Brad indica cifra de 300 de familii, majori- 
tatea - 200 de familii - locuind la Tulcea. L. Viscovich estima numărul 
grecilor din acest oraș la 1500 de suflete (L. Viscovich. Zur 3tatistik der 
Dobrodscha, p. 698) dar Peters considera această cifră ca fiind infe- 
rioará realității. După acest ultim autor, populația grecească a 
Dobrogei insuma în deceniul al șaptelea cifra de 4000 de oameni (Al. 
P. Arbore. Câteva însemnări asupra cerchezilor, grecilor și arabilor din 
Dobrogea, în "Analele Dobrogei", nr. 4/1922, p.506) majoritatea 

locuind, de data aceasta, în Constanţa și Sulina, porturi al căror trafic 
comercial a cunoscut în această vreme o sensibilă creștere. În sfârșit, 
statistic. elaborată de Belotercovici se referă la 544 de familii 
rezultâna, asadar, o creștere aproape dublă pe ansamblul Dobrogei 
între 1850 s; 1877. 

În așezările de pe Dunăre prezenţa grecilor stăruie și în alte diverse 
mărturii. Astfel, din condica de milostenii a bisericii din Azaclău, 
deschisă începând din 1859, rezultă o seamă de nume fie de greci 
care-și păstrează identitatea etnică, fie asimilați probabil populației 
românești cu care au convietuit vreme mai îndelungată, cum sunt 
Haralampi, Olimpiada, Polihroni, Mavrodi, lanachi, Dumitrachi șia. 
(N. Iorga, Cele trei Dobrogi pe care le-am gásit, p. 31). 

Dintre orasele provinciei, grecii au ajuns vremelnic sá domine viata 
economică a Sulinei, despre care G. Lejean afirma, in 1861, că "est peu- 
plée en grande majorite de commersants grecs" (G. Lejean, 
Etnographie de la Turquie de l'Europe, p. 14). În afară de comerțul 
mare, grecii - proveniți in majoritate din arhipelag si din insulele io- 
nice - erau navigatori si piloti, meșteri de corăbii și deținătorii unei 
bune părți din micul negot orășenesc. Formând, așadar, o populație 
pronunțat instabilă, comunitatea greacă nu și-a creat până în 1877, 
decât rareori, forme temeinice și persistente de viața culturală locală 
proprie. În categoria acestora din urmă se știe astăzi că la Silistra au 
funcționat în secolul al XIX-lea o școală și o biserică, fondante cu spri- 
jinul episcopului Dionisie și al Patriarhiei din Constantinopol. La 
Sulina, ca urmare a creșterii numerice a populației grecești și 
românești, cele două comunități s-au separat, românii cedând grecilor 
vechea biserică ortodoxă (Const. C. Giurescu, Știri noi despre popu- 
latia românească a Dobrogei, p. 21). De asemenea, prin firman impe 
rial, a fost fondată biserica greacă din Constanţa care, la vremea aceea, 
a reprezentat una din cele mai importante edificii ale orașului. 

Călător neobosit și cronicar înăscut, preotul armean Minas 
Pájáskiant trecea in 1803 prin Babadag unde a găsit 40 de case 
armenești, precum și biserica veche, din piatră, cu hramul "Sf. Cruce 
din Vareg”, arsă in 1823 și reconstituită în 1828 printr-un firman al sul- 
tanului. Din datele existente rezultă că comunitatea armeană din 
Tulcea, s-a constituit abia în prima jumătate a secolului al XIX-lea, 
întrucât prin 1830 se ridica aici un mic paraclis acoperit cu olane, menit 
să servească vieții lor religioase. Tot din această vreme se întărește și 
colonia armeană din Sulina. 

În a doua jumătate a secolului al XIX-lea numărul armenilor din 
Dobrogea a crescut constat. Potrivit statisticii lui Ion Ionescu de la 

Brad existau în 1850 în jurul a 75 de familii. Statistica lui Belotercovici 
indica 111 familii dar, din datele recensământului lipsind Silistra, 
rezultă că numărul lor putea fi, de fapt, mai mare. 

Diversitatea etnicului dobrogean, aflat într-o permanentă schim- 
bare, nu numai că nu a estompat, dar a pus în evidenţă cu și mai mare 
tărie vechimea, statornicia si perenitatea românilor pe aceste 
meleaguri. 


IN. CALEA SPRE MARE A PRINCIPATELOR ROMÂNE 


Importanţa strategică și destinația de fond de feude dată Dobrogei 
în timpul stăpânirii turcești au abătut în mod nefiresc sensul evoluției 
acestei provincii: aceea de a face ieșirea la mare a unui producător 
agricol de talia Țărilor Române. Exercitarea îndelungată a monopolu- 
lui comercial în bazinul Mării Negre a dăunat economiei agrare și 
păstorești a regiunii și dacă și-a păstrat, în pofida condiţiilor, resurse- 
le productive, aceasta se datorește faptului că Dobrogea n-a putut fi 
ruptă din sistemul economic al Țărilor Române. Nu este întâmplător 
că, de-a lungul stăpânirii turcești, economia și așezările omenești au 
decăzut spre extremitățile provinciei (Constanţa a ajuns cu timpul la 
starea lamentabilă a micului sat Kiistenge), în timp ce localităţile din- 
spre Dunăre, cu insufletita lor viață economică si cu aspectul lor în 
general prosper și-au menţinut vitalitatea, alimentate de seva trun- 
chiului comun. 

Contribuția românilor din Dobrogea la crearea unor împrejurări 
istorice capabile să întărească legitimitatea reunirii acestei provincii cu 
statul national s-a dovedit a fi esențială nu numai sub aspectul 
numărului lor, pentru că ei au reprezentat izvorul principal al acelei 
forte economice capabile să regenereze, de fiecare dată, productivi- 
tatea unui ținut greu încercat de războaie și nesiguranță. 

În secolul al XIX-lea, pe fondul unor surse naturale variate, 
ocupațiile tradiţionale ale românilor s-au practicat aici în forme sis- 
tematice și cu vădită pricepere. În acest cadru, preocuparea pentru 
selectionarea raselor de animale, a soiurilor viticole de calitate, 
albinăritul, meșteșugurile casnice, extracția mineralelor și a metalelor 
presupuneau deprinderi care se dobândesc în timp, prin strădania 
multor generații și, în orice caz, un centru de cultură materială stator- 
nică. Spre exemplu, Nifon Bălășescu găsea printre românii dobrogeni 
"negustori de tot feliul”, alături de pescari, meșteșugari, plugari si 
viticultori, care obțineau soiuri comparabile cu cele din Principate, 
precum și păstori cu vechi tradiții. Obisnuiti să creeze bunuri într-o 

necontenită infruntare cu greutățile, oamenii locului au smuls unor 
pámáni:i aride roade ce păreau miraculoase. Francezul Camille 
Allara, .flándu-se in 1855 la Constanţa, sublinia optimismul 
românilor, *ealterat de nesiguranța locurilor. "Trebuie să fie în această 
rasă un reso; * remarcabil - scria el în legătură cu aceste trăsături - ca să 
fi putut rezista la această viață de teamă și mizerie, care-i este hărăzită 
de atâta vreme" (Camille Allard, La Dobroutcha, in "LIlustration, jour- 
nal universel", l-er mars, 1856, p. 138). 

Este neindoielnic faptul cá, la mijlocul secolului al XIX-lea, romànii 
dobrogeni furnizau Imperiului otoman venituri considerabile prin 
comercializarea produselor agricole din aceastá provincie. De exem- 
plu, in anul investigatiei sale dobrogene, Ion Ionescu de la Brad relata 
cá mocanii aveau la pășunat un milion de oi, cifră confirmată si de un 
raport consular austriac (Al. P. Arbore, O încercare de reconstituire ..., 
p. 273). Restabilirea libertăţii comerțului cât și refacerea resorturilor 
care legau Dobrogea de piața agricolă a Țărilor Române, au contribuit 
la dezvoltarea rapidă a porturilor maritime și fluviale din această parte 
a Turciei europene. 

În această privință merită să fie examinat destinul deosebit, dar 
deloc întâmplător, al centrelor urbane ale provinciei. La mijlocul se- 
colului al XIX-lea scriitorul francez Ami Boué așeza printre târgurile si 
orașele Dobrogei localitatea Cuzgun (Ion Corvin). Situaţia înfloritoare 
a acestei localităţi, mai ales la începutul secolului al XVIII-lea, când era 
un oraş bine pavat, iluminat, cu bazaruri bogate și geamii, apărat de 
fortificaţii, se datora așezării sale la confluența drumurilor dintre 
Constantinopol, Bazargic și Silistra; decăderea sa din veacul al XIX-lea 
vine în contrast cu ridicarea orașelor așezate pe căile ce descindeau din 
Principatele române. 

Cu o deosebită sensibilitate au înregistrat orașele dobrogene atât 
vremelnicile stagnări cât și intensificarea relațiilor economice cu Țările 
Române. După tratatul de la Adrianopol, stăpână pe Gurile Dunării, 
Rusia nu s-a mai îngrijit de întreținerea navigaţiei în acest sector. Cum 
însă "debușeurile Moldovei și Munteniei, a căror importanţă creștea zi 
de zi" presau puternic cu marile lor cantități de cereale, ele și-au 
deschis drum cu o irezistibilă forță dinspre porturile dunărene Brăila 
și Galaţi, către Cernavodă și Constanţa. 

Un raport consular italian din 1864 relata că prin Constanţa se 
exporta tot grâul care odinioară pleca din Galaţi și Brăila, cam 
2 500 000 hl de cereale. Localitatea apare acum fortificată cu ziduri spre 
uscat si cu un port întărit, transformându-se treptat într-un oraș cu 
multe magazine și edificii cu câteva etaje și cu o viață economică insu- 

flețită. Portul nou din Tulcea, dotat cu un chei abia construit, putea 
adăposti vasele moderne ale vremii, atât de numeroase în sezonul na- 
vigatiei, încât naturalistul francez Boucher de Perthes îl compara, prin 
1853, cu o pădure de catarge. Sulina a cunoscut însă o evoluție si- 
nuoasă, în funcție de natura legăturilor sale cu economia românească. 
După 1829 orașul a străbătut o perioadă de lentă decădere: în 1853 
număra doar 1000-1200 de locuitori, în cea mai mare parte greci și mal- 
tezi care practicau pilotajul unor vase, meserie împletită cu o activitate 
tulbure ce aducea a piraterie. Orașul avea să renască odată cu avântul 
comerțului și a creșterii interesului marilor puteri față de resursele 
economice din regiunea Dunării de Jos. În scurtă vreme, Comisia 
Europeană a Dunării și-a ridicat aici stabilimente impozante pentru 
serviciile sale administrative, cheiuri, ateliere de reparații, un far mo- 
dern, magazine, un spital, stație de telegraf, iar deasupra agențiilor 
consulare au început să se distingă pavilioanele puterilor navale 
europene. 

Prin aceste înprejurări Dobrogea s-a legat efectiv de economia 
românească, fapt deosebit de important, pe care cercurile de afaceri 
apusene l-au luat în calcul atunci când au angajat investiţii în această 
regiune. 

Două mari căi naturale puteau servi punerea în circuitul 
internațional a resurselor României, în interesul său propriu și al 
statelor europene interesate: Dunărea și Marea Neagră. Cum numai 
exploatarea lor în directă legătură putea fi eficientă, acest fapt se lega, 
în ultimă instanță, de pământul Dobrogei. În secolul al XIX-lea intere- 
sul marilor puteri industriale europene pentru resursele naturale ale 
Țărilor Române s-a lărgit în mod explicabil. Dezvoltarea producţiei 
agricole a Principatelor și noul regim al libertății comerțului stipulat în 
Tratatul de la Adrianopol din 1829 a reintegrat Dobrogea în circuitul 
comercial românesc în așa măsură, încât devenise necesară unirea ei 
cu acest sistem nu numai prin mijloace întâmplătoare, ci prin legături 
moderne și stabile. Iniţial traficul de călători s-a făcut cu ajutorul ser- 
viciului de diligente creat de valiul de Rusciuc, Midhat pasa, pe rutele 
Cernavodá-Constanta, Constanta-Tulcea si Silistra-Ostrov-Medgidia 
trecând prin Cuzgun (Ien Corvin) - drumuri abia pietruite care nu mai 
corespundeau volumului mare de márfuri ce se indreptau spre orasele 
antrepozite si spre porturi. 

Ion Ionescu de la Brad era incredintat cá portul Constanta era 
"menit a fi locul de încărcat a productelor Principatelor” pe când dom- 
nul Munteniei, Barbu Știrbei, se pronunţa limpede - într-un "ofis" din 
22 decembrie 1855 - cu privire la necesitatea ieșirii la mare: "Ni se pare 

de neapărată trebuintá ca pentru drumul de fier să întreprindă guver- 
nul înc-' prin inginer special, deprins si cercat în acele lucrări, stu- 
diul pi.. itor al liniei drumului de la Vârciorova prin Craiova si 
București, . Dunăre la punctul ce se va găsi mai priincios de unde 
drumul de t. r să se prelungească până la un punct al Mării Negre" 
(Romulus Seișaru, Dobrogea, Gurile Dunării si Insula Serpilor, 
București, 1928, p. 14). 

La întrebarea pe care și-o pune Nicolae Bălcescu, într-o scrisoare 
adresată lui lon Ghica în 1850, în legătură cu oportunitatea construirii 
unui "drum de fier” de la Dunăre la Constanţa avea să răspundă în 
1857 Societatea engleză Danube and Black Sea Railway Company 
Limited care a obţinut de la guvernul otoman concesionarea constru- 
irii căii ferate Cernavodá-Constanta cât si a lucrărilor de modernizare 
a portului de la mare, unde a ridica. cheiuri, magazii și instalaţii mo- 
derne de încărcare a cerealelor aduse pe drumul de fier din 
Principatele române. Cam în aceeași vreme o misiune tehnică 
franceză, în componența căreia era cuprins si "topograful valah" 
Aninoșanu, a primit încredințarea Ministrului lucrărilor publice al 
Turciei pentru construirea unei șosele ce lega Rasova de Constanţa, 
lucrare în care "populația valahă a fost folosită în exclusivitate”. În 
sfârșit, în 1857 Comisia Europeană a Dunării, cu sediul la Sulina, în 
cadrul lucrărilor de creare a unui serviciu telegrafic și telefonic a legat 
Galaţiul cu Tulcea printr-o linie telegrafică, paralel cu traficul intens de 
călători și mărfuri asigurat de vasele companiei "Lloyd". Reţeaua 
telegrafică ce lega Principatele Unite cu Dobrogea a fost extinsă apoi 
spre Constanţa, Bazargic, Silistra, Medgidia și Hârșova. 

Însăși Comisia Europeană a Dunării (C.E.D.) și instalarea adminis- 
tratiei sale la Sulina este o creaţie a marilor interese economice și 
politice pe care statele europene mari și le disputau la gurile celei mai 
importante artere de circulaţie fluvială de pe continent. Deși consti- 
tuirea acestui organism și exercitarea prerogativelor sale, începând cu 
Tratatul de la Paris din 1856 și până în 1883 a fost expresia dominaţiei 
celor șapte mari puteri în care prevalau interesele Austriei, Comisia 
Europeană a Dunării a contribuit, prin lucrările importante de amena- 
jare a navigaţiei între Isaccea și Gurile Dunării, la progresul economic 
al acestei regiuni și la întărirea legăturilor dintre Țările Române și 
Dobrogea. În același timp, deși lipsită de independența statală, 
România ca ţară dunăreană și membră a Comisiei permanente a 
statelor riverane, și-a consolidat pozițiile în zona geografică a așezării 
sale, exercitând o influență hotărâtoare asupra evoluţiei străvechii 
provincii românești din dreapta Dunării. 

IV. AFIRMAREA CONȘTIINȚEI NAȚIONALE. 
SOCIETATEA CULTURALĂ ROMÂNEASCĂ 


Creșterea importanței numerice, economice, culturale și religioase 
a populației nemusulmane, cât și presiunile marilor puteri apusene 
exercitate asupra guvernului otoman s-au reflectat în decretul 
(Hattihumayum) din 1856, reînnoit prin firmanul imperial din 1875, 
care angaja egalitatea in fata legilor dintre musulmani și creștini. 

. Decretele promulgate de administraţia centrală otomană în această 
perioadă s-au dovedit corecte în litera lor, dar rareori ele au fost 
respectate în mod corespunzător în provinciile mărginașe. Aplicarea 
dreptăţii, mai ales în cazul raialelor, era paralizată de o justiţie părtini- 
toare, cât și de conservatorismul funcționarilor otomani care acceptau 
cu greu ideile innoitoare ale epocii. 

Până la unirea cu România, acest drept a suferit în Dobrogea 
numeroase alterări și încălcări, fără ca prin aceasta să scadă impor- 
tanta prezenței unor demnitari români în organele administrative și 
judecătorești oficiale ale provinciei, sau a formelor de autoadminis- 
trare păstrate din vechime. Sub raport juridic, după reformele sulta- 
nului Mahmud al II-lea, exista la Silistra un tribunal prezidat de un 
mola (judecător în marile orașe turcești, superior cadiului), iar la 
Babadag, Hârșova, Mangalia și Isaccea câte o judecătorie. Această 
împărțire s-a modificat în 1875: prima instanță judecătorească 
(Medjilissi), prezidată de un muftiu, s-a mutat la Tulcea, iar în 
reședința fiecărei cazale s-a creat o judecătorie condusă de un cadiu, 
asistat de judecători aleși în număr egal dintre notabilii musulmani, 
cât și dintre creștini. În comune, consiliile locale aveau căderea de a 
judecă în limitele impuse de sistemul otoman bazat pe codul 
napoleonian, adaptat însă "după împrejurări și după obiceiurile ţării 
"(subl.ns.). Această precizare cuprindea dezlegarea unor realități insu- 
ficient studiate pe planul instituţiilor și tradiţiilor dobrogene în timpul 
stăpânirii turcești, pentru că "obiceiurile țării” sunt, de fapt, sistemul 
de legi, norme si cutume cuprinse într-un cod justitional nescris al 
unor comunitáti strávechi si care si-au exercitat necontenit formele de 
autoadministrare proprii in modalitáti de compromis cu sistemul 
administratiei oficiale. 

Numiti de obște sau de autorități, un "Decul pârcălabul" din 1735 
sau "voievodul satului Dáieni", care se adresa stăpânirii din Tara 
Românească în 1835, îndeplineau funcții și demnități apropiate statu- 
tului de autoguvernare locală. Viceconsulul Nicolae Țârcă vorbea în 
însemnările sale și despre sfatul bătrânilor, o altă instituţie străveche a 

obștei țărănești. El exercita, se pare, prerogative largi de vreme ce 
autoritățile otomane nu erau căutate decât în cazuri de crimă si 
fărădei:,, nari, semnalate cu totul foarte rar în sânul comunităților 
românești. tăruind asupra acestui aspect, Nifon Bălășescu înfățișa pe 
românii din ..'obrogea ca oameni deschişi și drepți, conservând virtuti 
populare propii moralei cultivate in obștea țărănească. Ei apar cu 
aceste însușiri nu numai în imaginea pe care și-au creat-o românii 
despre ei înșiși; în viziunea lui Ismail Bey, mutesellim (viceguverna- 
tor) de Tulcea, românii sunt infátisati, de asemenea, ca "oamenii 
pașnici, muncitori și cinstiţi” (D. Șandru, Mocanii în Dobrogea, p. 74). 

În deceniile care au precedat reuniunea Dobrogei cu statul 
național, pe măsura revenirii vechilor români la vetrele distruse în 
vremurile cumplite ale războiului ruso-turc din 1828-1829 și prin sta- 
tornicirea unui mare număr de păstori din Transilvania, vechilor 
forme de organizare li s-au adăugat altele noi. Înainte de 1850 se crease 
la Hârșova o starostie a mocanilor cu scopul de a apăra, pe lângă 
autorităţile turcești, insemnatele interese ale economilor de turme. 

Fruntașii populației românești s-au folosit, de asemenea, de dez- 
voltarea relațiilor consulare ale statelor europene cu Imperiul otoman, 
în cadrul cărora, pe măsura creșterii importanței economice a 
Dobrogei, la Tulcea au luat ființă consulate ale Austriei, Franţei, 
Angliei, S.U.A., Italiei, Greciei, Olandei și o misiune diplomatică a 
României. Încheierea convenției din 1855 între Austria si Turcia 
privind drepturile transilvănenilor la pășunatul din Dobrogea con- 
sacra, de asemenea, pe plan juridic, vechea practică a păstoritului 
transhumant. Din această perioadă s-au așezat aici numeroși propri- 
etari, multi dintre ei oameni instruiți, purtători ai ideii nationale. Unul 
dintre ei, Nicolae Tárcá, format la școala brașoveană, constatând cât de 
însemnate erau interesele românilor în această provincie, a atras 
atenția consulilor austrieci din Tulcea și Rusciuc asupra necesității 
organizării unui viceconsulat la Hârșova. Luând act de această pro- 
punere, autoritățile de la Viena l-au însărcinat, în mod provizoriu, cu 
girarea afacerilor viceconsulatului admis a se crea în această localitate 
cu o numeroasă populație românească din care multi erau, formal, 
supușii Austriei. 

Concluzii semnificative se pot formula și în legătură cu folosirea 
limbii române pe teritoriul Dobrogei. Numeroase izvoare și relatări ale 
contemporanilor sunt ferme în afirmaţia că chiar majoritatea musul- 
mană își insusise, din rațiuni practice, limba colectivitátii celei mai 
dinamice, limba română devenind unul din instrumentele de comuni- 
care curentă a provinciei. G. Lejean făcuse deja această constatare când 

scria în 1861: "prin urmare în relaţiile cele mai frecvente, comerciale si 
de altă natură, aceștia [turcii] vorbesc în nord-est limba bulgară, în 


sud-est limba greacă și în Dobrogea limba română" (G. Lejean, 
Etnographie ..., p.35). Cu un deceniu înainte Ion Ionescu de la Brad 
spunea la fel de limpede: "cu turcii și cu tătarii eu m-am înțeles în 
vorbe românești” (Ion lonescu de la Brad, Românii din Dobrogea, 
p.15). Chiar Mârza Han, căpetenia tătarilor stabiliți recent în 
Dobrogea, învățase destul de bine limba română. Preluând diferite 
informații și izvoare, M. Kogălniceanu considera că limba română” e 
cea mai răspândită și servește ca limbă de comunicaţie între celelalte 
naționalități (Gligor Stan, Particularități ..., p. 221). 

Folosirea limbii române se face și în biserica de rit ortodox a altor 
naționalități, fapt explicat prin aceea că, timp de secole, prin grija dom- 
nilor români de peste Dunăre, lăcașurile religioase ortodoxe din 
Dobrogea au fost înzestrate cu literatură bisericească și tipărituri în 
limba țării. În multe locuri, de aceea, preoții greci și bulgari slujeau in 
limba română. La Silistra mitropolitul însuși o folosea ca limbă 
liturghică. Învățătorul bulgar Raici Blaskov, venit în Dobrogea la 
mijlocul secolului al XIX-lea, relata că în satele bulgărești din zona 
Silistra slujba bisericească se oficia exclusiv în românește. El a fost 
nevoit să depună eforturi intense pentru a-i învăța pe locuitori să 
spună "Gospodi pomilui" in loc de "Doamne miluieste" si "Sveti boje" 
inlocde "Sfinte Dumnezeule" (P. P. Panaitescu. Originea populatiei in 
Dobrogea Nouá, Bucuresti, 1940, p.40. 

Mai mult decát atát, documentele originale din secolul al XIX-lea 
dovedesc intrebuintarea limbii române chiar în cancelaria otomană a 
Dobrogei. Vorbind despre cazaua Hârșova, colonelul Ștefan Fălcoianu 
constată în raportul său din 1878 că, dat fiind numărul covârșitor al 
populaţiei românești din acest district "corespondenţa oficială se face 
în limba română" (Raportul șefului Statului Major al Armatei Active 
din 19 octombrie 1878..., f.33). 

Ca element de cultură, limba română a prosperat pe măsura 
afirmării școlii și bisericii nationale, instituţii față de care populația 
românească din Dobrogea a manifestat un atașament deosebit. 
Înfruntând obstacolele greu de imaginat, marea sete de învățătură și-a 
făcut loc nu numai în centrele orășenești ale Dobrogei, avantajate sub 
raport cultural, unde majoritatea comunităților musulmane și creștine 
și-au creat școli în limba națională, dar chiar în mediul rural, unde 
trăia marea majoritate a populaţiei de agricultori români. 

Până la mijlocul secolului al XIX-lea instructia publică oficială se 
rezuma, mai cu seamă, la cea religioasă, încredințată în mod 

tradițional ulema-lelor (cărturari, membri ai clerului musulman). Prin 
ordonanța imperială din 1846 s-au pus însă si în Turcia bazele unui 
invátà >t modernizat, care cuprindea treapta primară, secundară și 
superioa: Deși n-a existat un regim al instrucției in care autorităţilor 
să le revina .iarcina de a se îngriji oficial de partea serviciilor publice 
ale populație: nemusulmane, învățământul românesc a cunoscut în 
prima jumătate a secolului al XIX-lea o înseamnată dezvoltare, de la 
Tulcea până la Silistra și Turtucaia, centre ale vieții culturale așezate 
de-a lungul regiunii dunărene a Dobrogei locuite de români. Un autor 
bulgar din veacul trecut constata că primele date despre învățământul 
dobrogean se referă, într-adevăr, la școlile în limba greacă și română 
(R. Il. Bláskov, Avtobiografia jivotopisanieto mi, koeto zahvanah da 
pisa u Belgrad, Besarabia, na 1868 god), in "Sbornik za Narodni 
umotvorenia, nauka i knijnina", 1991, p. 573, 576-570). Apoi semnele 
epocii moderne, cát si noul regim acordat crestinilor, s-au oglindit nu 
numai în toleranța faţă de iniţiativele private in materie de școală si 
religie, ci si in inceputul unei actiuni sistematizate de organizare a 
învățământului în Dobrogea. În deceniul al optulea, autoritățile 
otomane, prin guvernatorul sangeacului Tulcea, albanezul musulman 
Ismail Kemal bey, bine cunoscut pentru spiritul său de toleranţă, nu 
numai că au permis pretutindeni liberul învățământ în limba română, 
dar au însărcinat pe cărturarul Nifon Bălășescu să organizeze școlile 
românești și să creeze altele acolo unde nu existau. 

În secolul al XIX-lea a continuat să funcţioneze vechea școală 
românească din Turtucaia, unde documentele păstrează numele unei 
întregi pleiade de invátátori, începând cu dascălul Rusu Șaru, in 1884, 
și Gh. Zârnă, care a introdus apoi alfabetul latin, unii veniți de peste 
Dunăre, impártásind lumina cărții până la războiul de independenţă 
(Mihail-Virgiliu Cordescu, Istoricul școlilor române ..., p. 216; Apostol 
D. Culea, Cât trebuie să știe oricare despre Dobrogea, p. 117). Potrivit 
lui Ion Ionescu de la Brad, comunitatea de aici a adus din Țara 
Românească pe dascălul Ștefanache; duminica slujea în biserica obștii, 
"jar peste săptămână învăţa copiii românește în casă făcută de sat" (V. 
Slăvescu, op. cit., p. 76-77). 

Încă de la începutul acestui veac dăinuia și școala din Greci, 
comună locuită de mocanii din Transilvania așezați aici în număr 
însemnat în această perioadă. În satul Topalu, prin 1840, slujea ca 
învăţător călugărul Popa Anton. La Rasova a fost adus din Ialomiţa, ca 
învăţător și cântăreț bisericesc Chirea Iorga, urmat de fiul său, institu- 
torul Dimitrie Chirescu, devenit apoi preot și membru fondator al 
Societăţii române de culturală și limbă din Silistra. La Cernavoda, 

unde a fost mutat ca preot în 1870, el a organizat în casa parohială o 
școală pe care se afla scris: "Studiul român 1875" (Ioan I. Mușat, 
Istoricul orașului Cernavodă, București, 1938, p. 50-51). În 1862 era 
semnalată școala din Vaidomir, iar doi ani mai târziu cea din Oltina, 
unde trudeau doi învățători localnici, foști elevi ai școlii din Silistra. În 
1869 documentele atestă existența unei școli la Alimanu. La Nalbant, 
în cazaua Tulcea, școala înființată în 1835 a funcționat până în 1859 pe 
lângă biserica veche, apoi într-o clădire anume construită, fiind slujită 
de preoții Filip și Maxim, apoi de dascălul Irimia și cântăreţul bi- 
sericesc Iacob Roșu (V. Ursăcescu, Monografia comunei Nalbant ..., p. 
55-56). Dintr-o adresă din 1869 a Eforiei școlii românești din Silistra 
către Ministerul Cultelor si Instructiei Publice de la București rezultă 
că în Dobrogea funcționau și alte școli românești la Hârșova, Bugeac, 
Parachioi, Satu Nou, Beilic ș.a. (Mihail Virgiliu-Cordescu, op. cit., p. 
398). 

Sub aspectul organizării, instructia școlară a cunoscut in această 
perioadă o etapă calitativ superioară. Din documentele vremii rezultă 
că școlile românești din această parte a Dobrogei erau îndrumate și 
coordonate de societatea din Silistra, formând o singură circumscripție 
școlară sub conducerea institutorului Costache Petrescu. Aceasta, ca și 
preoții Cristu Zaharia, Anghel Sachelarie de la Oltina și Dimitrie 
Chirescu, vicepreședinte al Societăţii, îndeplineau și funcţia de revi- 
zori școlari. 

O rodnică activitate au desfășurat școlile românești din nordul 
provinciei. Potrivit relatării lui Ion Ionescu de la Brad, preotul Iancu, 
originar din lași, "au făcut și ține școală românească” la Niculiţel. 
(Victor Slăvescu, op. cit., p. 104). Prin 1860 în satul Pisica din cazaua 
Măcin s-a stabilit învățătorul lon Buzdugan, venit din părţile 
Salonicului. Aflând că în România s-a introdus alfabetul latin, el a 
mers la Galaţi pentru a-l deprinde și a-l preda apoi elevilor săi. Tot de 
la Galaţi el a procurat școlii abecedare și alte cărți didactice tipărite în 
țără. În aceeași vreme au funcţionat școlileromânești din Zebil - la care 
veneau și copii bulgari - și Cerna, unde învățătorii predau "bucoavna, 
ceaslovul, psaltirea și puțină socoteală (aritmeticá)", așa cum glásuiesc 
documentele vremii. Școli primare cu dascăli și învățători aduși din 
Țara Românească și Transilvania au fost semnalate, inainte de reîntre- 
gire și reformarea învățământului dobrogean, în satele Urluia, 
Cochirleni, Dăieni, Câșla. La școlile din satele Greci, Zebil, Alibeichioi, 
Dăieni, mărturiile vremii consemnează numele unor învăţători ca lon 
Moroianu din Transilvania, dascălul Agachi, monahul Serafim, 
Apostol Teodoru, Nicolae Mierlan. La Seimenii Mari primii învăţători 

au fost dascálii Baciu si Popa Anciu din Transilvania, si apoi 
învățăt -ii dobrogeni Gheorghe si Elefterie (loan Georgescu, 
Învăță:. . ul public din Dobrogea, p. 644). Ín orasul Tulcea, scoala 
románeas.'. reorganizată a început să funcționeze la 15 august 1870, 
iar din 1876 , 1vernul României i-a acordat o subvenție regulată. 

Deosebit avea să fie însă rolul jucat de școala românească din 
Silistra. Activitatea ei s-a defășurat, mai întâi, în tinda vechii biserici, și 
mai apoi în localul anume construit. Aici, încă pe la 1821, dascălul 
Ștefan Pahomie învăța pe copii cu litere chilirice (Carp Sandu, 
Promovarea culturii românești în Dobrogea Nouă, Silistra, 1926, p. 57). 
Înainte de mijlocul veacului de pe băncile sale ieșiseră serii întregi de 
absolvenți. Din însemnările bătrânului dascăl Petre Mihail atrage 
atenția următoarea notă: "Anul 1847, Martie întiu: m-am tocmit la 
Școală ca să învăţ pe copii carte romaneascá" (T. N. Roman, Pagini din 
istoria culturii românești în Dobrogea înainte de 1877, p. 11). Era om 
învățat, cunoscător al limbilor de circulație, ceea ce-i îngăduie să fie si 
tălmaciul și apărătorul creștinilor din oraș pe lângă autoritățile 
otomane. La data vizitei lui lon lonescu de la Brad în Dobrogea, școala 
pe care o conducea era frecventată de 200 elevi. În timpul institutoru- 
lui Costache Petrescu, cel care după moartea părintelui său a preluat 
conducerea instituției, la Silistra exista un învățământ de un nivel 
superior, comparabil cu cel din România. În clasa a IV-a se preda, de 
exemplu - aritmetica, istoria românilor, geografia, științele naturii, 
geometria, analiza logică și etimologică, religia, desenul, caligrafia și 
citirea în limba turcă. Învăţarea limbii turce se făcea, probabil și în alte 
școli din Dobrogea, de vreme ce ciorbagiul Ioniță Culea din Topalu 
cunoștea și carte românească și turcească (Victor Marfei, Monografia 
comunei Topalu, în "Analele Dobrogei”, nr. 4/1923, p. 89). Pentru 
învățarea acestei limbi, necesară comunicării in general, precum si in 
relaţiile cu autoritățile otomane, cu ajutorul mitropolitului Grigore de 
la Silistra institutorul Costache Petrescu a publicat în 1874 un 
Abecedar turco-român (N. Cartojan, Un document privitor la istoria 
culturii românești în Dobrogea ..., p. 72-76) În programul Școlii de fete 
mai figurau limba franceză și germană. (Tudor Mateescu, Documente 
..., p. 277-286). 

Această școală, ca si cea din Tulcea, a cunoscut o perioadă de pros- 
peritate ca urmare a dotării ei, începând cu 1867, "cu cărți didactice de 
către înaltul guvern al României", ceea ce a permis deschiderea altor 
două școli, la Ostrov și Vaidomir. De altfel, conduse de sentimente 
lesne de înțeles, autoritățile românești au încurajat pe tinerii absolvenți 
ai școlilor dobrogene pentru continuarea studiilor gimnaziale în tárá, 

indeosebi la București, unde-i găsim inmatriculati la Scoala Normalá, 
Institutul macedo-román, Liceul "Sf. Sava". In 1870 Eforia școlii 
românești din Silistra se adresa Ministrului Cultelor si Instrucțiunii 
Publice al guvernului român pentru primirea a trei elevi dobrogeni la 
o școală secundară din România pentru cá, explica petiția, "cu acest 
mijloc să avem, cu timpul, în aceste părți, români studiati" (Tudor 
Mateescu, Documente ..., p. 278). Rezoluţia semnată de Aaron Florian, 
profesor la Colegiul Sf. Sava, cunoscut militant pentru unitatea 
românilor, admitea cererea ceea ce a încurajat și alte demersuri indi- 
viduale, care explicau solicitările de instruire in tárá prin dorinţa de a 
deveni reprezentanţi ai "luminii naționale române” în așezările 
Dobrogei. Ca urmare, în acești ani, tineri dobrogeni au fost semnalati 
în clasele superioare ale Leceului "Matei Basarab" din București, pre- 
cum și în alte instituţii școlare din România, căci setea de învăţătură 
rezulta și "dintr-un sentiment de mândrie națională”, in care o 
mărturie contemporană vedea izvorul de tărie cu care românii înfrun- 
tau și în Transilvania asuprirea străină. 

Din 1869 viața culturală națională a cunoscut modalități superioare 
de exprimare. În acest an, la iniţiativa direcţiei școlii normale din 
Silistra, a luat ființă Societatea română pentru cultură și limbă, organi- 
zată cu regulament, statute, registre și sigiliu propriu, alături de care 
acționau Eforia școlii și Comunitatea bisericii românești. (|. N. Roman, 
Pagini ..., p. 381-382; Al. P. Arbore, La culture roumaine en Dobroudja, 
în La Dobroudja, Bucarest, 1938, p. 6800). Potrivit statutului, scopul 
societăţii rezulta din următoarele obiective: răspândirea învăţării lim- 
bii române; dezvoltarea educaţiei naţionale și mândriei românești 
(subl. ns.); înmulţirea școlilor românești în toată Dobrogea, la orașe si 
sate; apărarea drepturilor românilor dobrogeni; ajutorarea tinerilor 
români iubitori de carte și trimiterea lor la învățătură mai înaltă în 
România, completarea bibliotecii școlii etc. Realizate în cea mai mare 
parte, aceste obiective au fost completate cu colecte in așezările dobro- 
gene - prin biserici și școli - precum și în România, listele de subscriptii 
ajungând până la Brăila și Brașov. În anii următori fondării sale, 
Societatea, contemporană cu "Astra", a întreținut corespondenţă cu 
istoricul unionist V. A. rechia, cu alti numeroși cărturari din Vechiul 
Regat, precum și cu fruntași ai mișcării naționale din Transilvania, 
cărora le-a solicitat să facă adeziuni printre "confrații transilvăneni". 
Nu întâmplător, sensibilizat de nevoile spirituale ale conationalilor săi 
de peste Dunăre, cunoscutul militant unionist Alex. C. Golescu socotea 
di ar trebui deschise în satele Dobrogei si alte școli românești cu 
învățători aduși din Transilvania (George Fotino, Din vremea 

renașterii nationale ..., vol. III, p. 338). 

În geveral, făcând abstracție de scáderile proprii epocii respective, 
invátà:. “al dobrogean a contribuit la ridicarea vieții culturale, la 
cultivare,  '"iritului umanist, la înțelegerea si convietuirea oamenilor 
într-un clini. * de toleranță propriu acestei regiuni, cât si la trezirea 
conștiinței de ¿ine a naționalităților dominate dintre granițele acestei 
provincii. 

O importanță notabilă în afirmare culturii naționale și, prin aceas- 
ta, a sentimentului national au avut așezările ortodoxe ale românilor 
care reprezentau, prin ele însele, o dovadă de permanenţă etnică, atât 
în orașele cât și în satele Dobrogei. Războaiele pustiitoare din acest 
veac nu au cruțat nicidecum așezămintele religioase, ba dimpotrivă: 
intoleranta se îndrepta, mai cu seamă, împotriva lácaselor de cult. Desi 
prima parte a secolului al XIX-lea a «bătut asupra Dobrogei un corte- 
giu teribil de calamitáti, in scurtele intervale de răgaz locuitorii isi 
refăceau sărmanele lor așezări, strângându-se în jurul simbolurilor de 
viață culturală proprie: școala, biserica, tradițiile. În ciuda distruge- 
rilor suferite, nicicând românii n-au clădit atât de multe lăcașuri reli- 
gioase ca în această perioadă de tumult. (Vezi, pentru întreaga istorie 
a bisericii dobrogene, Gheorghe Dumitrașcu, Localităţi, biserici, 
mănăstiri românești în Dobrogea, până la 1878, Editura Fundaţiei 
"Andrei Șaguna", Constanţa, 1996). În timpul războiului ruso-turc din 
1828-1829 vechile biserici românești din Cernavodă, Măcin și din alte 
așezări au fost distruse., Arsă în mai multe rânduri, "biserica dom- 
neascá" din Babadag a fost zidită în 1828 și rezidită în 1856, prin 
strădania mocanilor din satul Mahmudia. În general, au rămas 
neatinse bisericile și schiturile construite în codri și în alte locuri ferite: 
frumoasa biserică ortodoxă din Niculiţel, admirată de ofițerul finlan- 
dez din armata rusă Gustav Adolf Ramsay, biserica din Telita zidită de 
români în 1803. Marea hartă statistică rusă însemna și alte șase biserici 
în satele românești din nordul Dobrogei. Până la războiul Crimeii, cele 
mai multe din bisericile distruse au fost reconstruite, acestora 
adăugându-li-se și altele noi. 

La Măcin biserica a fost reclădită in 1834 cu invoirea pașei de 
Rusciuc (N. C. Munteanu-Sculeni, Măcinul și împrejurimile sale, Brăila 
1931, p. 37). Ridicarea bisericii din Nalbant a început în 1837, 
târnosirea sa făcându-se doi ani mai târziu în prezența arhiepiscopu- 
lui Panaret al Tulcei. Din deceniile patru și cinci provin știri despre 
construirea bisericilor din Azaclău, Dăieni, Groapa Ciobanului, Câșla, 
Visterna, Cuzgun și Oltina. Se pare că unele lăcășuri ortodoxe - dintre 
care câteva, cum era cea din Rasova, se aflau în construcție în timpul 


320 


călătoriei lui lon lonescu de la Brad - s-au ridicat în timpul guvernării 
tolerante a lui Said Mârza - pașa, care le-a oferit și mijloacele materiale 
necesare (loan Păunescu, Un colt dobrogean. Schitá monografică. 
Studii. Îndrumări, Constanţa, 1946, p. 104). La Silistra, pe lângă vechea 
biserică a Mitropoliei și cea ridicată de români în a doua jumătate a 
secolului al XVIII-lea, a fost construit un nou lăcaș - "Biserica cu sfinți”. 
O evidenţă a preoților și bisericilor ce funcționau în satele dobrogene 
înainte de 1878 poate fi completată cu datele cuprinse în lucrările 
agentului Korsak din 1849, ale lui Guillaume Lejean (1861), Karl Peters 
(1864), bulgarului V. Teplov, alături de Ion Ionescu de la Brad și Nifon 
Bálásescu unde apar lăcașurile ortodoxe din Almalău, Beilic, Cerna, 
Satu Nou (Tulcea), Topalu ș.a. 

Din pricina nesigurantei, a deselor războaie si a represaliilor 
împotriva creștinilor, ordonate de unii demnitari otomani intoleranti, 
aspectul celor mai multe biserici era mai mult decât modest: pereții 
erau construiți din nuiele lipite cu lut, iar acoperișul din șindrilă sau, 
mai adesea, din lut. După războiul Crimeii, când în Dobrogea s-a 
asternut o perioadă de mai multă siguranţă, s-a construit însă un 
număr de biserici mult mai durabile, din piatră, dintre care unele se 
menţin și în zilele noastre: cea din cartierul Varoş din Hârșova (1857), 
noua biserică cu hramul "Sf. Nicolae" din Cernavodă (1860), Ostrov 
(1861), Sulina (1866), Dăieni (1873), Zebil (1876). 

Construirea catedralei "Sf. Nicolae" din Tulcea a început în 1862, un 
firman imperial autorizând să fie înregistrată cu trei turle. Cu 280 000 
lei turcești, clădirea era terminată în 1868 la roșu, fiind tencuită și 
zugrăvită după războiul de independenţă. Cu un an înainte de data 
amintită, cu prilejul trecerii domnitorului Carol I al României spre 
Constantinopol, populația românească a orașului a organizat o mani- 
festatie publică, iar suveranul a donat bisericii 100 de galbeni si mai 
multe vase de argint, spre ușurarea activității sale de început (G. V. 
Niculescu, Protopopia judeţului Tulcea. Dare de seamă, București, 
1906, p. 28-29). 

Este perioada când și activitatea monahală s-a afirmat cu mai multă 
vigoare în viața comunității. Un lăcaș religios remarcabil a fost la 
această vreme mănăstirea Cocoșu. În anul 1835 ieromonahul Visarion 
a cumpărat terenul și a pus temelia vechii bisericuțe, cu contribuția 
colectivă a unui grup de călugări originari din Țara Făgărașului (vezi 
și Tudor Mateescu, Un așezământ monahal transilvănean în 
Dobrogea. Contribuţii la istoria mănăstirii Cocoșu până în 1877, în 
"Mitropolia Ardealului”, nr. 1-3/1976,p. 114-116). Peste câțiva ani, asa 
Cum rezultă din inscripția datată in 1852, Nicolae Hagi Giţă din Poiana 

Sibiului, trecând la viața monahală, a ridicat cu averea sa întreaga bi- 
serică nouă a mănăstirii. În anii care au urmat alti zeci de locuitori din 
împrejurimi au făcut danii însemnate pentru a asigura bisericii nu 
numai o existență decentă, dar chiar o oarecare strălucire satisfăcând, 
astfel, sentimentele lor de mândrie, pentru care nu precupeteau sacri- 
ficii. Cât privește mănăstirea Taita, din codrii Măcinului, dispărută din 
păcate cu puţin înaintea de 1877, a fost înființată în deceniul al 
patrulea din secolul al XIX-lea de un grup de răzeși din nordul 
Moldovei, cărora stăpânirea le cotropise pământul și care s-au refugiat 
în Dobrogea (Tudor Mateescu, Un așezământ monahal moldovenesc 
în Dobrogea. Mănăstirea Taiţa, în "Mitropolia Moldovei și Sucevei", 
nr. 1-2/1973, p. 1-2, 121-125). 

Ín momentul revenirii Dobrogei la statul national, zeci de biserici 
își îndeplineau menirea lor de călăuză spirituală, dovadă a dăinuirii 
credinței și culturii românești. La biserica din satul Jijia se găseau cărți 
din secolul al XVII-lea, cu însemnări ale unor localnici din veacul 
următor. La mănăstirea Cilic-Dere se află și astăzi un exemplar din 
Biblia lui Șerban Cantacuzino. Și la biserica din Nalbant s-a păstrat un 
Minei slavo-român datând din anul 1698. Nicolae Iorga releva că 
numeroase cărți în limba română din secolul al XVIII-lea se aflau in 
bisericile de pe tot cuprinsul Dobrogei, provenind din toate celelalte 
ținuturi românești (N. lorga, Studii și documente, XV, București, 1908, 
p. 53-55; Tudor Mateescu, Din legăturile culturale ale Dobrogei ..., 
p. 1124). 

Și celelalte naţionalităţi s-au manifestat pe plan religios într-un dia- 
log spiritual concurent, care implica atât elemente de contradicţie, pro- 
prii societății otomane întemeiate pe dominaţia altor popoare, cât și 
aspecte de coexistentá și înțelegere, ce au caracterizat relaţiile dintre 
numeroasele comunități naționale din Dobrogea. Nu puţine localități, 
cu compoziţie multietnică (Constanţa, Tulcea, Mangalia, Sulina, 
Măcin, Babadag, Isaccea ș.a.) prezentau o înfățișarea originală și 
pitorească, în care se distingeau biserici ortodoxe și geamii, sinagogi și 
capele protestante sau catolice. 

Un moment de încordare s-a creat după ce, în 1860, biserica bulgară 
s-a despărțit de Patriarhia din Constantinopol și și-a creat propriul său 
Exarhat. Conflictul a cuprins și Dobrogea, unde mitropolitul grec 
Dionisie din Tulcea și mitropolitul bulgar al Rusciucului își disputau 
întâietatea asupra bisericii celei mai numeroase comunități ortodoxe. 
Deși autoritățile otomane locale au sprijinit întâietatea Exarhatului 
bulgar, doar câteva sate cu populaţie creștină eterogenă au ieșit de sub 
autoritatea Patriarhului din Constantinopol, majoritatea covârșitoare 

rămânând însă credincioasă vechii ierarhii, în primul rând din motive 
naționale, asemenea întregii biserici ortodoxe române. 


Pe fondul simțământului de neam, a conștiinței vechimii și perma- 
nentei lor, toate marile evenimente din istoria Țărilor Române din vea- 
cul al XIX-lea au avut în rândul românilor din Dobrogea un ecou care 
s-a amplificat pe măsură ce întreaga națiune a simțit apropiindu-se 
clipa independenţei. 

Bunáoará, in 1821, când în Principate se afla în plină desfășurare 
revoluția condusă de Tudor Vladimirescu, autorităţile turcești au luat 
măsuri pentru a preveni contactul populaţiei din Dobrogea cu pan- 
durii. Mocanii, îndeosebi, sunt sfátuiti ca "in timpul acestor eveni- 
mente de zarvă să rămână mai bine cu toţii pe malul drept al Dunării 
decât să se supună, cu avutul lor, unei primejdii din partea rebelilor 
neinfránati" (D. Șandru, Mocanii în Dobrogea, p. 35). Profitând de 
situația creată, unele căpetenii militaro-feudale otomane au întreprins, 
în această vreme, incursiuni de pradă peste Dunăre. A fost necesar un 
firman împărătesc, citit in fata notabililor convocati la tribunalul seria- 
tului din Mácin, pentru a interzice trecerea in Muntenia si Moldova, 
"profitând de tulburările din ultimul timp din Principate” a unor cete 
de militari turci care "pricinuiau pagube sărmanelor raiale". În 1822 
aianul* cazalei Hârșova, Mehmed, ruga pe domnul muntean, Grigore 
al IV-lea Ghica, să ordone restituirea unor raiale din ţinutul său care, 
intelegándu-se cu cei de dincolo de Dunăre, fugiseră in Tara 
Românească. Rezultă, așadar, că fie atrași de curentul prefacerilor, fie 
că au participat la evenimente, un număr de dobrogeni au încălcat 
consemnul, de vreme ce un document din anii următori vorbea despre 
feciorii unui locuitor din satul Dăieni care "din vremea rázmeritii au 
rămas în Țara Românească”. Oricum, forme de solidaritate și întraju- 
torare în fata opresiunilor din ambele părți ale Dunării s-au manifestat 
activ în tot răstimpul dintre 1821 și anul revoluţionar 1848. Într-un 
raport al ocârmuirii județului Brăila către Visterie era consemnat fap- 
tul că "două sute de oameni rumâni intrarmati" din comunele dobro- 
gene Dăieni și Gârliciu, din serhatul Hârșovei, au ajutat, trecând peste 
impotrivirea dorobantilor, pe locuitorii din ostroavele Brăilei să se 
refugieze în Dobrogea "pentru a scăpa de capitatie" (Documente 
privind istoria Dobrogei 1830-1877, p. 61 si 64). 

Revoluţia română de la 1848 a implicat Dobrogea, sub numeroase 
aspecte, în desfășurarea evenimentelor. Se știe astăzi că la acţiunile 


* Aian, notabil; primarul târgurilor și cetăților turcești. 

revoluționare din Transilvania au participat, alături de Avram lancu, 
transilvăneni: așezați în Dobrogea, din familiile Popeia, Gáetan, 
Verzea, Secáseanu și alții. După intervenția militară a Turciei impotri- 
va revoluției, transferarea unor efective turcești din Anatolia și încar- 
tiruirea lor la Hârșova, Măcin, Rasova și Silistra, cât și înarmarea 
populației musulmane - această din urmă măsură rezultând mai cu 
seamă din starea de spirit locală decât din situația din Principate, au 
creat o profundă îngrijorare. 

Pe de altă parte Dobrogea a intrat în planurile activității 
revoluționarilor exilați, care se desfășurau cu febrilitate în emigrație 
sub semnul luptei pentru formarea statului național, atât din pricina 
poziţiei sale cât si a condiţiilor favorabile găsite aici. Dintr-un raport al 
Inspectoratului cordonului de carantină al Dunării, adresat Ștabului 
Oștirii în 1852 rezulta că, în mod repetat, au trecut în Muntenia, de la 
Măcin spre Brăila "persoane eczilate din acest principat”. Și alte infor- 
matii relevă că fruntașii revoluționari români organizau în anumite 
orașe din dreapta Dunării, printre care Silistra și Hârșova, adunări re- 
volutionare si consfătuiri. Printre aceștia se număra și inginerul hotar- 
nic Gr. loranu care se pare cá nu întâmplător a însoțit pe Ion Ionescu 
de la Brad în "excursiunea" sa, din 1850, prin Dobrogea. 

Cu acest din urmă prilej revoluționarii români au constatat printre 
dobrogeni o cunoaștere surprinzător de adâncă a evenimentelor petre- 
cute în cursul revoluției române și mai cu seamă un interes profund 
pentru evoluția, în viitor, a vieții nationale. La Niculiţel, Ion Ionescu de 
la Brad a identificat un exemplar al foii volante tipărită după 
Proclamaţia de la Islaz, iar în satul Seimeni, locuit de păstorii din 
Săcele, el a putut primi informațiile cele mai noi despre evenimentele 
din Transilvania, unde conflictul dintre naționalități și habsburgi con- 
tinua să se adâncească. Pentru gradul de dezvoltare a conștiinței 
naționale era semnificativ sentimentul de respect care însoțea aici 
numele lui Avram lancu, cât și mâhnirea cu care a fost primită știrea 
cá Gh. Bariț nu mai putea scoate "Gazeta de Transilvania", purtătoare 
de cuvânt a idealurilor naționale. 

Știrile transmise din Dobrogea i-au trezit un viu interes lui Nicolae 
Bălcescu, făcându-l, alături de alti revoluționari, să-și lege speranțele 
de posibilitatea creării în această regiune a unei baze de propagandă și 
acțiune revoluționară în apropierea Principatelor, în condițiile când 
emigrația silită s-ar fi prelungit. Acest plan nu era lipsit de realism, 
întrucât Dobrogea oferea mediul etnic românesc, activizat prin 
difuzarea ideilor de circulație națională, vecinătatea față de ambele 
principate, posibilități materiale furnizate de o parte din populație, 


324 


care era suficient de înstărită (mocanii s-au oferit chiar să depună fon- 
duri "in folosul cauzei”). De asemenea, aici s-ar fi bucurat de libertate 
relativă de acțiune în raport cu regimul instaurat mai cu seamă în Țara 
Românească, după pacea de la Balta Liman. 

Este bine cunoscută comunitatea concepțiilor și poziției lui Nicolae 
Bălcescu si Ion Ionescu de la Brad față de rezolvarea problemei 
țărănești în 1848. Victoria forțelor potrivnice înfăptuirii reformei 
agrare pe o cale burghezo-democratică nu i-a descurajat, iar 
constatările făcute în Dobrogea ofereau speranța realizării unui expe- 
riment social în spiritul convingerilor lor. Scontând pe slăbiciunile 
regimului proprietăţii agrare din Dobrogea, cu întinse suprafețe libere 
si necultivate, cât și pe posibilităţile lui Ion Ghica de a folosi rapor- 
turile sale cu autoritățile turcești pentru a le obține în beneficiul 
populației românești, agronomul român concepea crearea unor comu- 
nitáti economice puternice, a unui învățământ agricol românesc, plan 
în care s-ar încadra și intenţia lui Nicolae Bălcescu de a se stabili aici. 

Intentiile exilatilor nu se opreau însă la aspectul organizării eco- 
nomice a populației românești. Referindu-se la propunerile ce priveau 
crearea unei școli de agricultură, lon Ghica se grăbea să-i comunice lui 
. Nicolae Bălcescu acest gând capabil "să ne slujească foarte mult în 
privința nationalitátii române". Cu alt prilej, Ion Ionescu de la Brad 
scria, de asemenea, prietenului său: "Un cuib de români în care să 
crească ideile Proclamaţiei este un lucru prin care am scoate chiar din 
avortarea revoluției elementele cele mai curate pentru o viitoare 
mișcare" (V. Slăvescu, Corespondenta dintre Ion Ionescu de la Brad și 
Ion Ghica, 1846-1874, p. 51). lată, așadar, cheia intelegerii prospectării 
atât de asidue a Dobrogei, la doi ani după 1848: nădejdea de a 
reînnoda firul rupt al revoluţiei cu mișcarea revoluționară viitoare, la 
care lucrau, în acel timp, cele mai consecvente personalități democra- 
tice din Europa. 

Proiectele revoluționarilor români de a folosi Dobrogea ca bază de 
acțiune în Principate nu s-au putut realiza însă pe de-a-ntregul. În anii 
următori evenimentele lăsau să se întrevadă faptul că o nouă revoluţie 
n-ar mai putea avea loc prea curând, iar crearea unor state naționale se 
va împlini prin alte mijloace. 

După tratatul de la Paris din 1856, s-a lărgit contactul Dobrogei cu 
Principatele pe toată întinderea sa dunăreană atât sub aspectul 
relațiilor general umane cât și sub aspect cultural, politic și naţional. 

În contextul prodigioasei activități de propagandă pentru unire, 
desfășurată cu mijloace publicistice, în 1855 revista moldoveană 
"România literară” formula următoarea întrebare plină de înțelesuri: 

"Nevoile românilor din Dobrogea, în privirea morală, fiind dar ... tot 
aceleași cu ale tuturor celor trăitori în celelalte provincii române, oare 
nu trebuie să căutăm să le îndestulăm deopotrivă, ca prin indestularea 
aceasta să asigurăm cât mai bine viitorul nostru national?" ("România 
literară", lași, nr. 2 din 8 ianuarie 1855, p. 15). Cu privire la gradul de 
dezvoltare a conștiinței naționale relevant apare faptul că, încă înainte 
de 1859, alături de denumirea curentă a Principatelor, în Dobrogea 
începuse să se folosească termenul de "Rumánia" sau acela general de 
"tara noastră”. Un raport al delegatului României la Tulcea și Sulina, C. 
Stoianovici, datând din anul 1867, atrage în mod deosebit luarea 
aminte prin înfățișarea unei stări de spirit fără egal de limpede expri- 
mată. Redând sentimentele de puternică satisfacție a locuitorilor din 
Tulcea pentru ajutorul acordat bisericii române din această localitate, 
delegatul României îi descrie "ca .:iște frati și patrioți hierbinti ai 
patriei noastre și carii au speranțe a se uni cu noi pe viitor" 
(Documente privind istoria Dobrogei 1830-1877, p. 269). 

Această nădejde a fost alimentată atât de nașterea statului național, 
cât și de adâncirea stării de nesiguranță a provinciei, context în care 
raporturile dintre populația nemusulmană și stăpânirea otomană a 
îmbrăcat un caracter complex și contradictoriu. Pe măsura defectării 
resorturilor disciplinei feudalilor față de puterea centrală s-au redus și 
posibilitățile acesteia de a proteja, din rațiuni economice și fiscale, 
populaţia productivă din provinciile periferice. În aceste împrejurări 
elementele înstărite ale factorului dominant își găseau în afara legii, 
uneori cu metode violente, mijloace de exploatare și intimidare a 
creștinilor, între care erau numeroși români, angajați ca păstori sau 
argati. Acest fapt a întreținut sentimentul de revoltă împotriva 
stăpânirii otomane, în general, cu care elementele feudale locale spo- 
liatoare se identificau în conștiința populației. Acest sentiment s-a 
transformat în manifestări de rezistență activă, colective sau indivi- 
duale, pentru apărarea bunurilor și vieții oamenilor. 

Încă in 1850 Ion Ionescu de la Brad a constatat că, în ciuda inter- 
dictiilor impuse de autoritățile otomane, după dezarmarea românilor 
în vremea revoluției, locuitorii satelor românești din nordul Dobrogei 
țineau ascunse arme în ideea unor împrejurări când acestea le-ar fi fost 
necesare. După trecerea armatelor rusești în Principate în 1853, 
autoritățile și locuitorii musulmani înarmaţi au trecut la represalii 
împotriva creștinilor; s-au înmulțit, cu acest prilej, știrile despre cioc- 
nirile armate dintre proprietarii turci și păstorii români care se refu- 
giau apoi în Principate. Pe întreaga perioadă a războiului Crimeii, cât 
și după aceea, dobrogenii au furnizat sistematic autorităților militare 


326 


și civile românești informații cu privire la mișcarea trupelor, starea for- 
tificatiilor, ca si alte informații cu caracter militar. 

Este demn de relevat cá insusi Alexandru Ioan Cuza, fáuritorul 
Unirii, a cunoscut Dobrogea ca domnitor, cu prilejul călătoriilor din 
anii 1860 și 1864 făcute la Constantinopol. Ínfátisat cu detalii în revista 
"Curier d'Orient" din 18 iunie 1864 (C. Cioroiu, Alexandru loan Cuza 
în Dobrogea, în "Dobrogea nouă”, 4 mai 1977), voiajul din 1864 s-a 
efectuat de la Cernavodă, prin Medgidia, la Constanţa, de unde dom- 
nitorul s-a îmbarcat spre capitala Imperiului otoman. În toate aceste 
localități i s-au rezervat ceremonii oficiale, la care, alături de 
autoritățile civile și militare trebuia să fi participat și o numeroasă 
populație, deoarece, mai târziu, revista "Analele Dobrogei" consemna 
amintirile, rămase vii, ale unui locuitor român despre memorabila 
vizită. Cu acest prilej trebuie să fi reflectat domnitorului României 
asupra necesității înființării unui port românesc la Marea Neagră, 
proiect despre care a și vorbit, în același an, în fata Corpurilor 
Legiuitoare. 

Având în vedere toate aceste aspecte se poate conchide că deși 
starea conflictuală n-a îmbrăcat formele unei mișcări insurectionale, in 
condițiile existenței României, capabilă să realizeze într-o conjunctură 
favorabilă etapa întregirii naționale spre Marea Neagră, în Dobrogea 
s-a manifestat - sub raport economic, cultural și politic - o mișcare 
românească incontestabilă, care a servit cauzei naționale generale. 


V. DOBROGEA ÎN CADRUL POLITIC INTERNAȚIONAL 
CREAT DE ANTAGONISMELE MARILOR PUTERI 


Orizontul politic internațional din răsăritul Europei a fost în per- 
manentá întunecat în prima jumătate a secolului al XIX-lea. Chiar si 
puținele momente de înseninare au fost folosite de cele două imperii 
inamice pentru pregătirea unor noi confruntări militare, din ce în ce 
mai distrugătoare, pe măsura perfecționării tehnicilor de ducere a 
războiului. Din nefericire pentru locuitorii săi, Dobrogea a continuat 
să joace, în acest răstimp, rolul de cale de trecere și arenă de lupte pen- 
tru armatele unora din marile puteri angajate în conflictul din sud- 
estul Europei. 

Al șaselea război ruso-turc, cel din anii 1828-1829, a angajat din nou 
în această regiune zeci de mii de combatanți. În iunie 1828 trupele ruse 
au trecut Dunărea ocupând toată partea de nord a Dobrogei, până la 
Valul lui Traian. Coloana principală, cu care se afla și cartierul general 
al țarului Nicolae I, a înaintat apoi spre Valea Carasu unde, în 

apropiere de satul Caratai (Nisipari) şi-a stabilit baza de operaţiuni 
către sudul Dobrogei. Asediul cetăţii Silistra s-a făcut cu noile mijloace 
de asalt și apărare, intre care armele grele de foc au avut un rol 
hotărâtor. Valoarea victoriei obținută de Rusia rezultă fie și numai din 
enumerarea extraordinarei capturi realizate pe seama armatei 
otomane: 200 de tunuri moderne englezești, două pașale cu trei tuiuri, 
18 000 prizonieri, 100 de steaguri și întreaga flotilă dunăreană a Turciei 
aflată în această zonă. Câștigul a fost însă și mai mare la masa trata- 
tivelor întrucât, prin tratatul de la Adrianopol (1829), Turcia a cedat 
Rusiei Gurile Dunării, de la vărsarea Prutului până la brațul Sf. 
Gheorghe. 

Din timpul acestor evenimente au rămas câteva mărturii de 
excepţională valoare informativă. Ele se datoresc francezului Hector 
de Béarn, care a însoţit armata rusă ve-a lungul întregii sale campanii 
dobrogene. Bun desenator, el a ilustrat lucrarea tipărită in tara sa 
(Quelques souvenirs d'une campagne en Turquie, 1828) cu & de 
litografii ce redau imagini unice, valoroase pentru reconstituirea 
vizuală a istoriei Dobrogei: armate în marș și tabere militare, imagini 
ale unor orașe - Constanţa, Babadag, Mangalia, clădiri, bazaruri și 
moschei, fortificaţii, porturi și corăbii, interioare de edificii etc. Fără 
părtinire, cu fidelitate aproape științifică și talent, opera sa reproduce 
o succesiune de imagini de viaţă, creaţie și, din păcate, distrugere, pen- 
tru că acest război, deși scurt, a fost mai pustiitor decât cele prece- 
dente. În 1850, Ion Ionescu de la Brad trecea pe harta sa nu mai puţin 
de 65 sate rase de pe suprafața pământului; mai bine de un deceniu de 
la terminarea războiului, Babadagul, centru musulman de prim ordin, 
număra numai 500 de case, Isaccea - 150, iar Constanţa abia 68. 

Musulmani și creștini, pe care mărturii numeroase îi prezintă con- 
vietuind si înfruntănd laolaltă vicisitudinile vremurilor, au devenit 
acum victime comune ale legilor brutale ale războiului, în aplicarea 
cărora supralicitau cele două armate. Abia dacă se pot găsi cuvinte 
pentru a descrie, de exemplu, scenele de cruzime și nelegiuiri, demne 
de perioadele întunecate ale feudalismului, pe care le-au săvârșit în 
retragere trupele de bașibuzuci* din armata otomană. 

Provincia era departe de a fi refăcută când, în 1853, a izbucnit 
războiul Crimeii, urmare a agravării contradictiilor anglo-franco-ruse 
în problema orientală care, ca și altă dată, gravita în jurul împărțirii 
posesiunilor Imperiului otoman. După ce armatele țariste au ocupat 
Principatele române, Turcia, spirijinită de Anglia, Franţa și Austria, au 


* Basibuzuci, ostași ai trupelor neregulate de voluntari Acra 

declarat război Rusiei la 4 octombrie. Ca și în războiul precedent, 
Dobrogea a fost una din principalele zone de operaţiuni ale teatrului 
de luptă dunărean, înainte de transferarea ostilităților în Crimeea. Și 
tot ca și atunci rușii - inițial sub comanda prințului Gorciakov și apoi 
a generalului Paschievici - s-au îngrijit să ocupe de la bun început 
cetățile Măcin, Isaccea, Tulcea și Hârșova, pentru că, stăpânind cursul 
Dunării dispuneau de o bază sigură de ofensivă. 

În vara anului 1854 au avut loc însemnate mișcări ale trupelor 
franceze în Dobrogea, unde mareșalului Saint-Arnaud a trimis corpul 
expediționar al generalului Epinasse cât și noile trupe de "spahii de 
Orient" - basibuzuci instruiți după școala militară occidentală - sub 
comanda generalului lusuf, adus anume din Alger. Scopul acestei 
acţiuni a fost acela de a disloca trupele din zonele infectate de holeră 
din Balcani și de a face o demonstraţie împotriva armatei ruse care-și 
menținea poziţiile în Dobrogea de nord și de-a lungul mării până la 
Constanţa, manevră de natură să acopere debarcarea din Crimeea. 
Holera s-a dovedit un inamic mai primejdios pentru corpul 
expediționar anglo-francez. În câteva zile molima a secerat 2500 de 
militari aliați și 400 dintre marinarii care transportau bolnavii. Odată 
cu retragerea trupelor decimate de flagel, mai întâi la Constanţa, apoi 
la Varna, campania din Dobrogea a luat sfârșit. 

Tratatul de la Paris din 1856, cu care războiul s-a încheiat, a avut o 
importanță deosebită și pentru Dobrogea, prin extinderea și întărirea 
legăturilor sale cu Principatele; instituirea protecţiei colective a celor 
șapte mari puteri a fost urmată de deschiderea unor consulate ale pu- 
terilor creștine, a căror prezenţă venea în sprijinul populației nemusul- 
mane; crearea Comisiei Europene a Dunării a contribuit la înviorarea 
economiei, la creșterea importanţei politice a acestei regiuni, unde au 
fost atrase capitalurile occidentale; în sfârșit, făcând din problema 
Principatelor o chestiune de importanță europeană, s-a creat cadrul 
internațional al unirii lor într-un singur stat. 

Crearea României deschiderea tuturor provinciilor istorice 
românești aflate sub ocupaţie străină șansa previzibilă a eliberării și 
unirii lor cu statul național, perspectivă care se încadra în imperativele 
vremii și în direcțiile spre care se îndrepta lumea modernă. 

CAP. XIV. REVENIREA DOBROGEI ÎN 
CADRUL STATAL ROMÂNESC 


ag 


Unirea . :dovei cu Tara Românească la 1859 și formarea statului 
national moc rn a impulsionat lupta de eliberare a românilor din 
afara hotarelor sale. Când, la mijlocul deceniului al optulea, mișcarea 
națională din Turcia europeană a irupt cu o forță sporită, pentru 
români sosise ceasul căruia poporul întreg îi închinase sute de ani de 
sacrificii și speranțe. 


1. ACȚIUNILE MILITARE DE PE TERITORIUL DOBROGEI ÎN 
ANII 1877-1878. 


Ecoul răscoalelor nationale din 1876, izbucnite in Bosnia, Hertego- 
vina si Bulgaria s-a resimţit in Dobrogea printr-o sporire a încordării 
generale cât și printr-o înăsprire a atitudinii autorităților turcești, pen- 
tru care regimul juridic al egalității dintre musulmani și creștini - 
proclamati, cu toții, "cetățeni otomani” în Constituţia din 1876 - n-a mai 
reprezentat un factor de retinere? în reluarea persecuțiilor și guvernării 
represive. 

Întrucât funcționarii otomani dețineau informații nu numai în 
legătură cu intensa circulație de știri și persoane în ambele părți ale 
Dunării, dar și cu sprijinirea de către România a luptei de eliberare a 
poporului bulgar, valiul de Rusciuc ordona în 1876 mutesarâfului din 
Tulcea să ia măsuri împotriva pătrunderii prin Dobrogea a ziarelor de 
limbă bulgară tipărite la București în timp ce, la sfârșitul anului, noi 
trupe otomane au debarcat la Constanţa sub conducerea lui Ali Riza 
pasa, comandantul șef al garnizoanelor din întreaga provincie. 
Stabilindu-se la Tulcea, Măcin, Isaccea, Babadag și Hârșova, pe fron- 
tiera cu România, ele au întreprins ample lucrări de fortificații și 
amplasamente pentru artilerie. 

Totodată autorităţile au primit ordinul de a retrage populația 
musulmană la sud de Valul lui Traian și de a pustii teritoriul din calea 
armatelor rusești, în cazul unei invazii militare și tot în același timp 
funcționarii au încercat să convingă pe creștinii din Silistra, Constanţa 
și Medgidia că Poarta era decisă să meargă pe calea modernizării soci- 
etátii otomane, ca semn al voinței de progres și înnoire. La 28 decem- 
brie 1876 C. Stoianovici raporta din Tulcea că proclamația autorităţilor 
"n-a făcut nici o împresiune în oraș, populaţia - fie români sau alte 
naționalități, bulgari, tătari - n-a participat la nici o manifestatiune, 

rămânând simpli spectatori” (Documente ... Războiul pentru indepen- 
dentá, I, part. a Il-a, p. 551). 

La 4 aprilie 1877 s-a semnat la Bucuresti conventia románo-rusá 
care, in schimbul obligatiei de a respecta integritatea teritorialà si 
drepturile politice ale statului român, permitea armatei ruse de a trece 
pe teritoriul României spre Balcani. 

Cele dintâi poziții ocupate, după trecerea la 11 aprilie a frontierei, 
au fost acelea de la Brăila, Galaţi și Reni, în imediata apropiere a 
Dobrogei. La 22 aprilie / 4 mai 1877 primele proiectile turcești au 
căzut asupra Brăilei, expediate de un vas de război ce stationa in 
apropierea insulei Ghecet de pe canalul navigabil Măcin. Totodată un 
duel de artilerie se angaja între un monitor turcesc și o baterie rusească 
așezată vizavi de Isaccea, punct strategic important și zonă prezum- 
tivă de trecere, avându-se în vedere precedentelor războaie din 1829- 
1853. Aceste evenimente se petreceau concomitent cu riposta hotărătă 
dată de bateriile românești de artilerie provocărilor otomane și bom- 
bardării orașelor și porturilor de pe malul stâng al Dunării. 

În strategia apărării provinciilor de la Gurile Dunării, Turcia, con- 
siderată a treia putere maritimă a lumii la vremea aceea, a acordat o 
mare importanţă forțelor sale navale fluviale. Misiunea flotilei turcești 
ce manevra între Rusciuc și Tulcea era aceea de a zădărnici trecerea în 
Dobrogea a trupelor rusești de dragoni, ulani și cazaci, înzestrate cu 
formaţiuni de artilerie. 

Deși astăzi se știe că operațiunile militare întreprinse de armata 
rusă pe acest front au fost o manevră secundară, menită să abată 
atenţia de la traversarea Dunării în cu totul alt sector, la vremea aceea 
comandamentul rus nu făcea nimic pentru a scădea importanţa acti- 
vitátii militare pe segmentul inferior al cursului Dunării. 

Mai mult decât atât, în lunile aprilie-mai, atât Marele duce Nicolae, 
comandantul suprem al trupelor rusești, cât și țarul Alexandru al II-lea 
însuși, au inspectat pozițiile și fortificațiile proprii din această zonă. 

Libertatea navigaţiei pe Dunăre, garantată prin Tratatul de la Paris, 
a fost suspendată aproape concomitent printr-un ordin al 
Comandamentului suprem al armatei ruse cât și printr-o instrucțiune 
à marelui vizir; în numele guvernului turc el declara Dunărea și 
țărmurile Mării Negre în stare de blocadă. 

Trecerea Dunării în Dobrogea era condiţionată de anihilarea flotei 
turcești, care dispunea în această zonă - la Silistra, Tulcea, Măcin, 
Hârșova și Sulina - de câteva nave de război moderne, deși greu de 
manevrat din pricina dimensiunilor lor și fără personal din cel mai ca- 
lificat. Cât privește comandamentul rus, el nu se putea bizui decât pe 

25 de vase mici înzestrate cu torpile portative conduse, este adevărat, 
de ech  :e alese și instruite. De aceea lor li s-a alăturat flotila de 
răzăbo: României, compusă din fregatele "Stefan cel Mare" si 
"România  "anoniera "Fulgerul", salupele "Prutul" si "Rândunica”, 
cedate pe ti. pul operațiunilor părții aliate, care nu dispunea pe 
Dunăre si nici ¿hiar pe mare de forte navale comparabile cu cele ale 
Turciei. 

La 11 mai monitorul turc "Lutfi Djelil", cel mai mare din flotila mi- 
litará a Dunárii, echipat cu 5 tunuri si servit de 200 marinari si 13 
ofiteri a luat pozitie in fata Bráilei dar, lovit cu precizie in sala 
masinilor si depozitul de munitii, a exploatat si s-a scufundat instan- 
taneu. Ín noaptea de 13 spre 14 mai 1877 fortele navale turcesti au mai 
pierdut, pe malul drept, monitorul cuirasat "Duba-Seifi"; lovit din 
imediată apropiere de o torpilá lansată de salupa "Rándunica", nava 
s-a scufundat pe canalul Mácin. La aceastá misiune a participat si 
maiorul român loan Murgescu, ofițer care făcuse strălucite studii mi- 
litare la Școala navală din Brest și care la începutul războiului a fost 
atașat pe lângă Comandamentul marinei militare ruse. Importanța 
acestei acțiuni, care a dat o lovitură decisivă flotilei turcești de pe 
Dunăre, a fost recunoscută oficial, prin citarea sa în ordin de zi pe 
întreaga armată, țarul Alexandru al II-lea însuși și Marele duce Nicolae 
felicitând personal pe ofițerul român, căruia i-a fost înmânat înaltul 
ordin "Sfântul Vladimir". 

Impresionate de pierderea a două dintre cele mai puternice 
cuirasate, autoritățile militare otomane și-au retras flotila la Sulina și 
Silistra, fără a mai îndrăzni să înainteze spre Brăila și Galaţi pe unde 
s-a și produs, de fapt, sub comanda generalului Zimmermann trecerea 
demonstrativă în Dobrogea a Corpului XIV de armată Dunărea de Jos. 
Potrivit planurilor militare ea trebuia să preceadă și să abată atenţia 
comandamentului otoman de la operațiunea principală de fortare a 
Dunării la Zimnicea. La executarea debărcării, începută în noaptea de 
22 spre 23 iunie, au participat și navele românești "Fulgerul", "Stefan 
cel Mare" și "România" (General N. Herjeu, Operatiile fluviale și ma- 
ritime din războiul ruso-româno-turc 1877-1878, vol. I, 1905, p. 81). 

În acel moment efectivele trupelor turcești din Dobrogea, inclusiv 
unitățile neregulate de cerchezi și bașibuzuci erau de 11 500 oameni, 
concentrate aproape în întregime în cetățile dunărene, în timp ce 
armata destinată să efectueze debarcarea dispunea de 22 000 baionete, 
4000 săbii și 130 de tunuri. 

După o luptă neinsemnată în sine, dar importantă prin urmări, tru- 
pele rusești au cucerit înălțimile ce dominau Măcinul și orașul însuși, 

silind unitățile otomane să se replieze spre Babadag, Hârșova și 
Tulcea, localităţi care au fost evacuate, ele însele, la scurtă vreme. 
Împotriva unor tentative ale navelor turcești de a bombarda porturile, 
pe colnicul Hora din Tulcea au fost instalate tunuri de mare calibru, iar 
în dreptul satului Prislav au fost scufundate câteva corăbii cu piatră 
scoasă din zidurile grădinii publice a orașului și cărată până la Dunăre, 
cu brațele, de către locuitori. Spre sfârșitul lunii iunie toate forțele mi- 
litare turcești și, odată cu ele, o bună parte din populația musulmană 
se retrăseseră în panică la sud de linia Cernavodá-Constanta, fără a 
mai încerca măcar să se organizeze pe aliniamentul mlăștinos al văii 
Carasu. 

Întrucât operaţiunea dobrogeană fusese concepută ca o campanie 
de diversiune, Zimmermann nu s-a grăbit să înainteze și, în așteptarea 
trecerii armatei principale în Balcani, și-a stabilit cartierul general pe 
valea Carasu în timp ce flotila rusă a coborât până la Cernavodă și 
Rasova. 

La 15 iulie a fost ocupată Constanţa, după ce turcii își evacuaseră 
pe mare, spre Varna, forțele cu totul insuficiente pentru a face față 
unui atac. De asemenea, pentru a pune la adăpost trupele din 
Dobrogea de eventualele atacuri ale vaselor de război din Marea 
Neagră, a fost suficientă scufundarea în amonte de Sulina a patru 
ambarcațiuni umplute cu rocă, pentru ca Gurile Dunării să fie, astfel, 
închise. 

Libertatea de acţiune a Rusiei s-a dovedit considerabil limitată de 
statutul internațional special instituit în această zonă. Încă de la 
început, preocupată de a i se respecta personalul și instalaţiile, 
Comisia Europeană a Dunării a adopta o poziție de strictă neutralitate, 
Orașul nefiind fortificat, misiunea apărării sale a revenit unei escadre 
de 4 cuirasate așezate în spatele lanțurilor dintre cele două diguri ale 
brațului navigabil. Invocând prezenţa la Sulina a unor forte cu care se 
afla în război, partea rusă a prevenit corpul diplomatic de intenţia de 
a bombarda obiectivele militare turcești. Era ultima zi a sărbătoririi 
bairamului (8 oct. 1877) când s-a produs atacul combinat împotriva 
navelor otomane care aveau arborat încă marele pavoaz*. Cu acest 
prilej a fost scufundată canoniera "Suna"; lovită de o torpilă, după 
câteva minute doar pavilioanele roșii cu semiluna albă mai marcau 
deasupra apei locul dezastrului. Câteva zile mai târziu însă bombar- 
damentele au încetat; Rusia dorea să evite complicațiile politice în 
legătură cu Comisia Europeană a Dunării și abia la o ani anului 


* Marele pavoaz, ansamblu de drapele arborate pe o navă la "ben em ti. 

1878, după semnarea armistițiului, trupele au ocupat Sulina evacuată 
de ina” >. 

În gal, până la capitularea cetăţii Plevna, în toamna anului 
1677, în i»  “ogea s-a menţinut o stare de acalmie dar plină de incerti- 
tudini si nes. "iantá. 

Pentru cel putin a treia oară intr-o jumătate de secol acest pământ 
era încrustat cu semnele dezolante ale războiului si ale trufiei celor 
douá imperii, care se erijau in exponente ale unor false idealuri, puse 
sub semnul stindardelor zdrentuite si rivale ale islamismului si 
crestinismului. Orase bombardate, sate distruse cu desávársire, urgie 
si cruzime in numele doctrinelor confesionale, imprimá istoriei acestei 
vremi trásáturile celor mai intunecate perioade ale evului mediu. 

Evenimente deosebit de dramatice au avut loc la Tulcea, resedinta 
administrativă a provinciei. Prima încercare la care orașul a fost supus 
s-a consumat în martie, odată cu sosirea escadrei turce în rada portu- 
lui (vezi Brutus Cotovu, în "Analele Dobrogei", 9/1928, p. 333-334). Cu 
acest prilej viceguvernatorul Said pașa, musulman fanatic, orbit de 
patimă împotriva răzvrătirii populaţiei creștine, a convocat la conac pe 
notabilii comunităților etnico-religioase comunicându-le conținutul 
decretului imperial de distrugere prin bombardare a orașului, popu- 
laţiei acordându-i-se un răgaz de 48 ore pentru a-l evacua. Nu s-au 
permis obiecţii, iar sala, stupefiată, a fost evacuată cu forța. În panica 
ce s-a creat, cetățenii s-au pus sub ocrotirea consulilor străini. Imediat 
corpul consular s-a întrunit sub presedentia mitropolitului Nichifor al 
Tulcei care a cerut telegrafic la Constantinopol protecţia Patriarhului. 
După ce și reprezentanţii Franţei și Austro-Ungariei au făcut demer- 
suri pentru anularea acestui ordin nemaiintálnit, guvernul turc, indus 
în eroare de informaţii alarmiste, a anulat "iradea-ua"* si a destituit 
telegrafic pe guvernator. Autorităţile de la București s-au arătat pro- 
fund preocupate de soarta românilor și a celorlalți creștini din 
Dobrogea, așa cum rezultă din relatarea evenimentelor, făcută în Senat 
de ministrul de externe Mihail Kogălniceanu la interpelarea lui Petre 
P. Carp. El s-a adresat apoi și marilor puteri, cu rugămintea de a inter- 
veni în favoarea acestei populaţii ("Monitorul Oficial" din 14-16 mai 
1877, p. 3224; R. Bossy, Politica exernă a româniei între 1873-1880, p. 
56). Odată cu pătrunderea și înaintarea trupelor ruse, înaltul demnitar 
privea cu îngrijorare la soarta conationalilor din Silistra, Cernavodă si 
Tulcea. La 20 aprilie 1877 el telegrafia oficiilor diplomatice ale 
României că în acest oraș și în altele erau de așteptat represalii ale 


* [radea - decret, ordin, poruncă imperială a sultanului. 


334 


cerchezilor, cerându-le ca, în numele umanității, "să intervină pe lângă 
guvernele respective pentru a face să fie revocate dispoziţiile barbare 
adoptate pentru Dobrogea și orice altă regiune locuită de creștini” 
(Documente ..., p. 309). 

Curând după aceea Tulcea era devastată de armatele neregulate ale 
provinciei. Incitati de căpeteniile lor înstărite, conștiente de con- 
secintele unei înfrângeri, cerchezii au adoptat o atitudine agresivă, au 
jefuit și incendiat satele, au profanat bisericile, au terorizat populația 
creștină, acțiune ce culminează cu atacarea Tulcei, principalul oraș al 
Dobrogei, în iunie 1877. Somat de Aslan-bei, cel mai în vârstă dintre 
beii cerchezi, mutesellimul a fost constrâns să deschidă arsenalul, de 
unde soldaţii fanatizati au luat arme, indestule pentru jafurile si 
vărsările de sânge care au urmat. 

În timp ce marea majoritate a musulmanilor a părăsit provincia, 
populația română a rămas neclintită nu numai pe vetrele sale dar și pe 
pozițiile umanismului care-i era tradițional. Ea a refuzat să se lase 
angajată în exacerbarea patimilor declanșate de război, care la unii 
creștini și musulmani s-au transformat în acte de tăzbunare. Fruntașii 
români s-au opus cu îndârjire și abilitate atât bombardării Tulcei de 
otomanii în retragere cât și, mai apoi, arderii cartierului musulman din 
Hârșova și represaliilor impotriva populației turcești, alături de care 
au convietuit, când mai bine, când mai rău, dar într-o modalitate care 
excludea sentimentul răzbunării și al cruzimii. 


2. PACEA DE LA SAN STEFANO ȘI CONGRESUL 
DE LA BERLIN 


După căderea Plevnei, armata rusă împreună cu detașamentele de 
voluntari bulgari a reluat ofensiva peste Balcani în direcția 
Constantinopol, în timp ce diviziile române s-au îndreptat spre puter- 
nica cetate Vidin, pe care au neutralizat-o până la încheierea 
armistițiului (ianuarie 1878). 

La 19 februarie / 3 martie 1878 a fost semnat Tratatul de pace de la 
San Stefano, prin care se recunoștea independența României, Serbiei și 
Muntenegrului, cât si autonomia Bulgariei. În același timp, Turcia tre- 
buia să plătească Rusiei despăgubiri de război în valoare de 1 410 000 
ruble și să-i cedeze unele teritorii. 

Din această sumă urma a fi scăzută 1 100 000 ruble, contravaloarea 
sangeacului Tulcea care urma să revină Rusiei. Așa s-a ajuns ca cele 
două puteri să evalueze financiar și să negocieze schimbul unui terito- 
riu asupra căruia nu aveau nici un drept, în afară de dreptul fortei pe 


335 


care și-l arogau în disprețul populaţiei a cărei voinţă și consultare era 
ultima ; : preocupare. Curtea imperială de la Petesburg considera 
chiar ca “tul său a fost generos și avea in vedere "greutăţile finan- 
ciare ale 1. -iei si în acord cu dorința M.S. Sultanul”. 

Potrivit &'tatului, sangeacul Tulcea cu districtele sale, pe care 
Rusia îl "cump.:rá" de la Turcia, urma a fi cedat României, poporului 
romând răpindu-i-se "în schimb", pentru a doua oară, un teritoriu al 
său, Basarabia de sud, care îi fusese retrocedat după războiul Crimeii. 
Cu același cinism specific diplomaţiei ţariste, în document se preciza 
că, nedorind să-și anexeze Dobrogea și nici insulele din Deltă, Rusia își 
rezerva "dreptul" de a le schimba cu acea parte a Basarabiei detașată in 
1856 și mărginită la sud de talvegul brațului Chilia și gura Stari- 
Stambul. 

Guvernul României nu a acceptat acest tratat în formularea impusă 
de Rusia. Conducătorii politici au protestat pe lângă guvernul imperi- 
al rus și pe lângă marile puteri ale Europei, dar războiui telegramelor 
diplomatice a luat sfârșit fără izbânda cauzei românești. Se crease ast- 
fel o problemă extrem de delicată, care a pus la grea încercare abili- 
tatea și inteligența clasei politize și a diplomaţiei românești, nu fără 
riscul de a fi săvârșit și anumite erori. 

În scrisoarea sa din februarie 1878 principele Anton de 
Hohenzollern își încuraja fiul, domnitorul României, întrevăzând 
avantajele economice pe care le-ar fi avut tara în urma redobândirii 
porturilor dobrogene, în pofida inevitabilitátii pierderii Basarabiei de 
sud. Atitudinea de protest a Parlamentului a fost demnă dar nu a 
putut exercita decât o presiune morală, întrucât o rezistența armată nu 
era posibilă iar România și-ar fi putut vedea periclitată însăși 
recunoașterea independenţei. Călăuzit de înțelepciune părintele dom- 
nitorului Carol scria: 'Teritoriul neproductiv al Dobrogei nu 
răsplătește, desigur, pierderea Basarabiei; totuși, Dobrogea, cu 
Constanța dimpreună, se poate primi, deoarece dobândirea acestui 
port la Marea Neagră va fi, poate, de cea mai mare importanţă pentru 
viitorul comerțului României" (Memoriile regelui Carol I al Romăniei, 
vol. XIII, p. 46). 

Partea ce și-o crease Imperiul Rus la San Stefano a apărut marilor 
puteri ca fiind excesivă, atingând interesele generale ale Europei. De 
aceea, la intervenția Angliei și Austro-Ungariei, îngrijorate de per- 
spectivele modificării echilibrului continental, s-a cerut revizuirea 
stipulatiilor cuprinse in acest tratat. 

Între 1/13 iunie și 1/13 iulie 1878 au avut loc lucrările Congresului 
de la Berlin, pregătite de cancelarul Otto von Bismarck, cu participarea 

celor șapte puteri europene. Delegaţiile României și Greciei au fost 
admise să participe doar cu titlul consultativ și numai la ședințele în 
care se discutau problemele țării lor. La 9 iunie 1878, in unica ședință 
la care au fost admiși, lon C. Brătianu și Mihail Kogălniceanu au rea- 
mintit participanților termenii înțelegerii de la Livadia cu Rusia și au 
prezentat un memoriu în 5 puncte în care se revendicau insulele din 
Delta Dunării precum și Insula Șerpilor. 

În acel moment reprezentanţii guvernului erau confruntati cu o 
grea alternativă: fie a refuza cedarea celor trei județe din sudul 
Basarabiei revendicate imperativ de Rusia, fie a consimti la 
inevitabilul fapt, primind în schimb o însemnată compensație teritori- 
ală și financiară - alternativă pentru care se pronunța însuși cancelarul 
Bismarck. În acest din urmă caz chiar Rusia, scăpând de imputarea 
referitoare la încălcarea convenției din 4 aprilie 1877, se arăta dispusă 
să ofere României o largă despăgubire, fiind vorba chiar de atribuirea 
Dobrogei până la linia Varna-Rusciuk și de 200 milioane de franci 
(Titu Maiorescu, Istoria politică a Românbiei sub domnia lui Carol I, p. 
110-111). Dacă principele CarolI si M. Kogălniceanu inclinau și ei către 
această soluţie, intransigentul I.C. Brătianu s-a opus, astfel încât me- 
moriul a cerut de la Congres ca nici o parte a teritoriului să nu fie 
dezlipită de România. 

Făcându-se însă Rusiei concesiile cerute la Gurile Dunării, în 
schimbul cedărilor la care a fost obligată în alte direcţii, s-a ajuns la 
semnarea actului final. Prin forma sa definitivă din 1 / 13 iulie 1878 
Tratatul de la Berlin cuprindea în articolele 22-46 dispoziții referitoare 
la Romănia. El confirma recunoașterea independenței României căreia 
îi reveneau, de asemenea, "insulele formând Delta Dunării, sangiacul 
Tulcei cuprinzând districtele Kilia, Sulina, Mahmudia, Isaccea, Tulcea, 
Măcin, Babadag, Hârșova, Kiustenge, Medgidia”, cât și ținutul "situat 
la sudul Dobrogei, până la o linie care, plecând de la răsărit de Silistra, 
răspunde la Marea Neagră, la miazăzi de Mangalia”. Linia frontierei - 
sensibil diminuată față de soluţia inițială - urma să se fixeze la fata 
locului de comisia europeană instituită pentru delimitarea 
Principatului Bulgariei nou creat (Documente privind istoria 
României. Războiul pentru independenţă, vol. 9, p. 377). 

Semnificativ este faptul că la Congresul de la Berlin contele 
Suvalov, ambasadorul Rusiei în Marea Britanie, a recunoscut că 
Dobrogea se cuvenea României "mai mult decât oricui, din cauza 


numărului poporatiunii de acolo” ("Románul", XXII, din 19 august 
1878). 

3. APARTENENȚA DOBROGEI - O POLEMICĂ INUTILĂ 


Mai cu seamă după primul război mondial și până la data scrierii 
acestor pagini - căci nu știm ce ne va rezerva viitorul - istoriografia 
bulgară a consumat o imensă energie pentru a contesta legitimitatea 
hotărârii europene din .1878. Într-o impresionantă concertare, 
numerosi autori au îmbrățișat, în esenţă, afirmaţia exprimată astfel de 
confratele lor Velko Tonev: "Până la 1878 Dobrogea a constituit o parte 
integrantă și indivizibilă a altor teritorii bulgare” (Velko Tonev, 
Dobrudja prez văzrajdaneto, p. 311). A cita și alte lucrări înseamnă a 
repeta la infinit ideea. În fata straniei situații că studiile consacrate 
ținutului dintre Dunăre și Mare sunt aproape tot atât de numeroase cât 
restul lucrărilor privind existența statului bulgar, istoricii români au 
adoptat o conduită defensivă, incredintati că dreptatea cauzei 
naționale era, prin ea însăși, un argument suficient. Doar în perioada 
următoare confruntării militare din 1913-1917 replica invátatilor 
români a devenit mai convingătoare (vezi Nicolae lorga, Drepturi 
nationale și politice ale românilor în Dobrogea, în "Analele Dobrogei”, 
nr. 1/1923; I. N. Roman, Drepturile, sacrificiile și munca noastră în 
Dobrogea, în "Analele Dobrogei”, nr. 4/1022). 

Cum se poate afirma că până în 1878 Dobrogea a constituit o parte 
integrantă și indivizibilă a teritoriului bulgar, când se știe că timp de 
450 de ani ea a aparținut statului otoman, chiar dacă în acest caz este 
vorba despre dreptul de ocupaţie? Prin urmare, această alegatie nu 
servește nici măcar logicii care ar trebui să călăuzească pe orice istoric. 
În sprijinul ideii privind dreptul istoric al Bulgariei asupra Dobrogei 
un autor din tara vecină (Jeko Popov, Bălgarite v severna Dobrudja 
1878-1913, Sofia, 1991, p. 25) aducea broșurile publicate în 1913 (când 
Bulgaria se afla în stare de război cu România) de Milan Markov, fost 
avocat la Tulcea, apoi ofițer în armata bulgară de invazie (deci, 
trădător de țară) și Metodi Mavrodiev, fost funcţionar județean la 
Constanţa - iluștri necunoscuți și diletanti în știința istorică. Cam la 
aceeași vreme Academia Bulgară de Științe a publicat un prim volum 
de documente privind istoria Dobrogei între 1878-1919 (Izvori za isto- 
riata na Dobrudja 1878-1919, Sofia, 1992). Fără comentarii care să anga- 
jeze opinia autorilor, anumite documente cu grijă selectate, cum ar fi 
două articole apărute în ziarele "Românul" si "Steaua României” din 
1878, sugerează că românii înșiși au respins ideea primirii Dobrogei la 
sfârșitul războiului ruso-románo-turc. Ori, se știe că dacă cineva 
dorește cu tot dinadinsul să conteste acțiunile cercurilor de guvernare 
din orice ţară, trebuie să apeleze la presa de opoziţie. În acest caz - 


338 


după cum se va vedea în continuare - se vădește și precara cunoaștere 
a adevărului de gazetari fără nume, a căror părere capătă în volum 
valoare de sentinţă. 

Pe de altă parte, în lucrarea anterior citată, Jeko Popov se plânge că 
istoriografia română manipulează în mod tendentios datele statistice 
demografice, deși autorii bulgari abuzează mai mult decât oricine de 
procedeul încriminat, furnizând cu privire la numărul populaţiei bul- 
gare din Dobrogea cifre care nu-și găsesc acoperire în nici una din sta- 
tisticile veacului trecut (vezi Kratka istoria va Dobrudja, Varna, 1986). 
Vobindu-se de renașterea națională, culturală și politică bulgară din 
Dobrogea (Velko Tonev, op. cit., p. 311), ar fi drept să se spună că acest 
curent nu privea numai pe bulgari - a căror prezenţă în proporțiile 
corecte rezultate din statistici ar fi absurd să fie constatată - ci, în egală 
măsură, și pe români (incluși de un alt autor - N. Todorov, Balkanskiat 
grad prez XV - XVI vek., Sofia, 1972, p. 334-337 - în expresia "si alții", 
după bulgari, turci, țigani, armeni, evrei!). Istoricii din ambele ţări 
aduc numeroase și temeinice dovezi în această privință, numai că - tre- 
buie să vorbim în mod deschis - mișcarea națională românească privea 
în chip firesc spre România, iar cea bulgară spre Bulgaria. În această 
situație, când factorii de armonizare lipseau (autoritatea de stat 
otomană fiind preocupată de propria dominație - reconcilierea 
creștinilor ortodocși fiindu-i străină, ba chiar dăunătoare) - dezacor- 
durile și conflictele n-au întârziat să apară. Aflate în fata unor 
schimbări teritoriale iminente și importante, cercurile guvernante din 
Orientul creștin s-au lăsat cáláuzite mai puţin de tradiţiile trecutului, 
cât de perspectivele acestor schimbări ce se anunțau de lungă durată, 
dacă nu ireversibile. Reglementarea frontierelor în sud-estul Europei a 
fost cea cunoscută, cu câștiguri și cedări pentru toate părțile. Astăzi 
exacerbarea dezacordurilor și confruntărilor din trecut - grave dar 
trecătoare în raport cu durata multiseculară a prieteniei románo-bul- 
gare - nu poate fi decât dăunătoare tuturor. De aceea, poate mai mult 
decât oricine, detașându-se cu probitate de planul politic și menținând 
polemica în cadrul demersului științific, istoricii sunt chemaţi să con- 
tribuie la crearea climatului prielnic viitorului împreună. 

Cât privește chestiunea dacă românii au avut conștiința dreptului 
lor istoric asupra Dobrogei, o afirmaţie devine credibilă numai prin 
argumentare, mai ales că problema a fost complicată de acțiunea ane- 
xionistă a Rusiei la Gurile Dunării. În 1877, la izbucnirea războiului, 
cei ce numeau aceste meleaguri "tara noastră de la hotare”, siguri că ei 
stăteau acolo "din vechime", erau semnalati alături de ardeleni in 
unitățile armatei române: un Ștefan Manu sau Ștefan Dincă, ambii din 

Babadag, au luptat în vestitul batalion al maiorului Șontu de la Plevna. 
Victoriile în bătăliile din sudul Dunării au fost primite cu mare însu- 
fletire și cu ochii atintiti spre patrie. În ședința Senatului din 26 noiem- 
brie, la discuţia asupra proiectului de răspuns la Mesajul Tronului, se 
constată că “sunt prin Dobrogea subscrieri pentru a se alipi pe lângă 
România” (Dobrogea: regim juridic, în Dobrogea românească, p. 54). 
Așa cum se va vedea, această stare de spirit era împărtășită de cva- 
sitotalitatea populaţiei, care vedea în unirea cu statul român calea 
mântuirii sale de nesiguranţă, înapoiere și războaie. 

Sentimentul popular al dobrogenilor cât și opiniile cărturarilor și 
oamenilor politici din România referitoare la conștiința națională din 
această provincie, înaintea evenimentelor din 1877-1878 au fost 
înfățișate într-un capitol anterior. Acum însă, în atmosfera de tulbu- 
rare și emoție creată de clauzele tratatelor care se redactau fără parti- 
ciparea României, stat beligerant învingător, când aceasta era pusă în 
fata alternativei imposibile de a accepta cedarea unui teritoriu national 
- sudul Basarabiei - pentru a primi un altul - Dobrogea -, o seamă de 
publiciști și membri ai Corpurilor Legiuitoare au manifestat o atitu- 
dine potrivnică față de schimbul oferit în chip ultimativ. Atitudinea 
nici nu se poate confunda și nici nu se poate reduce la întrebarea dacă 
în problema Dobrogei, aceștia erau de acord sau nu cu primirea ei pen- 
tru că în opinia, de foarte scurtă durată, s-au încorporat aspecte de 
largă complexitate. Dintre acestea ar trebui să se țină seama de reflex- 
ul constestatar al opoziţiei față de guvernanti, precum si de viziunea 
limitată a unor oameni politici, insuficient informati asupra trecutului 
istoric al acestei provincii, deformată acum și de starea economică 
dezolantă care ar fi revendicat mari investiții pentru refacere. Astfel, 
prin două motiuni consecutive, V. A. Urechia și prințul Dimitrie Ghica 
puneau în mod intransigent problema de a nu se primi soluţiile pre- 
conizate de diplomaţia marilor puteri. 

În schimb, cei mai de seamă oameni politici ai ţării, slujindu-se de 
argumentarea istorică și zugrăvind perspectivele dezvoltării României 
prin legăturile cu marea, s-au pronunțat cu energie pentru admiterea 
prevederilor cuprinse în tratate. Trecutul Dobrogei ca străvechi 
pământ românesc, unitatea sa organică cu spațiul geografic, economic 
și cultural al întregului popor român, voința majorității populaţiei de 
a da expresie definitivă acestor legături prin reintegrarea provinciei în 
cadrul statal românesc erau, în afară de orice îndoială, cunoscute cer- 
curilor conducătoare. Într-o ședință a Adunării Deputaţilor consacrată 
examinării hotărârilor Congresului de la Berlin, Mihail Kogălniceanu, 
arhitectul diplomaţiei din vremea războiului de independență, făcea 

nu numai o pledoarie patetică, dar și extrem de argumentată cu date 
și fapte referitoare la trecutul milenar al poporului român în Dobrogea 
(“Monitorul oficial" nr. 21 din 27 ianuarie / 8 februarie 1878, p. 245, 447 
și nr. 24 din 1/13 ianuarie 1878, p. 532-534). În fundamentarea 
expunerii sale eminentul istoric și om politic s-a bizuit pe numeroase- 
le date și mărturii aduse la cunoștința opiniei publice și clasei politice 
de fruntașii unioniști aduși de împrejurări felurite pe meleagurile 
dobrogene după revoluţia de la 1848, confirmate apoi și în memoriile 
regelui Carol I al României. 

Și primul ministru lon. C. Brătianu a pledat cu căldură pentru a 
risipi îndoielile unor parlamentari ai opoziției. Fiind un document cu 
adevărat remarcabil, redăm un segment din memorabilul său discurs 
rostit în Senat la 28 septembrie 1878. Adresându-se scepticilor el 
spunea: "Noi am posedat-o cu sângele nostru, am pierdut-o cu sabia și 
acum s-a reîntors la noi iarăși cu sabia ! ... Și dvs. vă e teamă că un 
pământ care a fost stăpânit de noi, n-o să putem să-l facem pământ 
românesc? Un pământ între Mare și cel mai mare fluviu din Europa 
dumneavoastră voiti să-l lăsaţi?” Alte naţiuni - continua, în esenţă, 
vorbitorul - ar fi făcut orice sacrificiu pentru a ajunge la mare pentru 
că, mai ales pentru români, "luând Dobrogea ne deschidem o poartă 
prin care ne punem în raport cu lumea întreagă și cu Occidentul către 
care ziceti dvs. că aveţi toate aspiraţiile” (I. C. Brătianu, Acte si 
cuvântări, IV, p. 102-109). 

Alte argumente veneau să se alăture acestei pledoarii. Iniţial, când 
anumite cercuri diplomatice aveau în vedere o demarcaţie doar de-a 
lungul Văii Carasu, M. Kogălniceanu releva, la 24 ianuarie / 5 febru- 
arie 1878, că un mare număr de români locuiau compact cu mult mai 
adânc în interior, în regiunea Silistra și până la sud de Mangalia (Radu 
Rosetti, Corespondanta generalului lancu Ghica, p. 137; Memoriile 
regelui Carol I al României, vol. XIII, p. 27). 

În perioada luptei unioniste din emigrație, care a urmat înfrângerii 
revoluţiei, Dobrogea a intrat în planurile construcţiei de stat românești 
- asa cum a rezultat din paginile anterioare - atât din pricina poziției 
sale geografice în raport cu Principatele, cât și a mediului național 
prielnic găsit aici. Se înțelege însă că ținând seama de statutul inter- 
national al României, de suzeranitatea Porții și de faptul că Dobrogea 
era o provincie a Imperiului otoman, personalități aparținând cer- 
curilor guvernante românești nu puteau exprima decăt cu titlu parti- 
cular convingerile lor privind apartenenţa acestui teritoriu la istoria 
poporului român. 

Odată începute ostilitățile, reticentele tactice au început a fi aban- 

donate. Referindu-se la sectorul dunărean care a revenit apărării 
strategice a armatei române la începutul campaniei militare (dintre 
Calafat și Olt), ministrul de externe se adresa agentului diplomatic al 
României la Viena, încredințat că "am fi putut poate mai bine să 
alegem gurile Dunării și Dobrogea pentru câmpul nostru de luptă” 
(Independenţa României, Documente, vol. I, Documente și presă 
internă, București, 1977, p. 139). De asemenea, în cadrul dezbaterilor 
sesiunii extraordinare a Corpurilor Legiuitoare pe marginea 
Convenţiei încheiată cu Rusia la 4/16 aprilie 1877, examinând alterna- 
tivele pentru care tara ar fi putut opta, primul ministru Ion C. Brătianu 
și ministrul de externe M. Kogălniceanu au admis posibilitatea unei 
colaborări militare "cu condiţia de a cere ca avantagii independenţa, 
gurile Dunării și Dobrogea" (Monitorul oficial, nr. 99 din 1/13 mai 
1877, p. 2911). 

Mai apoi, împrejurarea că diplomația rusă angajată în elaborarea 
tratatelor de pace din 1878 a asociat integrarea Dobrogei la România 
cu cedarea părții de sud a Basarabiei, a creat o situaţie cu totul 
deosebită și a îndemnat din nou pe oamenii politici români la retinere 
în abordarea problemei dobrogene în concordanţă cu propriile lor 
convingeri. Înalți demnitari de stat, cum erau Mihail Kogălniceanu sau 
Ion C. Brătianu au folosit nu numai cu prudenţă, dar uneori au fost 
puși în situaţia de a nu voi să uzeze de argumentele din care rezulta 
în mod indubitabil românitatea Dobrogei. "Românii, încă din timpuri 
străbune, unii sub numele de dicieni, alții prin migratiuni succesive 
din patria mumă sunt naționalitatea cea mai străveche din Dobrogea, 
iar limba lor e cea mai răspândită și aceasta ca limbă de comunicare 
între celelalte naționalități” - scria, spre pildă, ministrul de externe 
Mihail Kogălniceanu (Gligor Stan, Particularităţi ale organizării 
administrative și judecătorești a Dobrogei la sfârșitul secolului al XIX- 
lea și începutul secolului al XX-lea, în "Culegere de referate", Direcţia 
generală a Arhivelor Statului, vol. II, București, 1974, p. 24). Astfel, 
dacă până atunci demersurile oficiale pentru integrarea Dobrogei ince- 
puseră să se contureze, dilema dramatică cu care erau confruntati 
acum a determinat cercurile conducătoare să le pună capăt pentru a nu 
da puterilor participante la tratative impresia că România ar fi fost de 
acord cu schimbul ce i se impunea. Mai mult decât atât, faptul că, chiar 
atunci când delegaţia României a fost audiată la Berlin, ea a eludat cu 
desăvârșire problema Dobrogei, semnifica intenţia clară de a înlătura 
ideea că restabilirea administraţiei românești ar fi fost o compensație 
și nu un drept, raptul Basarabiei și integrarea Dobrogei fiind două 
chestiuni distincte. 

În contextul acestei complicate situații politice, diplomatice și mi- 
litare ceea ce prezintă cu adevărat importanţă în fata istoriei este ati- 
tudinea populației din Dobrogea, nu numai români, dar și musulmani 
și alte etnii, a căror opțiune pentru apartenenţa la statutul român, 
european și tolerant, se poate reconstitui cu claritate din documentele 
și datele de care dispunem astăzi. Dacă la începutul lunii decembrie 
1877 cercurile politice din București erau informate că printre românii 
dobrogeni circula o petiție cuprinzând numeroase semnături prin care 
se cerea unirea cu România (Independenţa României. Documente, vol. 
III, Presă străină, București, 1977, p. 217), domnitoriul Carol I avea să 
confirme manifestarea acestui larg curent popular. Într-o scrisoare 
adresată părintelui său Anton de Hohenzolern, suveranul evoca mo- 
mentul trecerii sale prin Dobrogea, cu un deceniu înainte de războiul 
pentru independenţă, subliniind cá "populatiunea de acolo se simte 
foarte fericită să fie unită cu România și mi-a trimis adrese 
mumeroase" (Romulus Seișanu, Dobrogea, gurile Dunării și Insula 
Şerpilor. Schitá monografică. Studii și Documente. Editura "Univers", 
București, 1928, p. 184). Confirmând această stare de spirit, mani- 
festările publice solemne care aveau să aibă loc în toamna anului 1878 
pe tot întinsul provinciei, cu participarea a mii de locuitori de toate 
nationalitátile, veniți să salute unirea cu România erau un preludiu al 
simfoniei nationale din 1918 (Ion Bitoleanu, Dobrogea 1878: "Bine ati 
venit, frati români !", in "Magazin istoric”, nr. 6/1986). 


4. VREMELNICA ADMINISTRAȚIE RUSĂ ȘI STABILIREA 
FRONTIEREI DE SUD A DOBROGEI. 


În ceea ce privește situația politică din intervalul iunie 1877, când a 
inceput ofensiva, și iunie-iulie 1878 când s-a semnat actul final al 
Congresului de la Berlin, în Dobrogea s-a instaurat o administrație a 
autorităților militare ruse care a exercitat prerogativele de ordine pu- 
blică și serviciul fiscal cu excesele, abuzurile și omisiunile proprii unei 
stări de provizorat și cu lipsa de interes pentru nevoile unei provincii 
aflate, de fapt, sub regim de ocupație militară. 

Dacă cineva ar dori să-și formeze o imagine a Dobrogei la sfârșitul 
conflictului, atunci lectura însemnărilor etnografului Th. Burada, 
călător pe aceste meleaguri, ar fi tocmai potrivită. "Am rămas pătruns 
de jale - scria el - văzând calamitátile și pustiirile făcute de ultimul 
război: orașe distruse, sate întregi pustiite cu desăvârșire, încât abia se 
mai cunoaște că prin acele locuri au locuit oameni; pietrele cimitirelor 
mai dovedesc călătorului că în apropierea lor au fost cândva așezări 

omenești” (Th. Burada, O călătorie în Dobrogea la 1880, p. 20-21). 
Dintre acestea unele nu s-au mai refăcut niciodată. Conform datelor 
existente, în județul Constanţa, din 356 de sate nominale, majoritatea 
au fost părăsite pe parcursul luptelor. Din cele 230 care și-ai reluat apoi 
existența, multe aveau în medie doar 10-20 locuitori. În 1878 un 
cercetător aprecia că pe harta Dobrogei figurau 290 de sate și 14 orașe 
dar, în realitate, numai jumătate puteau fi identificate ca atare, fiind 
locuite (George Sofronie, Dobrogea, consideratiuni istorice, p. 21). 
Concludent în acest sens era raportul prefectului de Silistra Nouă, ime- 
diat după instalarea autorităților române: "Mi-a fost dat să constatat 
sate întregi, înainte înfloritoare, ne mai prezentând actualmente decât 
cea mai jalnică priveliște. Acolo unde erau turme de 25 000 oi și 2-3000 
alte capete de vite nu se mai află nici chiar urma acestui păstorit” (V. 
Mihordea, Câteva date privitoare la situația țărănimii în Dobrogea în 
1878, p. 204-205). 

Atitudinea echivocă a Rusiei în legătură cu soarta teritoriilor din 
dreapta Dunării a rezultat încă înainte de declanșarea războiului când, 
pe lângă Cartierul general al armatei a luat ființă un serviciu de 
administraţie civilă și o comisie însărcinată cu studierea modalitátilor 
de organizare a acestora. După forțarea Dunării țarul a promulgat un 
decret în baza căruia, până la sfârșitul ostilităților, se creau opt regiuni 
(foste sangeacuri) sub administrație imperială. Conform acestui act, 
comandantul suprem al frontului din Balcani, arhiducele Nicolae, a 
numit un guvernator al Dobrogei, în persoana fostului consul la 
Tulcea, Belotercovici. Se știe că din dispoziţia acestuia a fost întocmită 
o statistică intrată în istorie sub numele iniţiatorului ei. Rezulta, astfel, 
că suprafața provinciei era de 71944 verste (o verstă=1067 m.p.) 
numărând 29 907 case si 77 880 locuitori - fără cazaua Mangalia 
(Biblioteca Academiei Române, MSS, fond D.A. Sturdza, pachet XVI, 
doc. 150). 

Ca structură administrativă noul guvernământ corespundea fostei 
administrații otomane a sangeacului Tulcea. La propunerea guverna- 
torului au fost numiţi șefii districtelor (cazalelor) și consilieri lor prin- 
cipali. Comunele erau conduse de consilii comunale, alcătuite dintr-un 
președinte și trei membri aleși dintr-o listă de 12 nume pe care nota- 
bilii așezărilor o înaintau guvernatorului. În afara lor era numit un 
ciorbagiu (primar), cu titlul onorific: el constata producţia, fixa dijma 
pentru fiecare familie, rezolva micile conflicte locale. Vremelnica 
administraţie rusă a avut de făcut faţă lipsei brațelor de muncă nece- 
sare culegerii recoltelor precum și cultivării ogoarelor părăsite de 
musulmani, fapt care a diminuat drastic producția agricolă. În acest 


344 


timp s-a introdus moneda și bancnota rusească, obligatorii de la 16 
iulie 1877. 

Din vămi, dijmă, pașapoarte, impozite, licențe, taxe de timbru, 
exploatarea lemnului, a sării și pescăriilor s-au obținut venituri de 
aproape 600 000 ruble, în timp ce cheltuielile pentru administrație, ser- 
viciul medical, justiție, poliție, poștă etc., în valoare de 260 000 ruble au 
permis un excedent de 300 000 ruble intrate în bugetul imperial. 
Aceste măsuri, extinse la întreg, teritoriul ocupat de Rusia în dreapta 
Dunării lăsau impresia - pe care țarul nici nu încerca să o ascundă în 
manifestul său - că se preconiza o Bulgarie care să cuprindă și 
Dobrogea. 

Pentru buna înțelegere a acestei perioade trebuie menționate și 
trăsătura ei definitorie - părtinirea elementului bulgar în administraţie 
în detrimentul populației românești, altfel pe de-antregul explicabilă. 
Într-un raport al noilor autorități românești administratorul plasei 
Babadag descria "cum era organizată administrația sub guvernarea 
ruso-bulgará" - condusă de ariadnici și staroști, termeni străini tradiției 
administrației locale. Într-un proces-verbal din 23 noiembrie 1878 un 
Simion Teodorescu își lua în primire funcţia civilă de la. nacealnicul 
Gligor Gladieff precum și bunurile obștei "de când încetează adminis- 
tratia bulgară și intră în funcțiune cea română" (Arh. stat, București, 
fond M. I./ adm., dosar 224 / 1878, f. 29). 

În aceeași vreme populația românească a fost supusă feluritelor 
presiuni și persecuții: la Babadag biserica reziditá și' înzestrată de 
români a primit în frunte epitropi bulgari, dându-se foc cărților 
românești. S-au înregistrat confiscări de bunuri și arestarea unor nota- 
bili, cum au fost Nicolae Tárcá si Constantin Petrescu. Limba oficială a 
fost declarată cea bulgară, iar redactarea actelor în limba română se 
pedepsea cu închisoarea ("Pressa" din 1 noiembrie 1878; "Neamul 
Románesc" din 28 mai 1918). Pentru punctul de vedere al istoriografiei 
bulgare, vezi Velko Tonev, Vremenneto rusko upravlenie v Dobrudja, 
în "Istoriceski pregled", nr. 6/1982). 

Si viata economicá a avut de suferit. Departe de a se pregáti de 
evacuare, autoritátile militare si civile rusesti au ocupat si mai organi- 
Zat principalele puncte strategice ale Dobrogei. Ele au redistribuit 
abuziv vetrele si ogoarele abandonate ale musulmanilor, au conce- 
sionat exploatári piscicole si agricole pe perioade indelungate si cu 
plata anticipatá, ca si cum se pregáteau pentru o administratie de 
duratá. Lipsa oricárei preocupári pentru intretinerea cáilor de trans- 
port a fácut ca principalele canale ale Deltei sá fie blocate fie cu epave 
de vase musulmane, fie minate, in timp ce linia ferată Cernavodă- 

Constanţa a fost tăiată în mai multe locuri. Într-o dare de seamă pre- 
fectul judeţului Constanţa reda starea de nesiguranţă, dezorganizarea 
gravă a ordinii publice, acțiunile bandelor de tâlhari care cutreierau 
ținutul, punând în primejdie viața și avutul locuitorilor - situație 
moștenită de autoritățile române de la vremelnica administraţie ru- 
sească. 

La începutul anului 1878, M. Kogălniceanu făcea cunoscută 
Corpurilor Legiuitoare trimiterea în Dobrogea a două comisii de 
experți, una militară și alta civilă, specialiști în administraţie și drept, 
probleme economice și strategice pentru studierea regimului, servici- 
ilor publice, instituțiilor, stării generale și nevoilor imediate ale popu- 
laţiei, ale căror concluzii să servească prefacerilor ce urmau să se 
înfăptuiască după revenirea la trupul României. 

În urma ordinului primit de a inspecta porturile dobrogene, 
comandantul flotilei române, locotenent colonel loan Murgescu trecea 
în raportul său, cu vădita preocupare a militarului de a reda cât mai 
exact realitatea, următoarele cuvinte de mare valoare istorică: "Toate 
populatiunile române, grece, turce și tătare așteaptă cu nerăbdare 
ocupatiunea Dobrogei de către români și în toate locurile unde am fost 
mi-au mărturisit că se găsesc fericiți că Dobrogea și Mangalia s-au dat 
României” și adaugă: "Am aflat cá la Kavarna, la Varna și chiar la 
Constantinopoli stau gata sute de familii turce și tătare, să se întoarcă 
în Dobrogea la casele lor, îndată ce vor veni românii” (Arhiva 
Ministerului Apărării Nationale, fond 948, R. S., Secţia II Informaţii, 
dosar 2/1882, f. 168-170). De altfel, pentru stabilirea opțiunilor popu- 
latiei dobrogene prezintă interes și faptul că, în perioada preliminară 
păcii de la San Stefano, când, sub presiunea diplomaţiei de la 
Petesburg, se afirma ideea unui principat al Bulgariei cu hotare până 
la Gurile Dunării, a fost adresat Porții un protest semnat de circa 200 
de fruntași musulmani, greci, armeni și evrei, având în frunte pe 
muftiul și arhiepiscopul grec, in care semnatarii considerau o astfel de 
soluţie ca nefiind justificată de raportul etnic existent în Dobrogea. Un 
extras al acestui document a fost prezentat și în cele două camere ale 
Parlamentului londonez (Al. P. Arbore, în "Analele Dobrogei", 11, 
1930, fasc. 1-12, p. 88-89). 

După Congresul de la Berlin, care consacra pe plan juridic inter- 
național drepturile României, în ședința din 6 noiembrie 1878 a 
Consiliului de Miniștri a fost aprobată componența comisiei pentru 
instalarea administrației civile în vechea provincie a ţării. Având in 
frunte pe Nicolae Catargi, plenipotenţiar principal, ea sosea deja, la 8 
noiembrie, la locul misiunii sale. Încă din vara aceluiași an se consti- 

tuise la Pitești Divizia activă, sub comanda generalului Gh. 
Anghelescu, însărcinat cu preluarea administrației militare. 

fn toamna anului 1878, pe baza articolului 46 al Tratatului de la 
Berlin, a inceput sá lucreze Comisia europeaná pentru delimitarea 
frontierei de sud a Dobrogei. Ea s-a intrunit la Constantinopol, la 21 
octombrie, având în componenţă reprezentanţi ai Germaniei, Austro- 
Ungariei, Franţei, Marii Britanii, Italiei, Rusiei și Turciei. La cererea 
comisiei, guvernul român a delegat un grup de ofițeri superiori în 
frunte cu colonelul Ștefan Fălcoianu, căruia i-a fost atașat și Mihail 
Pherekide, membru al Adunării Deputaţilor. Ei au asistat la lucrările 
primei ședințe (Silistra, noiembrie 1878), iar de la a treia a fost admisă, 
cu rol consultativ, și delegaţia Bulgariei. Actul final, încheiat la 17 
decembrie la Constantinopol, a fost ratificat mai apoi de guvernele 
celor șapte puteri semnatare ale Tratatului și a intrat în vigoare prin 
trasarea granitei și plantarea bornelor de frontieră. 

Se știe că la Congresul de la Berlin delegația română și-a exprimat 
în două memorii interesul, întemeiat pe considerente strategice, ca 
frontiera de sud a Dobrogei să includă și Silistra cu fortificațiile sale. 
Pentru a domoli intransigenta României față de reanexarea celor trei 
judeţe din sudul Basarabiei, Rusia a înclinat initial să ofere României 
și partea meridională a provinciei, ofertă asupra căreia a revenit apoi, 
astfel încât această străveche așezare cu istorie românească a rămas 
Principatului Bulgariei. În anii 1879, 1884 și 1886 guvernul României a 
readus in fata Comisiei internationale de delimitare această exigentá 
perfect justificată din punct de vedere strategic și istoric, fără a obține 
însă rectificarea dorită. 

Încordarea raporturilor cu Rusia după semnarea păcii de la San 
Stefano a întârziat și trecerea trupelor în Dobrogea. Abia după intrarea 
triumfală a armatei în București, la 8 octombrie, divizia s-a pus în marș 
spre Brăila unde, la 14 noiembrie, cu câteva zile înainte de memo- 
rabilul eveniment, a fost trecută în revistă de domnitor. Cu acest prilej 
a fost citită soldaţilor Proclamaţia către armata română, cu ocazia 
preluării Dobrogei, document în care se regăsesc concepțiile de 
guvernare ale oamenilor de stat ai României în frunte cu Mihail 
Kogălniceanu, autorul proiectului de manifestat. El suna astfel: 


Soldați ! 


Puterile mari europene, prin Tratatul de la Berlin, au unit cu 
România Dobrogea, această veche posesiune a prinților noștri de mai 
înainte. 

Azi veți pune piciorul pe acest pământ care devine din nou 
românesc ! Însă acum veți merge în Dobrogea, nu în calitate de cuce- 
ritori, ci amici, ca frati ai locuitorilor, care de azi înainte sunt con- 
cetățenii noștri. 

Soldați ! În această nouă Românie veți găsi o populatiune care în 
cea mai mare parte este deja românească. Însă veți găsi și locuitori de 
alt neam și alte credințe. Toţi aceștia, care devin membri ai statului 
român, au același drept la protectiunea și la dragostea voastră ! 

Între ei veți găsi mahomedani, ale căror obiceiuri se deosebesc de 
ale noastre. Vă recomand cu deosebire ca să respectați credința lor. 

Fiți în mijlocul noilor vostri concetáteni, ceea ce ati fost atât în timp 
de pace cât și pe câmpul de onoare: model de bravură și de disciplină, 
apărători ai drepturilor României și anteluptători ai legalității și ai ci- 
vilizatiei Europei; astfel vă cunoaște acum întreaga Europă, și cu 
mândrie confirmăm aceasta. 

Așadar, drum bun soldati și Dumnezeu să vă apere. 

Trăiască România ! 

Dat la Brăila la 14 noiembrie, anul 1878. 


Carol 


Din același loc a fost lansată Proclamaţia domnitorului către dobro- 
geni, publicată mai apoi în "Monitorul oficial” precum și în presa 
română și cea străină. Acest document a fost multiplicat în foi volante 
în limba română, turcă, greacă și bulgară, și răspândit pe întreg terito- 
riul Dobrogei. "Cele mai sfinte și mai scumpe bunuri ale omenirii - 
viața, onoarea și proprietatea sunt puse sub scutul noii Constituţii - 
asigura domnitorul Carol I pe noii locuitori ai României; religiunea 
voastră, familia voastră, pragul casei voastre vor fi apărate de legile 
noastre și nimeni nu le va putea lovi fără a-și primi legitima pedeapsă" 
(“Monitorul Oficial” nr. 236 / 1878, p. 7161-7162). 

Cunoscându-se această atitudine, starea sufletească de care era ani- 
mată marea majoritate a populației de cele mai diverse naționalități 
era definită printr-un sentiment de ușurare și satisfacție. 

Pregătirile pentru primirea autorităților române au început în 
diferite orașe cu câteva săptămâni înainte de instaurarea lor. 

La Cernavodă, direcția Societății engleze de cale ferată și reprezen- 
tantii naționalităților au organizat un mare banchet în care, într-o 
atmosferă de adeziune la actul politic pe care-l așteptau, s-au rostit 
toasturi pentru revenirea provinciei la România. 

Pregătiri înfrigurate s-au făcut, de asemenea, la Tulcea, principalul 

centru administrativ din această vreme. Astfel, cu sprijinul delegatului 
României, Stoianovici, si a consulului Franței, Emile Langlé, bun pri- 
eten al românilor și care a conceput planul de ansamblu al pavoazării, 
s-a constituit un comitet cetátenesc compus din notabili ai orașului, in 
frunte cu institutorul Constantin Andrian. Decorarea celor trei arcuri 
de triumf care urmau să fie ridicate a revenitpictorului Enache Cardaș 
și tapiterului german Johan Jung. Scenele înfățișau tipuri de ostași 
români din toate armele care luaseră parte la războiul de indepen- 
dentá; pe frontispiciul arcadelor erau așezate portretele membrilor 
familiei domnitoare, iar întregul ansamblu decorativ era completat cu 
inscripții patriotice, ca "Trăiască armata română", "Griviţa, Plevna, 
Rahova, Smârdan", tablouri alegorice reprezentând România 
obținându-și neatârnarea cât și cu urări de bun venit pe pământul 
strămoșesc al Dobrogei. O vreme executarea tablourilor s-a făcut pe 
ascuns în interiorul bisericii Sf. Nicolae, nefiind clară atitudinea și 
scopurile administrației militare rusești. Într-adevăr, guvernatorul 
Belotercovici, în timpul descinderii făcute la locul pregătirilor, s-a 
arătat ofensat de conţinutul inscriptiilor care ignorau numele ţarului si 
al armatei sale. El a declarat pe executor arestat și, numai la intervenţia 
consulilor străini, a revenit asupra hotărârii, cu condiţia radierii unor 
expresii si a afişării chipului țarului Alexandru. 

Ridicarea arcurilor de triumf a făcut o deosebită impresie în oraș: 
comunitățile greacă, bulgară și israelitá au construit ele însele arcuri pe 
principalele străzi. 

Între 14 și 18 noiembrie 1878 Dobrogea a trăit momente istorice 
atunci când la Babadag, Tulcea și Constanţa au sosit primele unități ale 
armatei române. 

Prima coloană a trecut Dunărea la Măcin, ajungând la Babadag în 
17 noiembrie. Cu strigăte de bucurie și aclamații populaţia, în frunte 
a autoritățile comunale, a întâmpinat trupele încă de la podul 
Toprak-Kioprü, în afara localităţii, urându-le "bun venit”. Pentru 
prima oară tricolorul fâlfâia deasupra vestitului oraș, unul din stâlpii 
stăpânirii otomane, scaunul serascherului de la Dunăre, de a cărui pu- 
tere s-au temut, în timp de atâtea veacuri, toate statele invecinate. 

Mari festivități au avut loc la Tulcea, în ziua.de 18 noiembrie. 
Martorii la evenimente relatează că spre prânz reprezentanții natio- 
nalitátilor în frunte cu clerul lor s-au așezat pe ambele laturi ale traseu- 
lui fixat, de la debarcader până la intrarea în Catedrală. Mii de oameni, 
locuitori ai orașului și localităților învecinate, așteptau de-a lungul 
cheiului. La orele 14 navele au sosit in fata portului, iar la orele 15 tru- 
pele s-au pus în mișcare, în sunetul fanfarelor militare, a salvelor 


349 


tunurilor de pe vase, a glasului concertat al clopotelor tuturor biseri- 
cilor și a uralelor nesfârșite ale mulțimii. 

În momentul când primii ostași ai României puneau piciorul pe 
pământul dobrogean, "o numeroasă poporatiune cu mult entuziasm” - 
așa cum glăsuiau telegramele vremii (Arhiva Ministerului Afacerilor 
Externe, vol. 101, dosar 71, D4, 1878, f. 356) - i-a întâmpinat copleșită 
de un inefabil sentiment în care își găseau împlinirea vechi visuri de 
libertate, unitate și mândrie naţională. În dreptul primului arc de tri- 
umf cetăţeanul Costache Boambá, cel mai în vârstă dintre notabilii 
români, a oferit comandantului tradiționala pâine și sare și a adresat 
ostașilor, în numele locuitorilor, o înflăcărată cuvântare patriotică de 
bun sosit. Tinere fete au împodobit stindardul tricolor cu ghirlande de 
flori și pe tot parcursul poporul l-a primit cu capetele descoperite. În 
aceste zile toate comunitățile etnice au adresat guvernului României 
telegrame de felicitare, exprimându-și adeziunea faţă de actul istoric la 
care luau parte cât și credința sinceră pentru noua lor patrie. Cu sigu- 
rantá că foarte multi oameni au reflectat atunci asupra mesajului 
cuprins în proclamația domnitorului, adresată populaţiei Dobrogei, 
pătrunși de sentimentul că arest act era ireversibil și drept, co- 
respunzător propriilor lor interese. "Noi nu intrăm în hotarele voastre 
ca niște cuceritori - suna documentul - dar, o știți si voi, mult sânge 
românesc s-a vărsat pentru dezrobirea popoarelor din dreapta 
Dunării. 

Locuitorilor de orice naționalitate și religiune, Dobrogea, vechea 
posesiune a lui Mircea cel Bătrân și Ștefan cel Mare, de astăzi face 
parte din România" (Dobrogea, cincizeci de ani de viață românească, 
p. 345). 

O primire entuziastă a fost rezervată sosirii trupelor și in 
Constanţa, la 23 noiembrie. Orașul era împodobit, ca pretutindeni, cu 
tricolorul românesc, iar în port sute de drapele ale marelui pavoaz 
erau arborate pe catargele vapoarelor diferitelor state. Potrivit 
telegramelor vremii, peste 5000 de persoane, care au manifestat cu 
insufletire pentru statul român, au luat parte la festivitățile prilejuite 
de acest eveniment istoric. 

Căldura cu care au fost primite trupele isi găsește explicaţia și in 
misiunea de primă importanţă încredinţată acestora. Încă din primul 
moment unităţile au fost dispersate în intreaga Dobroge, pentru lichi- 
darea dezordinii, pentru restabilirea vieţii pașnice și a siguranţei 
locuitorilor. Îndurând suferințe și lipsuri și, nu de puţine ori, chiar 
jertfe omenești, armata României a instaurat in noua provincie a ţării 
normele de viaţă ale unui stat civilizat. 

Însumând toate aceste aspecte, se poate spune că revenirea 
Dobrogei la România a fost pregătită și înfăptuită prin voința marei 
majorități a populaţiei însăși, deși într-o conjunctură internațională nu 
tocmai prielnică, in care statul national a trebuit să acţioneze cu 
energie pentru apărarea drepturilor sale. 

În manifestările publice solemne organizate de români și reprezen- 
tantii celorlalte naționalități, înaintea instalării administraţiei 
românești și în afara prezenţei sale se pot identifica forme de expri- 
mare ale autodetrminării și dreptul de opțiune la apartenența 
cetáteneascá. Faptul că după unire mii de locuitori de diverse natio- 
nalitáti s-au întors în Dobrogea devenind, fără constrângeri, cetățeni ai 
României confirmă cum nu se poate mai bine acest fapt. 

Pe de altă parte, în imaginea arcurilor de triumf încărcate cu ulti- 
mile flori ale toamnei dobrogene, în tablourile alegorice cu subiecte ale 
istoriei românești, în steagurile tricolore împodobite de cununi, în 
uralele poporului venit de pretutindeni, se pot regăsi, tulburător de 
apropiat, semnificaţiile marilor adunări populare care, peste patru 
decenii, au aprobat cu sentința voinței naționale desăvârșirea unității 
de stat. 

La 23 noiembrie 1878 autoritățile românești au început preluarea 
oficială a administrației Dobrogei, dar trupele țariste au continuat să 
stationeze aici si la începutul anului 1879, un an aproape de la 
semnarea păcii. Invocánd textul tratatului încheiat cu Poarta comisarul 
imperial rus informa că armata urma să-și înceapă marșul la 6 febru- 
arie. Abia la 4 aprilie 1879 însă prefectul de Constanţa, Remus 
Opreanu, era în măsură să anunțe plecarea unităților de artilerie si 
infanterie din oraș, iar cel de Tulcea, George Mihail Ghica, la 22 aprilie, 
a flotei care stationase până la această dată în port. 

Instaurarea, de facto, a suveranității României în cadrul noilor fron- 
tiere maritime încununa un act național de cea mai mare importanţă: 
după unirea Principatelor, în 1859, restabilirea autorității statului 
român asupra Dobrogei, străveche provincie istorică românească, 
poate fi socotită ca fiind a doua etapă majoră a procesului de 
desăvârșire a unităţii de stat a românilor. Noua fațadă maritimă, in 
lungime de 240 km, împreună cu postul său Constanţa, deschidea 
României o largă fereastră spre mările și oceanele lumii, permițându-i 
să participe, sub aspect economic, politic și cultural, la dialogul mon- 
"d in spiritul traditiilor si aspiratiile sale de popor mándru, pasnic si 
talentat. 

CAP. XV. DEZVOLTAREA DOBROGEI ÎN 
CADRUL NAȚIONAL (1878-1918) 


1. REGIMUL POLITIC ȘI JURIDIC AL DOBROGEI. 1878 - 1912. 


Restabilirea suveranității statului român a îngăduit să se treacă de 
îndată la legiferarea măsurilor de organizare a acestui ținut mult încer- 
cat. Acel moment a cerut puterea de a privi în față starea deplorabilă 
moștenită, cât și o imensă responsabilitate față de angajamentele asu- 
mate de factorii conducători ai României în momeniul instaurării 
autorității sale de stat. Cea mai grea sarcină se dovedea a fi ridicarea 
economiei și restabilirea ordinei publice grav compromisă în anii 
războiului și în perioada care i-a urmat. Cercurile guvernante au con- 
siderat atunci, cu justificat temei, că la timpuri excepționale se 
impuneau măsuri excepționale. Așa s-a născut ideea regimului 
deosebit al Dobrogei, care n-a alterat însă linia călăuzitoare de a o 
cuprinde în structura unitară a statului român. 

Prezența monarhului Carol I în două momente distincte ale istoriei 
Dobrogei a conferit semnificația simbolică a reîntregirii ținuturilor 
transdanubiene la România și a încurajat pe locuitori să privească mai 
încrezători în viitorul lor. Vizita domnitorului, însoțit de ministrul de 
externe M. Kogălniceanu în toamna anului 1879 prin mai multe 
localități dobrogene a avut ca rezultat accelerarea adoptării unor 
măsuri legislative profund resimtite. De asemenea, documentele 
vremii redau impresiile de neșters și primirea entuziastă făcută regelui 
de populaţia din Turtucaia și Silistra, cu prilejul vizitei sale in 
Cadrilater, la puţină vreme după incorporarea acestui teritoriu la 
România (I.N. Cámásescu, Durostorul. Expunerea situației județului la 
1 Decembrie 1914, București, 1915, p.15). 

Până la elaborarea unei legi speciale referitoare anume la 
Dobrogea, Proclamaţia domnească adresată locuitorilor prevedea 
unele facilități între care desființarea dijmei de orice natură pentru 
anul 1879, urmând a fi înlocuită de la 1 ianuarie 1880 printr-o dare 
bănească mai dreaptă și mai ușoară pentru agricultori. Aceasta privea 
emleacul (impozitul pe venitul imobiliar urban), temetuatul (impozi- 
tul de 3% asupra lucrului agricultorilor și meșteșugarilor, chiria câr- 
ciumilor, cafenelelor, băcăniilor și hanurilor). Bedelul (darea pentru 
scutirea de armată), taxa de 2 1/2% pentru vânzarea vitelor și taxa pe 
mori erau cu totul desființate. De aceste usurári au beneficiat toti 
locuitorii, indiferent de naționalitate. 

Încă înainte de reunificare, guvemul a solicitat și a obținut de la 
Corpurile Legiuitoare, la 28 și 30 septembrie 1878, autorizarea de a 

administra noua provincie prin Regulamente ad-hoc, până la definiti- 
va ei organizare. (loan N. Roman, Dobrogea și drepturile politice ale 
locuitorilor ei, Constanţa, 1905, p.23.) Drept urmare, în primii doi ani 
(între noiembrie 1878 și martie 1880) provincia va fi pusă sub un regim 
regulamentar. 

Îndată după învoirea forului legislativ, guvernul a elaborat și a 
aplicat următoarele acte normative cu putere de lege: Regulamentul 
asupra organizării judecătorești; Regulamentul pentru împărțirea și 
organizarea administrativă a Dobrogei, prin care comunele erau con- 
duse de un primar asistat de un consiliu din patru notabili aleși de 
locuitori; Regulamentul pentru stabilirea și perceperea impozitelor; 
Regulamentul pentru organizarea serviciului vamal, al consiliilor ge- 
nerale si al administrației domeniilor și pădurilor statului (“Monitorul 
Oficial” nr. 254 din 15/27 noiembrie 1878, p. 7247-7149). Redactate cu 
participarea directă a unor cunoscuți oameni de stat - ministrul de 
interne Mihail Kogălniceanu, liberal-radicalul C.A. Rosetti - și decre- 
tate de domnitor, înșiși contemporanii vedeau în aceste acte o copie 
fidelă a legilor ţării. 

Deosebit de insemnat s-a dovedit Decretul domnesc privind pro- 
prietatea în Dobrogea, al cărui prim articol prevedea ca toate propri- 
etátile abandonate de locuitori în timpul războiului să fie restituite 
posesorilor dacă puteau face dovada stăpânirii lor înainte de 
declanșarea acestuia. În acest sens organele administrative erau obli- 
gate ca, începând cu 1 ianuarie 1880, să procedeze la inventarierea 
bunurilor părăsite și încredințarea lor comunelor, până ce proprietarii 
de drept aveau să le reclame. 

Cu Legea pentru organizarea Dobrogei, promulgată la 9 martie 
1880, înceta regimul regulamentar și începea regimul excepțional 
legal, care a durat până în anul 1909. Replică vie a Constituţiei 
României din 1866, acest act degaja spiritul liberal propriu oamenilor 
politici care au elaborat-o nemijlocit: același Mihail Kogălniceanu, 
având concursul lui Remus Opreanu, prefectul Constanţei și strălucit 
magistrat. Proiectul de lege și mai cu seamă, expunerea de motive au 
făcut o puternică impresie în Corpurile Legiuitoare și au fost apreciate 
in cercurile politice străine (după publicarea lor în presa franceză, 
engleză, italiană și germană), pentru maniera largă în care trata drep- 
turile minorităților. 

Legea reglementa aspecte referitoare la teritoriul Dobrogei și drep- 
turile dobrogenilor, administraţie, puterea judecătorească, finanţe si 
puterea armată. 

Legea organică din 1880 a fost numită de Mihail Kogălniceanu 
"Constituţia Dobrogei”, și pe drept cuvânt, pentru că noua provincie a 
țării n-a fost cuprinsă în constituția României cu prilejul revizuirii sale 

din 1879. 

Potrivit prevederilor, ținutul era împărțit în două județe: Tulcea, cu 
ocoalele (plășile) Babadag, Tulcea, Măcin și Sulina cu insula Șerpilor, 
și Constanţa cu cinci asemenea subdiviziuni: Constanța, Mangalia, 
Hârșova, Medgidia și Silistra Nouă. Pentru patru luni și jumătate 
Silistra Nouă a fiintat ca județ distinct. Având reședința inițială la 
Rasova și apoi la Cernavodă, el cuprindea localitățile de-a lungul 
Dunării până la Măcin. Ca și în stânga Dunării prefectii, conducători ai 
județelor, cu atribuţii identice, erau numiți de domn la propunerea 
Ministerului de Interne. Fiecare plasă avea în frunte un administrator 
subordonat prefectului, iar comunele urbane și rurale din care acestea 
erau compuse erau conduse de un primar asistat de un consiliu comu- 
nal. Până la reglementarea drepturilor locuitorilor Dobrogei de a fi 
reprezentaţi in Parlament, consiliile j.:detene - alese de delegati ai con- 
siliilor comunale - puteau înainta domnului câte o dare de seamă 
anuală in care să fie inscrise si doleantele lor. Legea prevedea că nici o 
așezare rurală cu mai puţin de o sută de familii nu putea constitui o 
comună și că, în acest caz, localitățile respective urmau a fi atașate alto- 
ra mai mari, unde se constituiau și instituții de învățământ, sănătate și 
cultură. 

Articolul 3 declara cetățeni români pe "toti locuitorii din Dobrogea 
care, în ziua de 11 aprilie 1877 erau cetățeni otomani”. Toţi cetățenii 
români contribuabili dispuneau de drepturile de alegători și eligibili 
pentru organele administrative locale, după criteriile din restul țării. 
Pe tărâm politico-administrativ minoritățile erau reprezentate fără nici 
un fel de discriminare în corpul electoral al provinciei cât și, prin con- 
silierii lor, în organele administrative județene, de plasă sau comunale. 
Numeroși primari au fost aleși din rândul locuitorilor bulgari, turci, 
tătari, germani ori lipoveni, într-un spirit liberal, de echitate. Totuși, 
până în 1909, nu s-a acordat locuitorilor drepturile constituționale de 
a alege și de a fi reprezentați în Corpurile Legiuitoare - măsură din 
care rezultă și caracterul de excepție al legii. În concepția legiuitorului 
ea trebuia să ferească noul ținut de consecințele luptelor si 
frământărilor politice, dându-i putinţa de a se reface în liniște. Totuși, 
articolul 4 prevedea ca o lege specială să stabilească în viitor condițiile 
în care ei își vor putea exercita drepturile politice și reprezentarea în 
Parlament. 

Legea organică din 1880 proclama, de asemenea, că toti locuitorii 
Dobrogei "sunt egali înaintea legii, se bucură de toate drepturile 
cetățenești si pot fi numiți în funcțiunile publice, fără deosebire de ori- 
gină și religiune". Singura restricție privea participarea la "intruniri 
periculoase ordinei publice”. Dreptul de a alege și a fi ales, restrâns la 
organele locale, se exercita în limitele votului censitar. Potrivit arti- 

colului 15 "libertatea conștiinței este absolută; libertatea cultelor garan- 
tată” dar confesiunea ortodoxă era proclamată ca "religiunea domina- 
toare și în Dobrogea." 

Grija autorităților române față de celelalte culte a anticipat cu multe 
zeci de ani spiritul de toleranţă definitorie față de vremurile moderne 
evoluate. Prin articolul 17 statul și-a asumat obligația salarizării cleru- 
lui musulman și întreținerea principalelor moschei din Tulcea, 
Constanța, Babadag, Măcin, Medgidia, Hârșova, Isaccea, Sulina și 
Mangalia. 

Pentru pregătirea clerului musulman s-a înființat în 1889, potrivit 
articolului 21, seminarul din Babadag, mutat apoi la Medgidia în 1901. 
În 1911 în Dobrogea românească funcționau 163 de geamii și moschei. 
Învățământul era liber și gratuit, desfășurându-se în școli întreținute 
de stat sau de comune. Comunitățile și particularii puteau deschide 
și întreține școli, dar numai sub controlul Ministerului Instrucțiunii 
Publice și în condiţiile învăţării obligatorii a limbii române, ceea ce 
venea în ajutorul integrării egale a tinerilor aparținând minorităților în 
toate sectoarele vieții sociale. În sfărșit, la acest capitol Legea garanta 
libertatea presei, secretul corespondenţei și al depeșelor telegrafice, 
dreptul la petitionare. 

Exercitarea puterii judecătorești era reglementată de articolele 57- 
63 (abrogate apoi de Legea pentru organizarea judecătorească din 
Dobrogea, din 30 martie 1886) potrivit cărora în fiecare plasă lua ființă 
o judecătorie de ocol, iar la Constanţa o Curte de apel. Pentru proce- 
sele între musulmani se prevedea crearea la Constanţa și Tulcea a 
două tribunale mahomedane sub presedentia unor cadii. După 1913 
s-au înființat la Silistra, Turtucaia, Bazargic și Balcic tribunale similare 
care judecau în materie de drepturi familiale și succesiuni între musul- 
mani. 

Un capitol special (VI) avea ca obiect finanțele, specificând doar că 
legile României erau în întregime valabile și pentru Dobrogea. Cum 
unul din izvoarele importante de venituri erau impozitele, inclusiv 
cele pe băuturi alcoolice, s-a prevăzut ca în localitățile musulmane 
locuitorii urmau să fie scutiți de această dare, care putea fi înlocuită 
printr-o alta. 

Capitolul VII reglementa exercitarea serviciului militar, în sensul că 
scutea pe locuitorii Dob.ogei, timp de 10 ani, de recrutarea în unitățile 
de linie, fiind admise recrutările cu caracter voluntar. Dobrogenii 
aveau însă posibilitatea să formeze un corp de oștire teritorială, 
alcătuit din călărași și dorobanţi, în serviciu de o săptămână pe lună, 
întreținut de stat. La rândul lor, musulmanii puteau să formeze com- 
panii și escadroane speciale, păstrându-și fesul și turbanul în uniforma 
lor. Locuitorii litoralului și regiunii riverane Dunării urmau să-și satis- 

facă serviciul militar la marină. 

Legea organică din 1880, cu modificările sale din 1884, era prima 
legiuire românească în care se regăsesc norme referitoare la regle- 
mentarea unitară a problemei proprietăţii în Dobrogea. Un termen 
larg de 3 ani era acordat locuitorilor siliți să-și părăsească în trecut 
așezările din cauza evenimentelor pentru a-și revendica dreptul de 
proprietate, începând cu 23 octombrie 1878. Dreptul de a dobândi prin 
cumpărare titluri de proprietate rurală revenea numai locuitorilor 
aflați în Dobrogea la 11 aprilie 1877, indrituiti de legile otomane în 
vigoare la această dată, și prin art. 7 din Constituţia României. 

În același timp legea prevedea că rămâneau proprietate absolută a 
statului: pădurile - afară de cele recunoscute párticularilor sau desti- 
nate a se da comunelor - minele, lacurile, bălțile, canalele și pescăriile 
de orice natură, pământurile emigr-ntilor care nu s-au înapoiat la 
căminele lor și nu le-au reclamat în termenul prevăzut de conţinutul 
legii. Statul român dobândea, astfel, un patrimoniu consistent care a 
fost valorificat în folosul public atâta vreme cât a fost administrat cu 
simt civic și cu bună credință. Totodată, legea reprezenta o bază de 
pornire pentru rezolvarea, în această parte a ţării, a problemei agrare 
și țărănești într-o manieră pe caie clasa politică n-a admis-o si în restul 
țării, întrucât exproprierea din Dobrogea nu atingea marea proprietate 
funciară, ci doar fosta proprietate de stat otomană. Este adevărat că 
recunoașterea în anumite condiții a proprietății miri€, cât și vânzarea 
de pământ din întinsele domenii ale statului celor doritori să le valori- 
fice au rămas insuficient reglementate. Oricum însă, intrând în posesia 
a 750 000 ha, statul își putea permite să-l folosească inițiind și pro- 
movând propria sa politică economică și demografică. 

Istoriografia bulgară a susținut că scopul legii organice din 1880 a 
fost aceea "de a uzurpa proprietatea bulgară din Dobrogea" (M. 
Kumanov, Au sujet des relations politiques bulgaro-roumains, în 
"Bulgarian Historycal Review", nr. 1/1977), asertiune gratuită care nici 
nu meritá o replicá. Oricum,páná in 1940 táranii bulgari din satele 
dobrogene au fost mai instáriti decát multi sáteni románi, si ei au 
regretat starea lor materială pierdută cât au fost cetățeni români. 

În deceniile care au urmat, alte legi privind reglementarea statutu- 
lui proprietății asupra pământului, impozitul pe vite, dările pentru 
construcția de poduri și șosele, organizarea acțiunilor de desecare a 
mlaștinilor și defrișare a pădurilor - sunt realități care aveau să-și 
găsească rezolvarea în același spirit de respect pentru drepturile și 
interesele tuturor locuitorilor. 

Integrarea organică a provinciei în statul român și-a găsit con- 
sacrarea juridică definitivă la 8 ianuarie 1884 când articolul 1 din 
Constituţia revizuită stipula: "Regatul României cu judeţele sale din 

dreapta Dunării constituie un singur stat indivizibil” pentru ca arti- 
colul 133 adiţional să precizeze: "Dispoziţiile acestei Constituţii se vor 
putea aplica prin legi speciale și in partea României de peste Dunăre". 
Din acest moment Dobrogea a urmat, în totul, ordinea de drept a sta- 
tului indivizibil, realizându-se în etape succesive unificarea legislaţiei, 
în timp ce drepturile politice ale cetățenilor rămâneau reglementate de 
Legea din 1880; apărea astfel prima contradicţie și, odată cu ea, sem- 
nele caracterului de desuetudine a unor prevederi pe care timpul și 
maturizarea civică a locuitorilor le justificau din ce în ce mai puţin. La 
un moment dat imperfectiunile și stagnarea, anacronismul vechilor 
stări de fapt au fost sancţionate cu severitate de contemporani care au 
cerut schimbarea lor neintârziată și radicală (I.N. Roman, Dobrogea și 
drepturile politice ale locuitorilor ei, Constanţa, 1905; V. M. 
Kogălniceanu, Dobrogea 1878-1908. Drepturi politice fără libertăți, 
București, 1909). 


2. STATUTUL PROPRIETĂȚII. POLITICA DEMOGRAFICĂ 
A STATULUI ROMÂN ÎN DOBROGEA. 


Legea organică din 1880 dispunea ca până la reglementarea defini- 
tivă a problemei proprietății din Dobrogea, aceasta se dobândea, con- 
serva și transmite conform legilor otomane în vigoare la 11 aprilie 1877 
(vezi, pentru întreaga problemă, I. N. Roman, Proprietatea imobiliară 
rurală din Dobrogea. Condiţiunile ei juridice și chipul cum se 
stăpânește, in "Analele Dobrogei", II, nr. 3-4/1919, p. 47-48). Între aces- 
tea un loc central revenea Codului proprietăţii funciare otomane, din 
21 aprilie 1858, potrivit căruia pământul era clasat în Turcia în cinci 
categorii: mülk (proprietate absolută a musulmanilor si nemusul- 
manilor pentru care se plătea un impozit fix); miri€ (format din tarine, 
fânețe, pășuni, locuri de vii și păduri, a căror posesiune și folosință era 
conferită de stat, în virtutea unui titlu numit tapii); mevkufé sau vakuf 
(proprietatea instituțiilor religioase sau de binefacere rezultată din 
donații, cum au fost cele din Babadag, Isaccea, Mangalia); metruké 
(bâlciuri, piețe, drumuri publice, păduri, izlazuri proprietate a statului 
dar în folosința comunităţilor); mevat (pământuri nelocuite, improprii 
folosirii - "proprietate moartá"- care, puse în valoare, puteau deveni 
Mn oricui). 

n momentul promulgárii in 1880 a primului Regularaent pentru 
constituirea si verificarea titlurilor de proprietate si posesiune imobi- 
liará ruralá din Dobrogea, posesorii de tapiuri detineau 208 113 ha; 
reprezentând 26,96 din cele 785 734 ha cultivabile. Restul pământului, 
până la 1 562 362 ha (suprafaţa totală a județelor Tulcea și Constanţa) 
era ocupată de ape, păduri, tufărișuri, stufăriș și locuri inundabile, 

pământ pietros impropriu agriculturii, și din vii. În 1882 a fost publi- 
cată Legea pentru regularea proprietății imobiliare în Dobrogea, iar în 
1889 două importante articole din Legea pentru înstrăinarea bunurilor 
statului și răscumpărarea embaticurilor se refereau la Dobrogea. În 
esență, dispozitiunile acestor acte aliniau statutul proprietății din 
dreapta Dunării legislației Regatului, urmărind să consolideze propri- 
etatea interesată de valorificarea pământului și să încurajeze elemen- 
tul românesc productiv. 

La 2 aprilie 1903 a fost promulgată Legea de împroprietărire a 
luptătorilor din războiul de la 1877-1878. Conform legii, cei în drept 
primeau în Dobrogea un loc de casă (2 000 m.p.) și 8 ha teren de cul- 
tură, din care unul pentru izlaz, materiale de construcție pentru casă, 
inventar agricol și scutiri de impozite pe cinci ani. Pámántul nu putea 
fi înstrăinat timp de 30 de ani, vreme în care posesorul și urmașii săi 
se puteau atașa definitiv de un pămâni în definitiv roditor si ospitalier. 
După cum se poate lesne observa, statul oferea locuitorilor României, 
doritori să se stabilească în Dobrogea, condiții complete pentru a înte- 
meia în scurt timp o gospodărie robustă, orientare care a continuat și 
în anii următori. Astfel, în 1912 ofițerilor participanţi la războiul de 
independenţă și urmașilor lor I: se dădea posibilitatea de a cumpăra 
în Dobrogea loturi de pământ cultivabil până la 150 ha. Așa se face că, 
asemenea vechii Dacii romane, Dobrogea a fost colonizată cu elemente 
energice si veterani căliți, ceea ce a dat vigoarea recunoscută 
populaţiei care a ridicat în scurtă vreme noua provincie la nivelul 
întregului Regat și, pe alocuri, chiar deasupra acestuia. Din exa- 
minarea acestui ansamblu de legi rezultă că unul din principiile care 
au stat la baza elaborării și aplicării lor a fost consolidarea, stabilitatea 
și valorificarea proprietăţii - cerință ce se putea rezolva numai în 
strânsă legătură cu sporul demografic al provinciei. Rezultatele au 
fost, în acest sens, vizibile, concretizându-se în așezarea în Dobrogea a 
unui important număr de locuitori din Transilvania și Banat - agricul- 
tori și mocani crescători de vite (D. Șandru, Mocanii în Dobrogea). 
Multe cereri de împroprietărire și statornicire în noua provincie au fost 
înregistrate însă și din județele Vlașca, Dolj, Mehedinţi, Râmnicu Sărat, 
Buzău, Putna, Tecuci, Covurlui, Tutova, Muscel. Așa se face că dacă în 
anul 1878 populaţia Dobrogei era cu putir peste 100 000, in 1913 cres- 
cuse la 381306 locuitori și la 420 000 în același an, după încorporarea 
celor două noi județe din sud (Mișcarea populaţiei României, 
București, 1913, p. 10), având un indice de natalitate de 48,7%, superi- 
or mediei pe țară care era de 43,4%. Această creștere sa datorat nu 
numai afluxului spre această regiune a unei populații active, ci și ajun- 
gerii la majorat a celor născuți în Dobrogea după 1878, precum și 
numărului mare de căsătorii: 17,6%. 

Pe de altă parte situațiile incerte prilejuite de complicatul sistem 
otoman de proprietate, emigrarea unei părți din populația musulmană 
si, in general, fluctuatia populației după 1878, cazurile de deposedări 
prevăzute de lege au permis statului român să readucă in patrimoniul 
său, între anii 1889-1911, o suprafaţă de 164 792 ha din care, în perioa- 
da 1893-1914, a fost revândută veteranilor, insuráteilor, crescátorilor 
de vite 104 200 ha (Toma Ionescu, Asupra proprietăţii si colonizărilor 
în Dobrogea, în "Arhiva Dobrogei”, nr. 3-4/1919, p. 277-278). 

Reglementarea statutului proprietății imobiliare rurale a determi- 
nat, conform recensământului general din 1905, sporirea suprafeţei 
proprietății private cu 70 000 ha, ajungând la 685 357 ha față de 615 821 
ha cât era in 1903. Acest curs a fost însoțit de o spectaculoasă creștere 
a suprafeței cultivabile, mai cu seamă a terenurilor cultivate cu grâu. 
Concomitent legiuirea a creat condițiile favorabile afirmării creditului 
funciar din Dobrogea; dacă în 1878 exista o singură bancă populară, în 
1908 numărul acestora se ridica la 139, cu un total de 12 955 de mem- 
bri. 

Privită în context sud-est european și în comparație cu restul 
Vechiului Regat, reforma agrară din Dobrogea de la sfârșitul secolului 
al XIX-lea și inceputul secolului XX prezintă o seamă de particularități. 
Deși a urmat reintegrării în statul român, înfăptuirea sa nu s-a produs 
brusc, asemenea diferitelor țării balcanice, ci gradual și temeinic 
legiferată, cu respectarea integrală a drepturilor locuitorilor de orice 
naționalitate. Ea s-a înfățișat ca o reformă cuprinzătoare care a trans- 
format proprietatea otomană de tip feudal într-o proprietate modernă 
și deplină, ceea ce majoritatea țărilor balcanice n-au realizat decât mult 
mai târziu. Calea urmată de legiuitorul român a fost, așadar, cu totul 
originală, iar soluțiile găsite au legat mai strâns pe producători de 
loturile primite și au oferit statului o bază materială pentru ridicarea 
rapidă a economiei noului său ținut din dreapta Dunării și pentru 
evitarea dureroaselor convulsiuni sociale care s-au produs la începutul 
veacului al XX-lea în restul României. În sfârșit, transpunerea corectă 
a vechii terminologii de drept funciar otoman în echivalente ale struc- 
turilor de proprietate moderne europene a permis legiuitorului sta- 
bilirea unui cadru juridic prielnic rezolvării numeroaselor litigii ge- 
nerate de un transfer atât de masiv de proprietăţi. 


3. REGIMUL ECONOMIC, POLITIC ȘI 
CULTURAL-CONFESIONAL AL MINORITĂȚILOR 


În epoca modernă problema. minorităților și a drepturilor lor 
cetățenești și naționale a frământat puternic viața politică internă a 
unor state și înseși relațiile internaționale. 

În anul 1913 statisticile înregistrau în Dobrogea veche 216 000 de 
români și 164 000 locuitori de alte naționalități: bulgari, turci, tătari, 
lipoveni, greci, germani, evrei, italieni, armeni sa. (LN. Roman, 
Drepturile, sacrificiile și munca noastră în Dobrogea, în "Analele 
Dobrogei”, 4/1922, p. 485). Această proliferare a fost rezultatul firesc 
atât al restabilirii ordinei, siguranței și legalităţii, a dezvoltării eco- 
nomice cât si al politicii generale a statului pe planul atitudinii față de 
minoritățile din lăuntrul frontierelor sale. Deși Dobrogea venea în 
cadrul României cu registrul său național complex, spiritul de tole- 
rantá și convietuire activă, tradiționale poporului nostru, a înlăturat, 
de la bun început, orice tendinţe de discriminare. 

Pentru statul român termenii ecuaţiei politicii sale naționale se 
reduceau la convingerea sinceră că aceștia toti erau fiii săi a căror 
muncă în unitate sufletească trebuia să fie condiţia ridicării provinciei 
pe scara civilizaţiei și progresului. Simtámintele opiniei publice au fost 
exprimate de oameni de cultură eminenti care dădeau glas umanis- 
mului românesc în scrierile lor. Dintre aceștia Mihai Eminescu s-a dis- 
tins printr-o aleasă atitudine morală. Într-o seamă de articole din sep- 
tembrie-noiembrie 1878 el pleda pentru o politică de tact si intelep- 
ciune fatá de minoritátile din Dobrogea, pentru incadrarea lor con- 
simtitá in noua lor patrie, mai buná si mai dreaptá pentru toti. Acestor 
opinii le-a urmat proclamatia domneascá, in care-si gáseau exprimarea 
toate aceste idei; principiile expuse in mesajele domnești adresate 
armatei și populaţiei dobrogene garantau libertatea absolută a 
conștiinței cât și a altor drepturi fără discriminări. 

Consecventa acestei orientări, aplicată încă de la începutul resta- 
bilirii autorităților române se oglindește în atitudinea populației însăși. 
Deși atrași de propaganda ce se făcea în mijlocul lor, o parte dintre 
vechii locuitori turco-tătari care au emigrat după 1877, s-au reîntors 
apoi la căminele lor, încât până la primul război mondial numărul 
musulmanilor din Dobrogea a rămas aproape constant, în jurul cifrei 
de 40 000 (Mehmet Ali Ekrem, Din istoria turcilor dobrogeni, p. 103- 
106). Politica Romániei de incurajare a revenirii populatiei musulmane 
nu se poate explica nici prin golul demografic produs, nici de preocu- 
parea de a stabili cu Turcia relatii amicale, diferite de prejudecátile 
generate de ultimul rázboi. Toate másurile legislative privind organi- 
zarea Dobrogei, regimul proprietăţii, viața culturală și politică au 
tratat în mod egal pe cetățenii săi, fără deosebire de naționalitate. 
Pentru aspectul pus în discuţie este semnificativ faptul că, în 1880, 
marele vizir Said Pașa exprima ministrului plenipotenţiar la 
Constantinopol, Dimitrie Brătianu, recunostinta pentru atitudinea 
guvernului român si a populaţiei față de musulmanii din Dobrogea. 

Toate cultele minorităților s-au bucurat de un tratament egal și to- 

lerant. În Constanţa, spre pildă, ele se oficiau în lăcașuri de cult protes- 
tant și catolic, în biserici ale populaţiei grecești, bulgare și armenești, 
în sinagogi israelite de cult spaniol și occidental, în moschei și geamii, 
fiecare în limba de cult consacrată. 

Problema învățământului a fost tratată într-un chip asemănător, 
ținându-se seama de existența unei populaţii eterodoxe și eteroglote. 
În 1880 M. Kogălniceanu se pronunța împotriva acelor voci care 
cereau folosirea exclusivă a limbii române, considerând că lucrul cel 
mai important pentru dobrogeni era de a se uni în jurul unui ideal 
comun - progresul tuturor - respectându-li-se tuturor drepturile 
naționale specifice. 

Plecând de la acest principiu, autoritățile au numit hogi în funcţiile 
de învățători de limba turcă, chiar și în școlile românești frecventate de 
copii mahomedani. De asemenea, în programa Școlii normale de 
învățători și institutori din Constanţa, creată în 1893, figura studiul 
limbii turce și bulgare pentru toti cursantii, în ideea de a da viitorilor 
dascăli posibilitatea unei apropieri sufletești de copiii de toate nea- 
murile. 

Pe tărâm politico-administrativ minoritățile erau reprezentate în 
corpurile elective ale provinciei cât și, prin consilierii lor, în organele 
administrative județene, de plasă sau comunale. Numeroși primari au 
fost aleși, în toată această perioadă, din rândurile locuitorilor de ori- 
gine bulgară, turcă sau tătară. Este suficient să se examineze compo- 
nenta consiliilor comunale, inclusiv ale celor două municipii - Tulcea 
și Constanţa (iar după 1913 Bazargic și Silistra) - pentru reconstituirea 
imaginii unei politici concepută și aplicată într-un spirit liberal, de 
echitate. Astfel, odată cu revenirea Dobrogei la țară și mai ales după 
legiferarea drepturilor politice, pentru prima dată în istoria lor au fost 
chemate la viaţa cetáteneascá nu numai nationalitátile nemusulmane 
din fosta provincie otomană, lipsite de exercițiul unor astfel de drep- 
turi mai înainte, dar însuși elementul musulman altădată dominant, 
care abia în cadrul statului român și-a găsit locul său civic, după prin- 
cipiile societății moderne. 

Pe tărâmul cultelor, care sensibiliza încă puternic comunitățile etni- 
co-religioase, statul și-a asumat, prin Legea organică a Dobrogei, 
obligația salarizării personalului și întreținerea principalelor moschei 
din Tulcea, Constanţa, babadag, Măcin, Medgidia, Hârșova, Isaccea, 
Sulina și Mangalia. În 1913 existau in cele patru județe 12 moschei si 
400 geamii, iar zeci de hatipi (protopopi), imami și muezini erau plătiți 
de stat. O dată cu încorporarea celor două județe din sud, Legea pen- 
tru organizarea Dobrogei Noi din 1 aprilie 1914, preciza: "Personalul și 
întreținerea principalelor moschei și anume câte una din orașele: 
Turtucaia, Bazargic, Balcic si Cavarna vor fi în sarcina Administrației 

Bisericii. Tot Casa Bisericii va face plata salariilor și a cheltuielilor celor 
doi muftii din Silistra și Bazargic" (C. Ilinoiu, Cultele în Dobrogea, p. 
628). 

În dorinţa sa de a da populației musulmane posibilitatea de a-și 
păstra credinţa și cultura, statul român a înființat în 1881 seminarul de 
la Babadag, pentru pregătirea personalului religios și a corpului de 
învăţători ai școlilor confesionale, instituţie a cărei activitate a conti- 
nuat din 1901 la Medgidia. Un moment distinct în existența seminaru- 
lui a fost apariţia noului regulament de funcționare elaborat în 1904 
sub directa îndrumare a lui Spiru Haret, luminatul ministru al Cultelor 
și Instrucțiunii Publice. Documentul fixa durata studiilor la 8 ani și 
asigura pregătirea multilaterală, echivalentă cu cea primită în liceele 
sau școlile normale din restul țării. Studiile de cultură generală (isto- 
ria, geografia, pedagogia, științele) <e efectuau în limba română, în 
timp ce Coranul, istoria religiei, muzica bisericească și literatura 
osmană în limba turcă și arabă. De-a lungul existenţei sale școala a fost 
încadrată cu un colectiv mixt de eminenti profesori români și turco- 
tătari, care au conlucrat într-o perfectă și pilduitoare armonie, 
pregătind zeci de învăţători si hogi luminati și buni patrioți (Mehmed 
Ali Ekrem, Istoria turcilor dobrogeni, p. 150). Mai apoi în fiecare județ 
al Dobrogei a luat ființă un muftiat; din 1937 Ministerul Cultelor a con- 
ferit muftiului din Tulcea calitatea de baș-muftiu, adică șef ierarhic al 
tuturor musulmanilor din România. 

Turcii dobrogeni au trăit, de asemenea, o viaţă culturală proprie, 
sensibilă totodată la mișcarea de renovare petrecută în Turcia la 
sfârșitul veacului al XIX-lea și la începutul celui următor. Refugiat la 
Constanţa și apoi stabilit la Medgidia în ultimul deceniu din secolul al 
XIX-lea, dr. Ibrahim Themo a înființat Uniunea dobrogeaná a Junilor 
Turci, care reunea imigranţi politici din Turcia și fruntași ai populației 
musulmane locale. Activitatea de luminare prin cultură și difuzarea 
ideilor reformatoare care au izbândit în revoluţia turcă din 1908 erau 
scopurile care i-au animat pe initiatori. Ei au lucrat ca profesori la gim- 
naziile musulmane din Constanţa, Mangalia și Tulcea, propăvăduind 
printre tineri noile idei. 

Între 1888 și 1894 a fost editat din iniţiativa autorităţilor române 
primul ziar în limba turcă, "Dobruca Gazetasi" (Gazeta Dobrogei), 
având și pagini în limba română. În 1909 directorul gimnaziului ture 
din Constanţa, poetul Mehmet Niyazi a înființat Societatea generală 
de învățământ din Dobrogea si a editat ziarul "Dobruca Sadasi" 
(Glasul Dobrogei) care a promovat variate acțiuni culturale și a reflec- 
tat preocupările comunităţii turce. După acordarea drepturilor politice 
cetățenilor, comunitatea turco-tătară avea să fie reprezentată în 
Parlamentul țării de deputati si senatori proprii, precum și în admi- 

nistratia publică locală. Multi notabili turci și tătari s-au numărat 
printre fruntașii organizațiilor dobrogene ale principalelor partide de 
guvernământ, dezbaterile parlamentare și presa locală stând mărturie 
pentru participarea lor activă la viața publică. Cercetând lista perso- 
nalitátilor invitate în 1928 la serbările semicentenarului Dobrogei, se 
poate remarca prezența muftiilor celor patru judeţe, a altor demnitari, 
senatori și deputați musulmani. 

În timpul războiului de reîntregire din 1916-1918, deși Turcia a 
făcut parte din tabăra inamică, ofițerii turco-tătari din armata română 
au luptat exemplar, unii înscriindu-și numele printre eroii ce și-au jert- 
fit viața pentru patria lor, România. 

Emigrarea musulmanilor a luat amploare după anul 1923, când 
proclamarea Republicii Turcia a fost urmată de o vie propagandă a 
cercurilor guvernate printre locuitorii din Dobrogea (Mehmet Ali 
Ecrem, op. cit., p. 128), deși autoritățile române au întreprins măsuri 
pentru stăvilirea acestei plecări. În bună măsură fenomenul este 
explicabil, minoritățile căutând în mod instinctiv mediul lor etnic na- 
tural și stabil, unde regăseau condiţii mai bune de afirmare națională. 
Pe de altă parte, nu întotdeauna emigrarea a avut la bază intoleranta; 
în această perioadă mii de români au emigrat peste ocean din motive 
predominant economice. 

Alături de români și de turco-tătari, Bulgarii au rămas și după 1878 
o importantă componentă a etnicului dobrogean: aproape 39 000 la 
începutul secolului XX (M.D. Ionescu, Dobrogia în pragul veacului al 
XX-lea, p. 328; C. Brătescu, Populaţia Dobrogei, p. 236). 

Trecând peste faptul că afirmaţia unor istorici de la sud de Dunăre, 
potrivit căreia în 1878 bulgarii ar fi reprezentat în Dobrogea "cea mai 
importantă componentă a numeroaselor naționalități” (Jeko Popov, 
Bălgarite v severna Dobrudja, p. 499) este infirmată de statisticile ofi- 
ciale, se cade să considerăm ca absolut inexactă și asertiunea că statul 
român "si-a propus să alunge o parte din bulgari și să-i asimileze pe 
ceilalți, colonizând regiunea cu un număr considerabil de români" 
(Op. cit., p.500). 

De fapt, România ar fi putut alege calea urmată și de alte state: co- 
lonizarea cu populaţia agrară a națiunii proprii într-o proporţie și 
într-o cadență care să simplifice rapid problema etno-demografică. 
Referindu-se la cazuri generale, Constantin Brătescu releva că "statul 
care stăpânește o provincie tinde cu timpul a-și crea acolo o majoritate 
absolută de conationali" Astfel, în anumite zone ale Dobrogei de sud, 
cum ar fi Silistra și Turtucaia, atribuite Bulgariei după 1878, n-a mai 
rămas în scurtă vreme nici urmă din numeroasa populație românească 
semnalată aici inainte de război. 

Adevărul este că multi istorici contemporani - iar cei bulgari nu fac 

excepţie - abordează trecutul cu mentalitatea omului modern, încât 
raportarea acestui trecut la ceea ce numim astăzi standardele sfârșitu- 
lui de mileniu în materie de drepturi nu poate conduce decât la con- 
fuzii. Firesc ar fi, oprindu-ne la aria noastră sud-est europeană, să se 
vadă și dacă românii din statele balcanice se bucurau de drepturi cul- 
turale și politice comparabile cu cele ale minoritarilor din România. 
Un exemplu edificator este acela că, după congresul de la Berlin și 
instalarea administrației bulgărești la Silistra, ilustra școală 
românească din acest oraș a dispărut copleșită de nevoi: în anul 1885 
autoritățile au impus, pe lângă dascălul român Tudor Niculescu și un 
învățător bulgar, pe care comunitatea românească a trebuit să-l 
întrețină cu 1500 lei anual, bani care, neputând fi găsiți, au pricinuit 
încetarea activității (loan Georgescu, Învățământul public în 
Dobrogea, p. 646). 

Astfel, a vorbi de spolierea gospodăriilor bulgărești (când satele 
bulgarilor erau în realitate mai prospere decât multe comune 
românești), cât și despre insecuritatea comunităților bulgare din 
Dobrogea sub administrația românească (în raport, desigur, cu 
regimul otoman), vădește nu numai o mare nedreptate, dar și o con- 
tradictie flagrantă ca tot ceea ce a susținut istoriografia bulgară despre 
soarta bulgarilor sub turci. 

Că populaţia bulgară n-a fost nici alungată și nici asimilată, rezultă 
din examinarea acelorași statistici: 'mai numeroasă decât în unele 
momente dinainte de 1877, comunitatea bulgarilor din județele Tulcea 
și Constanţa se ridica la 51149 (13,4%) și 50911 suflete în 1913 și, 
respectiv, 1928 rămânând, așadar, constantă, în ciuda pretinsei 
"alungári" și "asimilári". Se vorbește de împiedicarea: activității insti- 
tutiilor culturale si spirituale bulgare, de politica de “asimilare” a sta- 
tului român, cât și despre "lupta de eliberare națională” (Jeko Popov, 
op. cit., p.253, 355). Deci, luptă; cu cine? impotriva cui? - decât cu și 
împotriva statului român care, la rândul său, se apără și acționează 
pentru consolidarea propriilor structuri într-o provincie care abia i-a 
fost recunoscută. Din aceste realități nu mai era decât un pas spre o 
confruntare a căror dimensiuni sunt evident exagerate de istoricii bul- 
gari. 

De fapt, așa cum rezultă din propriile lor mărturii, preoțimea și 
cărturarii bulgari au promovat o viață spirituală și culturală proprie 
care a prosperat în multe domenii. 

Odată cu sporirea numărului de bulgari după războiul Crimeii, 
această populaţie atăt de atașată ortodoxismului a ridicat un număr 
însemnat de biserici modeste ca aspect (51 potrivit lui Velko Tonev, 
Dobrudja prez Văzrajdaneto, p. 269-271, sau chiar mai multe, - 
Stelian Cilinghirov, Dobrudja i nașeto Vázrajdanie, p. 168-169). In 


364 


același timp însă s-a intensificat și mișcarea de emancipare față de 
Patriarhia de la Constantinopol, dirijată de Sofia. Acţiunea separatistă 
inițiată in 1860 de Ilarion Makariapolski chiar din metropola patri- 
arhală a fost urmată de mișcări analoage la Tulcea, Măcin și alte 
localităţi din Dobrogea. Este de înțeles, așadar, de ce arhiereii bisericii 
bulgare au primit cu iritare perspectiva de a intra sub jurisdicția eclezi- 
astică a statului român. 

Dar, în ciuda tuturor diferențelor, până la începutul secolului al 
XX-lea in cele trei județe ale Dobrogei s-au construit alte 15 biserici 
bulgărești noi, împărţite astfel: 9 în plasa Babadag (Inancesme - 
Fântânele, în 1879; Canlâ Bugeac - Lunca, în 1882; Duingi - Nuntași, în 
1886; Nalbant în 1890; Camber - Mihai Bravu, între 1891-1893; Bașchioi 
- Nicolae Bălcescu, în 1897; Potur - Panduru, în 1897; Eschibaba - 
Stejaru, în 1897; Toxov - Grădina, în 1900), două în Măcin (Koium 
Punar - Fântâna Oilor in 1889 su Cerna, in 1897, cu o arhitectură 
asemănătoare catedralelor din orașe). În plasa Tulcei a fost construită 
o biserică în satul Frecátei (1890). Alte lăcașuri au fost ridicate în satele 
Câșla - 1882, Sarighiol - Valea Nucarilor și Sarinasuf - 1892, precum și 
în alte patru așezări din plășile Constanţa și Silistra Nouă. Au fost 
cazuri când, având aceeași credinţă, bulgarii și românii din satele cu 
populație mixtă (Tuzla in 1887 și Hasarlâc - Cetatea, in plasa Silistra, 
în 1881) și-au construit biserici comune. 

Se știe că în numeroase cazuri satele erau populate de locuitori 
aparținând unor etnii diferite. În politica sa școlară statul român și-a 
permis rareori ca, în așezări în general mici, să întrețină mai multe 
școli, așa cum existau sau vor fi construite în principalele orașe ale 
provinciei. Autoritățile au încurajat, se înțelege, învățământul 
românesc - orientare justificată și de creșterea demografică a 
populaţiei, confirmată de statistici, fără a descuraja instructia în școlile 
aparținând altor etnii (vezi pe larg, Vasile Helgiu, Școala românească 
dobrogeană, p. 67-79). 

Așa cum a rezultat dintr-un capitol anterior, școala bulgară din 
Dobrogea și-a adus o contribuţie însemnată la cultivarea spiritului 
național și la conservarea identității acestui neam deschis spre 
luminare. În 1878 existau, se pare, în cele trei județe, peste 30 de școli 
primare ale comunităților bulgărești, dar până la sfârșitul secolului au 
fost construite altele no: în satele Beidaud, Casapchioi, Ciamurlia de 
Sus și Ciamurlia de Jos, Atmagea, Bașchioi, Beștepe, Mahmudia, 
Almalàu, Lipnița, Dobromirul de Sus, Gârlița ș.a. (Jeko Popov, Bălga- 
rite v Severna Dobrudja 1878-1913, p. 404). De asemenea, din donațiile 
unor notabili și proprietari înstăriți a fost ridicată la Tulcea, începând 
din 1881, o școală de fete, iar în 1885 o școală spațioasă de băieți, 
frecventate de câteva sute de eleve și elevi. 

Încă dinainte de 1878 la Tulcea, Măcin, Constanţa și Babadag, au 
luat ființă case de cultură ale comunității bulgare, a căror activitate a 
fost îndrumată apoi de profesori, scriitori și publiciști cum au fost Șt. 
Izvorski, Sava Dobroplodni, I. Ikonomov, D. Stancev, V. Blagoeva, I. 
Ognianov s.a. Ei au infiintat biblioteci unde se citeau cárti si ziare in 
limba bulgară, au organizat spectacole de inspiraţie națională dar si 
menite să sprijine convietuirea armonioasă a tuturor dobrogenilor. 
Prin Panait Stancev (Cerna) bulgarii din Dobrogea au dat literaturii 
române un valoros poet. 

Viaţa spirituală a celorlalte minorităţi s-a desfășurat în bună 
măsură in jurul lăcașurilor lor religioase si a fost îndrumată de păstorii 
lor ecleziastici. Grecii aveau propriile lor biserici la Tulcea, Constanţa, 
Sulina, Mangalia și apoi la Balcic și Bazargic iar rușii două biserici în 
județul Tulcea. Germanii de confesiune evanghelicá-luteraná dis- 
puneau la Constanţa de o parohie de care depindeau comunitățile din 
județele Constanţa cu o populaţie de 6 600 de suflete. Administrarea 
acesteia era subordonată Decanatului evanghelic luteran din Sibiu. La 
începutul secolului XX comunitatea parohiilor de confesiune catolică 
germană din județele Constanţa, Tulcea și Caliacra număra peste 4 700 
de suflete. După 1913 circa 5 200 de mozaici trăiau în principalele 
orașe - Constanţa, Tulcea, Silistra și Bazargic, dispunând de două si- 
nagogi. 


4. RENAȘTEREA ECONOMICĂ 


Regăsindu-și locul și menirea în organismul ţării, în câteva decenii 
Dobrogea și-a schimbat înfățișarea, păsăsind calea perspectivelor li- 
mitate oferite de vechea stăpânire otomană. 

Neinchipuit de multe și greu de depășit au fost obstacolele ce se 
ridicau la tot pasul în calea creării unei economii moderne, compara- 
bile, desigur, cu nivelul atins în statul român, pentru că nu era vorba 
doar de o refacere oarecare, aici fiind totul de făcut. 

Numărul războaielor din ultima jumătate de secol, reducerea la 
mai puțin de jumătate a populației, lipsa unei legături rutiere perma- 
nente de mare capacitate peste Dunăre, insuficiența capitalurilor au- 
tohtone, sunt numai câteva din marile probleme cu care se va con- 
frunta economia ținutului la început de drum. 

Cercurile politice și de afaceri românești cât și cele străine aveau să 
dea curs însă concluziilor care se desprindeau din calculele, 
prospectiunile și incheierile formulate de experti, economiști și oameni 
de știință, care afirmau cu tărie viitorul sigur al acestui pământ al 
României. 

Pentru cel ce cobora pe drumul de fier dinspre Fetești spre 

Cernavodă, la sfârșitul veacului trecut, prima imagine a Dobrogei era 
podul dantelat în oțel și străjuit de mândri dorobanţi din bronz - operă 
ce lăsa o copleșitoare impresie prin grandoarea și semnificația ei sim- 
bolică. Această adevărată arteră, prin care timp de decenii a pulsat o 
bună parte din energia întregii țări, a fost condiția renașterii economice 
și este firesc ca aproape totul să fi început cu podul de peste Dunăre. 
În 1883 statul român a organizat două concursuri internaționale la care 
s-au înscris cu soluţii și oferte firme reputate din Paris, Viena, 
Bruxelles, Frankfurt, Berna etc., dar proiectele lor n-au corespuns ca- 
ietelor de sarcini. Renuntánd la concurs, în 1887 Ministerul Lucrărilor 
Publice a creat un serviciu special, sub conducerea lui Anghel Saligny. 
În fruntea unui colectiv de ingineri români, el a elaborat proiectul 
importantei lucrări, terminat și admis în 1889. Comanda și execuția 
podului au reprezentat dovada marilor posibilități și a geniului creator 
al inginerului român, capabil să se afirme, prin opere remarcabile, în 
domenii unde alții păreau de neînlocuit. 

În urma unui însemnat efort la 14 septembrie 1895 a fost iaugurat 
cel mai lung pod din Europa și al doilea din lume la acea vreme. De 
fapt, nu numai prin dimensiunile sale lucrarea a avut o importanță 
mondială: în anul inaugurării sale s-au creat Serviciul Maritim Român 
și linia maritimă Constanta-Constantinopol, prin care se făcea legătura 
cu coasta europeană a Oceanului Atlantic și cu celelalte continente. 

Neajunsurile navigației pe brațul Sulina pentru vasele de mare 
tonaj au determinat hotărârea statului român de a deschide, prin 
Constanţa, un nou drum la mare. În afară de rolul său în economia 
națională, Constanța urma să devină un port de tranzit pentru 
pasageri, poștă și mărfuri între Europa și țările Orientului. 

Pentru aducerea la îndeplinire a acestei hotărâri a fost conceput un 
complex de măsuri care implicau eforturi financiare, tehnice și umane 
însemnate: construirea - din temelie - a unui port modern și legarea sa, 
prin mijloace de comunicație pe uscat si pe apă, cu restul țării și cu 
străinătatea. Astfel, la 16 octombrie 1896 la rădăcina digului cel mare 
dinspre larg s-a pus piatra fundamentală a primului port al României. 
Lucrările au fost executate, in cea mai mare parte, de autorul marelui 
pod, Anghel Saligny, a cărui energie și competenţă întruchipau con- 
sacrarea definitivă a capacității și valorii tehnicii și tehnicienilor 
români. Astăzi, dintr-un colt discret, aflat in fata principalei intrări a 
portului, statuia marelui inginer privește cu îndreptăţiti mândrie la 
opera sa, care a devenit unul dintre cele mai importante porturi ale 
Europei. 

După ani de muncă neintreruptă, la 27 septembrie 1909 au fost 
inaugurate cu mare solemnitate, în prezența regelui Carol I, primele 
lucrări și instalaţii, magazii și silozuri: vaporul românesc "lași" al 

Serviciului Maritim Român, încărcat cu ajutorul noilor mijloace 
tehnice, pleca într-o cursă istorică, înscriind una din primele pagini ale 
navigației moderne românești. 

În scurtă vreme Constanţa și-a asigurat un trafic constant și în 
necontenită creștere, sute de nave sub toate pavilioanele acostând la 
cheiurile sale. La începutul secolului XX un număr însemnat de com- 
panii de navigaţie europene cu sediul la Hamburg, Triest, Roma, 
Londra, Anvers, Paris, Salonic etc. făceau cu vasele proprii curse re- 
gulate spre Sulina, Constanţa, Brăila și Galaţi (Pentru istoria portului 
Constanţa, vezi Valentin Ciorbea, Portul Constanţa 1896-1996, 
Constanţa, 1996). 

Pentru România, crearea unui serviciu maritim propriu a avut o 
importanţă care depășea în înțeles legăturile comerciale cu firmele 
străine pentru că el întruchipa ideea independenţei economice a unui 
stat, confirmând urmările pozitive ale dobândirii sale. De la mijlocul 
ultimului deceniu al secolului al XIX-lea, când a luat ființă, până la 
primul război mondial, S.M.R. a servit cu navele sale rutele Constanta- 
Constantinopol-Alexandria (linia orientală), Constanta-Pireu-Salonic 
(linia Arhipelagului), și, prin Brăila, Galaţi, Sulina, Constanta- 
Rotterdam, linia occidentală. 

Căile ferate au venit apoi să întregească, într-o primă etapă de con- 
structii, sistemul mijloacelor proprii de transport, fără de care nici nu 
se putea concepe dezvoltarea industriei si comertului local. 

Ín 1878 in Dobrogea exista o singurá linie feratá, totalizànd 60 km, 
construită între Cernavodă și Constanţa de o societate engleză. După 
obținerea independenţei, interese economice, strategice, militare și 
politice reclamau ca statul român să dispună de căile ferate de pe teri- 
toriul său. Astfel, încă înainte de terminarea podului, în urma trata- 
tivelor purtate, autorităţile au răscumpărat această proprietate, în 
1884, înlocuind, practic, vechea lucrare, șubredă și expusă deselor 
inundații, cu o linie dublă și cu terasamente modernizate, care lega 
stația Saligny de Constanţa. În perioada 1890-1895, incorporată în 
podul metalic, a fost construită și porţiunea de linie Saligny-Fetești 
care a implicat lucrări de înaltă tehnică inginerească. Concomitent, 
pentru transportul petrolului spre Constanţa s-a construit o conducă 
care lega Dobrogea de regiunile petroliere ale Văii Prahova. 

Potrivit unor surse de epocă, în 1878 existau în județul Constanţa 
două fabrici de cărămizi iar exploatarea carierelor de piatră din județul 
Tulcea întregea ceea ce se poate numi "industrie" înainte de indepen- 
dentá. Din toate resursele acestui pământ rodnic - cu holde de grâu, 
felurite animale, podgorii, păduri și pescării, bogății minerale - nu 
existau nici măcar ateliere mai răsărite de coșuri si rogojini, asa cum 
constata M. lonescu-Dobrogeanu. 

La sfârșitul secolului al XIX-lea și începutul celui următor, be- 
neficiind de legile de încurajare a industriei autohtone au luat ființă si 
primele întreprinderi cu caracter de fabrică, încadrate de statistici în 
categoria de "industrie mare" - 18 la număr - având în vedere, la 
dimensiunile vremii, puterea instalată și numărul de lucrători. Dintre 
acestea "Societé anonyme des ciments Portland de l'Europe orientale" 
din Cernavodá cu 300 C.P. a fost o vreme indelungatá cea mai impor- 
tantă din Dobrogea. Înființată cu capital belgian, dispunea de cele mai 
moderne instalații ale timpului, ceea ce i-a permis să-și sporească pro- 
ductia de ciment de la 300 tone în 1902, la 33 000 tone în 1915. 

Ín 1908 un grup de intreprinzátori francezi a intemeiat Fabrica de 
suruburi "Japy Viellard, Herzog & Co" din Saligny, dispunând de un 
capital initial de 400 000 lei - unitate performantă si cu o remarcabilă 
longevitate. 

Mentionám, de asemenea, fabrica de pielárie din Tulcea, cu circa 
100 de muncitori in 1915, fabrica de bere "Grüber", Societatea metalur- 
gică "Astra Română” din Constanţa, societățile petroliere "Acvila 
Franco-Románá", "Columbia" și "Románo-Americaná" cu depozitele 
lor de la Constanţa, morile mecanice și fabrica de cherestea, de 
bidoane și ambalaje, ateliere mecanice de reparaţii navale și ale căilor 
ferate, uzinele electrice ale orașului și portului Constanţa intrate în 
funcțiune în 1905-1908. 

În “industria mijlocie” erau cuprinși la această vreme 2 190 de mese- 
riași (patroni, calfe și ucenici) în județul Constanţa si 2 216 în judeţul 
Tulcea. 

Neracordat la restul Dobrogei printr-o cale ferată, județul Tulcea a 
cunoscut o dezvoltare lentă, în dezacord cu însemnatele sale resurse. 
Cu neînsemnate excepții toată industria sa se márginea la câteva mici 
fabrici de făină, ulei, cherestea, ateliere de fierărie, dimie și postav, 
brânzeturi, cuptoare de var, conservarea peștelui și icrelor negre pen- 
tru export. 

În legătură cu marile construcții din cele două judeţe cât și cu soli- 
citările pentru programele edilitare din restul țării, s-a dezvoltat 
într-un ritm și mai accelerat exploatarea carierelor dobrogene, bogate 
în materiale de calitate excepțională, cunoscute din vechime, cum sunt 
cele de la Turcoaia, Iacob-Deal, Greci, Tulcea, Ovidiu, Cernavodă si 
Topalu. În 1898 au început prospectiunile, cu metode științifice, de la 
Altân-Tepe, care stau la baza viitoarei exploatări sistematice a minei de 
aramă de aici. 

O intensă activitate de legiferare și reglementare a avut loc în 
legătură cu agricultura dobrogeană, imediat după reorganizarea 
administrației. Dreptul otoman reglementa în chip complicat propri- 
etatea imobiliară rurală încât prima datorie a legislației românești a 

fost aceea de a unifica regimul sáu pe toată întinderea ţării, nu numai 
in bene*'^iul românilor, dar chiar al populației musulmane, interesată 
în supii«-ea dijmei, izvor de abuzuri și samavolnicii. În Dobrogea 
lipsea ma > proprietate funciară - elementul cel mai conservator și 
retrograd în ; »zolvarea problemei agrare pe o cale capitalistă si în folo- 
sul țărănimii - cáci multi dintre principalii proprietari musulmani își 
abandonaseră pământurile. Acest fapt a permis aplicarea unor soluții 
originale cu efecte particulare în peisajul social al țării până când, trep- 
tat, noua regiune a intrat și ea sub ipoteca globală a structurii social- 
economice a lumii satului, dominată de marea proprietate funciară. 

"Legea pentru reglementarea proprietăților imobiliare in 
Dobrogea", din 1892, a înlocuit sistemul posesiunilor condiționate cu 
dreptul de proprietate absolută, prin răscumpărarea dijmei. Totodată 
s-au individualizat loturile particulare potrivit titlurilor verificate și 
admise astfel încât a devenit posibilă delimitarea domeniilor statului, 
scoase în vânzare în loturi între 10 și 100 de hectare, cu prioritate local- 
nicilor și apoi coloniștilor din restul României fără deosebire de 
naționalitate. S-au delimitat apoi vetrele satelor și orașelor, islazurile si 
pădurile comunale, rezervându-se terenuri pentru întreținerea școlilor 
și așezămintelor religioase ale tuturor cultelor. 

Începând din 1886 statul român a trecut la parcelarea și vânzarea 
pământurilor la preţuri sub valoarea celor din restul țării și numai 
acelora care se stabileau în mod permanent și definitiv în Dobrogea. 
inițial au existat atâtea suprafeţe libere, încât inginerii hotarnici 
îndemnau ei înșiși pe locuitori să ia atât pământ cât puteau munci, 
ceea ce însă a devenit în scurt timp izvorul speculațiilor funciare și a 
rotunjirii marii proprietăți moșierești prin eludarea legii. O măsură de 
netăgăduită însemnătate a fost legea din 1903 pentru împroprietărirea 
în Dobrogea a veteranilor cu grade inferioare din războiul pentru 
independenţă. Atât la sate cât și la orașe, cei ce doreau să se stabilizeze 
primeau loturi de 8 ha plátibile in 60 de anuitáti, cât și alte facilităţi 
excepționale: scutire de impozit pe 5 ani, ajutor pentru clădirea 
caselor, procurarea vitelor și uneltelor necesare, pomi roditori și duzi 
din pepinierele statului. În virtutea acestei legi, până în 1916, cei 4500 
de veterani din Dobrogea au primit credite de aproape 2,5 milioane lei 
și o întindere de circa 50 000 ha de pământ cultivabil. Astfel, în timp ce 
în restul țării cercurile guvernante national-liberale ezitau să ia in con- 
siderare înfăptuirea unei reforme agrare largi, răspunzând solidar 
împreună cu conservatorii de soarta nenorocită a ţăranului și zgudui- 
rile sociale de mari proporții, ca cea din 1907, în Dobrogea, sub trei 
guverne liberale s-au aplicat legiuiri care, alături de alți factori, au 
impus concepția despre caracterul ineluctabil al reformei, legiferată si 
aplicată abia după război. 

Măsurile întreprinse timp de un sfert de veac au stat la baza 
destelenirii pământului și a renașterii agriculturii sale. 

Dacă în 1885 se cultivau circa 240 000 de hectare, în 1905 suprafața 
cultivabilă a ajuns la 600 000 hectare. Din păcate, deși Dobrogea a fost 
înzestrată cu plugari încercaţi, energici și pricepuţi - pentru că, așa 
cum constatau studiile, "nu oricine a avut curajul să treacă Dunărea 
pentru a face agricultură întinsă" - această ramură a rămas tributară 
condiţiilor de climă, înregistrând mari fluctuații. 

Progrese însemnate au dobândit și celelalte ocupaţii tradiționale: 
viticultura, apicultura și pescuitul. Înaintea invaziei filoxerice, ale cărei 
efecte au luat proporții dezastruoase după anul 1900, podgoriile din 
zonele viticole consacrate s-au refăcut, obținând din soiurile românești 
și cele introduse din Turcia asiatică și Peninsula Balcanică vinuri supe- 
rioare, care se distingeau prin buchet și finețe. După această dată, în 
cadrul marelui efort de replantare din primele patru decenii ale se- 
colului XX, s-au introdus varietăți străine, altoite, creându-se cele două 
pepiniere - de la Isaccea și Murfatlar - în cadrul cărora s-au făcut va- 
loroase experiențe. 

Cu cele 450 000 ha de ape curgătoare, lacuri dulci și sărate în 
exploatarea pescăriilor, ele însele proprietate ale statului român, 
Dobrogea a devenit principalul furnizor de pește al țării. Importante 
lucrări de întreținere, amenajare, rectificări de maluri și canaluri au 
fost menite să indulceascá cu apele Dunării pe cele excesiv de sărate 
ale lacurilor Razim și Babadag, în urma cărora s-a înregistrat o creștere 
miraculoasă a cantităților de pește de calitate superioară. 

Dobrogea in general și Constanţa în special au fost chemate să 
îndeplinească un rol proeminent în viața comercială a statului. Dacă în 
1889 volumul global de import-export pe calea maritimă era de numai 
89 400 tone, în 1913 el depășea 1,5 milioane tone; înainte de primul 
război mondial, aproape o treime din întregul export al României 
(incluzând 85% din cantitatea de petrol extrasă) se făcea prin portul 
Constanţa. Această activitate descrește vizibil începând cu anii 1912- 
1913, odată cu închiderea Strâmtorilor în timpul războaielor balcanice, 
pentru a fi cu desăvârșire suspendată în perioada conflagrației mondi- 
ale din 1916-1918. 

Investiţiile mari făcute într-un timp relativ scurt, inclusiv în agri- 
cultură, volumul înseninat al tranzacţiilor comerciale au stimulat 
apariția unor instituţii financiare și de credit. Primele aveau să fie 
"Banca Dunărea" de la Tulcea, fondată in 1890, și "Banca de Scont" de 
la Constanţa, creată in 1899. În 1913 existau în Dobrogea 12 bănci care 
funcționau ca societăți pe acţiuni, dispunând de un capital de 4 mi- 
lioane de lei. 

Tot ceea ce s-a făcut aici, într-un timp scurt, incomparabil mai mult 

decât în toti cei 400 de ani anteriori, dădea dreptul națiunii române la 
o justi ntă mândrie, pentru munca grea, plină de abnegatie si de 
privati.  ?nchinată punerii în valoare a unei provincii ce părea pier- 
dutá penu civilizație. 

Europa a recunoscut meritele României, urmărind cu atenție dez- 
voltarea proviaciei de la Marea Neagră, unde interferau interese eco- 
nomice de importantá continentalá, legate de exportul de cereale si 
petrol. Asa se explicá faptul cá, in anul 1900, erau reprezentate la 
Constanta, Sulina si Tulcea, prin consulate, viceconsulate si agentii 
consulare sau comerciale nu mai putin de 13 state: Anglia, Austro- 
Ungaria, Belgia, Danemarca, Franta, Germania, Grecia, Italia, Olanda, 
Rusia, Spania, Suedia si Turcia. 


5. PARTICULARITÁTILE VIEȚII POLITICE 


Principala caracteristică a vieții politice locale, raportată la situația 

~ întregii țări, a fost lipsa formațiunilor de partid cât și nereprezentarea 

Dobrogei în Corpurile Legiuitoare. Această stare de lucruri rezulta 

atât din particularitátile moștenite de la statul otoman cát și, desigur, 
din înseși prevederile Legii organice a Dobrogei din 1880. 

În timp ce, după Unirea Principatelor, în România se cristalizau 
componentele partidelor politice, structurile social-politice arhaice și 
regimul dominației otomanilor din Dobrogea n-au îngăduit nici măcar 
elementului dominant constituirea unor curente sau grupări în sensul 
conceptului modern de partid. 

După unirea cu România, situația Dobrogei era atât de deplorabilă, 
încât cercurile guvernante au considerat că nu extinderea drepturilor 
politice depline era prima și marea nevoie a provinciei. În 1879 mi- 
nistrul de externe Vasile Boerescu declara în acest sens: "Noi suntem 
convinși că Dobrogea avea încă nevoie de un regim special, că popu- 
latiunile ei nu sunt pregătite pentru regimul constitutional, că trebuie 
prin măsuri înțelepte și gradate să ajungem la asimilarea completă și 
la acordarea drepturilor cetățenești”. 

Cu trecerea anilor diverse formațiuni și personalități politice au 
consierat că legiuitorul trebuia să aibă în vedere o cât mai grabnică 
intrare în normalitate. Peste numai un deceniu de la reglementarea din 
1880, M. Kogălniceanu, autorul proiectului ae lege, cerea in Parlament 
acordarea tuturor libertăţilor constituționale de care se bucurau 
cetățenii în restul României, așa cum s-au pronunțat în programele lor 
din aceeași perioadă și gruparea Tinerilor Liberali condusă de Nicolae 
Fleva (1897), Partidul Social Democrat al Muncitorilor din România 
(1898) și Partidul Conservator (1905). 

Primul demers oficial intern a fost memoriul din anul 1893 adresat 

Tronului de delegaţia Consiliului judeţean Constanţa, document cura- 
jos prin termenii fără echivoc în care a fost redactat. În 1899, după ce 
Vasile M Kogălniceanu a adresat în Adunarea Deputaţilor o inter- 
pelare ministrului de interne în legătură cu viciile alegerilor locale și 
regimul exceptional, a avut loc la Constanţa o importantă adunare 
publică, cu participarea delegaților județului Tulcea. În final a fost 
adoptată o moțiune și s-au expediat telegrame regelui, președinților 
Corpurilor Legiuitoare și primului ministru Dimitrie A. Sturdza în 
care ideea dominantă era că, într-un stat constituțional, drepturile tre- 
buiau să fie compensarea datoriilor împlinite ori populaţia Dobrogei 
nu făcea altceva decât să-și îndeplinească cu simț politic datoria către 
țară. 

Semnalul acordării drepturilor politice egale a fost cuprins în 
Mesajul Tronului prezentat de regele Carol I la deschiderea lucrărilor 
Corpurilor Legiuitoare în sesiunea 1908-1909, când în Balcani aveau 
loc evenimente de natură să grăbească integrarea organică și definitivă 
a Dobrogei în hotarele României (anexarea Bosniei și Herțegovinei de 
către Austro-Ungaria anunța evenimente greu de prevăzut, dar care 
s-au produs mai degrabă decât s-ar fi așteptat). După 30 de ani rodi- 
tori - spunea suveranul - "a sosit dar momentul să întindem asupra 
județelor Constanţa și Tulcea regimul nostru constituțional” (Regele 
Carol I al României, Cuvântări și scrisori, tom III, 1887-1908, p. 617). 
Drept urmare, în proiectul Adresei de Răspuns a Camerei, se anunța 
intenţia sa de a legifera neîntârziat acest drept (Dezbaterile Adunării 
Deputaţilor, nr. 7/20 noiembrie 1908, p. 17). 

Dând curs acestei orientări, guvernul liberal prezidat de Ion I. C. 
Brătianu a înaintat Parlamentului proiectul de lege, care va fi adoptat 
în Senat la 14 martie, în Adunarea Deputaţilor pe 21 martie, promul- 
gat de rege și publicat în "Monitorul Oficial” din 19 aprilie 1909. 

Limitele și imperfectiunile acestei legi încă restrictive au fost jus- 
tificate de primul ministru în dezbaterile parlamentare care au 
insotit-o; educaţia civică a locuitorilor Dobrogei - releva el - nu putea 
fi comparată, nici după 30 de ani, cu a celor din stânga Dunării, de 
unde necesitatea de a fi tratată cu prudenţă și într-un ritm gradat apli- 
carea unor drepturi, și numai cetățenilor români, așa cum prevedea 
Constituţia. Ion I.C Brătianu anunţa, de asemenea, constituirea unor 
comisii alcătuite din magistrați inamovibili care să vegheze la 
întocmirea listelor electorale în vederea participării la primele alegeri 
parlamentare în noua provincie. 

Până si în îndepărtatul județ al Tulcei, izolat prin lipsa căilor de 
comunicaţii moderne, o publicaţie conservatoare avea onestitatea să 
recunoască faptul că "o eră politică și socială se devăluie pentru 
Dobrogea", exprimându-și nădejdea că luptele mărunte din jurul si- 

mulacrului de alegeri locale aveau să fie înlocuite cu lupta fecundă de 
idei dir 're partidele chemate să guverneze tara ("Conservatorul 
Tulcei , 1/14 noiembrie 1909). 

Perioa.. care a urmat până la eliminarea deplină a restricţiilor, desi 
scurtă, nu a : ist lipsită de frământări, critici ascuţite ale presei și oame- 
nilor politici c re socoteau că, explicabilă la timpul său, prelungirea 
restricțiilor legislative devenise neproductivă în planul unui cadru 
politic normal. În această atmosferă, audiența acordată de regele 
Carol I la 14 septembrie 1911 unei delegații de notabili dobrogeni, in 
urma demersului inițiat de gazetarul Constantin N. Sarry, a fost 
urmată de modificarea noii legi din 1910, elaborată de astă dată de 
conservatori și orz dai ipn apoi la 3 martie 1912 (C. Hamangiu, op. 
cit., vol. VII, p. 937). In esentá, noile reglementári recunosteau, in 
sfârșit, dobrogenilor toate drepturile politice înscrise în Constituţia din 
1866 cu modificările sale ulterioare. Urmarea imediată a fost aceea că, 
după definitivarea listelor electorale, dobrogenii au participat pentru 
întâia oară, în toamna aceluiași an, la alegerile parlamentare din 
Vechiul Regat. Printr-un frumos discurs rostit în Cameră, Nicolae 
Iorga a salutat cu căldură pe primii deputati ai județelor de peste 
Dunăre. 

În anul următor, 1913, au fost abrogate și dispoziţiile Legii de orga- 
nizare a Dobrogei din 9 martie 1880 referitoare la alegerile comunale și 
judeţene. Alegerile locale au avut loc în vara aceluiași an, potrivit 
reglementărilor existente pe întreaga țară, ceea ce consfințea egalitatea 
drepturilor constituționale ale locuitorilor României transdunărene cu 
concetátenii lor de dincolo de fluviu. 

Așa cum a rezultat, până în acest moment problema prioritară a 
fost aceea de a găsi funcționari capabili, înzestrați cu tărie de caracter, 
spirit de sacrificiu, firi rezolvate, militanti patrioți. "Noi, aici in 
Dobrogea, scria în 1899 ziarul "Istrul" din Tulcea, nu puteam fi nici li- 
berali, nici conservatori, ci pur și simplu români”. Astfel de principii 
au profesat, într-adevăr, multi demnitari capabili deși, cu siguranţă, 
oamenii chemaţi să exercite un rol administrativ, deci politic, aderau 
în convingeri la unul sau altul din partidele de guvernământ și pro- 
gramele lor. 

Politica inteleaptá a cercurilor guvernante de a așeza în fruntea noii 
provincii demnitari devotați binelui public și-a arătat neîntârziat roa- 
dele. Primul prefect al județului Constanţa, Remus Opreanu, intelec- 
tual erudit, cu studii clasice la Pisa-Italia și doctoratul în drept la Paris, 
s-a impus prin știința sa administrativă și prin spiritul gospodăresc. El 
a vădit o largă înțelegere a nevoilor românești și, în egală măsură, a 
minorităților. Remus Opreanu a făcut parte din generaţia de 
cârmuitori locali capabili să umble zile întregi, pe drumuri desfundate 

și prin sate sărmane, împreună cu medicul ce ducea cu el farmacia por- 
tativă, respingând astfel activitatea din cabinet sau concediile prelun- 
gite în străinătate. 

Cel dintâi prefect de Tulcea, George Ghica, doctor în drept, fost 
ministru, specialist în drept administrativ și funciar a rămas, de 
asemenea, în conștiința dobrogenilor prin același interes pentru 
propășirea lor. Din aceeași generație și cu aceleași concepții a guvernat 
județul Tulcea, în ultimii ani ai secolului al XIX-lea, Ioan Nenitescu, 
poet și cetățean patriot, participant activ la războiul pentru indepen- 
dentá, ca ofițer în Regimentul 13 dorobanţi căruia, la 27 august 1877 la 
Plevna, i-a revenit onoarea de a intra primul în foc. 

Dintre prefectii dobrogeni s-au distins, de asemenea, Luca Ionescu 
și Scarlat Vârnav, preocupați de dezvoltarea școlii, de ameliorarea 
sănătății publice, de edilitatea celor două orașe - reședință și formarea 
deprinderilor de agricultură sistematică. Oameni potriviti - am numit 
pe Tobias Gherghel și Alexandru Macedonski - au fost așezați si în 
fruntea județului Silistra Nouă. 

Opinia publică s-a dovedit preocupată nu numai de aspectele vieții 
politice locale, ci, cu o deosebită însetare, și de viața națională în 
ansamblu. Cu profundă emotie a fost imbrátisatá mișcarea memoran- 
distă din Transilvania, dat fiind faptul că o bună parte din locuitorii 
Dobrogei erau ardeleni. Încă în vara anului 1892, după marea întrunire 
publică din Medgidia, s-au creat în principalele orașe secțiuni ale 
"Ligii pentru unitatea culturală a tuturor românilor”, s-au colectat fon- 
duri pentru întreținerea școlilor românești de peste munți, iar presa a 
publicat pe larg informații despre lupta națională din monarhia aus- 
tro-ungară, reproducând articole ale "Tribunei" din Sibiu. 

Deși populația Dobrogei n-a fost reprezentată, până în 1909, în 
Corpurile Legiuitoare - doleantele sale putând fi înfățișate regelui, in 
mod oficial, o singură dată pe an de delegaţii ale consiliilor județene - 
pe plan local, și în limitele îngăduite de legea din 1880, s-a desfășurat 
Oactivitate publică alertă. 

Alegerile pentru Consiliile comunale au fost însoţite o vreme, până 
la mijlocul ultimului deceniu al secolului al XIX-lea, de confruntări 
publice între candidaţii la posturile de primari, pe marginea pro- 
gramelor de îmbunătăţiri, a dărilor de seamă și manifestelor către 
alegători în care erau ¿bordate multiplele trebuinte ale comunelor 
rurale și urbane. Cu timpul însă moravurile politice s-au alterat și în 
Dobrogea, aliniindu-se celor din Vechiul Regat. Provincia a devenit, 
adeseori, receptorul clientelei partidelor de guvernământ, partizani 
mediocri cărora nu li se găseau situaţii în altă parte. Instabilitatea în 
posturile administrative a reprezentat o altă racilă a politicianismului; 
între 1878-1897 s-au schimbat în fruntea județului Constanţa 15 

prefecti, fiecăruia revenindu-i, in medie, circa un an, timp necesar une- 
ori abia introducerii în afacerile publice. 

Începând din anul 1909 politica locală se încadrează în planul vieții 
generale de partide. Se constituie organizațiile judeţene ale Partidului 
Naţional Liberal și Partidelor Conservatoare, ca exponente ale clasei 
politice guvernate, și se manifestă organizaţiile social-democrate 
reprezentând muncitorii industriali și intelectuali cu vederi radicale. 

Partidul Naţional Liberal. Congresul din 1906 al P.N.L. admitea în 
Comitetul Executiv central pe Scarlat Vârnav și Luca lonescu, foști și 
viitori prefecti liberali ai județelor Constanţa și Tulcea ("Dobrogea 
jună”, III, nr. 1/22 decembrie 1906). Din Comitetul Executiv al organi- 
zatiei județului Constanţa, ales in 1909, făceau parte Mihail Coiciu 
(fost primar), N. Marin Sadoveanu, loan N. Roman, G. Benderli, pro- 
fesorul Virgil Andronescu (între 1913-1925 în mai multe rânduri pri- 
mar al Constanţei), C. Golea - fruntașul liberal din Medgidia, N. 
Roșculeţ - șeful organizaţiei din Mangalia, Mamut Celebi ș.a. Alegerile 
din 1911 și 1914 au impus si alti lideri cum au fost N.N. Rosculet, Paul 
Dobrescu, prof. Ilie Ghibánescu sau Constantin Alimánisteanu, mare 
proprietar de pământ ("Liberalul Constanţei”, I, nr. 13/13 noiembrie 
1914). 

În octombrie 1910 noul si energicul președinte al partidului, Ion 
I.C. Brătianu, a onorat inaugurarea clubului national-liberal din 
Constanţa; în discursul rostit mai apoi el declara: "Noi voim să facem 
din Constanţa un centru de lumină si de prosperitate" ("Drapelul", III, 
nr. 37/4 decembrie 1911). 

Activitatea liberală n-a fost lipsită de asperitáti, fiind marcată de o 
necontenită luptă pentru șefia locală - trăsătură generală care a șubre- 
zit și a scăzut atât de mult calitatea vieţii noastre politice - între loan 
N. Roman (reprezentantul unui grup de intelectuali cu vederi liberal- 
democratice) și prefectul Luca Oancea, sprijinit de marii proprietari de 
pământ și comercianţi înstăriți, îndeosebi de mocanii stabiliți în 
Dobrogea - la început, și apoi între acesta și Virgil Andronescu, pri- 
marul municipiului. Organele de presă au fost "Liberalul Constanţei" 
(apărut cu intermitențe între 1913-1928) și "Liberalul" (1915-1916) pen- 
tru județul Constanţa, "Drapelul (1909) pentru județul Tulcea. 

Și in județul Tulcea chiar organul de presă propriu, "Dobrogea li- 
beralá", recunoaște existența a două curente distincte. De la consti- 
tuirea organizației județene s-a desemnat un președinte pe doi ani - 
Sebastian Teodorescu - contestat însă de partizanii lui Elefterie 
Nicolaescu ("Dobrogea liberală”, IV, nr. 1/7 februarie 1910). În 1910 
conducerea brătianistă de la București a impus ca nou șef al liberalilor 
tulceni pe I.C. Atanasiu, venit în partid odată cu gruparea 
"generosilor" sociali-democrati (V. Morţun. Ion Nădejde, Al. Gh. 

Radovici) și numit prefect al județului în anul 1908. S-a sperat ca, o 
dată cu această numire, secțiunile liberale să formeze o singură forță 
activă, dar frământările au continuat, culminând cu demiterea noului 
președinte de către gruparea care susținea ambițiile altui fruntaș, Dinu 
Stolojean, candidat la Camera Deputaţilor. Manifestările curente de 
arivism n-au ocolit nici pe liberali: în 1910 un important lider local, 
Sebastian Teodorescu, a trecut în partidul nou creat de Take Ionescu, 
devenind chiar șeful conservatorilor-democrati de la Tulcea 
(“Dobrogea jună", 16 ianuarie 1911). 

Partidul Conservator. Încă din 1907 s-a constituit Comitetul 
Diriguitor al Clubului conservator din Constanţa, având ca președinte 
de onoare pe Constantin Pariano, mare proprietar, promotor al unor 
metode moderne de agricultură, iar ca președinte executiv pe distinsul 
profesor și revizor școlar loan Bănescu. Printre fondatori se numărau 
cunoscuţi fruntași politici locali: avocatul C. Irimescu, comercianții 
Take Manicatide, T. Rizescu, G. Biciola ș.a. la 17 decembrie 1908 s-au 
pus bazele Partidului Conservator din Constanţa, condus de un 
Comitet Executiv sub presedentia lui C. Pariano ("Conservatorul 
Constanţei”, I, nr. 1 din 18 ianuarie 1909). Dintre membrii săi de frunte 
presa retinea numele avocatului Titus Cănănău, dr. A. Pilescu, Ion și 
Aurel Solacolu, M. Polizu-Micșunești, profesorul Ion Bentoiu, direc- 
torul Gimnaziului local. 

Inaugurarea Clubului Conservator din Constanţa a avut loc în 
prezența unor fruntași marcanți de la centru: Nicolae Filipescu, 
președinte de onoare al Partidului Conservator, Ion Lahovary, C.C. 
Arion, lon Grădișteanu. Restrânse numericește la marii proprietari 
funciari și unii comercianţi, organizațiile conservatoare din Dobrogea 
s-au bucurat de o audienţă redusă și au fost slăbite de sciziunea provo- 
cată în 1908 de Take Ionescu, cel care și-a constituit propria sa 
formațiune - Partidul Conservator Democrat. 

Îndată după congresul de constituire, la care a participat și o dele- 
gatie constănţeană, prof. Ioan Bănescu - dispărut prematur un an mai 
târziu - a creat organizația locală Constanţa, ce dispunea de ziarele 
"Viitorul Dobrogei" (1912-1913) și "Democratul" (atât la Constanţa cât 
și la Tulcea). La prima întrunire publică organizată la Constanţa de un 
partid politic (2 noiembrie 1908 in sala "Elpis") a participat însuși Take 
Ionescu, împreună cu C. Rădulescu-Motru si Nicolae Titulescu - debu- 
tant în viața politică - eveniment care a provocat un uriaş interes în 
urbea de pe țărmul mării (Viitorul Dobrogei", I, nr. 28 din 9 noiembrie 
1908). Un an mai târziu, cu prilejul inaugurării clubului P.C.D., Take 
Ionescu se va afla din nou la Constanţa. In nota migratiunilor atât de 
obișnuite epocii și Vechiului Regat, în 1914 șeful organizaţiei locale a 
devenit G. Benderli, fost senator liberal, pentru ca prefectul takist al 

judeţului Constanţa, C. Irimescu, să renunţe la funcţia sa pentru a se 
înscrie în P.N.L. 

Venirea la putere în anul 1910 a guvernului conservator P.P.Carpa 
prilejuit plasarea partizanilor săi în fruntea administraţiei locale: C. 
Pariano în funcţia de prefect, iar inginerul T. Cănănău în cea de primar 
al Constanţei Prefectul judeţului Tulcea a fost numit Petre Sfetescu. În 
cooperare cu Partidul Conservator Democrat, vechii conservatori au 
câștigat alegerile parlamentare din 1912, primele la care au participat 
si dobrogenii. În județul Tulcea însă s-a petrecut un fapt mai puțin 
obișnuit: la Colegiul I Senat a ieșit învingător candidatul opoziției li- 
berale, avocatul I.C. Atanasiu. Acordul de guvernare, potrivit căruia 
prefecturile de Constanţa și Tulcea reveneau takiștilor C. Irimescu și 
Sebastian Teodorescu, iar primăria Constanţei lui M. Solacolu, s-a 
dovedit șubredă: in 1913 conservatorii au suferit o categorică 
înfrângere în alegerile. comunale, câștigate de liberali. 

La Tulcea, Alexandru Marghiloman confirma printr-o scrisoare 
constituirea în 1910 a Clubului Conservator și alegerea unui Comitet 
diriguitor, al cărui președinte executiv a devenit Stelian Borș, 
președintele Camerei de Comerţ și primar al municipiului Tulcea în 
timpul guvernării conservatoare Petre P. Carp. 

"Conservatorul Constanţei” și "Conservatorul Tulcei” apărute în 
1909, "Conservatorul" tipărit în 1916 sunt organele de presă ale acestui 
partid. În anii neutralității frământările lăuntrice au fost amplificate de 
dezacordul pe plan central cu privire la atitudinea față de război: C. 
Pariano, membru al Comitetului Executiv al Partidului Conservator 
care a sprijinit poziţia pro-antanistá a lui N. Filipescu a fost înlocuit la 
șefia organizației din Constanţa cu T. Cănănău, susținător al președin- 
telui germanofil Alex. Marghiloman. 

O organizaţie a Partidului Naționalist Democrat fondat in 1910 de 
Nicolae Iorga și A. C. Cuza a luat ființă la Constanţa, la inițiativa 
învățătorului Petre Ștefănescu din Dobromir. Slujind programul de 
luminare a satelor, aceasta a publicat în 1915 un ziar - "Dobrogea 
Nouă” - și a înființat la Constanţa o Casă de citire cu 900 volume. 

Partidul Social-Democrat. Însemnatele construcții inițiate de statul 
român la sfârșitul secolului al XIX-lea, mai cu seamă în rețeaua 
mijloacelor de transport - căi ferate și porturi - au avut ca efect social 
constituirea unui destul de numeroase categorii de lucrători industri- 
ali. Mulţi dintre ei au venit în Dobrogea nu numai formați din punct 
de vedere profesional, dar si orientati politic spre mișcarea social- 
democrată, destul de energic afirmată încă din ultimul deceniu al 
veacului amintit, când în Vechiul Regat a luat ființă Partidul Social 
Democrat al Muncitorilor din România. 

În anii 1895-1897 s-au constituit la Tulcea, Constanţa și Sulina 

cluburi muncitorești - organizaţii locale ale acestui partid, în activi- 
tatea cărora s-au distins Andrei lonescu, Gh. Panaitescu-Pălărierul, 
precum și intelectuali cu vederi radicale, uneori marxiste, cum au fost 
dr. Aristide Caratzali, dr. Cristian Racovski, avocatul D. Ghetu. Câţiva 
au participat la congresele P.S.D.M.R. cât și la refacerea Partidului 
Social Democrat, în 1910. 

În primele alegeri parlamentare cu participarea dobrogenilor din 
1912, ca și în 1914, candidatul dr. Cristian Racovski a obţinut rezultate 
modeste așa cum a fost, în general și activitatea social-democrată în 
această parte a țării. 

Încă din această perioadă s-au conturat două orientări ideologice și 
tactice distincte: social-democratia reformistă și radicalii marxisti, care 
urmau modelul bolșevicilor ruși. Primii au optat pentru lupta reven- 
dicativă legală și pentru luminarea muncitorilor prin înființarea de 
sindicate, cercuri de studiu și lectură, biblioteci și formațiuni culturale 
muncitorești. Revoluţia din Rusia din 1905 a sporit intransigenta cer- 
curilor guvernante faţă de cei din urmă. Cu prilejul unei altercatii între 
meseriași - membrii ai corporațiilor sprijinite de oficialități - și simpa- 
tizanti social-democrati reuniți în sala Elpis din Constanţa, dr. Cristian 
Racovski și un alt lider de origine bulgară, Enciu Atanasov, au fost 
arestați și expulzați din țară. În 1912, după 5 ani de exil, dr. Cristian 
Racovski s-a reîntors în România cu misiuni precise. 

Autorităţile române, se plânge o lucrare apărută în Bulgaria 
(Kratka istoria na Dobrudja, Varna, 1986, p.34) îl socoteau pe Cristian 
Racovski agent al mișcării iredentiste bulgare. El era însă mai mult 
decât atât: inamic declarat al statului român, viitor lider și agent al 
Cominterului care declara deschis că scopul principal al "mișcării de 
rezistență” era "eliberarea Dobrogei de nord într-un context 
international favorabil cu ajutorul Bulgariei și, eventual, al Rusiei” (op. 
cit. , p.22). 

Participarea la alegerile parlamentare a lărgit orizontul dialogului 
politic, tonul polemicilor a devenit mai acut, mai cu seamă că în cen- 
trul dezbaterilor se situa problema reformelor fundamentale ce do- 
minau epoca - cea agrară și votul universal. S-ar putea spune chiar că 
întrunirea organizației P.N.L. din Constanţa, de la sfrșitul anului 1913, 
în fata căreia însuși Ion I.C. Brătianu expunea principiile noului pro- 
gram al partidului aflat la guvernare, a stat la baza campaniei national- 
liberale pentru revizuirea Constituţiei și legiferarea celor două 
reforme. 

Din anii 1913-1914 atenția generală a fost captată de agravarea 
situației internaţionale, mai cu seamă din Balcani și centrul Europei. 
Apropierea României de Antantă a rezultat și din evenimente care au 
supus Constanţa atenţiei generale, prin puntea stabilită cu Rusia prin 

Marea Neagră. În 1905 echipajul crucișătorului insurgent "Potemkin" a 
cerut autorităților române acordarea de azil politic. Acestea au refuzat 
cerere. . :vernului de la Petersburg de extrădare a marinarilor ceea ce 
a creat w trecător moment de tensiune. Mai apoi relațiile cu Rusia 
s-au amelicuat considerabil. Un astfel de indiciu părea a fi vizita la 
Constanţa a ţ.rului Nicolae al II-lea, la invitația regelui si a guvernu- 
lui. Întrevederea avută cu regele Carol I a fost insotitá de afirmarea 
publică a comunității de interese la Marea Neagră. Convorbirile de la 
Constanţa dintre cei doi monarhi au reprezentat, în ajunul primului 
război mondial, un act politic de primă importanţă, cu largi ecouri în 
cercurile diplomatice și în presa europeană. 


6. RĂZBOAIELE BALCANICE. PROBLEMA CADRILATERULUI. 


În anul 1913, după cel de-al doilea război balcanic, în componența 
României au intrat județele Durostor și Caliacra aflate în sudul 
Dobrogei. Ele făceau parte din teritoriul cunoscut sub numele de 
Cadrilater. 

Puţine sunt evenimentele care au fost înfățișate atât de controver- 
sat de istoricii celor două țări sortite să piardă sau să câștige, cum este 
problema acestui ținut. Pentru cunoașterea punctului de vedere bul- 
gar cercetătorul se poate adresa unui număr impresionant de lucrări, 
dintre care cităm doar câteva: N.S. Derjavin, Dobrudja, Sofia, 1930; G. 
Panaiotov, Iujna Dobrudja prez Balkanskite voini 1912-1913, în 
"Voennoistoriceski sbornik", nr. 2/1982, p. 3-18; Ana Kuzmanova, 
Dobrudjanskiat vâpros na Parijkata mima konferenfia prez 1919, în 
"Istoriceski pregled", nr. 6/1986, p. 19-34; idem, Ot Nioi do Craiova. 
Vaprosát za Iujna Dobrudja v mejdunarodnite otnoșenia (1919-1940), 
Sofia, 1989; Kratka istoria na Dobrudja, Varna, 1986; S. Dimitrov, N. 
Jecev, V. Tonev, Istoria na Dobrudja, Sofia, 1988. 

În general, ca și în cazul Dobrogei de Nord, autorii acestor lucrări 
susțin cu tărie ideea apartenenței Cadrilaterului la istoria statalității 
bulgare, afirmând totodată că în momentul atribuirii sale României era 
locuit de o populaţie "dominant bulgară”. Numai că, cel puțin sub 
acest ultim aspect, lucrurile nu stau întocmai așa. 

În Evul Mediu, după 1444, acest teritoriu a fost cel dintâi colonizat 
cu turci și tătari aduși din Asia Mică, musulmanii devenind elementul 
etnic compact, majoritar, alături de care, ca populaţie stabilă veche, au 
rămas așezările bulgărești din interior și cele românești de-a lungul 
malului drept al Dunării, așa cum s-a susținut în paginile anterioare. 

Cadrilaterul din 1913 măsura 7 780 Km? si era populat de aproape 
280 000 locuitori, "majoritatea turci și alte neamuri, bulgarii dacă vor fi 
fiind 100 000 " (G. Murgoci, Tara Nouă. Dobrogea sudică si 

Deliormanul, București, 1913). Savantul român se înșela cu puțin. 
Datele oficiale indică 136 000 turco-tătari (48%) și 121 900 bulgari 
(43%). Sub aspectul strict statistic se ascund însă și alte date, de ordin 
istoric, ce reclamă aducerea lor la lumină. 

În realitate, autorităţile bulgare au procedat în sudul Dobrogei, 
după 1878, asemenea celor românești în ținutul său dunărean-ma- 
ritim, dar se pare că mai intens și mai accelerat. Vorbind despre bul- 
garii din Cadrilater istoricul român P.P. Panaitescu socotea că prezența 
lor era "rezultatul unei colonizări foarte recente și cu caracter artificial 
[...] abia după 1878, adică în timpul scurt de 35 de ani, cât au stăpânit 
bulgarii Cadrilaterul, s-a așezat cea mai mare parte din coloniștii bul- 
gari în satele odinioară turcești. Atunci în orașele de la Dunăre a 
început și o mișcare de deznaționalizare a românilor favorizată de sta- 
tul bulgar” (P. P. Panaitescu, Originea populaţiei în Dobrogea Nouă, 
București, 1940, p ). Studiul său se întemeia pe constatările si con- 
cluziile unor învățați bulgari sau filobulgari cum sunt Lj. Miletici, Fr. 
Kanitz sau C. Jirecek, a căror autoritate științifică a fost unanim 
recunoscută. 

În anul 1902 marele filolog bulgar Lj Miletici a publicat la Sofia o 
valoroasă lucrare (Staroto bălgarsko naselenie v Severoiztocina 
Bălgaria), rezultat al unei anchete lingvistice pentru estul Bulgariei, în 
care cuprindea și Dobrogea de sud. Probitatea profesională a indem- 
nat pe savant să facă o distribuţie clară între populaţia bulgară veche 
și cea implantată în timpul procesului de colonizare aplicat de 
Principatul Bulgariei după 1878. "Este însă un fapt că, în afară de 
găgăuzi și de puţinele colonii grecești, întreaga populație creștină din 
cercurile Varna, Balcic, Dobrici și în mare parte din Novi-Pazar, 
Provadia, Curt-Bunar și Silistra, ca și în toată Dobrogea, se dovedește 
a fi recent colonizată” - scria autorul. 

Se înțelege că, înfrântă atât în 1877-1878, cât și în 1912, Turcia n-a 
mai putut păstra în stăpânirea sa teritoriile aparținând creștinilor, deși 
populația unora dintre ele era, precum a rezultat, preponderent 
musulmană. 

Până în 1912 România și Bulgaria au întreținut relaţii politice nor- 
male, întemeiate pe fondul vechi al prieteniei și ajutorării reciproce în 
lupta comună a popoarelor român și bulgar și întreținute. de 
declarațiile oficiale de bunăvoință ale oamenilor de stat. 

În primul deceniu al secolului XX și în anii care i-au urmat, orizon- 
tul politicinternationala fost des întunecat de crize repetate în relaţiile 
dintre state și care, din nefericire, n-au ocolit nici regiunea Balcanilor. 
În anul 1912 a izbucnit primul război balcanic între Turcia pe de o 
parte și Bulgaria, Serbia, Grecia și Muntenegru, reunite în Alianța 
Balcanică, pe de altă parte. 

Încă din 1911, când războiul italo-turc evolua spre o înfrângere a 
Turcie: conducătorii bulgari - preocupați de atitudinea ulterioară a 
Româ:  - s-au declarat favorabili unor modificări ale frontierei în 
Dobroge . ^mpártásind punctul de vedere că Tratatul de la Berlin din 
1878 era su: 'eptibil unor schimbări, dorite, în primul rând, de oamenii 

olitici bulga:i înșiși în cazul unui război victorios al aliaţilor balcanici. 
n ceea ce o privește, România și-a declarat poziția de strictă neutrali- 
tate în conflictul balcanic, cu condiția însă ca statele beligerante să nu 
pună problema unor schimbări teritoriale de natură să modifice 
într-un mod primejdios pentru interesele sale raportul de forțe din 
sud-estul Europei. 

În acest context, din dispozițiile regelui Carol I si a primului mi- 
nistru Titu Maiorescu, s-au angajat, pe căi diplomatice, demersuri pe 
lângă primul munistru bulgar și tarul Ferdinand pentru începerea 
tratativelor asupra frontierei dobrogene. Atitudinea de neutralitate a 
României a fost apreciată pozitiv de marile puteri. Nu numai guver- 
nele Triplei Alianțe, de care era legată printr-un tratat defensiv, dar si 
Rusia a primit cu înțelegere exigenţele românești, considerând ca fiind 
un fapt firesc participarea sa la viitoarea conferință de pace. 

Între timp în cadrul Conferinței ambasadorilor de la Londra s-au 
purtat tratative româno-bulgare între ministrul de externe Take 
Ionescu și Stoian Danev, președintele Sobraniei, pe tema unei recti- 
ficări de frontieră în Dobrogea. Conștiente de perspectivele certe ale 
victoriei împotriva Turciei, cercurile conducătoare bulgare au recurs la 
tergiversări până la începutul anului 1913 când, la 17 ianuarie, aliații 
balcanici au rupt tratativele privind pacea cu Turcia, anunțând reince- 
pea ostilităților. 

În acest moment guvernul a admis necesitatea medierii marilor 
puteri în diferendul româno-bulgar, ceea ce a permis convocarea, la 
Petersburg, a Conferinţei ambasadorilor acestor state. La 9 mai 1913 
Sofia a acceptat parafarea Protocolului de la Petersburg, prin care 
Bulgaria accepta cedarea Silistrei cu o razá exterioará de 3 Km, iar 
Corpurile Legiuitoare de la Bucuresti au autorizat guvernul, printr-o 
moțiune, să-l pună in aplicare. 

Odată cu aceasta diferendul dintre cele două state ar fi ajuns 
într-un punct final, înlăturându-se urmările capriciului cancelarului 
Gorceakov care, în 1878, înciudat de rezistența României faţă de 
cedarea celor trei județe din sudul Basarabiei, i-a refuzat prelungirea 
frontierei Dobrogei până la sud de cetatea Silistra. Dar guvernul bul- 
gar, preocupat de problema deschiderii conflictului cu proprii săi aliați 
din primul război balcanic în scopul delimitării prin forță a fron- 
tierelor, s-a eschivat de la aplicarea înțelegerii cu România în teren și a 
întrerupt negocierile. 

Deși România a avertizat că, în cazul declanșării războiului, va fi 
nevoită să mobilizeze, situația din Balcani a continuat să se degradeze, 
implicând primejdia intervenției marilor puteri din cele două grupări 
rivale: Austro-Ungaria în sprijinul Bulgariei și Rusia alături de Serbia, 
ceea ce ar fi însemnat războiul general. În atare situație României i s-a 
atribuit rolul important de a restabili echilibrul balcanic, întrucât țarul 
Ferdinand dăduse ordin pentru concentrarea trupelor bulgare la fron- 
tiera occidentală împotriva Greciei și Serbiei, ignorând avertismentele 
care i-au fost adresate din diverse capitale europene. Guvernul 
României a îndemnat, la rândul său, cercurile conducătoare sofiste la 
moderație și realism, avertizând partea bulgară că, în cazul 
redeschiderii ostilităților, "armata română va trece Dunărea și va 
ocupa linia Turtucaia-Balcic, pentru a o anexa definitiv”. Din motive 
de oportunitate cele două puteri s-au declarat de acord ca România să 
ocupe această nouă frontieră strategică în Dobrogea, în timp ce atât 
Franţa cât și Germania se pronuntau pentru o acțiune militară imedi- 
ată și energică a acesteia în Balcani. 

În momentul când cel de-al doilea război balcanic a început, s-a 
declarat mobilizarea, iar România a notificat capitalelor europene 
intrarea sa în campanie. Forța ei militară făcea nerealistă orice rezis- 
tentá, de aceea lupte n-au fost iar Bulgaria a capitulat. Conferinţa de 
pace de la București și-a început lucrările la 17 iulie 1913 și s-a 
incheiat., în ceea ce privește România, cu încorporarea teritoriului din 
sudul Dobrogei. Articolul II al Tratatului din 10 august 1913 stipula că 
noua graniță româno-bulgară "va porni de la Dunăre, la sud de 
Turtucaia, ca să ajungă la Marea Neagră, la miazăzi de Ecrene " Până 
în anul 1940 acest teritoriu a aparținut și s-a dezvoltat în cadrul statu- 
lui român. În aprilie 1914 regele Carol I scria încântat primului mi- 
nistru Ion I.C. Brătianu despre prima sa vizită în Cadrilater: "Nu pot 
îndeajuns arăta multumirea noastră sufletească pentru dragostea cu 
care am fost întâmpinat de întreaga populaţie fără deosebire de neam 
$i credință. Nu vom uita niciodată entuziasta primire ce mi s-a făcut la 
Turtucaia și Silistra și în toate satele pe care le-am străbătut până la 
noul nostru hotar" ("România de la Mare", nr. 3-4/1994, p. 30). 

Noua frontieră, așa-zis "strategică", n-a adus însă României mai 
multă securitate, asa cum aveau s-o dovedească evenimentele de la 
începutul participării sale la primul război mondial. Deși clasa politică 
și istoricii vremii au găsit justificări pentru această anexare, prezența 
acestui teritoriu în componența sa i-a adus mai degrabă necazuri decât 
beneficii: atacurile comitagiilor, problema colonizării macedonenilor, 
organizații comuniste subversive și, mai presus de toate, tensionarea 
raporturilor cu Bulgaria și cele două tragice momente - din 1916 și 
1940. Era, poate, mai bine ca această pagină să lipsească din istoria sa. 

7. DOBROGEA ÎN ANII PRIMULUI RĂZBOI MONDIAL 


Dup. vi ani de neutralitate armată, împrejurările și interesele 
nationale; determinat România să intre în război alături de Antantă. 

Dispune: a forțelor militare ale Puterilor Centrale în acel moment 
făcea cu siguranţă din Dobrogea unul din principalele fronturi din 
Balcani. Într-adevăr, după ce feldmareșalul von Mackensen a fost 
numit comandant suprem al armatei germano-bulgaro-turce din nord- 
vestul Bulgariei, la 30 august - 1 septembrie 1916, Germania, Bulgaria 
și Turcia au declarat război României. 

Hotărârea cercurilor guvernante bulgare de a intra în război de 
partea Puterilor Centrale în special, a avut un rol nefast în această 
etapă pentru țara noastră. În timp ce trupele române înaintau impetu- 
os peste Carpaţi, începând eliberare= Transilvaniei, punerea teritoriu- 
lui bulgar la dispoziţia Puterilor Centrale și acţiunile armate 
declanșate în Dobrogea au dezechilibrat România într-un moment 
decisiv al luptei pentru desăvârșirea unității de stat, provocând 
prinderea sa între două fronturi și, mai apoi, regimul de ocupație cu 
tot cortegiul său de nenorociri și suferințe. "Bulgarul n-a fost niciodată 
mai mândru decât în momentul când a văzut ingenunchiat în fata lui 
pe protectorul orgolios și laș de ieri (Rusia - n.a.) pe vecinul criminal și 
dușmanul ereditar (România, subl. ns.)" - scria ziarul naţionalist bul- 
gar "Kambana" (apud Constantin Kirițescu, Istoria războiului pentru 
întregirea României, vol. 1, p. 345). Cercetătorul are datoria de a trata 
cu prudență opiniile gazetarilor infierbántati care, adesea, pun pe 
hârtie tot ceeea ce le trece prin cap. lată însă că un document oficial 
redat in presa românească ("Romáània", I, nr. 4/5 februarie 1917) vine 
să confirme hotărârea conducătorilor militari bulgari de a ridica fără 
îndurare arma împotriva celor ce cu sângele lor - ruși și români - au 
contribuit la dezrobirea propriului lor popor. Astfel, Ordinul nr. 486 
din 1 septembrie 1919 către armata de operaţii bulgară cerea răspicat 
răzbunare pentru 1913 când, fără acţiunea românilor, "n-am fi fost 
lipsiţi de fructele victoriei noastre”, și în continuare: "Aceste mâini 
murdare de valahi trebuie să cadă tăiate și dușmanul perfid trebuie să 
simtă ura noastră necruțătoare și vârful ascuţit al baionetelor noastre”. 
Și cum le-au mai simţit ! 

Astfel, Armata III bulgară, căreia i s-au alăturat două divizii 
turcești, pornite în marș forțat de la Adrianopol, a început ofensiva la 
frontiera din sud. Armata a III-a română, sub comanda generalului 
Aslan, era și ea orientată în această direcție, dar forțele sale au fost sur- 
prinse de evenimente dispersate în trei garnizoane - Turtucaia, Silistra 
și Balcic - depărtate la distante de 60 până la 90 km una de alta, ceea e 
a făcut dificilă cooperarea lor. 

Înfrângerile militare si, în ultimă instanță, ocuparea Dobrogei de 
inamic sunt rezultatul raportului de forte din acel moment dintre cele 
două tabere beligerante dar si a defectiunilor proprii din sistemul de 
cooperare aliat. Astfel, corpul de armatá rus de sub comanda gene- 
ralului Zaiancicovski abia se concentra, cu incetinealá, la Medgidia in 
momentul când a început ofensiva forțelor inamice. Chiar si după 
această dată lipsa unității de comandament a acționat împotriva coe- 
ziunii acţiunilor întreprinse de cele două armate, cărora li s-a alăturat 
și o unitate sârbă. De asemenea, deși trupele româno-ruse erau supe- 
rioare în efective de infanterie pe ansamblul teatrului de operațiuni, 
ele n-au realizat acest avantaj și în sectoarele active de puternică anga- 
jare, cel puţin în prima etapă, fiind mult inferioare în dotarea cu arti- 
lerie față de cele inamice si cu totul lipsite de apărare împotriva 
aviaţiei, pentru întâia oară folosită ca mijloc de război cu efecte psiho- 
logice considerabile. 

Între 1 și 6 septembrie s-a desfășurat tragica bătălie de la Turtucaia. 
Superioritatea numerică și tehnică a inamicului (armata germană dis- 
punea de un balon captiv, aeroplane și artilerie grea) cât si defectiunile 
proprii în hotărârile de comandament, cu toate dovezile de eroism ale 
trupei, au concurat la o dureroasă înfrângere care a îndoliat tara și a 
costat armata romănă mii de morti si 25 000 de prizonieri. 

Concomitent, la 3 septembrie, au început lupte violente și în zona 
Balcicului. Deznodământul de la Turtucaia a influențat evenimentele 
militare pe întregul front de sud al Dobrogei: trupele româno-ruse 
s-au retras, iar orașele Bazargic, Cavarna și Balcic au fost ocupate de 
armatele germano-bulgaro-turce. 

În urma acestor înfrângeri capul de pod de la Silistra a fost aban- 
donat, întrucât apărarea sa devenise inutilă. După lupte grele de-a lun- 
gul vechii frontiere dobrogene forțele româno-ruse s-au repliat pe 
aliniamentul Rasova-Cobadin-Tuzla. În acest stadiu al situaţiei de pe 
frontul dobrogean, ofensiva română din Transilvania a fost oprită. 
Aliaţii nu întreprind numic nici pe frontul de rasărit și nu iau măsurile 
cerute de situație nici pe frontul de la Salonic, unde generalul Sarrail 
se menținea într-o imobilitate exasperantă și păgubitoate pentru arma- 
ta română. 

În zilele de 16-21 septembrie a avut loc pe linia noilor poziții ocu- 
pate ceea ce literatura istorică numește bătălia Dobrogei. Celor șase 
divizii române, două ruse și diviziei sârbo-croate constituită din foști 
prizonieri de această naţionalitate din armata austro-ungară, adver- 
sarul le opunea din nou superioritatea sa tehnică: mitraliere și tunuri 
grele, automobile blindate, aeroplane. În luptele epuizante la care au 
mat parte și monitoarele de pe Dunăre, ostașii români au dovedit o 
exemplară dârzenie, spirit de sacrificiu și neclintită hotărâre de a res- 

pinge pe cotropitori. Printre aceștia s-au numărat soldați și ofițeri de 
nation. ! tate turco-tătară deveniți eroi ai patriei în care s-au născut, au 
muncit u care s-au identificat. Cu totul remarcabil s-a comportat în 
totalitate. +a și divizia sârbo-croată. Puternica ofensivă a inamicului 
nu numai +. a fost stăvilită, dar, ca urmare a pierderilor mari inregis- 
trate, acesta s-a retras în panică pe tot frontul, de la Rasova la Tuzla, în 
timp ce comunicatele oficiale germane treceau de la emfază la un 
laconism semnificativ. Cel din 20 septembrie se reducea la formula: "În 
Dobrogea lupta s-a oprit”, ceea ce, în limbajul comunicatelor de război 
se identifica cu înfrângerea. Mai mult decât atât, la 21 septembrie, 
după numai o zi de odihnă, Divizia a 19-a română comandată de 
colonelul C. Scárisoreanu, ocupând poziţiile dinspre mare, a pornit la 
contraofensivă pe un front cuprins între litoral și comuna Cobadin. 
Acţiunea n-a putut fi dezvoltată îr<ă; trecerea Dunării la Flămânda a 
forțelor de sub comanda generalului Al. Averescu a fost sistată din 
cauze complexe, iar situaţia pe frontul de nord se agravase. În felul 
acesta comandamentul din Dobrogea al Puterilor Centrale a primit un 
răgaz de două săptămâni; la 19 octombrie, pe un front larg de 17 km, 
având în centru comuna Topraisar, trupele germano-bulgare-turce au 
declanșat ofensiva generală. 

Dobrogea a fost cea dintâi provincie românească ocupată de inamic 
și cea de pe urmă scăpată din robia lui. La 6 octombrie 15 aeroplane 
germane au lansat asupra orașului Constanţa bombe de mare calibru; 
pentru populație impresia lăsată de distrugerea completă a unor edi- 
ficii a fost cu desăvârșire întrecută de imaginea, de necrezut, sugerând 
Apocalipsul, a potopului de foc venind din cer. Se poate spune că nici 
unul din orașele României nu a avut atât de suferit în timpul ocupației 
mai mult decât acest oraș martirizat. În acest timp tirul nemilos al arti- 
leriei grele bătea șoselele pline de refugiaţi, gările și trenurile intesate 
de familii dezdănăjduite care fugeau din calea invadatorilor. Rând pe 
rând, sunt ocupate Agigea și Techirghiol, Topraisar și Cobadin, iar 
apoi, la 22 și 23 octombrie, Constanţa și Medgidia. La 24 octombrie 
s-a desfășurat o aprigă bătălie pentru apărarea orașului Cernavodă, 
deși devenise limpede că rezistenţa nu mai era posibilă; trupele române 
și cele aliate au fost nevoite să treacă pe malul stâng al Dunării. 

Dobrogea rămăsese, astfel, izolată de restul țării: imensele aripi de 
fier ale podului, rănite de moarte, s-au prăbușit spre apele Dunării. 
Imaginea sa a reprezentat, vremelnic, victoria geniului rău al războiu- 
lui asupra spiritului creator și constructiv și tragedia pământului 
dobrogean în anii grei ai ocupaţiei inamice. Până la sfârșitul anului 
1916, scrie istoriografia bulgară "Dobrogea este eliberată total", 
Bulgaria sperând să primească nu numai Cadrilaterul, dar și partea 
recunoscută României prin Tratatul de la Berlin (Kratka istoria na 

Dobrudja, p. 69-72). Această revendicare s-a lovit de opoziția cate- 
gorică a Turciei, încurajată de Germania, care conditiona o eventuală 
acceptare a acestei exigente de o compensare teritorială 
corespunzătoare în Tracia. 

În preajma căderii Bucureștilor reprezentanții Puterilor Centrale 
au convenit la Sofia asupra departajării administraţiei teritoriilor 
românești ocupate: Oltenia și Muntenia reveneau autorităților ger- 
mane și austro-ungare, iar Dobrogea celor bulgaro-turce. 

Din punct de vedere administrativ Cadrilaterul a fost încorporat 
direct Bulgariei. Restul Dobrogei a intrat inițial sub administrația 
aceluiași stat, având în frunte un guvernator, fost prefect al poliției din 
Sofia, care și-a instalat reședințe la Constanţa. Întreg teritorial ocupat 
a fost împărțit în șase subprefecturi. A: fost instituit sistemul de 
impozite și mărci poștale ale statului bulgar, iar limba oficială pentru 
autoritățile publice și judecătorești a devenit limba bulgară. S-a proce- 
dat la schimbarea inscriptionárii instituţiilor publice, primăria 
municipiului Constanţa având pe frontispiciu inscripția “Regatul 
Bulgaria. Comuna urbană Constanţa”. 

Aceststatut a durat trei luni, pentru a fi întocmit cu un condominiu 
nominal germano-bulgaro-turc, fiind, în mod efectiv, o administrație 
germană. Ea a durat până în noiembrie 1918 când s-a reinstaurat 
administrația bulgară, încheiată apoi la 2 decembrie 1918. 

Ca și restul teritoriului ocupat, Dobrogea a fost supusă unei 
deposedări sistematice și necruțătoare. Mentalitatea de spoliatori 
imperialiști s-a dovedit adânc sădită în armata cotropitorilor, de la 
feldmareșalul von Mackensen, care oficializa prin ordin special practi- 
ca coletelor trimise în Germania, până la soldatul care pleca în per- 
misie copleșit de greutatea prăzii sale. Administrația militară străină a 
practicat larg sistemul de rechizitii și de rationalizarea produselor, 
printr-un sever regim de cartelare. În pragul iernii 1916-1917 locuitorii 
au fost deposedati de mari cantități de îmbrăcăminte și încălțăminte, 
fără preocupare pentru salvarea aparentelor de jaf. Încă din primele 
luni ale ocupației, convoaie nesfârșite de căruțe au transportat spre 
sud, în Bulgaria, tot ceea ce se putea jefui. 

Bulgară sau germană, administrația de ocupație a încurajat întreg 
cortegiul de suplicii, distrugeri barbare și umilire a demnității umane, 
prin încălcarea chiar și a legilor războiului. În credinţa că, fără a le uita, 
oamenii au datoria de a-și ierta greșelile, lăsăm cercetătorilor preocu- 
parea de a cunoaște cruzimea și lipsa de îndurare cu care ocupanții 
Dobrogei cu tratat populaţia românească lipsită de apărare, din sutele 
de mărturii cuprinse în arhivele din Constanţa și Tulcea - oglindă a 
unor realități cutremurătoare: crime, violuri, execuţii, schingiuiri și 
alte nelegiuiri inimaginabile. 

Ceea ce se făcuse timp de 40 de ani pentru ridicarea acestei regiuni 
a fost distrus fără crutare. Aspectul orașelor Constanţa, Tulcea, 
Medgidia, Hârșova era deplorabil. Majoritatea bunurilor au fost ridi- 
cate și duse în ţările ocupate. Localurile publice au fost transformate în 
cazărmi și grajduri, arhivele jefuite sau incendiate, mobilierul didactic 
întrebuințat drept combustibil. Instalaţiile portuare au fost, de aseme- 
nea, fie avariate, fie subtilizate. La reinstalarea serviciului portuar în 
Constanţa, în decembrie 1918, s-au constatat stricăciuni și lipsuri în 
valoare de 25 000 000 lei; remorcherele, motoarele, depozitele, utilajul 
silozurilor, rezervoarele de combustibil, locomotivele și întregul mate- 
rial rulant dispăruseră sau fuseseră făcute inutilizabile, iar calea ferată 
Constanta-Cernavodá a fost în întregime demontată pe dublura sa. 
Daune grave au fost aduse și agriculturii, prin decimarea șeptelului, 
rechizitionarea recoltei până la sămânța reproducătoare si a inven- 
tarului, prin depopularea satelor. 

În toată perioada 1916-1918 mizeria, foametea și frigul, epidemiile 
de febră tifoidă și dezinterie, sistemul spoliator de impozite și amenzi, 
comportarea brutală a militarilor au făcut deosebit de odios regimul 
de ocupaţie, pricinuind oamenilor suferinţe fizice și morale care au 
lăsat urme adânci și greu de vindecat. 

O detestabilă impresie au produs actele de vandalism și ofensă 
aduse monumentelor de cultură cu semnificaţie universală și 
naţională: doborârea statuii lui Ovidiu de la Constanţa, distrugerea 
monumentului lui Mircea cel Bătrân si a bustului lui loan Nenitescu 
din Tulcea, devastarea muzeului școlii primare din Hârșova unde , 
timp de 30 de ani se acumulaseră valoroase exponate oglindind istoria 
pământului dobrogean. 

Din aceste cauze, în timpul regimului de ocupaţie a scăzut constant 
populația românească, resimtindu-se lipsa braţelor de muncă. În aces- 
te condiţii autoritățile de ocupaţie au introdus munca forțată pentru 
toate categoriile de locuitori; la Tulcea femeile și copii au fost puși să 
sape tranșee după o normă zilnică a cărei neindeplinire era pedepsită 
prin bătaie cu patul armei. 

După primele luni sistemul de spoliere prădalnică practicat de bul- 
gari a alarmat chiar și pe aliatul german, pentru că el nu corespundea 
intereselor comune ale Puterilor Centrale și aici programului german 
de exploatare metodică și, evident, mai rafinată. În urma unor discuţii 
care au creat momente de încordare cu aliatul bulgar, printr-un Inalt 
ordin de zi, din 21 octombrie 1916 centrul Dobrogei până la linia 
Ostrov - Topolog - Slava Rusă - Jurilovca a fost încredinţat adminis- 
tratiei Etapei a 262-a germane, în timp ce fâșia din nordul provinciei, 
limitrofă Dunării, a rămas sub stăpânirea bulgară, ca zonă de operații 
a Armatei III bulgară. În teritoriul care i-a revenit, adminstratia mili- 

tară germană a creat cinci comandaturi de etapă, cu sediile la 
Constanţa, Medgidia, Caraorman, Cuzgun și Hârșova. 

Cu proverbialul lor spirit de ordine, germanii au trecut la o 
exploatare metodică a resurselor, dar nu s-au sfiit nici să jefuiască bi- 
sericile de clopote pentru a le transforma în tunuri. 

Atâta vreme însă cât națiunea în ansamblul său și ostașii care-i 
apărau glia injumátátitá rezistau cu bravură, găsind nebănuite puteri 
pentru a lovi cu tărie un dușman înarmat până în dinţi, nădejdea nu 
s-a stins nici o clipă în sufletul oamenilor. Numeroși militari evadați 
din lagăre și țărani din zona frontului se strecurau prin bălțile Dunării 
în liniile românești, transmițând importante informaţii din teritoriul 
ocupat. 

Faptul că aliaţii nu și-au respectat angajamentele militare faţă de 
România a creat acesteia o situație grea, cu tot eroismul de care au dat 
dovadă unităţile românești, inclusiv cele formate din dobrogeni, pe 
fronturile din Moldova. După pacea de la Brest-Litovsk (3 martie 
1918), România s-a văzut izolată cu totul, redusă la teritoriul Moldovei 
și incapabilă de a mai continua singură efortul războiului. 

Pentru Dobrogea aceste defecţiuni în mecanismul strategic al 
Antantei au avut consecinţe imediate și dintre cele mai rele. La 18 mar- 
tie 1918 s-a semnat la Buftea Tratatul preliminar de pace între România 
și Puterile Centrale prin care se recunoștea cesiunea Dobrogei. Tratatul 
de pace de la București, semnat la 7 mai de primul ministru Alex. 
Marghiloman, prevedea trecerea acesteia sub condominiul Germaniei, 
Austro-Ungariei, Bulgariei și Turciei. 

În timpul discuţiilor preliminare, pretenţiile cele mai stáruitoare 
s-au concentrat asupra Dobrogei care, în culisele diplomaţiei Puterilor 
Centrale avea semnificaţia notei de plată pe care bulgarii o pretindeau 
drept condiţie a rămânerii lor în alianță. Din cauza refuzului îndârjit al 
Germaniei de a-și da consimțământul pentru anexarea întregii 
provincii la Bulgaria - explică istoricii bulgari - guvernul Radoslavov a 
încurajat crearea de organizații și "comitete populare” bulgărești în 
Dobrogea. La Babadag lua, astfel, ființă Consiliul Popular Central 
Dobrogean care ar fi numărat peste 300 de comitete cu circa 10 000 de 
membri. Conducătorii săi afirmau hotărârea de "a se împotrivi cu 
arma în mână oricărei încercări de a restabili administraţia 
românească" (Kratka istoria na Dobrudja, p. 75). 

În această atmosferă au fost organizate cele două faimoase con- 
grese ale "popoarelor din Dobrogea" de la Babadag - din decembrie 
1917 și iulie 1918 - prin care, invocând principiul autodeterminării, se 
sugera opiniei publice internaționale "dorinţa locuitorilor din dreapta 
Dunării de a se uni cu statul bulgar” (I.N. Roman, lridenta bulgară în 
Dobrogea, p. 10). Dar, din cei 270 delegaţi, 245 erau bulgari, 10 purtau 


389 


nume rusești, iar 15 turcești, recrutați dintre colaborationistii locali, 
printre participanți nefiind nici un român (N. Petrescu-Comnen, La 
Dobrogea, p. 206). Prin vocea lui Mustafa Hagi Abduraman, fost pro- 
fesor la seminarul din Medgidia, musulmanii patrioți din Dobrogea au 
denunțat această înscenare nereprezentativă ("Dobrogea jună”, nr. 3 
din 30 noiembrie 1918). 

În același timp cercurile conducătoare bulgare desfășurau în 
străinătate o intensă propagandă pentru a demonstra "drepturile" lor 
asupra Dobrogei. La Berlin dr. Rizov, ministru și persoană de 
încredere a regelui Ferdinand de Coburg publica un atlas care explica 
în patru limbi europene istoria Bulgariei în diferite epoci - ideea prin- 
cipală fiind aceea că "numai cedarea Dobrogei va fi baza viitoarei 
înțelegeri cu Bulgaria” (Virgiliu N. Drăghicescu, 707 zile sub cultura 
pumnului german, p. 218). Campa-ia de propagandă, condusă cu 
tenacitate de prof. A. Ișirkov, a invadat cu publicaţii statele neutre 
europene, îndeosebi Elveţia (vezi A. Isirkov, Les Bulgares en 
Dobroudja, Berne, 1919; C. Moisil, Lupta pentru apărarea drepturilor 
românilor asupra Dobrogei, p. 152). 

În timpul refugiului, principalele cercuri politice dobrogene s-au 
statornicit la lași unde, grupate în jurul ziarului "Neamul Românesc", 
editat de Nicolae Iorga, au militat împotriva cedărilor teritoriale. În 
rândul patriotilor, indignarea și durerea s-au manifestat pe măsura 
pierderii pe care o sufereau. În zilele care au urmat tratatului o dele- 
gatie de 30 de foști parlamentari, notabili, intelectuali și mari comer- 
cianti din judetele Constanta si Tulcea (dr. N. Marin Sadoveanu, C-tin 
Oancea, C. Irimescu, Constantin Alimánisteanu, I: N. Roman, |. 
Atanasiu ș.a., s-au adresat lui Nicolae Iorga cu rugămintea de a redac- 
ta un protest ce urma a fi citit în Camera Deputaţilor și în Senat. În 
audienţă la Alexandru Marghiloman, ei au refuzat să accepte ideea 
caracterului ireversibil al clauzelor din Tratat referitoare la Dobrogea. 
Cu acest prilej primul ministru a dezvăluit faptul că un memoriu argu- 
mentat de învățații Dimitrie Onciul, Simion Mehedinţi și Constantin 
C. Giurescu a fost înaintat feldmareșalului Mackemsen și contelui 
Ottokar Czernin, ministrul de externe al Austro-Ungariei. 
Convingerea Berlinului și Vienei - a relatat Alexandru Marghiloman - 
era că pacea între România și Bulgaria nu se putea asigura decât numai 
prin interpunerea Dunării ca hotar și că, personal, considera Dobrogea 
"definitiv pierdută” (C. Brătescu, Amintiri și documente din anii 
frământărilor sufletești din 1918, p. 18-21). Ion I. C. Brătianu însă, ca si 
regele Ferdinand, care a primit delegatia de dobrogeni la resedinta sa 
din lasi, si-au exprimat nádejdea intr-o apropiatá schimbare. 

Apárarea drepturilor románesti s-a desfásurat cu energie si in 
străinătate. La Paris se crease, la iniţiativa lui Take lonescu, un 

Consiliu Naţional al Unităţii Românești care a concertat energiile, ta- 
lentul și patriotismul a numeroși savanți și oameni politici aflați peste 
hotare. Fie în "Neamul Românesc” la Iași, fie în ziarul "La Roumanie" 
la Paris, prin cărți și broșuri, Nicolae lorga, Simion Mehedinţi, G. 
Vâlsan, P.P. Panaitescu, Constantin Moisil, N. Petrescu-Comnen, D. 
Drăghicescu și alții au răspuns energic și argumentat propagandei si 
apoi memoriilor trimise oficial de guvernul bulgar Conferinței de pace 
de la Paris. 

Un număr însemnat de articole a publicat profesorul Oreste Tafrali 
în ziarul "La Roumanie". Studiul său intitulat "La Roumanie trans- 
danubienne (La Dobrudja)", înaintat Ministerului Afacerilor Străine al 
Franţei cât și ambasadorilor Angliei, Italiei și S.U.A. la Paris, a reținut 
atenţia cercurilor diplomatice ale Antantei cât și interesul unor oameni 
de știință elveţieni și francezi; în 1918 cunoscutul geograf Emmanuel 
de Martonne a publicat studiul "La Dobrudja", care făcea o științifică 
pledoarie pentru drepturile românilor în această provincie. 
Remarcabilă s-a dovedit și activitatea din cadrul misiunii diplomatice 
române în S.U.A. a lui V. Stoica; contactele cu oamenii politici cât și 
editarea în colecţia "The Roumanians and their lands" a unei broșuri 
consacrată Dobrogei, a constribuit la o mai bună clarificare a opiniei 
publice americane. 

Și muncitorimea din teritoriul ocupat a luat o atitudine de protest 
față de raptul teritorial. Congresul regional al organizațiilor social- 
democrate și sindicatele din Moldova din iulie 1918, credincios prin- 
cipiului proclamat de ele - "pace fără anexiuni și contribuţii” - a adop- 
tat o moțiune împotriva anexării Dobrogei. 

Acum toate nădejdile se legau de evoluţia situației de pe front. La 
legația franceză din lași, unde pe o hartă se putea urmări mersul 

' luptelor, refugiații dobrogeni făceau un pelerinaj cotidian încercând să 
descifreze în semnele creioanelor colorate, soarta războiului și a 
pămâtului lor natal. Astfel, când pe frontul de la Salonic a început 
ofensiva, ajunsă victorioasă până la Dunăre, s-a văzut de toti cei ce-au 
purtat în suflet candela speranței că nădejdile lor n-au fost iluzii și că 
națiunea română n-a sângerat în zadar. 

Pentru Puterile Centrale războiul era pierdut. La 24 noiembrie 1918 
Comandamentul militar interaliat a cerut retragerea armatei bulgare, 
Dobrogea fiind ocupată de trupele franceze și engleze de pe frontul 
din Balcani. Odată cu unitățile bulgare s-au retras și majoritatea acelor 
colaborationisti care singuri își făcuseră cu neputinţă orice convietuire 
pe mai departe cu românii. Socotind în mod arbitrar situația generală 
a frontierelor ca fiind provizorie, Aliaţii au întârziat reintoarcerea 
autorităților civile și militare. Timp de aproape o jumătate de an o 
stranie situaţie s-a instaurat în provincia de peste Dunăre. Ciudată a 

fost exigenta lor ca trupele române să-și amâne revenirea, în condiţiile 
în care efectivele anglo-franceze erau cu totul insuficiente pentru a 
restabili ordinea grav tulburată de bandele înarmate ale învinșilor. 

Abia la 26 și 30 noiembrie 1918 autorităţile administraţiei civile ale 
județelor Tulcea și Constanţa, apoi Durostor și Caliacra s-au reîntors în 
orașele de reședință pentru a asista în mijlocul ruinelor și dezastrului 
general la reîntregirea României. Reveniti din Moldova, prefectii de 
Constanta, N. Negulescu si de Tulcea, G. Serban, cát si primarii titulari 
ai comunelor și-au preluat funcțiile. În catredalele și bisericile celor 
patru municipii s-au oficiat servicii religioase, iar în palatele de justiție 
a avut loc solemnitatea reinstalării autorităților administrative și 
judecătorești. Toate aceste manifestări erau aevea acelora care, de la un 
capăt la altul al ţării consfinteau in neuitatul an 1918 desăvârșirea 
unității de stat a României, incun.:nánd cauza seculară a națiunii 
române, pentru care, în războiul abia încheiat, a vărsat atâta sânge, a 
rábdat si a suferit cu bárbátia cerută de împlinirea marilor idealuri. 

Restabilirea administrației românești n-a pus capăt problemei 
dobrogene, prelungită pe plan internațional în chiar lunile Conferinţei 
de pace de la Paris și cu prilejul elaborării tratatului cu Bulgaria. Se știe 
că statutul și apartenența Dobiogei fuseseră stabilite prin tratatele de 
la Berlin (1878) și București (1913), încât în toate declaraţiile și 
negocierile dintre România și Antanta - care au prefațat încheierea 
tratatului politic si a convenției militare din vara anului 1916, această 
provincie nu a constituit obiect de discuţii. Mai mult, tratatul semnat 
la 4/17 august 1916 garanta prin articolul I "integritatea teritorială a 
Regatului României în totată întinderea frontierelor sale actuale”. 

După război însă, diplomaţia americană, care avea o vagă imagine 
a problemelor balcanice, a susținut cererile teritoriale ale Bulgariei 
privitoare la sudul Dobrogei și Macedonia. 

Alarmati de știrile ce veneau din străinătate, peste 20 000 de 
locuitori ai Dobrogei - potrivit unui ziar local - români, musulmani, 
greci și alte minorități au organizat la Constanţa, la 29 mai 1919, o 
mare adunare în sprijinul integrității Dobrogei, urmat de o manifes- 
tatie in fata sediului Crucii Roșii americane și a consulatului Greciei. 
Documentul adoptat cu acest prilej a fost expediat miniștrilor Franței, 
Angliei, S.U.A. și Italiei la București. Președintelui Franței Clemenceau 
i s-a trimis o telegramă în care se releva că "marea majoritate a popu- 
latiei compusă din turci și tătari nu consimt la nici o trunchiere a aces- 
tui ținut stăpânit astăzi de România ("Farul', nr. 31 din 1 iunie 1919). 

Se înțelege că, luate in parte, aceste manifestații puteau c contribui 
numai în prea mică măsură la deciziile ce se luau la Paris. Însumate 
însă, atât cele din interiorul hotarelor României cât și a celor de peste 
hotare, au reprezentat un anumit factor de influențare a marelui are- 

opag european. 

Oricum, la 8 septembrie 1919 propunerea americană a fost respinsă 
de George Clemenceau, președintele Conferinței, în baza a două prin- 
cipii: mai întâi cá nu se putea lua un teritoriu al unui aliat și apoi, că 
Bulgaria, ca țară învinsă, nu trebuia să găsească în tratatele de pace o 
sporire a teritoriului său. De aceea, în răspunsul la propunerile bul- 
gare chestiunea Dobrogei nici nu a mai fost menţionată, iar tratatul de 
pace de la Neuilly sur Seine nu va cuprinde nimic referitor la aceste 
revendicări. Mai mult decât atât, în urma demersurilor energice ale 
guvernului român, primele regimente formate din fii ai provinciei au 
sosit în Dobrogea în luna mai 1919, în timp ce ultimile unități franceze 
vor evacua regiunea la 3 decembrie în același an. 


8. VIAȚA CULTURALĂ ROMÂNEASCĂ 


Procesul de omogenizare a vieții intelectuale din Dobrogea cu 
restul culturii naționale s-a manifestat în chip superior după războiul 
de independenţă pe toate planurile sale. 

Dintre instituţiile de cultură, poate nici uneia nu i-au fost închinate 
mai multe eforturi decât școlii. Deși adevărata expansiune a 
învățământului primar dobrogean s-a produs după 1900, partea cea 
mai grea - destelenirea ogorului - a avut loc până la această dată. 
Începând chiar din 1878 un număr însemnat de învăţători refugiați din 
sudul Basarabiei, reanexat de Rusia, cáliti de apostolatul făcut deja 
acolo, și-a început menirea lor de misionari în noua provincie devas- 
tată de război. Când, în aprilie 1878, razele căldicele ale soarelui le-au 
îngăduit să-și exercite învăţătura, fără foc, având în loc de bănci 
scânduri pe patru pari, bătuţi chiar în lutul clasei și drept table de scris 
o cutie cu nisip, începea să germineze și în Dobrogea învățământul 
național modern. Atâta dragoste si spirit de jertfă au pus în munca lor 
acești pionieri, încât bătrânii satelor le-au pomenit, multă vreme, 
numele ctt un respect apropiat de sfințenie. 

Munca lor a fost continuată de absolvenţi de valoare ai școlilor nor- 
male din Galaţi, lași, București, Bârlad, Turnu Severin. Un rol deosebit 
a revenit aprigului revizor al județului Constanţa, lon Bănescu cel 
care, în 15 ani de slujbă rodnică a înființat școli, le-a dotat, a atras. și 
ı tit dascăli, fericită operă continuată si de prefectul Scarlat Vârnav 
in timpul mandatului său. Și în județul Tulcea administrația luminată 
a prefectului Nenitescu a contribuit la dezvoltarea impetuoasá a 
învățământului. 

Astfel, in câteva decenii fiecare sat a avut localul său de școală. 
Dacă în anu] 1880 în școlile existente, create și întreținute de români și 
alte câteva comunități erau înscriși ceva mai muit de 3 000 de elevi, 

prin 1908 existau în cele două judeţe 268 de școli primare publice 
rurale și urbane, în afară de cele privat-confesionale, frecventate de 
peste 32 000 copii, deci de peste zece ori mai mult decât înainte cu trei 
decenii. 

Un moment memorabil a fost venirea în Dobrogea a ministrului 
reformator Spiru Haret, în 1904, prilej cu care a vizitat școlile din 
Ostrov, Oltina, Dobromir (unde a fost întâmpinat cu dansuri naționale 
de copiii bulgari !), Cetatea și Peștera. Primirea sa a egalat, relata 
Vasile Helgiu, pe cea făcută regelui pentru că "un ministru să vie prin 
locurile acelea, prin înfundături neumblate, a fost strașnic lucru pen- 
tru popor" (V. Helgiu, Școala românească dobrogeaná, p. 81). 

Contemporanii care au trăit acest mare avânt spre știința de carte, 
când în cele mai modeste cătune oamenii ridicau școli trainice încon- 
jurate de grădini model cu scop Jidactic, consideră fenomenul un 
adevărat miracol, ale cărui roade n-au întârziat să apară: în 1912, 
potrivit statisticilor școlare, prin numărul știutorilor de carte județele 
Dobrogei se situau pe locurile 2 și 3 între cele 32 de județe ale 
Vechiului Regat. În această perioadă eroică s-au înființat pretutindeni 
cursuri de adulti, coruri bisericești, se organizau din nimic sezátori 
sătești, spectacole de teatru pcpular și serbări școlare. 

Realizări incomparabile cu perioada anterioară au fost obținute, de 
asemenea, în învățământul secundar, gimnazial și profesional. În anul 
1884 a luat ființă Gimnaziul românesc din Tulcea, transformat h 
inițiativa prefectului Ioan Nenitescu în Liceul de băieți "Principele 
Carol" (1897). Institutie de învățământ prestigioasă, biblioteca sa, 
devenită bibliotecă publică, a fost un focar de răspândire a literaturii 
române și universale, de largă activitate culturală și patriotică. În 
aceeași vreme și în aceeași urbe a fost fondată școala secundară de fete 
"Principesa Ileana”. 

La Constanţa Gimnaziul clasic s-a înființat în anul 1896 pentru ca, 
în 1911, să se transforme în liceu, luând numele de "Mircea cel Bătrân”. 
Această instituție, care la început cuprindea numai două clase 
însumând 58 de elevi, avea să dobândească în scurtă vreme prestigiul 
uneia din cele mai bune școli ale României, prin corpul profesoral va- 
loros si prin generațiile de absolvenţi, din care s-au desprins eminenti 
oameni de știință și cultură. În jurul acestui liceu a gravitat în primele 
patru decenii ale secolului al XX-lea o parte însemnată a vieții cultu- 
rale a orașului Constanţa. El s-a bucurat de sprijinul personal al regelui 
Carol I care l-a vizitat in mai multe rânduri, participând la lecţii, 
întreținându-se îndeaproape cu profesorii și elevii. 

La sfârșitul secolului al XIX-lea și la începutul veacului următor 
s-au mai creat Școala normală din Constanţa - cu limba turcă și bul- 
gară - pentru institutori și învăţători (închisă, din păcate, după trei ani, 

dar reînființată în 1912), Școala secundară de fete din Tulcea (1897), 
Școala comercială superioară de băieți din Constanţa (1903), școlile 
elementare de artă și meserii din Oltina, Cernavodă, Negru Vodă, 
Tulcea și Constanţa. 

Cealaltă coloană fundamentală a culturii românești - a acelei 
chemări spirituale care se adresa maselor - a fost biserica. 

În momentul integrării Dobrogei în Vechiul Regat existau aici două 
arhiepiscopate ortodoxe: cel grecesc cu reședința la Tulcea (din 1855) 
și cel bulgar de la Silistra (1870). Potrivit studiilor existente, în acel 
moment existau în întreaga provincie 117 biserici în care slujeau 151 
preoți (pentru întreaga istorie a cultelor vezi G. Ilinoiu, Cultele în 
Dobrogea, p. 585-640). Se înțelege că, în contextul restructurării insti- 
tutionale de după 1878 România a pus și organizarea bisericii din 
Dobrogea în concordanţă cu interesele sale de stat. Prin decretul dom- 
nesc din martie ea a fost așezată sub jurisdicţia și administraţia de cult 
a Episcopiei Dunării de Jos cu reședința la Galaţi, continuând astfel 
lucrarea fostei Mitropolii a Proilavei din prima jumătate a secolului al 
XIX-lea. Începând cu strădaniile primului revizor eclesiastic, 
arhimandritul leronim Ștefănescu, și prin osteneala unor vrednici 
arhierei, autoritățile au acordat ajutoarele bănești necesare restaurării 
bisericilor ruinate sau ridicarea din temelii a altora noi, pentru înzes- 
trarea lor cu odoare, odăjdii și cărți bisericești. Legislaţia însăși a venit 
în sprijinul lăcașurilor de cult: fiecare comună rurală trebuia să cedeze 
gratuit 10 ha pentru întreținerea bisericilor sau geamiilor, iar remu- 
nerarea clerului ortodox al catedralelor din Constanţa și Tulcea, a pro- 
toiereilor județelor a revenit bugetului de stat. Discursurile regelui 
Carol I cu prilejul investirii episcopilor Dunării de jos vădesc, de altfel, 
O stăruitoare preocupare pentru ridicarea bisericii nationale din 
provincia redobândită la înălțimea misiunii sale de a-și lumina credin- 
cioșii ca cetățeni și creștini. 

Îndată după 1913 a fost numită provizoriu, cu reședința la Balcic, o 
nouă administraţie bisericească în frunte cu un arhiereu, delegat la Sf. 
Sinod, iar legislaţia în materie de culte a fost extinsă și asupra celor 
două judeţe - Durostor și Caliacra. Prin Legea pentru organizarea 
Dobrogei Noi, din 1 aprilie 1914, se stabilea ca reședința permanentă a 
arhiereului - locotenent al eparhiei Dunării de Jos să fie la Constanţa. 

În această perioadă tehnica și anumite ramuri ale științei s-au afir- 
mat în legătură cu punerea în valoare a resurselor economice sau a 
ameliorării stării sanitare a populaţiei. Construirea podului de peste 
Dunăre, construcțiile de căi ferate, instalații portuare și uzine electrice 
etc. se înscriu, de asemenea, în progresul științific general și în for- 
marea corpului tehnic din orașele industriale și din porturi. 

Constructor de geniu, membru activ al Academiei Române, Anghel 

Saligny aparţine prin cele mai cutezătoare creaţii ale carierei sale 
inginerești, Dobrogei. Când, în 1895, era inaugurat podul de la 
Cernavodă, prin amploarea construcţiei (30 m deasupra apei și 30 Km 
lungime împreună cu viaductele) acesta era cel mai însemnat pod din 
Europa, infátisándu-se călătorului copleșit de grandoarea operei cu 
imaginea plină de gratie și suplete, de o aură proprie artei. După ce 
lucrările companiei Hallier în portul Constanţa au dat faliment, el va 
proiecta și conduce cu o pasiune din care răzbate discretul său patrio- 
tism, opera de modernizare a principalei porti maritime a ţării. Din 
1899 până în 1909 echipa de ingineri români îndrumată îndeaproape 
de Saligny va ridica marile silozuri, va turna cheiurile centrale, va 
înălța bazinele petroliere etc. 

Din ultimul deceniu al secolului al XIX-lea au început în Dobrogea 
studii geologice sistematice, ceea ce a permis deschiderea de 
prospectiuni și exploatări miniere, rod al muncii unor oameni de 
știință și savanți ca Ludovic Mrazec, R. Pascu, L Simionescu, V. 
Anastasiu și Gh. Munteanu-Murgoci; ultimul, originar din Măcin, a 
fost unul din creatorii de seamă ai școlii geologice românești, inteme- 
ietorul pedologiei în România. Descoperirea și punerea în valoare a 
zăcământului de pirite cuprifere de la Altân-Tepe au fost printre cele 
mai însemnate rezultate practice din acest domeniu. Tot în această 
vreme și-au început activitatea științifică în domeniul cercetărilor 
oceanografice și hidrobiologice lon Borcea și Grigore Antipa, 
punându-se bazele studierii sistematice, temeinice a apelor mării și a 
bogățiilor sale. 

Statul și autoritățile au depus eforturi considerabile pentru amelio- 
rarea stării sanitare a provinciei. În timpul administraţiei otomane n-a 
existat un serviciu al sănătăţii publice, ceea ce lăsa fără apărare pe 
locuitori în fata bolilor și epidemiilor, astfel încât ciuma și holera 
făceau ravagii îngrozitoare. Chiar și în orașe ca Tulcea, Constanţa, 
Sulina, Mangalia, Medgidia și Babadag apele infestate și lipsa de 
igienă făceau ca febra tifoidă, paludismul și pelagra să se menţină în 
stare endemică. 

În 1878 existau in Constanţa 4 farmacii si 3 medici, dintre care un 
fost sanitar al companiei engleze de căi ferate, debarcat de pe un bas- 
timent de război, fără studii medicale superioare, care practica empi- 
ric gingașa profesiune. "Corpul medical" era completat cu un practi- 
cian în fixarea fracturilor și luxatiilor, cu un dentist din Medgidia ce 
executa și vaccinarea populaţiei, în timp ce arta moșitului era exerci- 
tată de 4 bătrâne, moașe grecoaice cu practică în spitalele din 
Constantinopol. La Tulcea a practicat până în 1878 un medic maltez, 
iar la Sulina un medic francez, angajat al spitalului construit de C.E.D. 
La Babadag, Mangalia și Medgidia profesau empirici greci, turci, bul- 

gari și români, semnalizându-se si un "bárbier-dentist"! Neexistând 
control și asistenţă oficială, fiecare își exersa meseria după priceperea 
sa, iar natura făcea restul. Astfel, paza sănătăţii era încredințată 
norocului și providentei divine. 

Această stare de lucruri s-a schimbat după 1878. Odată cu venirea 
trupelor române și-au început misiunea trenurile sanitare și primii 
medici militari (cpt. dr. Corvin și cpt. dr. Unceanu la Constanţa și 
Tulcea) care au acordat asistenţă și populaţiei civile. Ei au fost urmați 
de medici de judeţ, plasă și oraș, numiţi de autorităţi. Curând s-au 
instalat spitale la Constanţa (construit în 1893 la bariera orașului, cu 50 
de paturi, un medic, o moașă și 13 sanitari), Tulcea, Medgidia, 
Cernavodă, Babadag, Hârșova, Techirghiol, precum și lazarete pentru 
izolarea și tratarea holericilor. În 1912 s-a înființat la Constanţa primul 
laborator de chimie destinat să facă analize din domeniul alimentar și 
biochimic, cu o activitate inițială modestă. În ajunul primului război 
mondial existau 12 spitale și peste 30 de farmacii comunale, încadrate 
de 160 de medici și farmaciști. 

Cercetarea istorică și istoriografia au cunoscut, după 1878, o 
perioadă de avânt. Pasiunea pentru arheologia Dobrogei a fost justifi- 
cată de faptul că mai toate civilizațiile euro-asiatice pe care societatea 
le-a cunoscut, din zorii preistorici până în vremea stăpânirii turcești, 
și-au înscris pe acest pământ urmele trecerii lor. Voința invátatilor de 
a identifica noi dovezi ale obârșiei și continuității românilor a consti- 
tuit sursa interesului pentru explorarea sistematică a vestigiilor greco- 
romane cât și pentru protejarea lor. Încă de la început, statul român a 
luat sub ocrotirea sa antichitátile noii provincii: in 1880 Remus 
Opreanu a creat pe lângă prefectura Constanţa cel dintâi muzeu de 
arheologie, iar în anul următor a apărut în paginile unei publicaţii 
științifice de la Paris primul studiu erudit scris de un român, Mihail 
Sutzu, despre antichitátile dobrogene. Curând după aceea activitatea 
științifică de investigare a fost încredințată Muzeului Naţional de 
Antichitáti și îndrumată de două eminente personalităţi: Grigore 
Tocilescu și Vasile Pârvan. 

Grigore Tocilescu, cel care a început studierea temeinică, științifică 
a monumentului de la Adamclisi, a publicat până in 1910 peste 600 de 
inscripții precum și cea dintâi hartă arheologică a Dobrogei, 
cuprinzând 60 de cetăți identificate, valurile dintre Cernavodă si 
Constanţa etc. Vasile Pârvan a cercetat cetăţile Tropaeum, Ulmetum, 
Capidava, Noviodunum, Tomis. Săpăturile de la Histria - unul din 
cele mai remarcabile evenimente arheologice din sud-estul Europei - 
au marcat apogeul carierei sale științifice. Din 1913, împreună cu dis- 
cipolii și colaboratorii săi, el a acordat o atenţie specială obiectivelor 
arheologice din cele două noi județe ale Dobrogei. 

O muncă plină de pasiune și încununată de remarcabile rezultate 
au desfășurat, pe tărâmul istoriei, profesorul Constantin Moisil din 
Tulcea, fondatorul revistei "Arhiva Dobrogei" care a pus bazele numis- 
maticii dobrogene; Marin lonescu-Dobrogianu, spirit erudit, pluriva- 
lent, a cărui operă monumentală "Dobrogea în pragul veacului al XX- 
lea" a fost distinsă cu premiul Academiei Române și medalia de aur a 
Expoziţiei naționale jubiliare din anul 1906; Grigore Florescu, Teofil 
Sauciuc-Săveanu, Oreste Tafrali, Pericle Papahagi, directorul Liceului 
din Silistra. 

O figură marcantă a culturii din primele decenii ale secolului XX a 
fost loan N. Roman. Ardelean la obârșie, ca multi cărturari ai acestui 
ținut, fiu adoptiv al Dobrogei (în 1900 el s-a instalat definitiv la 
Constanţa), avocatul, publicistul, poetul, istoricul și omul politic [.N. 
Roman a fost numit de Nicolae lorc? "patriarhul Dobrogei". Lucrări 
cum sunt "Pagini din istoria culturii românești din Dobrogea înainte 
de 1877", "Dobrogea și drepturilor politice ale locuitorilor ei" 
(Constanţa, 1905) sau "Drepturile, sacrificiile și munca noastră în 
Dobrogea faţă de pretenţiile bulgarilor” - memoriu solicitat de primul 
ministru Ion I.C. Brătianu și folosit de delegaţia română la Conferința 
Păcii de la Paris, sunt și astăzi surse inestimabile de inspiraţie pentru 
istorici. 

Operele literare care au văzut lumina tiparului, ieșite din pana 
unor dobrogeni sau a altora care s-au atașat de aceste meleaguri sunt 
- prin exprimarea acelorași frământări de la răscrucea celor două 
veacuri și apartenența la aceleași curente cultural-filosofice - o parte a 
istoriei literaturii române dintr-una din cele mai fecunde epoci de 
creație. 

A lăsat lucrări de autentic lirism, inspirate de marile avânturi patri- 
otice Ioan Nenitescu; o vie impresie au produs versurile înflăcărate din 
poezia "Pui de lei", omagiu adus eroismului celor ce-au impodobit 
fruntea țării cu cununa independenței. Din satul Cerna, județul Tulcea, 
s-a ridicat poetul Panait Cerna, apreciat de Titu Maiorescu încă în 
perioada debutului său în ziarele vremii "Epoca", "Semănătorul" etc. El 
a lăsat o operă restrânsă în care vibrează însă aspirațiile spre mai bine 
ale oamenilor; din proza de dragoste, socială și filosofică răzbate un 
puternic optimism și solidaritatea cu soarta poporului. 

Publicist, poet, romancier, memorialist, Petru Vulcan aparține 
pleiadei de aromâni care și-au regăsit patria și mediul spiritual priel- 
nic manifestării talentului lor creator. Fondator al cercului literar 
"Ovidiu" (1897) si a primei reviste literare dobrogene cu același nume 
(1898-1910), el a publicat primul Almanah macedo-român, fiind și 
unul din inițiatorii publicaţiei constántene "România Mare" (1914- 
1916) care a militat pentru reîntregirea națională. Au ajutat la 

propășirea vieții culturale a acestei regiuni, prin creaţia lor - fie prin 
obârșie, fie prin statornicire, și alti reprezentanți ai literaturii române: 
lon Adam, din școala literară de la "Semănătorul"; Al. Gherghel, poet 
simbolist; ziaristul și poetul Constantin N. Sarry care, începând din 
1904, a editat timp de 40 de ani ziarul "Dobrogea jună", sau Jean Bart, 
"scriitorul mării”, autorul, în această perioadă, a "Jurnalului de bord". 

În perioada grea, de început a organizării administrației, au muncit 
aici poeţii Alexandru Macedonski - director al prefecturii Silistra Nouă 
în 1878 - și Duiliu Zamfirescu, judecător supleant la Hârșova. De 
asemenea, au mai trecut ca funcționari temporari ai administraţiei 
Dobrogei poeții Dimitrie Anghel si Ion Minulescu, sau epigramistul 
Cincinat Pavelescu, ce-și făcea debutul cu populara artă a catrenului în 
ziarele din Constanţa. 

Dintre oamenii de cultură dobrogeni merită să zăbovim asupra 
unei familii de cărturari cu o aleasă ținută. loan Cotovu, institutor și 
director al școlii din Hârșova a fondat una din primele biblioteci pu- 
blice din Dobrogea; în 1916 când a fost distrusă de invadatori, aceasta 
număra peste 5000 de volume. Fiul și vrednicul său continuator, Vasile 
Cotovu i-a adăugat muzeul - cel mai frumos și mai bogat muzeu 
regional din Vechiul Regat - inaugurat la 1 mai 1904 în prezența 
regelui Carol I, a reginei Elisabeta și a întregii familii regale. Acest 
așezământ a fost refăcut în 1926, după completa sa distrugere în tim- 
pul ocupației, în prezența regelui Ferdinand și a reginei Maria. 

Între 1879-1916 a apărut în Dobrogea un număr surprinzător de 
mare de ziare, a căror difuzare venea să satisfacă setea populaţiei 
române, în care se răspândea știința de carte, de a citi cuvântul care i 
se adresa pentru prima dată, în limba sa. În acest domeniu dinamic al 
vieții publice primele publicaţii având caracterul unor ziare de infor- 
matie au fost "Gazeta Constanţei” (1882) și "Gazeta Dobrogei" (1888- 
1894) cu apariţie bisăptămânală. Primele cotidiene constántene au fost 
"Telegraful Constanţei” și "România Mare" editate în ajunul primului 
război mondial. De la 10 mai 1880 a început publicarea săptămânală a 
ziarului oficial al județului Constanţa - "Farul Constanţei”. Cu un ton 
așezat și o bogată informație, a apărut regulat până în 1888 și apoi, cu 
intermitențe, până in 1913. La Tulcea s-au difuzat ziarele "Farul", 
"Istrul" și "Dunărea de Jos". 

Cel mai longeviv ziar dobrogean a fost însă săptămânalul 
"Dobrogea Juná" (1904-1944), editat de Constantin N. Sarry, gazetar de 
rasă al vremii sale. Călăuzită de deviza "Dobrogea dobrogenilor", cea 
mai citită gazetă de la mare a militat pentru drepturile depline ale 
locuitorilor, pentru toleranța etnică și confesională. 

După acordarea drepturilor politice a început era gazetelor de par- 
tid. "Drapelul" apărut la Tulcea si Constanța (1909-1912) si "Liberalul 

Constanţei” (1913-1916) au fost organele de presă ale P.N.L; 
"Conservatorul Constanţei” și "Conservatorul Tulcei” (1909-1916) au 
reprezentat Partidul Conservator; "Dobrogea Nouă" (1911-1914) si 
"Viitorul Dobrogei” (1908-1913) au fost exponente ale Partidului 
Naționalist Democrat condus de Nicolae Iorga și, respectiv ale 
Partidului Conservator Democrat prezidat de Take Ionescu; "Dunărea 
Socialistă” din Tulcea (1914) a reflectat pentru scurtă vreme activitatea 
Partidului Social Democrat. 

Ridicarea gradului de cultură este vizibilă pretutindeni și sub 
numeroase alte forme. Într-un timp relativ scurt s-a schimbat aspectul 
urbanistic al principalelor orașe. Afirmarea Constanţei ca centru co- 
mercial de prim rang și staţiune balneară au determinat afluenta lumii 
instárite a Capitalei, a numerosi oameni politici, diplomati, cálátori 
spre Orient, vizitele frecvente ale far-iliei regale - toate contribuind la 
preocupările pentru aspectul orașului, creșterea gradului de confort, a 
posibilităţilor de transport și terapie. Încă din 1896 s-au constituit 
comisii pentru înfrumusețarea orașelor Constanţa și Tulcea, iar în 1903 
Corpurile Legiuitoare au aprobat proiectul lucrărilor edilitare din 
municipiul Constanţa, cuprinzând obiective complexe: bulevarde, 
lucrări de aducere a apei, canalizare, iluminatul electric, clădiri admi- 
nistrative și comerciale. 

La 4 septembrie 1883 s-a pus piatra de temelie a Catedralei din 
acest oraș, iar în 1903 a Palatului Administrativ (azi Muzeul de istorie 
națională și arheologie). În 1910 a fost inaugurat Cazinoul Comunal, 
cu al cărui eclectism arhitectural publicul s-a obișnuit atât de mult 
încât a devenit unul din cele mai populare edificii din întreaga țară. 

La sfârșitul secolului al XIX-lea cele două reședințe de județ au fost 
infrumusetate cu opere sculpturale in care se imbinau valoarea artis- 
ticá si semnificaţia lor istorică. În 1887 a fost dezvelită la Constanţa sta- 
tuia marelui poet Ovidiu, operă a sculptorului italian Ettore Ferrari, 
autor al statuii lui Lincoln din Washington, a lui Garibaldi din Pisa - 
lucrare care personifică și astăzi simbolul romanitátii românilor și, in 
primul rând a Dobrogei. Nu mult după aceea s-a ridicat la Tulcea, prin 
subscripţie cetáteneascá, statuia ecvestră a voievodului Mircea cel 
Bătrân, cât și Monumentul comemorativ al revenirii Dobrogei la statul 
român. Acesta din urmă era o lucrare impunătoare care domina atât 
orașul cât și întreg ținutul dinspre gurile marelui fluviu, simbolizând 
vitejia românească, precum și triumful ideii de dreptate înfăptuită de 
istorie. 

În acest cadru, viața culturală și mai ales ramurile legate de agre- 
ment - în speţă teatrul, muzica, expoziţiile de artă plastică - se ampli- 
ficau vara, când populaţia Constanţei creștea de câteva ori, dar și-a 
găsit, cu timpul, și forme permanente de manifestare, realizate adese- 

ori cu concursul valorilor naționale de elită, care au dat un sprijin activ 
societăţilor culturale locale. 

În 1897 un grup de intelectuali în frunte cu publicistul și poetul 
Petru Vulcan a întemeiat "cercul literar Ovidiu" la ale cărui manifestări 
publice au luat parte I.L. Caragiale, V.A. Urechia, Gr. G. Tocilescu; cer- 
cul și-a constituit un fond de carte cu care, la 8 septembrie 1898 a fost 
inaugurată biblioteca din Constanţa, socotită prima bibliotecă publică 
din Dobrogea. Cu acest prilej a apărut primul număr al revistei 
"Ovidiu", ea însăși prima publicaţie literară dobrogeaná; până în 1910 
ea a îndrumat creaţia literară locală și a popularizat într-o urbe ce se 
dezvolta năvalnic gustul pentru literatura română și universală. Tot 
aici și-a avut sediul până la razboi filiala dobrogeană a "Ligii pentru 
unitatea culturală a tuturor românilor” care a desfășurat în princi- 
palele orașe ale ținutului o bogată activitate culturală, bucurându-se 
de participarea lui Șt. O. Iosif, Nicolae Iorga, George Coșbuc, Victor 
Eftimiu, Gala Galaction, Octavian Goga, George Topârceanu ș.a. 

Teatrul și muzica s-au bucurat de o deosebită popularitate până în 
cele maimici târguri ale provinciei. Din ultimul deceniu al secolului al 
XIX-lea până la primul război mondial au trecut pe aici mari actori și 
interpreți ai scenei și muzicii românești: Matei Millo, Aristizza 
Romanescu, C. Nottara, Marioara Ventura, George Enescu și multi 
alții. De la tradiționalul "Caraghioz" - spectacol satiric oriental de 
păpuși - până la spectacolul autentic modern practicat de cele mai 
bune companii și trupe ale teatrelor naționale din București, lași, 
Craiova sau străine (Orchestra imperială rusă, teatrele pariziene 
Odeon si Vaudeville, sau unele din Italia si Grecia) arta Thaliei a găsit 
la Dunăre și Mare orașe care respirau un climat artistic de neimaginat 
cu puțin timp în urmă, un public dornic să cunoască repertoriul 
național și universal 

În sfârșit, s-au ridicat din meleagurile dobrogene și au început să se 
afirme pictorii Marius Bunescu si Stavru Tarasov, cât și sculptorul Ion 
Jalea, în operele cărora și-a găsit o adâncă oglindire și pământul natal, 
care i-a rechemat adesea spre a le cere din prinosul talentului și puterii 
lor creatoare. 


9.MARINA DE COMERȚ ȘI MARINA DE RĂZBOI 


Insuficienta capitalurilor private a condus după dobândirea inde- 
pendentei la intervenţia statului pentru crearea unei marine de comerț 
capabile să contribuie la valorificarea economiei românești în plină 
expansiune. Să nu uităm că in preajma celui dintâi război mondial 
România era unul din primele state ale Europei în producţia de cereale 
şi petrol. În același timp traficul de călători spre Orient pe calea mării 

s-a intensificat considerabil. 

În 1890 s-a constituit Navigatia Fluvială Română, prima instituție 
națională de navigaţie civilă. Era necesar ca traficul de mărfuri și de 
călători pe Dunăre, organizat astfel până la Sulina, să-și găsească 
fireasca prelungire către Strâmtori și bazinul mediteranean. Dând curs 
acestui imperativ, cunoscuți oameni politici cum au fost Mihail 
Kogălniceanu și P.S. Aurelian s-au pronunțat pentru crearea unei flote 
comerciale maritime. Íncredintat de posibilitatea renasterii sale din 
"cenușa vechilor pánzare" Gr. Manu, directorul Regiei Monopolurilor 
Statului se adresa în 1895 Corpurilor ice ls Raportul sáu el 
argumenta cá, prin așezarea geografică, România era destinată să 
devină antrepozitul Europei Centrale spre piețele orientale, 
îndeplinind astfel rolul Belgiei și Olandei în apusul Europei. Aceste 
proiecte s-au bucurat de sprijinul direct al regelui Carol I, care releva 
că "drumul cel mai scurt din Anglia spre Indii trece prin Constanţa”. 

Drept urmare, o Hotărâre a Consiliului de Miniștri din 28 aprilie 
1895 însărcina pe Gr. Manu să organizeze Serviciul Maritim Român. 
Din creditul alocat - 2,5 milioane lei și apoi încă 10 milioane în 1896 în 
timpul guvernului I.C. Brătianu - o sumă considerabilă pentru acea 
vreme - s-a cumpărat de la o societate austriacă prima navă a S.M.R., 
vaporul mixt de pasageri și mărfuri "Medeea"; la 14 august 1895 aces- 
ta a plecat spre Istanbul, în prima călătorie sub pavilion românesc, 
având la bord 25 de pasageri și 600 tone mărfuri generale. 

Sub vrednica îndrumare a lt. comandorului loan Coandă, direc- 
torul S.M.R., si a urmașului sáu Pavel Popovát, au mai intrat în servi- 
ciul companiei: vaporul "Principesa Maria", nava postalá si de 
pasageri "Regele Carol I", destinate liniei maritime Constanta-Istanbul. 
In 1905, in prezenta familiei regale a avut loc la Constanta botezul 
pasagerului maritim "România", navă modernă construită in Franța. 
Intregul oraș a îmbrăcat haine de sărbătoare, s-au organizat focuri de 
artificii. Pe atunci fiecare navă care intra în serviciul țării era pentru 
demnitarii statului și omul simplu un motiv de mândrie și bucurie. În 
anii următori s-au adăugat alte nave moderne: "Dacia", "Împăratul 
Traian", "Carpaţi", "Bucegi", "Durostor" construite în Franța, Anglia, 
Danemarca și numite, datorită albului strălucitor al piturii, "lebedele 
Mării Negre". În caz de război aceste nave puteau fi transformate cu 
ușurință în crucișătoare auxiliare, așa cum s-a și întâmplat în campa- 
nia din 1916-1917. În felul acesta, și într-un timp scurt, printr-un efort 
financiar răsplătit de rezultatele așteptate, tânăra Românie și-a creat o 
flotă unică în Marea Neagră până la primul război mondial. După ce 
în 1899 a intrat în circulaţie trenul direct Berlin-Constanta, care făcea 
de două ori pe săptămână legătura cu portul românesc, s-a putut arti- 
cula transportul feroviar de călători cu cel maritim spre Orient. Astfel, 
navele românești au fost solicitate de numeroși pasageri ce voiajau 

spre porturile răsăritene ale Mediteranei, pentru punctualitatea, con- 
fortul, serviciile și profesionalismul echipajelor lor. 

În anul 1905 a fost inaugurat cablul submarin Constanta-Istanbul, 
făcând comunicațiile mult mai lesnicioase. Cu noile sale nave S.M.R. 
și-a putut prelungi de la începutul secolului vechea linie maritimă 
Constanta-Istanbul până la Pireu, Alexandria si retur, dar si-a deschis 
pentru traficul de mărfuri linii noi: cea occidentală - spre Londra și 
Rotterdam, apoi liniile Sulina-Marea Egee, Sulina-Siria și Constanta- 
Balcic. Spre sfârșitul anului 1913 s-a înființat, de asemenea, prima soci- 
etate de navigaţie particulară numită "România", care va achiziționa în 
1924 patru cargouri de 6500 tone. 

Odată cu integrarea Dobrogei portul Constanţa a renăscut. 
Festivitátile de inaugurare a noilor sale instalații s-au desfășurat la 27 
septembrie 1909 în prezența familiei regale și a membrilor guvernului. 
Cu acest prilej vaporul "Iasi" a fost încărcat cu cereale destinate expor- 
tului de la prima magazie-siloz construită de Anghel Saligny, prezent 
la eveniment. 

Ca urmare a acestui fapt, dar mai cu seamă a sporirii capacității 
productive a țării, traficul de mărfuri (import-export) a crescut fără 
precedent. Dacă în 1896 intrau în portul Constanţa 760 de nave (din 
care 152 cu pânze) cu un tonaj de 68 000 tone, în 1913 numărul lor a 
fost de 1166 și 1 400 000 t. Cel mai mare export de cereale a fost cunos- 
cut în 1911: 556 000 tone. Dacă în 1897 se exportau prin Constanța 89 
tone petrol și derivate, în 1912 cantitatea se ridicase la 800.000 tone, 
locul al treilea ocupându-l lemnul. Spre Turcia, Grecia, ltalia, 
Palestina, Malta, Franţa si Germania se mai exportau brânzeturi, pește 
sărat, unt, lapte, ouă, vite mari și mici, lână. Din Orient și Occident se 
importau "coloniale": uleiuri, lămâi, cafea, stafide, vanilie, piper, ceai, 
măsline, ori produse de fierărie, mașini și cărbuni. 

Cine are hotare maritime și flotă de comert trebuie să aibă și marină 
de luptă care să le apere. Plecând de la acest postulat, guvernele vremii 
au acționat în limitele resurselor existente. Pentru formarea și instru- 
irea corpului ofițeresc, o gabierilor și timonierilor s-a comandat în 
Anglia un bric cu vele și mașină cu vapori, cu destinația de navă- 
școală. Adus în țară în 1882, a primit numele de "Mircea" și avea să-și 
făurească o aură de legendă în rândurile a numeroase generaţii de 
marinari. În 1887 au mai fost comandate în Marea Britanie si Franţa un 
crucișător - botezat "Elisabeta" - si trei torpiloare - numite "Sborul", 
"Smeul' și "Năluca", ce dispuneau de performante de luptă superioare 
pentru vremea lor. Ele au alcătuit, laolaltă, o Divizie de Mare embri- 
onară. 

Crucișătorul "Elisabeta" - socotit la data lansării cea mai puternică 
ravă de război din Marea Neagră a avut însă o soartă ciudată. Între 
două războaie pe care nu le-a apucat, acest bastiment și-a trăit gloria 
in timp de pace, iar în ajunul primului război mondial era deja uzat 

fizic și moral. La rândul lor, cele trei torpilatoare ușoare nu dispuneau 
de o prea bună stabilitate la mare rea, iar bricul "Mircea" nu putea 
conta ca navă de luptă. Cât de vulnerabilă era, în aceste condiţii, mari- 
na de război a României, poate rezulta dintr-un neașteptat episod 
petrecut la Constanţa la începutul veacului: aventura crucișătorului 
rus Potemkin. 

Până atunci pașnicele nave de război au îndeplinit misiuni de 
rutină sau chiar de agrement: trageri de artilerie, exerciții și manevre, 
voiaje cu elevii școlilor navale, vizite protocolare în porturile vecine 
din Rusia, Bulgaria, Turcia. În 1901 navele Diviziei de Mare au primit 
cu onoruri militare pe marele duce imperial Aleks Mihailovici al 
Rusiei și escadra rusă insotitoare. Un an mai târziu principele moste- 
nitor Ferdinand și principesa Maria au participat la inaugurarea 
noului canal construit de Comisia Europeană a Dunării la Sulina. În 
palatul C.E.D. sau la Cazinoul din Constanța perechea princiară, foarte 
atașată de.marină, a participat la balurile și banchetele unde puteau fi 
admirate frumoasele uniforme de gală ale ofițerilor și unde curgea 
multă șampanie. În acești.ani de pace, între două misiuni de instrucţie, 
bricul Mircea își făcea timp să plimbe pe mare pe micii principi 
Nicolae si Maria, care-și exprimaserá dorința în acest sens. 

A venit insá anul 1905 cánd, la 19 iunie, cuirasatul "Kneaz 
Potemkin Tavriceski", cel mai puternic bastiment de rázboi al marinei 
ruse din Marea Neagrá, al cárui echipaj s-a rásculat impotriva tarului 
autocrat a apărut în fata portului Constanţa. Au fost momente când 
autorităţile militare au recunoscut că, în fata puterii sale de foc, orașul 
Constanţa era lipsit de orice apărare. După ce echipajul insurgent a 
predat vasul autorităţilor române, el a fost preluat de nave de război 
rusești care au forțat intrarea in port, ignorând avertismentele slabelor 
forte navale locale. Dar, deși invátámintele necesare au fost trase, până 
la marele război Divizia de Mare a rămas în aceeași stare, cu grele 
urmări pentru apărarea flancului maritim în 1916. 

Tot pe calea mării, dar purtând un alt riza a sosit la Constanţa în 
primăvara anului 1914 familia imperială rusă. lahtul imperial, escortat 
de o întreagă escadrá de război a adus pe țarul Nicolae al II-lea, 
întâmpinat la debarcader de întreaga familie regală a României: regele 
Carol I si regina Elisabeta, principele Ferdinand și principesa Maria. 
Registrul istoric al Diviziei de Mare și întreaga presă au descris cum, 
de la Pavilionul reginei, augustele familii au mers cu automobilele la 
Biserica Catedrală unde s-a oficiat un Tedeum. Orașului i s-a oferit 
apoi un spectacol nemaivăzut: un împărat și o împărăteasă, un rege și 
o regină, însoțiți de numeroși principi și principese au străbătut 
Bulevardul în trăsuri deschise spre Cazinoul Comunal, unde s-a privit 
defilarea trupelor. Seara, după o Pei it cu torte, familia imperialà a 
părăsit Constanţa luând drumul spre Rusia unde, peste mai multi ani, 
se va întâlni cu tragicul său destin. 

CAP. XVI. PERIOADA INTERBELICĂ (1919-1940) 
1. AGRICULTURĂ, INDUSTRIE, COMERȚ 


Până a deveni un organism economic unitar, întemeiat pe comple- 
mentaritate, România întregită înfățișa pronunțate diferente de dez- 
voltare regională. Dacă Transilvania venea cu o economie care benefi- 
ciase, într-o anumită măsură, de revoluţia industrială din veacul tre- 
cut, Dobrogea, cu toate eforturile făcute de statul român, n-a putut 
recupera în trei decenii întârzierea acumulată în câteva secole. Mai 
mult decât atât, războiul se dovedise aici mai nemilos decât în alte 
provincii ocupate, iar reconstrucția a trebuit să pornească aproape de 
la bază. 

Chiar în primul deceniu interbelic, resimtind în modul cel mai po- 
zitiv efectele unificării statale și a politicii înțelepte de refacere, 
Dobrogea a ocupat o poziție tot mai importantă în mecanismul 
economiei nationale, în primul rând ca poartă de comerț a țării, dar si 
pe planul producţiei agricole și comerciale. 

Agricultura 

Sub aspectul consecințelor economice, reforma agrară din 1921 a 
fost urmată de două perioade distincte: una de început, când 
expropierea a provocat o scădere a producţiei în timpul transferului de 
Ee - și alta de creștere aproape constantă, între 1926-1938. 

n judeţul Tulcea au fost expropriate circa 34 000 ha, dar 75% din 
hotărârile de expropriere ale comisiilor de ocoale au fost atacate în 
justiție de vechii proprietari și, pe căi ocolite, o însemnată parte din 
contestaţii au întrunit hotărâri de admitere. Într-un interval de 
aproape 20 de ani de la legiferarea reformei agrare, din cei 18000 de 
indreptátiti la împroprietărire, au primit pământ doar 11122 locuitori, 
și situația era similară și pentru celelalte județe. O istorie agitată a 
cunoscut reglementarea proprietății imobiliare în Dobrogea de sud. 
Asemenea situației găsite de statul român în dreapta Dunării după 
1878, cea mai mare parte a proprietăţii funciare din Cadrilater se afla 
în indiviziune cu cea de stat, în sensul că pământul se afla în propri- 
etatea acestuia, în timp ce folosința era a posesorilor. Proprietatea 
"mulk", adică proprietatea privată absolută în baza unor acte sau 
iradele ale sultanului era foarte restrânsă; cea mai des întâlnită era pro- 
prietatea "mirie" - proprietatea statului dată in folosință în baza unui 
titlu de concesiune imperială numit "tapiu", pentru care se plătea o 
dare anticipată. Prima reglementare a proprietății funciare din județele 
Durostor și Caliacra s-a făcut prin Legea din 13 martie 1914. În verifi- 
carea titlurilor de proprietate legea admitea și actele bulgărești din 

perioada 1878-1913. Ea a fost înlocuită curând prin Legea de organi- 
zare a Dobrogei Noi, promulgată în 1921 sub guvernul Alexandru 
Averescu, dar prezenta atât de multe neajunsuri încât a fost abrogată 
în anul următor și înlocuită în 1924 cu o nouă reglementare. Prin aceas- 
ta bunurile "mulk" au rămas în întregime posesorilor. Detinátorii 
bunurilor "mirie", aflați în majoritate, au fost obligati să cedeze statu- 
lui 1/3 din terenurile arabile și păduri ("darea treimii"), cu excepția 
suprafețelor mai mici de 5 ha. Legea treimii precum și legea din 1930, 
modificată în 1932 și 1933 permiteau statului român crearea unui fond 
imobiliar pentru opera de colonizare a Dobrogei de sud, dirijată de 
Oficiul Naţional al Colonizării. 

În pofida climei secetoase și a unor întinse terenuri aride, cultivarea 
pământurilor arabile cu dragostea și înțelepciunea miilor de noi pro- 
prietari încurajați de noile legi a dat roadele așteptate. A fost mai întâi 
creșterea suprafețelor agricole cultivate: de la 240 000 ha în județele 
Tulcea și Constanţa în 1885, la 757 000 după o jumătate de veac. 
Laolaltă cu pământul Cadrilaterului, totalul suprafeței agricole a 
Dobrogei era de 1 330 000 ha la începutul deceniului IV din secolul XX. 
În mod corespunzător a sporit și producția de cereale: de trei ori 
într-o jumătate de secol (1877-1927). Conform datelor furnizate de 
Asociaţia Cerealiștilor, încă din 1914 prin tranzacțiile operate în 
oboarele de cereale, județele Constanţa și Tulcea se situau pe primele 
două locuri din țară. În perioada interbelică activitatea camerelor de 
agricultură a fost cu adevărat remarcabilă, vizând procurarea de utilaj, 
propaganda si educația agricolă, creșterea șeptelului, încurajarea 
cercetării științifice, organizarea de expoziții apreciate în întreaga țară. 

Deși reforma agrară a redus decalajele de mărime a proprietăţii 
funciare, diferentierile s-au menținut pe planul producției, înzestrării 
și veniturilor diferitelor gospodării. Moșia marelui proprietar I. Popea 
din Peștera, judeţul Constanţa, însuma 2400 ha (din care doar 1400 
erau cultivate, restul reprezentând pășune și ogoare sterpe). 
Patrimoniul său cuprindea grajduri de vite și oi, cășerie și 
smântânitoare, moară cu valturi, atelier de fierărie, tractoare, 
semănători și treerătoare, două trăsuri și un automobil, 80 cai, 84 boi, 
75 vaci, 1800 oi, 35 porci și 300 de păsări. Proprietarul îngrășa 
pământul numai natural. El cheltuia anual 4 milioane lei, dar coefi- 
cientul rentabilitátii se ridica la 30%. Într-o altă categorie - de mic pro- 
prietar - plugarul Anghel Neagu din Coslugea - Ostrov avea 7 ha cul- 
tivate cu grâu și orz, din care, în anul 1927, obținea un venit total de 
28000 lei, în condiţiile în care automobilul lui I. Popea era evaluat la 
150 000 lei, un muncitor cu ziua se plătea cu 60-100 lei, o vacă sau un 
cal de rasă dobrogeană costau între 2500-5000 lei (C. Filipescu, 
Dobrogea agricolă, în Dobrogea, cincizeci de ani ... p. 503-513. 

Pădurile, fauna 

Istoria pădurii dobrogene este pe cât de tristă pe atât de instructivă 
pentru om, destinatarul benefacerilor sale. Atâta vreme cât a constitu- 
it o rezervaţie imperială ("grădină a sultanului"), masivul forestier de 
stejar și tei din nordul Dobrogei a rămas o falnică și viguroasă pădure 
seculară, păzită sever de soldati de marină și artilerie încât, potrivit 
mărturiilor vremii, "nici musca nu putea trece". Din motive complexe, 
mai mult sau mai puțin greu de deslușit, către sfârșitul stăpânirii 
otomane, autoritățile imperiale au trecut la defrișări masive, care au 
distrus destul de repede minunata creaţie a naturii. Al doilea centru 
forestier se afla în sud-vestul Dobrogei, dar mai puţin însemnat. 

La mijlocul secolului al XIX-lea vegetaţia forestieră ocupa în 
Dobrogea circa 140 000 ha. Potrivit statisticii din 1885 această 
suprafață s-a redus la 115 000 ha, apoi la 101 192 ha la începutul se- 
colului al XX-lea și la 93 930 ha în 1922. Prin dezinteresul otoman 
amintit, prin colonizările, improprietáririle si exproprierile făcute mai 
apoi de statul român, secularul codru dobrogean s-a injumátátit numai 
în trei sferturi de veac. 

După reintegrare, statul român a preluat un patrimoniu forestier 
devastat, dar încă însemnat. La 5 decembrie 1878 împreună cu C. Al. 
Orăscu a trecut Dunărea și P. Grigorescu, primul șef de ocol din 
Dobrogea, stabilit la Babadag, pentru a lua în primire pădurile tinutu- 
lui. După 50 de ani județul Tulcea dispunea de 80 435 ha de pădure, 
iar județul Constanţa de 19 487 ha degradate și cu goluri, afectate de 
pășunatul necontrolat (numai în județul Tulcea existau 40 000 de 
capre, "draci de pădure, cu barbă și coarne", cum le numeau cu ciudă 
silvicultorii) și de extensiunea prin defrișări a agriculturii. Dacă acest 
patrimoniu a fost ocrotit și ameliorat, totul se datorește vrednicei 
administrații a pădurilor din Dobrogea, reprezentată de Direcţia 
regională silvică de la Constanţa, de care tinea și Cadrilaterul. Pădurile 
erau repartizate pe zece ocoale conduse de ingineri silvici, în subor- 
donarea cărora se aflau, în 1928, 39 de brigadieri și 244 de pădurari. 

Prezenţa discretă a omului, cât și faptul că de mii de ani el vâna 
doar atât cât avea nevoie - vânatul nefiind ca astăzi un sport sălbatic - 
a făcut ca pădurea și câmpia dobrogeană să fie raiul celor mai variate 
specii de animale și păsări, unele dispărute cu desăvârșire de câteva 
decenii. Printre acestea cerbi, lupi, vulpi, iepuri, pisica sălbatecă, vidra, 
jderul, dihorul, sobolul, viezurele, vulturul, șoimul de munte, corbul, 
E potárnichi, prepelite, sitari, o extraordinará varietate de pásári 

e apá. 

Viticultura 

După condiţiile de climă, regiunile viticole ale Dobrogei se 
împărțeau în două categorii: cele cu precipitații mai abundente, din 
apropierea masivelor păduroase (Babadag, Tulcea, Isaccea, Măcin, 
Ostrov, Silistra, Turtucaia și Balcic) care produceau cu precădere 
struguri pentru vinurile de masă; regiunile de stepă, cu climă sece- 
toasă din centrul Dobrogei (Hârșova, Cernavodă, Medgidia, 
Murfatlar, Mangalia) erau producătoare de vinuri superioare. 
Filoxera, necunoscută până la începutul secolului al XX-lea, a adus cu 
sine un adevărat dezastru: dispariţia soiurilor românești, ceea ce a 
făcut necesară înlocuirea lor cu viţă altoită de varietăţi străine. 

După independenţă statul a creat două pepiniere la Isaccea și 
Murfatlar. Peste cinci decenii Dobrogea cuprindea circa 10 000 ha, din 
care 2 500 ha soiuri indigene nealtoite, 2 800 ha vie altoită, 5 000 ha hi- 
brizi. În comparaţie cu podgoriile de tradiţie din Vechiul Regat ținutul 
dădea o producţie redusă. iM 1926 statisticile indicau pentru judetele 
Tulcea si Constanta o productie medie de 25 si, respectiv, 27 hec- 
tolitri/ha, in timp ce in Prahova era de 46, iar in Fálciu de 61. 

Apicultura 

Strámoseasca indeletnicire a cresterii albinelor a fost intens practi- 
catá in zonele páduroase din nord si sud, unde gásea conditii prielnice 
in pădurile de tei si flora meliferă bogată si variată. La începutul se- 
colului XX în județul Tulcea se înregistrau 4 714 stupi, din care însă 
abia 400 erau sistematici, pentru ca la semicentenarul Dobrogei, când 
în toate domeniile se făceau bilanturi, numărul lor să ajungă la 10- 
15000. Cele 12-15 vagoane de miere obținute în medie anual, laolaltă 
cu cele 4 500-5 000 kg ceară, aduceau un venit de 4,5-5 milioane lei. 

În județul Constanţa existau la aceeași dată 2 200 stupi, majoritatea 
sistematici, iar în Durostor și Caliacra 13 000. Prisăci și stupine vestite 
se găseau la Niculiţel, Văcăreni, Măcin, Dăeni, Mangalia, Lipnița, 
Acpunar-Balcic. Se spune că parfumul de busuioc și cimbru, caiși și 
migdali dădea unor soiuri de miere dobrogeană arome inconfun- 
dabile. 

Pescăriile 

Pescuitul la gurile Dunării și pe lacurile litoralului pontic a 
reprezentat dintotdeauna o mare bogăţie pentru locuitorii Dobrogei si 
o ancestrală îndeletnicire. Din suprafaţa totală de 1,2 milioane ha cât 
reprezenta întinderea Pescăriilor Statului, 450 000 ha reveneau apelor 
Dobrogei - bălți, grinduri, luminisuri de apă, lacuri teritoriale și 
litorale: Razim, Babadag, Crapina, Somova ș.a. (Alexandru Daia, 
Pescăriile Dobrogei, în Dobrogea, cincizeci de ani ..., p. 415). 

Până în 1877 statul otoman arenda pescuitul din Dobrogea, din care 
obținea un venit anual de 400 000 lei aur. După preluarea lor statul 

român a început exploatarea pescăriilor în regie. Acestea recoltau în 
1895 șapte milioane bucăţi pește, iar la începutul primului război mon- 
dial 11,5 milioane, pentru ca veniturile să crească de la 1 699 000 lei în 
1895 la 169 800 000 în 1927. 

Avântul luat de exploatările piscicole se explică și prin însemnatele 
investiții făcute de autorităţi. Incă înainte de război s-au construit 
canalele Regele Carol I, Regina Elisabeta și Principele Ferdinand 
menite să îndulcească apele lacului Razim, să lege lacurile Razim și 
Babadag precum și braţul Sfântu Gheorghe cu gârla Dranov. Între 
1925-1927 s-a construit canalul de beton, acoperit, dintre lacurile 
Mamaia și Tașaul. La aceeași vreme s-a ridicat lângă lacul Tăbăcarie 
clădirea laboratorului hidrologic pentru studierea pescuitului ma- 
ritim, aflat la începuturile sale. În 1927 s-a înfiinţat, de altfel, prima 
societate de pescuit la mare. 

Industria 

S-a relevat deja cá industria dobrogeaná nu-si gásea termeni de 
comparatie inainte de 1877, intrucát ea era inexistentá in intelesul 
modern al cuvântului. Din nenorocire insemnatele realizări ale statu- 
lui și patronatului industrial.au fost spulberate de ravagiile războiului 
mondial, ceea ce a reclamat un considerabil efort de refacere. Sub un 
titlu retoric de presă ("poate fi Dobrogea industrialá?") Francisc 
Sachetti, cunoscutul specialist și om politic își exprima convingerea că 
industria existentă era departe de a fi valorificat întregul potenţial de 
materii prime și resursele pământurilor ce posedă ("Dobrogea jună", 
nr. 114/3 iunie 1923). Această credinţă a fost confirmată în perioada 
când, în scurt timp, depășind numeroasele greutăţi, județul Constanţa 
aajuns să ocupe, cu o forță motrice instalată, potrivit unei statistici din 
1935, locul 20 între cele 73 județe din România, în timp ce județul 
Tulcea cu 752 C.P., abia locul 62. Și mai puțin dezvoltată era prezența 
industrială în județele Durostor și Caliacra, cel din urmă socotit "emi- 
namente agricol", a cărei dezvoltare a fost stânjenită de lipsa unei căi 
ferate care să lege interiorul cu porturile Balcic și Cavarna. Industria se 
reducea în Cadrilater la câteva mori sistematice, câteva fabrici mo- 
deste de pânzeturi, pielărie, covoare și mobilă, ulei, bomboane și rahat, 
ghiatá, lumânări și săpun, depozite de fermentare a tutunului - cele 
mai multe la Silistra și Bazargic, cât și nelipsitele cariere. 

A crescut și s-a diversificat producția industriei mecanice și me- 
talurgice. Atelierele mecanice de construcții de fier și cazangerie Wolf 
din Constanţa, fondate în 1912 au început să producă macarale pentru 
înzestrarea portului. Fabrica de suruburi "Japy, Viellard Herzog & Co" 
a ajuns în 1940 la o producţie anuală de 470 tone. Atelierele de 
reparații ale Direcţiei Porturilor Maritime, care efectuau initial 
reparaţii curente minore, au fost dotate în 1938 cu un doc plutitor din 

Germania, ceea ce-i permitea să abordeze proiecte de construcții 
navale. În 1920 a fost construită întreprinderea metalurgică "Energia" 
din Constanţa. Tot în 1920 a fost fondată fabrica "Getta". Aici s-a con- 
struit primul hidroavion proiectat de un român, inginerul Radu 
Stoika, directorul fabricii, diplomat în construcții aeronautice și navale 
la Paris. La 17 august 1925 aparatul pilotat de cunoscutul căpitan avi- 
ator Romeo Popescu, a survolat orașul Constanța spre Techirghiol pe 
o distanță de 40 km, în aplauzele unei mulțimi pe cât de uimite, pe atât 
de entuziaste. 

Industria materialelor de construcții era o ramură bine dezvoltată 
datorită abundenței materiilor prime. Fabrica din Cernavodă, numită 
"Societate anonimă de ciment din Europa Orientală" dispunea de uti- 
laje la nivelul de vârf al tehnicii timpului. Mina de la Altân-Tepe 
funcţiona cu trei puțuri și 27 galerii, alături de exploatările pe piatră si 
granit de la Măcin, lacob Deal și Turtcoaia. 

La sfârșitul perioadei interbelice existau în Dobrogea următoarele 
localități electrificate: Constanţa cu 8300 abonaţi în 1940, Tulcea cu 
1000 abonaţi, Cernavodă, Sulina, Carmen Silva, Mangalia, Techirghiol 
și Medgidia. 

Din categoria întreprinderilor mari din industria textilă și de 
pielărie făceau parte "Tábácária Română", fondată in 1878 la 
Constanţa, Fabrica "Tulpa" din Tulcea, fondată în 1919, Fabrica de 
tesátorie si filatură "Dobrogeana", înființată în 1937 și dispunând de 
cele mai moderne instalații din sud-estul european, importate din 
Germania și Anglia. 

Dacă orașele dobrogene au rămas în mare parte orientale sub 
aspectul gusturilor, turismul estival pe litoralul Mării Negre a încura- 
jat producţia și consumul alimentar, astfel încât s-au înmulțit stabili- 
mentele de dulceturi, zahăr candel, marmeladă, biscuiţi, paste 
făinoase, ape gazoase, sifoane, ape minerale, ghiatá artificială; fabrica 
de dulciuri "Bella Gusta" din Constanţa producea în 1933, de exemplu, 
100 tone rahat, 200 tone halva, 10 tone bomboane. 

În sfârșit, numărul total al angajaților din industria dobrogeană era 
in cele patru județe, în anul 1930, de 24 641, din care 2 868 lucrători ca- 
lificati. 

Comerţul si mijloacele de transporturi 

Mai mult decât înainte de război, în perioada interbelică, cu 
excepția perioadei de criză, comerțul României a continuat să se facă, 
în cea mai mare parte, pe calea maritimă. Ca singurul port maritim de 
seamă, Constanţa a avut în permanenţă o importanţă covârșitoare nu 
numai pentru Dobrogea, ci si pentru viața economică a întregii țări, fie 
și numai sub aspectul avantajului indiscutabil al menținerii naviga- 
bilitátii în toate anotimpurile. 

Pentru dezvoltarea sa, o simplă comparaţie este semnificativă. În 
1878 micul port avea doar 170 m de chei vechi din lemn, un dig de 
apărare de 200 m și o suprafață de apă adăpostită de numai 4 ha. La 
sfârșitul deceniului al treilea portul dispunea de aproape 3000 m di- 
guri ce închideau 60 ha suprafață de bazine și 4700 m cheiuri în 
exploatare. Între 1919-1935 portul Constanţa a primit la danele sale 
peste 20 000 nave, cu o medie de 800 vapoare pe an. În 1933 el efectua 
peste 18% din totalul importurilor românești, respectiv 66% din 
export, indeosebi petrol și cereale. Noile silozuri moderne aveau o 
capacitate de 60 000 tone, iar rezervoarele de petrol puteau depozita 
peste 100 000 tone. Între 1919-1925, pentru a lua ca bază numai perioa- 
da imediat postbelică, volumul de import-export a fost de peste 3,5 
milioane tone mărfuri. Raportul dintre venituri - 231 milioane lei - si 
cheltuieli - 100 milioane lei - in 1926 corespunde unei balante comer- 
ciale active, sursă sigură de câștiguri și furnizor de excedente. Punctul 
maxim al traficului general interbelic a fost sfârșitul anului financiar 
1936/37 când a tost rulat un total de 6 551 776 tone. 

Începând din 1927 și apoi, după anii crizei economice, s-au alocat 
fonduri importante pentru construirea de magazii din beton armat, 
pentru repararea digurilor, dragaje în anteport și bazine, crearea unei 
stații de radiogoniometrie, instalarea unor macarale electrice, cât si 
pentru noul Șantier Naval dotat cu doc plutitor, terminat în 1938. Cu 
toate aceste măsuri, eforturile făcute de guvernele din perioada inter- 
belică s-au dovedit insuficiente pe calea extinderii și modernizării por- 
tului Constanţa, astfel încât să intre, potrivit studiilor existente, în 
rândurile marilor porturi ale Europei. 

De asemenea, sub posibilități s-a menţinut traficul flotei românești 
în comparaţie cu cel al companiilor de navigaţie străine. În momentul 
câștigării independenţei, România devenită stat cu frontiere maritime, 
s-a văzut întrecută pe placul mijloacelor proprii de navigaţie de țările 
cu tradiție comercială. Pe atunci la Constanţa și Sulina pavilionul 
național flutura timid doar la căpitănia porturilor, semn al suvera- 
nitátii de stat. Până la primul război mondial marina română a făcut 
progrese considerabile, dar evenimentele care au urmat i-au adus 
însemnate pierderi. 

După război și-a reluat activitatea societatea de stat Navigatia 
Fluvială Română cât și flota comercială a Serviciului Maritim Român 
(S.M.R.), ale căror vapoare poștale si de pasageri, ce serveau linia 
dunăreană, orientală, și vestul Mediteranei, erau preferate pentru con- 
fortul si serviciile prestate. Din 1938 au intrat în serviciul S.M.R. 
motonavele "Transilvania" și "Basarabia", cele mai frumoase pachebo- 
turi ale Mării Negre, câteva cargouri și tancuri petroliere moderne. 
Alături de navele proprietate de stat își creează mijloace proprii de 

comerț și societățile particulare. Astfel Societatea "Steaua Română” a 
pus în circulație petrolierul "Oltenia", construit în Anglia, cu un 
deplasament de 9 000 tone, cel mai mare vas sub pavilion românesc, 
iar navele Societăţii de comerț 'Románia" traversau Atlanticul, 
ajungând până în America de Sud. 

Constanța comercială a devenit acum unul din principalele 
debuseuri pentru negustorii din întreaga țară; angrosistii și marii pro- 
ducători găseau, de asemenea, posibilități de plasare pentru export. 
lată de ce aici s-au constituit, într-un timp relativ scurt, sub raportul 
circulației mărfurilor și a capitalurilor, case de import-export, societăți 
de asigurări, burse ale burgheziei autohtone, un număr însemnat de 
agenții maritime si de asigurări ale unor state europene. 

La Sulina inconvenientele navigaţiei s-au atenuat in mare măsură 
prin deschiderea, în 1925, a noului canal de adâncime, capabil să 
primească acum nave de mare tonaj, silite altădată să încarce mărfurile 
în larg. Datorită faptului că privilegiul de porto-franco din acea vreme 
eluda regimul vamal naţional, în anul 1932 acest drept a fost ridicat, 
ceea ce îngrădea jurisdicția Comisiei Europene a Dunării, întărind, în 
schimb, suveranitatea României la Gurile Dunării. 

Pe măsură ce economia națională se dezvolta, având o contribuţie 
tot mai însemnată la exportul de produse agricole pe mare și Dunăre, 
singura cale ferată existentă s-a dovedit cu totul insuficientă. Pentru 
legarea portului Constanţa cu Tulcea au început încă înainte de război 
lucrările construirii unei noi linii, prin Medgidia-Babadag, dar ele au 
înaintat încet și pe etape, terminându-se abia în 1938. 

Legăturile Dobrogei cu restul țării și lumea europeană se amplifică 
totuși și se modernizează. Trenuri accelerate cu vagoane directe legau 
principalele capitale ale Europei occidentale cu Constanţa și, de aici, 
prin căile maritime, cu Constantinopolul. În deceniul al patrulea s-au 
deschis pe lângă linia aeriană de pasageri Bucuresti-Constanta-Balcic 
și cea cu orar regulat Constanta-Galati. Legăturile poștale, telefonice si 
telegrafice cu caracter internațional asigurau comunicarea rapidă cu 
Europa, Asia și Africa: staţia de telegrafie din Constanţa, terminată în 
1926, putea transmite la Pireu, Atena, Beirut, Alexandria, Viena, Paris, 
Londra etc. 

Numeroase instituții financiare și de credit au venit, de asemenea, 
să însoțească activitatea din industrie, agricultură și comerț. La Tulcea 
funcționau "Banca Tulcei", Banca "Gurile Dunării” si Banca "Dunărea". 
În Constanţa existau în deceniul al treilea circa 30 de instituţii bancare 
cu un capital de 45 milioane lei, in marea lor majoritate filiale ale 
băncilor importante din țară. 


412 


Așezările 

În perioada interbelică localităţile urbane au evoluat inegal, lipsind 
un program de dezvoltare armonioasă. Preocupările s-au concentrat 
mai cu seamă asupra orașelor de pe litoral. Paralel cu înflorirea vieții 
comerciale și portuare s-a accentuat vocația de centru turistic, balnear 
și de agrement a Constanţei, răspunzând gusturilor unor vilegiaturiști 
înstăriți care-o populează în fiecare sezon estival. Alături de edificiile 
administrative și culturale, clădirile societăților economice, băncile, 
palatele și vilele, bisericile și moscheile cu arhitectura lor variată 
dădeau localității un pitoresc aparte, constituind puncte de atracţie 
pentru vizitatori. 

La Mamaia s-a amenajat o "instalatiune completă pentru băi”, fiind 
legată de Constanţa printr-o cale ferată, iar la Techirghiol și Eforie 
Societatea pe acțiuni "Techirghiol-sat" și "Techirghiol-Movilá",in urma 
stabilirii științifice a efectelor curative excepționale și a unei largi 
reclame, au făcut investiții extrem de rentabile în stabilimente de băi, 
hoteluri, vile și restaurante care asigurau confort și asistență medicală 
în schimbul unor tarife mari, accesibile numai anumitor categorii 
sociale. De asemenea, declarată in 1932 stațiune balneară, viața Sulinei 
s-a înviorat, păstrând totuși farmecul de oraș patriarhal în care, într-o 
neîntrecută izolare, la capătul marii artere fluviale europene, se ridi- 
cau, cu neașteptata lor arhitectură, clădirile impozante ale Comisiei 
Europene a Dunării și Cazinoul refăcut și înfrumusețat. 

Progresele economice și creșterea populaţiei au făcut ca unele 
comune rurale să crească, arătând ca adevărate târguri, cu obor de 
cereale, ateliere și prăvălii, cu mici întreprinderi industriale - cum erau 
Murfatlar, Cobadin, Hamangia (Baia), Isaccea - ceea ce a făcut necesară 
o nouă organizare administrativ-teritorială, în cadrul căreia astfel de 
localități devin reședințe de plasă. Pe de altă parte însă, unele orașe ca 
Tulcea, Babadag, Măcin fac progrese lente sub aspect economic și 
urbanistic, programele edilitare resimtind efectele politicianismului si 
demagogiei. 


2. VIAȚA POLITICĂ. 
ORGANIZAȚIILE LOCALE ALE PARTIDELOR. 


Trezită târziu la viața politică modernă și preluând din Vechiul 
Regat mai ales moravurile bizantine, activitatea de partid în Dobrogea 
a fost de scurtă durată și fragilă. Până la restabilirea administrației 
românești, în 1919, războiul a frânt cu desăvârșire acțiunea politică 
organizată. Reluată mai apoi cu destulă vioiciune, aceasta s-a confrun- 
tat, ca pretutindeni în țară - dar cu unele circumstanțe agravante - cu 
o tendință de radicalizare și deplasare spre stânga, alimentată fie de 

starea de dezordine din timpul ocupației, fie de numeroșii agitatori 
marxiști, fie de toate laolaltă. 

Îndată după încheierea războiului, în absența armatei române, 
atributiunile militare au fost preluate de trupele frontului balcanic al 
Antantei. Pentru reglementarea raporturilor cu comandamentul aces- 
teia instalat la Constanţa, s-a creat funcția de "comisar al guvernului 
român pe lângă armata franceză din Dobrogea". În toată perioada anu- 
lui 1919, prin portul Constanţa navele aliaților au repatriat prizonierii 
de război italieni aflați în România și tot pe aici s-au reîntors numeroși 
români transilvăneni, prizonieri din armata austro-ungară înrolați vo- 
luntar în trupele aliate. 

În același an unităţile franceze din Constanţa au fost antrenate în 
revolta flotei din Marea Neagră, contaminată de fermentul revoluției 
bolșevice din Rusia, fenomen resimţit la scară mult mai restrânsă și în 
marina română. În legătură cu situaţia creată, guvernul a ordonat 
autorităților locale să colaboreze cu comandamentul aliat pentru ani- 
hilarea "organizațiilor revoluționare ce exista pe teritoriul Dobrogei”, 
pentru că numeroase manifeste în limba română, bulgară și turcă au 
fost difuzate de comuniști în comune și orașe, în timp ce altele au fost 
destinate trupelor franceze. La telegrama alarmată a ministrului de 
interne, G. G. Mârzescu, prefectura județului Constanţa solicita chiar 
decretarea stării de asediu, având în vedere "diferitele încercări de pro- 
pagandă revoluționară și bolșevică .. mai ales cá ea a început să 
prindă și în mijlocul trupelor franceze” (Arhivele Statului Constanţa, 
fond Prefectura Constanţa, dosar 1 / 1919, f. 219). Lucrurile au mers 
atât de departe încât, în luna martie 1919 soldaţii n-au mai putut fi 
imbarcati decât sub amenințarea mitralierelor, alti rebeli fiind 
dezarmati, puși sub paza severă a santinelelor din armata colonială si 
apoi imbarcati pentru o destinație necunoscută. 

Când, pe ansamblul arenei politice, sistemul bipartit tradițional a 
făcut loc guvernării pluripartidiste, un tablou foarte colorat și pitoresc 
de formațiuni s-a conturat în viața publică. În atmosfera de marasm 
din provincia devastată de război, scepticismul populației s-a mani- 
festat prin inapetenta față de fenomenul politic; la primele alegeri par- 
lamentare bazate pe votul universal, absenteismul electoratului la 
urne a reprezentat o treime din numărul alegătorilor. De altfel, la 
sfârșitul primului an de pace un ziar local constata cu amărăciune” 
"Constanţa are naționaliști, are táránisti, are poporaniști. Constanţa n- 
are lumină, n-are bani, are în schimb liberali. Are tot, numai ce-i tre- 
buie n-are" ("Farul", din 15 decembrie 1919). 

Partidul Conservator 

După 1878 în Dobrogea s-a constituit o clasă tânără de moșieri 
atașată instinctiv Partidului Conservator tradițional, apărător al marii 
proprietăți funciare. De aceea, mândre de valoarea cadrelor lor in- 
telectuale și politice, organizațiile conservatoare au afișat la începutul 
perioadei postbelice o siguranță întemeiată pe electoratul său neafec- 
tat încă de reforma agrară. În alegerile parlamentare din 1919 Partidul 
Conservator Progresist a obținut la Constanţa un rezultat remarcabil, 
raportat la cele modeste pe întreaga țară: doi deputați și trei senatori. 
Un an mai târziu însă, slăbit de efectul devastator al exproprierii, deși 
asociați cu dizidenta liberală I.N. Roman - Marcel Opreanu, conserva- 
torii n-au mai obținut nici un loc în Dobrogea. În 1921 George 
Benderli, senator de Constanţa al Partidului Poporului a renunțat la 
mandatul său în Parlament. Ocuparea locului vacant a fost râvnit de 
doi fruntași de seamă ai vieții politice românești: Alexandru 
Marghiloman, președintele Partidului Conservator Progresist, si C.I.C. 
Brătianu, viitorul șef al Partidului Naţional Liberal din deceniul IV. 
Confruntarea s-a încheiat cu o înfrângere a liderului conservator, ceea 
ce lăsa să se întrevadă sfârșitul apropiat al carierei sale politice. Și 
cealaltă ramură - Partidul Conservator Democrat condus de Take 
Ionescu - s-a reorganizat la sfârșitul războiului în județul Tulcea, unde 
a proclamat șef pe lon Cămărășanu și a editat ziarul "Vocea 
Democraţiei", oficios al organizației. Până la dizolvarea din 1925 și fu- 
ziunea cu organizaţiile averescane, fruntașii locali ca lon Cămărășescu 
la Tulcea și Constantin Pariano la Constanţa au făcut eforturi sterile 
pentru revigorarea organizațiilor dobrogene a unui partid condamnat 
să dispară. 

Partidul Naţional Liberal 

Liberalii, care au guvernat tara în războiul de reîntregire si au 
deschis drumul marilor reforme ulterioare, au obținut rezultate remar- 
cabile în alegerile din 1919. Printre cei 15 deputați și senatori dobro- 
geni se numărau personalități cunoscute, cum erau Remus Opreanu, 
I.N. Roman, N. Petrescu-Comnen, I. Drăghici, I.C. Atanasiu. Pentru 
prima oară de la reunirea Dobrogei, a fost ales pe listele liberale un 
deputat al comunității musulmane, -Mustafa Fahmi Mehmed din 
județul Caliacra ("un moment istoric pentru musulmani", cum se apre- 
cia în ședința Adunării Deputaţilor din 13 decembrie 1919). În 1919 
organizația județului Tulcea și-a ales delegația permanentă având în 
frunte pe lon N. Drăghici, avocat și director al filialei Băncii 
Românești, pe lon.C. Atanasiu, șeful organizației județene, urmat apoi 
de Gh. Șerban, fost prefect. Organizațiile P.N.L. din noile județe s-au 
constituit pe baze statutare, cea din Durostor în 1919, iar cea din 
Caliacra în 1921. 

Explozia táránismului din primii ani postbelici a pulverizat nu 
numai anacronicul Partid Conservator, dar a pricinuit suferinţe și celui 
mai puternic partid al României. Deși in alegerile generale din 1920 
s-a prezentat ca un program cuprinzând obiective locale bine alese și 
a propus candidaţi notabili: prof. Virgil Andronescu, fost primar al 
Constanţei, general C. Scărișoreanu, comandantul faimoasei Divizii 9, 
C. Alimănișteanu, directorul Băncii Române filiala Constanţa, în mai 
multe rânduri parlamentar ("Liberalul", nr. 5/18 aprilie 1920), rezul- 
tatele au fost surprinzător de modeste. După examinarea cauzelor 
acestui insucces, o largă acțiune de reorganizare s-a desfășurat în cele 
patru județe. În conformitate cu noile statute s-au constituit comitete 
comunale, municipiul Constanţa a fost împărțit în 19 sectoare, iar con- 
gresul județean a ales Delegaţia Parlamentară sub presedentia lui V. 
Andronescu. Au fost activizate cercurile de studii și presa de partid 
("Liberalul Constanţei”, nr. 38/19 decembrie 1920). 

În prezența unor fruntași de seamă de la București s-au inaugurat 
cluburile P.N.L. din noile județe. La 3 octombrie 1920 la Silistra s-a 
desfășurat congresul organizației județene Durostor al cărui șef era N. 
Petrescu-Comnen. Însuși Ion I.C. Brătianu a oficiat deschiderea clubu- 
lui liberal. În comitetul județean și Delegaţia Permanentă alese în anii 
următori figurau mulți aromâni și minoritari musulmani și bulgari. 
Dintre șefii organizaţiei Silistra s-au remarcat dr. Tașcu Pucerea, pre- 
fectului judeţului, și Gh. Teodorescu. 

Victoria lui C.I.C.. Brătianu pentru un loc vacant de senator la 
Constanţa, în 1921, era un semn că măsurile de redresare dăduseră 
roade, anunțând categorica victorie din 1922 când P.N.L. a obținut 
toate locurile de senatori în județele Dobrogei. În martie 1925, în 
prezența ministrului Richard Franasovici din conducerea centrală a 
partidului, s-a inaugurat la Turtucaia clubul liberal. 

Forța acestui partid rezulta si din faptul că, atât la putere cât și in 
opoziție, cadrele sale cele mai influente - ministri, senatori și deputati 
- țineau o permanentă legătură cu masele de alegători. După o ri- 
guroasă planificare, în activitatea lor de propagandă era angajată 
întreaga conducere a P.N.L. Între două ședințe ale Parlamentului, de 
la Medgidia la Mangalia, Caraomer, Tulcea, Silistra și Bazargic, pe 
județe, plăși și comune, până în cele mai izolate cătune - senatori, de- 
putati, prefecti si pretori, revizorii școlari, șefii serviciilor sanitare, 
președinții camerelor de agricultură și comerţ, proveniți din P.N.L. -, 
participau la întruniri și adunări cetățenești. 

După trecerea P.N.L. in opoziție, in 1926, aripa tânără din județul 
Constanţa condusă de deputatul Vasile P. Sassu, devenit senator de 
drept după a zecea legislatură, a atras noi aderenti dintre 
întreprinzători, slujitori ai baroului, comercianţi care aduceau o 

infuzie de energie in vederea revenirii la guvernare ("Liberalul 
Constanţei”, nr. 53, 20 februarie 1927). Trimis la Constanţa pentru 
refacerea uneia din cele mai puternice organizații regionale ale P.N.L., 
V.P. Sassu era născut într-o familie modestă de mocani din Dobrogea, 
făcând parte din fruntașii fără blazon ai partidului. În această calitate 
el a promovat elemente tinere, cum a fost Radu Rosculet, viitorul pre- 
fect al judeţului Constanţa în timpul guvernării liberare dintre 1927- 
1928. Din păcate moartea șefului autoritar Ion I.C. Brătianu a slăbit dis- 
ciplina de partid și a dat frâu liber conflictelor interne mocnite din 
jurul împărțirii funcţiilor administrative, devenitesurse de insatisfactii 
si frámántári. Vechi cadre din judetul Constanta - senatorul Virgil 
Andronescu, LN. Roman, Paul Dobrescu s.a. - au decis in 1928 
alegerea ca șef a cunoscutului jurist Istrate Micescu, vicepreședinte al 
Adunării Deputaţilor, autorul constituției din 1938, în locul lui V. P. 
Sassu. Noua grupare a publicat ziarul "Viitorul Constanţei", pentru ca 
mai apoi să adere la Partidul Liberal disident condus de Gh. Brătianu 
(V. Andronescu, Spre reînoirea liberalismului romănesc, Constanţa, 
f.a. p. 33). Aceeași opțiune politică a fost aleasă si de alti vechi lideri 
locali: N. Hentescu din organizația Durostor, V. Papacostea din 
Caliacra, V. Lichiordopol din Tulcea împreună cu partizanii lor: 
avocați, preoți, învăţători, gazetari. Ei aveau să fie excluși din listele 
oficiale de candidati ale P.N.L. pentru alegerile din 1928 ("Voința 
Dobrogei", nr. 32/12 decembrie 1928). 

Aderarea la partidul georgist a partizanilor lui C.N. Sarry, direc- 
torul influentului cotidian "Dobrogea jună" părea să facă din noul par- 
tid P.N.L. - Gh. Brătianu, o forță politică importantă, mai ales că aceas- 
ta se angaja să promoveze interesele minorităţilor și ale coloniștilor 
aromâni ("Vointa Durostorului", nr. 3/27 octombrie 1930). În ajunul 
alegerilor din 1937 insă, subminat la rându-i de disensiuni și rivalități, 
P.N.L. -, Gh. Brătianu dispunea doar în Durostor de o organizație mai 
puternică, fiind în declin la Constanţa și aproape inexistent la Tulcea. 

După moartea lui Ion I.C. Brătianu în toate județele s-a procedat la 
o primenire de cadre. Venit la cârma partidului, I. G. Duca a impus în 
fruntea organizaţiei din Caliacra pe George Fotino, bun cunoscător al 
problemelor colonizării, cel care a și alcătuit un proiect de lege pentru 
completarea legii referitoare la această chestiune. 

Alegerile generale din decembrie 1933 precum și noua guvernare 
liberală din 1934-1937 au fost însoțite de o amplă reorganizare a P.N.L. 
la nivel central și local și au prilejuit afirmarea unor lideri noi: Radu 
Rosculet, fost prefect, Aurel Oancea, primarul orașului Medgidia - 
acum deputaţi liberali. În guvernul prezidat de Gh. Tătărescu, funcția 
de ministru al Industriei și Comerţului, iar apoi al Agriculturii și 
Domeniilor a revenit cunoscutului fruntaș dobrogean V. P. Sassu. 

Imitând disensiunile de la centru, încurajate si de regele Carol al II-lea, 
frământările locale s-au amplificat în preajma alegerilor din 1939, așa 
cum s-a întâmplat în județele Tulcea și Caliacra. La Tulcea Vasile P. 
Sassu a încercat să impună delegației permanente numirea la șefia 
organizației a unui pretendent al centrului, în locul lui Gheoghe 
Șerban, vechi parlamentar liberal, care-și anunţase demisia. El s-a izbit 
de rezistența dârză a membrilor organului colegial, în frunte cu depu- 
tatul I.N. Drăghici și senatorul Niculai Zaharia. ("Dobrogea jună", nr. 
185/23 septembrie 1937). Ca urmare, pentru alegerile parlamentare 
din decembrie fost desemnat de la Constanța candidatul Traian 
Berberianu, deoarece schismaticii au refuzat să mai candideze, deși în 
acest sens a intervenit însuși Dinu Brătianu, președintele partidului. 
Rezultatul a fost acela că P.N.L. s-a situat in acest județ pe locul al 
doilea, după P.N.T. 

Atât în "decada brátienistá" (1918-1928) cât și în vremea guvernării 
din 1934-1937, ca cel mai important partid de guvernământ, P.N.L. a 
elaborat și a aplicat programe de modernizare care au contribuit la 
progresul accelerat al României. În Dobrogea ele au vizat investiții in 
infrastructură, construirea segmentului de cale ferată Tulcea - 
Hamangia, reorganizarea pescuitului, măsuri de revigorare a acti- 
vitátii porturilor dunărene și maritime. Deputatul T. Pucerea, șeful 
organizației P.N.L. - Caliacra, bun cunoscător al laturii juridice a colo- 
nizării, s-a pronunțat în Parlament pentru măsuri care să limiteze acest 
proces și, totodată, să integreze pe cei colonizați prin clarificarea 
regimului proprietăţii rurale ("Viitorul Silistrei", nr. 123/18 ianuarie 
1934). 

Încheierea unui deceniu de guvernare în 1928 precum și vizita la 
Constanța a primului ministru Gh. Tătărescu, însoțit de numeroși 
membri ai guvernului și parlamentari, au fost bune prilejuri de rodnic 
bilanț la clubul liberal ("Voința Dobrogei”, nr. 30/14 octombrie 1928 si 
nr. 9/26 mai 1935). Dezbaterile de la Primărie, din acest ultim an, au 
fost urmărite prin megafoanele instalate de 10 000 de simpatizanți 
intruniti în Piaţa Ovidiu. Prosperarea municipiului Constanţa (lucrări 
edilitare, dotări balneare, sistematizare și salubrizare, amenajarea 
malurilor și modernizarea stațiunii Mamaia, iluminatul public, 
aductiunea apei potabile, asistența sanitară și crearea unor instituții de 
cultură, legarea metropolei cu marile porturi din Occident prin 
telegrafia fără fir), alte realizări în orașele Tulcea, Medgidia, 
Caraorman, Hârșova, Babadag, Silistra și Bazargic erau realități certe 
care au apropiat Dobrogea de nivelul general al țării și pe alocuri l-au 
întrecut. 


418 


Partidul Țărănesc 

În ianuarie 1919 învățătorul Vasile Lepădatu din Murfatlar indem- 
na pe țărani să se grupeze în jurul dascălilor din școli și al preoților si 
să acționeze numai după sfaturile și îndemnurile lor. La 17 august 
același an, un grup de personalități cunoscute, cum erau Scarlat 
Vârnav, fost conservator și prefect al județului Constanţa, C.N. Sarry, 
Francisc Sachetti, a înființat la Constanţa o formațiune táránistá care a 
aderat la programul tânărului Partid Țărănesc abia înființat de Ion 
Mihalache ("Dobrogea Juná", nr. 24/24 septembrie 1919). Obiectivele 
sale urmăreau refacerea proprietății dobrogene distruse de război, a 
portului Constanţa și a podului de peste Dunăre, înfăptuirea nuanțată 
a reformei agrare, ținând seama de specificul Dobrogei. 

Alegerile parlamentare din 1919 au reprezentat un triumf pentru 
Partidul Țărănesc. În județul Tulcea el obținea 4 mandate de deputați 
și senatori, între care cunoscutii oameni politici N. Georgescu - Tulcea, 
avocat, pentru Cameră - reales apoi în 1920 și 1922 - și Brutus Cotovu 
la Senat. Avocatul N. Georgescu-Tulcea a rămas credincios Partidului 
Țărănesc si P.N.T. până la sfârșitul existenței sale legale. În Dobrogea 
de sud organizația táránistá din județul Durostor s-a constituit in 
aprilie 1920, la Silistra. Însuși Ion Mihalache se va afla in 1921 la 
Constanţa pentru a susține candidatura lui Francisc Sachetti la Senat, 
pentru un mandat rămas vacant. 

Situaţia particulară a proprietăţii funciare din Dobrogea, care 
îndemna pe táránisti mai degrabă spre apărarea acesteia decât spre 
exproprierea ei, a condus la neobișnuita alianţă electorală cu Partidul 
Conservator Progresist în alegerile pentru Senat. din 1922 de la 
Constanţa. Un fapt cu totul remarcabil a fost candidatura președin- 
telui țărănist, lon Mihalache, care a intrat în Cameră ca deputat de 
Constanța. Sanctionánd unele neimpliniri ale guvernării liberale, 
țărăniștii s-au folosit de erodarea acesteia si au câștigat în județul 
Tulcea - unde exista una din cele mai puternice organizaţii regionale 
ale Partidului Țărănesc - alegerile locale precum și alegerile comunale 
agricole din 1925 ("Țăranul dobrogean”, nr. 6/10 septembrie 1925). 

Accelerarea negocierilor pentru fuziunea dintre Partidul Naţional - 
luliu Maniu și Partidul Țărănesc - Ion Mihalache, care au prins consis- 
tenta către sfârșitul guvernării liberale, s-au resimțit și la nivelul orga- 
nizatiilor regionale. În toamna anului 1925 la Constanţa au avut loc 
consfătuiri paralele ale organizaţiilor tárániste si ale Partidului 
Naţional, conduse de deputatul Selim Abdulachim și, respectiv, 
președintele N.D. Chirescu, pentru examinarea stadiului tratativelor 
dintre ele. 


419 


Partidul Naţional Român 

Preocupat să-și organizeze structuri politice la scara întregii țări, 
Partidul Naţional Român a descins și în Dobrogea, inițial în județele 
din Cadrilater. Fostul prefect de Duroator, lon Cămărășescu și avoca- 
tul C. Angelescu, senator, fost comisar regal în 1913 în județul Caliacra 
au întemeiat aici primele organizaţii ale acestui partid ("Dobrogea 
Juná", nr. 300/27 decembrie 1923). În spiritul Rezolutiei de la Alba 
Iulia și a programului sáu, Iuliu Maniu si alti fruntași ai acestui partid 
au respins Legea de organizare a Dobrogei Noi și au criticat în 
Parlament politica guvernului liberal în provincia transdunăreană. 

Combinatiile politice de la nivel central s-au extins si în 
organizaţiile locale. Astfel, după fuziunea cu grupările rezultate din 
dezmembrarea Partidului Conservator Democrat - Take lonescu, în 
organizațiile Constanţa și Tulcea ale Partidului Naţional Român s-au 
integrat mari proprietari funciari și conducători ai unor sucursale 
locale bancare, după care s-a produs fuziunea cu organizaţiile din 
Dobrogea ale Partidului Naționalist Democrat - Nicolae Iorga. Aceste 
evenimente au provocat obișnuitele frământări și insatisfactii, indeo- 
sebi din partea celor rămași în afară sau la periferia structurilor de con- 
ducere. 

Fuziunea istorică a maniștilor cu organizațiile tárániste, mai vi- 
guroase, avea să imprime o nouă configuraţie raportului de forțe din- 
tre partide. La Tulcea fuziunea celor două comitete județene a avut loc 
în noiembrie 1926 sub presedentia deputatului N. Georgescu - Tulcea, 
facilitată de interese comune ce gravitau în jurul băncii "Dunărea", în ' 
timp ce la Constanţa acest eveniment s-a produs în februarie 1927, 
când președintele comitetului unificat al P.N.T. a devenit V. Lepădatu. 

Partidul Naţional Țărănesc 

Noul partid creat în 1926 s-a bucurat de o largă audienţă în medi- 
ile populare, fapt dovedit în anii următori de participarea la adunările 
politice convocate frecvent în opoziția prelungită care i-a fost hărăzită 
acestui partid. Cu prilejul campaniei de răsturnare a guvernului 
P.N.L., declanșată în 1928 la Alba lulia, numeroase consfătuiri și 
adunări ale partizanilor și simpatizantilor acestui partid au avut loc la 
Mangalia, Medgidia, Tulcea ("Dacia", nr. 12/18 ianuarie si nr. 96/6 
mai 1928). Foarte activi în Parlament, deputatul V. Lepădatu și sena- 
torul C. Angelescu au cerut guvernantilor accelerarea procesului de 
împroprietărire, revitalizarea portului Constanţa, ridicarea stării de 
asediu din sudul Dobrogei. 

Venit la guvernare în 1928, P.N.T. a folosit pârghiile puterii locale 
pentru a pune în aplicare unele din obiectivele programului său. 
Parlamentarii din județul Tulcea au înaintat lui Ion Mihalache un 
memoriu care solicita adaptarea reformei agrare la situaţiile particu- 

lare din domeniul agricol, silvic și piscicol din Dobrogea. La rândul 
lor, considerând imperfectă Legea de organizare a Dobrogei Noi, par- 
lamentarii județelor sudice au obținut modificarea unor prevederi 
referitoare la dreptul coloniștilor asupra casei și pământului. 

Pentru a tine legătura cu alegătorii și simpatizantii săi, în comunele 
rurale au luat ființă "case de sfat” ale P.N.T., în care se organizau 
consfătuiri și șezători. O secţie feminină și o organizaţie de tineret 
lárgeau structura organizatorică a partidului. Baluri, șezători artistice 
și muncitorești aveau loc în scop de propagandă. Pe parcursul anilor, 
P.N.T. a avut ca purtători de cuvânt organe de presă cum au fost 
"Plugarul" (Caliacra), "Glasul Țăranilor” (Durostor), "Ogorul" 
(Constanţa), "Țăranul dobrogean” (Tulcea). 

Într-un partid care, mai mult decât oricare altul,prezenta imaginea 
unui mozaic de orientări politice și tactice, tendinţele centrifuge s-au 
ținut lant, subminându-i forța de manifestare unitară. În 1928 dele- 
gatia permanentă a P.N.T. din județul Constanţa a exclus pe dr. Mihai 
Isácescu, lider de seamă al partidului, care a trecut la Partidul Țărănesc 
- dr. Nicolae Lupu, el însuși desprins din P.N.T. Pentru a aplana di- 
sensiunile provocate de problemele colonizárii, Comitetul Central 
Executiv a numit in fruntea organizatiei Caliacra pe Grigore Gafencu, 
personalitate influentá in partid, dar cei nemultumiti l-au urmat pe 
Grigore lunian care, in 1932, a înființat o nouă formaţiune politică - 
Partidul Țărănesc Radical. Șeful organizaţiei Durostor a P.N.T., 
inginerul M. Pribianu, fost prefect, cerea la rândul său intervenţia 
energică a lui lon Mihalache și Virgil Madgearu pentru a pune capăt 
disputelor locale. Este de înțeles de ce reîntregirea din 1934, când 
Partidul Țărănesc - dr. N. Lupu a revenit în P.N.T. a provocat o satis- 
factie generală în toate structurile partidului. La ratificarea solemnă a 
fuziunii de la Constanţa a participat V. Madgearu, iar la Silistra Ion 
Mihalache ("Dobrogea jună”, nr. 33/13 martie 1934). 

În perioada guvernării national-liberare (1934-1937) organizațiile 
P.N.T. din Dobrogea s-au implicat luptei parlamentare și extraparla- 
mentare având ca principal obiectiv răsturnarea partidului rival, 
temeinic instalat la putere pentru o întreagă legislatură. Potrivit 
relatărilor presei Comitetul Central Executiv a hotărât ca semnalul "sá 
fie dat la Constanţa, acolo unde s-au pus și temeliile programului care 
trebuia să ne aducă statul țărănesc” ("Ogorul”, nr. 3/12 mai 1936). La 
17 mai 1936 mari adunări de partizani au avut loc în toate județele; la 
Constanţa o astfel de întrunire a reunit pe câmpul de instrucție a 
Regimentului 9 cavalerie 20.000 de oameni, în prezența lui lon 
Mihalache, dr. N. Lupu, Mihai Popovici, veniţi de la București. 

Se stie că în timpul presedentiei lui Ion Mihalache (1933-1937) 
curentul țărănist din partid, funciarmente de stânga, s-a consolidat. 


421 


Confruntat cu recrudescenta extremei drepte legionare, cu apariția 
unor noi organizaţii xenofobe (în 1935 A.C. Cuza și Octavian Goga au 
întemeiat Partidul National Creștin care promova deviza "Numerus 
clausus"), cât si cu detașarea unei drepte naţionalist extremiste în pro- 
priul partid (în 1935 Alex. Vaide-Voievod a fondat Frontul Românesc 
întemeiat pe "Numerus valahicus") - în P.N.T. s-a conturat si o stângă 
democratică ostilă acestui curs și înclinată spre colaborarea cu forțele 
politice care se declarau antifasciste. Printre cadrele tinere locale pro- 
motoare ale acestei orientări s-au numărat Victor Dușa și Alexandru 
Șteflea. 

După succesul electoral din județul Mehedinţi și Hunedoara, din 
1936, când P.N.T. a mers în alegeri, din rațiuni tactice, în cartel cu 
Frontul popular îndruma: de comuniști împotriva Partidului Naţional 
Creștin susținut de batalioane paramilitare înarmate, conducerea par- 
tidului a transmis organizațiilor directiva organizării gărzilor țărănești 
de autoapărare ("Zorile democraţiei”, nr. 5-6/30 august 1936). Un rol 
important în constituirea acestor formațiuni a revenit organizației de 
tineret care cuprindea membrii partidului între 18-25 ani. Însuși Ion 
Mihalache a numit ca secretar general al Tineretului Naţional Țărănesc 
din Dobrogea pe Victor Dușa, cel care avea să devină în toamna anu- 
lui 1944 primul prefect comunist al județului Constanța. Conducerea 
gărzilor țărănești din același judeţ a revenit lui Alex. Șteflea, devenit la 
aceeași vreme primarul municipiului Constanţa sprijinit de Partidul 
Comunist ("Ogorul", nr. 1/1 februarie; nr. 11/1 octombrie 1936). lată 
cum relatează racolarea însuși Victor Dușa: "Într-una din zile mă 
pomenesc că mi se face legătura cu instructorul C.C. al P.C.R., respec- 
tiv Dumitru Coliu. Din discuţiile avute, printre altele îmi propune să 
lucrez pentru ei. Surprins de această întorsătură a lucrărilor am pus 
întrebarea: Cum să fac, că eu sunt țărănist? Nu-i nimic, rămâi acolo și 
vei lucra și pentru noi - mi s-a răspuns" (Însemnări sub semnătură olo- 
grafă - Marin Ciocan, militant comunist). 

Tineretul Naţional Țărănesc, în ale cărui organizaţii au intrat în 
județele Caliacra și Durostor numeroși bulgari și turci, s-a manifestat 
ca un detașament foarte activ, recrutat din straturile sociale cu o stare 
materială modestă și, deci, înclinat către o anumită radicalizare. 
Același Victor Dusa sustine în memoriile sale că în organizația P.N.T. 
Dobrogea activau inclusiv celule de uteciști și comuniști, așa cum a 
dovedit-o procesul intentat la Constanţa, în 1936, unor militanti care se 
declarau antifasciști (Victor Duşa, Memorii, Biblioteca Judeţeană 
Constanţa, mss,.D.5.) Fără a știrbi orientarea principial anticomunistă 
a P.N.T., acestea sunt fapte de care istoria trebuie să țină seama. 

Deși înainte de alegerile parlamentare din decembrie 1937 elec- 
toratul national-táránesc dobrogean era chemat să sprijine partidul 

împotriva liberalilor, cuziștilor, vaidiștilor și legionarilor, pactul de 
neagresiune electorală Maniu-Codreanu a semănat o confuzie gene- 
rală, ceea ce explică in parte rezultatele modeste obţinute de P.N.T in 
ultima consultare a urnelor din România interbelică întemeiată pe 
pluripartidism. În Dobrogea national-táránistii au obținut doar câteva 
mandate, din care unul de senator - Ion Bentoiu, și unul de deputat - 
V. Lepădatu -, la Constanţa și două locuri în Adunarea Deputaţilor la 
Tulcea. 

Partidul țărănesc - dr. N. Lupu și Partidul Țărănesc Radical 

Criza internă care a urmat, prin intrarea unor personalități ale par- 
tidului în guvernul Octavian Goga, fără consimțământul conducerii 
P.N.T. s-a resimțit până la organizaţiile locale; in 1938 Delegaţia 
Permanentă a organizației județului Constanţa a exclus 11 fruntași 
locali "trecuţi la guvernamentali” ("Ogorul", 1-6 februarie 1938). Și in 
județul Tulcea numerosi táránisti - foști primari, prefecti și parlamen- 
tari s-au înscris în Partidul Naţional Creștin de guvernământ. 

Dintre disidentele majore din P.N.T. s-au impus prin consecințe 
cele provocate de dr. N. Lupu și Grigore lunian. În decembrie 1927 in 
prezenţa dr. Lupu însuși s-a constituit în județul Constanţa organizaţia 
locală a Partidului Țărănesc, destul de viguroasă și de activă, dacă se 
are în vedere faptul că în alegerile parlamentare din 1933 două din cele 
11 mandate pentru Camera Deputaţilor obţinute în întreaga țară au 
revenit candidaţilor C. Lupu la Tulcea si dr. Mihai Isácescu la 
Constanţa ("Aurora Dobrogei", nr. 1/10 aprilie 1934). Ultimul a fost și 
o prezenţă activă la tribuna Parlamentului, de unde a adus în atenția 
forului legislativ aspecte specifice ale ținutului de la Mare. 

Partidul Țărănesc Radical de sub presedentia lui Gr. lunian, consti- 

tuit prin desprinderea din P.N.T., a avut organizaţii mai slabe in 
județele Constanţa și Tulcea. În 1933 la Bazargic s-a ţinut congresul de 
constituire a organizaţiei din județul Caliacra. Organul său de presă, 
ziarul "Plugarul", dezbátea în limbile română și bulgară aspecte de 
interes local, într-o tonalitate critică față de politica. P.N.T. Crearea 
organizaţiei din județul Durostor a avut loc chiar în prezența presedin- 
telui Gr. lunian, în martie 1933, cu participarea unor fruntași locali - 
români, bulgari și turci ("Glasul țăranilor”, nr. 36/2 iulie 1933). 
Este, deci, de inteles de ce hotărârea comitetelor județene ale 
Partidului Țărănesc - dr. N. Lupu de a fuziona cu P.N.T. - urmare a 
deciziei luate pe plan central, a provocat o mare satisfacție printre 
national-táránistii din Dobrogea, cu atât mai mult cu cát o nouă 
defectiune venea să subrezeascá unitatea partidului lui Ion Mihalache: 
disidenta partizanilor grupați în jurul lui Alexandru Vaida-Voievod, 
care vor alcătui Frontul Românesc. 

Frontul Românesc 

“ Într-o provincie in care minoritarii ocupau un loc important in 
industrie, comerț și meserii, având o poziţie profesională prosperă, 
sentimentul de frustrare a unui segment din elementul românesc a 
reprezentat fondul pe care deviza noului partid - "Numerus valahicus" 
- s-a născut un destul de viguros curent politic. După vizita la 
Constanţa a secretarului general al Frontului Românesc, Viorel V. 
Tilea, în noiembrie 1935 a avut loc congresul de constituire a organi- 
zatiei locale cu participarea personală a lui Alexandru Vaida-Voievod, 
președintele partidului. Ca pretutindeni Frontul era alcătuit din cadre 
și partizani ai P.N.T. Mai vioaie s-au dovedit organizaţiile din județul 
Constanţa, al cărui preşedinte a devenit Mihai Isăcescu, trecut cu 
ușurință de la P.N.T., la Partidul Țărănesc - dr. N. Lupu și apoi în 
formațiunea lui Vaida-Voievod ("Aurora Dobrogei”, nr. 6/1 noiembrie 
1935). Versatul om politic polemiza cu ziarele "Adevărul" si 
"Democraţia" ("suntem extremiști” - recunoștea el), pentru a explica 
apoi in Parlament sensul nuantat al devizei noului său partid: lupta 
exclusivă împotriva străinilor acaparatori, pretectia muncii nationale, 
colonizarea Dobrogei cu elemente românești, mai ales prin impropri- 
etărirea în zona frontierei ("Aura Dobrogei”, nr. 3/28 aprilie 1935 și nr. 
3/ 15 noiembrie 1936). Nu este de mirare, deci, că la acest program a 
aderat un spectru larg de profesiuni: comercianţi, avocaţi, funcționari, 
lucrători industriali. O organizaţie mai puternică s-a creat în județul 
Durostor, unde edita ziarul "Curierul". 

În urma alegerilor din 1937 și după eșuarea fuziunii cu Partidul 
Naţional Creștin, unul din fondatorul Frontului în Dobrogea, loan 
Nitescu de la Tulcea a părăsit partidul. Tot de aici dr. Deculescu, 
președintele organizaţiei judeţene, a trecut în partidul de 
guvernământ. 

Partidul Poporului 

În Dobrogea entuziasmul pentru generalul Alexandru Averescu, 
"părintele soldaţilor domobilizati", fondatorul Partidului Poporului, a 
fost mai domolit decât în celelalte provincii ale Vechiului Regat. În 
toamna anului 1919 s-au constituit la Constanţa, Tulcea și Bazargic 
primele organizaţii județene ale acestui partid, pentru ca în primăvara 
anului următor însuși șeful partidului să adreseze "Scrisoarea gene- 
ralului Averescu către Dobrogeni"( "Durostorul”, nr. 9, 25 martie 1920). 
Alte organe de presă ale Partidului poporului au fost "Refacerea" și 
"Progresul Tulcei”. 

După venirea la guvernare membrii marcanţi ai organizațiilor 
averescane au fost numiţi prefecti ai celor patru judeţe: George Berea 
la Constanţa, colonel Pastia la Tulcea, Alex. Gherghel la Caliacra si I. 
Ghibănescu la Durostor, iar parlamentarii dobrogeni ai acestui partid 

au prezentat amendamente la proiectul legii de împroprietărire și la 
noua lege de organizare a Dobrogei, care vizau în chip special crearea 
unei baze materiale stabile coloniștilor. Dar generalul Averescu nu a 
avut nici răgazul, nici priceperea de a-și onora angajamentele elec- 
torale în Dobrogea. Nelipsita luptă pentru funcţii și beneficiile lor a 
subminat până în temelii acest partid lipsit de tradiţii și unitate. Presa 
reda impresia de haos fără egal, de la Tulcea, unde "fiecare membru al 
acestei grupări reprezintă o dizidentà - fiecare partizan răzvrătit con- 
tra felului cum sunt împărțite binefacerile puterii " ("Dobrogea jună", 
nr. 47/19 noiembrie 1920). Acest gen de relații s-a stabilit chiar între 
principalii fondatori, militari superiori fideli generalului Averescu, 
dar rivali de neimpăcat: colonel Pastia, prefectul în exercițiu și colonel 
Ștefan Andoniu, care râvnea să-i ia locul. 

Scăderea considerabilă a popularității, asociată cu insatisfactia 
înlăturării de la putere, în 1921, cât și cu înfrângerea în alegerile parla- 
mentare din 1922 au provocat numeroase retrageri din cadrele par- 
tidului. Mai active au rămas organizațiile din județele Constanţa și 
Caliacra, care edita și ziarul local "Ecoul Caliacrei”. 

Guvernarea din 1926-1927 a fost nu doar mai scurtă, dar și mai 
puțin rodnică, generatoare de amarnice deziluzii. Multi membri de 
ránd au migrat spre P.N.T., iar fruntasii celei mai puternice organizatii 
dobrogene, cea din Constanta, spre Partidul National Agrar condus de 
Octavian Goga, el insusi desprins din partidul averescan. Aceastá 
nouá formatiune a luat fiintá in 1932, si a grupat in Dobrogea avocati, 
medici, proprietari, comercianti si mosieri cu vechi state in politicá: 
Alex. Gherghel, Aurel Butu, Octav Goruneanu. Partidul lui Goga s-a 
bucurat de audienţă si în județele din sudul Dobrogei, unde s-a 
adresat îndeosebi coloniștilor ale căror probleme s-a angajat să le 
rezolve. După fuziunea în 1935 cu Liga Apărării Naţional Creștine o 
puternică notă nationalist-extremistá a caracterizat programul 
Partidului Naţional Creștin rezultat din unire. Cât privește partidul 
averescan, cele 320 de voturi din 27.000 obținute în judeţul Durostor în 
alegerile parlamentare din 1937 vorbesc despre falimentul său politic. 

Partidul Naționalist Democrat 

Primele organizaţii postbelice din Dobrogea ale Partidului Natio- 
nalist Democrat condus de Nicolae Iorga s-au creat in 1922 în urma 
strădaniilor lui Constantin Cihodariu, membru al Comitetului Central 
Executiv al acestei formaţiuni politice. Luminarea Dobrogei, infrátirea 
naționalităților, armonia socială erau obiectivele programatice pentru 
provincia de la Mare. Organele de presă erau ziarele "Coasa" la 
Constanţa si "Democratul" la Tulcea. Structurile sale din Dobrogea au 
fost însă fragile și fără reprezentantá în forul legislativ. 

Extrema dreaptă 

Până la colonizarea macedonenilor mișcarea de extremă dreaptă 
din Dobrogea n-a reprezentat o forță politică de luat în seamă. Prin 
1925 unul din fruntașii dobrogeni ai Ligii Apărării National-Crestine, 
Miltiade Cutava, proprietarul ziarului "Strálucitorul" difuza într-o 
notă de exaltare naționalistă curentul de opinie antisemit exprimat de 
tânărul Corneliu Zelea Codreanu ('Strălucitorul”, nr. 13/19 februarie 
1925). În alegerile din 1926 și 1927 reprezentanţii acestei orientări 
recoltau în județele Constanţa și Tulcea rezultate modeste, dovadă a 
lipsei lor de aderentá. Fără un centru universitar, Dobrogea nu a 
cunoscut marile frământări studențești din deceniul al III-lea, mediu în 
care a germinat mișcarea legionară. Din motive încă greu de înțeles - 
căci statutul lor de după colonizare precum și starea lor materială nu 
sunt explicaţii suficiente - macedonenii veniţi în Dobrogea, și indeo- 
sebi fiii lor din universități, au aderat cu fervoare la mișcare. 

Din 1928 Tașcu Batali a inființat o organizație comună pentru 
județele Durostor și Caliacra a Ligii Apărării National-Crestine, a edi- 
tat ziarul "Straja dobrogeaná" și a înființat batalioane de asalt cuziste. 
Era tocmai vremea când tinerii discipoli în frunte cu Corneliu Zelea- 
Codreanu s-au despărțit de bătrânul A.C. Cuza, a cărui moderație nu 
le era pe plac. Pentru Dobrogea cursul mișcării s-a schimbat doar o 
dată cu crearea Gărzii de Fier. Potrivit propriilor mărturii, încă din 
1931 Corneliu Zelea Codreanu a luat legătura cu C. Papanace, lon 
Caranica și Sterie Ciumeti, conducătorii tineretului aromân care, la 
rândul lor, își făcuseră partizani printre studenţii dobrogeni din 
căminele universitare din Capitală cât și în rândul elevilor dornici de 
aventură și entuziasmați de cântecele și” ritualurilor gardiste 
("Legionarii", nr. 17/1 august 1935). 

Cazul Virgil Teodorescu a venit sá radicalizeze Garda dobrogeaná, 
punând-o în antagonism deschis si declarat cu autoritate de stat. La 22 
noiembrie 1933 - cu putin timp, deci, inainte de asasinarea primului 
ministru LG. Duca - un grup de sase legionari din Constanta au 
început să afișeze pe străzi manifeste de propagandă si textul unei 
scrisori a căpitanului. În această împrejurare o patrulă de gardieni și 
agenti de poliţie a încercat să-i aresteze. În lupta corp la corp care s-a 
angajat gardienii au tras din teama de a nu fi dezarmati trei focuri de 
revolver, unul din gloanțe ucigând pe studentul Virgil Teodorescu 
("Universul", nr. 388/24 noiembrie 1933). O zi mai târziu au plecat din 
București spre Constanţa cei mai de seamă conducători ai Gărzii: 
Corneliu Zelea Codreanu, generalul Zizi Cantacuzino Grănicerul, lon 
Zelea Codreanu, Sergiu Lecca, Ion Mota. "Vă asigur cá acest tânăr 
legionar care este primul nostru mort în luptă va fi răzbunat", a 
declarat Căpitanul îndată ce a ajuns în orașul de pe țărmul mării. 

Camarazii lui Virgil Teodorescu s-au ținut de cuvânt. După 
oficierea unui parastas în memoria celui dispărut s-a strigat "Jos 
guvernul asasin”, iar la intervenţia jandarmilor legionarii au tras focuri 
de revolver și au rănit grav un polițist. În literatura legionară Virgil 
Teodorescu a fost considerat "cea dintâi victimă a teroarei liberale" 
(Horia Sima, Istoria Mișcării Legionare, p. 79) - guvernare cu care 
Garda n-a întârziat să se răfuiască. 

Un rol important în întreținerea spiritului legionar a revenit lui lon 
Zelea Codreanu, fratele Căpitanului, care s-a ocupat de organizarea 
acțiunilor din Dobrogea. În 1935 legionarii au deschis la Carmen Silva 
o "tábárá de muncă” permisă de autoritatea statală. Aici însă membrii 
Gărzii efectuau o temeinică pregătire militară, exerciții de tragere și 
antrenáre a "echipelor morții”. În mijlocul lor a fost semnalată si 
prezența lui Corneliu Zelea Codreanu care, potrivit obiceiului, a vi- 
zitat și satele din jur adresându-se locuitorilor cu binecunoscutele lo- 
zinci legionare. În alegerile din 1937, asemenea statisticii generale pe 
țară, Garda de Fier s-a situat și în Dobrogea pe locul al treilea. Acest 
rezultat a făcut și mai febrilă activitatea cuiburilor legionare. În 
acțiunea de suprimare a primului ministru Armand Călinescu au fost 
implicați și membrii ai Gărzi de Fier din Constanţa care au procurat 
armamentul. La perchezitiile făcute la sediile sau domiciliile acestora 
s-au descoperit manifeste, embleme legionare, circulare, armament de 
toate tipurile (Arhivele stat Constanța, fond Prefectură, dosar 
27/1988). 

De altfel, cititorul își poate face o anumită idee asupra situației 
politice, examinând raportul de forțe dintre partidele angajate în 
alegerile din 1937: P.N.L. de guvernământ a obținut locul întâi in 
județele Caliacra, Durostor și Constanţa; P.N.T. locul întâi în județul 
Tulcea și locul al doilea în celelalte; partidul "Totul pentru Țară” locul 
al treilea la Constanţa, Caliacra și Durostor; Partidul Naţional Creștin 
locul al patrulea la Constanţa, Durostor și Tulcea. 

Spulberarea iluziilor în cucerirea puterii pe cale constituțională - 
alternativă în care, de altfel nu au crezut niciodată - legionarii aveau să 
încerce dobândirea ei așa cum și-au dorit-o întotdeauna. 

În noaptea de 3-4 septembrie 1940 formațiuni înarmate au ocupat 
simultan sediul Prefecturii Constanţa, Inspectoratul de poliţie, 
Legiunea de jandarmi și centrala telefonică a orașului. S-au produs, cu 
acest prilej, confruntări violente cu forțele de ordine, soldate cu vic- 
time de ambele părți si cu arestarea a peste 100 de gardiști, dintre care 
câțiva foști ofițeri și elevi de liceu din clasele superioare (Arhivele stat. 
Constanţa, fond Prefectură, dosar nr. 20/1940, f. 75). 

Ca pretutindeni și în Dobrogea apogeul mișcării legionare a fost 
atins în scurta perioadă de guvernare impreună cu militarii generalu- 

lui lon Antonescu. Acum numărul partizanilor a sporit, organizarea 
s-a intensificat, iar maltratările, sechestrarea de persoane, confiscările 
de bunuri în numele "afirmării románismului între Dunăre si Mare" au 
atins punctul culminant (“Biruitorii”, nr. 5/8 decembrie 1940). Când a 
început rebeliunea din ianuarie 1940, trupele Diviziei 9 și 10 infanterie 
au anihilat cu ușurință aventura fără șansă a legionarilor dobrogeni. 

Stânga socialistă si extrema stângă comunistă 

Îndată după război, la Constanţa, Tulcea, Bazargic și Silistra și-ai 
reluat activitatea organizațiile Partidului Socialist, grupând lucrători 
industriali, lideri sindicali dar, potrivit tradiţiei și intelectuali cum au 
fost dr. Aristide Caratzali, I. Bârsan, avocatul N. Ghetu si Boris 
Ștefanov. Până la înființarea Partidului Comunist ultimii doi au 
reprezentat pe socialiștii dobrogeni în Consiliul General al Partidului 
Socialist. 

Pe fondul penuriei materiale si a nesigurantei zilei de mâine, 
agenților de la Moscova nu le-a venit prea greu să îndrume o parte a 
mișcării socialiste către obiectivele cominterniste ale revoluției mondi- 
ale și bolșevizarea structurilor organizatorice. Ca pretutindeni ori- 
entarea comunistă și-a exercitat puterea de atracție mai cu seamă 
asupra minoritarilor, în speță asupra populației bulgare din județele 
sudice ale Dobrogei și Tulcea. Aici lideri cu vederi comuniste, cum 
erau Evanghelie Stanef, Costa Stoev, Petar Neicev acționau ca promo- 
tori ai Comitetului revoluționar dobrogean constituit la Varna în 1919 
sub îndrumarea Partidului Comunist Bulgar (Ivan Gheorghiev, 
Dobrudja v borbata za svoboda 1913-1940, Sofia, 1962, p.41) și care nu 
era străină de mișcarea iredentistă bulgară și acțiuni de spionaj. 

Bucurându-se indiscutabil de audiență în rândul electoratului, 
socialiștii au obținut în Dobrogea rezultate bune atât în alegerile din 
1919 cât și in cele din 1920 (ziarul "Liberalul", nr. 13/8 iunie 1920 
recunoștea influența Partidului Socialist în Dobrogea: un partid disci- 
plinat, deși eterogen). Intrarea în Parlament a deputaților Gh. 
Panaitescu, Costa Stoev, Evanghelie Stanef și Boris Ștefanov (arestat și 
ținut în detenție în timpul campaniei electorale) proba, totuși, 
prevalența laturii democratice a regimului politic din România asupra 
măsurilor de urmărire judiciară dictate de ratiunile siguranței statului. 

După așa numita grevă generală din toamna anului 1920 când și în 
Dobrogea o parte a muncitorimii pauperizate și radicalizate a urmat 
directivele liderilor socialiști cu vederi comuniste, autoritățile au 
închis cluburile socialiste din Bazargic, Constanţa, Tulcea și alte 
localități și au operat arestări în rândul organizatorilor - măsuri apre- 
ciate de o bună parte a opiniei publice ca excesive și nedemocratice. La 
Constanţa sediul Partidului Socialist și al sindicatelor a fost închis și 
pus sub paza armatei. Printre arestaţi s-au numărat avocatul N. Ghetu, 

dr. A. Caratzali, fost deputat, Gh. Panaitescu (Arhivele Statului, 
București, fond Ministerul de Interne, dosar 237/1920, f. 17; "Farul", 
nr. 147/26 octombrie 1920). 

La congrasul general al Partidului Socialist din 8-11 mai 1921, care 
a provocat scindarea sa și reorganizarea pe baze comuniste a 
sectiunilor disidente, delegaţia organizaţiilor dobrogene din care 
făceau parte Andrei Ionescu, Gh. Panaitescu, Nicolae Rusu, Dobricá 
Radu (Constanţa), Evanghelie Stanef (Tulcea), Costa Stoev (Durostor) 
a fostmandatată să voteze pentru afilierea necondiționată a Partidului 
Comunist la Comintern, fapt pentru care unii dintre ei au fost arestați 
si deferiti justiţiei. Ín Adunarea Deputatilor parlamentari socialisti din 
judetele Tulcea si Durostor, aláturi de lideri marcanti cum erau Gh. 
Cristescu, dr. lacob Pistiner, N.D.Cocea, au protestat impotriva 
ridicárii imunitátii parlamentare si arestárii lui Boris Stefanov. 

Prima intrunire publicá a comunistilor din Constanta a avut loc la 
21 februarie 1922 cu prilejul reintoarcerii din detentie a lui Andrei 
Ionescu care, in calitate de vicepresedinte al biroului congresului, a 
prezidat faimoasa sedintá din 9 mai; o mare intrunire a avut loc, de 
asemenea, la eliberarea lui Gh. Panaitescu. Ín 1922 sectiunea comu- 
nistă din acest oras a început reinscrierea selectivă a membrilor săi și a 
ales un comitet provizoriu si un secretar în persoana lui N. Ghetu. 

În acești ani social-democratia a trecut prin momente dificile; 
Ministerul Muncii constata că "majoritatea clasei lucrătorilor dobro- 
geni sunt socialiști extremiști” (Arhivele stat. Constanţa, fond 
Inspectoratul muncii Constanţa, dosar nr. 4/1929, f. 10-13). 

Abia în 1924 la Constanţa a luat ființă o secţie locală a Federației 
Partidelor Socialiste din România. După reorganizarea Partidului 
Social Democrat (1927), o organizație a acesteia s-a constituit la Tulcea 
abia în 1932 având ca președinte pe Gh. Buga, iar ca organ de presă 
ziarul "Dunărea socialistă" editat de I. Naumov. Alte secțiuni înființate 
la Silistra și Turtucaia erau preocupate de problemele economice, 
sociale și politice ale muncitorilor. 

În acești ani multi muncitori serioși, calificaţi si cu situaţie profe- 
sională stabilă au rămas devotați liniei social-democrată tradiționale. 
Asa au fost sindicatul portuar "Dezrobirea" din deceniul trei si sindi- 
catul "Unirea" rezultat în 1932 din fuziunea celor patru organizaţii pro- 
fesionale din portul Constanţa, sindicatul feroviarilor din Dobrogea - 
toate afiliate la C.G.M., îndrumată de Partidul Social Democrat. 

Înfiltrarea comuniștilor în mișcarea sindicală reformistă s-a produs 
cu abilitate, mulţi lucrători fiind sensibili la ideea de unitate susținută 
de aceștia. De aceea fie între Sindicatele Unitare si C.G.M., fie între 
Uniunea Tineretului Comunist și Uniunea Tineretului Muncitor 
Socialist s-au stabilit contacte de conlucrare, lărgite în deceniul al 

patrulea sub deviza Frontului Unic Muncitoresc și a Frontului Popular 
Antifascist, asa cum erau concepute în multe țări occidentale. 

În general, după scoaterea în afara legii comuniștii au desfășurat în 
Dobrogea o vie activitate deși numărul și virulenta acțiunilor lor se 
reflectă disproporționat în rapoartele Sigurantei, interesată să-și 
supraevalueze munca de urmărire. Rezultă, totuși, că în 1926 în 
Constanţa și în suburbii acționau 16 celule conspirative aflate sub 
îndrumarea Comitetului regional Dobrogea al Partidului Comunist și 
tot atâtea celule ale U.T.C. In acelaș an s-a constituit și comitetul local 
al Blocului Muncitoresc Țărănesc prin care comuniștii comunicau în 
cadru legal cu simpatizantii lor (Arhiva centrală a C.C. al P.C.R., fond 
nr. 1, dosar 65, f. 27029). În 1929 s-a desfășurat la Constanţa unul din 
cele 13 procese intentate comuniștilor de pe listele locale ale B.N.T. 
pentru activitatea desfășurată în timpul campaniei electorale din anul 
precedent. 

Vigilenta și măsurile represive ale autorităților s-au dovedit pe 
deplin justificate în cazul acelor organizații comuniste subversive, afi- 
liate sau subordonate unor organisme internaționale, a căror activitate 
era de natură să aducă atingere integrităţii statului român. În 1924 
Federația Comunistă Balcanică a abordat "problema Dobrogei” unde, 
chipurile, autorităţile române duceau o "politică brutală de deznatio- 
nalizare", afirmație menită să justifice teza cu privire la transformarea 
acestei părți a României într-o "parte integrantă a Federaţiei republi- 
cilor muncitorilor și țăranilor din Balcani”. 

De asemenea, aici a acționat și Organizaţia Revoluționară 
Dobrogeană - D.R.O. (vezi Ivan Gheorghiev, op. cit., p. 220; G. Ganev, 
Deinosta na Dobrujanskoto revoluţiona organizaţia - D.R.O. - v perio- 
da 1933-1940 g., in "Godisnik na Sofiiskia Universitet", nr. 59/1966, p. 
1-75; Arhiva M.Ap.N., fond Divizia IX, dosar 861/1930, f. 1191; Mircea 
Mușat, Ion Ardeleanu, România după marea unire, vol. II, part. I, p. 
627). Creată în 1878 ca organizaţie naționalistă bulgară, a cuprins în 
rândurile sale după primul război mondial un număr de socialiști și, 
ulterior, comuniști. În anul 1927 D.R.O. s-a scindat, prin desprinderea 
V.D.R.O. Aceasta cuprindea naționaliști bulgari (comitagii), îndeosebi 
din Cadrilater, care primeau sprijin material și armament din Bulgaria 
pentru a provoca acțiuni teroriste pe teritoriul Dobrogei. D.R.O. care, 
după 1925, a devenit organizația comunistă subordonată nominal 
P.C.R. dar, în realitate Comitetului Balcanic al Cominternului și 
Partidului Comunist Bulgar, milita pentru "autodeterminarea" până la 
despărțirea de statul român a Dobrogei și transformarea ei într-o 
"republica autonomă independentă" care ar fi trebuit să facă parte din 
Republica Federativă a Balcanilor, sau să fie alipită la U.R.S.S. Într-o 
acțiune de infiltrare, unul din conducătorii organizaţiei, D. Doncev, a 

fost surprins de autoritățile militare și ucis într-un sat din apropiere de 
Silistra. Întrucât și după congresul al V-lea din 1931, căruia comuniștii 
i-au atribuit semnificația unui moment de cotitură tactică, s-a menținut 
lozinca autodeterminării Dobrogei până la despărțirea de statul român 
cât și obiectivul organizării bulgarilor și turcilor împotriva politicii ofi- 
ciale de colonizare, în primăvarea anului 1936 au avut loc descinderi și 
arestări a unor fruntași comuniști din Durostor, precum și a unor 
membri ai nucleului conspirativ din Constanţa - N. Cioroiu, Filimon 
Sârbu - ultimii fără o legătură directă cu această orientare. 

Între 1928-1936 s-au constituit la Constanţa și Tulcea comitate 
locale ale unor organizații criptocomuniste cum au fost Comitetul pen- 
tru amnistie, Comitetul național antifascist, Liga Muncii, Blocul 
avocaţilor democrați, teren de întâlnire pentru acțiuni comune între 
comuniști, social-democrati, socialiști, sindicate și chiar activiști ai 
P.N.T., deși ideologic și programatic toate aceste forte rămâneau pe 
poziții distincte. 

Cei mai cunoscuți militanti ai organizației regionale Dobrogea a 
Partidului Comunist - dintre care unii aveau să îndeplineasă un rol 
important în acțiunea de cucerire a puterii după 1944 au fost Andrei 
Ionescu, Ilie Ninescu, Nicolae Rusu, Constantin Pârvulescu, Dumitru 
Coliu, Vasile Vâlcu, Mihai Dumitru, Aristide Socaciu, Ahile Mihail, 
Dumitru Olteanu, Panait Vanghele, Nicolae Cioroiu, Filimon Sârbu 
ș.a. Arestati frecvent, judecaţi și întemnițați în temeiul culpei de a 
aparține unei organizații interzise, ei au găsit în excesele autorităților 
justificarea tezei "luptei de clasă”, a atitudinii lor vindicative ulterioare 
și a sugrumării democrației pe care o socoteau "burgheză" și, deci, 
demnă de sugrumat. În această ordine de idei, în 1936 începea la 
Constanţa în fața Consiliului de război al Diviziei 9, procesul intentat 
celor 55 militanti ai Partidului Comunist si U.T.C., care se declarau 
antifasciști și care a stârnit atâta vâlvă prin implicarea unor fruntași ai 
P.N.T., cum a fost Alexandru Șteflea. 


3. "COLONIZAREA" DOBROGEI DE SUD 


Vorbind despre colonizarea Dobrogei de sud - termen îndeobște 
folosit de diverși autori pentru a desemna evenimentele petrecute în 
deceniile 3-4 din secolul al XX-lea, istoricul poate lăsa cititorului 
pedant impresia unui înțeles semantic defectuos, prin analogie cu 
colonialismul cuceritor. Tot așa, însă, cum am folosit concomitent de- 
numirile de Dobrogea de sud sau Cadrilater, de acum consacrate în 
diverse studii, tot astfel vom uza de expresia de "colonizare" în sensul 
populării unei regiuni mai slab locuite din propria țară, admisă în 
dicționare. 

Se știe că Tratatul de la București din 1913, care a pus capăt 
războaielor balcanice, a hotărât împărțirea Macedoniei între Grecia, 
Serbia, Albania și Bulgaria. Mai apoi, după conflictul dintre Grecia și 
Turcia, Tratatul de la Lausanne din 1923 .hotára un schimb masiv de 
populaţie între cele două state. Așa se face că în urma exodului 
locuitorilor greci din Asia Mică, mii de etnici eleni au fost colonizați în 
Macedonia și în Tracia orientală, unde au primit pășunile montane 
deținute de aromâni de veacuri. Și statul bulgar a luat românilor mace- 
doneni munții pe care îi stăpâneau. Aceasta este, în mare, cauza prin- 
cipală pentru care numeroși aromâni s-au hotărât să-și părăsească 
așezările ancestrale pentru a emigra în România, unde se simțeau mai 
aproape de trunchiul lor naţional. În acest punct drama aromânilor 
din Balcani s-a întâlnit cu interesul superior al României de a absorbi 
această populaţie dezrădăcinată în cuprinsul hotarelor sale. 

Astfel, o preocupare de căpetenie a statului român a fost întărirea 
caracterului național al Dobrogei de sud, unde populaţia românească 
a scăzut drastic în urma politicii perseverente a Imperiului Otoman și 
apoi, după 1878, a proaspătului Principat al Bulgariei de implantare cu 
etnicul propriu - musulman și, respectiv, bulgar. Este de la sine înțeles 
că, după 1913, Regatul României nu putea rămâne impasibil faţă de 
efectele acestei stări de lucruri și a conceput măsuri pentru echilibrarea 
structurii etnice prin încurajarea stabilirii aici a populației românești. 

După 1913 Cadrilaterul a dobândit pentru România o dublă 
însemnătate: o funcție strategică și aceea de cămin pentru românii din 
afara hotarelor sau pentru locuitorii din zonele mai dens populate ale 
Regatului, lipsiți de pământ. Așa se face că după primul război mon- 
dial s-a conturat treptat un susținut program legislativ vizând împro- 
prietărirea coloniștilor, pentru a le conferi stabilitate și siguranţă. 

Dar Dobrogea Nouă, cum era denumită această provincie de ofi- 
cialitáti, nu se impunea a fi populată doar din pricina unei mai slabe 
densități umane - motivaţie îndeobște folosită dar nu suficient de con- 
sistentă sub aspect statistic, judeţele Caliacra și Durostor cuprinzând 
un număr de locuitori pe km?, superior celei din Tulcea și Constanţa 
(. Dobrogeanu, Statul nostru și politica de întărire a românismului în 
Dobrogea de sud, p. 19) - ci și din alte rațiuni. Ameliorarea structurii 
etnice în sensul creșterii populaţiei românești nu s-a conturat de la 
început ca o politică de stat. Elocventă în acest sens este însăși Legea 
pentru organizarea Dobrogei Noi, din 1 aprilie 1914, precum și dezba- 
terile parlamentare pe marginea ei, în care nu se întrevedea amploarea 
colonizării din perioada interbelică. Dovedind o concepție consensu- 
ală cu dreptul international, și în spiritul traditionalei politici de tole- 
rantá a statului român, Ion I.C.Brătianu afirma in Senat în anul 1914: 
"Noi considerăm că este indiferentă originea de rasă, că este indife- 

rentă deosebirea de religiune, că toată populatiunea care de azi inainte 
aparține Regatului român are drept la aceeași dragoste și la aceeași 
solicitudine" (Dezbaterile Senatului, ședința din 30 martie 1914). La 
această orientare a contribuit și faptul că în cei doi ani care mai 
rămăseseră până la intrarea în primul război mondial, altele erau pri- 
oritátile strategice ale României: redobândirea teritoriilor nationale 
aflate sub ocupația Imperiului dualist austro-ungar. 

Schimbul de populaţie care a urmat împărțirii Macedoniei și apoi 
tratatele de la Neuilly cu Bulgaria și de la Lausanne cu Turcia au 
declanșat - așa cum s-a amintit - mutații demografice fără precedent in 
epoca modernă, implicând, în cea ce privește pe românii din 
Macedonia, ceea ce astăzi se numește o adevărată “purificare etnică” 
sau asimilare. Din pricina contextului internațional timp de peste un 
deceniu guvernele României și forul legislativ nu și-au formulat o con- 
ceptie clară cu privire la întărirea elementului românesc în Dobrogea 
de sud, așa cum procedaseră autoritățile bulgare timp de 35 de ani cu 
conationalii lor - obiectiv care avea însă să devină un imperativ 
național de ordin strategic, economic, politic și cultural. 

Prin Legea pentru modificarea unor dispozitiuni din capitolul VIal 
Legii de la 1 aprilie 1914 pentru organizarea Dobrogei Noi, se creau 
disponibilitáti de terenuri, proprietatea statului - și ca urmare a faptu- 
lui că după 1878 au emigrat spre Turcia 28 000 turci și tătari - ceea ce 
permitea acestuia să promoveze o politică reală de împroprietărire a 
elementului românesc, fie din Regat, fie din regiunile Macedoniei și 
Traciei. Până în 1925 se constituiseră însă pe baza acestei politici doar 
13 așa-numite colonii militare, alcătuite din foști combatanți pe frontul 
dobrogean în războiul pentru reîntregire, care au primit loturi între 25- 
75 ha, și cuprindeau doar 458 persoane cărora li se atribuise un total de 
12 500 ha. 

Au început apoi atacurile sângeroase ale comitagiilor bulgari și sta- 
tul român a fost determinat să gândească la o soluție mai radicală pen- 
tru securitatea sa. Vorbind mai târziu despre colonizarea aromânilor, 
Pamfil Șeicaru avea să-i compare cu "un dig de rezistență românească" 
la hotarul de sud a Dobrogei (Dezbaterile Adunării Deputaţilor, nr. 
95/13 noiembrie 1930, p. 5183). 

O primă inițiativă, rămasă însă fără ecou, a aparținut lui Pericle 
Papahagi, valoros savant, director al liceului din Silistra, care a adresat 
în 1919 un memoriu generalului Matei Kostris, prefectul județului 
Durostor. Câţiva ani mai târziu demersurile au fost reluate pornind 
chiar din interiorul comunităților de aromâni din Macedonia care, așa 
cum releva avocatul Vasile Th. Musi, conduși de "un fluid magnetic cu 
rezonanțe ancestrale", isi vedeau viitorul "imbinat indisolubil cu 
viitorul întregului neam românesc” (Un deceniu de colonizare în 

Dobrogea Nouă 1925-1935, București, 1935; pentru întreaga problemă 
vezi și Nicolae Cușa, Aromânii (macedonenii) în România, Edit. 
Muntenia, 1996). 

În 1925 o delegaţie de celnici aromâni din Macedonia grecească s-a 
adresat printr-un apel autorităților din România solicitând admiterea 
împământenirii și împroprietăririi lor în cele două județe din sudul 
Dobrogei (Sterie Hagi Gogu, Emigrarea aromânilor, București, 1927). 
Înmulțirea acestor apeluri precum și repetarea raidurilor comitagiilor 
au determinat autorităţile să adopte o atitudine mai angajantă în pro- 
blema colonizării Cadrilaterului. Aceasta s-a materializat într-o 
Decizie a Ministerului Agriculturii și Domeniilor, și un Jurnal al 
Consiliului de Miniștri, ambele din 1925, prin care se puneau bazele 
juridice ale improprietáririi locuitorilor din Vechiul Regat si a mace- 
doromânilor, fiecare parte pe jumătate de suprafață a fondului 
disponibil, cu loturi de 15 ha pentru zona de frontieră și 10 ha în inte- 
riorul județelor, însoțite de islaz și loc de casă. 

Primul grup de aromâni fárseroti a sosit în portul Constanţa la 26 
octombrie 1925, de ziua Sf. Dumitru, când vaporul "lași" a depus la 
chei 200 familii. Ei au ajuns la Silistra după o săptămână, când 
autorităţile au trecut la măsurarea vetrei viitorului sat Frașari, ce evoca 
locul lor de obârșie. Cel mai mare sat înființat de coloniștii macedoneni 
a fost Regina Maria, situat doar la 2 km de Balcic (azi cartier al acestui 
oraș). Dintre celelalte așezări menționăm satul Gramostea, numit, de 
asemenea, în amintirea vestitei Gramoste din Pind, distrusă de turci. 
La puţini ani de la începutul colonizării Dobrogei de Sud primul mi- 
nistru Vintilă Brătianu afirma: "Aromânii coloniști sunt elemente de 
mare valoare națională și gospodărească. Pe unde s-au așezat în 
Cadrilater au înflorit satele, au înfiinţat școli, biserici, comune și gos- 
podării temeinice și trainice, au frământat ogorul, îmbelșugându-l cu 
rod. De asemenea, macedonenii coloniști s-au dovedit și credincioși 
apărători ai ordinii hotarelor” (Nicolae Cusa, op. cit., p.25). Privindu-i 
intr-o altá luminá, un autor bulgar considera cá "inarmati si montati 
şovinist (D, sunt folosiți ca forță de soc a románismului" (Petăr 
Todorov, Etno demografski protesi v lujna Dobrudja 1913 - 1940, in 
"Dobrudja", nr. 1/ 1984). Desigur cá dacă este vorba de anihilarea 
comitagiilor, forță de șoc a intereselor antiromânești, autorul citat ar 
putea să aibă dreptate. Odată veniți și caracterizați printr-un senti- 
ment national otelit și printr-o solidaritate puțin obișnuită, aromânii 
au ținut să-și păstreze identitatea chiar și în raport cu neamul mare al 
românilor din trunchiul cărora au fost rupti. Dacă facem analogie cu 
românii basarabeni, aspectele stranii de istoriei noastre n-ar trebui să 
ne mai mire. 

Se cuvine, totodată, să recunoaștem că indecizia cercurilor guver- 

nante, lipsa unei concepţii coerente și a unui plan de durată au făcut 
ca politica de colonizare a Dobrogei de sud să dea rezultate limitate în 
raport cu ce reușiseră să facă Bulgaria, Grecia și Turcia, state lipsite de 
resurse în comparație cu România, dar care au asigurat viitorul a sute 
de mii de conationali colonizați în împrejurări asemănătoare pe terito- 
riul lor. De aici și un anumit sentiment de frustrare la noii veniți în 
cuprinsul hotarelor românești, amplificat și de complicațiile impropri- 
etăririi. Până in 1938 numărul improprietáritilor în ambele județe sud- 
dobrogene era estimat la circa 20 000 familii (după alte surse 17.654), 
respectiv 11 400 în Caliacra și 8 400 în Dur stor. Ín acelasi an numárul 
românilor din Cadrilater era de 10 000. (fafá de 50 000 eu un deceniu 
mai devreme), reprezentând un IDE de 15% raportat la 
acelasi interval. Bulgarii s-au mentinut la un nivel constant: 150 000 in 
1938 (40%), față de 123 000 in 1912, crescând chiar in cifre absolute cu 
17 000 locuitori. În schimb populația turco-tătară a scăzut de la 137 000 
la 97 000 în același interval, respectiv, de la 41% la 26%. În lumina aces- 
tor cifre cuprinse în statisticile oficiale trebuie judecată și teza pretin- 
sei creșteri a populaţiei românești pe seama si in dauna celei 
bulgărești. 

In anul 1940, in urma schimbului de populaţie cu Bulgaria, cei mai 
multi din zecile de mii de coloniști ce-și incropiserá un sat într-o clipă 
de istorie, care a măsurat exact 15 ani, și uneori chiar mai puţin, se vor 
strămuta în județele Constanţa și Tulcea, respectiv în satele evacuate 
de bulgari, la rându-le victime ale aceleiași istorii. 


4. POPASURI PE DRUMUL DE LA PACE LA RĂZBOI. 
f PIERDEREA CADRILATERULUI. 


Drumul de la război la pace și de la pace la război a fost scurt. În 
1928 dobrogenii au sărbătorit Semicentenarul reîntregirii într-un 
cadru solemn și plin de insufletire. Fiind un eveniment de rezonanță 
națională, cercurile guvernante liberale au ținut să-i sublinieze impor- 
tanta prin participarea la festivitátile de la Constanta a familei regale 
și a Înaltei Regente, prin baterea unei medalii jubiliare si editarea unei 
Monografii a Dobrogei sub îngrijirea savantului Constantin Brătescu. 
Au fost de față, de asemenea, Vintilă Brătianu, președintele 
Consiliului de Ministri, numerosi membri ai guvernului și 
Parlamentului, generali, înalți ierarhi ai Bisericii ortodoxe române, 
oameni de știință in frunte cu Ludovic Mrazec si Nicolae lorga. O 
impresie adâncă a făcut defilarea veteranilor din războiul pentru inde- 
pendentá, bătrâni de 70-80 ani "care mergeau in pas milităresc si 
strigáte de ura!" asa cum suna cronica unui ziar al timpului ("Vointa 
Dobrogei", nr. 25/9 septembrie; nr. 31/28 octombrie 1928). 

Peste numai un deceniu omenirea a încrucișat din nou armele, iar 
dobrogenii care nu uitaseră ororile războiului trecut, deși rănile sale se 
vindecaserá, s-au situat instinctiv de partea aliaților loviți cu perfidie 
de Hitler și Stalin. Presa din Constanţa și Tulcea a condamnat ocu- , 
parea Austriei și Cehoslovaciei, chemând poporul român la unitate și 
vigilență. După invadarea și ocuparea Poloniei, în gările de pe traseul 
căilor ferate Cernavodá-Constanta și Constanţa Tulcea, populația ofe- 
rea refugiaților polonezi alimente și ospitalitate. Mulţi dintre ei au fost 
primiţi în casele cetățenilor, iar la Babadag s-a înființat chiar un dis- 
pensar special. Mai mult decât atât, la 12 februarie 1939 guvernul 
român a autorizat ca tezaurul Băncii Poloneze să fie îmbarcat la 
Constanţa pe un tanc pe'rolier englez și transportat in Occident. 

Revizuirea frontierelor României prin forță și dictat a confirmat 
temerile locuitorilor Dobrogei cu privire la integritatea acestei 
provincii a României. În pofida revizionismului moderat al cercurilor 
sofiote raporturilor cu Bulgaria au fost în perioada interbelică marcate 
de unele momente tensionate provocate periodic de atacurile teroriste 
ale comitagiilor, pornite de obicei de pe teritoriul bulgar. 

Comitagii au format o organizație "iredentistá" creată de refugiații 
dobrogeni în Bulgaria, la frontiera cu România, cu asentimentul tacit 
al autorităților civile și militare bulgare. Ei alcătuiau bande înarmate 
care treceau în Dobrogea organizând acțiuni teroriste ce vizau, mai 
ales, funcționarii și militarii români din forțele de ordine (Arhiva 
M.Ap.N., fond Divizia IX, dosar 479/ 1920 și Arhiva M.A.E., fond 71/ 
Bulgaria, B.1, 1920-1924, Dosare speciale, vol. IV, Chestiunea comitagi- 
ilor în Dobrogea). Au acționat, cu intermitențe, în toată perioada până 
în 1940. Pentru anihilarea lor autoritățile române au creat un sistem 
special de apărare la granița de sud, ceea ce a implicat introducerea și 
apoi permanentizarea stării de asediu în această zonă. Colonizarea ei 
cu populația aromânească se înscria în acest mecanism, urmând să 
constituie acea "centură de apărare" la granița cu Bulgaria ("Viitorul 
Silistrei", nr. 27/18 aprilie 1926), dar care a dovedit o slabă eficienţă. 

Până la mijlocul deceniului al treilea între autoritățile din cele două 
state s-a stabilit o anumită colaborare pentru stăvilirea fenomenului. 
În anii 1922-1923 in convorbirile dintre prefectii de Durostor si 
Rusciuk reprezentanţii guvernului bulgar au făgăduit să întreprindă 
măsuri de curmare a atacurilor. Socotind însă că politica de colonizare 
promovată de România ar avea scopul să înlăture pe bulgarii din 
sudul Dobrogei, cooperarea cu organele de ordine românești a încetat. 
Astfel, noua atitudine se înscria pe linia contestării tacite a Tratatului 
din 10 august 1913, ceea ce n-a făcut decât să încurajeze atacurile 
armate. 

După constituirea Íntelegerii Balcanice, in 1934 in mai multe 

localități din Bulgaria au fost organizate manifestații având ca temă 
"lupta pentru mântuirea Dobrogei de sub tirania românească" (Arhiva 
M.A.E., fond 71 Bulgaria, vol. 182/2. Activitatea "Societății Dobrogea", 
1930-1939, f. 206), desfásurate sub egida societátii "Dobrogea" - orga- 
nizatie cu program iredentist alcătuită din refugiați bulgari. 

Aceste activitáti au precedat schimbarea politicii oficiale a cer- 
curilor conducătoare din Bulgaria, după ce România pierduse deja 
Basarabia, iar Hitler și Mussolini somau Bucureștiul să cedeze 
Ungariei și Bulgariei teritoriile revendicate de acestea. 

ncă din toamna anului 1939 cunoscutul diplomat N. Petrescu 
Comnen, bun cunoscător al problemelor Dobrogei, informa din capi- 
tala Italiei pe ministrul de externe Grigore Gafer.cu în legătură cu ști- 
rile care circulau în mediile politice cu privire la viitorul acestei 
provincii. Opinia sa era că, dacă s-ar fi ajuns la negocieri în condiţii 
internaționale care să impună concesii teritoriale, România trebuia să 
stăruie ca această problemă să privească toate țările balcanice. Cât 
privește România, într-o asemenea situație, ea ar fi putut consimti la o 
cesiune spre județul Caliacra, dar ar fi trebuit să facă eforturi maxime 
pentru a păstra cât mai mult din județul Durostor, îndeosebi 
Turtucaia, cap de pod necesar pentru apărarea Capitalei. Totodată, 
modificarea frontierei de sud a Dobroggi urma să se facă concomitent 
cu un schimb de EAE (Arhiva M.A.E., fond 71 Tratatul de la 
Craiova, vol I/ 1940, f. 221-229. Pentru punctul de vedere bulgar vezi 
Ana Kuzmanova, Sur le probléme de la restitution de la Dobroudja de 
Sud à Bulgarie, septembre 1939 - septembre 1940, in "Etudes balka- 
niques", nr. 2/1984, p. 114-124). 

Speranta cá noua orientare i-ar fi putut garanta integritatea a 
cunoscut însă o cruntă dezamăgire. Cu totul izolată, România a fost 
constrânsă să se acomodeze cu noua ordine germană, înclusiv cu exi- 
gentele acesteia de a trasa noile frontiere ale Europei. 

La 31 iulie 1940, în urma audienței acordată de Hitler delegaţiei de 
stat bulgare, Berlinul comunica României că "Dobrogea de sud ar tre- 
bui retrocedată în granițele sale definitive dinainte de 1913". În fata 
acestei situații, preocupate și de soarta Transilvaniei, cercurile con- 
ducătoare românești au ajuns la concluzia soluționării cât mai grab- 
nice a diferendului cu Bulgaria, pentru a-și putea apoi concentra efor- 
turile pentru apărarea teritoriilor de peste Carpaţi. Ca urmare, în 
august 1940 o delegaţie condusă de ambasadorul Victor Cădere a avut 
la Sofia întrevederi cu ministrul de externe bulgar Popov și cu primul 
ministru Bogdan Filov. Cu acest prilej partea bulgară s-a arătat recep- 
tivă la soluția schimbului complet de populaţie, dar a rămas intransi- 
gentă în privința frontierelor, revendicnd în mod categoric întreaga 
Dobroge de Sud. Se sugera că, în condiţiile când U.R.S.S. făgăduia 

Bulgariei o frontieră comună - soluție care, evident, implica ocuparea 
întregii Dobrogi, dar pe care guvernul bulgar nu o retinea - pentru 
România cedarea Cadrilaterului ar fi trebuit să fie o cerință rezonabilă. 

După încheierea misiunii lui Victor Cădere la Sofia, Ministerul 
Afacerilor Externe a adresat lui Joachim von Ribbentrop o scrisoare 
memorandum prin care România, acceptând să cedeze sudul 
Dobrogei, stăruia pentru menţinerea Silistrei și Balcicului. La puțină 
vreme primul ministru Ion Gigurtu a convocat pe ministrul Bulgariei 
la București pentru a-i comunica faptul că "în condiţiile cvasi-arbitra- 
jului german, guvernul român considera sudul Dobrogei ca fiind deja 
retrocedat Bulgariei”, dacă aceasta ar accepta rămânerea în compo- 
nenta României a orașului Silistra si a coastei Balcicului. Ministrul 
Germaniei la București, Wilhem Fabricius a prevenit însă guvernul 
român că demersul său ar fi putut indispune pe Fiihrer, România 
putând să piardă mult mai mult în tratativele viitoare, mai importante, 
cu Ungaria, în timp ce regele Boris rămânea intransigent în privința 
satisfacerii integrale a revendicărilor bulgare. 

Conferința româno-bulgară de la Craiova a început la 19 august 
1940. O ultimă încercare a lui Alex. Cretzeanu, șeful delegației române, 
de a păstra Silistra și Balcicul a rămas fără rezultat. Negocierile au con- 
dus la soluția unei noi frontiere care, pornind de la Dunăre, imediat în 
aval de Silistra, ajungea la Marea Neagră la 8 km sud de Mangalia. În 
numele guvernului, delegația română a acceptat inserarea unei clauze 
prin care se dădea Bulgariei "asigurări formale că această graniță va fi 
definitivă si pe vecie" (Ibidem, fond 71/1939, Eg 1940-1944, vol. 234 
referitor la 71/1939 Eg, XIII/1, vol. 237, f. 69-71). Totodată, cele două 
delegatii au acceptat ideea cá schimbul de populatie trebuia sá fie o 
condiție de bază a tratativelor ulterioare. În același timp, partea bul- 
gară a declarat că, odată cu încorporarea sudului Dobrogei, Bulgaria 
"nu va mai formula niciodată nici o pretenţie contra României, consi- 
derând chestiunea Dobrogei ca fiind tranșată pentru vecie” (Ibidem, f. 
165). 

La 7 septembrie 1940 Alex. Cretzeanu și G. Meitani din partea de 
legatiei române, J. Pomenov si T. Papazoff în numele celei bulgare, au 
semnat Tratatul de la Craiova, însoţit de un Protocol și un Acord 
privind modalităţile de evacuare a teritoriului cedat, schimbul de 
populație și problemele financiare. În articolul 2 al Tratatului cele 
două țări declarau solemn că noua frontieră era "definitivă și per- 
petuá", si se angajau "să nu mai formuleze niciodată vreo pretenţie de 
ordin teritorial" una împotriva celeilalte. Părțile semnatare conveneau 
ca în termen de 3 luni de la predarea instrumentelor de ratificare să 
procedeze la schimbul obligatoriu de populaţie în județele Durostor și 
Caliacra. Cât privește imigrarea locuitorilor din celelalte regiuni ale 

României și Bulgariei, se prevedea un termen facultativ de un an dar, 
pentru respectarea parităţii, numărul de cetățeni români și bulgari care 
ar fi trecut benevol dintr-o ţară în alta trebuia să fie egal. 

Conform datelor statistice, în județele Caiiacra și Durostor existau 
în acel moment 58 000 și, respectiv, 59 000 români, iar în județele 
Tulcea și Constanța 23 000 și, respectiv, 26 200 bulgari (Arhiva M.A.E., 
fond 71/1939, Eg. 1940, vol. 235, f. 354). In urma schimbului de popu- 
latie, acestia isi pierdeau cetátenia initialá. Proprietátile imobiliare 
rurale ale locuitorilor transferati obligatoriu erau considerate "bunuri 
abandonate" si intrau in patrimoniul statului respectiv. Proprietatea 
imobiliară urbană rămânea in posesia deţinătorilor, intrând însă sub 
jurisdicția ţării pe al cărui teritoriu se afla. Persoanele care făceau 
obiectul schimbului aveau dreptul să păstreze și să transfere bunurile 
mobile, vitele, inventarul agricol etc. Evacuarea Dobrogei de sud de 
autoritățile române și instalarea celor bulgare urmau să se facă între 20 
septembrie - 1 octombrie 1940, cu precizarea datei și orei pentru fiecare 
etapă, astfel încât să nu se ajungă la contactul direct între trupele celor 
două țări. Teritoriul preluat de Bulgaria măsura circa 7 700 Km?. 

Se înțelege că cercurile guvernante bulgare nu și-au ascuns satis- 
factia în legătură cu acest deznodământ. In după amiaza zilei de 7 sep- 
tembrie 1940 radio Sofia a transmis pe unde "imnul Dobrogei”; primul 
ministru Filov a salutat anularea Tratatului de la Neuilly, cât și spri- 
jinul acordat în acest sens de Germania, Italia si U.R.S.S. (Arhiva 
M.A.E., fond 71/1939, Eg. 1940, vol. 237, f. 126; "Dobrogea jună”, nr. 
4/6 ianuarie 1941). [s 

Starea de spirit a populaţiei românești si turco-tátare, a coloniștilor 
a imbrácat aspecte tragice. Teama de actele de rázbunare ale comitagi- 
ilor si iredendistilor a determinat o evacuare precipitată, cu sacrifi- 
carea si abandonarea bunurilor. Conform planului intitulat "Studiul 
organizárii evacuárii Dobrogei de sud" elaborat de Cabinetul 
Rezidentei Regale a tinutului "Marea", intreaga operatiune de eva- 
cuare a populatiei trebuia efectuatá cu ajutorul armatei. Perspectivele 
exodului a ráscolit si comunitátile de bulgari din judetele Tulcea si 
Constanta, unde oamenii ridicaserá gospodárii si agonisiserá avere, 
incát cine-si inchipuie cá acestia s-au bucurat de plecare se insealá pro- 
fund. 

Pentru statul român problema reasezárii locuitorilor evacuați din 
Cadrilater s-a dovedit dificilă: o parte din ei au trecut în Dobrogea de 
nord, alţii în satele ialomitene. Asa cum relatau faptele presa locală, 
"lungi convoaie de căruțe purtând obiecte ale gospodăriilor părăsite” 
se îndreptau spre aceste noi destine ("Dobrogea jună”, nr. 89/13 sep- 
tembrie 1940). În realitate, și în pofida prevederilor, în județele 
Durostor și Caliacra au rămas numeroase familii de români, așa cum 
în județele Tulcea și Constanţa mulți bulgari și-au manifestat dorința 

de a rămâne. 

Așa s-a scris istoria Cadrilaterului în 1940. Un autor bulgar reflecta 
că Dobrogea a jucat pentru Bulgaria rolul Alsaciei și Lorenei, fiind 
întotdeauna un obstacol în calea relaţiilor normale cu România (I.V. 
Poppov, La Dobroudja et les relations bulgaro-roumaines, Liege, 1935, 
p. 129). În 1940 cele două state și-au jurat solemn, sub semnătură, 
închiderea pentru vecie a problemei Cadrilaterului. Numai că unii 
autori nu uită că acest teritoriu reprezintă numai partea de sud a 
Dobrogei. 


5. APĂRAREA MARITIMĂ 


Concluziile și invátámintele prilejuite de primul război mondial au 
oferit specialiștilor din domeniul militar prilejul de a reflecta asupra 
locului și rolului marinei în sistemul național de apărare. Când, după 
o scurtă perioadă pacifistă, orizontul politic internațional a devenit din 
nou încărcat, o altă cursă a înarmărilor navale prevestea parcă 
viitoarea confruntare militară. 

La întrebarea dacă România trebuia să facă eforturile financiare 
reclamate de crearea unei marine performante s-a dat un răspuns afir- 
mativ categoric. Extinderea comerțului cât și lansarea pe căile ma- 
ritime a noi nave sub pavilion național justificau nevoia unei forțe mi- 
litare navale care să apere vulnerabilul și costisitorul mecanism al 
marinei comerciale, apărându-l în caz de primejdie. Studiile vremii 
exprimau axioma că armata de uscat n-ar fi putut lupta cu succes pe 
frontul dunărean-maritim fără sprijinul direct și indirect al marinei. 
Aceste glasuri s-au pronunțat pentru elaborarea unui program naval 
realist și de durată, care să dozeze judicios cele trei componente ale 
unei flote moderne armonios proportionate: nave de suprafață, sub- 
marine și hidroaviatia. 

Pe această linie s-a înscris Programul Naval al României in vari- 
antele sale succesiv optimizate din 1921, 1929 și 1939 care stabileau în 
detaliu categoriile și tipurile de nave, misiunile forței navale, com- 
punerea și structura ei. La finalul realizării acestui program România 
ar fi trebuit să dispună de 180 de nave moderne, din care în acvatoriul 
Mării Negre un crucișător, 8 distrugătoare, 3 torpiloare, 4 canoniere, 6 
submarine, 9 vedete torpiloare, 8 dragoare și puitoare de mine, două 
nave bază pentru vedete și submarine etc. Dar la izbucnirea celui de al 
doilea război mondial România avusese răgazul și resursele să rea- 
lizeze doar o parte din acest program ambițios. 

După ce, la 3 septembrie 1923 bătrânul crucișător "Elisabeta", fala 
de altădată a flotei române, cu o escortă formată din canoniere, a făcut 
ultimul drum de la Constanţa la Galaţi, pentru a fi transformat în 

cazarmă, investiţiile alocate armatei în conformitate cu programul 
naval amintit s-au materializat in înzestrarea, pe etape, cu noi unități 
de luptă. În 1920 fuseseră aduse în țară distrugătoarele "Mărăști" și 
"Mărășești" construite in Italia. Apoi capacitatea operativă a Diviziei 
de Mare a crescut simțitor prin intrarea în serviciu a 4 canoniere ma- 
ritime construite în Franța: "Locotenent-comandor Eugen Stihi", 
"Căpitan Constantin Dumitrescu", "Locotenent Remus Lepri" si 
"Sublocotenent Ion Ghiculescu". Ele aveau sá cinsteascá, potrivit 
tradiției, memoria unor ofițeri eroi căzuţi în războiul pentru reintre- 
gire. Din Italia au fost cumpărate 4 vedete rapide antisubmarine dotate 
cu torpile, bombe antisubmarine, mitraliere grele și ușoare, tunuri 
antiaeriene cu funcționare automată. De asemenea, potrivit tratatului 
încheiat cu Austria, România a primit în contul despăgubirilor de 
război 6 torpiloare care au primit numele de "Viforul", "Vártej", 
"Vijelia", "Sborul", "5meul" si "Năluca", din generația construită în 
1913-1914. 

În anii 1930-1931 Divizia de Mare și-a sporit capacitatea de luptă 
prin intrarea în serviciu a încă două distrugătoare - "Regele Ferdinand" 
și "Regina Maria" -, cât si a modernei nave-bază "Constanţa", constru- 
ită în șantierele navale din Napoli și Fiume. Tot la Fiume, în 1935, a 
avut loc solemnitatea ridicării pavilionului românesc pe primul sub- 
marin din istoria marinei noastre, denumit "Delfinul". Puitorul de 
mine "Amiral Murgescu", lansat la apă la Galaţi, a intrat in com- 
punerea aceleiași unități în anul 1939. După această performanţă a 
industriei nationale de apărare a urmat o alta: în șantierele navale 
românești s-au bătut primele nituri la cele dintâi submarine montate în 
țară - "Rechinul", "Marsuinul", ale căror subansamble proveneau din 
Germania. În sfârșit, o ultimă sporire a forței maritime s-a produs în 
1940 când au sosit din Marea Britanie trei vedete torpiloare cărora li s- 
au dat numele torpiloarelor clasate in 1927" "Vijelia", "Viforul" si 
"Viscolul". 

Mijloacele pentru pregătirea cadrelor au făcut, de asemenea, obiec- 
tul preocupării forurilor militare. În 1938 la șantierele navale din 
Hamburg era lansat la apă un grațios velier, noua navă-școală 
"Mircea", vrednicul urmaș al bricului din veacul trecut, la bordul 
căruia s-au format până în zilele noastre alte zeci de promoţii de mari- 
nari. 

Concepţia potrivit căreia apărarea litoralului maritim și a Gurilor 
Dunării trebuia făcută de pe apă, din aer și de pe uscat a inspirat si alte 
măsuri, care au privit aviația, artileria de coastă și construirea unei 
baze navale complexe. Încă din 1920 s-a constituit escadrila de 
hidroaviatie de pe lacul Siut-Ghiol, iar în 1938 - târziu, deci - au 
inceput lucrárile unei puternice baze navale care in final trebuia sá 

cuprindă un port militar de 2590 ha (faţă de cele 74 ha ale portului 
comercial Constanţa), lucrări sistate o dată cu izbucnirea războiului. 
De asemenea, apărarea litoralului maritim s-a întărit considerabil prin 
construirea sistemului de artilerie ce cuprindea bateriile de coastă de 
la Tataia, Agigea, Midia și Viile Noi dotate cu piese grele de artilerie. 

Subordonată Ministerului de Război, marina militară avea în com- 
punere: Comandamentul Diviziei de Mare, cu garnizoana la 
Constanța (din 1936 Comandamentul Flotelor Maritime); 
Comandamentul Diviziei de Dunăre, cu reședința la Galaţi; 
Comandamentul Scoalelor de Marină din Constanţa, căruia i se subor- 
donau Școala Navală, fondată în 1920, Școala de specialități și 
Institutul Maritim; Arsenalul Marinei de la Galați. 

Un rol proeminent în propaganda pentru marină a revenit mn 
Navale Române, slujită de ofițeri și amirali din multe generații. 
revistele vremii - "România maritimă și fluvială”, "Revista Marinei”, 
"Marea Noastră” ș.a. - au apărut lucrări de valoare consacrate istoriei 
marinei, studii de strategie și tactică navală, creații științifice și literare 
semnate de Corneliu Buholtzer, August Roman, Horia Măcellariu, 
Constantin Bálescu, Eustațiu Sebastian, Ion Bălănescu, Petre 
Bărbuneanu, Aurel Negulescu, Mihai Negru, loan Coandă, George 
Koslinschi, Pavel Popovát -, multe intrate în patrimoniul national de 
creație. 


6. VIAȚA CULTURAL-STIINTIFICÁ ȘI SPIRITUALĂ 


Desăvârșirea unităţii de stat a lărgit cadrul de manifestare a puterii 
de creație naţională, unind, în același timp, energiile spirituale din 
toate colțurile țării în făurirea unei culturi unitare prin mesajul ei 
umanist. Organic integrată în fertila creație din perioada interbelică, 
Dobrogea a impus pe harta culturală a țării certe repere valorice. 
Principalul său centru de creaţie, Constanţa s-a arătat hotărât să se dis- 
tanteze de sordida "Kiustendje", deși cultura autentică - creația - isi 
făcea loc cu greu într-o metropolă - este adevărat în plină expansiune 
- dar mercantilă, dominată de mentalitatea negustorească întreținută 
de importatori, exportatori, armatori și oameni de afaceri - clanurile 
Antoniadis, Lascaridis, Frangopol, Șapira - indiferente la fenomenul 
cultural. 

Războiul, în care intelectualitatea dobrogeană s-a comportat cu 
înalt patriotism, a rupt efortul constructiv pe planul culturii dar a 
îndemnat pe oamenii școlii, cultelor, ai științei și artei să reflecteze mai 
adănc la legăturile lor sufletești cu pământul natal ameninţat, găsind 
în aceasta îndemnuri superioare de creație și devotament. 

Biserica ortodoxă română și-a reluat rolul său duhovnicesc și de 

îndrumare spirituală. Prin Decretul Regal din 8 martie 1923 s-a 
reinfiintat la Constanţa Episcopia Tomisului, având sub jurisdicția sa 
eparhială județele Constanţa, Ialomița, Durostor și Caliacra, în timp ce 
județul Tulcea rămânea eparhiei Dunării de Jos. Ilarie Teodorescu a 
fost numit episcop al noii eparhii. O primă preocupare a fost, de 
asemenea, hirotonisirea de noi preoți pentru județele Dobrogei de Sud 
care resimteau o mare lipsă de preoți români. Crearea în anul anterior 
a primului seminar otodox "Sfinţii Împărați” de la Constanţa era, de 
altfel, destinată acestei misiuni, și avea să dea promoții indestulátoare 
de preoți pentru așezările dobrogene. Totodată, la demersul unei de- 
legatii a comunităților germană, turcă și evreiască, I.G. Duca a comu- 
nicat hotărârea guvernului national-liberal de a recunoaște școlile con- 
fesionale ale minorităţilor din Dobrogea ca şcoli publice și de a le sub- 
ventiona de la bugetul de stat ("Liberalul", nr. 42/23 februarie 1922). 

Se poate spune că datorită pierderilor suferite școala începea din 
nou drumul de la capăt. În anii războiului 55 de învățători dobrogeni, 
și-au jerfit viața pentru apărarea ei, lăsând goluri dureroase și multă 
vreme resimtite. 

Importanta reformă a învățământului din 1924 a stimulat dez- 
voltarea școlii sub toate aspectele. Nu numai orașele Constanţa și 
Tulcea, care dispuneau de câte două licee complete fiecare, școli nor- 
male de băieți și fete, școli comerciale și industriale elementare și supe- 
rioare, dotate cu localuri noi, dar și alte localităţi au beneficiat de 
atenția acordată școlii în perioadele de ascensiune economică. 
Gimnazii și licee mixte au fost create la Sulina, Adamclisi, Medgidia, 
Cernavodă și Hârșova. Din 1924, la Murfatlar a început să funcționeze 
o școală de agricultură, concepută ca unitate productivă, oglindind 
preocupările pentru crearea unui învățământ practic, aplicativ. 

Dat fiind numărul mare al neștiutorilor de carte, atenţia cea mai 
însemnată a continuat să se acorde învățământului primar. În 1928 în 
județul Constanţa existau 223 de școli, întrecând cu mult numărul 
acestora dinainte de război. Construcţia de localuri a continuat și după 
criza economică: numai în anii 1933-1936 în județul Tulcea s-au 
deschis 32 școli noi iar numărul învăţătorilor a crescut considerabil în 
toate județele. Roadele abnegatiei și patriotismului slujitorilor școlii 
n-au întârziat să se arate: într-o perioadă scurtă de timp, de la vechea 
Dobroge cufundată în ignoranță, județul Tulcea se clasa al 5-lea, între 
județele vechii Români, sub raportul știutorilor de carte, iar Constanța 
pe locul al 3-lea. 

Guvernele României s-au îngrijit cu deosebire de dezvoltarea 
învățământului în Dobrogea de Sud. Aici au funcționat aproape 400 
școli primare cu circa 1000 învățători, peste 180 grădinițe, 6 gimnazii 
românești, bulgărești și mixte, 4 licee românești, 4 licee bulgărești, școli 

profesionale și comerciale. Dintre acestea Liceul de băieți "N. 
Filipescu" din Bazargic, urmat de fiii funcționarilor români, turci, bul- 
gari, armeni și greci, liceul "Durostor" din Silistra, școlile secundare de 
fete din Bazargic și Silistra, transformate în licee de fete, gimnaziile 
mixte din Cavarna și Balcic, gimnaziul mixt "Regele Carol" din 
Turtucaia, Școala superioaraă de comerț din Bazargic. 

Știința a cunoscut, de asemenea, modalități superioare de mani- 
festare prin crearea unor institute specializate, a căror activitate de 
cercetare a fost legată de numele unor savanți și oameni de știință 
binecunoscuti în țară și peste hotare. 

Grigore Antipa a fondat. în 1932 la Constanţa Institutul 
biooceanografic (devenit. in 1945, Staţiunea de cercetări marine), și a 
elaborat lucrări de rásuaet international privind Delta Dunării si 
Marea Neagră, în timp ce profesorul lon Borcea, pionier al 
oceanografiei românești, înființa în 1926 Staţiunea zoologică marină de 
la Agigea, importantă instituție pentru studierea faunei Mării, care a 
contribuit la creșterea prestigiului științei românești. 

După război și-a refăcut baza de cercetare și efectivele Oieria și 
Laboratorul de cercetări zootehnice de la Palas-Constanta; studiind cu 
mijloace moderne problemele eredității, specialiștii laboratorului au 
obținut rezultate remarcabile în ameliorarea raselor, omogenizarea 
efectivului și creșterea performanțelor economice, lucrările acestei 
instituții începând să fie cunoscute în cercurile de specialitate din 
întreaga Europă 

În deceniul al treilea, dr. Victor Climescu, directorul Sanatoriului 
T.B.C. din Eforie, a pus bazele la noi în țară a specialitátii "chirurgia 
tuberculozei osteoarticulare", fiind un pionier îndrăzneț în domeniul 
ortopediei chiar pe plan mondial. 

Istoriografia a căpătat suporturi noi prin concluziile ce se 
desprindeau din descoperirile arheologice. După 1918, desi hártuiti de 
penuria de fonduri și dezinteresul clasei politice, Vasile Pârvan, 
Grigore Florescu, profesorii Teofil Sauciuc-Săveanu și Oreste Tafrali 
au continuat cu asiduitate și îndârjire campaniile de săpături ale căror 
rezultate erau tot atâtea dovezi despre romanitatea Dobrogei. 

În această perioadă și-a continuat activitatea prof. Constantin 
Moisil originar din Tulcea, întemeietorul numismaticii moderne din 
România căruia i-a fost încredințată conducerea Cabinetului numis- 
matic al Academiei Române (al cărui membru a devenit în 1938). 
Alături de el marele dobrogean Constantin Brătescu a parcurs drumul 
de la profesiunea de dascăl al Școlii Normale din Constanţa, la cate- 
drele universităților din Cernăuţi și București. Membru titular al: 
Academiei Române din 1935, s-a impus prin studiile sale de geografie 
și etnografie a Dobrogei ca un savant de reputație națională și inter- 

națională. Reţine atenţia, de asemenea, opera științifică a lui loan 
Georgescu, autor a numeroase studii demografice, de etnografie, isto- 
rie și cultură, de o excepţională valoare informativă. 

O pleiadă de slujitori ai condeiului au contribuit la îmbogățirea li- 
teraturii naționale cu pagini originale, scrise cu autentic talent și cu 
credință față de misiunea artistului. Dintre poeti, publicul căuta cu 
plăcere sonetele lui Al Gherghel, versurile cu conținut patriotic sau 
liric ale lui Crutiu Delasăliște, armonia si delicatetea poeziei mării lui 
Grigore Sălceanu, primul câștigător al premiului literar "I.N. Roman", 
instituit în anul 1934. Se cuvine menţionat numele lui loan Micu, poet 
și traducător istoric și arheolog, custode al Muzeului Regional al 
Dobrogei, între 1935-1948. 

Cunoscuti prozatori, proveniţi din Dobrogea sau atașați de ea, au 
dat literaturii românești lucrări de valoare, unele mult îndrăgite prin 
inefabilul care însoțește întotdeauna marea și meleagurile sale: 
"Constanţa pitorească" a scriitorului loan Adam, "Pânza de păianjen” a 
scriitoarei Cella Serghi sau romanul "Europolis" al lui Jean Bart, in care 
destinul eroilor împrumută, mai întotdeauna, ceva din zbuciumul 
nedomolit al mării. 

O seamă de reviste și gazete literare au polarizat pentru aproape 
două decenii un număr important de dobrogeni cu preocupări literare 
sau reprezentanţi de prestigiu ai scrisului românesc. Este vorba despre 
"Dobrogea literară", prima de după război, "Marea noastră", intitulată 
și "organ național închinat culturii dobrogene" (1929-1935), "România 
de la Mare" (1933-1940) sau "Pontice", apărută în 1938. Tot aici a apărut 
"Revista dobrogeaná", în paginile căreia au semnat, printre alții, Ion 
Marin Sadoveanu și Mircea Eliade. O menţiune specială se cade a fi 
făcută pentru revista "Analele Dobrogei". Apărută la Constanţa în 1920 
sub egida Societăţii Culturale Dobrogene și sub directiunea lui C. 
Brátescu, ea a fost cea mai de seamă publicaţie cultural-stiintificá exis- 
tentă vreodată în spaţiul pontic. De-a lungul a 19 ani de activitate 
"Analele Dobrogei” a dialogat de la egal la egal cu prestigioasele 
reviste de cultură "Viața Românească" și "Convorbiri Literare”. 

In perioada interbelică circa 70 de ziare și reviste cultural-literare 
au apărut numai în județele Durostor și Caliacra: "Coasta de Argint”, 
"Cuvântul Dobrogei", "Dobrogea culturală", "Dobrogea de sud" ș.a. O 
inestimabilă valoare prezintă cele trei volume din lucrarea 
"Cadrilaterul 1914-1938", editată ca număr jubiliar de revista "Analele 
Dobrogei", bogat ilustrată, cuprinzând tabele, hărţi, planse cât si 
semnăturile unor prestigioși cercetători. 

Viaţa artistică dobrogeană a cunoscut, la rândul ei, noi dimensiuni, 
diversificându-se și imbogátindu-se. La Constanţa existau 4 săli de 
teatru: cea a Cazinoului comunal, Sala "Elpis", unde evoluau toate tru- 

pele mari din țară aflate în turneu pe litoral, "Izvor" si "Ayax" ale 
comunităților bulgară și armeană. Este perioada când programele 
unor spectacole de înaltă ținută au continuat să fie semnate cu numele 
unor mari actori și interpreţi: C. Nottara, George Enescu, Marioara 
Ventura, Elvira Popescu, Constantin Tănase ș.a. O bogată activitate 
teatrală s-a desfășurat și în cadrul comunităților naționalităților con- 
locuitoare: în diferite orașe s-a jucat teatru în limba greacă, armeană, 
bulgară, turcă și albaneză. 

Istoria artelor plastice românești pune în evidenţă faptul că 
numeroși artiști (Tonitza, Iser, Șirato, Ștefan Dimitrescu, Dărăscu, Jean 
Steriadi, Boris Caragea, Oscar Han s.a.) fascinati de frumuseţile mării 
- izvor inepuizabil de inspiraţie - datoresc în mare parte realizările lor 
prezenţei pe litoralul românesc. În această pleiadă, Dobrogea a fost 
reprezentată de pictorii originari din pământul ei: Marius Bunescu, cel 
care expunea în salonul Tuileries, cel mai sever din Europa, și în 
salonul din Venetia, pânzele "Constanţa" si "Colt din:vechiul port", 
Stavru Tarasov, Lucian Grigorescu si D. Florian, Alexandru 
Ciucurencu din Tulcea, adevárat liric al culorii, sculptorii Cristea 
Grosu si Ion Jalea, a cárui valoroasá donatie constituie fondul expozi- 
tiv al muzeului din Constanţa care-i poartă numele. Litoralul sudic si- 
tuat între Balcic si Cavarna, atât de sugestiv numit "Coasta de Argint", 
a reprezentat locul de referință a împărăției scriitorilor și plasticienilor; 
mai toti pictorii formati în perioada interbelică au cutreierat cu 
șevaletele lor Dobrogea meridională. 

Pentru Constanţa și Dobrogea un eveniment cultural memorabil 
l-a reprezentat ridicarea statuii lui Mihail Eminescu, în imediata 
apropiere a mării, potrivit testamentului literar al marelui poet. În 
toamna anului 1931, la inițiativa unor cunoscuţi intelectuali 
constănţeni, printre care scriitorul loan Roman și Gh. Coriolan, direc- 
torul Liceului "Mircea cel Bătrân", s-a constituit Societatea "Pro 
Eminescu". O campanie de acţiuni culturale de durată, la care și-au dat 
contribuția personalități proeminente, a furnizat fondurile necesare. 
Statuia, operă a sculptorului Oscar Han, a fost dezvelită în cadrul unei 
solemnitáti deosebite. 

Ceea ce merită să fie, în sfârșit, remarcat, este lărgirea mișcării 
sportive, până la război un apanaj al cercurilor înstărite. Numeroase 
asociaţii și cluburi au luat ființă la Constanţa ("Tricolor", "Venus", 
"Boxing-Club", "Iacht club" ș.a.), Tulcea ("Unirea"), Sulina, Babadag, 
Cernavodă, Medgidia etc. în care se practicau cele mai variate spor- 
turi. 

CAP. XVII. DOBROGEA CONTEMPORANĂ 
(1941 - 1989) REGIMUL TOTALITARIST 


1. EVENIMENTELE MILITARE 1941 - 1945. 
ÎNCEPUTUL OCUPAȚIEI SOVIETICE. 


Prin poziția sa geografică Dobrogea a ocupat un loc strategic 
important în planurile militare germane, Marea Neagră și Dunărea 
oferind cele mai bune posibilități de legătură cu ţările din zona medi- 
teraneaná de operații, cât și cu frontul din partea de sud a U.R.S.S. 

După intrarea în război alături de Axă, la 22 iunie 1941, s-a trecut 
la militarizarea principalelor intreprinderi, reprofilate pe producție de 
război, în funcţie de nevoile armatei, cât și la exploatarea intensă a 
resurselor materiale. Încă din 1939, pe baza tratatului economic cu 
Germania, s-a creat în Dobrogea o societatea mixtă româno-germană 
pentru exploatarea cuprului. Mai târziu, prin decretul din 25 iunie 
1941, între cele 52 intreprinderi militarizate, figurau Direcţia Porturilor 
Maritime, Serviciul Maritim Român și Șantierul Naval Constanţa. 

Odată cu declanșarea luptelor, întreaga regiune cu Delta Dunării a 
fost declarată zonă de operaţii, iar în porturile Sulina, Constanţa și 
Tulcea au fost staționate trupe germane. Primele confruntări armate 
au implicat, se înțelege, marina militară. La 21 iunie 1941 Divizia de 
Mare cuprindea: Forța navală maritimă compusă din distrugătoare, 
torpiloare, canoniere, un submarin și vedete torpiloare; apărarea por- 
tului și zonei Constanţa; grupurile de artilerie de coastă Constanţa (și 
apoi Mangalia); flotila de hidroaviatie cu 20 hidroavioane. Alături de 
acestea, acționau ca forte navale operative care interesau zona 
Dobrogei, Escadra de monitoare și vedete fluviale și gruparea tactică 
Tulcea din Divizia de Dunăre, precum și detașamentul maritim Sulina, 
având misiunea de apărare a Deltei Dunării. 

În momentul intrării în război, Marina Militară dispunea, în total, 
de 39 nave de luptă mai importante, raportul de forțe cu potenţialul 
navalal U.R.S.S. din acest sector al frontului fiind defavorabil la navele 
maritime și superior la cele fluviale. Drept urmare, ordinul de operaţii 
din 21 iunie 1941 al Comandamentului Marinei Militare stabilea ca ati- 
tudinea generală a Diviziei de Mare să rămână defensivă până la noi 
dispoziţii. O primă misiune executată a fost operaţia de minare a zonei 
de larg a portului Constanţa. 

Chiar în primele zile ale războiului, mizând pe superioritatea lor, 
flota și aviația sovietică au întreprins acțiuni ofensive de scurtă durată, 
întrucât frontul s-a deplasat cu repeziciune spre răsărit. La 26 iunie 
s-a produs un atac sprijinit pe aviație asupra portului Constanţa, exe- 
cutat de navele "Harkov" si "Moskva", ultima scufundându-se prin 

lovirea unei mine. La 9 iulie torpilorul "Năluca" și vedetele torpiloare 
au atacat două submarine în zona Tuzla, iar la 1 decembrie 
distrugătorul "Regina Maria" a lovit in zona Sabla un alt submarin; dis- 
trugátorul "Regele Ferdinand" a scufundat la 17 decembrie un sub- 
marin in zona Burgaz. 

Pe Dunăre, în sectorul Chilia-Vâlcov, după o intensă pregătire de 
artilerie, trupele sovietice susținute de opt vedete fluviale, au reușit să 
debarce în ziua de 26 iunie și să rămână vremelnic pe malul dobro- 
gean, iar escadra fluvială să forțeze dispozitivul românesc și să se 
retragă pe calea mării spre porturile rusești. Și marina română a sufe- 
rit pierderi; până la 29 iulie, când s-a încheiat prima etapă a războiului 
pe Dunăre, nava puitor de mine "Aurora" a fost atacată de aviația sovi- 
etică și scufundată. 

În continuare, o bună perioadă a războiului, navele militare și co- 
merciale românești au cooperat cu Comandamentul naval german 
"Admiral Schwartzes Meer" în misiuni de escortă a convoaielor in ba- 
zinul de vest al Mării Negre și în transporturile pentru aprovizionarea 
frontului spre coastele Crimeii. | 

De la sfársitul anului 1942 si inceputul anului 1943, balanta victo- 
riei a început să se încline pe toate fronturile in favoarea Puterilor 
Aliate. După 8 aprilie -1944, când trupele sovietice din Frontul 4 
Ucrainean au trecut la eliberarea peninsulei Crimeea, Marele Stat 
Major a decis retragerile trupelor române din această regiune. Ca 
urmare, Comandamentul Marinei Militare s-a anganjat într-o vastă 
acțiune, cunoscută sub numele codificat de "Operația 60 000". În con- 
formitate cu acest plan, între 14-24 aprilie 1944 Marina Militară a orga- 
nizat cu toate forțele sale, într-o aspră confruntare cu navele de 
suprafață, submarinele și aviația sovietică, 25 de convoaie escortate, 
reușind să evacueze spre Constanța un total de 20 779 ofițeri, sub- 
ofițeri și soldați români și 28 394 militari germani. A doua etapă a 
operațiunii s-a desfășurat între 9-13 mai, dar pierderile au fost mult 
mai mari decât în cea dintâi: circa 4000 de militari au dispărut în apele 
Mării Negre ca urmare a scufundării unor nave românești comerciale 
destinate transportului de trupe: "România", "Danubius" și "Durostor" 
și a altor nave germane. 

Așa s-a ajuns la data de 23 august 1944, moment de răscruce în ori- 
entarea politicii externe a României. În acel moment Dobrogea era 
apărată de Divizia 9 infanterie comandată de generalul Costin lonașcu 
și Divizia 10 infanterie de sub conducerea generalului Costin 
Trestioreanu, cărora li se alăturau forțele de uscat ale Marinei Militare, 
alte unități de artilerie, pontonieri și grăniceri. 

În seara zilei de 23 august cele 25 de nave militare românești: dis- 
trugătoare, submarine, canoniere, torpiloare, puitoare de mine și 

vânătoare de submarine, alte nave auxiliare se aflau grupate în rada 
portului Constanța sub comanda contraamiralului Horia Măcellariu. 

"Ne aflam pe mare și în porturi cu navele și unităţile, impletiti cu 
navele și unitățile de uscat ale germanilor - relatează în memoriile sale 
amiralul Măcellariu. Efectuam împreună o operaţie de salvare peste 
mare a trupelor generalului Leoveanu, care luptau cu ultimele resurse 
pe coasta Basarabiei”. lată de ce desprinderea dispozitivului românesc 
de cel german era o operație gingașă și plină de riscuri. Cât privește 
forțele germane, ele însumau în aria geografică a litoralului și sectoru- 
lui fluvial dobrogean aproximativ 100 nave de luptă și auxiliare și un 
divizon de artilerie de coastă în care rolul principal îl deținea nodul 
fortificat Tirpitz cu piese de calibru greu. În total, efectivele navale, te- 
restre și de aviație germane din Dobrogea se ridicau la 35 000 de mili- 
tari. Forțele navale germane erau subordonate Comandamentului 
Superior "Amiralul Mării Negre" cu sediul la Eforie, având în frunte pe 
viceamiralul Helmuth Brinkmann. Eșalonul superior al acestui 
comandament era Grupul de Marină "Sud" cu sediul la Sofia. La 
hotelul Carlton din Constanţa amiralul "Mării Negre" dispunea de un 
organ de legătură cu comandamentul forțelor navale maritime denu- 
mit "Admiral Schwartzes Meer”. 

În momentul schimbării orientării militare, generalul Costin 
lonașcu a cerut amiralului Brinkmann să ordone evacuarea Dobrogei 
prin punctul de frontieră Negru Vodă pentru armata de uscat și pe 
mare pentru flota de război, cu obligaţia de a lăsa întacte instalaţiile 
portuare și amenajările aeroporturilor. La 25 august comandamentul 
german a primit un al doilea ultimatum, de 2 ore, cu alternativa nimi- 
cirii complete a trupelor sale. Se pare că la decizia comandamentului 
german de a nu da curs ordinelor eșaloanelor superioare (acelea de a 
lovi și distruge portul și orașul) a contribuit întâlnirea cu generalii și 
amiralii români. Vechile relații de caramaderie și onoarea militară pe 
care acești înalți ofițeri puneau mare pret au condus la următorul 
episod descris de însuși contraamiralul Măcellariu: "lar atunci când 
navele germane s-au retras din portul Constanţa, au salutat navele 
române, marca mea de comandant, pavilionul României. Navele 
române au răspuns la acest salut cu același salut al echipajelor la front. 
Amiralul Brinkmann a trimis un semnal navelor sale din larg care 
însemna "Nici un act de agresiune împotriva românilor!" Mai târziu, in 
fata Tribunalului Poporului, acuzat de încălcarea prevederilor 
armistițiului și de pactizare cu inamicul, contraamiralul Horia Măcel- 
lariu a argumentat decizia sa de a nu angaja lupte cu flota germană la 
ieșirea din port pentru a o nimici sau captura prin: insuficiența 
mijloacelor necesare urmăririi, primejdia ca bateria Tirpitz, încă activă, 
să lovească portul, orașul și trupele române. De altfel, încheia autorul 

"flota germană a fost distrusă de marea rea. Flota noastră, portul, 
orașul și populația au rămas în ființă. Noi am câștigat, fără să fi pier- 
dut nimic" (Contraamiralul Horia Măcellariu, În plin uragan, p. 31). 

La uscat precum și pe Dunăre însă, deși retragerea a fost ordonată, 
unii ofițeri fie că nu s-au conformat, fie că au refuzat să se predea tru- 
pelor române, astfel încât în perioada 24-28 august s-au purtat lupte, 
uneori îndârjite, împotriva unor unități, subunități și nave de război 
germane care au opus rezistenţă, în zona Cișmea din Constanţa, Valul 
lui Traian, Cernavodă, Hârșova, Sinoe, Mihai Viteazul etc. În după 
amiaza zilei de 28 august, cu aproape 24 de ore înaintea sosirii 
avangărzii trupelor sovietice în județul Constanţa, rezistența germană 
era definitiv înfrântă. Armata română capturase în întreaga Dobroge 
circa 10 500 prizonieri și c însemnată cantitate de armament și muniţie. 

De la această dată ar fi trebuit să înceapă și cooperarea militară 
româno-sovietică. La 29 august o vedetă și două canoniere românești 
au condus spre Constanţa prin câmpul de mine convoiul navelor sovi- 
etice, iar la Tulcea, în zilele imediat următoare, navele fluviale ale 
Marinei Militare române au acționat în folosul trecerii peste Dunăre a 
trupelor Armatei Roșii în marș spre Bulgaria. Numai că întreruperea 
ostilităților a fost aplicată unilateral, întrucât forțele armate ale 
U.R.S.S. au continuat acțiunile de război împotriva românilor și după 
23 august 1944. 

Planul operațional al comandamentului Frontului 3 Ucrainean 
privind operațiunea de debarcare în zona Gurilor Dunării și Dobrogea 
fusese minuțios pregătit, implicând atacarea cu forțele aeriene și nave 
ale Flotei Mării Negre, începând cu 20 august, a poziţiilor germane și 
românești din Constanţa și Sulina. În Constanţa efectele bombarda- 
mentelor au fost, într-adevăr, considerabile. Dar în seara de 23 august 
Marele Stat Major român a difuzat cunoscutul ordin de încetare a 
ostilităților cu trupele sovietice. Acest fapt a provocat, probabil, furia 
șefilor militari sovietici, animati de setea revanșei împotriva românilor 
chiar la ei acasă. Numai astfel se explică faptul că în zilele de 23-25 
august, când forțele românești erau puternic angajate în anihilarea tru- 
pelor germane la Cernavodă, Medgidia, Mircea Vodă, aviația sovietică 
a bombardat din nou Sulina și Constanţa. Au fost capturate nave 
românești pe Dunărea maritimă și au fost luaţi prizonieri mii de ostași 
români, creându-se o situație singulară în istoria războaielor lumii. 

La 27 august când trupele sovietice au intrat în Tulcea, iar la 29 
august în Constanța, Comandantul Militar al Dobrogei și autorităţile 
locale au oferit o recepție pentru ofițerii superiori sovietici, mari ama- 
tori de astfel de ceremonii care le satisfăcea orgoliul. Cu atât mai stra- 
niu este faptul că ziarul "Pravda" anunța cucerirea prin lupte - se 
înțelege, eroice - a acestor orașe, precum și a altora. Ceea ce rămâne 

perfect adevărat este regimul efectiv de ocupaţie instituit de Armata 
Roșie în întreaga Dobroge ca, de altfel, în întreaga țară. 

Din momentul sosirii escadrei sovietice în Constanţa, orice mișcare 
a navelor de război românești a fost interzisă. Mai mult decât atât, în 
urma incidentului torpilării de către un submarin german a unui 
dragor sovietic ce se indrepta spre Constanţa - episod în legătură cu 
care autoritățile militare române au fost acuzate de "sabotaj și com- 
plicitate" -, la 5 septembrie 1944 navele militare românești au fost 
arestate. Dar acestea nu au fost singurele manifestări ostile. Încă din 2 
septembrie Comandamentul sovietic a întrerupt legăturile telefonice și 
telegrafice dintre Constanţa, Tulcea și București. A doua zi generalul 
sovietic Morgunov, numit comandant al bazei navale Constanţa a dis- 
pus ocuparea porţilor de intrare în port, obligând grănicerii români 
să-și părăsească obiectivul. 

După 5 septembrie toate navele de război de la Dunăre și Mare (31 
de unități de luptă si 93 auxiliare) au fost însușite de comandamentul 
sovietic, iar 608 vase de comerț aparținând societăţilor de stat și par- 
ticulare au fost blocate la dispoziția aceluiași comandament. Începea, 
astfel, procesul de lichidare a flotei maritime militare și comerciale 
române. 

Abuzurile, rechiziţiile și confiscările au marcat si itinerariul 
coloanelor tereste sovietice. Astfel, raportul prefectului de Constanţa, 
colonelul Alexandru Ignătescu, vorbea despre rechizitii masive de 
cereale si vite (Arhivele Stat ,Constanta, fond Prefectură, dosar 
18/1944, f. 5). La acestea se adăugau dezarmarea forțelor de ordine (la 
Sulina, Babadag, Tulcea, Hârșova, Medgidia, Cernavodă, Mangalia), 
prestațiile silnice cu mijloacele de transport, devastarea statiunilor bal- 
neo-climaterice de pe litoral, jafurile militarilor în timpul nopții. 
Trupele sovietice au fost incartiruite în cele mai bune imobile, evacu- 
ate de autorităţile române: Prefectura, Tribunalul, Curtea de Apel, 
Politia,, Banca Naţională, 15 licee și școli, hotelurile Carol, Grand, 
Bristol, Splendid, Carlton, sanatorii, zeci de vile particulare din Eforie, 
Mamaia, Techirghiol și stațiunea Carmen Silva. Primul ministru 
însuși, generalul Constantin Sănătescu, recunoștea la 1 septembrie 
1944 că "pe motivul că suntem încă în război, rușii pradă peste tot. Cea 
mai rea purtare o dovedesc marinarii ruși care au debarcat la 
Constanţa. Au băgat groaza în oraș; lumea fuge în toate părțile" 
(Ibidem). 

Este adevărat că după semnarea armistițiului din 12 septembrie 
fenomenul a intrat în reflux, deși comportamentul de ocupant a con- 
tinuat până prin 1947. De altfel, pentru mai mult timp, în Constanţa a 
existat cea mai mare garnizoană sovietică din România, unde 
funcționau comandamentele superioare pentru întregul sector de sud- 

est. Evacuarea poliției portuare, a căpităniilor si vámii - situație ce a 
durat până în primăvara anului 1947, a favorizat imensa contrabandă 
și scurgerea frauduloasă de mărfuri românești peste graniță. 
Cheltuielile ocazionate de punerea la dispoziţie a porturilor și insta- 
latiilor lor (23 august 1944-31 martie 1947) către Înaltul Comandament 
Sovietic s-au ridicat la peste 12 miliarde lei. 

Pe măsură ce anumite zone ale Dobrogei erau definitiv degajate de 
germani, Divizia 9 infanterie de sub comanda generalului de brigadă 
Costin lonașcu s-a îmbarcat cu întregul său efectiv îndreptându-se 
spre fronturile din Transilvania. Din primele zile ostașii dobrogeni 
aparținând Regimentelor 34, 36 și 40 infanterie au angajat lupte grele 
pentru stăvilirea ofensivei inamice în zona Târnavei Mici, apoi au par- 
ticipat în cooperare cu trupele sovietice la forțarea Mureșului și 
Someșului, la eliberarea orașelor Carei și Satu Mare. 

Dintre sutele de eroi, memoriile comandanților vorbesc cu admi- 
rație despre căpitanul Gheorghe Călin, sublocotenentul M. 
Constantinescu, fruntașul gornist Gh. Lupu, caporalul Marin Lungu 
de 9 ani, copil de trupă al Diviziei încă din Dobrogea, în trei rânduri 
decorat pentru merite deosebite. Divizia 9 infanterie a luptat până în 
ultimele clipe ale războiului antihitlerist din Europa. La 9 mai 1945, 
după capitularea Germaniei, această mare unitate a luat cu asalt 
pozițiile inamice ale postului de radio Donau și a urmărit, pe direcția 
Brno-Praga, trupele germane care depuneau ultima rezistență. De la 
Constanţa la Praga, Divizia a parcurs peste 1300 km, în condiţiile unei 
ierni asupre, trecând prin Ungaria și Cehoslovacia peste munți și ape, 
dând 111 lupte, dintre care 32.mari și grele. 


2. DEMOCRAŢIA ÎN AGONIE 


După 23 august 1944 sistemul pluripartidist și-a găsit legitimitatea 
în prevederile Constituţiei din 1923 repusă în vigoare parțial prin 
Decretul regal din 31 august 1944. În realitate funcționarea sa în for- 
mula democratică interbelică a fost puternic perturbată de prevederile 
Convenţiei de armistițiu din 12 septembrie 1944 referitoare la 
dizolvarea organizaţiilor de tip fascist și a celor al căror program 
propaga idei ostile Naţiunilor Unite si U.R.S.S. Aceste stipulatii au per- 
mis comuniștilor să asimileze in mod tendentios partidele istorice, 
P.N.T. si P.N.L., in categoria incriminată. Astfel, regimul sovietic de 
ocupatie - garant al unor clauze pe care democratiile occidentale le-au 
acceptat cu nepásare, crea premise pentru lichidarea democratiei si a 
netezit calea pentru acapararea intregii puteri politice de cátre Partidul 
Comunist si pentru sovietizarea României. 

Rolul pe care îl jucaseră în negocierile cu Puterile Aliate pentru 


452 


scoaterea României din război a dat partidelor istorice, indeosebi 
Partidului Naţional Țărănesc, încredințarea că vor fi chemate și în 
viitor să-și spună un cuvânt hotărâtor în destinele României. Cât de 
scurtă și de amară s-a dovedit această iluzie va rezulta din cronica 
evenimentelor care urmează. 

Îndată după lovitura de stat, reactivarea organizațiilor Partidului 
National Țărănesc din întreaga ţară a avut loc în urma circularei sem- 
nată la 28 august de Iuliu Maniu. În intervalul octombrie-decembrie 
1944 în urma sedintelor comitetelor județene Constanţa și Tulcea au 
fost completate structurile conducătoare și s-au constituit Delegatiile 
Permanente din cele două judeţe, sub presedentia vechilor fruntași 
locali, Vasile Lepădatu și N. Georgescu-Tulcea, fost senator de drept. 
La 26 noiembrie a fost inaugurată Casa de sfat "Ion Mihalache” din 
Constanţa și au început să apară ziarele oficioase "Ogorul" și "Țăranul 
Dobrogean'". ("Ogorul", nr. 2/9 octombrie 1944; "Țăranul! Dobrogean", 
nr. 1 / 5 ianuarie 1945). 

Ín martie 1945 a avut loc congresul organizatiei municipale 
Constanta, una din ultimele manifestári publice de P.N.T., situatie 
impusá de másurile restrictive cát si de atmosfera de intimidare 
instauratá dupá venirea la putere a guvernelor Frontului National 
Democrat. Un scurt reviriment s-a produs dupá hotárárea Conferintei 
de la Moscova a ministrilor de externe ai Marilor Puteri privind 
lárgirea guvernului cu reprezentanti ai P.N.T. si P.N.L. Atunci a 
reapárut ziarul "Ogorul", suspendat de autoritáti in baza legii cenzurii 
preventive, iar efectivele au sporit cu noi adeziuni (unele de marcá, asa 
cum a fost aceea a lui N. I. Teodorescu Valahu, fost decan al baroului 
si primar al Constanţei, ajungând la 4000 membri activi, in mediul 
rural și chiar muncitoresc. 

Curând însă cauze felurite au condus spre stingerea treptată a 
activităţii. Una dintre ele au fost acţiunile de intimidare și violenţă ale 
stângii procomuniste. La 31 martie 1946 congresul P.N.T. din 
Constanţa a fost atacat de 200 de provocatori înarmați cu bare de fier 
și ciomege, care au agresat pe delegaţi, rănind 30 dintre ei, au confis- 
cat si au ars ziarele "Ogorul" si "Táránistul" ("Ogorul", nr. 5/9 aprilie 
1946). În acest climat politic s-a participat la alegerile parlamentare din 
1946. Lipsite de posibilitatea de a se exprima public în mod nes- 
tingherit, cu presa cenzurată sau suspendată, organizaţiile tárániste au 
fost constrânse să recurgă la procedee de semilegalitate: propaganda 
clandestină și afișarea de manifeste în timpul nopții, dar tocmai 
această tactică a convenit comuniștilor, care le-au acuzat de acţiuni 
dușmănoase ordinii democratice și subminarea legalităţii. Potrivit 
datelor oficiale, lista P.N.T. Constanţa având în frunte pe Vasile 
Lepádatu, a obţinut 7056 voturi față de cele 120 000 ale Blocului 

Partidelor Democrate (B.P.D.). 

La începutul anului 1947 documentele înregistrează ultimele 
încercări de supraviețuire: la 10 ianuarie N. Georgescu - Tulcea a soli- 
citat organizaţiilor din județul de nord al Dobrogei să pregătească 
lucrările Congresului județean, manifestare care însă n-a mai avut loc. 
După arestarea, judecarea și condamnarea principalilor lideri din con- 
ducerea centrală a partidului, represaliile s-au extins și asupra frun- 
tașilor locali. Ca urmare, mulți membri ai partidului au renunțat la 
activitatea politică militantă, iar alţii s-au încadrat fie in P.N.T. - Anton 
Alexandrescu, fie în Partidul Naţional Popular, asociat pe atunci la 
guvernare. 

Acţiunea persuasivă a stângii pentru atragerea în guvern a unor 
disidente tárániste și liberale care să sugereze străinătății 
reprezentarea întregului spectru politic și social nu a rămas fără rezul- 
tate. Redusă ca efective și forță de exprimare (în 1946 număra circa 100 
de membri), organizația din județul Constanţa a P.N.T.- Anton 
Alexandrescu, având ca președinte pe Mircea Marinescu, era formată 
din membri táránisti exclusi pentru acțiuni nestatutare sau disidenti. 
Presa locală retinea faptul că la congresul din 19 mai 1946 a participat 
însuși Anton Alexandrescu. În 1948 această formaţiune a fuzionat cu 
Frontul Plugarilor. 

Si mai grave s-au dovedit defectiunile din interiorul Partidului 
Naţional Liberal, unde desprinderea grupării tătărăsciene a antrenat 
în județul Constanţa plecarea unor cadre de valoare, cum au fost par- 
tizanii avocatului Radu Rosculet. De aceea organizațiile liberale și-au 
reluat anevoios activitatea, prin reactivarea vechilor structuri urbane, 
prin încercări de refacere a resorturilor organizatorice la sate și apariția 
organului national-liberal de presă "Voința Dobrogei”. 

După 6 martie 1945 P.N.L. a devenit obiectul atacurilor guvernului 
și măsurilor polițienești: Vasile Bellu, membru al Comitetului județean 
Constanţa a fost arestat și reținut fără probe pentru "propagandă 
antiguvernamentalá". Ín alegerile parlamentare din 1946 lista liberalà 
a cuprins la Constanta pe Vasile P. Sassu, Vasile Bellu, preot 
Alexandru Nicolae, Gh. Mușat, Nicolae Luscan ș.a. , iar la Tulcea pe 
Corneliu Dimitriu, lon Nade, Anton Șerbu, Gh. Frigioiu ș.a. Potrivit 
rezultatelor oficiale, la Constanţa liberalii au obținut abia 3933 voturi 
(“Cuget Liber", nr. 490/21 noiembrie 1946). Ca și în cazul P.N.T., acti- 
vitatea organizatiilor liberale s-a stins treptat, dupá perioada de 
prigoaná postelectoralá, pentru a înceta cu desăvârșire după arestarea 
lui Dinu și Gh. Brătianu. 

O grea lovitură interioară a primit P.N.L. în urma disidentei din 
decembrie 1944 a grupării Gh. Tătărăscu. Făcând jocul Partidului 
Comunist, P.N.L. - Gh. Tătărescu a intrat în guvernul dr. Petru Groza 

și a participat la alegerile din 1946 pe listele B.P.D. La Constanţa, în 
fruntea organizaţiei județene se numărau președintele Radu Rosculet, 
viitorul ministru al Cultelor, și Traian Berberianu, cunoscuți încă din 
perioada interbelică. Congresul local din 18 mai 1947, cu participarea 
unor membri ai guvernului a continuat spiritul de colaborare în cadrul 
B.P.D. Imediat însă disponibilitátile de cooperare s-au epuizat, 
pornind de la divergentele doctrinare și programatice care au prevalat 
asupra calculelor tactice. Precum se va vedea, opunându-se măsurilor 
etatiste în economie, partenerul de conjunctură a trăit și el - este 
adevărat, mai târziu - momentele sale de agonie. 

Un senior scápátat in perioada interbelică, Partidul Social 
Democrat a beneficiat după 23 august 1944 de indiscutabila deplasare 
spre stânga a societăţii, fenomen comun perioadelor care au urmat 
războaielor cu tot cortegiul lor de nenorociri. În scurt timp însă, fie că 
n-a știut, fie că n-a putut să țină piept stalinizării stângii românești, 
impusă de ocupantulsovietic, P.S.D. s-a lăsat asociat pe rând la F.N.D., 
apoi la B.P.D., pentru a fi în final asimilat de Partidul Comunist, în 
1948. 

În ianuarie 1945 și-au reluat ori și-au început activitatea Comitetul 
județean Constanţa al P.S.D. (președinte lon Popescu, secretar Gh. 
Olteanu), cercul de studii socialiste, organizația Tineretului Socialist, 
redacția ziarului "Dobrogea Muncitoare”, Școala de cadre a partidului. 
Congresul din 3 martie 1946 al acestei organizații s-a pronunțat pentru 
participarea la alegeri pe liste comune cu Partidul Comunist, poziția 
delegaţiei dobrogene la congresul general al P.S.D. din 10 martie con- 
tribuind la victoria aripii procomuniste și la izolarea lui Constantin 
Titel Petrescu, președintele partidului. 

După modelul structurii organizatorice a P.C.R., în urma hotărârii 
Comitetului Central al partidului a luat ființă Regionala Dobrogea a 
P.S.D., in care intrau organizațiile județene Constanţa și Tulcea, si pe 
care Ștefan Voitec o socotea ca una din cele mai puternice organizații 
ale partidului. Printre liderii cei mai importanți se numărau Mihai 
Moraru, numit subsecretar de stat la Ministerul Industriei, Gh. 
Olteanu, numit apoi primar al Constanţei, losif Naumov, deputat de 
Tulcea. Se afirmă că în 1947 Regionala cuprindea 10 000 membri de 
partid. Este de la sine înțeles că la conferința din septembrie 1947 cele 
două organizaţii s-au pronunţat pentru unificarea cu P.C.R., eveni- 
ment care s-a și produs, de altfel, o lună mai târziu, ceea ce a însemnat 
dispariția celui de al treilea partid istoric din România. 

Se cade, de asemenea, să consemnăm faptul că după ce, eliminat 
din P.S.D., C. Titel-Petrescu a creat in mai 1946 Partidul Social 
Democrat Independent, la Constanţa biroul electoral județean înregis- 
tra pentru alegerile parlamentare o listă cu lideri titeliști în frunte cu 

avocatul Pericle Melinte, exclus la rândul său din organizaţia locală 
(Arhiva Stat Constanţa, font Prefectură, dosar 34/1946, f. 168; 
"Dobrogea Muncitoare”, nr. 58/26 mai 1946). Această efemeră 
formaţiune și-a încetat firava activitate după arestarea lui C. Titel- 
Petrescu și dizolvarea partidului său. 

Stáruintele lui Stalin pe lângă aliații anglo-americani de a asocia 
Partidul Comunist la tratativele pentru iesirea din rázboi si apoi la 
exercitarea puterii au avut ca efect activizarea organizatiilor comuniste 
din întreaga tară și stabilirea unor legături de conlucrare cu partidele 
istorice, în direcția schimbării politicii externe cât și a cadrului politic 
intern. Miza războiului a atenuat vremelnic antagonismele ideologice; 
cum oportunităţile tactice au făcut posibilă colaborarea la scară mon- 
dială a S.U.A., Marii Britanii și U.R.S.S., tot astfel se explică si con- 
tactele care au condus în 1944 la asocierea comuniștilor, social- 
democratilor, liberalilor si táránistilor în Blocul Partidelor Democrate. 

Făcându-și un stindard din lupta împotriva războiului Axei, fie în 
Rezistență în țările ocupate, fie în unele acțiuni de sabotare a mecanis- 
mului Wehrmachtului în statele aliate acesteia, comuniștii au 
reprezentat indiscutabil un tovarăș de drum al democratilor si antifas- 
ciștilor de pretutindeni. Intuind momentul irepetabil ce-i putea con- 
duce spre puterea imposibil de dobândit prin revoluția proletară con- 
cepută de Lenin, ei și-au compus o istorie și merite care, în parte, nu 
pot fi ignorate. Și astăzi este greu de dat un răspuns corect la între- 
barea (ce nu privește doar pe comuniști), dacă acţiunile de sabotaj 
politic și militar împotriva mareșalului Antonescu corespundeau 
intereselor României sau erau acte de trădare naţională. Așa a fost 
socotită, bunăoară, activitatea celulei din Regionala Dobrogea a 
Partidului Comunist din Constanţa. Chiar în iunie 1941 Siguranţa a 
arestat în locul Pescărie, pe plajele Mamaiei, pe participanţii la o reuni- 
une conspirativă având ca scop, potrivit rechizitoriului de mai tărziu, 
instigatii la acte de sabotaj împotriva ordinei de stat. Printre aceștia se 
numără și tânărul Filimon Sârbu, strungar la Șantierele Navale 
Constanţa. Judecat de Curtea Martialá a Comandamentului teritorial 
București, el a fost condamnat la moarte și executat la închisoarea 
Jilava în conformitate cu legea marțială, dar măsura, de bună seamă 
barbară și inutilă, a fost una din puținele de acest fel împotriva civililor 
din toată perioada războiului. 

Istoriografia oficială -a perioadei comuniste a compus o imagine 
deformată evenimentelor de acest fel, asimilând toate defectiunile de 
producție din industria de război și nemulțumirile inerente ale munci- 
torilor unei mișcări de rezistență organizată de comuniști. În Dobrogea 
astfel de acțiuni s-au produs cu o mai mare intensitate în Delta 
Dunării, în rândurile populaţiei rusofone din considerente lesne de 

înțeles, din care s-au recrutat multi agenti ai N. K. V. D. 

Nu este mai puțin adevărat că în cadrul politicii de Front Popular 
Antifascist, Regionala Dobrogea a P.C.R. s-a adresat și altor forte 
politice care, din diferite motive, doreau înlăturarea regimului militar, 
încetarea războiului împotriva Naţiunilor Unite și revenirea la 
alianțele tradiționale ale României. Astfel, Comitetul Central a cerut 
Regionalei să aplice programul său de măsuri vizând constituirea 
unor "comitete patriotice” în intreprinderi și armată, intensificarea 
propagandei antihitleriste, instruirea activiștilor din Dobrogea în 
tehnica sabotajului militar. Se înțelege că, informate de organele abili- 
tate, autorităţile militare și serviciile de Gestapo germane au reacționat 
în mod adecvat. În 1943 peste 80 de comuniști și antifasciști au fost 
deferiti Curtii Martiale a Corpului II Armată Constanţa care a pro- 
nuntat condamnári la moarte, comutate apoi la pedepse cu 
inchisoarea. 

În condiţiile nou create de deplasarea frontului de răsărit spre 
hotarele României, Regionala Dobrogea și-a intensificat prezența în 
desfășurarea evenimentelor politice și militare. La scurtă vreme după 
realizarea pe plan central a Frontului Unic Muncitoresc, la Constanța 
s-au întâlnit delegaţii celor două partide - Mihai Dumitru și Tudor 
Șerban din partea P.C.R., Vasile Covacu și Mihai Moraru din partea 
P.S.D. in vederea stabilirii modalitátilor de conducere. De asemenea, 
după 20 iunie 1944 în județele Constanţa si Tulcea s-au constituit 
nuclee ale Blocului Naţional Democrat alcătuite din reprezentanți ai 
partidelor componente: comuniști, social-democrati, national-táránisti 
și national-liberali. Agitatori comuniști și simpatizanți ai partidului, 
mai ales rezerviști, acționau și în unităţile de uscat și de marină din 
Dobrogea. 

Imediat după arestarea guvernului Antonescu și difuzarea prin 
radio a comunicatului regal, Regionala a chemat populaţia prin mani- 
feste răspândite pe străzi precum și în unitățile militare să sprijine 
noua putere și guvernul B.N.D. prezidat de generalul C. Sănătescu. 
Dar afirmația cá așa zisele "formațiuni de luptă patriotică" au jucat un 
rol principal, iar comandamentul lor regional a coordonat acțiunile 
militare împotriva trupelor germane nu are nici un fundament real. 

Simtind însă gustul puterii Partidul Comunist a trecut la o 
temeinică reorganizare a structurilor sale, adaptate anterior luptei 
clandestine. Regionala Dobrogea și organizaţiile județene și-au com- 
pletat efectivele cu militanti eliberaţi din lagăre și închisori sau cu 
domiciliu forțat în regimul anterior. La 4-5 septembrie 1944 a avut loc 
ședința de reorganizare a Comitetelor județene ale P.C.R. Constanţa și 
Tulcea, având ca secretari pe Victor Dușa și Dumitru Olteanu - până la 
numirea lor ca prefecti -, și apoi pe Nicolae Cioroiu și, respectiv, 

Vasile Vâlcu. În aceeași lună s-a constituit organizația regională a 
Uniunii Tineretului Comunist și redacţia ziarului "Cuget Liber". În 
spiritul colaborării dintre comuniști și social-democrati, în octombrie 
au luat ființă consilii judeţene si locale ale sindicatelor organizate pe 
baza Frontului Unic Muncitoresc. Manipulând categoriile sărace ale 
țărănimii ori săteni lipsiţi de spirit gospodăresc cu toate insatisfactiile 
lor, cărora li s-a făgăduit perspectiva tentantá a preluării 
administraţiei de la sate și pământul moșierilor și "chiaburilor", comu- 
niști au încercat să constituie pretutindeni "comitete țărănești” indru- 
mate spre încadrarea în Frontul Plugarilor, una din formațiunile 
satelite ale partidului lor. 

În zilele de 13-14 august 1945 s-au desfășurat lucrările Conferinței 
Regionalei Dobrogea cu participarea delegatiilor judeţene, urmată de 
primele întruniri publice comuniste în cele două reședințe de judeţ, la 
Medgidia, Mangalia, Măcin etc. (“Cuget Liber", nr. 312 / 10 octombrie 
1945) și de creșterea constantă a numărului de membri, mai ales în 
mediile muncitorești. La sate însă Partidul Comunist era slab 
reprezentat, cu excepția unor zone din județul Tulcea cu populaţie 
rusă și lipovenească. 

După 6 martie 1945, dispunând practic de întreaga putere locală, 
concomitent cu măsurile vizind redresarea economiei, a început și 
comunizarea acesteia: crearea oficiilor industriale, regimul colectării 
forțate a cerealelor, apoi cooperativizarea de tip stalinist. 

Eliminând prin violență opoziția, P.C.R. și-a netezit drumul spre 
partidul unic de guvernământ, ultimul pas fiind fuziunea - de opt 
absortia forțată - cu P.S.D. condus din 1946 de aripa procomunistá. În 
ianuarie 1947 au inceput la Constanta si Tulcea alegerea delegatilor 
pentru congresul de unificare: colonel Gh. Stoica si Mihai Moraru, 
deputati, Anton Nitescu, Gh. Hosu, Gh. luga s.a., iar la 1 februarie a 
fost alese primele comitete judetene ale Partidului Unic Muncitoresc 
(Partidul Muncitoresc Román; "Cuget Liber, nr. 633 / 3 februarie 
1948). 

În această perioadă și-au jucat rolurile distribuite si o seamă de 
organizaţii înfeudate Partidului Comunist, cum au fost Frontul 
Plugarilor și Partidului Naţional Popular. 

n februarie 1945 organizaţiile de plasă din Frontul Plugarilor, care 
până atunci avuseseră o prezenţă anonimă, au ales la Constanţa un 
comitet județean sub presedentia lui D. Iordache (“Cuget Liber", nr. 
125 / 8 februarie 1945). Dupá venirea in fruntea guvernului a lui Petru 
Groza, fondatorul acestui partid, activitatea sa a cápátat mai multá 
consistentá. Din toamna anului 1945 a functionat Regionala Dobrogea 
a Frontului Plugarilor, cu organizatii judetene la Tulcea si Constanta. 
Forta sa de influentare si presiune rezulta din faptul cá detinea majori- 

tatea funcţiilor de primari numiţi în comunele rurale ca interpusi ai 
Partidului Comunist. După acapararea întregii puteri, Frontul 
Plugarilor a fost menţinut o scurtă vreme ca detaliu de decor politic, 
până la autodizolvarea din 1953. 

Și mai nesemnificativ avea să fie Partidul Naţional Popular, rezul- 
tat din transformarea Uniunii Patriotilor, organizaţie ce grupa intelec- 
tuali cu vederi de stânga - unii proeminenți - și profesiuni din clasa 
mijlocie: comercianţi, meseriași neinregimentati în partidele existente 
și dornici de manifestare publică. La 2 iunie 1946 a avut loc la 
Constanța primul său congres județean, prezidat de dr. Mihail 
Atanasiu. Această organizaţie a participat la alegerile din noiembrie 
1946 ca membră a B.P.D., a absorbit apoi o parte din membrii P.N.T., 
după interzicerea acestuia, și a funcționat impersonal până în 1949 
când s-a autodizolvat. 

După 23 august 1944 un fenomen interesant s-a dovedit a fi difu- 
ziunea membrilor Gărzii de Fier atât in rândurile partidelor istorice, 
cât a celor cuprinse in F.N.D. (Partidul Comunist și Partidul Social 
Democrat). O sinteză informativă a Inspectoratului de Jandarmi 
Constanţa din martie 1945 nu lasă nici o îndoială în această privință. 
Raportul surprinde și motivaţia acestei migrări tactice: pentru conser- 
varea cadrelor și reluarea activității legionare în condiții mai prielnice 
sau, pur și simplu, pentru a scăpa de sub urmărirea politieneascá și 
pentru a evita internarea în lagăre. (Arhivele Stat Constanţa, fond 
Inspectoratul Jandarmeriei Constanţa, dosar 7/ 1944-1945, f. 475-472). 
Din aceeași sursă rezultă că în județul amintit, din 9446 legionari 
cunoscuți, peste 2000 s-au înscris: 45 in P.N.T., 41 in P.N.L., 67 in 
P.N.L.-Gh. Tătărescu, 175 în P.S.D., 532 in P.C.R., 92 în Frontul 
Plugarilor. În judeţul Tulcea, de asemenea, din 1995 de membri ai 
Gărzii de Fier, 1710 s-au înscris: 14 în P.N.T., 15 în P.N.L., 40 în P.S.D. 
iar 64 în P.C.R. Orientarea cu precădere a legionarilor către Partidul 
Comunist își are logica sa: în afară de faptul că metodele folosite în 
marșul spre putere le erau pe plac, întrucât ei nu s-au încurcat nicio- 
dată în "prejudecăţi" cum erau legalitatea și democraţia, legionarii au 
calculat exact că apartenenţa la P.C.R. le oferea siguranța puterii, în 
timp ce încadrarea în partidele opozitiei implica infinite primejdii o 
dată cu instaurarea sistemului stalinist și a represiunilor din anii 1946- 
1947. 

Numeroasele minorități din Dobrogea au căutat să se adapteze 
realitátilor în schimbare, având ca reper principiul sprijinirii noilor 
autorităţi, conduită de la care așteptau apărarea intereselor lor speci- 
fice. 

Minoritatea turco-tátará, organizată în Blocul Musulmanilor 
Democrati (Uniunea Democrată a Musulmanilor) și-a exprimat loiali- 

tatea față de guvernul Petru Groza cât și sprijinul pentru B.P.D. 
Frontul Armeniei de sub presedentia lui Aram Malhasian, grupa în 
1946 circa 700 de aderenti, din care 160 erau membri ai Partidului 
Comunist, a adoptat aceeași atitudine. Armenii din Dobrogea au 
încadrat presa comunistă locală, manifestând o orientare prosovietică. 
Grecii erau organizați în Uniunea Patriotică Greacă, al cărui președinte 
era N. Dalderini. Izvoarele vremii menţionează un Partid Muncitoresc 
Sionist Socialist reprezentând pe evreii preocupaţi de crearea statului 
evreesc independent și emigrarea lor în Palestina. O altă organizație, 
Frontul Unic Evreesc, care susținea cu fervoare noua putere, 
cuprindea numeroși comuniști notorii. Colonia albaneză avea în 
frunte un comitet având ca președinte pe Arghir Nicolau. Rușii și 
lipovenii din județul Tu.cea au creat si ei un Comitet de Eliberare 
Naţională Rusă care alimenta curentul de emigrare în U.R.S.S. (Arhiva 
Star Constanţa, fond Inspectoratul Regional de Poliţie, dosar 
133/1945-1947, p. 27); o delegaţie a acestei comunităţi a cerut chiar 
împuternicitului sovietic din Tulcea al Comisiei Aliate de Control 
anexarea Dobrogei la U.R.S.S. 


3. TRAGICA ALIANȚĂ. 
LICHIDAREA OPOZIȚIEI NECOMUNISTE. 


Am explicat deja ratiunile și resorturile alianţei, nefirești în fond, 
acceptată de partidele istorice cu Partidul Comunist. Constituirea în 
septembrie 1944 a Frontului Naţional Democrat, compus din sateliții 
acestuia dar având drept axă înțelegerea dintre P.C.R. si P.S.D., a 
însemnat sfârșitul Blocului Partidelor Democrate. După ce Consiliul 
National al F.N.D. a notificat Partidului National Țărănesc si 
Partidului National Liberal incetarea colaborárii in vechiul cadru, la 
Constanta consiliul judetean a adus la cunostinta lui Vasile Lepádatu 
(P.N.T.) și Vasile Bellu (P.N.L.) dizolvarea Blocului și le-au adresat 
invitația formală de a adera la F.N.D. ("Cuget Liber", nr. 36/15 
octombrie 1944). Numai că de data aceasta nu mai era vorba de com- 
binatii la masa de jocuri politice. Începea lupta brutală și nemiloasă 
pentru putere care a debordat din cabinete în stradă și piețe cu 
antrenarea maselor necăjite și amăgite de iluzoria lor chemare la con- 
ducerea țării. 

Tactica Partidului Comunist a fost aceea de a se folosi, în numele 
democratizárii aparatului de stat, de forțele populare ca masă de 
manevră, încât instalarea consiliilor judeţene ale F.N.D. s-a realizat pe 
fondul unor repetate manifestații, în cadrul cărora conducătorii par- 
tidelor istorice, socotite până mai ieri aliate, erau prezentați ca autori 
ai sabotajului economic, speculei și penuriei de bunuri. Pe acest fond 

"democratizarea" administrației a constat, în localități importante cum 
erau Mangalia, Negru Vodă, Cobadin, Mihai Viteazul, Izvoru Mare, 
Corbu, Ghindărești, Tuzla, Pecineaga în județul Constanţa, Dăieni, 
Ciucurova, Beidaud, Dunavátul de Jos, Rahmanu din judeţele Tulcea - 
în schimbarea cu forța a primarilor "reactionari" cu membri abia înre- 
gimentati în Partidul Comunist, adeseori lipsiţi de carte, ca să nu mai 
vorbim de pricepere administrativă. 

În lunile octombrie-noiembrie acest proces s-a generalizat, cul- 
minând - în condițiile ocupaţiei efective a Armatei Roșii - cu asaltul 
prefecturilor și primăriilor din cele două reședințe de judeţ, unele din 
primele instituţii locale din întreaga țară trecute sub controlul 
activiștilor comuniști. Vorbind, spre pildă, in fata unei adunări popu- 
lare, Nicolae Cioroiu, secretarul organizaţiei judeţene Constanţa incita 
la înlocuirea prin presiunea maselor a prefectului, chestorului de 
poliție și a altor autorități. În decembrie 1989 un țigan lăutar, Lazăr 
Cercel, trăgea de cravată spre balconul Casei Albe din Constanţa pe 
primul-secretar Mihai Marina pentru a-l arăta, ca trofeu, unor îndoiel- 
nice forte revoluționare; și în toamna anului 1944 un soi de lumpen- 
proletariat a luat cu asalt Primăria și Prefectura Constanţa, în pofida 
rezistenței cordoanelor de militari timorati de furia mulțimii. 

După ce autoritatea comunală a fost astfel instalată in palatul 
municipal din Constanţa, a venit rândul prefecturii, în subordinea 
căreia se aflau jandarmeria, politia, precum și organele de stat 
orășenești și comunale. La 4 noiembrie 1944 gărzile muncitorești spri- 
jinite de membri și simpatizanți ai Partidului Comunist din municipiu 
și comunele învecinate au luat cu asalt prefectura judeţului. Prin ace- 
leași mijloace, la 7 noiembrie și 3 decembrie au fost instalați la Tulcea 
primarul, prefectul și chestorul poliției. Aceasta a fost atmosfera în 
care au fost impusi prefectii Victor Dusa și avocatul Dumitru Olteanu, 
ca și primarul Constanţei, avocatul Alexandru Șteflea, recrutaţi din 
clasa burgheză și intelectuală. 

"Dobrogenii au schimbat primarii si prefectii" - exulta ziarul 
"Scânteia" în numărul său din 12 noiembrie 1944. "Dobrogea, în frunte 
cu Constanţa - considera organul de presă comunist - poate servi ca 
exemplu”. Eficiența acestor prime tentative de manipulare a maselor a 
determinat pe liderii F.N.D. să organizeze noi și noi manifestații pu- 
blice antiguvernamentale în toate localitățile mai importante. 
Campania viza, deopotrivă, și discreditarea partidelor opoziţiei, 
îndeosebi a P.N.T. si personal a lui Iuliu Maniu, puse de presa comu- 
nistá localá laolaltá cu "rámásitele legionare si antonesciene" ("Cuget 
Liber", nr. 304/29 septembrie 1945). 

Incá din toamna anului 1944 asadar, cadrului legal i s-a substituit 
arbitrajul si bunul plac al noilor veniti, inclusiv sub aspectul incálcárii 

grave a dreptului de proprietate. Nu faptul că o nouă reformă a fost 
făgăduită țăranilor, cu exproprierea proprietății funciare mai mari de 
50 ha, era condamnabilă, ci felul în care s-a trecut la înfăptuirea ei. La 
25 decembrie 1944 printr-o circulară a Prefecturii Constanţa se ordona 
pretorilor ca, prin comitetele sătești să rezolve pe loc cererile depuse, 
"indiferent de cadrul legal, chiar fără forme, nefiind uman ca cel ce nu 
a avut pământ să nu aibă niciodată” (Momente din mișcarea comu- 
nistă și muncitorească în județul Constanţa, p. 176). Deși primul mi- 
nistru Nicolae Rădescu a ameninţat printr-un ordin telegrafic cu des- 
tituirea și arestarea imediată a prefectului Victor Dușa în caz că nu 
oprește abuzurile de la sate, guvernul scăpase situația de sub control. 
Cu sprijinul noilor primari, și în prezența cominatorie a delegatiilor de 
muncitori comuniști trinise anume în comune, "comitetele locale de 
expropriere și împroprietărire” au trecut la împărțirea pământului fără 
nici o formă legală, încât legea din 23 martie 1945 promulgată după 
formarea guvernului Petru Groza nu făcea decât să dea expresie 
juridică unui fapt împlinit. 

Potrivit legii, în această parte a țării erau declarate expropriate 
62 377 ha din care 83,6% reveneau unui număr de 18 000 familii de 
țărani, iar 16,4% deveneau proprietate a statului. 

Îndată după aducerea la cârma țării a guvernului amintit, s-a acce- 
lerat procesul de comunizare a aparatului de stat prin înlocuirea 
masivă a primarilor, pretorilor și funcționarilor locali cu membri ai 
Partidului Comunist sau ai formațiunilor politice satelite. În cursul 
anilor 1945 și 1946 spre exemplu, în județul Tulcea au fost instalați 
circa 50 de primari, în majoritate comuniști, social-democrati si 
aderenti ai Frontului Plugarilor. Au fost operate schimbări la coman- 
da Regimentului 40 infanterie, la Tribunalul județean și Camerele 
Agricole, la Administrația pescăriilor statului și a altor instituții 
administrative și economice. La începutul anului 1946 Comitetul 
Central a trimis în Dobrogea cu misiuni incerte pe Nicolae Ceaușescu, 
a cărui prezenţă a fost cu totul vremelnică și lipsită de urmări. 

Având însă in vedere legenda tesutá în jurul viitorului secretar 
general al P.C.R., orice relație din afara literaturii oficiale a vremii 
poate deveni istorie. Marin Ciocan, activist comunist local, noncon- 
formist și fără funcții înalte, dar aflat în acei ani în epicentrul eveni- 
mentelor evocă remarcabil de vioi pentru anii săi următorul episod 
relatat de Victor Dușa. În timpul acţiunii provocatoare din martie 1946 
împotriva congresului P.N.T. din Constanţa, desfășurat în sala 
"Majestic" din strada Cuza-Vodă, în fruntea celor mai zeloși bătăuși se 
afla impetuosul instructor trimis de la București. "Nu te băga - l-a tem- 
perat prefectul si el de față, scotándu-l din busculadă - o să primești o 
bară în cap. Îmi pare rău că nu l-am lăsat”, ar fi adăugat Victor Dușa 

după 1965, când foștii demnitari ai partidului comunist au început să 
se trezească la realitate. Cine susține astăzi că Nicolae Ceaușescu a 
îndeplinit funcția de secretar al Regionalei Dobrogea a P.C.R., ori 
minte, ori se înșeală, mai susține Marin Ciocan. 

Între timp Partidul Comunist a manevrat cu remarcabilă abilitate 
pentru a lărgi fisura creată anterior în frontul opoziţiei. Iniţial s-a părut 
că înțelegea dintre forțele de stânga și P.N.L. - Gh. Tătărescu funcționa 
bine pe planul guvernării; la 4 ianuarie 1946 a fost instalat la Tulcea 
noul prefect, tătărăscianul Mihai Gioga, prilej pentru Dionisie Procop, 
secretarul organizației județene a P.C.R. de a-l asigura de sprijinul par- 
tidului său în actul administrativ. În realitate, cultivând iluzia 
partenerilor de moment în posibilitatea de a se menţine la guvernare, 
comunistii au urmărit să treacă, având concursul acestora, de primele 
alegeri parlamentare postbelice pentru a se apropia de cucerirea 
întregii puteri politice. Din această idee s-a născut Blocul Partidelor 
Democrate. 

Pentru a amăgi electoratul, în fruntea comitetelor electorale 
județene Tulcea și Constanţa au fost numiţi de la început Radu 
Rosculet și Mihai Gioga, șefii organizațiilor P.N.L.-Gh. Tătărescu 
(“Cuget Liber". nr. 432 / 6 iulie 1946; "Dobrogea Muncitoare" nr. 61 / 
24 iunie 1946). Derutante s-au dovedit pentru un anumit segment de 
alegători, declaraţiile unor oameni politici cunoscuţi ca aparținând 
vechilor partide de guvernământ, încadraţi acum în B.P.D. "Partidul 
Comunist - spunea în acest sens Radu Rosculet - desi are o altă ide- 
ologie, luptă pentru realizarea platformei [electorale a B.N.D.], care 
prevede monarhia constituțională, respectul bisericii, proprietatea 
individuală și independenţa națională. Prin aceasta Partidul Comunist 
dovedește că este un partid patriotic, pus în slujba neamului" ("Cuget 
Liber", nr. 430 / 2 iulie 1946). Naivitatea acestei convingeri avea să 
rezulte mult mai degrabă decât s-ar fi așteptat, prin demontarea de 
către istorie, punct cu punct, a acestei ipocrite subscrieri. 

Beneficiind de concursul noilor autorități, comuniștii au desfășurat 
o intensă propagandă în cele mai îndepărtate comune, adresându-se 
plugarilor cu lozinci populiste; aici avertismentele P.N.T. cu privire la 
confiscarea pământurilor și asocierea silită în colhozuri după modelul 
sovietic pătrundeau cu mare greutate, campania electorală a opoziției 
fiind aspru reprimată. În județul Tulcea avocatul Dumitru R. Corneliu, 
cap de listă P.N.L. a fost arestat, deși eliberat apoi, pentru propagandă 
"tendentioasá". În această ordine de idei Inspectoratul de jandarmi 
Constanța a primit directive "pentru a se asigura reușită deplină a 
B.P.D." (Arhivele stat. Constanţa, fond Inspectoratul Regional de 
Poliție, dosar 133 / 1945- 1947, f. 243). 

Lista acesteia cuprindea la Constanța nume cunoscute din toate 

partidele asociate: Radu Rosculet (P.N.L. - Gh. Tătărescu), Vasile 
Válcu și Nicolae Cioroiu (P.C.R.), Mihail Moraru (P.S.D.), Alexandru 
Șteflea (Partidul National Popular), Mircea Marinescu (P.N.T.-Anton 
Alexandru) ș.a. În județul Tulcea reținem numele lui Dumitru Olteanu 
(P.C.R.), Iosif Naumov (P.S.D.), Florica Bagdasar (P.N.P.), LN. 
Drăghici (P.N.L. - Gh. Tătărescu). Potrivit datelor oficiale, din cele 
226 658 voturi exprimate, B.P.D. a obținut în Dobrogea 189 460, P.N.T. 
-31 513, P.N.L. - 1758, rezultatele fiind în concordanţă cu cele generale. 
Dar ideea falsificării alegerilor, afirmată astăzi cu atâta tărie, se înscria 
pe linia tradiției românești din perioada interbelică, fiind doar cu mult 
mai brutală și având consecințe cu mult mai adânci. Denaturarea 
rezultatelor se întemeiază mai mult pe logică decât pe dovezi, pe care 
guvernul Petru Groza se va fi îngrijit desigur să le elimine. 

Preocupate să se ajungă mai degrabă la încheierea tratatelor de 
pace, democratiile occidentale au trecut cu vederea falsificarea 
alegerilor din România, iar regele Mihai a validat prin înalta sa 
sanctionare noul Parlament constituit prin fraudă. Acest fapt a confe- 
rit legitimitatea formală organelor administrative ale Blocului cât și 
platformei sale program prezentată în alegeri. Rezultatul a fost acce- 
lerarea lichidării opoziției politice și deceniile de tragice încercări prin 
care a trecut tara noastră. 

Se știe astăzi că planul de comunizare a României, convenit între 
conducătorii sovietici și liderii comuniști români a prevăzut de la bun 
început supravegherea și urmărirea partidelor politice de opoziţie și 
chiar a celor aliate. Așa cum rezultă din sintezele informative aflate în 
arhive, astfel de misiuni reveneau Inspectoratului legiunii de jan- 
darmi, Chesturii poliției, Serviciului Special de Informaţii. 

La începultul anului 1947 au apărut primele fisuri majore între 
Partidul Comunist și aliaţii săi care se lăsaseră seduși de iluzii. 
Principalul oponent la măsurile economice adoptate în numele 
Platformei B.N.D. din care răzbat cele dintâi semne de etatizare a pro- 
prietátii private -, a fost P.N.L. - Gh. Tătărescu, Într-o ședință tensio- 
nată a Comitetului de Coordinare a B.P.D, din județul Constanţa, pri- 
marul municipiului, Voicu Rosculet, a denunțat colectările silite de 
cereale, rechizitiile care lezau dreptul de proprietate, încălcarea 
legalităţii (Ibidem, f. 11-12). Reacţia a fost promptă, în sensul că pre- 
fectul Victor Duşa a solicitat imediata sa revocare din funcție. Ruptura, 
dorită și mai mult de comuniști care așteptau numai pretextul necesar, 
la indicaţiile venite de la Moscova, a sfâșiat de jos până sus efemera 
coaliție. Din acest moment a început ofensiva generalizată de lichidare 
prin forță a opoziţiei și de eliminare din structurile puterii a "ultimilor 
reprezentanți ai burgheziei", întotdeauna motivată de "acțiunile 
dușmănoase" ale acestora. Rapoarte ale organelor de ordine vorbesc, 

spre pildă, de "rázmerite" organizate de liberali si táránisti la 
Techirghiol, Ovidiu, Basarabi, Poarta Albă, Mangalia, Mihai Viteazu 
etc., la care s-ar fi asociat și elemente tătăresciene. (Arhivele stat 
Constanţa, fond Prefectură, dosar 34/1947, f. 7-8). 

După eliminarea cadrelor liberal-tătăresciene din Parlament și din 
guvern, Gh. Tătăresu a demisionat din conducerea partidului său pen- 
tru a-i salva in extremis poziția din structurile puterii; noul președinte 
al Comitetului de conducere, Petre Bejan și-a afirmat sprijinul faţă de 
B.P.D. Unul din liderii constănţeni, Radu Rosculet a subscris la noul 
program de stânga, obținând un mandat de deputat în alegerile din 
februarie 1948, până la încetarea activității organizate a partidului său, 
in 1949. Recunostinta pentru acest sprijin a fost aceea cá mai toti acești 
oameni politici și-au găsit sfârșitul in temnitele noului regim pe care 
l-au sprijinit. 

Sugrumarea presei partidelor de opoziție și independente a permis 
guvernantilor comuniști să manevreze opinia publică prin monopolul 
informației și prin aparatul său de propagandă. Așa a fost prezentată 
abdicarea prin constrângere a regelui Mihai I și schimbarea formei de 
stat. Mari afișe ale prefecturii Constanţa au fost expuse pretutindeni, 
în orașe și sate. O telegramă a unuia din primele mitinguri servile de 
la Tulcea își exprima de acum binecunoscuta adeziune. 

În scopul sovietizării rapide a estului european, Uniunea Sovietică 
avea nevoie de consolidarea imediată a partidelor comuniste din țările 
aservite. Cum acestea n-ar fi putut să dobândească puterea în liberă 
competiţie cu alte partide, soluţia s-a dovedit a fi lichidarea pluralis- 
mului politic. În România absortia P.S.D. a incheiat acest violent pro- 
ces istoric, implicând forme de presiune și șantaj astăzi cunoscute. 
După ce in decembrie 1947 la Tulcea și Constanţa s-au constituit 
comisiile județene pentru pregătirea unificării, în ianuarie anul 
următor au avut loc alegeri pentru comitetele unice ale organizațiilor 
provinciale și, de asemenea, a delegaților la Congresul fixat pentru 
data de 21-23 februarie 1948. 

În urma fuziunii la nivel local, cele două județe au trimis delegații 
comune de activiști comuniști si social-democrati în componența 
cărora au intrat Vasile Válcu, Florea- Diaconu, Victor Dușa, Dionisie 
Danilov, Gheorghe Stoica, Nicolae Cioroiu și alții. După congres s-au 
constituit noile comitete județene ale Partidului Muncitoresc Român, 
având ca secretari pe Anton Nitescu la Constanţa și Mihai Nicolae la 
Tulcea. 

În crearea propriilor structuri de putere regimul comunist a mai 
făcut un pas înainte prin organizarea alegerilor de deputați pentru 
Marea Adunare Naţională din martie 1948, în care s-au manifestat, 
pentru salvarea aparentelor, ultimile semne ale unui simulacru de 

democraţie. În Dobrogea, 130 000 de cetăţeni cu drept de vot au fost 
chemați să aleagă între cele patru liste electorale, dintre care două ale 
partidelor conduse de dr. Nicolae Gh. Lupu și Gh. Bejan, în jurul 
cărora se grupaserá cadre disidente tárániste si liberale. Rezultatele 
alegerilor au fost ușor de anticipat: Frontul Democraţiei Populare 
(P.D.P.) - alianţa electorală care în judeţele Dobrogei a reunit pe lista 
nr. 1 P.C.R., sindicatele și Frontul Plugarilor - a obținut 112 713 voturi, 
având aleși 7 deputaţi, în timp ce P.N.L. (Gh. Bejan), obținea 13 693 
voturi și un mandat, iar partidul Țărănesc Democrat (dr. N. Gh. Lupu) 
4 066. 

Un an după această dată, în baza legii privind crearea consiliilor 
populare, organe locale ale puterii de stat, în cele 119 comune rurale 
ale județului Constanţa și 76 din județul Tulcea s-au constituit 
comitete provizorii ale Sfaturilor Populare, care au funcționat până în 
1950, la primele alegeri de deputați pentru aceste Sfaturi. 

După dizolvarea partidelor politice ale Opozitiei, represiunea s-a 
deplasat de la organele colective la individualitáti și chiar la membri ai 
comunității care aparțineau, pur și simplu, așa numitei "clase exploata- 
toare”. Ei trebuiau lichidati sau reduși la tăcere. Pentru realizarea aces- 
tui scop stătea la dispoziție nepretuita experiență a bolșevicilor lui 
Lenin și Stalin. 


4. CANALUL - TĂRÂM AL SUFERINTEI. 
MANIFESTĂRI DE REZISTENȚĂ ÎMPOTRIVA 
TOTALITARISMULUI. 


Printre marile drame consumate în spatele "Cortinei de fier" s-a 
numărat, neîndoielnic, și șantierul destinat exterminării a sute de 
oameni, numit Canalul Dunăre - Marea Neagră. Prin decizia din 1949 
a autorităților comuniste, o lucrare cutezătoare și necesară statului 
român a devenit un mijloc de lichidare a vechii clase politice din 
România, sub pretextul perfid al "reeducării prin muncă” a acesteia. 

În temeiul Decretului nr. 16/13 ianuarie 1950 al Prezidiului Marii 
Adunări Nationale cu privire la "reeducarea elementelor 
dusmánoase", de-a lungul albiei viitorului canalau luat fiintá coloniile 
de muncá si detentie de la Capul Midia, Návodari, Peninsula, Poarta 
Albă, Km. 31 si Km 4, Ovidiu, Medgidia, Cernavodă etc. Conceput ca 
"un pas hotárátor in construirea socialismului in tara noastrá", Canalul 
a fost, de la bun inceput, un esec tehnic, dominat de haos, risipá si 
neputintá, dar prezentat de presa vremii ca o mare realizare, "cu con- 
cursul pretios, zi de zi, a tovarásilor consilieri sovietici" (Marian Cojoc, 
Canalui Dunăre-Marea Neagră 1949-1953 si obiectivele politice ale 
guvernantilor României). 

Preţurile acestui eșec vor preocupa, probabil, pentru multă vreme 
pe istorici și specialiști. Unul din cele mai tragice și mai dureroase a 
fost regimul de muncă urmărind nimicirea fizică a oponenților politici 
sau, pur și simplu, a unor oameni a căror apartenenţă socială era clasi- 
ficată de Partidul Comunist în rândul "dușmanului de clasă". Astfel, 
alături de forța de muncă "liberă" și retribuită, mobilizată pe șantiere 
și de deţinuţi de drept comun, au fost aduși de pretutindeni așa 
numiții "chiaburi" - fruntași ai satelor - proprietari expropriati, ofițeri 
deblocati, foști funcționari din aparatul de stat -, într-un cuvânt 
"dușmani ai poporului”, cu "origine nesănătoasă”. 

Dintre aceștia Securitatea a operat arestări rapide, iar justiția a uzat 
de proceduri sumare pentru acoperirea necesarului de forță de muncă 
pentru Canal. În aprilie 1953 Procuratura Constanţa releva că în 
coloniile Peninsula, Castelu, Galeșu, Midia, Cernavodă, "marea 
majoritate a deținuților este formată din deținuți pentru infracțiuni 
politice”. Ei au reprezentat cam jumătate din constructorii Canalului, 
numărul lor oscilând între 5000 în 1950 și 22 000 în toamna anului 
1952. 5 

Cum se pare cá insusi I. V. Stalin a sugerat lui Gheorghe Gheorghiu 
Dej această metodă de suprimare a "dușmanilor de clasă”, este de 
înțeles imixtiunea directă a consilierilor sovietici care transmiteau 
directive inginerului șef al Canalului, M. Grunberg, cu privire la uti- 
lizarea mai eficientă a "efectivului de contingent special”. Din spatele 
conjuratiei tăcerii, si în pofida ștergerii urmelor răzbat, totuși, infor- 
matii referitoare la regimul de exterminare fizică din colonii, cât si 
despre manifestări de revoltă ale deţinuţilor aduși în stare de dispe- 
rare. Astfel, potrivit unui raport al Procuraturii, numai în luna februa- 
rie 1953 numărul celor decedați din epuizare, bătăi si alte cauze se 
ridică la 128. În urma acestui tratament, la 23 aprilie deținuții politici 
de la Poarta Albă au organizat o manifestaţie în timpul căreia s-a stri- 
gat "trăiască Maniu și guvernul anglo-american", demonstrantii fiind 
bătuţi grav de brigadierii-detinuti. 

Ín iulie 1949 a actionat din afará si un grup condus de Gogu Puiu, 
vechi legionar, ucis de altfel intr-o luptá cu Securitatea din Constanta, 
desfásuratá la Cobadin. Din márturiile celor arestati si condamnati, 
grupul urma sá elibereze pe detinutii adusi, probabil, chiar atunci, si 
ulterior sá-i inarmeze. Ín conditiile consolidárii aparatului represiv, 
astfel de acţiuni erau lipsite de orice șansă de izbândă. Pe de altă parte, 
moartea lui Stalin nu este străină de oprirea lucrărilor la acest drum al 
suferinței. De altfel, o parte din deţinuţii politici aveau să fie eliberaţi 
progresiv. Cei ce au avut șansa să supraviețuiască. 

[A aceeasi perioadá documentele vorbesc despre alte manifestári de 
rezistentá impotriva regimului totalitar recent instaurat, lesne 

descoperite și anihilate de organele represive, ca urmare a condiţiilor 
neprielnice în care s-au desfășurat. 

La 19 aprilie 1948 a fost arestat, apoi judecat și întemnițat con- 
traamiralul Horia Măcellariu, fost comandant militar al regiunii 
Dobrogea, după 23 august 1944, acuzat așa cum s-a relevat deja de 
complicitate cu germanii și încălcarea Convenţiei de armistițiu ! El a 
fost condamnat la muncă silnică pe viață, pedeapsă comutată în 1963 
la 25 ani muncă silnică, cu puţin înainte de eliberarea sa, laolaltă cu alți 
numeroși deținuți politici, măsură menită să schimbe în exterior ima- 
ginea regimului de la București. Acest episod s-a desfășurat în același 
timp cu acțiunile armate împotriva autorităților a grupului Gogu Puiu, 
frații Fudulea, Vasile Baciu, reprimate de trupele de securitate. Faptul 
că între 1949-1953 în Dobrogea existau cele mai multe spaţii de 
detenţie din întreaga țară, a făcut ca în această imensă închisoare să 
erupă un spirit de revoltă implicând momente izolate, lipsite de coor- 
donare dar și de consistenţă și durată. 

La sfârșitul anului 1949 organele Securității Constanța prezentau 
Direcţiei Generale a Securității Poporului dosarul organizației " sub- 
versive" a Regionalei Marea, dirijată de Aurel Negulescu, fost deputat 
și lider al sindicatelor reformiste ale muncitorilor portuari din 
Constanţa, cunoscut pentru legăturile sale cu fruntași ai partidelor 
istorice, cum au fost D. Rizescu, avocaţii Fiacescu, precum și cu ofițeri 
superiori deblocati din marină si armata de uscat. Grupul său prezen- 
ta o compoziţie eterogenă, multi in mod evident inapti unei acțiuni 
armate: pe lângă foști membri ai jandarmeriei, unii proveneau din 
rândul comercianților, țăranilor înstăriți ("chiaburi"), clerului ortodox. 
Arestati, în mai multe etape, ei au fost acuzaţi de "complot contra si- 
gurantei interne a Republicii Populare Române". 

Desigur prin procedee violente, anchetatorii Securității au smuls de 
la Aurel Negulescu mărturia cá a încercat să constituie la Constanţa "o 
organizație subversivă compusă din elemente liberale, maniste și 
legionare" (însăși formularea era, în mod evident impusă de tortionari 
- n.a.), al cărei centru se afla la București, sub conducerea fostului mi- 
nistru liberal, Vasile P. Sassu. Scopul urmărit ar fi fost înlăturarea prin 
forță a regimului comunist în cazul unui război (al occidentului) 
împotriva U.R.S.S. (Marian Cojoc, Regionala Marea, p.79). Se pare că 
membrii grupului isi găsiseră aderenti și la sate. În finalul procesului 
Aurel Negulescu a fost condamnat la 20 ani temniţă grea. Ani grei de 
închisoare au primit și ceilalți membri ai grupului: 23 în primul lot de 
condamnați și alți 12 în anii 1950-1952, după noi cercetări ale 
Securității. 

Nici una din aceste acțiuni n-a avut vreo șansă de izbândă. Lipsite 
de un suport politic, de sprijin extern, de mijloace materiale, de 

neputinta unei populaţii terorizate, aceste manifestări au rămas fapte 
singulare, în pofida încercării unor istorici de a le conferi o altă dimen- 
siune. 


5. REGIMUL COMUNIST. 
UTOPIA "CONSTRUIRII SOCIALISMULUI". 


^ Atâta vreme cát au acuzat cu vehementá capitalismul, opunându-i 

imaginea unei alte societăți mai echitabile, comuniștii români 
rămâneau pe terenul teoriei lui Marx și Elgels, aducând drept argu- 
mente realizările - este adevărat, indiscutabile - ale regimului comu- 
nist din U.R.S.S. Opinia publică din România și, mai cu seamă, masele 
neinstruite, nu aveau însă cum să cunoască la vremea schimbărilor din 
anii 1944-1945 ororile stalinismului, prețul plătit pentru industri- 
alizarea și sovhovizarea din fosta Rusie. 

Odată cu preluarea progresivă a puterii, Partidul Comunist a tre- 
buit să-și asume și răspunderea principalului obiectiv care viza intere- 
sul vital al refacerii economice. Oricine ar fi fost chemat să o facă, s-ar 
fi confruntat nu numai cu starea unei economii devastate de război, ci 
și cu clauzele inrobitoare ale Acordului de armistițiu, în speţă cu 
uriașele despăgubiri de război și obligația întreținerii Armatei Roșii. 
Instrumente obediente ale regimului stalinist, conducătorii comuniști 
ai vremii au făcut din redresarea potenţialului productiv al economiei 
nu numai un capital politic, dar si o sursă de alimentare a nesátioaselor 
exigente sovietice. 

Premisele redresării erau însă sumbre. În preajma izbucnirii 
războiului în județele Constanţa și Tulcea erau înregistrate circa 40 de 
întreprinderi industriale mai importante. Cele mai multe dintre aces- 
tea au suferit distrugeri și avarii, acuzau o pronunţată uzură tehnică, 
nu-și puteau reinoi utilajele si nu dispuneau de materii prime. În 
această situaţie se găseau fabrica "Getta", profilată pe materiale de 
război care, lucrând până la 29 august 1944 cu 260 de muncitori, 
rămăsese la începutul anului 1945 cu 8 funcționari, un maistru și 3 
ucenici; fabrica de ciment Cernavodă, lucrând doar cu un singur cup- 
tor, dădea mai puţin de o treime din capacitatea sa de producţie; fa- 
brica de pielărie “Talpa” din Tulcea era închisă de patroni încă din sep- 
tembrie 1944. 

Activitatea economică a portului Constanţa a încetat în mod efec- 
tiv: cala de lansare era arsă, hala mecanică și clădirile atelierelor erau 
avariate, în timp ce cheiurile și bazinele se aflau blocate de epavele 
navelor scufundate. Bombardamentele aeriene din 1944 au provocat 
instalaţiilor petroliere și rezervoarelor pierderi în valoare de peste 300 
milioane lei. Atelierele C.F.R. Palas lucrau doar parţial, deși parcul 

mijloacelor rulante ale căilor ferate cerea reparații de mare amploare. 
Cu nu număr redus de muncitori și cu o producţie scăzută lucrau, de 
asemenea, mina Altân-Tepe, carierele de piatră și morile din județul 
Tulcea. 

Deși literatura istorică anterioară schimbărilor din 1989 atribuie 
Partidului Comunist meritul de a fi declanșat redresarea economiei, 
multi ani după 1944 starea producţiei a rămas critică, fiind marcată de 
lipsa capitalurilor, de neîncrederea patronatului în investiţii pe fondul 
politic ce derapa în mod evident spre etatizarea proprietății. 
Conferința Regionalei Dobrogea a P.C.R. din august 1945 a adoptat un 
plan de măsuri și s-a adresat muncitorilor portuari și feroviari pentru 
repararea instalaţiilor și reluarea traficului dar rezultatele, inclusiv în 
agricultură, nu anunțau o relansare semnificativă; pentru sfârșitul 
anului 1947 cele două comitete județene își propuneau doar atingerea 
a 60-70% din nivelul producției antebelice. 

Începând cu 11 iunie 1948 și până în 1950 Marea Adunare 
Naţională a adaptat cunoscutele legi privind "naționalitatea" unor 
bunuri particulare, o adevărată confiscare fără nici o despăgubire. 
Imediat după publicarea legii, comisiile județene de naționalizare au 
procedat la inventarierea și trecerea în patrimoniul statului a 30 de 
întreprinderi în județul Constanţa și 27 în județul Tulcea aparținând 
industriei metalurgice, textile, alimentare, miniere și materialelor de 
construcție, în afara celor câtorva zeci de mori, prese de ulei și brutării. 
După etatizare caracterul dirijist al economiei a permis statului să 
coordoneze oarecum producția industrială, deși înlocuirea 
conducătorilor calificați cu directori nu după criterii profesionale ci 
după apartenența de clasă a creat o stare de dezordine în întreruperi 
cum erau "Energia", "Danubiana", Fabrica de suruburi si Fabrica de 
ciment Cernavodă. 

O situație deosebit de grea s-a înregistrat în agricultură. 
Autorităţile au trebuit să lupte din greu împotriva efectelor dezas- 
truoase ale secetei prelungite din anii 1945-1947 însoțită de o foamete 
ce nu mai cunoscuse țara de multă vreme. În județul Tulcea, spre 
pildă, pământul n-a mai fost capabil să dea, în 1946, decât 150 kg grâu 
în medie la hectar și 96 kg porumb. Din cauza subnutritiei, agravată de 
ravagiile malariei, mortalitatea infantilă depășea în acest județ media 
pe țară, fiind mai mare decât in Moldova, regiunea cea mai greu lovită 
de secetă. 

În momentul când se aștern aceste rânduri, ca după orice schim- 
bare de regim politic, istoria n-a reintrat complet în matcă. Asemenea 
anilor de după preluarea puterii de comuniști, care au negat sau au 
minimalizat opera burgheziei române, se manifestă astăzi un nihilism 
primitiv, constând în deformarea realizărilor acumulate în cele câteva 

decenii de comunism, uitându-se că acestea încorporează creația, sa- 
crificiile și, de ce nu, speranţele unei naţiuni abandonate dincolo de 
Cortina de Fier. Adevărul este că, mai ales după 1965 când pentru o 
scurtă perioadă a intervenit o relativă liberalizare a regimului, o nouă 
generaţie de activiști de partid, mai instruită și experimentată a luat 
locul activiștilor si politrucilor inculti si brutali de până atunci. 
Deoarece până târziu în 1989 puţini au întrevăzut prăbușirea regimu- 
lui lui Nicolae Ceaușescu, majoritatea valorilor tehnice și culturale ale 
țării s-a înregistrat formal în P.C.R. sau, pur și simplu, a pus umărul la 
realizarea programelor elaborate de organele specializate ale partidu- 
lui și statului, adică la progresul general. i 

Din 1950 România a intrat în era planurilor cincinale, străbătute de 
concepția strategică axială a industrializării în ritm susținut și cu forțe 
proprii, socotită drept condiția însăși a independenței și suveranității 
țării. După principiul ridicării regiunilor mai slab dezvoltate din punct 
de vedere industrial, ritmul mediu anual de creștere al Dobrogei era în 
anul 1960 de 17% ceea ce o situa, ca dinamică, pe locul al doilea după 
regiunea lași; în 1977 volumul producției industriale din județul 
Constanţa era de 40 de ori mai mare față de 1950. 

Cea mai alertă dezvoltare a avut-o însuși municipiul Constanţa, 
împreună cu localitățile sale satelit. În urma unui vast program de con- 
structii capitale, de-a lungul mai multor planuri cincinale, s-au ridicat 
din temelii: platformele industriale Constanţa, Năvodari și Mangalia; 
Șantierele navale Constanţa și Mangalia, care au construit mineraliere 
de 55 000 și 65 000 tdw și petroliere de 150 000 tdw; Combinatul de 
îngrășăminte chimice Năvodari; Intreprinderea de celuloză și hârtie 
Palas; Intreprinderile de prefabricate și materiale de construcții cât și 
de beton celular autoclavizat; Intreprinderea integrată de lână; 
Intreprinderea de industrializare a cărnii, a laptelui, de morărit și pa- 
nificatie "Dobrogea"; Fabrica de uleiuri comestibile "Argus" si Fabrica 
"Munca" Ovidiu pentru conserve de legume și fructe; Intreprinderea 
de bere și Intreprinderea viei și vinului Constanţa; Intreprinderea de 
prelucrare a lemnului, care producea și marfă pentru export. De altfel, 
cantități însemnate din producţia tuturor acestor întreprinderi erau 
destinate exportului, realizând acumulări valutare. În acești ani au fost 
construite, de asemenea, Centrala termoelectrică Ovidiu și Centrala 
electrică de termoficare Palas. Din 1960 rețelele electrice din Dobrogea 
au fost racordate la sistemul energetic național. 

Un caz aparte îl reprezintă Combinatul petrochimic Midia, al cărui 
amplasament a fost ales de Nicolae Ceaușescu însuși. Poate fi desigur 
o întâmplare, dar unele din "ctitoriile" de care cei doi despoti și-au 
legat numele după modelul voievodal, au avut o soartă tristă. 
Proiectată imprudent la parametri care depindeau de petrolul impor- 

tat, deși modernă și performantă chiar la nivel european, "Petromidia" 
a intrat în colaps după criza petrolului și căderea regimului șahului 
din Iran, care furniza României materie primă la prețuri scăzute. În 
luna mai 1977 a avut loc la Constanţa un eveniment intens mediatizat: 
lansarea la apă a modernului petrolier de 150 000 tone, 
"Independenţa", destinat să devină nava amiral a flotei comerciale 
românești. Botezată în cadrul ceremonialului tradițional de Elena 
Ceaușescu, nava a ars în Bosfor ca o tortá, puțin mai târziu, împreună 
cu o parte din echipaj. 

Alte obiective industriale importante din județul Constanţa sunt 
Intreprinderea metalurgică de utilaj (I.M.U.M.) și Fabrica de ciment 
din Medgidia. În timpul regimului comunist a început și construcția 
Centralei atomo-electrice de la Cernavodă, obiectiv de mare impor- 
tantá naţională. 

În judeţul Tulcea cele mai importante obiective sunt Combinatul 
metalurgic cu Intreprinderea de alumină și Uzina de feroaliaje, mari 
consumatoare de energie; fabricile de conserve de pește din Tulcea și 
Sulina, dotate cu hale frigorifice; exploatările miniere de la Mahmudia, 
Altân-Tepe și Măcin. Intreprinderea de pescuit oceanic creată în 
municipiul reședință de județ dispunea de o flotă modernă si produc- 
tivă, una din cele mai bune din lume, astăzi distrusă cu desăvârșire. În 
scopul exploatării stufului s-au amenajat în Delta Dunării 650 km 
canale, 100 km diguri cât și unități stuficole în suprafață de 40 000 ha, 
creându-se un trust de valorificare dotat cu utilaje corespunzătoare. În 
noul orășel Maliuc, pe brațul Sulina, a luat ființă un centru de cercetări 
consacrat punerii în valoare a resurselor Deltei. Intruziunea omului în 
acest paradis a subminat însă armonia naturii, fiind categoric un pret 
prea greu pentru minimul câștig material realizat. 

O direcţie bine gândită de specialiști și însușită de conducătorii 
partidului și statului a vizat dezvoltarea și modernizarea portului 
Constanţa de care s-a legat organic întreaga propășire a flotei maritime 
românești. În urma unor ample lucrări de extindere și sistematizare, la 
începutul anilor '80 suprafața interioară a portului era de 722 ha. Ca 
urmare a creșterii treptate a relaţiilor comerciale ale României, traficul 
portuar a atins in 1953 nivelul anului 1938, continuând să crească in 
medie cu 350 000 tone anual. 

Istoria făuririi flotei maritime a fost impresionantă. După război, cu 
numai două nave comerciale, România nu mai deținea, practic, o ast- 
fel de flotă. Constituirea, in 1945, a societății "Savromtransport" care a 
funcționat aproape nouă ani doar cu zece nave ce nu satisfăceau nece- 
sitátile de transport, a fost pe deasupra o formă de control sovietic 
asupra economiei românești. 

După 1960 planuri succesive privind transporturile maritime au 

impulsionat creșterea necontenită a flotei și a capacității de trafic prin 
porturile românești. Un indiciu al afirmării pe mări putea fi și faptul, 
romantic oarecum, că în 1963 cargoul "București", având la comandă 
pe căpitanul de cursă lungă Liviu Negut a făcut înconjurul pământu- 
lui navigând spre vest. 

Apoi, ca urmare a înzestrării ritmice cu nave noi, cu cele mai vari- 
ate destinații, construite fie în șantierele din țară fie în străinătate, încă 
în cincinalul 1970-1975 societatea NAVROM a asigurat 27% din volu- 
mul transportului maritim al României. Este și vremea când tonajul 
general a cunoscut un spor de 500% față de perioada anterioară, 
ajungând la 1 711 000 tdw. La 31 decembrie 1989 flota de transport ma- 
ritim se compunea din 311 nave cu peste 6 milioane tdw urmând ca, 
potrivit previziunilor, să ajungă spre sfârșiiul mileniului la circa 10 
milioane tdw - cifră care, asemenea celor din alte domenii, sfidau rea- 
litatea și posibilitățile, vădind grandoarea artificială a programelor 
inspirate din megalomania lui Nicolae Ceaușescu. Făcând abstracţie 
de aceste aspecte, rămâne o realitate de necontestat faptul că România 
se înscria la această vreme printre puterile maritime ale lumii; în 1989 
navele românești au făcut escale în circa 1200 porturi de pe toate con- 
tinentele. Astăzi această flotă nu mai, există, iar distrugerea sa 
reprezintă o crimă pe care o clasă politică putredă nu se grăbește să o 
sanctioneze. 

La sfársitul deceniului nouá, se conturaserá cinci directii de 
legătură cu diverse zone maritime, si anume: bazinul Mării 
Mediterane; Coasta de vest a Europei, Marea Britanie și Peninsula 
Scandinavă; Coasta de vest a Africii; Coasta de răsărit a celor două 
Americi; țările Orientului Mijlociu, Asia Meridională și Extremul 
Orient. Conducerea activităților portuare a revenit după 1950 Direcţiei 
de Navigaţie Maritimă - NAVROM, iar din 1978 unui Comandant 
Unic al Portului Constanţa. În materie de transporturi se cade amintită 
construirea portului Constanţa sud-Agigea și înzestrarea municipiului 
Constanţa, începând din anul 1980, cu linii de tramvai. ; 

O lucrare remarcabilă, căreia doar cunoscătorii ocazionali i-au con- 
statat necesitatea, a fost construcția Canalului navigabil Dunărea- 
Marea Neagră, gândită încă din prima jumătate a secolului al XIX-lea 
de un număr surprinzător de mare de specialiști, inclusiv români. A 
rezultat deja în ce împrejurimi au fost oprite în 1955. lucrările de 
excavare începute în a doua jumătate a anului 1949, legate de rațiuni 
politice scelerate și întrecute de posibilitățile tehnice și financiare ale 
țării. În 1975 lucrările au fost reluate în baza altui proiect. Dat în 
folosinţă la 26 mai 1984, Canalul are o lungime de 64,2 km. Unind por- 
turile Cernavodă, Medgidia, Basarabi și Agigea, este prevăzut la 
extremități cu ecluze care asigură navigația în ambele sensuri. Șapte 

poduri rutiere și feroviare îl traversează. Unind fluviul cu Marea, 
canalul scurtează drumul navelor spre Constanţa cu circa 400 km, 
asigurând, totodată, irigarea a peste 200 000 ha teren agricol. Volumul 
de trafic pe care îl poate prelua anual este de circa 75 milioane tone 
mărfuri, constituind o importantă cale navigabilă europeană, ce per- 
mite o legătură mai directă între Marea Neagră și Marea Nordului, 
prin Canalul Rin-Main-Dunăre, precum și cu Marea Baltică prin 
Canalul Oder-Elba. 

Treptat însă expansiunea forțată a economiei, expusă indicatiilor 
arbitrare ale cuplului Ceaușescu a implicat măsuri nefundamentate 
științific, începând să-și arate urmările nefaste, după aproximativ un 
deceniu de relativă dar reală prosperitate. Transferul artificial al forței 
de muncă din agricultură în industrie s-a reflectat în statisticile vremii 
în sensul că, încă din 1977, în mediul urban trăia 67,3% din populația 
județului Constanţa (față de 41% în 1960, iar în mediul rural 32,7% 
(față de 59% in 1960). Urmările au fost cát se poate de nefericite. În 
afară de distrugerea atașamentului față de pământ al clasei țărănești, 
pe care regimul o simţea ostilă si tânjind după glia aparținând acum 
cooperativelor silnic constituite, industrializarea s-a bizuit pe o munci- 
torime de ocazie, sumar calificată, în timp ce strângerea recoltelor se 
executa prin munca silită a mii de elevi, studenti, militari și funcționari 
ai statului reduși la statutul de clăcași. 

În același timp însă afluenta populaţiei spre centrele industriale a 
creat probleme deosebite de urbanism. S-a extins enorm construcția de 
locuințe; în Constanţa cartiere noi și întinse se adaugă vechiului oraș: 
Tomis I-V, Inel II, Obor etc. Proiectantilor și inginerilor li s-a cerut însă 
să construiască repede și ieftin, dispoziție din care a rezultat un urba- 
nism dezolant prin arhitectura uniformă, lipsită de inspirație. Cu 
puţine excepţii, în cele două mari orașe ale Dobrogei, ca să nu mai vor- 
bim de celelalte, în pofida ritmului intens și prelungit de construcții 
edilitare, puține sunt edificiile cu adevărat reprezentative care să con- 
fere acestor urbe o personalitate distinctă. 

Prima regiune a ţării care a cunoscut calvarul colectivizării forțate 
a agriculturii a fost Dobrogea. Aici fie că zelul activiștilor care con- 
duceau brigăzile de "lámurire" in cele mai izolate comune a fost mai 
mare, fie că simțul proprietăţii s-a format mai recent - pentru că 
măsurile coercitive au fost la fel de brutale pretutindeni - tot mai mulți 
țărani au semnat adeziuni pentru înscrierea în Gospodăriile Agricole 
de Producţie (G.A.C.), pentru a scăpa de cotele insuportabile de 
colectare a produselor lor, de arestări și de bătăi, influențați și de pro- 
paganda regimului. 

La 31 iulie 1949 în comuna Ciamurlia de Jos, judeţul Tulcea - locul 
de naștere al viitorului prim-secretar Vasile Vâlcu - lua ființă G.A.C. 

"Răsăritul", iar la 15 august se crea in comuna Ion Corvin din judeţul 
Constanţa o gospodărie asemănătoare. Din acest moment presiunile 
au devenit de neîndurat: în 1950 ritmul cooperativizării după modelul 
stalinist s-a accelerat; in comunele Lanurile, Săcele, Izvoru Mare, 
Viișoara, Târgușor, Casimcea, Negureni, Vadu, Bărăgan etc. s-au 
înființat noi cooperative agricole de producţie. Peste șapte ani, la 19 
octombrie 1957, Comitetul regional Dobrogea al P.C.R. raporta "cu 
mândrie" Comitetului Central că directivele faimoasei Rezolutii din 3- 
5 martie 1949 au fost îndeplinite, regiunea fiind în întregime coopera- 
tivizată: existau 320 de cooperative, cuprinzând 104 000 familii asoci- 
ate cu 600 000 ha pământ. 

Statul numit socialist - deși socialismul, așa cum fusese definit, se 
îndepărta paradoxal ca obiectiv odată cu fiecare cincinal, devenind în 
mod evident o himeră - a gospodărit o vreme cu oarecare eficiență 
resursele materiale, a alocat agriculturii fonduri însemnate în direcția 
dotării cu utilaje, chimizării și irigării. La sfârșitul deceniului al 
optulea sistemul de irigație Carasu, cu un volum de apă egal cu debi- 
tul Oltului la vărsare - ceea ce-l plasa.printre cele mai importante din 
Europa la această dată -, împreună cu sistemele Mahmudia - Sarinasuf, 
Dunavát și Babadag asigurau irigarea a peste 350 000 ha. Statisticile 
oficiale scoteau în evidentă aspecte cum era acela că numai județul 
Constanţa dispunea de aproape 7000 de tractoare, cu mult mai mult 
decât în întreaga Românie antebelică. Alături de unităţile cooperatiste 
s-au creat și au dat producţii însemnate, dar cu cheltuieli 
disproportionate, întreprinderi agricole de stat (I.A.S.), staţiuni de 
mecanizare a agriculturii, complexe de crestere a porcinelor, ovinelor, 
bovinelor si pásárilor. Rezultate remarcabile pe linia crecetárii, a ame- 
liorárii soiurilor de plante si raselor de animale - uneori la nivel mon- 
dial - au obtinut statiunile de cercetári Palas, Valul lui Traian si 
Murfatlar, incadrate cu specialisti de exceptie. 

S-au extins suprafetele cultivate cu pomi fructiferi si suprafata viti- 
colă aparținând I.A.S. Murfatlar, Ostrov, Mangalia, Medgidia, Sarica- 
Niculiţel, Nazarcea. Lucrat cu mijloace evoluate, pământul Dobrogei a 
dat cantități însemnate de cereale (aproape 6000 kg grâu la hectar, 
raportate în 1975), deși în ultimul deceniu al "epocii Ceaușescu”, media 
la hectar a fost în mod oficial supraevaluată, pentru a justifica expor- 
tul sălbatec de produse agricole destinat să alimenteze plata uriașei 
datorii externe, în timp ce populaţia era subalimentată. Acest aspect 
nu poate umbri faptul că, la această vreme, Dobrogea devenise unul 
din grânarele cele mai importante ale României, cu o agricultură pros- 
peră și încadrată cu specialiști de valoare. 

În istoria unor națiuni există momente de cumpănă când, la 
chemarea clasei politice, milioane de oameni acceptă în mod voluntar 

privatiuni, atunci când suferind azi li se oferă certitudinea de a se 
bucura mâine. Majoritatea românilor au crezut o vreme că se află în 
fata unui astfel de moment. Cu timpul însă in mod instinctiv omul de 
rând, victimă a cartelelor și cozilor la alimente, cât și pătura cultă prin 
semnale superioare au încetat să mai nutrească iluzii. Deși la începutul 
anilor '80 apăruseră primele semne ale crizei economice hipercentra- 
lizate, cincinalul 1971-1975 a menţinut o rată înaltă și nerealistă a acu- 
mulării. În conformitate cu hotărârile Congresului al XI-lea al P.C.R., 
Tulcea figura, de exemplu, printre judeţele care, pornind de la o pro- 
ductie industrială globală de 2,5 milioane lei in 1975, trebuia să ajungă 
în 1980 la o producţie de cel puţin 10 miliarde lei. 

O deosebită realizare a României a fost crearea unui turism eficient. 
Într-un timp relativ scurt, alimentat de investiţii consistente, litoralul 
Mării Negre, nativ înzestrat de o natură generoasă, și-a schimbat 
înfățișarea, creându-și o bază de agrement marin și activități curative 
de care au beneficiat milioane de români și turiști străini din ţările 
C.A.E.R. sau occidentali din clasele de jos, ceea ce i-a adus o oarecare 
faimă internaţională, și un izvor de beneficii. Modernizarea, începută 
în mod deosebit de la sfârșitul deceniului al șaselea, a continuat cu o 
amploare care a atras atenţia industriei turistice din ţări cu vechi 
tradiții din Europa si alte continente; până în deceniul al noulea de la 
Năvodari la Mangalia a apărut o constelație de stațiuni - Mamaia, 
Eforie Nord, Olimp, Neptun, Saturn, Jupiter, Venus, Cap Aurora - 
rivalizând cu alte stațiuni din lume sub aspectul confortului popular și 
accesibilitátile lor. 

Localitățile mai vechi - Techirghiol, Agigea, Eforie, Mangalia - de 
mult consacrate pentru apele minerale și nămolurile cu însușiri te- 
rapeutice și-au consolidat reputaţia prin unităţile de tratament balnear 
cu funcționare permanentă și personal medical de înaltă competenţă, 
frecventate si de multi turiști străini. Încă la mijlocul deceniului al 
optulea prin aeroportul Mihail Kogălniceanu - el însuși o însemnată 
realizare - stațiunile românești erau legate pe calea aerului cu 25 de 
capitale ale lumii. Concomitent cu amenajarea turistică a litoralului a 
început valorificarea, în aceeași direcţie, a Deltei Dunării, rezervație 
naturală unică în Europa. Numeroasele puncte turistice - Maliuc, 
Letea, Mila 23, Sulina, Murighiol, Jurilovca - din vasta împărăție a 
apelor, nuferilor și coloniilor de pelicani și egrete, au atras, de aseme- 
nea, numeroși turiști autohtoni și străini. La dispoziția acestora a fost 
pus și uriașul muzeu în aer liber constând din vestigiile cetăților greco- 
romane presărate pretutindeni în Dobrogea. La sporirea interesului 
pentru acest colț al României precum și la mai buna sa cunoaștere au 
contribuit: Muzeul de istorie națională și arheologie din Constanţa, 
unul din marile depozite de istorie antică din Europa, cu secțiile sale 

din Mangalia, Adamclisi (unde Monumentul triumfal roman a fost 
complet restaurat, la 1900 de ani de la construirea sa) și Histria; 
Muzeul de artă, cu secții in comuna Topalu și în Medgidia; Muzeul 
Marinei Române cât și Muzeul "Delta Dunării" din Tulcea. 

Mijloace materiale însemnate au fost investite în învățământ. 
Expansiunea economică și ritmurile accelerate de industrializare au 
acutizat necesitatea calificării forței de muncă. Astfel școlile profesio- 
nale și de ucenici la locul de muncă precum și liceele de specialitate , 
îndeosebi cu profil industrial și agricol, au devenit calea principală de 
formare a cadrelor medii, în detrimentul școlii umaniste, polivalente. 
S-a construit mult, iar școlile de toate gradele s-au bucurat de o bună 
înzestrare. La sfârșitul anilor '80 în județul Constata funcționau, de 
exemplu, 283 de grădinițe, 288 școli primare și gimnaziale, 2 școli ge- 
nerale de artă, 14 licee industriale, 8 licee agroindustriale, 2 licee eco- 
nomice, 2 licee de matematică-fizică, câte un liceu pedagocic, sanitar și 
de științe ale naturii. 

Din motive greu de înțeles, organele de partid locale nu au incura- 
jat învățământul superior. După ce Institutul piscicol a fost transferat 
cu ușurință la Galaţi, un modest Institut pedagogic de 3 ani a luat 
ființă la Constanţa, dezvoltat apoi ca Institut de învățământ superior 
cu 6 profile. Tot la Constanţa s-a înființat Institutul de marină "Mircea 
cel Bătrân”, dotat cu o puternică bază de instruire și cu nave-școală, 
destinat să formeze corpul de ofițeri ai marinei militare și ai flotei co- 
merciale - instituție care și-a creat un bun renume printre academiile 
de marină ale lumii, prin competența absolvenților săi. 

Regimul comunist a dat dovadă, de bună seamă, de abilitate atun- 
ci când, în mod sistematic, a încurajat cultura și știința pentru a atrage 
clasa inteligentă prin afirmare profesională și siguranța locului de 
muncă. Reorientarea culturii spre matricea sa tradițională - tendinţă 
dominantă începând cu mijlocul deceniului al șaptelea - a fost pentru 
slujitorii literaturii, artelor și științei o mângâiere vremelnică și un 
indiciu înșelător că lucrurile s-ar fi putut înscrie pe traiectoria unui 
reviriment liberal al creației naționale. 

Credința că spiritul creator se situează deasupra regimurilor 
politice trecătoare a dat unor remarcabili artiști puterea de a imprima 
continuitate actului de creaţie. Au ajuns astfel, la anii împlinirii com- 
pozitorul loan D. Chirescu din Cernavodă, dirijorul de renume mon- 
dial George' Georgescu, născut la Sulina, conducătorul pentru patru 
decenii a Orchestrei Filarmonice din București, pictorul Alexandru 
Ciucurencu, născut la Tulcea, ale cărui expoziții au făcut înconjurul 
marilor orașe ale Europei, Asiei și Africii. Sala delegaților din Palatul 
Naţiunilor Unite din New-York este și astăzi împodobită cu imensul 
panou vizual "Cântarea omului", inspirată creaţie a artistului dobro- 

gean lon Nicodim, născut la Constanţa. 

Metropola de la malul mării a ambitionat, și a reușit o vreme, să 
devină capitala estivală a artei românești. Pe lângă cele trei teatre cu 
stagiune permanentă - Teatrul Dramatic, Teatrul Liric, Teatrul de 
revistă "Fantazio" cu celebra trupă de balet condusă de ilustrul Oleg 
Danovski - s-au organizat activități de acum consacrate cu participarea 
unor valori nationale: Festivalul de muzică ușoară Mamaia, festivalu- 
lui de folclor, tabere de creaţie ale artiștilor plastici etc. 

O linie ascendentă a cunoscut cercetarea științifică, desfășurată 
într-un cadru instituțional bine conturat. Directivele congreselor IX- 
XIII ale P.C.R. au axat cercetarea științifică, printre altele, în direcția 
forajului marin, a lărgirii bazei de materii prime pentru industria alu- 
miniului, valorificarea complexă a resurselor Deltei Dunării, crearea 
de noi hibrizi și rase de animale - direcţii legate de profilul economiei 
dobrogene. Pe fondul unor valoroase tradiţii și-au lărgit aria investi- 
gatiilor Staţiunea centrală de cercetare pentru creșterea ovinelor Palas, 
Statiunile experimentale și de cercetare horticolá, pomicolá și pentru 
culturi irigate Murfatlar și Valul lui Traian, Institutul român de 
cercetări marine cu secțiile biologie și piscicultură. În vederea ocrotirii 
mediului natural în județul Constanţa au fost crate 15 rezervații natu- 
rale, dintre care cele de la Agigea, pădurea Hagieni, Fântânița- 
Murfatlar și peșterile de la Gura Dobrogei, ca și pădurea Letea, 
pădurea "Valea Fagilor” Luncavita si, în general, fascinanta Deltă a 
Dunării, în județul Tulcea. 

O remarcabilă extindere, organizare și dotare a cunoscut sectorul 
sănătăţii publice. Malaria, maladie tradițional dobrogeană, a fost era- 
dicată. Spre sfârșitul anilor '80 statisticile redau pentru județul 
Constanţa o rețea sanitară alcătuită din 10 spitale, 81 circumscripții 
sanitare, 51 dispensare medicale, 12 policlinici, case de nașteri, două 
sanatorii balneare ce dispuneau de circa 800 cadre medicale. Spitale 
noi s-au construit în municipiul Tulcea și în Medgidia. 

În sfârșit, sportul de performanţă și de masă și-a găsit exprimarea 
atât în baza materială necesară practicării diverselor discipline cât si in 
pregătirea unor sportivi capabili să reprezinte România în competițiile 
internationale. Din zeci de asociaţii, având în frunte cluburile "Farul" 
din Constanţa și "Delta" din Tulcea s-au ridicat campionii balcanici, 
europeni, mondiali și olimpici ai celebrtei "flotile de aur" de canotaj, 
cât și în sporturi cum sunt boxul, gimnastica, atletismul, rugbiul și 
luptele și fotbalul, care a dat pe deja legendarul Gheorghe Hagi. 

* 


Istoricul onest si cititorul de buná credintá nu pot ignora toate aces- 
te realizări fără a păcătui față de adevăr. Dacă, în raport cu adevărul, 
aceste rânduri exprimă mai mult sau mai puţin decât s-a făcut în rea- 

litate, ar fi încă o dovadă că niciodată istoria nu s-a scris în întregime. 

"Dacă ajungi la mijlocul drumului nu te întoarce niciodată din cale, 
chiar dacă aceasta nu duce nicăieri” - a reflectat cândva un înțelept al 
lumii. Această cugetare șade frumos în orice dicționar de aforisme, dar 
atunci când este vorba de destinul a milioane de oameni aplicarea ei 
cere răspunderi uriașe. Așadar, drumul nu era cel bun. El nu ducea 
nicăieri. Uitând să consulte cartea de înțelepciune a omenirii, clasa 
conducătoare românească a făcut după 1989 pasul cel greșit: 
întoarcerea spre trecut. Puţine din țările vecine, foste comuniste, au 
ales această opţiune. Ele s-au orientat spre o a treia cale: plecând de la 
punctul în care le-a surprins schimbarea, și-au croit un alt drum, spre 
înainte și nu spre înapoi. Sub cuvântul că sunt plásmuiri comuniste, in 
Dobrogea, ca de altfel în întreaga țară, au fost distruse sau aduse în 
stare de faliment flota comercială și de pescuit oceanic, rafinării, fa- 
brici, grajduri, ferme de păsări, livezi, sistemul de irigații, hergheliile 
de cai de rasă - mai tot ceea ce se putea sfărâma. 

Când omenirea pregătește bilanțul sfârșitului de mileniu, locuitorii 
ținutului dintre Dunăre și Mare privesc confuz spre viitor punându-și 
eterna întrebare: Qvo vadis? Dar a fi mai rău este împotriva firii. Deci, 
cândva va fi mai bine. 

